
A  jelen  gyűjteménybe  sorozott  dolgozatok  első  ízben  a 
,Budapesti  Szemle',  ,Pesti  Napló'  és  ,Hazánk'  füzeteiben  láttak 
világot;  most  részben  bővítve  és  javítva  bocsátatnak  közre,  de 
lényeges  változtatások  nélkül  formájokra  nézve,  mely  a  dolgo- 
zat genesise  által  lévén  feltételezve ,  bontást  nem  igen  áll  ki. 
Örömemre  leszen,  ha  második  kiadásukban  is  az  olvasó  közön- 
ség rokonszenvével  találkoznak,  mint  szerény  kísérletek,  a  tör- 
ténetvizsgálást  annyiban  gyümölcsözőbbé,  élvezhetőbbé  tenni, 
mennyiben  az  anyag  nem  találtatik  fel  egész  nyerseségében. 
Régi  meggyőződésem,  hogy  a  történetnyomozás  és  a  törté- 
netírás párhuzamosan  fejlődnek  ki;  hogy  a  történetnyomozás 
mintegy  vaktában  kutat,  hogy  maga  áll  útban  magának,  hogy 
az.  általa  napfényre  hozott  anyag  értékét  nem  lehet  megítélni, 
ha  azt,  nem  mondom  művészi  formába  önteni,  de  legalább 
nagyából  feldolgozni  késik  a  történetírás. 

Pest,   1859.  januárius  12-én. 

1526—1528. 


I. 

A  tudományok  bajor  akadémiája  által  kiadott  Monumenta 
Boica  egynél  több  nagybecsű  adatot  foglalnak  magokban,  me- 
lyek a  magyar  történelemre  vonatkoznak,  s  melyeket  még  nem 
méltattak  kellő  figyelemre  a  magyar  történetvizsgálók.  A  II— ik 
Maximilián  bajor  király  rendeletéből  tudós  választmány  által 
közzétett  vagy  még  közzéteendő:  ,Quellen  zur  Bayerischen  und 
Deutschen  Geschichtec  szintén  világot  fognak  vetni  a  magyar 
történelemnek  több,  eleddig  homályos  pontjaira,  az  imént  meg- 
jelent IV.  kötet  *)  névszerint  kétszáz  huszonhat  okiratot  foglal 
magában,  melyek  Zápolya  János  politikai  viszonyát  Vilmos  és 
Lajos  bajor  herczegekhez  teljes  napfényre  hozzák,  s  melyeknek 


*)  Quellén  zur  Bayerischen  und  Deutschen  Geschiclite.  Heraus- 
gegeben  auf  Befehl  und  Kosten  Seiner  Majestát  des  Königs  Maximilián  Ií.  Vierter 
Bánd.  München  1857.  Bei  Georg  Franz.  Correspondenzen  und  Aktenstücke  zur 
Geschiclite  der  politischen  Verhaltnisse  der  Herzoge  Wilhelm  und  Ludwig  von 
Bayern  zu  König  Johann  von  Ungern.    Herausgegeben  von  Kari  August  Muífat. 

eredetieik;  minűtáik  vagy  egykorú  másolataik  München  levél- 
táraiban őriztetnek.  Közülök  néhányról  már  Stumpf:  ;Bayerns 
politische  Geschichte,  München,  18 16'  czímü  munkájából  lehe- 
tett tudomása  a  magyar  történetbuvárnak,  s  én  azokra  ,Magyar- 
ország  története'  IV.  kötetének  kidolgozása  közben  figyelemmel 
is  voltam,  de  a  Muffat  űr  által  kiadott  okiratok  jóval  nagyobb 
része  most  lát  első  ízben  világot;  több  titkos  irásu  pedig  épen 
megfejtés  nélkül  feküdött  a  levéltárakban,  s  csak  Muffat  úr  által 
betűztetett  ki  a  czélbavett  kiadás  eszközlése  végett.  Midőn  ezen 
nagybecsű  gyűjteményt  részletesebben  szándékozom  olvasóközön- 
ségünkkel megismertetni,  egyúttal  a  Francziaország  és  a  Porta 
közötti  viszonyokat  tárgyazó,  Charriére  által  még  1848-ban 
kiadatni  kezdett  diplomatiai  irományokra  *)  s  V.  Károly  császár 
levelezésének  azon  töredékeire  is  tekintettel  leszek,  melyek  Lanz 
Károly  által  1844-  s  1845-ben  tétettek  közzé**),  leszek  pedig 
azért,  mert  ezen  kétrendbeli  munka  Zápolya  korszakának  fel- 
derítésére becsesnél  becsesebb  anyagot  nyújt,  s  mert  az  egyik 
is,  a  másik  is  jóformán  ismeretlenek  maradtak  nálunk  e  napig. 
S  ezen  méltán  csodáik  ózhatnánk,  ha  nem  tudnók,  hogy  a  ?  Ge- 
schichte der  Regiening  K.  Ferdinands  1/  Bucholztól,  sőt  hogy 
a  Gévay  által  kiadott  ,Urkunden  und  Aktenstücke  zur  Geschichte 
der  Verháltnisse  zwischen  Oesterreich,  Ungern  und  der  Pforte, 
im  XVI.  und  XVII.  Jahrhundert',  melyek  szintén  e  korszak  fő- 
forrásai  közé  tartoznak,  talán  egy  tuczat  példányban  sem  keltek 
el  Magyarországon. 


*)  Négociations  de  la  Francé  dans  le  Levant,  ou  Correspondances, 
Mémoires  &  Acles  Diplomatiques  des  Ambassadeurs  de  Francé  a  Constantinople, 
et  des  Ambassadeurs,  Envoyés  ou  Résidents  a  divers  titres  a  Venise,  Raguse, 
Romé,  Malte  &  Jérusalem,  en  Turquie,  Perse,  Géorgie,  Crimée,  Syrie,  Égypte  etc. 
et  dans  les  États  de  Tunis,  d'  Alger  &  de  Maroc.  Publiés  pour  la  premiere  fois 
par  E.  Charriére.  Tome  I.  Paris,  Imprimerie  Nationale.  1848. 

**)  Gorrespondenz  des  Kaisers  Kari  V.  Aus  dem  königlichen  Archív 
und  der  Bibliothéque  de  Bourgogne  zu  Brüssel  mifgetheilt  von  Dr.  Kari  Lanz. 
Erster  Bánd.  1513—1532.  Leipzig:  F.  A.  Brockhaus.  1844.  Zweiter  Bánd. 
1532—1549.  Leipzig:  F.  A.  Brockhaus. 

II. 

Mióta  III.  Fridiik  császár  fia,  a  tizenkilencz  éves  Maximi- 
lián 147 8-ban  burgundi  Máriának  kezével  ennek  gazdag1  örök- 
ségét is  magáévá  tette,  Francziaország  veszedelmes  versenytársat 
látott  Ausztriában,  s  a  veszedelem  még  nagyobbnak  mutatko- 
zott, midőn  Mária  hozománya  Maximilán  unokájára  V.  Károlyra 
s  ezáltal,  vagy  ha  úgy  tetszik,  még  ennek  atyja,  szép  Fülöp 
által  Spanyolországra  szállott.  L  Ferencz  franczia  király  már 
1515-ben  Marignanonál,  közvetlenül  ugyan  a  svajcziak,  de  köz- 
vetve Ausztriának  túlsúlya  ellen  küzdött;  s  a  császári  korona 
utáni  törekvésének  meghiúsulása  1519-ben,  őt  mindinkább  meg- 
erősítette ez  irányban.  1521-ben  a  francziák  elfoglalták  Navarrát, 
honnan  azonban  csakhamar  kiűzettek,  valamint  a  két  ízben  meg- 
szállott Olaszországból  is,  melyet  1523  vége  felé  újból  meg- 
rohantak, hogy  a  következett  év  elején  ismét  kihullongjanak 
belőle.  Bourbon  connétable  árulása  épen  Francziaország  belse- 
jébe vitte  az  ellenséget,  —  németek,  spanyolok,  olaszok  Fréjust, 
Hiérest,  Toulont  elfoglalták.  De  Marseillenél  bomlásnak  indult  a 
vegyes  had,  s  azalatt  míg  Károly  hadai  kivonultak  a  Provence- 
ból,  egy  franczia  dandár,  svajczi  és  német  zsoldosok  által  öreg- 
bítve, Ferencz  személyes  vezérlete  alatt  Pávia  előtt  termett. 
Mindenki  előnyösebbnek  vélte  a  franczia  király  ügyét  a  császáré- 
nál, midőn  Ferencz  1525.  februárius  24-kén  véres  ütközetben 
megveretett  s  foglyul  esvén,  Madridba  vitetett.  Eddig  több  ízben 
késznek  nyilatkozott,  a  keresztyénség  élén,  vizén  szárazon  tá- 
madni meg  a  Portát;  most  a  kétségbeesés  dühében  Szolimánt 
szövetségesül  kérte.  Mártius  14-én,  tizennyolcz  nappal  a  páviai 
csata  után  Ferdinánd  ekkép  irt  testvérének  a  császárnak:  „Fran- 
cziaország királya  gróf  Frangepan  Kristóffal  ármányt  forralt,  buj- 
tatván azt,  hogy  saját  embereivel  és  a  boszniai  törökök  segé- 
dével Krajnba  és  Stájerföldre  vigye  a  háborút.  Ennek  követ- 
kezésében a  mondott  törökök  mondott  országaimba  nyomultak, 

s  itt  némi  kárt  tettek  nekem,  és  még-  nagyobbat  fogtak  volna 
tenni ;  ha  nem  gondoskodom  eleve  ilyes  megtámadások  vissza- 
utasításához a  szükséges  eszközökről.  Ezen  dolog  egy  olasz 
nemesember  által  jött  tudomásomra,  ki  Kristóf  gróffal  szőtte  az 
ármányt,  s  kit  egyik  friauli  városom;  Meran  kapitánya  elfogván, 
ide  hozott  Innsbruckba,  hol  még  most  is  börtönben  ül."*).  A 
felbujtó  kétségkívül;  még  mielőtt  Ferencz  fogságba  esett,  kapván 
a  megbízást:  világos,  hogy  a  franczia  király  már  akkor  sem 
volt  idegen,  Szolimánt  a  császár  testvére  ellen  uszítani,  s  így 
bizonyosan  Ferencz  megegyezésével  és  megbízásából  küldé  vala 
anyja  Louise  d'  Angouléme,  mint  a  király  fogsága  óta  regensné, 
Konstantinápolyba  az  első  követséget. 

Ez,  Frangepan  Kristóf  hozzájárulásával,  mint  hiszem,  útját 
Bosznián  át  vette,  hol  azonban  a  követ  tizenketted  magával 
rablók  által  megöletett.  Ezen  rablók  élén  maga  a  boszniai  szan- 
dzsák állott,  ki  a  mészárlás  előtt,  úgy  látszik,  nem  tudta,  kikkel 
van  dolga,  s  ki,  napfényre  jővén  —  igaz  hogy  későcskén  — 
a  tett,  Ibrahim  nagyvezír  haragjának  lefegyverzésére  osztozkodott 
vele  a  zsákmányban:  beküldte  neki  a  követ  irományait,  de  be 
egyszersmind  az  elfoglalt  drágaságok  részét,  névszerint  egy 
nagyértékü  rubingyürüt.  Midőn  Ibrahim  í  533-ban  Ferdinánd  kö- 
vetei Zárai  Jeromos  és  Schepper  Kornél  előtt  fejtegette  az  oko- 
kat, melyek  Szolimánnak  1526-ki  hadviselését  eredményeztették, 
egyebek  közt  monda:  ,Ekkor  történt,  hogy  Francziaország  ki- 
rálya foglyul  esett.  A  király  anyja  ekkép  irt  ő  felségének,  a 
padisáhnak :  fiamat,  Francziaország  királyát  Károly,  Spanyolország 
királya  elfogta;  vártam,  hogy  nagylelkűen  szabadon  fogja  bo- 
csátani, de  különben  történt.  Folyamodunk  tehát  hozzád,  nagy 
császár,  hogy  tüntesd  ki  nagylelkűségedet  és  szabadítsd  meg 
fiamat.  Erre  a  nagyúr  megháborodott,  és  haragjában  feltette 
magában,  hogy  hadat  üzen  Károly  császárnak.  Lám  ez  a  rubin 


*)  Lanz,  Corr.  des  K.   Karls  V.  1.  k.  155.  1. 

is  —  folytatá  a  nagyvezír,  nagy  rubingyűrüt  mutatván  - —  a 
franczia  király  jobbján  volt,  mikor  foglyul  esett;  s  én  ma  am» 
hoz  váltottam/ 

Midőn  Ferencznek  tudomására  jött  a  követség  sorsa.  Károly 
őt  már  Madridban  tartotta  fogva;  de  tudjuk ;  hogy  a  királyi 
fogolynak  itt  módja  volt,  kéz  alatt  a  császár  ellen  működni. 
Szolimánhoz  is  innen  ment  a  második  levél,  s  magában  értetik, 
hogy  nem  a  regensné,  hanem  a  király  saját  nevében.  A  követ, 
Frangepan  János  —  Kristófnak  talán  testvére  —  késő  őszszel 
érkezett  Konstantinápolyban  1525.  december  6-án  Pietro  Bra- 
gadino  velenczei  követ  ekkép  irt  róla  a  signoriának:  ,Követ 
érkezett  ide  a  franczia  királytól,  ajándékok  nélkül,  kit  a  nagyúr 
már  fogadott;  mint  hallom,  azt  monda,  hogy  a  királynak  egy 
másik  követe  a  boszniai  szandzsák  által  kifosztatott  s  megöletett/ 
Ferencz  ezen  második  követségére  vonatkoznak  Szolakzáde  oz- 
mán történetíró  e  sorai:  ,A  franczia  király  követet  küldött  a 
Portához,  s  alázatos  levelének  ez  volt  tartalma:  „Ha  a  nagyúr 
Magyarország  királyát  kissé  megleczkézné,  mi  képesek  volnánk 
a  spanyol  királynak  ellenállani  s  a  rajtunk  ejtett  sérelmet  meg- 
bőszülni; mi  könyörgünk  és  óhajtjuk,  hogy  a  világ  nagy  csá- 
szárja kegyeskedjék  megengedni,  miszerint  ama  dölyfös  fejdelmet 
visszautasíthassuk ,  s  mi  ezentúl  a  nagy  császárnak ,  a  század 
urának  köteles  szolgája  leszünk."  A  padisah,  megkönyörülvén, 
eltökélé  magában,  hogy  haddal  megyén  a  gonosz  szándékot 
forraló  magyar  királyra'*).  Ha  kifogjuk  a  török  stylistica  hyper- 
boláit,  Ferencz  levelének  tartalmát  valószínűleg  hiven  közlötte 
az  iró ;  Szolimán  válasza  fenmaradt  eredetijében :  halljuk  a 
padisáht. 

,0,  az  isten,  fenséges,  gazdag,  nagylelkű,  irgalmas.  Én  a 
ki  vagyok  annak  kegyelméből,  kinek  hatalma  dicsőséges  .  .  . 
a  szultánok  szultánja  .  .   .  szultán  Szulejmán-khán,    fia  szultán 


*)  Hammer,  Journal  asiatique,  X.  19. 

Szelim-khánnak,  szultán  Bajezid-khán  fiának.  Te,  ki  vagy  Ferencz 
Francziaország  királya ,  te  levelet  küldtél  Portámhoz,  a  fejdel- 
mek  menhelyéhez,  hív  ügyviselőd  Frankipán  által;  te  őt  szóbeli 
üzenettel  is  megbíztad;  te  tudomásomra  adtad,  hogy  országodat 
elfoglalta  az  ellenség,  s  hogy  jelenleg  fogságban  vagy;  te  itt 
segédet  szorgalmaztál  megszabadulásodra.  Előadatván  minden, 
a  mit  mondottál,  trónusom  lábánál,  a  világ  menedékénél,  csá- 
szári tudományom  kiterjeszkedik  annak  minden  részletére,  teljes 
ismeretével  birok.  Azon  nincs  mit  csodálkozni,  hogy  a  nagy 
fejdelmek  meggyőzetnek  és  fogságba  esnek.  Bátorodjál  fel  tehát, 
ne  csüggedj  el.  A  mi  dicső  őseink  és  nagy  fényű  apáink  (Isten 
virraszszon  koporsóiknál)  soha  sem  szűntek  meg  hadakozni  az 
ellenség  visszaszorítására  és  országok  elfoglalására.  Mi  is,  mi 
szintén  az  ő  nyomaikon  indultunk.  Mi  tartományokat  és  erő- 
döket, melyekhez  nehéz  volt  hozzáférni,  elfoglaltunk  minden 
időben.  Paripánk  fel  van  nyergelve,  kardunk  oldalunkon  van 
éjjel  és  nappal.  Segítse  elő  a  jót  a  mindenható  Isten!  Legyen 
meg  bármely  tárgy  körül  az  ő  akarata!  Egyébiránt  ha  kérdést 
tészsz  ügyviselődnek  az  ügyek  és  újdonságok  felől,  értesülni 
fogsz  irántuk.  Ezt  így  tudjad.  íratott  932  (1526)  rebiul-akhir 
havának  kezdetén,  székhelyemben,  a  birodalom  fővárosában,  a 
jól  őrzött  Sztambulban'  *). 

III. 

Ferencz,  hogy  elvégre  szabadságát  visszanyerje,  1526-ki 
januárius  14-kén  aláirta  a  Károly  által  szabott  feltételeket,  le- 
mondván egyebek  között  igényeiről  Olaszországra,  kilépvén  a 
császár  elleni  szövetségekből,  s  kötelezvén  magát  közösen  vele 
a  törökök  ellen  működni;  de  e  feltételek  aláírása  előtt,  ugyanazon 
órában  titkos  óvást  irt  alá,  mely  ama  szerződést  eröszakoknak, 
s  ennélfogva  minden  pontjaiban  érvénytelennek  nyilvánította. 


*)  Charriére,  Négociations  de  la  Francé  dans  le  Levant,  I.  116. 

Frangepan  talán  Bayonneban  találkozott  az  imént  kiszaba- 
dult királylyal,  s  Ferencz  szintén  Bayonneból,  honnan  fejdelem- 
társai közül  többet  fogságának  megszűnéséről  értesített ;  Írhatta 
Szolimánnak  a  következő  levelet:  ;Ferencz;  Isten  kegyelméből 
a  francziák  legkeresztyénebb  királya,  kedves;  s  ha  azonegy  hiten 
volna  vele;  legkedvesebb  testvérének;  szultán  Szolimánnak ;  a 
nagyúrnak  sat.  Kezünkhöz  vettük  a  levelet;  melyet  Frangepan 
János  által  küldöttéi  nekünk.  Abból  derekasan  megtudtuk,  mily 
nehezedre  esett  azon  szerencsétlenség;  mely  bennünket  Pávia 
városánál  ért  vala.  Ez  ügyben  az  vigasztal  bennünket  legin- 
kább; hogy  nem  buktunk  meg  gyáván  vagy  léhán;  hanem  hogy 
magában  a  csatában,  az  ellenség  legsürüebb  sorai  között,  sebek 
miatt  összeroskadt  lovunkról  estünk  kezeik  közé.  A  mi  pedig 
köztudomásra,  mint  magad  is  bölcsen  említed  leveledben;  meg- 
történt más  főfő  és  hatalmasnál  hatalmasabb  fejdelmekkel  is, 
midőn  háborúban  visszakövetelték  a  magokét;  a  sors  úgy  szo- 
kott nagyjából  eljárni;  hogy  megveti  a  félénkeket  és  gyávákat; 
s  a  legderekabbakat  egytől  egyig  űzőbe  veszi.  Hogy  pedig 
tömérdek  kincseidet  és  roppant  erőhatalmadat  nekünk  felajánlod; 
ezen  nagylelkű  bőkezűséged,  melylyel  akkori  nyomott  állapo- 
tunkban segédet  Ígértél,  nem  volt  kedvetlen  vagy  kellemetlen 
előttünk:  sőt  e  miatt  örök  hálát  mondunk  neked ;  s  kívánjuk, 
lenne  bár  alkalmunk  azt  nem  annyira  mondanunk;  mint  méltó- 
ságunkhoz képest,  keresztyén  fejdelemhez  illőleg;  bőséges  tettek- 
kel bebizonyítanunk.  Ha  nyilni  fog  ilyes  alkalom ;  tapasztaló 
lészsz,  hogy  a  francziák  legkeresztyénebb  királya  a  többi  fej- 
delmekkel kölcsönös  jótétemények  által  nem  annyira  versenyezni 
akar,  mint  őket;  ha  lehetséges ;  felülhaladni;  s  módod  leszen 
látni;  erőnk  és  kincsünk  meddig  terjed  Európában ;  s  mennyi 
bátorsággal  és  hadi  ügyességgel  bírnak  a  francziák.  De  miután  a 
mindenható  Úristennek  s  annak  irgalmasságából;  ki  minket  drá- 
galátos vérével  megváltott;  épségben  érkeztünk  vissza  orszá- 
gunkba, s  itt  békében  és  nyugalomban  találtunk  mindent;  nincs 

mit  kívánnunk  mástól,  annak  oltalmára  és  fentartására.  Mindezt 
bővebben  fogja  előadni  az,  kit  hozzád  e  levéllel  küldtünk,  kinek 
ha  teljes  hitelt  adsz,  kedves  dolgot  tészsz  nekünk,  mit  hogy 
tégy,  kérve  kérünk'  *). 

Ferencz  a  madridi  szerződés  ellen   tett   óvása,   úgy   azon 
körülmény  által,  hogy  esküjét  a  pápa  érvénytelennek  nyilvání- 
totta, s  hogy  ama  szerződés  az  ő  irányában  sem  tartatott  meg, 
mentheté  önmaga  előtt  az  , olasz  frigyhez'  állását,  ujabb  készü- 
leteit Majland   és  Nápoly  ellen,    és   folytonos   kaczérkodását  a 
Portával;  gondolom,  talált  okot,  melynek  alapján  azt  is  helyesnek 
látá,     hogy    a   szent- szék    által   újból   felhatalmaztatta   magát 
tizedszedésre,  miszerint  II.  Lajos  oltalmára  kelhessen  a  törökök 
ellen,  s  hogy  a  behajtott  tizedből  nemcsak  egy  fillér  sem  for- 
dítatott a  kitűzött  czélra,  de  sőt  talán  azon  vásároltattak    meg 
a  Konstantinápolyba  küldött  ajándékok,    talán  abból  fedeztetett 
a  Portához  ment  követségek  költsége.  A  mohácsi  csatának  hire 
mindazáltal  Ferenczet  is  megdöbbentette,  mert  alkalma  volt  ta- 
pasztalnia, hogy  a  kéz,  melyet  eszközül  akart  használni,  nem 
az  ő  szükségeihez,  hanem  saját  ösztönéhez  képest  méri  a  csa- 
pást. Németország  most  közvetlen  érintkezésbe  jött  a  törökkel, 
s  a  király,  látván  hogy  viszonyáról  a  Portához  egyetmást  rebes- 
getnek Regensburgban,  Augsburgban,  Vetzlarban,  tanácsosnak 
vélte,  magát  a  német  rendek  előtt  mentegetni.  ,Nagy  fájdalom- 
mal illet  engem  —  igy  szól  az  october  6-án  hozzájok  intézett 
levél  —  Pannoniának    a   török  általi    elfoglalása,    Lajos   király 
halála  és  Németország  veszedelme.   Bizonyos,  hogy  annak  nem 
én  vagyok  oka,  hanem  a  császár,  ki  a  tisztességes  alkupontokat 
visszautasítja,  s  ki  érzéketlen  marad  mind  a  közveszélynek,  mind 
sógora  Lajos  király  méltatlan  halálának,  mind  most  már  özvegy- 
ségre jutott  testvérhúga  gyászos  sorsának  szemléletére.     Eleink 
gyakran   viseltek   háborút    a   keresztyén   név    ellenségeivel:    ez 


')  Charriére  az  idézett  helyen,  I.  119. 

most  is  történhetik  egyesült  erővel,  csak  akarja  a  császár/ 
Károly  a  vádat  november  29-én  visszatorolta  ekképen:  ;Ferencz 
király  a  hozzátok  adott  levélben  úgy  viseli  magát,  mintha  Lajos 
király  halálát  és  Magyarország  gyászát  fájlalná;  mindez  csak 
képmutatás,  oly  czélra,  hogy  azokat  elnémítsa,  kik  elfogott 
levelek  alapján  folyvást  állítják,  hogy  az  ő  tanácsára  indította 
a  háborút  a  török'  #), 

ív. 

Zápolya  János  ekkor  már  Lajos  utódául  volt  választva, 
koronázva.  Kire  bizodalmát  leginkább  vetette  a  külfejdelmek 
között,  az  sógora  Zsigmond,  lengyel  király  volt,  —  egykori 
sógora,  mert  Borbála  már  nem  élt,  és" Zsigmond  most  Bonával, 
Galeazzo  majlandi  herczeg  leányával  élt  házasságban. 

A  vajda  őt  még  october  közepén  felkérte :  küldene  követ- 
séget Fehérvárra,  hol  az  ország  rendéi  a  közjóról,  a  király- 
választásról tanakodók  lesznek.  A  levél  csak  october  végén 
érkezett  Krakóba,  hol  —  mert  Zápolya  czélzatáról  nem  lehetett 
kétség  —  csekély  rokonszenvvel  találkozott.  Mióta  branden- 
burgi Albert,  a  németrend  nagymestere,  1525.  április  10-dikén 
Zsigmondnak  hódolt,  mióta  Prusszia,  mely  eddig  császári  hűbér 
volt,  lengyellé  vált:  magasb  önérzettel  telt  el  a  király.  Innen  van, 
hogy  unokaöcscsének,  íí.  Lajosnak  halála  után  reményt  táplált, 
hogy  a  cseh  rendek  őt  fogják  királyokul  választani,  s  hasonlót 
várt,  úgy  látszik,  a  magyaroktól  is.  Reménye,  várakozása  csa- 
lódáson épült,  minek  érzetében  —  noha  az  erőszakolás  és 
ármányforralás  gondolatja  távol  maradt  a  bölcs  fejdelemtől  — 
egyelőre  nem  viseltethetett  hajlammal  versenytársai  iránt,  s 
legalább  magasabb  belátásának  súlyát  akarta  velők  éreztetni. 
, Szívesen  küldenők  Széhesfeh érvárra  minden  késedelem  nélkül 
köpeteinket  —  válaszolá  october  31-kén  Zápolyának  s  a  vele 


*)  Reusner  epistolarum  turcic.  libri  XIV.  1.  VIII.  p.  134. 

tartó  rendeknek,  —  ha  a  levelet  korábban,  nem  épen  csak  ma 
vettük  volna,  s  ha  követeinket  mindjárt  útnak  indíthatnék :  azon 
leszünk  mindamellett,  hogy  biztosaink  a  lehetőségig  siessenek, 
és  ha  mégis  későn  találnának  érkezni,  magyarázzák  jóra  a  ren- 
dek, és  tulajdonítsák  az  idő  rövidségének/  A  követség  vezér- 
tagjául Krzyczky  Endre  przemysli  püspök  választatott,  de  ez 
nem  igen  sietett  útnak  indulni,  mint  látszik;  legalább  novem- 
ber 2-án  Ferdinánd  ausztriai  íőherczeg  követe  Kammerer  Detre 
németújhelyi  püspök  előtt  lovagolt,  midőn  ez  a  király  elébe 
vezettetett.  Ferdinánd  követe  előadta,  hogy  ura  mind  az  1515 -ik 
szerződés  értelmében,  melyet  kivált  Zsigmond  eszközölt  a  po- 
zsony-bécsi  értekezlet  alkalmával,  mind  a  régiebb  egyességeknél 
fogva,  Lajosnak  Magyar-  és  Csehországok  fejdelmi  székén  tör- 
vényes utóda,  s  kéri  a  királyt,  segítené  elő  azoknak  foganato- 
sítását bölcs  tanácsával,  hatalmas  pártfogásával.  Zsigmond  oda 
nyilatkozott  válaszában,  hogy  miután  a  főherczeg  cseh  királyul 
elválasztatott,  ő,  a  lengyel,  szerencsét  kivan  neki  a  koronához. 
Magyarországot  mi  illeti,  tanácsa  ez :  foglalja  el  azt  Ferdinánd 
háború  nélkül,  olykép  mint  a  szóló  előadó  leszen  annak  módját; 
s  ez  esetben,  de  máskülönben  nem,  örömest  segítendi  tehetsé- 
géhez képest,  s  mennyiben  Lengyelország  kárt  nem  vall  miatta. 
,Ne  kímélje  Ferdinánd  semmi  fáradságát,  a  magyar  urakat, 
kik  jelenleg  összeháborodtak,  kibékéltetni  egymással ,  s  jó 
szerével  magához  vonni,  hogy  őt  azután  inkább  hajlamból 
mint  félelemből  királyukul  válaszszák.  Az  országot  jelen  veszé- 
lyes állapotában  fenyegetéssel  vagy  háborúval  meghódítani  akarni, 
oly  kisérlet  volna,  melyet  ő,  a  lengyel  király,  semmi  esetre 
sem  tanácsolhat;  az  általa  javaslott  út  könnyebnek  fog  mutat- 
kozni, s  eredménye  állandóbbnak/  A  fogadtatásból ,  melyben 
Kammerer  részesült,  látni  lehetett,  hogy  Zápolyának  befolyása 
az  udvarnál  viszonylag  csekély  volt,  hogy  névszerint  a  kanczellár 
Szydloviczki ,  kit  Ferdinánd  követe  ,jó  ausztriaiénak  tapasztalt, 
Magyarország  koronáját  inkább  a  főherczegnek  szánta. 

Midőn  Krzyczki  Fehérvárra  érkezett;  Zápolya  már  Magyar- 
ország koronás  királya  volt.  Választása  utáni  nap  még  bizo- 
dalmas levelet  irt  Szydloviczkinak,  s  két  nappal  koronázása  után 

—  november  13-dikán  —  Homonnai  István  zempléni  főispánt 
követül  küldte  Lengyelországba;  Zsigmond  királyt  szövetségesül 
kérni,  a  keresztyén  hitnek  a  török  elleni  oltalmazására.  Rövid- 
del utóbb  tudomást  vett,  űgy  látszik,  mint  fogadtatott  Ferdinánd 
képviselője  Krakóban,  kinek  egyebek  közt  Zsigmond  azt  is 
monda:  ,hogy  Magyarországnak  olyan  királyra  van  szüksége, 
ki  magas   származású  s  kihez  más  nemzetek  is  ragaszkodnak/ 

—  s  most  János  király  visszatorlásul  a  lengyel  követséget  so- 
káig maga  elébe  sem  bocsátotta.  Ezen  eljárás  Krzyczkit  élesen 
bántotta;  a  hangulat,  mely  az  uj  királyi  udvarnál  Németország 
ellen  uralkodott,  a  hajlam,  mely  már  is  mutatkozott,  a  Zsig- 
mondhoz adott  levél  meghazudtolásával  barátul  fogadni  a  törö- 
köt, ,nagy  szomorújátékot'  várattak  a  követtel,  ki  december  5-én 
ekkép  irt  Esztergomból,  hol  János  király  a  telet  volt  töltendő, 
Brodaricsnak ,  az  elhunyt  király  kanczellárjának :  ,Vannak  itt 
néhányan ,  kik  felséges  uramat  és  nemzetemet  mindenkép  gya- 
lázgatják.  Mi  bevalljuk  gyarlóságunkat,  de  mégis,  noha  annyi 
mindenféle  ellenség  által  körülvéve,  Isten  kegyelméből  még  meg 
nem  buktunk  eleddig.  A  törökök  mindannyiszor  kitakarodtak 
országunkból,  s  abban  még  egyetlen  egy  várat  sem  foglaltak  el. 
Magyarországot  egy  ízben  látogatták  meg,  s  elpusztítottak  min- 
dent; a  török  egyszer  nyúlt  köldöktökhez,  s  úgy  látszik,  hogy 
már  tönkre  silányultatok  mindnyájan.  Es  mi,  kik  vele  s  mas 
ellenségekkel  évenkint  szoktunk  megvívni,  minden  segéd  nélkül, 
magunkra  hagyatva,  s  kik  eddigien  még  fenállunk,  minket  ti 
semmirekellő  gombáknak  néztek,  nem  embereknek'  *). 

Ily  érzelmekkel  tért  a  lengyel  követ  vissza  urához. 


*)  Katona  hist.  crit.  XIX.  778.  Jászay,  a  magyar  nemzet  napjai  a  mohácsi 
vész  után,  294.  1. 

V. 

A  felebbiek  után  János  bizton  várhatta ;  hogy  ügyét  a 
franczia  király  pártolni  fogja;  s  miután  VH-dik  Kelemen  pápa 
Olaszországot  s  ezzel  magát  a  szentszéket  Károly  császár  ha- 
talma által  veszélyeztetve  látván ,  most  I.  Ferencz  buzgó  szö- 
vetségese volt :  Jánosnak  a  pápa  s  az  öszves  olasz  liga  jóaka- 
ratáról nem  lehetett  kétsége.  Még  VIII.  Henrik  angol  királynál 
is  rokonszenvre  tarthatott  számot,  mert  Henrik  óvakodott  ugyan 
a  liga  részesévé  válni ;  de  alakulását  mind  ő,  mind  Wolsey 
bíbornok  egész  erővel  segítették  elő.  Ez  oknál  fogva  Zápolya 
az  angol  királyt  is  barátjai  közé  számlálhatta. 

Ehhez  képest  Jozefics  Ferencz  zenghi  püspök ,  Frangepan 
Kristóf  meghittje ;  röviddel  Zápolyának  királylyá  koronáztatása 
után  követül  ment  Velenczébe,  Rómába,  Parisba,  s  más  valaki 
—  nevét  még  most  nem  tudjuk  —  Westminsterbe  küldetett 
biztosul.  December  12-én  Jozefics  hat  lovas  kíséretében  érke- 
zett a  lagúnák  városába,  hol,  mint  egykori  ferenczes,  szent 
Ferencz  zárdájába  szállott,  s  14-én  szokott  tisztelettel  a  tizek 
tanácsába  vezettetett.  János  király,  november  16-án  kelt  meg- 
bizó  levelének  átadása  után  üdvezlő  beszédére  a  dögétől  vála- 
szul nyervén:  hogy  Velencze  őt  jó  szivvel  látja,  felséges  küldő- 
jének királylyá  választatásán  örvend,  s  Magyarországgal  mint 
eddigien  úgy  ezentúl  is  jó  barátságban  fog  maradni.  A  követ 
másnap  titkos  ülésben  elmondá,  hogy  ura  Velencze  részéről  -r 
két  tagból  álló  követséget  szeretne  udvarában  látni,  melynek 
tanácsával  élhessen,  s  hogy  a  mely  árúk  eddig  Ausztrián  ke- 
resztül szállítattak  Magyarországba,  azokat  kész  Velenczéből 
hozatni.  A  signoria  december  22-kén  Jozeficsnek  kimerítőbb 
választ  igért,  mikorra  Rómából  visszaérkezendett ;  s  a  püspök 
másnap  folytatta  útját  a  pápához  *). 


*)  Sanuto,  Jászaynál,  309.  1. 

VII.  Kelemen  ekkor  a  lehető  legroszabb  viszonyban  állott 
Károly  császárral,  kinek  védenczei,  a  Colonnák,  azelőtt  néhány 
hónappal  elfoglalták  a  vatikánt;  s  Ferdinándnak  sem  lehetett 
barátja,  ki  novemberben  tizenegy  ezer,  színre  a  törökök  ellen 
összetoborzott  németet  küldött  Kelemen  ellen  Károlynak:  de- 
cember végén  a  német  dandár  Piacenzánál  állott.  Jozeficset 
1527  elején  Rómában  találjuk:  alkalmasabb  időt  nem  választ- 
hatott volna  megbízásának  előterjesztésére.  ,Magyarország  felsé- 
ges királya  —  monda  Zápolya  levelét  januárius  12-kén  által- 
adva —  elődeinek  nyomdokát  követve,  kik  a  szentséges  római 
pápához,  és  ezen  szentszékhez  mindig  csorbíthatlan  kész  enge- 
delmességgel viseltettek,  fiúi  hódolatát  jelenti,  s  magát  és  or- 
szágát szentségednek  alázatosan  ajánlja.'  S  most  szónoklatának 
virágaival  ecsetelvén  a  magyarnak  százados  harczát  a  törökkel, 
s  az  elhunyt  király  törekvéseit,  segédet  nyerni  a  keresztyénség 
közellenének  visszaszorítására,  —  kérdé :  mit  nyert  a  könyörgő 
Károly  császártól,  Ferdinánd  főherczegtől,  mit  a  többi  fejdél- 
mektől?  s  kérdésére  válaszul  e  szavakat  monda  maga  magának: 
Nyert  ő  szentsége  és  a  szentszék  segedelmén  kivül  semmit 
A  múlt  évi  hadjárat  szörnyűségeinek  vázolása,  az  Olaszországot 
is  fenyegető  veszély  felemlítése  után,  szivére  kötötte  a  pápának: 
hogy  a  magyar  nemzetet  ezen  gyilkos  vitában  a  hálátlanság 
rút  bélyege  nélkül  sem  ő  sem  a  többi  fejdelmek  el  nem  hagy- 
hatják; ,mert  ez  a  nemzet  az,  mely  egymaga  annyi  éveken  át 
saját  költségein  harczolt  az  egyházért,  mely  pusztítást  és  ve- 
szélyt, kárt  és  halált  egymaga  a  többiekért  is  szenvedett,  mely, 
ha  nem  jő  segéd  haladék  nélkül,  elvész  okvetlenül/ 

Kelemen  Zápolyát  már  korábban  biztosította  hajlamáról, 
a  Rómából  vissza  Magyarországba  utazott  Frangepan  Fe- 
rencz  által,  ki  akkor  még  a  ferenczesek  rendének  tagja  vplt, 
s  ki  utóbb  lényeges  szolgálatokat  tett  királyának  a  külügyek 
kezelése  körül.  , Szentséged  embere,  a  Krisztusban  tisztelendő 
atya,  Frangepan  Ferencz  —  irá  1527-diki  januárius  20-dikán 

Esztergomból  János  király  a  pápának  —  engem  ezen  hajlamról 
és  jóakaratról  bővebben  értesített,  mely  által  vezéreltetve,  szent- 
séged kinyilatkoztatta,  hogy  királylyá  választatásom  eszközlésére 
a  lehetőségig  munkás  leszen.  Jó  ideje  már  a  királyi  székre 
emeltettem,  s  most  szentségednek  forró  hálát  mondok,  melyet 
iránta  s  a  szentszék  iránt  tettleg  is  fogok  bőségesen  tanúsítani. 
Es  noha  —  megengedvén  azt  a  Mindenható,  —  roppant  csa- 
pást ejtett  a  múlt  nyáron  Magyarországomon  a  török,  s  noha 
boldog  emlékezetű  elődöm  Lajos  király,  testvérem  György,  és 
számos  egyházi  s  világi  urak,  nemesek  a  csatamezőn  maradtak: 
mégis  remélem,  hogy  országomnak  megkímélt  rendéivel  még 
tetemes  szolgálatokat  fogok  tehetni  a  keresztyénségnek  és  az 
apostoli  széknek,  ha  Isten  megoltalmaz  s  ha  szentséged  és  más 
keresztyén  fejdelmek  segédére  számot  tarthatok.  S  kétségkívül 
már  vissza  is  vettem  volna  néhány  végvárat  az  ellenségtől,  ha 
a  fenséges  fejdelem,  Ferdinánd  ausztriai  főherczeg,  Csehország 
választott  királya,  engem  nem  gátol  ez  üdves  szándékomban, 
ki,  nem  tudom  miféle  jogot  követelvén  magának  országomra, 
ennek  végeit  ellenségesen  megtámadta,  hadainak  tetemes  részét 
egynémely  városaimba  vetette ,  s  kiről  tudom ,  hogy  eltökélett 
szándéka  nyiló  tavaszszal  reám  és  országomra  törni.  Esedezem 
tehát  alázatosan  szentségednek,  méltóztassék  mind  rólam,  mind 
országomról  olykép  gondoskodni,  hogy  Ferdinánd  ellenségeske- 
dése elől  biztosítva,  a  keresztyénség  közös  ellenére,  a  törökre, 
lehessen  támadnom.  A  többit  szentséged,  gondolom,  megértette 
követemtől,  kit  már  régebben  az  apostoli  székhez  küldöttem'  *). 
—  Ezen  követ  épen  Jozefics  Ferencz  volt,  kit  nemcsak  szóbeli 
üzenettel  bizott  meg  a  pápa,  mint  minapában  Frangepant,  de 
ki  okiratot  is  vihetett  magával  Magyarországba  Rómából. 

,Hogy  az  ellenség  —  válaszolá  a  Jozefics  által  előterjesz- 
tettekre januárius   13-dikán,    Zápolyához,    mint   „Magyarország 


')  A  nemz.  múzeum  kéziratai  között,  1285.  quart.  lat.  szám  alatt 

méltóságos  királyához"  czímzett  levelében  a  pápa,  —  ama  tö- 
mérdek veszélyeken  veled  együtt  segíteni  ügyekezett  férfiaknak 
is  vitézsége  s  a  te  szorgalmad ,  vezérleted  és  gondoskodásod 
által,  de  még  sokkal  inkább  a  mindenható  Isten  akaratából  meg- 
rettenve, az  országból  önkényt  kitakarodott,  s  a  már  majdnem 
nyert  diadalmat  hirtelen  félelem  miatt  elejtette,  Istennek  annál 
buzgóbb  hálát  adunk,  s  az  ország  megmenekvésén  annál  inkább 
örvendünk,  mert  Magyarország  épenmaradását,  mikép  a  ma- 
gunkét, akarjuk  eszközölni  ezentúl  is.  Felőled  pedig,  kedves 
fiunk,  mindig  oly  véleményben  voltunk,  hogy  érdemes  vagy  a 
legnagyobb  tisztességekre,  erényed  olyas  levén,  melynél  fogva 
neked  mindenha  szerencsét  fogunk  kívánni  bármely  méltósághoz, 
mennyiben  az  ország  nyugalmát  és  épségét  előmozdítja.  Kész 
hajlammal  mindent  Ígérnénk  neked,  ha  Krisztusban  kedves  fiunk, 
Ferdinánd,  Csehország  méltóságos  királya  nevében  előttünk  s  az 
apostoli  szék  előtt  óvás  nem  történik,  állító:  hogy  választás  és 
egyéb  okok  alapján  neki  van  joga  ezen  országhoz.  Es  e  tekin- 
tetben véghetlenül  sajnáljuk,  hogy  mindig  akad  valamely  ok  a 
keresztyénség  felzavarására.  Mindamellett  a  mi  csak  tőlünk  ki- 
telik az  ország  békés  állapotának  helyreállítására,  az  igazság 
mértéke  szerint  semmit  el  nem  mulasztandunk.  Mert  a  tisztelet 
és  kötelezettség,  melyet  nekünk  és  e  szent  széknek  felajánlasz, 
kedvesek  előttünk,  tudván,  hogy  értelmes,  egyenes,  Isten  és  a 
hitvallás  iránt  kegyelettel  teljes  lélekből  származnak.  .  .  Ferencz 
zengni  püspök  .  .  .  midőn  hozzánk  való  indulatodat,  a  főfő 
ügyekhez  szabott  elmédet ;  erényeidet  s  éber  figyelmedet  fejte- 
gette, saját  szemével  láthatá,  mily  örömmel  értettük  meg  mind- 
ezeket, s  irántad  bármely  tisztességes  ügyben  mily  készséggel 
és  jóakarattal  vagyunk.  Miért  is  neked  egész  tevékenységünket, 
segedelmünket  és  hatalmunkat  mindazokban,  mik  a  kegyetlen 
ellenség  törekvésének  visszaverésére  és  az  ország  fentartására 
s  békességére  vonatkoznak,  viszont  ajánljuk,  és  irántad  min- 
denha   oly   jóakarattal    leszünk,    hogy    azt    fenséged    minden 

dolgaiban  és  ügyeiben  észrevegye'  #).  —  Az  ildomosság  pa- 
rancsolta;  hogy  Ferdinánd  óvásáról  szót  tegyen  Kelemen;  a 
rósz  kedvet,  melylyel  azt  cselekszi,  épen  nem  palástolta. 

VI. 

A  franczia  királynak  ez  idétt  nem  volt  oka,  elleneit,  ha 
csak  külszínre  is,  kim  élni.  Midőn  Jozefics  febmárius  elején  Pa- 
risba, St.  Germainbe  érkezett,  nyájas  készséggel  fogadták  mind 
őt  mind  indítványait**).  Ferencz  haladék  nélkül  egy  szolgála- 
tában álló  spanyolt,  Rincon  Antalt,  ki  a  közelebb  múlt  években 
Zsigmond   lengyel  királynál  volt  követségben,  Magyarországba 

r 

indította.  Általa  1527.  febmárius  5-én  levelet  küldött  Báthori 
István  nádornak,  s  Batthyány  Ferencz  horvát  bánnak  oly  czélra, 
hogy  őket  Ferdinándtól  Zápolyához  térítse;  általa  felhívást  in- 
tézett a  nemzethez,  melyben  ezt  buzdította,  csatlakozzék  János- 
hoz, ne  Ferdinándhoz,  ki  az  ország  belviszályait  saját  érdeké- 
ben fogja  felhasználni***).  A  Jánoshoz  adott  levél  szól  ekképen: 
,Ferencz,  Isten  kegyelméből  a  francziák  királya,  a  méltó- 
ságos és  hatalmas  fejdelemnek,  Jánosnak,  Magyarország  válasz- 
tott királyának,  kedves  testvérének  és  rokonának  boldogságot 
kivan.  Kedves  és  szeretett  testvérünk  s  rokonunk:  Rincon 
Antalt,  hü  és  szeretett  kamarásunkat  s  tanácsosunkat  e  levéllel 
méltóságos  uraságodhoz  küldjük,  hogy  nevünkben  előadja,  meny- 
nyi bánatot  merítettünk  azon  roppant  és  gyászos  csapásból, 
melyet,  mint  halljuk,  az  igaz  hit  legkonokabb  ellensége,  a  tö- 
rökök fejdelme,  Magyarországon  ejtett,  számos  nemeseknek,  és 


*)  A  cs.  k.  titkos  levéltárból,  Jászay,  428.  1. 

**)  Hogy  Jánosnak  első  követe  Francziaországban  szintén  Jozefics  lett  legyen, 
csak  hozzávetésen  alapul.  Ferencz  király  ugyanis  csak  februáriusban  irja  János- 
nak, hogy  királylyá  választatásáról  értesült,  s  a  zenghi  püspök  januárius  közepén 
még  Rómában  levén,  febmárius  előtt  nem  igen  érkezhetett  a  franczia  udvarhoz. 
Ha  Zápolya  nevében  ide  más  megyén  követül,  az  valószinüleg  korábban  fogott 
volna  megérkezni,  és  Ferencz  király  korábban  fogott  volna  válaszolni. 
)  Istváníi;  IX.  136.  —  Pray,  Annales  V.  133. 

mit  leginkább  fájlalunk,  magának  a  királynak,  testvérünknek  és 
rokonunknak  vesztével.  De  éles  fájdalmunk  csakugyan  teteme- 
sen enyhül,  ha  látjuk,  hogy  királylyá  választattál,  te,  az  annyi 
erénynyel  felruházott  és  irántunk  élénk  rokonszenvvel  viseltető 
férfiú,  kiről  okunk  van  reményleni,  hogy  a  visszavonás  hullámai 
által  már  huzamosabban  hánytorgatott  ama  népeket  mérséked 
és  ildomosságod  által  a  méltány  és  nyugalom  határain  belül 
marasztandod  elvégre,  s  kinek  kormánya,  tudjuk,  annyi  erőt 
kölcsönöz  amaz  országnak,  hogy  ezentúl  könnyű  leszen  mind 
a  szomszédokra  ráijesztenetek,  mind  a  törökök  dühét  fékeznetek. 
Minél  csakugyan  nem  egyedül  birodalmad  lakosai,  hanem  az 
öszves  keresztyén  köztársaság  is,  melynek  Magyarország  mindig 
legszilárdabb  védfala  volt,  alkalmasabb  valamit  a  vallás  oltal- 
mára, a  vagyon  gyarapítására,  szóval  a  közbéke  élvezésére  nem 
kívánhattak  volna  magoknak,  miért  is  maga  a  keresztyén  köz- 
társaság méltán  köteles  neked  mind  magánúton  mind  nyilván 
örömét  nyilvánítani,  hogy  az  országi áshoz  jutottál.  Egyébiránt 
nem  lehet  erősen  nem  aggódnunk,  mióta  értésünkre  esett,  hogy 
azok,  kik  a  királyválasztás  jogával  birnak,  részben  elleneid,  és 
hogy  bajod  meggyült  versenytársaid  miatt.  Ezért  is  irántad 
való  jóakaratunknál  fogva  intünk:  kelj  bátran  jogod  védelmére, 
annál  is  inkább,  mert  tudnod  kell,  hogy  a  római  pápa,  Anglia 
hatalmas  királya,  a  velenczei  köztársaság,  kivált  pedig-  mi,  nem 
fogunk  segély  nélkül  hagyni,  mind  tenmagadért,  mind  pedig 
azért,  miszerint  ellened,  ha  Csehország  koronájához  Magyar- 
országét is  nyerheti,  s  különben  is  testvére  levén  a  császárnak, 
magát  el  ne  bizza  olyannyira,  hogy  majdan  vérszemet  kapjon 
mások  hántására.  Mindezt  bővebben  magától  Rincontól  fogod 
megérteni,  kinek  első  sorban  meghagytuk,  hogy  bennünket  szor- 
galmasan értesítsen:  mint  állanak  dolgaid,  az  ország  melyik 
része,  a  főurak  közül  kik  tartanak  veled,  mennyi  és  miként 
felszerelt  várakkal  és  városokkal,  mennyi  ágyúval  és  fegyveres 
erővel,  mily  pénzforrásokkal  birsz,  hol  és  minő  segédet  kívánsz 

mind  tőlem,  mind  azoktól,  kik  a  barátság  és  frigy  kötelékeivel 
hozzánk  kapcsolvák:  hogy  ezentúl  olykép  támogathassuk  érde- 
keidet, mint  ezt  becsületünk  s  irántad  való  különös  szeretetünk 
követeli.  És  ha  még  nőtelenül  élsz,  s  házasságra  akarsz  lépni,  s 
azok  közül,  kik  sógorságban  vagy  rokonságban  vannak  velünk, 
akarnál  egyet  tőlünk  hitvesül  kérni,  tettel  fogjuk  tauusítani, 
mind  barátságodat  mind  sógorságodat  mennyire  becsüljük.  Miért 
is  kérünk,  hogy  Rinconnak  minden  dologban  szintúgy  higyj, 
mint  nekünk  személyesen  fognál  hinni.  Méltóságos  és  hatalmas 
fejdelem ,  a  mindenható  Isten  szerencsésítsen  mind  téged  mind 
ügyeidet.  Kelt  Saint-Germain  en  Layeban,  februárius  24-én  1527*). 

Ezen  levélből,  úgy  hiszem,  erőszakos  hermenevtika  nélkül 
következtethetni,  hogy  Francziaország,  Velencze,  a  szentszék  és 
Anglia  ekkor  már  Ígéretet  adtak  volt  egymásnak,  hogy  Zápolya 
igényeit  Ferdinánd  ellenében  támogatni  fogják;  tettleges  segédet 
azonban  csak  Ferencz  biztosított  János  királynak,  úgy  látszik,  mely 
utóbb  ennek  kívánságához  képest  pénzsegély  formájában  egyelőre 
havonkint  harminczezer  tallér  kiszolgáltatásában  nyilvánult**). 

Rincon  Francziaországból  Ragúzán,  Thráczián,  a  Balkánon, 
és  Nándorfehérváron  át  érkezett  Budára,  s  ennélfogva  igen  való- 
színű, hogy  Laski  Jeromos  szirádi  főispán,  ki  ez  idén  —  talán 
a  lengyel  király  megbízásából  —  volt  Ferencznél,  s  ki  ettől, 
úgy  látszik,  szóbeli  üzenetet  hozott  Jánosnak,  a  tekervényes 
utakon  járó  követet  megelőzte.  A  franczia  külügyi  ministerium 
irattárában  következő  levél  őriztetik  eredetiben:  ,A  fenséges 
fejdelemnek  és  urnák,  Ferencznek,  Isten  kegyelméből  a  francziák 


*)  Charriére,  I.  155.  Miután  Ferencznek  Batthyányhoz  adott  levele  februá- 
rius 5-én,  (nonis  februarii,  mind  a  Pray  által  közzétett  mind  az  Istvánffi  kezében 
volt  példány  szerint)  kelt,  bizton  következtethetni,  hogy  a  Zápolyához  intézett 
levélnek  Charriére  által  használt  másolatában  febr.  24-dike,  XXIIII.  hibásan  áll, 
talán  4-dike,  IIIL  helyett,  következtethetni  annálinkább,  mert  Charriérenél  még 
az  év  is  hibásan  van  kitéve,  MDXXV1I.  helyett  MDXXVI,  s  mert  a  leiró  értetlen- 
ségéből a  szövegbe  más  hibák  is  becsúsztak. 
**)  Bel.,  Monum.  d.  I.  165.  1. 

legkeresztyénebb  királyának,  Majland  herczegének  és  Genua  urá- 
nak, János  ugyanazon  kegyelemből  Magyar-  Dalmát-  Horvát- 
országok királya  sat.  üdvezletét  s  testvéri  szeretetének  és  szol- 
gálatra-készségének  ajánlatát.  Fenséges  fejdelem ,  különösen 
tisztelendő  nagyobb  testvérünk!  Midőn  tekintetes  és  nagyságos 
Laski  Jeromos  úr;  szirádi  főispán  és  Lengyelország  senatora, 
minket,  kik  Isten  akaratjából  ezen  Magyarországunk  polczán 
állunk,  irántunk  való  tiszteletének  tanúsítására  meglátogatna,  s 
jóformán  tenkre  jött  országunk  sorsát  fájlalná:  mihelyest  leg- 
keresztyénebb felségedre  fordult  a  beszéd,  elmondta,  mily  hajlam- 
mal viseltetik  felséged  a  keresztyén  ügy,  névszerint  Magyar-  és 
Lengyelországok  iránt,  melyek  vállaikon  úgy  szólván  egymagok 
hordozzák  nagynehezen  s  mármár  roskadozva  a  pogány  ellen- 
ség súlyát.  Felséged  ezen  dicséretes  s  valóban  keresztyén  és 
királyi  hajlamát  Jeromos  úr  ugyan  mindenütt  hirdette,  de  mégis 
legkivált,  nálunk  biztossá  tevén  bennünket  arról,  mit  magunk 
is  feltettünk  eleve  felségedről,  s  hálát  adatván  velünk  Isten- 
nek felséged  buzgalmáért,  melyet  örök  emlékéül  s  a  ke- 
resztyén név  dicsőségére  mindinkább  öregbítsen  az  Úr.  Miért 
is  a  mondott  tekintetes  Jeromos  úrnak  czélzatainkat  őszintén 
bevallottuk,  tudván,  hogy  ő  valamint  nekünk  kedves  emberünk, 
úgy  felséged  jámbor,  hü  szolgája,  kit  —  mert  ismerjük  jelle- 
mét, —  bizonyos  nagyfontosságú,  személyünket  s  urodalmain- 
kat  illető  tárgyakkal  megbíztunk,  melyeket  felséged  elébe  ter- 
jesztő legyen.  Figyeljen,  kérjük,  magasságod  kegyesen  reá, 
adjon  hitelt  azoknak,  melyeket  nevünkben  előadandó  s  teendő 
leszen,  méltóztassék  őt  minélelőbb  útnak  ereszteni,  s  minket  és 
testvéri  szolgálatainkat  nyájas  szemmel  nézni  mindenha.  Kelt 
királyi  várunkban,  Budában,  április  26-án,  az  Úrnak  egy  ezer 
ötszáz  huszonhetedik,  országlásunknak  pedig  első  évében.  János 
király/  *) 


*)  Charriére,  I.  158. 

VII. 

Akárki  ment  legyen  első  ízben  Zápolya  részéről  követül 
Angliába ;  annyi  bizonyos,  hogy  VIII.  Henrik  és  főtanácsosa 
Wolsey  a  követküldést  már  az  1527-ki  év  elején  viszonozták. 
Wallop  —  ez  volt  az  angol  küldött  neve  —  Ferdinándnál  is 
levén  megbízva  mint  cseh  királynál ;  itt  sejdítették  a  viszonyt 
Henrik  és  János  között ;  s  nem  engedték ;  hogy  Prágából  Ma- 
gyarország felé  utazzék  a  követ.  Fenmaradt  Ferdinánd  udvari 
kanczellárjának  egy  emlékirata ,  mely  a  király  jogait  Magyar- 
országra bővebben  fejtegeti,  s  mely  annak  1527.  mártius  11-én 
Prágában  kelt  leveléhez  mellékelve  érkezett  Westminsterbe. 
,Midőn  a  közelebb  múlt  években  —  így  szól  Ferdinánd  levele 
Henrikhez  —  Nándorfehérvárat ,  a  dicső  és  hatalmas  várost, 
ama  vidéknek  főerősségét  és  mintegy  kulcsát  a  kegyetlen  török 
császár  körültáborlotta,  János  vajda ;  noha  tetemes  sereg  állott 
rendelkezésére ;  csak  önmagáról  gondoskodva ;  sem  a  várnak, 
sem  királyának  nem  hozott  segédet,  hanem  mindaddig  késett, 
míg  a  várnak  bukásával,  Magyarország  sőt  az  öszves  keresz- 
tyénség kebelébe  megnyílt  elvégre  a  töröknek  az  út.  S  a  go- 
noszság ezen  nemét  ismételte  a  múlt  évben,  számos  hadait  nem 
akarván  a  királyi  sereghez  kapcsolni,  mely  Mohácsnál  magára 
várta  a  törököt.  Ha  e  gonosz  tettet  el  nem  követi,  Magyar- 
ország fővárosa,  Buda,  még  most  is  épen  állana,  s  a  boldog- 
emlékezetű  király  élne  még  most  is,  élne  és  uralkodnék/  — 
,S  miután  a  vajda  —  folytatja  Ferdinánd  —  magát  a  régi 
szerződések  s  mind  azon  öröködési  jogok  ellenére,  melyekkel 
én  és  kedves  hitvesem  azon  országra  bírunk,  királyul  koronáz- 
tatta, tetemes  kárt  ejtett  az  öszves  közjón,  s  gonosznál  gono- 
szabb példát  adott,  melyet  más  orságokban  is  fognak  követni, 
ha  nem  fosztatik  meg  minélelőbb  a  legjelesebb  királyok  és 
fejdelmek  hozzájárulásával  a  vakmerően  bitorlott  országlástól, 
méltó  büntetésül  erőszakos  eljárásaért.  Mert  fog-e  még  valamely 

öröködési  remény ,  fog-e  öröklési  jog-  akármely  monarchiában 
érvénynyel  birni  és  fenállani,  ha  a  vakmerőnek  és  hatalmasnak 
szabadságában  álland,  hasonló  esetben  magát  csalárdság  és 
erőszak  által  királyivá  vagy  fejdelemmé  tenni  s  a  lakosokat 
engedelmességre  kényszeríteni/  S  hogymint  leszen  képes  — 
folytatja  a  levél  —  az  országot  a  törökök  ellen  megvédeni ,  kik 
annak  egy  negyedét  már  elfoglalták  és  pusztítják?  ő  kénytelen 
lesz  vagy  magát  nekik  megadni,  vagy  gyalázatos  és  kártékony 
szövetségre  lépni  velők.  Ereje,  eszközei  elégtelenek  az  ellen- 
állásra, s  feltehetni- e ,  hogy  keresztyén  fejdelmek  támogatnák 
az  árulót?  .  .  .  Miután  pedig  más  részről  nekünk  kétségbe- 
vonhatlan  jogunk  és  igazságos  igényünk  van  az  országra,  me- 
lyet egyéb  tartományainkból  merítendő  erővel,  a  német  biro- 
dalom s  a  császárnak  is  segédével  képesek  leszünk  oltalmazni: 
,ez  okon  kérjük  és  intjük  fenségedet,  hogy  kegyeleténél  és 
irántunk  való  különös  jóakaratánál  fogva,  tessék  ebbeli  törek- 
véseinket buzgóan  elősegíteni,  jogunkat,  melylyel  Magyarország 
kormányára  bírunk ;  oltalmazni  és  védeni,  érdekeinknek  a  mél- 
tányhoz  képest,  kedvezni,  s  követének  minélelőbb  meghagyni 
és  megparancsolni,  hogy  fenséged  korábbi  utasítását  velünk 
közölje  s  minket  Magyarország  királyául  ismerjen.'*) 

A  kanczetlár  —  nem  hiszem,  hogy  Harrach  lett  volna, 
mert  az  iraton  magyar  íz  van  —  az  ügyet  a  követ  számára 
is  külön  fejtegette,  válaszul  ennek  nyilatkozására,  hogy  neki 
kötelességévé  tétetett,  kinyomozni,  ki  legyen  Magyarország  tör- 
vényszerű királya,  a  törvényszerűt  és  nem  mást  akarván  az  ő 
ura  Szolimán  ellen  támogatni. 

,A  vajda  úr  —  így  szól  az  oklevél  —  ellenére  hazánk 
törvényeinek   és    szokásainak   ragadta    magához    a   koronát,    a 

*)  British  museum,  Cotton  manuscripts.  Nero.  B.  fol.  77.  Vitellius  B.  XXI.  fol.  6, 
8,  30,  31,  38,  50,  67,  70,  78.  Gévay  ezen  okiratok  másolatát  vétette,  de  meghalt,  mi- 
előtt közzétételökről  gondoskodhatott  volna.  V.  ö.  Chmel  József  Habsburgische  Ex- 
curse,  —  Sitzungsberichte  der  kais.  Akad.  d.  Wissensch.  Phil.  hist.  Glasse,  VI.  Bánd. 
Bécs,  1851,  244.1. 

magyar  királyok  véreinek  és  utódainak  tetemes  rövidségével  és 
czégéres  meggyalázásával.  Mert  megtudván,  hogy  a  nádor  a 
törvények  értelmében  országgyűlést  hirdetett:  ennek  megelőzé- 
sére;  maga  mellé  vévén  néhány  czimborát;  ő  is  tűzött  ki  határ- 
napot országgyűlés  tartására ;  súlyos  büntetéssel  fenyegetvén 
azokat,  kik  onnan ,  mint  rothadt  és  mármár  levágott  tagok  el- 
maradozni találnának.  Es  hogy  annál  könnyebben  juthasson  a 
koronához ;  mely  után  első  ifjúsága  óta  minden  utón  módon 
esengett;  oly  rövid  határidőt  szabott;  miszerint  még  a  törökök 
elől  szerteszét  barangolt  magyarok  sem  jöhettek  együvé,  nem 
hogy  a  melléktartományok.  Aztán  felállítván  a  várostéren  fegy- 
veres embereit ,  nem  szavazatok,  hanem  egyedül  az  övéinek 
kiabálása  által  neveztette  ki  magát.  Háládatlan  fia  a  hazának, 
törvényeit  sárba  taposván,  szabadságát  bepiszkolván,  első  nyi- 
tott utat  másoknak;  Magyarországon  és  elkeseredett  unokáinkon 
paczkázni.1 

S  most  általtérvén  a  nádori  méltóság  és  hatalom  jellem- 
zésére, leírja  Ferdinánd  választását,  felemlítvén  Báthori  Istvánnak, 
mint  nádornak,  ez  alkalommal  tartott  beszédét.  ,Röviden  — 
úgymond  —  előadta  a  mohácsi  ütközet  szörnyűségeit,  a  pusz- 
taságra jutott  országot,  Magyarország  öszves  hadainak  belső 
külső  árvaságát,  az  ellenség  kezébe  esett  végvárakat,  honnan 
az  ország  minden  részeibe  nyitva  az  út.  Ilyes  hézag  töltésére 
a  leggazdagabb  magánpolgár  kincsei  sem  elégségesek.  Azért 
ha  valaha,  úgy  most  van  szüksége  Magyarországnak  hatalmas 
királyra,  ki  nem  csak  a  rósz  karban  levő  erősségeket  felsze- 
relni, hanem  a  múlt  nyáron  veszendőbe  ment  várakat  is  vissza- 
foglalni és  a  szükségesekkel  ellátni,  s  a  törökökkel  vizén,  szá- 
razon sükerrel  megütközni  képes  legyen.  Ilyest  pedig  csak 
egyet  lát  a  szomszéd  királyok  közt,  mást  senkit/ 

Folytatván  fejtegetését  a  kanczellár,  idézi  az  1463-  és 
1491-diki  szerződéseket,  melyekre  Ferdinánd  biztosai  e  válasz- 
tás alkalmával  urok  igényeit  alapították,  Ígérvén  ennek  nevében, 

hogy  ez  mint  istenfélő  fejdelem  nemcsak  törvényszerüleg  fogja 
vinni  a  kormányt,  hanem  azon  is  leszen,  hogy  saját  és  tarto- 
mányainak öszves  erejével  Magyarországot  megvédje  és  Nándor- 
fehérvárat s  a  többi  végvárakat  visszafoglalja.  Előadja  továbbá, 
hogy  Lajos  özvegyének ;  Máriának  éleselméjü  és  történettudó 
magyar  tisztviselői  mindenkinek  elragadtatására  felemlítették 
Magyarország  régi;  dicséretes  szokásait ;  s  magasztalták  a  ma- 
gyarok hűségét ;  őszinte  és  lelkiismeretes  gondoskodását  kirá- 
lyaik vére  és  nemzetsége  iránt.  Ugyanis  ötszáznál  több  éven 
át  senkit  sem  hagytak  magok  felett  uralkodni,  hanemha  Magyar- 
ország királyainak  nemzetségéből  származott ,  az  egy  Mátyás 
király,  ama  dicsőséges  fejdelem  kivételével,  ki  maga  is  csak 
atyjának  a  haza  s  a  keresztyén  hitvallás  ügyében  szerzett  ér- 
demeiért, s  az  ellenségen  vett  számos  győzelmeiért  nyerte  meg 
a  koronát.  .  .  Minthogy  tehát  ő  felségének  hitvese,  a  fenséges 
Anna  királyné,  Magyarország  királyainak  régi  és  igaz  nemzet- 
ségéből való,  nem  kell  őt  a  koronától,  melyhez  joga  van,  meg- 
fosztani, főleg  miután  Aba  király,  Zsigmond  császár  és  Albert 
király  nejeik  hasonló  öröködése  által  tettek  szert  Magyarország 
koronájára/ 

Az  özvegy  királyné  biztosai  , figyelmeztették  az  országos 
rendeket,  hogy  tekintetbe  vévén  mind  a  szentséges  császári 
felség  (Károly}  mind  ezen  fenséges  király  (Ferdinánd)  hatal- 
mát és  nagyszerű  birodalmát,  inkább  oltalmukat  és  segédöket, 
mint  fegyvereiket  vonják  magokra,  kivált  az  országnak  ily 
szenvedő  és  elnyomott,  hogy  ne  mondják  véginségre  jutott 
állapotában.  Hiszen  a  fenséges  király  Ferdinánd  mind  maga, 
mind  hitvese  ezen  kétségbevonhatlan  jogait,  hogy  saját  felsé- 
gének és  elődeinek  méltósága  és  tekintélye  épségben  maradja- 
nak, nem  akarná  elhanyagolni,  de  el  sem  hanyagolhatná,  mert 
valamennyi  alattvalói  nemcsak  nem  hunynak  szemet  ezen  jogokra, 
de  sőt  kivívásukra  ösztönzik  és  kényszerítik  ő  felségét/ 

,Mindezekből  —  rekeszti  be  emlékiratát  a  kanczellár  — 
világosan  látja  nagyságod,  követ  űr,  hogy  ő  felsége  annak  rendé 
szerint  választatott  Magyarország  valóságos  és  törvényes  kirá- 
lyává/*) 

Másnap,  mártius  12-dikén  a  követ  ugyancsak  Prágából, 
Wolsey  bíbornokhoz  irt  ekképen: 

;Nagyságod  méltóztatik  tudomásul  venni.  E  levelet  azért 
küldöm  külön,  mert  akadhatna,  ki  leveleimet  útközben  kikutatni 
akarná;  szolgám  tehát  ezt  a  levélnyalábtól  elkülönítve  fogja 
magánál  tartani.  Ide  érkezésem  után  Magyarország  királya 
(Jánost  érti)  Íratott  nekem  kéz  alatt  titoknoka  által,  hogy 
megtudhassa:  valljon  őhozzá  utasítattam-e  vagy  sem?  En 
válaszoltam  neki:  hogy  igenis,  hozzá  küldettem,  de  Csehország 
királya  által  itt  feltartóztatom;  hogy  azonban  királyomnak  és 
nagyságodnak  ezt  már  bejelentettem,  kiknek  parancsait  várom 
e  tárgyban.  En  a  magyar  király  szolgájának  több  kérdést  tettem 
s  mutattam  neki,  mily  közlemények  érkeztek  be  hozzám  uráról. 
0  nekem  válaszul  adá,  hogy  ezen  közlemények  többet  monda- 
nak,  mint  a  mennyi  való.  Allitásához  képest  a  magyarok,  kik 
Csehország  királyának  pártján  vannak,  nem  oly  hatalmasok, 
hogy  ügyén  segíthetnének,  birtokukban  nincsen  semmi  város, 
semmi  vár,  az  egy  Pozsony  kivételével,  hol  azon  esetre,  ha 
Csehország  királya  János  királyra  haddal  fogna  menni,  ez  kény- 
telenítetnék  békét  kötni  a  törökkel  és  segédet  kérni  tőle,  oly 
dolog,  melyen  épen  nem  kétkedhetni;  s  ura  békét  köthet  a 
törökkel,  mihelyest  akarja,  de  ha  nem  kényszerítetik,  nem  fogja 
tenni.**)  Részemről  meg  nem  foghatom,  Csehország  királya, 
honnan  szedné  az  erőt  a  hadviseléshez?   hiszen  kénytelen  volt 


*)  Chmel  az  id.  h. 

**)  Schwihau  Henriknek,  a  bajor  herczegek  követének,  1527.  januárius  9-én 
Prágából  küldőihez  adott  levelében  olvasom:  ,Es  ist  auch  die  tirkisch  pottschafft 
icztt  zu  Offen  pay  dem  khunig.'  Állítólag  békét  indítványozott,  ha  János  meg- 
engedi, hogy  a  török  hadak,  Magyarországon  át  vehessék  útjokat  a  német  földre. 

Ausztriában  és  Tirolban  valamennyi  egyházainak  kincseiket  el- 
kobozni, hogy  a  koronázásához  szükséges  pénzt  verhesse ,  mi 
jobbágyait  nagy  mértékben  elkeserítette.  Nekem  dgy  látszik : 
a  német  rendek  őt  nem  fogják  segíteni,  hogy  Magyarországot 
elfoglalhassa;  az  ő  vélekedésök  szerint  úgy  is  már  több  van 
neki,  mint  kellene;  s  én  hiteles  forrásból  tudom ,  hogy  a  vá- 
lasztó fejdelmek  titkon  követet  küldtek  Magyarország  királyához, 
ez  pedig  viszont  őhozzájok  küldött  követet,  vagy  küldend 
rövid  idő  múlva.  Bizonyossá  teszem  nagyságodat,  a  német 
fejdelmek  nem  szeretik  őt  (Ferdinándot) ,  sőt  fel  se  veszik ;  a 
brandenburgi  őrgróf  testvéreinek  kivételével ;  kik  nála  voltak; 
midőn  megkoronáztatott,  mások  nem  voltak  jelen/  .  .*) 

Ferdinánd  nevében  ez  idétt  gróf  Salam anca  Gábor  volt 
Henrik  királynál,  színre  azért,  hogy  segédet  szorgalmazzon  a 
törökök  ellen,  valósággal  azért,  hogy  ellene  dolgozzék  Zápo- 
lyának.  Mily  sükere  lett  legyen  Ferdinánd  törekvéseinek, 
1527.  május  5-én  Boroszlóból  Henrikhez  adott  levele  mutatja: 
,Mind  szeretett  hívünk  gróf  Ortemburg  (Salamanca)  Gábornak, 
Freienstein  és  Carlspach  urának,  tanácsosunknak  és  kamarásunk- 
nak, Ausztriában  Németujhely  városunk  kapitányának  és  fen- 
ségednél követünknek  leveléből,  mind  fenséged  itt  levő  köve- 
tének előadásából  megértettük,  hogy  fenséged  beleegyezett, 
miszerint  mondott  követe  a  magyar  ügyekben  semmit  se  tegyen 
tudomásunk,  tanácsunk  és  végzésünk  nélkül,  mit  fenségedtől 
testvérileg  s  őszinte  köszönettel  vettünk.  Kérvén  tehát  ezen 
követ  bennünket,  engednők  meg,  hogy  a  szepesi  grófhoz,  ki 
magát  hamisan  Magyarország  királyának  mondogatja,  mehessen, 
ha  nekünk  úgy  tetszenék,  mi  abba  nem  akartunk  beleegyezni, 
kivált  ezen  okoknál  fogva :  A  vajda  ezen  követséget  teljesen  a 
maga  hasznára  bányászná  ki,  s  ezáltal  nem  kevéssé  erősöd- 
nék  meg    önhittségében;    ő   e   lépést   mindenütt   királyságának 


*)  British  museum,  Gotton  manuscripts.  Chmel  az  id.  h. 

megismerése  gyanánt  hirdetgetné;  ő  épen  hatalmas  segéd  igé- 
retét olvastatná  ki  mindszerte  belőle.  Es  ámbár  bízunk  benne, 
hogy  fenséged  nem  ir,  nem  hagy  meg  ilyesmit  követének ,  a 
gróf  mindazáltal  bizodalmát  vetvén  effélékbe ,  s  valóság  helyett 
hazugságokat  árulgatván,  földiéinek  árva  lelkét  jól  tartaná 
velők.  Ezt  mi  megfontolván,  inkább  megelőzni  akartuk  a  bajt; 
mint  vigyázatlanul  előmozdítani,  annál  is  inkább,  mert  bennün- 
ket kézzelfogható  kár  érne  miatta ,  s  más  részről  a  keresztyén 
világ  s  maga  Magyarországunk  semmi  hasznát  sem  fogná  látni. 
Egyébiránt,  tudomásunkra  esvén,  hogy  a  mondott  követ  a  vá- 
laszt, melyet  neki  fenséged  kívánalmaira  minapában  adtunk, 
még  be  nem  küldötte,  a  bennünket  érhető  rövidség  elhárítása 
végett  meghagytuk  neki,  (noha  mondatik  ugyan,  hogy  fensé- 
ged neki  a  menetelt  ama  grófhoz  meghagyta)  miszerint  nálunk 
maradjon,  míg  fenséged  ez  iránt  akaratját  a  nekünk  adandó 
válaszban  ki  fogta  nyilatkoztatni'.  .   .  *) 

VIII. 

Olvastuk  felébb  Wallopnak  Wolsey  bíbornokhoz  adott 
levelében-  hogy  ő  hiteles  forrásból  tudja,  hogy  a  német  vá- 
lasztó fejdelmek  titkon  követet  küldtek  Jánoshoz;  levelének 
Németországot  illető  s  általunk  elmellőzött  részében  azt  is  említi, 
hogy  kivált  a  bajor  herczegek  —  a  három  testvér:  Vilmos, 
Lajos  és  Erneszt  —  Ferdinánd  ádáz  ellenei.  Ezen  testvérek 
közül  a  két  első,  —  a  harmadik,  passaui  püspök  levén,  némi- 
leg oldalt  állott  a  bajor  tartományok  világi  kormányától  — 
idejekorán  közeledtek  Zápolyához.  Midőn  ezt  Francziaország 
és  Anglia,  Velencze  és  a  szentszék  nagyobb  kisebb  mérték- 
ben támogatták,  főleg  Károly  császáron  akartak  boszút  állani; 
ellenben  midőn  a  bajor  herczegek  Zápolyát  ellenállásra  buzdí- 
tották,   közvetlenül  Ferdinándra  mérték  a  csapást.     A  mohácsi 


')  British  museum,  Cotton  manuscripts.  Chmel  az  id.  h. 

csata  után  kilátás  nyilt  Ausztria  főherczegének  a  cseh  s  a  ma- 
gyar korona  elnyeréséhez.  E  pillanattól  kezdve  a  bajor  her- 
czegek,  ámbár  a  vallási  viszályokat  mi  illeti,  azonegy  táborban 
küzdöttek  vele,  s  ámbár  Károly  császárral  folyvást  jó  lábon 
(igyekeztek  állani,  Ferdinándban  veszedelmes  szomszédot  láttak, 
kinek  politikája,  mint  egynél  több  jelenség  az  avatottabbaknak 
értésül  adá,  már  ekkor  oda  volt  irányozva,  hogy  maga  és  csa- 
ládja számára,  Károly  császártól  pártfogolt  s  mégis  tőle  és 
Spanyolországtól  független,  alehetőségig  különleges  monarchiát 
alapítson.  Mi  nem  várhatunk  semmi  jót  Ferdinándtól;  —  így 
nyilatkoztak  a  bajor  rendek  előtt  a  berezegek  —  hogy  ma- 
gunkat, országunkat  és  népünket  fen  tarthassuk,  nagy  óvatos- 
ságra van  szükség ;  most  ugyan  nem  mer  Ferdinánd  bennünket 
megtámadni,  de  talál  majd  ahhoz  ürügyet,  mert  herczegségünk 
inkább  van  kezére,  mint  bármely  más.  *) 

Aggodalmuk  elhárítására  Vilmos  herczeg  magának  ügye- 
kezett  biztosítani  a  cseh  koronát.  1526.  őszszel  mindent  el- 
követett, hogy  Csehország  királyává  választassák.  Több  ország- 
nagy által  felhíva ,  tanácsosát  Weissenfeldert  septemberben 
Prágába  küldötte,  s  mivel  ez  a  tapasztaltak  után  bizonyosnak 
vélte,  hogy  ura  czélt  fog  érni,  ünnepélyes  követség  ment  Cseh- 
ország fővárosába,  a  herczeg  számára  szorgalmazni  a  koronát, 
I.  Ferencznek  a  cseh  földön  is  voltak  hivei.  Sanuto  gyűjtemé- 
nyében említi  egy  velenczei  követjelentés,  hogy  a  francziáknak 
1523-ban  szándékuk  volt  Ausztriát  Csehországból  megtámadni, 
s  e  tekintetben  egy  Wallenstein  közremunkálására  tartottak 
számot.  Zsigmond  lengyel  király,  ki  ez  idétt  Ausztriától  távolabb 
esett,  s  kinél  a  franczia  már  1524-ben  Rincon  Antalt  járatta: 
látván  hogy  igényei  a  cseh  koronára  nem  fognak  czélt  érni, 
most  Vilmos  herczeg  ügyét  támogatta,  s  hasonlót  cselekedett 
követe  által  Ferencz  király  is. 


*)  Buchollz,  Gesch.  der  Regierung  K.  Ferdinands  I.  IV.  k.  158.  1.  Oesterr. 
Blatter  für  Literatur  und  Kunst,  1857,  32.  szám. 

Mind  hiába.  Ferdinánd  october  23-dikán,  noha  a  bajor 
biztos ,  urának  diadaláról  még"  ekkor  sem  kétkedett,  a  cseh 
rendek  tetemes  többsége  által  királyul  ismertetett.  A  főherczeg, 
ifjúsága  daczára  sok  ildomosságot  s  az  erély  és  kitürés  ritka 
vegyületét  tanúsította.  Kegyelem-Ígéretekben  és  kegyelem-osz- 
togatásokban nem  volt  fukar.  Rozmital  Zdenkót,  a  prágai  fő- 
várgrófot azáltal  nyerte  meg-  magának ,  hogy  számadási  köte- 
lezettsége alól  eleve  felmentette.  A  Schlickek  és  Pflugok,  a 
münsterbergi  herczeg  tetemes  előnyökben  részesítettek.  Minda- 
mellett, hogy  öröködési  jogot  tartott  a  koronára ,  nem  volt 
idegen,  Károly  császár  által  is  tanácsoltatva,  azt  a  nemzet  vá- 
lasztásának köszönni  ideig"-óráig.  Követei  Prágában  kivált  arra 
támaszkodtak,  hogy  a  főherczeg,  mint  szomszéd  fejdelem,  mint 
Magyarországnak  is  rövid  idő  múlva  koronás  ura,  mint  a  német 
császár  testvére  valamennyi  elleneik  elől  fogja  a  cseheket  meg- 
menthetni. A  kelyheseket  biztatta,  hogy  a  baseli  végzemények, 
melyektől  II.  Pius  pápa  megtagadta  az  erősítést,  újból  érvé- 
nyességre fognak  kapni;  az  ország  adósságait  részben  magára 
vállalta.  Ezen  eljárásának  köszönheté  Ferdinánd  diadalát  a  bajor 
herczeg1  felett.  *) 

Elejtetvén  ekkép  a  cseh  koronától,  törekvéseit  arra  irá- 
nyozta a  herczegpár,  hogy  legalább  Magyarországban  ne  ver- 
hessen gyökeret  Ferdinánd  hatalma.  Nem  késtek  az  első  lépés- 
sel: minél  bizodalmasabb  viszonyt  fűzni  Zápolyával.  A  török 
veszély  ürügye  alatt,  mely  ellen  közösen  hozandó  és  közösen 
végrehajtandó  rendszabályokhoz  kelletik  nyúlni,  az  1527-dik 
év  elején  Posnitzer  Konrádot  követül  küldték  János  királyhoz. 
,Mondja  meg  a  királynak  —  így  hangzik  a  követ  utasítása  — 
először  is  azt,  hogy  ő  nagyságaik  a  herczegek  örömmel  ér- 
tették meg  ő  felségének  magyar  királylyá  választatását,  remé- 
nyök  levén,  hogy  ez  Magyarország  s  az  öszves  keresztyénség 

*)  Stumpf,  Bayerns  politische  Geschichte,  I.  39.  Ranke,  Deutsche  Geschichte 
im  Zeitalter  der  Reformation,  II.  417. 

hasznára  fog1  válni,  s  hogy  ő  felsége  Krisztus  ellensége  a  török 
ellen  keresztyén  királyhoz  illő  módon  fogja  magát  viselni. 
Másodszor:  mivelhogy  a  római  szentbirodalom  rendéi  április  1-én 
Regensburgban  gyűlést  akarnak  tartani,  a  törökök  elleni  dere- 
kas segéd  kiállításáról  tanakodandók,  a  berezegek  őt,  Posnitzert; 
azért  küldték  a  királyhoz ;  hogy  nála,  s  általában  Magyar- 
országon megtanulja;  mint  lehessen  a  végeket  legczélszerüebben 
a  törökök  ellen  oltalmazni;  mennyi  hadakra  s  mily  nemzetekből 
valókra;  mennyi  gyalogra  s  mennyi  lovasra  volna  szükség,  ezek 
honnan  fognának  alkalmaztatni ,  a  Dunán;  Dráván ;  Száván  mi- 
féle révekből  kelhetni  át  legbiztosabban  sat.;  mindezt  tudnia 
kell  a  regensburgi  gyűlésnek  czélirányos  végzés  hozatalára, 
melynek  eszközlését,  tettleges  hozzájárulásukkal  fogják  szorgal- 
mazni a  herczegek.  Harmadszor:  ha  ő  felsége  és  a  cseh  király 
között  viszály  támadna  a  választás  miatt,  oda  megyén  a  her- 
czegek kérelme,  hogy  János  király  e  miatt  fel  ne  hagyjon  a 
török  elleni  működéssel,  mert  ők  nem  kétlik,  miszerint  azon 
esetre,  ha  ő  felsége  a  keresztyénség  ellenségének  ellensége 
marad,  Németország  fejdelmei  és  egyéb  rendéi  szintén  nem 
fognak  valakinek  netaláni  szorgalmazására,  ellene,  a  király  ellen, 
haddal  menni,  sőt  ügyének  békés  utoni  kiegyenlítését  fogják 
eszközölni.  Negyedszer:  miután  ő  nagyságaik,  a  herczegek, 
semmit  sem  óhajtanak  inkább,  mint  hogy  Nándorfehérvár  s  a 
többi  erősségek,  melyek  a  közelebb  múlt  években  török  kézbe 
kerültek,  meg  visszafoglaltassanak,  bizonyos  lehet  benne  ő  fel- 
sége, hogy  ők  készek,  egész  erővel  mozdítani  elő  ez  üdves- 
séges  czélt,  s  velők  az  öszves  német  nemzet.  Végre:  irjon  fel 
mindent  Posnitzer,  mit  tapasztalni  fog1,  s  ha  lehetséges  volna, 
hozza  meg  rajzban  az  erősségeket,  réveket  és  útszorosokat/  *) 
A  bajor  követ  talán  még  útnak  sem  indult,  midőn  Zápo- 
lyának  valamelyik  nevezetes  embere  —  úgy   látszik,  Kolowrat 


*)  Quellén  und  Erörterungen  zur  bayerischen  und  deutschen  Geschi  ehte 
IV.  1—3.  1. 

János;  kiről  még-  alább  is  leszen  szó  —  Prágában  a  herczegek 
egyik  hivét,  Schwihau  Henriket  felkereste ,  s  kérdést  tett  neki: 
mint  fogják  magokat  a  németbirodalmi  fejdelmek  Zápolya  irá- 
nyában  viselni,  fogják-e  Ferdinándot  ellene  támogatni?  ,En 
bizodalmasan  értésére  adtam  —  irja  1527.  januárius  9-kén  a 
herczegeknek  Schwihau  —  hogy  nagy  ságtok  barátságos  indu- 
lattal viseltetik  ura  iránt,  mit  ö ;  a  biztos  ,  örömmel  vett  tudo- 
másul. Itt  marad  egész  a  koronázásig  (Ferdinándnak  cseh  ki- 
rálylyá  koronáztatását  érti),  hogy  lássa;  mily  fordulatot  vesznek 
az  ügyek,  s  én  kérem  nagyságtokat,  tartsa  mind  ezt  magánál, 
mert  senki  sem  tud  róla  semmit,  még  testvérem  sem;  és  arra 
is  kérem,  ne  tartsa  meg  e  levelet,  hanem  szakítsa  el,  hiszen 
úgy  is  tudja,  hogy  életemet,  mindenemet  készséggel  vetem 
koczkára  nagyságtokért/  —  Zápolya,  Lajos  özvegyét  örömest 
nőül  vette  volna  s  Máriát  ismételve  megkérte,  de  süker  nélkül; 
Prágában  mulatozott  biztosa  ezt  vagy  nem  tudta,  vagy  taná- 
csosnak látta,  Schwihau  előtt  palástolni.  , Találkoztak  —  monda 
ennek  —  kik  urunknak  ajánlották,  venné  el  Lajos  özvegyét, 
de  a  rendek  ezt  nem  helyeselték  s  neki  sincs  kedve  hozzá, 
és  az  urak  felhívták,  lépne  magyar  nővel  házasságra,  ki  ter- 
mékeny, kinek  jó  nagy  emlői  vannak,  nem  oly  laposak,  mint 
a  volt  királynéi,  mert  máskülönben  nem  remélhet  örökösöket 
magának/  János  király  —  folytatja  a  levéliró  —  hajlandó 
volna  a  németbirodalmi  fejdelmek  közül  valamelyikkel  sógor- 
ságra lépni,  hogy  ezáltal  is  közte  s  a  német  fejdelmek  között 
szorosabbá  váljék  a  viszony.  *) 

Vilmos  herczeg  e  levelet  közölte  kanczellárjával  Eck  Lé- 
nárddal, egyikével  e  korszak  legravaszabb  államférfiainak ,  kit 
hiba  volna  Eck  Jánossal,  az  ingolstadti  tanárral,  Luther  anta- 
gonistájával  összekeverni;  s  a  kanczellár  januárius  18-dikán 
Kemptenből  válaszában  oda  nyilatkozott,  hogy  azon  esetre,  ha 


#)  Ugyanolt,  IV.  3—6.  1. 

Zápolyának  ama  biztosa,  mint  talán  szándéka  van,  Prágából  a 
herczeghez  talál  jőni,  úgy  kellene  vele  bánni ;  ,miszerint  czél- 
zatait  s  általuk  uráéit  alaposan  lehessen  kiismerni;  nagyságod 
például  azt  fogná  neki  mondani,  hogy  erős  bizodalommal  visel- 
tetik a  király  iránt,  mint  kitől  nagy  dolgokat  várhatni  a  pogány 
ellen  sat.,  de  másrészről  őt  amúgy  melleslegesen  a  főherczeg 
ellen  lázítandja  1  mondván :  hogy  a  németbirodalmi  rendek, 
bizony  nem  fogják  a  főherczeget  a  király  ellen  támogatni,  neki 
magának  pedig  nincsen  pénze,  nincsen  ereje,  ő  szegénynél  sze- 
gényebb; s  hogy  csak  küldjön  követséget  a  király  a  regens- 
burgi  gyűlésre  sat.'*)  —  Négy  nappal  később  Eck  a  herczegek 
nevében  levelet  irt  a  pápai  datariusnak,  Ghibertinek,  hogy 
,Ferdinandot  néhány  kevés  magyar  úr  királyivá  választotta,  de 
a  már  előbb  királylyá  választott  és  koronázott  vajda  olyannak 
mutatja  magát,  kitől  a  főherczeg  nem  igen  fog  valamit  elcsip- 
deshetni ;'  s  levelet  irt  a  franczia  király  követének,  Grangisnak, 
Churba :  ;hogy  Ferdinándot  a  mohácsi  csata  után  hozzá  szökött 
kevés  úr  királyul  választotta  magának,  de  végsükerhez  nem 
igen  lehet  reménye,  mert  nincsen  pénze,  s  nem  is  lesz  pénze; 
minélfogva  attól  sincs  ok  tartani,  hogy  a  Ferencz  király  és  a 
pápa  ellen  Olaszországba  küldött  landsknechteket  Németország- 
ból felkereshetné  a  zsold/  **) 

IX. 

E  közben  Posnitzer  Esztergomba  érkezett  János  királyhoz, 
ki  őt  1527.  januárius  28-kán  következő  viszonbizoványnyal  a 
herczegekhez  bocsátotta:  ,János,  Isten  kegyelméből  Magyar-, 
Dalmát-,  Horvát-  és  Tótországok  királya,  nemkülönben  Morva 
és  Luzsicza  őrgrófja,  mindkét  Szilézia  herczege.  A  méltóságos 
fejdelmeknek ,  Vilmos  és  Lajos  uraknak,  rajnai  grófoknak,  s 
felső  és  alsó  Bajorország  herczegeinek  üdvezletet  s  barátságot. 


*)  Ugyanott,  IV.  6—9.  1. 
*)  Ugyanott,  9—12.  1. 

A  mit  nekünk  méltóságtok  ezen  követ,  jelen  levél  előmutatója 
által  üzent  vala,  megértettük.  Feleltünk  reá  méltóságtoknak 
ugyanazon  követ  által.  Kérjük  a  méltóságos  urakat,  adjanak 
feltétlen  hitelt  annak,  mit  ama  követ  nevünkben  mondó  leszen. 
Kik  hogy  jól  és  boldogul  éljenek,  kívánjuk.  Kelt  Esztergomban 
1527.  januárius  28-án  mondott  országaink  feletti  uralkodásunk 
első  évében.     János  király/*} 

A  követ  februáriusban  küldetéséről  részletes  jelentést  tett 
a  herczegeknek.  Utasításom  első  czikkelyét  —  így  ir  —  szives 
üdvezlettel  és  szolgálatainak  felajánlásával  viszonozza  Magyar- 
ország királya.  A  másodikat  nagy  örömmel  vette,  nem  levén 
egyéb  kivánsága,  mint  hogy  a  Mindenható  kegyelméből  Német- 
ország fejdelmei  megannyian  a  török  ellen  indulnának,  kiket  ő 
aztán  kész  volna  vérének  is  hullásával  támogatni.  A  végek  és 
szorosok  oltalmát  mi  illeti,  arról  ő  felsége  követei  majd  jelen- 
tést teenclenek  Regensburgban;  addig  is  óhajtását  fejezi  ki  a 
király,  állítanának  ki  a  németbirodalmi  rendek  nyolczezer  lovast, 
de  nem  szerfelett  nehézkeseket,  és  negyvenezer  gyalogot;  a 
hadakat  a  Dunán  kellene  az  országba  szállítani,  hogy  a  szük- 
séghez képest  annak  jobb  vagy  bal  partján  alkalmaztathassanak; 
ő  felsége  kész  e  seregnek  részét  hússal,  kenyérrel  és  borral 
ellátni,  másik  része  számára  szintén  a  Dunán  szállítathatnék  be 
Németországból  az  élelem,  mely  hogy  idején  a  táborba  érkezzék, 
arról  majd  gondoskodandik  a  király.  —  A  harmadik  czikkelyre 
így  hangzik  a  válasz:  ,0  felségének  sohasem  volt  szándéka, 
Csehország  királyára  s  Ausztria  főherczegére ,  vagy  más  vala- 
mely keresztyén  fejdelemre  haddal  menni,  vagy  nekik  keresz- 
tyén vér  ontására  okot  szolgáltatni :  az  egyenetlenség  okát  nem 
benne,  hanem  a  cseh  királyban  kelletik  keresni.  0  —  János  — 
első  ifjúságától  fogva  mindig  vágyódott  a  török  ellen  működni; 
mióta  királylyá  lett,  ily  működésre  épen  kötelesnek  érzi  magát. 


*)  Ugyanott,  12.  1. 

S  hogy  kivilágolj  ék,  miszerint  ő  nem  egyenetlenséget  és  háborút, 
hanem  békét  és  egyességet  keres,  ám  Ítéljék  meg  a  német- 
birodalmi választó  fejdelmek:  kinek  van  több  joga  Magyar- 
ország koronájához;  ő  eleve  aláveti  magát  végzésöknek.4  — 
Á  negyedik  czikkelyre  adott  válasz  ismétli,  hogy  ez  életben 
örvendetesebb  dolog  nem  érhetné  a  királyt,  mint  ha  a  német- 
birodalmi fejdelmekkel  egyetemben  haddal  mehetne  a  törökre; 
de  annak  még  az  idén  kellene  történnie,  még  mielőtt  a  pogány 
sereg,  melyet  a  tavali  hadviselés  kifárasztott,  s  mely  kivált 
lovakban  nagy  veszteséget  szenvedett,  magát  kinyugodhatja  és 
kiegészítheti;  s  a  németbirodalmi  hadnak  élén  álljon  valamelyik 
bajor  herczeg,  ne  a  cseh  király,  ki  ebbeli  tisztét  csak  arra 
fogná  használni,  hogy  magát  Magyarország  királyául  koronáztassa, 
s  ki  elől  János  elzáró  lenne  az  ország  belsejébe  az  utat. 

,Az  utasításom  pontjaira  adott  válaszon  kivül  —  rekeszti 
be  előadását  a  követ  —  még  ezeket  üzeni  herczegi  nagysá- 
godnak a  király: 

0  felsége  hitelesen  értesült,  hogy  a  római  szent  birodalom 
valamennyi  rendéi  ellene  tetemes  segédet  igéitek  Csehország 
királyának;  de  mindamellett  nem  ád  hitelt  e  hirnek,  mert  fel- 
teszi, hogy  a  rendek  előbb  mind  az  ő  mind  versenytársának 
jogát  fogják  vizsgálni,  s  aztán,  mint  keresztyén  fejdelmekhez 
illik,  a  méltányossághoz  képest  eljárni,  miért  is  levelet  Íratott 
a  birodalom  valamennyi  rendéinek,  mindeniknek  külön-külön. 

0  felsége  jelenti  herczegi  nagyságtoknak,  hogy  a  szultán 
hadi  ereje  tavai  Mohácsnál  (ide  nem  tudva  a  hajósnépet)  két- 
száz nyolczvanezer  emberből  és  számos  nagyobb  ágyúból  állott. 

Továbbá:  Radics,  ő  felsége  szolgálatában  álló  rácz,  ki 
Péterváradnál  tanyázik,  s  kinek  ott  ötszáz  naszáda  van,  me- 
lyeknek segédével  már  előbb  is  kárt  tett  a  töröknek,  szent  Se- 
bestyén napja  előtti  szerdán,  midőn  a  királyi  felségnél  voltam, 
hetvenhat  törököt  megölt,  s  tizenötöt  foglyul  küldött  a  királynak. 

Továbbá :  Sebestyén  előtti  pénteken  a  pápa  követsége  meg- 
érkezett ,  három  sarutlan  barát  (köztök ;  mint  felébb  láttuk, 
Frangepan  Ferencz),  kiket  nagy  tisztelettel  fogadott  a  király. 

Mondott  péntek  napon  Lengyelország  királyának  követsége 
is  megjött. 

0  felsége  különösen  arra  is  kéri  herezegi  nagyságtokat, 
értesítené  őt  a  beállandó  birodalmi  gyűlésből  minél  hamarabb: 
ha  lesz-e  valami  ama  szándéklott  keresztyén  hadjáratból ,  hogy 
ahhoz  képest  intézkedhessek/  *) 

x. 

A  bajor  herczegek  1527.  novemberben  Losenstein  GTergelyt 
és  Winzerer  Gáspárt  Bécsbe  küldöttek ;  hogy  nevökben  Ferdi- 
nándnak szerencsét  kívánjanak  a  cseh  koronához.  Az  utóbbiig 
ki  még  a  múlt  évben  egyike  volt  Lajos  király  hadi  tiszteinek, 
Bécsből  Prágába  utazott ;  hogy  tanúja  legyen  Ferdinánd  koro- 
náztatásának.  Midőn  a  koronázás  után  készülőben  volna  vissza 
Bajorországba  lovagolni,  hozzá  jöttek,  űgy  szólván  a  végórában, 
egy  úr:  Kolowrat  János,  s  egy  nemesember:  Kienast  Henrik, 
mindketten  Zápolya  szolgái,  kik  őt  felhívták,  jőne  velők  Esz- 
tergomba a  királyhoz.  A  regensburgi  országgyűlés  közeledése 
Zápolyának  és  tanácsosainak  figyelmét  most  kivált  Németor- 
szágra fordította.  Winzerer  engedett  a  felhívásnak ,  s  kalmár 
képében  utazván  el  Prágából  Zirnstein  felé,  első  bőjtvasárnap 
előtti  szombaton  Esztergomba  érkezett.  A  király  őt  másnap 
maga  elejébe  bocsátotta,  s  főhad  vezérének,  Frangepan  Kristófnak 
jelenlétében  értekeződésbe  ereszkedett  vele.  Halljuk  magát 
Winzerert,  mint  hja  le  1527.  mártius  31-dikén  Landshutból  a 
herczegekhez  adott  levelében  találkozását  Zápolyával. 

,0  felsége  előtt  könyv  feküdött  az  asztalon,  s  hadiügyekről 
mindenféle  kérdéseket  tett  nekem:    a  gyalogoknak   csatarendbe 

#)  Ugyanott  12—17.  1. 

állításáról ,  mennyibe  kerülne  havonkint  tiz,  húsz  landsknecht 
élelmezése,  tartása,  zsoldja,  mily  áron  kaphatni  a  nagyobb, 
milyenen  a  kisebb  ágyukat.  Ezekről  s  ilyesekről  beszélt  velem 
ő  felsége  mind  ebéd   előtt,   mind   ebéd   után,    egyedül  Kristóf 

rr 

gróf  jelenlétében.  0  deákul  szólott,  igen  nagy  jártassággal; 
mit  nem  értettem,  azt  tolmácsolta  nekem  a  gróf.  Úgy  látszik, 
hogy  az  én  válaszaim  a  könyv  tartalmával  összevágván,  ő  fel- 
ségének tetszését  megnyerték,  mert  sok  szó  után  tudni  kívánta: 
ha  akarok-e  az  ő  kedveért  részt  venni  egy  hadjáratban  a  törö- 
kök ellen?  Számos  év  óta,  monda,  nem  voltak  oly  kedvezők 
a  körülmények ;  aztán  több  jeles  tervet  közlött  velem,  melyeket 
herczegi  nagyságtok  elébe  fogok  terjeszteni.  Én  herczegi  nagy- 
ságtok szolgája  vagyok,  —  válaszolám  —  s  mint  bajornak  is 
vannak  kötelességeim,  és  ha  a  római  szent  birodalom  rendéi 
haddal  találnának  menni  a  szultán  ellen,  ott  lesznek  köztök  az 
én  uraim,  kik  nekem  is  fogják  hasznomat  vehetni;  ha  azonban 
ez  nem  történnék,  s  ha  uraim  engem  másfelé  sem  akarnának 
alkalmazni,  azon  esetre  felséged  szolgálatára  állok,  mint  ki  már 
egy  ízben,  Lajos  király  idejében,  magam  költségén  lejöttem 
hadakozni:  de  akkor  eredményről  nem  lehetett  szó.  Nyilatko- 
zásomat kegyesen  vette  ö  felsége,  mondván,  hogy  ő,  nagy- 
ságtokat  testvérei  gyanánt  nézi,  hogy  testvéri  barátságát  rövid 
idő  múlva  tapasztalni  fogja  nagyságtok,  hogy  a  ki  nagyság- 
tokát  szolgálja,  az  őt  is  szolgálja;  végre  meghagyta  Kristóf 
grófnak,  készítené  el  az  okiratot  tisztül  fogadtatásomról.  Más 
nap,  ismét  Kristóf  gróf  jelenlétében,  ő  felsége  többet  beszélt 
velem  a  cseh  királyról,  a  törökökről  sat.,  meghagyván,  hogy 
néhány  pontot  herczegi  nagyságtok  elébe  terjeszszek.  Ezen  uta- 
sítást, a  mint  szájából  jött,  papirosra  vetettem  német  fordítás- 
ban, melyet  a  gróf  aztán  felolvasott  és  tolmácsolt  a  királynak. 

rr 

0  felsége  igen  örvend,  —  így  szól  az  utasítás  első  pontja 
—  hogy  nagy  ságtok  egészségesek,  kiknek  is  általam  szolgá- 
latát ajánlja.    Továbbá  parancsolta  nekem  ő  felsége,  jelenteném 

3* 

be  herczegi  nagyságtoknak,  hogy  követeit  a  cseh  király  elfog- 
dossa és  eljárásukban  gátolja,  pedig  még  nem  üzent  háborút 
neki;  aztán  levelet  küldött  Magyarországra  száz  meg  száz  pél- 
dányban ,  melyek  a  hívek  által  beszolgáltattak  ö  felségének, 
ki  ez  oknál  fogva  fel  se  venné  a  cselszö vényt,  ha  nem  állana 
a  levélben:  hogy  Nándorfehérvárat  s  a  többi  erősségeket  még 
az  idén  akarja  a  cseh  király  visszafoglalni  a  törököktől  és  a 
magyaroknak  általadni,  oly  ígéret,  mely  a  szultánt  dühre  fogja 
gyulasztani,  s  melyet  a  német  birodalom  s  Magyarország  segéde 
nélkül  bizony  nem  leszen  képes  beváltani  a  cseh  király.  Aztán, 
hirdeti  a  levél,  hogy  mennyi  jogczíme  van  Ferdinándnak  Ma- 
gyarországra, pedig  ő  felségének  (Zápolyának)  sincsen  oka 
szégyenpironsággal  lemondania  igényeiről.  Am  választassanak 
birákul  ő  szentsége  a  pápa,  Anglia  és  Lengyelország  királyai, 
Lajos  rajnai  pfalzgróf,  és  Vilmos  bajor  herczeg,  s  bírjon  köte- 
lező erővel  végzésök  ez  ügyben.  Azt  is  jelenti  ő  felsége,  hogy 
a  cseh  király  béke  idején,  mert  a  háború,  mint  felébb  mondám, 
még  nincsen  megüzenve ,  Sopronyt  elfoglalta ,  ő ,  János  király, 
a  keresztyénség  kedveért,  nem  akarta  a  kölcsönt  kölcsönnel 
fizetni,  de  mégis  kénytelen  lesz  azt  tenni,  ha  Ferdinánd  foly- 
tatni találná  ebbeli  eljárását,  s  akkor  majd  megválik,  ki  leszen 
a  nyertes.  0  felsége  a  németbirodalmi  gyűlést  követség  által 
fogja  felkeresni,  mely  a  rendeket  hitelesen  értesítendi ,  hogy  a 
jelen  évben  viszonylag  csekély  számú  hadi  erővel  többet  lehetne 
végrehajtani,  mint  háromszor  annyi  hadakkal  esztendőre.  Nem 
is  kétli  ő  felsége,  hogy  azon  esetre,  ha  elődei,  úgy  mint  kell 
vala,  sürgetik  a  segédet  Németország  rendéinél,  a  tavali  sze- 
rencsétlenség nem  fogta  volna  érni  Magyarországot;  mert  mi- 
féle katonák  lettek  legyen  Ulászló  király  és  fia,  arról  kár  volna 
szót  tenni,  azt  tudja  mindenki.  Igaz,  a  cseh  király  nagyot  és 
sokat  igér  a  keresztyén  világnak  a  törökök  ellen,  de  ő  felsége 
arról  semmit  sem  talál  az  ő  magyar  krónikájában,  hogy  Fer- 
dinánd   elődei   sükerrel    működtek    volna   az   ozmán    hatalom 

visszaszorítására;  ellenben  azt  igenis  olvasta  benne,  hogy  egy 
bajor  fejdelem  magyar  királylyá  lett  és  több  ízben  győzelmet 
vett  a  törökökön;*)  miért  is  ő,  a  király,  egyáltalában  nem 
engedhetné  meg,  hogy  Ferdinánd  a  törökök  ellen  indulandó 
német  segédhadak  élére  álljon ;  legyen  valamelyik  bajor  herczeg 
vezérök.  Álljon  e  segédsereg  huszonnyolcz  vagy  harmiczezer 
lovasból  és  hatezer  gyalogból,  s  (igyekezzék  augusztus  végéig 
Magyarországba  érkezni,  hol  a  királynak  százezer  lovasát  már 
készen  fogja  találni,  kikkel  közösen  előnyös  békekötésre  kény- 
szerítendheti  a  törököt.  Mert  tudni  kell,  hogy  Szolimán,  mielőtt 
tavai  Magyarországba  érkezett,  öt  csatát  vesztett  a  perzsák, 
hármat  az  egyiptomi  szultán  ellen,  s  hogy  Magyarországon 
nyolczvanezer ,  Rhodus  előtt  hatvanezer  embere,  ki  pestisben, 
ki  meg  a  keresztyén  fegyver  éle  alatt  hullott  el.  Mindezt  bő- 
vebben fogja  a  birodalmi  gyűlésen  ő  felségének  követsége  fej- 
tegetni, melynek  számára  eszközöljön  szabad  menetjövet-levelet 
herczegi  nagyságtok.  Végül  reményét  fejezi  ki  János  király, 
hogy  mind  nagyságtok,  mind  a  német  birodalom  egyéb  fej— 
delmei  nem  fognak  ellene  Ferdinánd  mellett  működni,  máskülön- 
ben ő,  a  király,  nem  volna  képes,  mint  keresztyén  fejdelemhez 
illik,  a  török  ellen  indulni.  Ha  pedig  a  cseh  király  egymaga, 
németbirodalmi  segéd  nélkül,  nyújtaná  ki  jobbját  az  ő,  János  koro- 
nája után,  akkor  védeni  fogja  magát  ellene  saját  erejével,  s  nem 
fog  oltalomért  a  Portához  folyamodni;  de  hogy  ezen  eljárás  a  ke- 
resztyénség hasznára  fordulhasson,  azt  nehéz  volna  elhinni.  Párt- 
fogolja tehát  herczegi  nagyságtok  ő  felségének  ügyét  a  birodalmi 
gyűlésen;  köszönet  fejében  kész  a  király,  valahányszor  kívántatik 
három,  négyezer  lovast  felségtek  oldala  mellé  küldeni,  sőt  szemé- 
lyesen is,  mint  testvértől  várhatják,  nagyságtok  segédére  sietni.  **) 


*)  Bajor  Ottó,  cseh  Venczelnek  versenytársa,  mindnyájunk  tudomására,  nem 
viaskodhatott  a  törökökkel,  kik  csak  ötven  évvel  később  jöttek  át  Kisázsiából 
Európába.  Zápolya,  úgy  látszik,  amúgy  igazán  akart  hízelkedni,  hogy  czélt  érhessen. 
**j  Ugyanott,  18—27.  1. 

A  németbirodalmi  gyűlés  már  április  l-jén  volt  Regens- 
burgban  megnyílandó ,  miért  is  Kolowrat  János,  Zápolyának 
felébb  említett  cseh  híve,  még  mielőtt  ez  kezdetét  vette  volna, 
szintén  felkereste  a  herczegeket,  s  az  általa,  ügy  látszik,  csak 
élő  szóval,  s  a  Wintzerer  által  indítványozott  pontokat  követ- 
kező javaslattal  viszonozták  a  herczegek:  Köztök  és  örököseik 
között  egy  részről,  s  János  király  között  más  részről  húsz 
évre  szóló  szövetség  leszen.  Ha  a  királynak  a  törökök  vagy 
más  valaki  ellen  német  hadra  van  szüksége,  ekkor  azt  a  bajor 
herczegek  valamelyike  fogja  vezérleni,  még  pedig  legalább  négy- 
ezer lovast  és  tizezer  gyalogot  a  szükséges  tüzérséggel  egye- 
temben; a  költségek  Jánost  fogván  illetni,  ki  a  herczegnek 
kétezer  s  külön  mindenik  lovasnak  tizenkét  forintot  köteles 
havonkint  fizetni,  s  a  gyalogokat  és  tüzéreket  is  szokott  díjaik- 
kal ellátni.  Ha  a  bajor  herczegeknek  leszen  segédre  szükségök, 
akkor  a  király,  megkerestetése  után  legalább  is  két  hónappal, 
négyezer  fegyveres  lovast  küld  nekik,  s  a  háború  lefolyásaig- 
lan  azoknak  eltartásáról  is  gondoskodik.  A  herczegek  ezen 
szövetséget  a  pápa,  a  császár,  a  cseh  király,  úgy  Bajorország 
valamennyi  fejdelmei  s  a  sváb  szövetség  öszves  tagjai  ellen 
nem  fogják  alkalmazásba  venni;  más  részről  kötelezik  magokat, 
,hogy  a  cseh  királynak,  noha  az  nekik  közel  rokonuk  és  ba- 
rátjok,  nem  fognak  a  magyar  király  ellen  segédet  nyújtani,  s 
többi  fejdelmi  rokonaiknál  és  a  birodalom  egyéb  rendéinél  is 
azon  lesznek,  hogy  segédet  ők  se  ajánljanak  fel  a  király  ellen ;' 
valamint  általában  véve  olyas  leszen  eljárásuk,  miszerint  más 
német  fejdelmek  is  tagokul  szegődjenek  jelen  frigyhez. 

Zápolya  a  még  1488-ban  megalakult  ,sváb  szövetségibe 
is  kívánt  volna  tagul  beállani,  de  a  herczegek  úgy  vélekedtek, 
hogy  ezt  nem  kell  szorgalmaznia,  mert  előreláthatólag  vissza 
fog  utasítatni,  valamint  ez  más  nem-német  fejdelmekkel  is  tör- 
tént, kik  szövetségesekül  ajánlkoztak;  s  mert  ők  a  herczegek 
befolyásukat    különben    is    arra    fogják    használni   a   szövetség 

kebelében ,  hogy  ez  ne  forduljon  a  király  ellen,  (igyekezzék 
János  mindenek  előtt  Regensburgban  követei  számára  szabad 
jövetet-menetet  kieszközölni,  kiknek  a  birodalmi  gyűlésen  min- 
denkép kezökre  lesznek  a  herczegek;  s  irja  alá  két  hónap 
lefolyása  alatt  a  felebbi  pontokat. 

XI. 

Kiket,  mint  alább  láthatni,  Ferdinándhoz  küldött  volt  Zápolya 
követekül,  azok  Regensburgba  is  fogtak  volna  menni,  Ránffi 
János  és  Endre  prépost. 

Felhatalmazó  levelök  ekkép  volt  fogalmazva: 
,Mi  János,  Isten  kegyelméből  Magyar-,  Dalmát-,  Horvát- 
országok királya  sat.,  Morva  és  Luzsicza  őr  grófja  s  mindkét 
Szilézia  herczege  sat.,  teljes  bizodalommal  levén  követeink, 
nagyságos  lendvai  Bánffi  János  verőczei  örökös  főispán,  és 
tisztelendő  Endre  tudor  esztergomi  nagyprépost  hűsége,  ügyes- 
sége, belátása  és  eljárási  képessége  iránt,  mondott  követeket . . . 
felhatalmaztuk,  hogy  a  római  szent  birodalom  fejdelmeinek  jövő 
április  első  napjára  Regensburgba  hirdetett  gyűlésében  a  ma- 
gasságos fejdelemmel  és  úrral,  Károlylyal,  Isten  kegyelméből  a 
rómaiak  dicsőséges  császárjával  és  Spanyolország  királyával  sat. 
valamint  az  ő,  ama  gyűlésben  jelenleendő  biztosaival  és  köve- 
teivel; továbbá  a  római  szent  birodalom  főtisztelendő,  tisztelendő, 
méltóságos  .  .  .  választó  s  egyéb  fejdelmeivel  és  rendéivel,  s 
ezeknek  ott  létező  biztosaikkal  és  követeikkel  értekezhessenek, 
szerződhessenek,  rendelkezhessenek  és  végezhessenek  a  törökök, 
mint  szentséges  hitvallásunk  ocsmány  üldözői  ellen  indítandó 
hadviselésről,  ennek  módjáról  és  eszközeiről,  a  Magyarorszá- 
gunknak hozandó  segélyről,  s  az  ama  hadviseléshez  és  segély- 
nyújtáshoz szükséges  minden  dolgokról;  továbbá,  hogy  ben- 
nünket mindannak  megtartására  kötelezhessenek,  mi  az  ö 
hozzájárulásukkal  végeztetni  fog  ama  gyűlésen;  végre  hogy 
minden  idetartozó  dolgokban  eljárhassanak,  melyekben  magunk 

fognánk  eljárhatni,  ha  személyesen  lennénk  jelen,  még  olyasok- 
ban is;  melyekhez  a  jelennél  részletesebb  megbízás  volna  szük- 
séges. Királyi  szavunkkal  fogadván,  hogy  a  mit  követeink  csá- 
szár ő  felségével  és  Spanyolország  királyával,  nemkülönben  a 
birodalom  egyéb  fejdelmeivel  s  ezeknek  biztosaikkal,  együtt 
vagy  külön ;  nevünkben  végezők  és  nekik  Ígérők  lesznek,  azt 
helybenhagyni,  szilárdul  és  rendületlenül  megtartani  és  meg- 
tartatni fogjuk;  valamennyi  Ígéreteik  és  nevünkben  történendő 
kötelezettségeik  csel  és  álnokság  nélkül,  valósággal  levén  be- 
váltandók  jelen  levelünk  erejénél  fogva,  melyhez  titkos  pecsé- 
tünk, minővel  mint  Magyarország  királya  élni  szoktunk,  van 
függesztve.  Kelt  Budán,  mártius  tizenötödikén,  az  Úrnak  ezer 
ötszáz  huszonhetetik,  országlásunknak  első  évében.  János 
király/*) 

A  követek  ezen  felhatalmazó  levelén  kívül  még  megbízó 
leveleket  vittek  magokkal  magához  a  gyűléshez,  s  külön-külön 
a  mainzi,  trieri  és  kölni  érsek-választóhoz,  a  rajnai  pfalzgróf- 
hoz,  a  szász  választó-fejdelemhez,  a  brandenburgi  őrgróf  hoz,  a 
salzburgi  érsekhez,  a  passaui  és  würzburgi  püspökökhöz,  a  bajor 
herczeghez,  a  hessz  tartomány-grófhoz,  a  mecklenburgi  herczeg- 
hez  s  még  tizenegy  más  személyhez;  utasításuk  pedig  ekkép 
hangzott : 

,Először  és  mindenek  előtt  mondják  el  követ  urak  nevünk- 
ben annak  rendé  szerint,  hogy  mily  csapással  illette  legyen 
ezen  országunkat  múlt  nyáron  a  török  császár,  midőn  azt 
mindenhatóságával  megrohanta,  és  hadakat  s  népeket  nagy 
számmal  leöldösött  benne;  mely  alkalommal  a  fenséges  úr, 
néhai  boldogemlékezetü  Lajos  király  is  meghalt,  azonfelül  a  mi 
édes  testvérünk  számos  egyházi  s  világi  urakkal  és  nemesekkel 
egyetemben  megöletett;  végre  számtalan  sok  ember  mindkét 
nemből    rabszolgaságra    jutott.     Elhunyván    tehát    a    fenséges 


*)  A  nemz.  múzeum  kézirattárában  2232.  XI.  fol.  lat.  szám  alatt. 

király  úr,  s  tekintetbe  vévén  az  ország,  hogy  fejdelem  és  vezér 
nélkül  nem  lehet  el  továbbá,  mert  még  felette  függ  az  ellenség 
kardja:  együvé  gyűltek  az  öszves  ország  valamennyi  egyházi 
s  világi  urai  és  nemesei,  ama  háború  s  ama  szerencsétlen  üt- 
közet maradványai,  tanácskozandók  uj  király  választásáról.  Mint- 
hogy pedig  az  ország  végzeményeinél  fogva  külföldi  fejdelmet 
nem  választhattak  magoknak,  megannyian  egy  szóval  és  egy 
akarattal,  Isten  kegyelméből  Magyarország  királyává  minket 
választottak,  minket  koronáztak/ 

,Es  midőn  elménkben  forgattuk,  mily  gyászt  hozott  orszá- 
gunkra a  keresztyén  világ  közös  ellensége,  mily  sükeresen  járt 
el  ügyében:  úgy  találtuk,  hogy  ő  mindaddig  nem  fog  nyu- 
godni, míglen  rég  felvett  szándékát,  mennyire  tőle  kitelik,  végre- 
hajtandotta.  Mi  is  tehát  elhatároztuk  magunkban,  hogy  öszves 
erőnket  együvé  gyűjtvén,  Isten  segedelmével  elébe  megyünk  a 
ránk  jövő  ellenségnek;  mindenek  előtt  pedig  a  jelen  téli  időszak- 
ban, mely  erődök  kivívására  látszott  alkalmasnak,  visszafoglalunk 
a  tőlünk  elszedett  várak  közül  néhányat.  De  az  Ausztriából  ér- 
kezett tudósítások  ezen  szándékunkat  hatalmasan  megrendítették. 
Hire  volt  ugyanis,  hogy  a  fenséges  fejdelem  Ferdinánd  ausztriai 
főherczeg  és  akkoron  választott  cseh  király,  ellenünk  haddal 
jőni  s  országunkat  megrohanni  és  jogtalanul  elfoglalni  szándé- 
kozik. Mely  dolog  országunk  s  a  szomséd  népek  roppant 
kárával  czélzatunkat  gátolta.  Ezen  időközben  ugyanis  Isten 
segédével  néhány  várat  megvehettünk,  s  ezáltal  magunknak  és 
a  szomszédoknak  kétségtelenül  békét  s  biztosságot  szerezhet- 
tünk volna/ 

,Ezalatt,  midőn  mi  a  keresztyén  vallás  közös  ellenségére 
fegyverrel  készültünk  menni,  s  midőn  darabokra  szaggatott 
országainkból  sereget  gyűjtöttünk,  hozzák  a  hirt,  hogy  főtisz- 
telendő és  méltóságos  uraságaitok  jövő  április  első  napjára 
Regensburgba  országgyűlést  hirdettek,  mi  nekünk  nem  csekély 
vigasztalásunkra  volt,  reményt  nyújtván,  hogy  uraságaitok,  mint 

a  katholikus  hitvallás  fejei,  valóságos  és  fö  tagjai ;  a  gyászos 
sorsra  jutott  Magyarországot ,  mely  több  századon  át  eddigien 
tömérdek  övéinek  feláldozásával  békét  és  nyugalmat  szerzett 
országaitoknak,  végre  sükeresen  fogják  támogatni/ 

S  most  előadván ,  hogy  a  török  erőt  kivált  a  keresztyén 
fejdelmeknek  egymással  háborúskodása  növesztette;  hogy  eddig 
Magyarország  egymaga  volt  az  öszves  keresztyénség  előfala  a 
török  ellen;  hogy  a  százötven  év  óta  folyton  folyt  háború 
szükségképen  elgyengítette  az  országot;  hogy  tehát  ez  annyi- 
val is  inkább  igényelhet  most  segédet  magának,  mert  a  keresz- 
tyén hatalmasságok  önmagokat  védik,  ha  Magyarországot  védik, 
ennek  végromlása  őket  is  belerántván  az  örvénybe,  utasítatnak 
a  követek: 

„Adják  elő  továbbá,  hogy  a  fenséges  fejdelmek  és  urak, 
Magyarország  néhai  királyai  Mátyás,  Ulászló  és  Lajos  sokat 
könyörögtek  és  fáradoztak  a  törökök  ellen  nyújtandó  segédért 
magának  a  római  szent  birodalomnak  akkor-időbeli  fejdelmei- 
nél,  kik  azt,  nem  tudni  mi  által  indítatva,  eddigien  elmulasz- 
tották; miért  is  látván  az  ellenség,  hogy  magunkra  hagyattunk, 
jelen  nyomoruságunkba  sülyesztett.  A  magyaroknak  és  nevezett 
királyaiknak  lett  volna  ugyan  módjok,  szövetségre  és  barátságra 
lépniök  a  törökkel,  fegyvernyugvást,  békét  kötniök  vele:  de  ez 
a  többi  keresztyén  országok  végromlását  fogta  volna  maga  után 
vonni.  Ok  tehát,  mint  a  keresztyénség  valóságos  tagjai  inkább 
magokat  akarták  veszélyeztetni,  mint  a  keresztyén  köztársaság 
romlására  és  pusztulására  okot  s  alkalmat  szolgáltatni." 

„Minthogy  tehát  —  folytatja  a  szónoklattá  váló  utasítás 
—  minden  baj,  minden  veszedelem,  melyek  Magyarországot 
érték,  most  már  a  többi  keresztyén  országok  küszöbénél  is 
látszanak  kopogtatni:  kérjük  és  kényszerítjük  főtisztelendő  és 
méltóságos  uraságaitokat,  mint  testvéreinket  és  szeretett  bará- 
tainkat, nyújtsanak  már  valahára  támaszt  és  segédet  az  öszves 
keresztyén  világ   marczona   ellenségének   visszaszorítására,    oly 

számmal;  oly  intézkedésekkel ,  oly  feltételek  és  biztosítékok 
mellett;  hogy  általok;  Magyarország  hatalmát  is  melléjök  adván, 
nemcsak  magunknak  hanem  a  ti  országaitoknak  és  tartományai- 
toknak egyszersmind,  Isten  segedelmével  nyugalmat  és  békét 
szerezhessünk"  .  .  . 

„Jobb  alkalom  már  rég  nem  kínálkozott;  nem  is  fog  egy- 
hamarjában  kínálkozni  e  czélra.  A  török  császár  visszaküldte 
hazájokba  az  ázsiai  hadakat,  melyeknek  roppant  száma;  gon- 
doljuk; tudva  van  uraságaitok  előtt ;  s  azokat  a  nagy  távol- 
ságok miatt  ez  évben  nem  igen  fogná  újólag  összegyüjthetni ; 
a  mely  serege  pedig  Gráciában  és  Romániában  volt;  az  részint 
Magyarországban  veszett;  részint  lovak  szűkében  van.  Gyalog- 
sága jóformán  megfogyatkozottnak  és  bágyadtnak  mondatik; 
lovainak  maradványai  (mert  Magyarországon  roppant  számmal 
mentek  veszendőbe)  a  még  csak  növendő  fűre  utasítvák;  népei- 
nek számára  is  szűk  az  eleség;  mert  a  tavali  tömérdek  sok 
had  majdnem  mindent  felemésztett:  meg  annyi  ok;  melyek  nem 
látatják  valószinünek,  hogy  a  jövő  nyáron  képes  lehetne  a  ta- 
valihoz  hasonlatos  sereget  kiállítani  és  fentartani." 

;,Azt  is  kell  tekintetbe  vennünk;  hogy  azon  esetre;  ha  az 
ellenség  által  minap  elfoglalt  várak  jövő  tavaszszal  s  a  jövő 
nyár  elején  vissza  nem  vétetnek;  azokat  mind  emberekkel  mind 
eleséggel  és  hadi  szerszámokkal  annyira  fogja  erősíteni  az  el- 
lenség; hogy  megszállásuk  és  kivívásuk  utóbb  sokkal  több 
időbe  fogna  kerülni;  miért  is  jóval  később  jutnánk  el  magokba 
az  ellenséges  országokba;  melyeket  haladék  nélkül  kellene  tűz- 
zel vassal  pusztítani;  hogy  módja  ne  legyen  ujabb  hadak  gyűj- 
tésére és  ellenünk  indítására.  Magyarországon  nyert  minapi 
diadala  őt  oly  dölyfössé  tette,  hogy  egyelőre  épen  lehetetlen- 
nek véli,  miszerint  vagy  valaki  ellenállhasson  neki,  vagy  őt 
épen  saját  földjén  felkereshesse.  Tehát  a  legnagyobb  gyorsa- 
ságra van  szükség;   szükséges   őt   úgy   megtámadnunk,   hogy 

mielőtt   hadai   együvé   gyűlnek,    mi   amaz   erősségeket   már   a 
magunk,  már  a  keresztyénség  hatalmába  ejtettük  legyen."*) 

így  az  utasítás.  De  a  követek,  útközben,  irományaikkal 
egyetemben  Ferdinánd  hivei  által  letartóztatván,  az  okmányok 
elszedettek  tőlök,  s  őkmagok  Zápolyához  visszaküldettek. 

xn. 

A  bajor  herczegek  viszonyai  Zápolyához  nem  maradtak 
titokban  Ferdinánd  előtt.  ,Igen  nehezemre  esik  hinnem  —  irá 
1527.  mártius  27-én  Pozsonyból  Mária  királyné  a  féltett  test- 
vérnek —  hogy  Wintzerer  Gáspár  annyi  landsknechtet  igért 
hozni  pénzért  a  vajdának,  mennyit  ez  akar;  nehezemre  esik 
azért,  mert  Wintzerer  régi  szolgája  házunknak,  melytől  sok  jó- 
téteményt nyert/**)  Hasonló  hirek  Németországból  is  érkeztek, 
mihez  képest  Ferdinánd  1527.  április  24-én  Polheim  Lajosnak 
utasításul  adta:  keresse  fel  haladék  nélkül  a  herczegeket,  s 
fejezze  ki  az  ő,  Ferdinánd  megütközését  eljárásukon.  Barátságos 
ajánlkozásuk  daczára  —  így  szól  az  utasítás  —  melylyel  cseh 
királylyá  választatásunk  után  bennünket  megörvendeztettek,  csak- 
hamar emberöket  küldöttek  János  szepesi  grófhoz,  a  néhai  er- 
délyi vajdához,  ,ki  magát  most  Magyarország  királyának  mondja', 
és  kártékony  dolgokat  forraltak  vele;  valamint  Wintzerer  Gáspár 
is  bizonyosan  nem  tudtok  nélkül  volt  Jánosnál,  oly  dolog,  mely- 
nek veszedelmes,  reájok  nézve  veszedelmes  következményeire 
figyelmeztesse  őket  a  biztos.  ***) 

Május  18-án  vége  szakadván  a  regensburgi  gyűlésnek,  elő- 
ször is  Jánost  ennek  eredményéről  tudósították  a  herczegek: 
,Királyi   méltóságod   követeinek   a   cseh   király  által  eszközlött 


*)  Ugyanott. 

**)  Gévay,  Urkunden  zur  Geschichte  der  Verháltnisse  zwischen  Oesterreich, 
Ungern  und  der  Pforte,  I.  k.  1.  f.  57.  1. 

***)  Muífat,  Correspondenzen  und  Aktenstücke  zur  Geschichte  der  politischen 
Verháltnisse  der  Herzoge  Wilhelm  und  Ludwig  von  Bayern  zu  König  Johan  von 
Ungern  (a  ,QueIlen  zur  bayerischen  und  deutschen  Geschichte'  IV.  kötete),  34. 1. 

feltartóztatásán  a  birodalmi  rendek  megannyian,  s  kivált  mi  igen 
megbotránkoztunk,  kik  egyszersmind  tudtára  adjuk  királyi  mél- 
tóságodnak;  hogy  a  gyűlés  végét  érte;  s  hogy  a  cseh  király 
minden  kívánságaitól  elüttetett;  hogy  tehát  magunk  törekvésé- 
nek is  következésében  ezúttal  nem  fogja  őt  a  birodalom  méltó- 
ságod ellen  segíteni.  Hallatszik  ugyan;  hogy  néhány  fejdelem 
segédet  igért  neki;  de  az  valószínűleg  csekély  leszen  s  nem 
fog  idején  hozzá  érkezni;  hallatszik  az  is;  hogy  ő  július  1-én 
akarja  hadait  Bécsből  királyi  méltóságod  ellen  indítani;  de  hiszen 
lehel  őt  megelőzni;  s  a  háborút  az  ő  országába  szállítani/  — 
Talán  még  útban  sem  volt  e  levél ;  midőn  a.  herczegpár  május 
26-án  Ferdinánd  biztosának;  Polheim  Lajosnak  adott  válaszában 
nehezteléssel  utasította  el  magától  a  vádat ;  hogy  ők  a  néhai 
erdélyi  vajdánál;  ,ki  magát  most  Magyarország  királyának  irja' 
Ferdinánd  vagy  hitvese  igényeinek  rövidítésére  munkásak 
lettek  volna.  Posnitzer  Konrád  az  esslingeni  gyűlés  határoza- 
tának következésében  ment  Magyarországba;  adatok  gyűjtésére, 
mint  lehessen  a  törököknek  ellenállani;  ki  is  megbízó  levelét; 
midőn  Bécsen  átutazott;  az  ausztriai  kormánynak  másolatban 
bemutatta.  Wintzerer  pedig  az  ők  —  a  berezegek  —  tudta 
nélkül  ment  a  vajdához;  s  feltéve;  hogy  elbizakodásában  segédet 
igért  neki  nevökben;  ilyesminek  nem  kellene  hitelt  találnia  Fer- 
dinánd előtt;  ki  őket  mindenha  szives  rokonainak  s  az  ausztriai 
ház  iránt  szolgálatra  készeknek  tapasztalta,  s  tapasztalni  fogja 
ezentúl  is.*) 

E  közben  a  franczia  király  követe  Rincon,  Jánost  igé- 
nyeinek ernyedetlen  fentartására  buzdította.  ;A  vajda  nagy  ké- 
születeket tesz  városainak  és  erődéinek  oltalmára;  —  irá  Wallop 
július  11-dikén  Bécsből  Wolsey  bíbornoknak  —  szándéka  van 
koronájaért  minden  lehetségest  megtenni.  Sarlós-boldogasszony 
napján   (július   másodikán)  Budavárában  ünnepélyes   nagymisét 


0  Muffat,  az  id.  h.  42—47.  TJ. 


46  JÁNOS  KIRÁLY 

énekeltetett;  kivüle  a  pápa,  a  franczia  király  s  a  velenczeiek 
követei  is  jelen  voltak  az  egyházban.  A  mise  után  beszéd  tar- 
tatott, a  közte,  Franoziaország ;  Velencze  s  még  más  államok 
között  megalakult  szövetségről  *),  s  ő  hálát  mondott  érte  Isten- 
nek. Közhír  szerint  a  király  felsége  (VIH-ik  Henriket  érti)  is 
benn  volna  a  szövetségben'**).  A  hir  részben  igazat  mondott, 
de  annyiban  hamis  volt,  mennyiben  a  pápát  és  Velenczét  külön- 
külön  követ  által  képviseltette  az  ünnepélynél.  Egy  német  úr, 
Sternberg  Albrecht,  Budán  július  5-dikén  kelt  levelében  Lajos 
bajor  herczeget  egyebek  közt  a  következőkről  is  kívánta  érte- 
sítetni:  ,Midőn  Budára  Magyarország  királyához  érkeztem,  ő 
engem  sok  ember  előtt  igen  szívesen  látott.  Jobbjával  jobbomat 
fogta,  a  ballal  karomnak  felső  részét,  és  szólott  hozzám  ekké- 
pen:  „Sternberg  úr,  szivemből  örvendek,  hogy  láthatom  s  hogy 
friss  és  egészséges;  nagy  aggodalomban  voltam  kegyelmed 
miatt;  a  cseh  király,  mint  hallom,  kötéllel  fenyegette  mind- 
azokat, kik  netalán  szolgálatot  tesznek  nekem."  Jelentem  to- 
vábbá, hogy  itt  találtam  a  franczia  király  tanácsosát,  ki  telj- 
hatalommal volt  felruházva  a  franczia  király,  az  angol  király, 
a  pápa  és  Velencze  által;  s  hogy  egy  részről  a  mondott  taná- 
csos, amaz  urak  nevében,  más  részről  Magyarország  királya 
oltalmi  és  támadási  szövetségre  léptek  Károly  császár  és  a  cseh 
király  ellen'***). 

Rincon,  vagy  talán  csak  megbizó  levelének  (L  VI.  alatt) 
magyarázója  Verbőczi,  többet  igértetett  az  angol  királylyal, 
mint  a  mennyit  ennek  egyelőre  szándéka  volt  megadni.  Laski 
Jeromos,  elvégezvén  teendőit  a  franczia  udvarnál,  általment 
Angliába  s   itt  július    15-dikén   VIII.  Henrik  s  ennek   tanácsa 


*)  Verbőczi  volt  a  szónok,  mint  Istvánfíitól  tanuljuk  (IX.  136.),  ki  egyéb- 
iránt téved,  midőn  az  ünnepélyt  a  mártius  17-én  megnyílt  országgyűlés  jelenetei 
közé  sorozza. 

**)  British  museum;  Gotton  Mss. 

***)  Muffat  az  id.  h.  49.  1. 

előtt  tisztelkedett.  Knighte  titkár  még  a  követ  fogadásának 
napján  tudósította  az  akkor  Francziaországban  tartózkodott 
Wolseyt  a  jelentékes  eseményről.  ,Laski  úr,  az  újválasztott 
magyar  király  követe  —  irja  a  titkár  —  ma  járt  el  megbíza- 
tásában király  és  tanács  előtt.  Kezdetben  sokat  beszélt  Magyar- 
országnak könyörületreméltó  állapotáról;  s  hogy  ura,  a  vajda, 
most  már  a  magyar  nemesség  szabad  választásából  király,  e 
méltóságot  bizonyos  okoknál  fogva  vonakodott  elfogadni,  de  a 
nemesség  s  a  község  könyörgései  által  mintegy  kényszerítetett 
magára  vállalni  az  országlás  terhét,  erős  hittel  levén,  hogy 
valamennyi  keresztyén  fejdelem  helyeselni  fogja  e  választást  s 
az  ország  kormányának  ezen  felvállalását,  még  pedig  annyival 
is  inkább,  mivel  a  törökök  a  főbb  véghelyek  birtokában  vannak, 
s  belháború  esetében,  mit  különben  is  szándékoznak,  egészen 
elfoglalhatnák  az  országot.  Ehhezképest  segédet  kér  ő  felségétől 
a  király,  mint  kihez  nagy  bizodalommal  viseltetik,  segédet  a 
törökök  ellen  s  az  ország  fentartására/  —  Henrik  a  beszéd 
tartalmát  tanácsa  előtt  ismételte,  s  azon  való  tetszését  nyilvá- 
nítván, meghagyta  a  tanácsnak,  adna  választ.  Ez  ekkép  hang- 
zott: ,0  felsége  nagyon  fájlalja  a  magyar  nemzet  szenvedéseit; 
az  dj  királyról,  miután  közakarattal  választatott  nemesség  és 
község  által,  fel  kell  tenni,  hogy  olyas  tulajdonok  vannak  benne, 
melyek  őt  képessé  teszik,  nemcsak  béke  idején  uralkodni, 
hanem  háborút  is  viselni  s  az  országot  megoltalmazni  a  törökök 

rr 

ellen.  0  felsége  neki  szerencsét  kivan  hozzá,  s  felmagasztalta- 
tásán igen  örvend.  A  kivan t  segédet  mi  illeti,  nem  kímélne 
költséget,  nem  saját  személyét  a  király,  ha  tartományai  Magyar- 
országhoz oly  közel  fekünnének,  hogy  idején  érkezhessék  oda 
a  segedelem.  Tekintetbe  vévén  azonban  a  nagy  távolságot,  úgy 
azon  körülményt,  hogy  jelenleg  a  keresztyén  fejdelmek  közül 
többen  harczban  állanak  egymással,  kiket  czélszerü  közbenjárás 
által  ki  lehetne  engesztelni,  de  leginkább  azon  oknál  fogva, 
mivel  Krisztus  helytartója  most  gonosz  zsarnokságnak  van  kitéve, 

ő,  kit  támogatni  és  oltalmazni  föfő  kötelesség:  a  felség"  egyelőre 
öszves  hatalmát  és  erejét  ez  ügynek  tartozik  szentelni/ 

Henrik  ekkor  még  számot  tartott  a  pápa  engedékenysé- 
gére, hogy  nejétől,  aragoniai  Katharinától  megválhassak:  innen 
származott  rendkívüli  buzgalma  a  szentszék  iránt;  és  Laski, 
miután  vele  volt  testvérét,  Szaniszlót,  lovaggá  ütötte  a  király, 
haladék  nélhül  tovább  sietett*). 

XIII. 

Az  ellenkirályok  mármár  a  háború  küszöbén  állottak, 
mindamellett  hogy  János  a  múlt  évben  nem  mulasztotta  el  kö- 
vetei által  versenytársát  is  felkeresni.  Koronázása  után  nyomban 
Bánffi  János  és  Endre  esztergomi  prépost**)  Bécsbe  indultak, 
hol  tizennégy  napot  töltöttek,  a  nélkül,  hogy  Ferdinánd  elébe 
bocsátattak  volna.  Végre,  midőn  ez  1526.  december  8 -kán  a 
boldogságos  szűz  fogantatása  ünnepén,  István  templomában  a 
cseh  rendek  küldötteivel  misét  hallgatna,  Bánffi  és  társa  kirá- 
lyuk nevében  kezet  nyújtottak  neki.  Ha  Zápolya,  mint  erdélyi 
vajda  képében  jöttök,  kezet  nyújtok  én  is,  volt  a  válasz,  és 
szívesen  látlak  benneteket.  Elmondották,  s  magyarul,  küldőjök 
üzenetét,  melyet  aztán  deákul  is  tolmácsoltattak.  Ferdinánd  lát- 
ván, hogy  János  igényeit  a  magyar  koronára  fejtegetik,  még 
csak  választ  sem  adott  nekik;  de  helyette  kanczellárja  Kies 
Bernát  trienti  püspök  felelt,  mondván:  ő  felsége  értette  az  elő- 
adást, de  tegyék  Írásba,  hogy  szintén  Írásban  viszonozhassa***). 

A  követek  a  szerint  cselekedtek;  s  december  17-dikén, 
midőn  már  Ferdinánd  is  magyar  királynak  Írhatta  magát,  mert 


*)  British  museum,  Cotton.  Mss. 

**)  Ha  Szerérai  György  hitelt  érdemel,  Verbőczi  is  velők  küldetett  volna, 
de  útközben  betegnek  tetetvén  magát,  szerencsésen  elmaradt  társaitól.  Az  anek- 
dotácska  nekem  nem  látszik  valósziniinek. 

***)  Wintzerer  Gáspárnak,  Bécsből,  1526.  december  8-kán  a  bajor  hercze- 
gekhez  adott  levele,  MuíFatnál ,  az  id.  h.  18.  1.  a  jegyzetben.  Sanudo,  Jászay- 
nál,  198.  1. 

hívei  azelőtt  való  nap  választották  meg  Pozsonyban ,  kiadatott 
reá  a  viszonzás.  Bánffi  és  Endre  prépost  beadványa  ekkép  volt 
fogalmazva:*)  ,0  felsége  a  magyar  király ;  a  mi  legkegyel- 
mesebb urunk,  szerencsét ,  üdvét ;  áldást ,  s  őszinte  barátsága 
mellett  szakadatlan  jólétet  és  országszaporodást  kivan  felséged- 
nek; mint  legkedvesebb  barátjának  és  szomszédjának.  Fenséges 
király!  A  mi  legkegyelmesebb  urunk ,  a  magyar  király,  mél- 
tóztatik felségednek  kegyelmesen  jelenteni,  hogy  ugyanakkoron, 
midőn  neki  a  felséged  cseh  királylyá  választatása  tudomására 
jutott,  a  mindenható  Isten  őt  is  azon  szerencsében  kegyeskedett 
részeltetni,  hogy  ő  Magyarország  egyházi  s  világi  urainak  és 
nemességének  egyhangú  szavazatával  és  közakaratával  királyi 
székbe  emeltetett  s  magyar  királyul  megkoronáztatott.  A  mi  leg- 
kegyelmesebb urunk,  a  magyar  király,  felséged  ez  elválasztatá- 
sán  és  felmagasztaltatásán  azon  erős  bizodalomnál  és  reménynél 
fogva  örvend,  hogy  a  mindenható  Isten  mindkét  felségteknek 
az  elválasztatást  adományozni,  s  felségteket  egyazon  időben  a 
legfőbb  királyi  polczra  azért  méltóztatott  emelni,  miszerint  egye- 
sült lélekkel,  akarattal,  segítséggel  és  hatalommal  az  öszves 
keresztyénség  iszonyatos  ellenségének  annál  hősebben  lehessen 
ellenállani.  Továbbá,  fenséges  király!  a  mi  legkegyelmesebb 
urunk,  Magyarország  királya,  édes  mindenét  hiven  és  barátsá- 
gosan ajánlja  felségednek,  kölcsönös  barátság  és  szomszédság 
kikérésével,  mi  által  mind  királyi  felséged,  mind  a  most  emlí- 
tett magyar  király  országaik,  tartományaik  és  alattvalóik  annál 
biztosabban  az  ellenség  elől  megőriztethessenek,  megtartathas- 
sanak. A  mi  legkegyelmesebb  urunk,  a  magyar  király,  egy- 
szersmind aziránt  tudósítja  felségedet,  mily  nagy,  sőt  már-már 
végső  veszedelemben  forog  az  öszves  keresztyénség,  mi  külön- 
ben is  jól  van  tudva  felséged  előtt,  kinek  országai  vajmi  közel 


*)  Gr  Joseph  Kemény,  Deutsche  Fundgruben  der  Geschichte  Siebenbürgens, 
II.  Bánd,  Kolozsvár,  1840,  11—14.  1. 

fekszenek  a  tűzhez;  és  tudósítja  arról,  hogy  az  ellenség  elmé- 
jében nem  forgat  egyebet,  nem  kivan  mást,  mint  az  egész 
keresztyén  világ  bukását  s  enyésztél,  és  saját  magának  uralmát 
valamennyi  hatalmasság  felett.  Ez  okon  legkegyelmesebb  urunk, 
a  magyar  király,  felségedet,  mint  a  keresztyénség  egyik  fejdel- 
mét  és  őszinte  barátját  inti  és  kéri:  méltóztatnék  akaratját  és 
szándékát  arra  irányozni,  hogy  a  mindnyájunk  iránt  vajmi  ke- 
gyetlen, s  felségtek  mindkettőjök  országaira  törő  ellenség 
hatalma  közös  erővel  visszaszorítathassék  és  szétverethessék.  Mire 
nézve  legkegyelmesebb  urunk,  a  magyar  király,  felséged  irá- 
nyában odanyilatkozik:  hogy  az  Úristen  segedelmével  részéről 
mindabban  nem  leszen  hézag,  mit  ezen  tartományok  javára, 
hasznára  és  megtartására  ő,  a  király,  képes  leszen  mívelni;  s 
hogy  szakadatlanul  azon  fog  lenni,  miszerint  felségednek  segéd- 
del, óvatossággal,  szorgalommal,  buzgósággal,  hadi  néppel  és 
készpénzzel  tettlegesen  szolgálhasson;  vágyva  vágyván,  felsé- 
geddel a  keresztyénség  oltalmazására  közösen  működni;  s  ezál- 
tal nemcsak  felséged  alattvalóinak  véromlását  akarja  eltávoz- 
tatni, hanem  saját  életének  és  szerencséjének  veszélyeztetését 
is  erős  fogadással  eltökélette.' 

Ferdinánd  a  követeknek  az  ausztriai  kormány  által  adatott 
választ,  szintén  deák  nyelven  és  szintén  Írásban*).  0  királyi 
felsége  —  így  hangzik  az  oklevél  —  bőven  megértette  mind 
élőszóval,  mind  Írásban  hozzá  intézett  kérelmeteket  és  előadás- 
tokát,  s  talált  abban  olyas  pontokat,  melyek  mind  a  császár- 
nak, mind  ő  királyi  felségének,  valamint  az  ő  királyi  hitvesének, 
Magyar-  és  Csehországok  született  királyasszonyának  jogait 
sértik;  és  talált  másokat,  melyekben  némi  felszólítás  s  buzdítás 
foglaltatik  azon  egyetértés  és  tetemesb  segédeim ezés  iránt,  mely 
a  mi  keresztyén  hitünk  ellenségei  ellen  szándékoltatik  létesítetni. 
Lévén  tehát  ezen  előadástok  és  kérelmetek  már  magában  nagy 

*)  Kemény  József  az  id.  h.  14,  15.  1.  Jászay  Pál,  a  magyar  nemzet  napjai 
a  mohácsi  vész  után,  346.  1. 

és  fontos,  a  szükség"  kívánja  ő  felségétől;  hogy  az  a  császári 
felség,  a  németbirodalmi  rendek  s  az  ő  felsége  országai  és 
tartományai  elébe  terjesztessék ,  megvitassák,  s  utak  és  módok 
találtassanak  s  végzésbe  foglaltassanak ,  melyek  a  császárnak, 
a  római  szentbirodalomnak  s  ő  királyi  felsége  tartományainak, 
embereinek,  s  magának  Magyarországnak  hasznosak,  egyszers- 
mind a  töröknek  meggátlására  foganatosak  és  alkalmasak  lehes- 
senek. Miért  is  ő  királyi  felsége  mostanság  semmi  alapos  vá- 
laszt nem  adhat  nektek,  hanem  gondolkozásra  időt  vesz  magának 
a  legközelebbi  szent  György  napig,  akkor,  ha  újabban  meg- 
kerestetik, végfeleletet  ád  majd  nektek  e  kérelmetekre.  Azt 
azonban  nem  akarja  elhallgatni,  hogy  ő  felsége  eddig  is,  mint 
keresztyén  fejdelem,  a  lehetőségig  állott  ellen  a  keresztyén  hit 
ellenségeinek,  e  részben  nem  kímélve  szorgalmat  és  fáradságot, 
nem  költséget  és  munkát,  mi  által,  Isten  segedelméből,  Horvát- 
ország is  eleddig  megtartatott  a  keresztyén  hitnek.  Mely  indu- 
latában nem  kevésbé  megmaradt  ő  felsége  jeleimén  is,  és  a 
végett  folyton  szorgalmasan  munkálkodik;  íme  a  romai  szent 
birodalom  választó  fejdelmei,  herczegei  és  rendéi  most  az  ő 
felsége  eszközléséből  és  hozzájárulásával  gyűltek  össze  e  czélra; 
hasonlókép  nem  szűnik,  nem  is  fog  megszűnni  ő  felsége  a 
hitetlenek  elleni  derekas  hadviselésre  és  ellenállásra,  a  keresz- 
tyénség s  főleg  Magyarország  és  lakosai  megvédésére  és  oltal- 
mazására, nem  mellőzve  semmi  fáradságot,  először  is  mondott 
ő  császári  felségét,  mint  a  keresztyénség  fejét,  aztán  valamennyi 
országot  és  saját  örökös  tartományait  inteni,  kérni,  buzdítani, 
mikben  ő  felsége  ugyan  saját  személyét  és  vagyonát  sem  szán- 
dékozik kíméleni.  Miért  is  örömest  hiteti  el  magával  ő  királyi 
felsége,  hogy  uratok  ügy  fogja  magát  viselni,  s  cselekedetei 
által  olyannak  fog  mutatkozni,  hogy  a  keresztyén  hit  ellensé- 
geire semmi  erősbülés,  a  keresztyériségre  pedig  és  kivált  Ma- 
gyarország koronájára,  de  másokra  is  semmi  sérelem  ne  hára- 
molhassék  miatta. 

4* 

Ezen  oklevélben  egy  részről  félreismeri] étlen  a  szándék, 
mindent  óvatosan  kikerülni,  miből  János  netalán  azt  következ- 
tethetné, hogy  igényei  a  magyar  koronára  Ferdinánd  által 
megismertettek;  de  más  részről  feltűnő,  hogy  saját  jogáról  e 
koronára,  csak  mintegy  lepel  alatt  teszen  említést  a  válaszadó. 
Tudnillik,  nem  akart  háborúba  keveredni  Zázolyával,  míg  nem 
Csehországot  tettleg  is  birtokába  veendette,  s  mielőtt  testvére 
Károly  császár  által  a  háború  megnyitására  egyenesen  felhatai- 
maztatott  volna.  Zápolya  követei  oda  voltak  utasítva,  hogy 
magát  a  császárt  is  felkeressék;  de  Ferdinánd  erről  semmit, 
sem  akart  tudni*),  s  Bánffi  és  társa  Bécsből  eredmény  nélkül 
tértek  vissza  urokhoz. 

XIV. 

Zsigmond  lengyel  király  most  közvetítőül  ajánlkozott  a 
magyar  ügyben.  Ferdinánd  talán  azért  is,  mert  Károly  császár 
őt  intette,  kisértené  meg  az  egyezkedést,  mielőtt  fegyverre  kél, 
nem  volt  idegen  az  indítvány  elfogadásától.  ,Sok  jó  dolgot 
—  irá  öcscsének  Károly  —  békés  eszközök  által  érhetni  el, 
jobb  várakozni,  mint  a  szerencse  kerekére  bíznunk  magunkat. 
Sokkal  hasznosabb  lenne,  szerződésre  lépni  az  erdélyi  vajdával, 
kerüljön  bár  némi  áldozatokba,  de  mégis  annak  kikötésével, 
hogy  a  korona  kegyelmedé  marad;  ezáltal  nagy  költségeket  és 
nagy  veszélyeket  lehetne  kikerülni,  s  hogy  ennél  is  többet 
mondjak,  meghiúsítani  a  vajda  cselszövényeit ,  ki  a  törökhöz 
csatlakozván,  az  adófizetés  felajánlásaért  segédet  nyerhetne  tőle 
. . .  először  is  kegyelmed  örökös  tartományainak  megrontására'  **). 


*)  In  principio  assumpti  regiminis  nostri  —  irá  1530.  július  20-án  Károly 
császárnak  Zápolya  —  miseramus  oratores  nostros  Joannem  Bánffi,  modernum 
palatinum  regni  nostri,  et  reverendum  Andreám  doctorem,  praepositum  ecclesiae 
Strigoniensis  ad  caesaream  M.  V.  sed  oratores  nostri  illuc  pervenire  non  potuerunt: 
Ferdinandus  eos  non  detinuit  solum,  verum  etiam  contra  jus  fasque  omni  ludibrio 
affecit.  A  nemz.  Múzeum  kéziratai  között,  1285.  quarto.  lat. 
**)  Gévay  az  id.  h.  I.  k.  1.  f.  49.  1. 

Efféléket  maga  Ferdinánd  is  mondhatott  magának,  s  ehhezképest 
1527.  mártius  27-én  követeinek  jűnius  1-én  Olmüczben  meg- 
jelenésére ajánlkozott ,  kik  ott  János  képviselőivel  találkozván, 
kölcsönös  jogfejtegetés  által  a  háborúnak  elejét  vegyék  *). 
Április  14-dikén  Zápolya  részéről  elfogadtatott  az  indítvány. 
Békéltetőkül  Szydlowiczky  Kristóf  lengyel  kanczellár  és  Endre 
ploczki  püspök  választattak;  követekül  Ferdinánd  által  Thurzó 
Elek  tárnok,  Harrach  Lénárd  ausztriai  kanczellár,  Jakab,  bo- 
roszlói püspök,  Adler  Endre  udvari  titkár  és  Widmann  Beát 
törvénytudor,  —  Zápolya  által  Frangepan  Ferencz  most  már  vá- 
lasztott kalocsai  érsek,  Verbőczi  István  kanczellár,  Bánffi  János 
verőczei  főispán,  Endre  esztergomi  és  Statileo  János  budai 
prépostok  és  törvénytudorok  küldettek.  Widmann  és  Statileo 
voltak  a  szóvivők;  a  fejtegetés  nem  szemben  egymással  tartott 
beszédek,  hanem  a  lengyel  békéltetőkhöz  intézett  s  ezek  által 
a  másik  féllel  közlött  szó-  és  irományváltások  alapján  volt 
eszközlésbe  veendő. 

Widmann,  hogy  Ferdinánd  jogát  támogassa,  a  Mátyás  és 
Fridrik  között  Sopronyban,  az  Ulászló  és  Maximilián  közt  Po- 
zsonyban kötött  szerződésekre;  a  nádor  által  kihirdetett  és 
Ferdinándot  királyul  választotta  országgyűlésre;  és  végre  hitve- 
sének öröködési  jogára  hivatkozott.  S  különben  is  János  válasz- 
tását szerinte  hét  ok  semmisnek  bizonyítja.  Először,  mert  a 
fehérvári  gyűlés  nem  a  nádor  által  hivatott  együvé;  másodszor, 
mert  kivüle  az  ország  más  főtisztei  is:  a  kanczellár  (Brodarics), 
a  bán  (Batthyány),  a  tárnok  (Thurzó)  nem  voltak  jelen;  har- 
madszor, mert  a  távolabb  vidékek  lakosai  nem  jöttek  a  gyűlésre, 
s  a  törökök  elől  megfutamodott  nemeseknek  részben  kihirdeté- 
séről sem  volt  tudomásuk;  negyedszer,  mert  János  fegyveres 
népei  elfoglalták  Fehérvár  utczáit;  ötödször,  mert  kiáltás  volt, 
nem  választás,    senki  se  mervén  ellenmondani;  hatodszor,  mert 


*)  Dogiel,  Cod.  dipl.  Pol.  I,  121. 

Ferdinánd  követei  nem  hallgattattak  ki ;  hetedszer ,  mert  János 
a  koronát  már  magával  hozta,  holott  annak  csak  a  választás 
megtörténte  után  kellett  volna  őriztetése  helyéből  kivétetnie.  — 
Mindezen  okoknál  fogva  Ferdinánd,  a  törvényes  király,  köve- 
teli }  s  joggal  követelheti:  hogy  János  az  országnak  általa 
bitorlott  kormányáról  lemondjon,  kárpótlásul  háromszázezer  ara- 
nyat fizessen  7  a  Mária  királyné  hitbéréhez  tartozó  jószágokról 
számot  adjon,  s  a  beszedett  adót  a  rendek  kezéhez  juttassa.  Ha 
ezt  megteendette ,  menjenek  feledésbe  a  történtek ;  János  hívei 
számot  tarthatnak  Ferdinánd  kegyeire;  az  ország  pedig  a  csá- 
szárnak is  oltalmára. 

János   képviselői   következő    ellenokokkal    válaszoltak:   A 
pozsonyi    országgyűlést    Lajos    özvegye    Mária    hivta    együvé, 
nem  a  nádor,  ki  részéről  csak  megerősítette  a  királyné  levelét^ 
mely  később  kelt,  mint  a  székesfehérvári  országgyűlést  kitűzte 
tokaji  végzemény,  és  a  szándéklott  királyválasztást  elhallgatta; 
s  mely    csak   kevesek    tudomására  jutott.     Zápolya   választása 
érvényes,    mindamellett   hogy  a  fehérvári    országgyűlés   nem  a 
nádor   által   hivatott    együvé:    Mátyás  és  Ulászló  szintén  olyas 
országgyűléseken  választattak,   melyek  nem  a  rendek  által  tű- 
zettek  ki;    a  rendek,    valamint   hatalmukban   állott  a  nádorság 
jogkörét  szabályozni,  úgy  hatalommal  is  birnak  e  végzeménytől 
elállani,  s  magokhoz  vévén  a  nádorságot,  ennek  jogait  gyako- 
rolni. Aztán,  Báthori  a  mohácsi  vész  után  Németország  szélei- 
hez szaladt,  kétszeri  meghívásra  sem  akart  országgyűlést  hirdetni, 
s  még  csak  nemis  valóságos  nádor,  mert  a  hatvani  gyűlésben 
letétetett,  s  nem    helyeztetett  vissza   törvényesen    méltóságába. 
Székesfehérvárra  az  összes  ország  volt  hivatalos;    a  mely   me- 
gyékből nem  voltak  jelen  a  nemesek,  azok  magánjavokat  elébe 
tették  a  közjónak.  A  hazát  fenyegető  veszély  szükségessé  tette 
a  sietséget;    a   választás   nem    erőszakoltatott:    kézfelemeléssel 
történt.     János    és   társa  a  koronaőrségben  magokkal   vitték  e 
kincset,  mert  tartottak  a  töröktől,  s  hogy  a  koronázás  mindjárt 

másnap  a  választás  után  történt,  az  közönyös  dolog.  Ferdinánd 
öröködési  szerződésekre  hivatkozik,  de  ilyes  szerződések  tiltat- 
nak Isten  törvénye  által,  a  pogányok  előtt  is  gyűlöletesek  voltak. 
Aztán,  ha  Maximiliánnak  a  sopronyi  szerződés  alapján  joga  van 
a  koronára,  az  megszűnt  volna  azáltal,  hogy  Ulászlót  királyul 
ismerte.  A  pozsonyi  szerződésnek  ellenmondott  az  országgyűlés. 
Anna,  Ulászló  leánya  és  Ferdinánd  neje  nem  szállíthatta  az 
országot  férjére,  mert  a  nőnemnek  semmi  joga  a  koronához; 
ha  máskülönben  volna,  még  pórra  is  szállhatna  az  álladalom, 
ha  t.  i.  pórral  lépne  házasságra  a  királyleány;  hiszen  még  az 
Istenanya  sem  bízatott  meg  az  apostolkodással ,  Péternek  és 
Pálnak  jutván  e  tiszt.  Végre,  ha  a  nőnem  valaha  öröködési 
joggal  birt  volna  Magyarország  királyi  székén,  az  következnék 
belőle,  hogy  a  Mátyás  és  Fridrik  közötti  szerződés  igazság- 
talan volt  és  törvényellenes,  mint  a  mely,  tekintetbe  sem  vévén 
a  nők  igényeit,  Fridiiknek  és  Maximiliánnak  biztosítja  az  örö- 
ködést,  Mátyás  fimagva  szakadásának  esetére;  s  áll  ez,  mert 
hasonlatos  az  ügy,  a  Maximilián  és  Ulászló  között  történt  egyez- 
kedésre nézve  is. 

Ferdinánd  követei  sophismákat  láttak  ezen  válaszpontokban, 
s  újabb  nyilatkozataik  kivált  a  nőnem  öröködésének  s  a  sop- 
ronyi és  pozsonyi  szerződések  jogosságát  támogatták.  Zápolya 
biztosai  ellenben  úgy  vélekedtek,  hogy  Ferdinánd  már  azért 
sem  lehet  magyar  király,  mert  ő  spanyol,  nem  magyar.  Igaz, 
hogy  Zsigmond,  Albert,  Ulászló  sem  voltak  belföldiek,  de  azóta 
meghozatott  az  1505-ki  végzemény:  új  dolgokhoz  új  eszkö- 
zök kívántatnak.  Viszonzásul  az  alkalmazásba  vett  új  eszközök 
törvénytelenségét   fejtegették   a  Ferdinandiak*).     A   feleselések 


*)  Widmann:  „Summarische  Ausführung  und  Justifikation  dcr  k.  Majestat 
zu  Hungern  und  Beheim  Gerechtigkeit  zu  der  Kron  Hungarn",  Goldastnál:  Gol- 
lecfcio  variorum  consiliorum  de  successione  et  jure  haereditario  familiae  regnantis 
in  Hung.  Frankfurt.  1719.  Pray,  Annales,  V.  135.  Bucholtz:  Gesch.  der  Regierung 
Férd.  I.  III.  k.  194.  1.  Bartal,  comment.  ad  hisfcor.  status  jurisque  public.  Hung. 
III.  k.  XIX  s  kk.  11.    Szalay,  Magyarország  története,  IV.  53, 

jűnius  1 5-dik éig;  mint  eleve  kitűzött  határnapig"  húzódtak  el. 
A  tanácskozmány  eloszlását  megelőzőleg,  Ferdinánd  követei  még 
indítványt  tettek,  mondjon  le  János  Magyarországról:  díjul 
Boszniát  fogja  nyerni  királyi  czímmel,  s  azonfelül  negyvenezer 
forintot  és  öszves  örökségének  biztosítását.  János  emberei  az 
indítványra  ellenindítványnyal  válaszoltak:  köszönjön  le  Ferdinánd 
Magyarország  királyságáról,  s  birja  érte  háborítatlanul  Morvát 
és  Sziléziát,  melyekhez  mint  Mátyás  óta  a  magyar  korona 
tartományaihoz,  máskülönben  nem  volna  joga*).  S  ezzel  az 
értekezletnek  vége  szakadt. 

xv. 

,A  pozsonyi  szerződésnek  ellenmondott  az  orsággyülés', 
ez  volt  a  János-királyiak  egyik  ellenvetése.  Ismétli  ezt  egy 
okirat,  melyet  Zápolya  kanczelláriája  röviddel  az  olmüczi  érte- 
kezlet eloszlása  után  I.  Ferencz  franczia  királyhoz  intézett: 
,  Valakik  az  országgyűlésen  jelenvoltak ,  megannyian  szilárdul 
ellenmondanak,  lázadás  támad ,  s  hangzik  a  kívánság ,  hogy 
büntetést  kell  mérni  a  szerződés  fogalmazóira,  kik  Magyar- 
ország szabadságát  Fridiiknek  és  Maximiliánnak  áruba  bocsá- 
tották';  —  így  szól  az  oklevél.  És  más  helyütt:  ,a  szerződés 
nem  érvényes,  mert  az  ország  nem  erősítette  meg,  sőt  ellen- 
mondott nyilvánosan,  a  király  pedig  kevesed  magával  nem 
kötelezheti  az  országot  kénytelen-kelletlen  ily  nagy  dologra'  **). 
—  Lássuk  közelebbről  az  ügyet. 

,Ha  Ulászló  figyermek  nélkül  maradna,  —  mondja  az 
1491.  november  7-kén  kelt  pozsonyi  szerződés  —  vagy  ha 
figyermekei  egyenes  águ  fiörökös  nélkül  találnának  elhalni,  akkor 
Magyarország  a  magyar  koronához  tartozó  valamennyi  orszá- 
gokkal, tartományokkal  és  uro dalmakkal  a  római  királyra  (Maxi- 
miliánra)  vagy  egyenes  ágon  levő  utódaira  szálljon.  S  Maximilián 


*)  Bethlen  Farkas,  histor.  1.  I.  86. 
**)  British  museum,  Cotton.  Mss.  Chmelnél  az  id.  h. 

ezen  jogának  nagyobb  biztosítására  Ulászló  minélelőbb  ország- 
gyűlést tartson,  melyre  az  egyházi  és  világi  urakat ,  városokat 
és  más  hatalmasabb  országrendeket  minél  nagyobb  számmal 
meghívja,  de  melyre  a  római  király  követei  is  megjelenendenek, 
s  mely  a  jelen  szerződést  ünnepélyesen  fogja  elvállalni;  vala- 
mennyi tagjai  öszvesen  és  egyenkint,  hittel  és  oklevél  által 
kötelezendvén  magokat  és  utódaikat  ama  követek  jelenlétében 
ilykép:  hogy  azon  esetre,  ha  Ulászlónak  nem  volnának  törvé- 
nyes figyermekei,  vagy  ha  ezek  egyenes  ágon  levő  örökösök 
nélkül  találnának  elhalni,  Maximiliánt,  vagy  ha  ő  már  nem  lenne 
életben,  fiai  közül  egyet,  vagy  ezek  nemlétében  egyenes  ágbeli 
fiörököseik  közül  azt,  kire  választásuk  esik,  törvényes  és  két- 
ségtelen királyul  fogadandják;  hogy  az  ország  birtoklására 
minden  nehézség  nélkül  jöhessen,  megengedendik;  az  ország 
birtokába  bevezetendik;  iránta  mint  királyuk  és  urok  iránt  tar- 
tozó engedelmességgel  leendenek;  s  ezt  nyilvánosan  és  ünne- 
pélyesen ugyanazon  országgyűlésen  a  római  királynak,  követei 
jelenlétében,  hittel  fogadandják.  S  miután  megtörténhetik,  hogy 
azok  közül,  kiket  illet,  többen  ez  országgyűlésből  elmaradan- 
danak,  s  különben  is  az  ügy  nagysága  követelvén,  hogy  jelen 
egyezkedés  kinek-kinek  fülébe  szállítassék ,  pünkösdre  vagy 
pünkösd-tájban,  nevesebb  helyen  és  szintén  a  római  király  köve- 
teinek jelenlétében  új  országgyűlés  fog  tartatni,  melyen  össze- 
hivatván a  magyar  birodalom  valamennyi  lakosai,  a  szerződés 
kihirdettessék,  s  a  római  király  vagy  utódsága  —  azon  esetre 
ha  Ulászló  figyermek  nélkül  találna  elhalni  —  az  összes  nemzet 
által  Magyarország  leendő  királyául  választassék;  a  megjele- 
nendők  közül  azok,  kik  amaz  első  országgyűlésből  elmaradnak, 
az  egyezkedés  pontjaira  hittel  és  okiratilag  fogván  köteleztetni. 
S  ezentúl,  mindaddig,  míg  a  római  király  és  utódsága  számára 
az  öröködés  megnyilandott,  kineveztetése  után  valamennyi  főpap, 
úgy  az  ország  nádora,  az  erdélyi  vajda,  a  horvát  bán,  a  temesi 
ispán,  a  jajczai,  Szörényi  és  nándorfehérvári  bánok,  Budavárnak 

s  az  ország  jelesebb  erődéinek  parancsnokai ,  a  pozsonyi  ispán 
s  a  többi  főbb  tisztviselők ,  kivált  a  végekben  levők,  hivataluk 
felvállalásakor  hittel  és  Írással  fogják  magokat  e  tárgyban  a 
római  királynak  lekötelezni;  valamint  a  koronaőrök  is,  midőn 
hivatalukba  iktattatnak,  esküvel  és  Írásban  igérendik,  hogy  elő- 
fordulván az  érintett  eset,  a  koronát  s  a  visegrádi  várat  másnak 
kezéhez  nem  juttatják,  hanem  Maximilián  és  örökösei  számára 
megőrzik.  És  valamint  e  szerződést  Ulászló  okiratilag  fogja 
megerősíteni,  úgy  fogják  ezt  valamennyi  utódai  is  tenni,  s 
mennyiben  kiskorúak  volnának,  gyámjaik  az  öröködési  pontnak 
szentültartását  esküvel  is  igérendik,  —  megannyi  oklevél 
Haimburg  birájának  és  polgármesterének  vagy  várnagyának 
levén  beküldendő'*). 

Zápolya  olmüczi  követei  eredetiben  kívánták  látni  a  po- 
zsonyi szerződést,  s  Lamberg  Kristóf  alsóausztriai  kormányzó 
és  Puetsch  Vilmos  tanácsos  csakugyan  meghozták  Bécsből  az 
eredeti  oklevelet,  s  meghozták,  még  pedig  szintén  eredetieikben, 
ezen  szerződésnek  tizrendbeli  megerősítését:  a)  Fridrik  császár, 
úgy  Maximilián  római  és  Ulászló  magyar  királyok,  b)  tizenöt 
egyházi  és  világi  magyar  úr,  c)  Drágfi  Bertalan  erdélyi  vajda, 
d}  Kanizsai  László  horvát  bán,  e)  Czobor  Márton  nándorfehér- 
vári bán,  f)  a  hét  szász  szék,  g)  Brassó,  h)  Medgyes,  i)  Besz- 
tercze,  és  k)  Kolozsvár  részéről;  de  a  szerződésnek  az  öszves 
országgyűlés,  ennek  valamennyi  tagjai  által  történt  elfogadását 
bizonyító  oklevél  nem  volt  közöttök.  S  a  magyar  történet- 
vizsgálás  csakugyan  a  legeslegújabb  időkig  oly  véleményben 
volt,  hogy  ilyes  oklevél  nem  is  létezik,  s  hogy  a  szerződés 
nem  fogadtatott  el  országgyülésileg.  Bonfmi  bőven  irja  le  az 
ellenszenv  nyilatkozását,  melylyel  Bakács  és  társai,  a  pozsonyi 
békekötés  szerzői,  Budára  érkezésökkor,  november  közepén  a 
nép    által    fogadtattak;    s    aztán    folytatja   ekképen:    ,a  király, 


0  Kollár,  Ursinus  Velius  toldalékában,  238.  1. 

miután  a  nádor  és  Báthori  (az  országbíró  és  erdélyi  vajda)  a 
háborgókat  némileg  lecsendesítették,  magához  hivatta  mindnyá- 
jukat;  s  röviden  intvén  őket,  hogy  az  ő  s  az  országnak  reá 
bizott  méltóságáról  ne  aggódjanak,  mérsékelte  a  bébekötés  fel- 
tételeit, és  az  illetőket  arra  birta,  hogy  a  szövetséget,  miszerint 
az  elvégre  eszközlött  egyesség  fel  ne  bomoljék,  részökről  is 
esküvel  megerősítsék/  Ehhezképest  a  szerződés  nyomban  meg- 
kötése után  elfogadtatott  volna  a  rendek  által;  de  az  újabb  tör- 
ténetírók már  annálfogva  sem  adtak  hitelt  az  állításnak,  mert 
be  van  bizonyítva,  hogy  1491.  november  7 -kén,  mint  a  béke 
szerzésének  napján  innen  egész  az  év  végéig  nem  tartatott 
országgyűlés,  s  mert  a  tizenöt  egyházi  és  világi  úr  által  no- 
vember 29-én  kiadott  és  Widmann  által  az  olmüczi  értekez- 
leten előmutatott  oklevél  nem  kelvén  országgyűlési  végzés  alap- 
ján, nem  több  s  nem  kevesebb  mint  nyolcz  főpapnak  és  hét 
világi  úrnak  a  pozsonyi  békekötés  feltételeihez  járulása*). 

Ezen  oklevél  keletkezése  utáni  nap,  november  30-dikán, 
Ulászló  a  békekötés  egyik  ágozatához  képest  1492.  februá- 
rius  2-kára  csakugyan  összehívta  az  országgyűlést,  melyen  a 
szerződés  kihirdettessék.  , Szükségesnek  láttuk  —  így  szól  a 
szabad  királyi  városokhoz  intézett,  reánk  maradt  meghívó  levél 
—  a  többi  rendek  között  hűségteknek  is  részletesen  tudtul 
adni,  mily  alkupontok  és  feltételek  mellett  kötöttük  legyen  meg 
a  békét;  minélfogva,  de  az  összes  ország  számos  egyéb  ügyei 
miatt  is,  a  jelenleg  nálunk  levő  egyházi  s  világi  urak  és  főbb 
nemesek  érett  tanácsából,  jövő  évi  gyertyaszentelő  boldogasszony 
napjára  valamennyi  rendeknek  országgyűlést  hirdettünk.  S  e 
végre  hűségtek  ...  a  mondott  napra  és  országgyűlésre  néhány 


*)  Kollár,  Urs.  Velius,  260.  1.  Az  álladalmi  levéltár  könyvgyűjteményében 
egykorú  nyomtatvány  ily  czímmel:  ,Ratificatio  concordiae  hungaricae  .  ,  .  Posonii 
factae,  per  quosdam  Hungáriáé  potiores  praelatos ,  barones  et  proceres  tam  suo 
quam  aliorum  regnicolarum  nomine,  qui  conclusioni  ejusdem  tractatus  non  inter- 
fuerunt.'  A  tartalomból  világos,  hogy  a  czím  e  szavai  , aliorum  regnicolarum 
nomine'  nem  állanak. 

előkelőbbet  teljhatalommal  .  .  .  küldjön  ide  Budára  kebeléből, 
kikkel  ezen  béke  ágozatait  és  feltételeit  közlők  leszünk,  s  kik- 
kel azonfelül,  valamint  a  többi  városokkal,  a  ti  testvéreitekkel 
ezen  ország-  jólétére  és  magasabb  nyugalmára  vezető  eszközök- 
ről értekezhessünk'*).  A  meghivó  levelek  szétküldettek,  és 
Ulászló,  mintegy  irányt  adandó  a  rendek  végzésének,  decem- 
ber 6-án,  saját  és  örökösei  nevében  a  békeoklevélhez  járulását, 
,mint  nemcsak  a  szerződő  felek  s  az  illető  országok  becsüle- 
tére, nyugalmára  és  hasznára,  hanem  az  öszves  keresztyénség- 
nek  is  tetemes  előnyére  szolgáló  dologhoz'  nyilvánította**). 
Maximilián  december  20-dikán  Innsbruckban,  s  Fridiik  1492. 
januárius  4-én  Linzben   erősítették  meg  a  béke  feltételeit  f). 

xvi. 

Gyertyaszentelő,  az  országgyűlés  megnyílásának  napja, 
melyen  a  nemzet  a  Maximiliánnal  kötött  béke  feltételeiről  hite- 
lesen értesüljön,  megérkezett,  s  vele  a  római  király  követei: 
gróf  Hohenzollern  Fridrik  hohenburgi  kapitány,  báró  Prueschinck 
Henrik  kamarás,  Schefftenberg  Bernát  tanácsos  és  Fuchsmagen 
János  törvénytudor,  kik  előtt  magokat  a  békekötés  s  illetőleg 
az  öröködési  szerződés  elfogadására  kötelezzék  a  rendek  ff). 
Az  egykorú  Bonfini  ezen  országgyűlésről  semmit  sem  iktatott 
históriájába,  ha  kifogjuk  annak  említését,  hogy  Ulászló  1492. 
februárius  1-én  népes  tanácskozmányban  a  török  ügyet  tárgyal- 
tatta;   de  a  szintén    egykorú   és   korának   eseményeibe   szintén 


*)  Kovachich,  Vestigia  comitiorum,  414.  1. 

**)  Kollár,  Urs.  Velius,  262.  1.  Egykorú  nyomtatvány  az  álladalmi  levéltár 
könyvgyűjteményében.  Chmel,  regesta.  Frid.  8733.  sz.  a. 

t)  Kollár,  Urs.  Velius,  322.  323.  1.  Lichnowsky.  Gesch.  des  Hauses  Habs- 
burg, VIII.  a  regestákban,  1674  és  1698.  számok  alatt,  kivonatban.  Egész  terje- 
delmében az  ,Archiv  für  Kundé  oesterreichischer  Geschichtsquellen'  1849-diki 
folyamatának  502  és  506.  lapjain  olvasható  mindkét  oklevél. 

if )  Archiv  für  Kundé  oest.  Geschichtsquellen,  1849-ki  folyamat,  II.  504.  I. 
Maximilián  Vitéz  János  veszprémi  püspököt  s  Iván  korbáviai  grófot  is  biztosokul 
nevezte;  de  ezek  jónak  látták  egyelőre  el  nem  járni  e  tisztben, 

mélyebben  avatott  Tubero  ezen  országgyűlésről  s  a  szóban  levő 
ügyről  ir  ekképen:  ,Az  e  végre  kitűzött  napon  Magyarország 
nemesei  nagy  számmal  gyülekeztek  Budára  .  .  .  hová  követeit 
Maximilián  is  küldötte.  Egyébiránt,  miután  a  római  király  köve- 
telései nyilvánosan  elősoroltattak ;  nemesek,  nemnemesek  meg- 
annyian  hévvel  tiltakoztak  ellenök,  tagadván  hogy  őket  olyatén 
szerződés  kötelezhetné,  mely  országos  felhatalmazás  nélkül  ala- 
kult meg.  Lehurrogatták  Báthori  Istvánt  és  Tamás  püspököt,  a 
közügy  árulóinak  mondván  őket,  S  ez  több  napig  tartott/  De 
Bakácsnak  egy  hatalmas  beszéde  erőt  vett  az  országgyűlésen, 
szerző  szerint,  ki  előadását  ekkép  folytatja:  ,Leülvén  Tamás,  a 
főbbek  nagyobb  része  a  mondottakat  helyeslé :  s  elmellőzvén  a 
németnek  feltételei  közül  néhányat,  hogy  a  többieket  annál 
könnyebben  lehessen  a  magyarokkal  elfogadtatni,  mindnyájan 
végzéssé  emelek  a  békét.  E  szerint  tehát  megalakult  Maximi- 
liánnal  az  örök  béke;  igaz,  hogy  nem  olyan,  minő  a  magya- 
rokhoz, a  valamennyi  szomszéd  nép  győzőihez  illett,  de  olyas, 
mely  a  király  vakmerően  lekötött  szavának,  és  általa  megro- 
vásig esdett  nyugalmának  látszott  kedvezni'*).  Miután  a  mit 
Tubero  mond,  ,hogy  a  pozsonyi  békekötés  néhány  feltételei  el- 
mozdítattak',  ,quibusdam  tamen  ex  conditionibus  alemani  demtis', 
azt  Bonfini  is  mondja :  ^mérsékelvén  a  követekkel  a  feltételeket', 
,temperatis  cum  legális  conditionibus':  talán  nem  volt  rendén, 
bárki  bármily  okleveleknek  lett  legyen  birtokában,  ezen  észre- 
vételt egyszerűen  meghazudtolni;  de  Firnhaber  Fridiik  úr,  kinek 
egyébiránt  e  tárgy  felderítése  körül  nagy  érdemei  vannak,  mégis 
jónak  látta  Tubero  felebbi  szavaira  a  tudományok  bécsi  akadé- 
miájának történetvizsgálati  folyóiratában  ezt  jegyezni  meg:  ,a 
magyaroman  Írónak  üres  formulája,  mint  az  ellenkezőt  bizonyító 
oklevelek  tanúsítják/  Gleich  ist  die  Jugend  fertig  mit  dem 
Wort,   mondám    Schiller  Wallensteinjával ,   midőn  Firnhaber  úr 


*)  Comment.  1.  IV.  §.  14. 

anathemáját  olvastam;  s  hogy  a  tisztelt  férfiú  elhamarkodott 
ítéletet  hozott,  azt  épen  az  általa  közzétett,  az  általa  felhívott 
oklevelekből  remélem  bebizonyíthatni.  Lássuk  azonban  mindenek- 
előtt a  nyomozás  további  fejleményeit. 

Mondtuk  felébb,  hogy  Widmann  nem  volt  képes  az  olmüczi 
értekezleten  a  szerződésnek  az  országgyűlés  általi  megerősíté- 
sét bebizonyítani ;  s  miután  Kollár,  Ursinus  Velius  toldalékában, 
mely  a  sopronyi  és  pozsonyi  békekötésekre  vonatkozó  oklevelek 
valóságos  tárháza,  miután  Hormayr  és  Lichnowsky,  kik  előtt  a 
cs.  kir.  udvari  és  álladalmi  levéltár  szintén  nyitva  állott,  s  kik 
Kollár  gyűjteményét  csakugyan  pótolták,  az  országos  rendek 
öszvessége  által  kiadott  erősítő  oklevelet  nem  tették  közzé  és 
ilyesnek  létezéséről  nem  tettek  említést:  gondolom,  igen  termé- 
szetes, hogy  Istvánffitól  kezdve  napjainkig  valamennyi  magyar 
történetvizsgáló  és  történetíró,  ilyes  oklevél  elő  nem  kerülésé- 
ből, s  Bonfini  és  Tubero  felébb  érintett  előadásaikból,  névszerint 
a  feltételek  mérséklését  említő  záradékból  azt  következtették: 
hogy  a  békekötés,  mint  olyas,  helyeseltetett  ugyan  az  ország- 
gyűlés által,  de  azon  pontnak,  mely  Maximilián  öröködési  jogát 
megállapítja,  kivételével:  s  hogy  csak  egyes  hatóságok  s  egyes 
urak  fogadták  el  e  pontot  is.  —  Csalódtunk. 

Az  1492-ki  országgyűlés  megerősítő  levele,  vagy  inkább 
megerősítő  levelei,  igaz,  hogy  sokáig  nem  kerültek  elő,  de 
léteznek  mégis,  léteznek  a  cs.  k.  álladalmi  levéltárban.  Firn- 
haber  Fridrik  úr  azokat  egyebekkel  az  Archív  für  Kundé  oester- 
reichischer  Geschichtsquellen  1849-diki  folyamatának  második 
kötetében  (375 — 552  1.),  ily  czím  alatt:  „Beitráge  zur  Geschichte 
Ungerns  unter  der  Regierung  der  Könige  Wladislaus  II.  und 
Ludwig  II.  1490 — 1526,  grösstentheils  nach  Originaldokumen- 
ten  des  kais.  oesterreichischen  Haus-  und  Staatsarchives C(  nyil- 
vánosságra hozta. 

Az  egyik  oklevél,  melyet  történeti  irodalmunk,  ha  nem  csa- 
lódom, eddig  teljesen  ignorált,  magyar  fordításban  így  hangzik: 

,Mi,  Corvin  János  tótországi,  oppelni  és  liptai  herczeg  sat., 
gróf  Báthori  István  országbíró  és  erdélyi  vajda.  Zápolya  István 
Szepesföldének  örökös  grófja,  Kinizsi  Pál  temesi  ispán  s  az  or- 
szág alsó  részeinek  főkapitánya,  herczeg  Újlaki  Lőrincz  macsói 
bim,  vingárti  Geréb  Péter  és  lindvai  Bánffi  Miklós  királyi  ajtón- 
álló, guthi  Ország  László  lovász-  és  Losonczi  László  tárnok- 
mester, György  Ráczország  deszpotja,  Báthori  Endre  és  György, 
bélteki  Drágfi  Bertalan  királyi  komornyikmester,  Perényi  Imre, 
Perényi  János,  szalónoki  Pankircher  Vilmos,  Palóczi  Antal,  den- 
gelegi  Pongrácz  Mátyás,  Rozgonyi  István,  Kanizsai  Miklós  és 
György  testvérek,  Thuróczi  György  királyi  pohárnokmester, 
lindvai  Bánffi  János,  Hédervári  Miklós,  megyesaljai  Morócz  Ist- 
ván, györgyi  Bodó  Gáspár,  Homonnai  Gáspár,  nádasdi  Ongor 
János,  monyorósi  Rozgonyi  István,  Jakcsics  Ferencz,  Paksi  Pál 
és  Albert,  Dombai  Pál  és  Miklós  testvérek,  gersei  Pető  Miklós, 
János  és  György  testvérek,  Ráskai  Balázs,  szekcsői  Herczeg 
László,  Bernát  és  Ferencz,  Buziai  Mózes,  Dóczi  Péter  és  Imre 
testvérek,  pelsőczi  Bebék  János,  Telegdi  István  erdélyi  alvajda, 
rátoldi  Gyulafi  István,  Csetneki  László  és  János  testvérek,  albesi 
Zólyomi  Miklós,  Várdai  Aladár  és  János  testvérek,  dobozi  Danfi 
Endre,  bajnai  Both  János  és  Endre,  gímesi  Forgács  Péter, 
macskási  Tárnok  Péter,  Gerendi  Miklós,  Sikesdi  Miklós,  som- 
keréki  Erdélyi  János  és  Márton  testvérek,  Bethlen  Miklós, 
szamosfalvai  Mikola  Ferencz,  Barlabás  János  és  Lénárd,  Zobi 
Mihály,  Káldi  Benedek,  Kendeffi  Mihály,  Hosszuázó  (Y)  Bálint, 
Bartai  János  s  Magyarország  és  az  erdélyi  részek  többi  zász- 
lósai, főbbjei  és  nemesei,  megismerjük  s  tudtára  adjuk  ezennel 
mindenkinek:  hogy  miután  a  közelebb  múlt  napokban  mind 
azon  háborúskodások,  egyenetlenségek,  meghasonlások  és  ellen- 
ségeskedések, melyek  a  fenséges  és  magasságos  fejdelmek  és 
urak,  Fridrik  császár  és  Maximilián  római  király  urak,  ő  hatal- 
masságaik között  egy  részről,  valamint  néhai  Mátyás,  Magyar-, 
Cseh-,  Dalmát-,  Horvát-  sat.  országok  dicső  emlékezetű  királya, 

s  aztán  a  fenséges  úr,  Ulászló ;  hasonlag  Magyar-,  Cseh-, 
Dalmát-,  Horvát-  sat.  országok  királya,  a  mi  legkegyelmesebb 
urunk  és  ezen  Magyarország  között  a  másikról ,  régebben  tá- 
madtak s  egész  a  jelen  korig  folytat t attak,  bizonyos  szerződések 
erejénél  fogva,  melyekre  ő  felségeik  követeik  által  kölcsönös 
értekezlet  folytán  léptek,  néminemű  feltételek  és  alkupontok  mel- 
lett lecsillapítattak  és  épen  megszüntettek;  s  minthogy  Pozsony- 
ban szent  Lőrincz  hitvalló  napja  utáni  hétfőn  az  Úrnak  ezer 
négyszáz  kilenczvenegyedik  esztendejében  a  mondott  három 
felség  s  országaik  és  urodalmaik,  fejdelemségeik  és  alattvalóik 
között  örök  béke  és  egyesség  köttetett  és  megerősítetett ;  és 
egyebek  közt  kivált  ez  ment  határozatba  és  végzésbe:  Ha  a 
mondott  fenséges  úr,  Ulászló  király,  a  mi  legkegyelmesebb 
urunk,  ágyékából  törvényesen  nemzett  figyermekek  nélkül  találna 
kimúlni,  vagy  ilyeseket  maga  után  hagyván,  azok  tőlök  szár- 
mazó örökösök  nélkül  haláloznának  meg :  ez  esetben  a  mondott 
fenséges  urat,  Maximiliánt,  a  rómaiak,  s  Magyar-,  Dalmát-, 
Horvátországok  sat.  királyát,  vagy  ennek  nemlétében  valakit 
fiai  közül,  vagy  ezeknek  nemlétében,  ágyékaikból  egyenes  ágon 
törvényesen  származó  fiörököseik  közül  valakit  tartozzunk  tör- 
vényes és  kétségbevonhatlan  királyunkul  s  urunkul  választani 
és  fogadni;  mi  tehát  magunkért,  örököseinkért  és  utódainkért 
ezen  béke-  és  egyezkedési  szerződést  az  e  végre  egybehívott 
jelen  budai  gyűlésben  nyilvánosan  és  ünnepélyesen  elfogadtuk 
és  elfogadjuk,  s  külön  mindenikünk  a  felébb  említett  fenséges 
római  király  úrnak,  követei  jelenlétében  kézadás  mellett,  hittel 
fogadta  és  Ígérte,  s  hittel  fogadjuk  és  Ígérjük:  hogy  ezen  szer- 
ződés valamennyi  ágazatait  összesen  és  egyenkint  megtartand- 
juk,  s  a  felébb  megjelelt  esetben  őt,  Maximilián  urat,  a  fenséges 
római  királyt,  vagy  annak  nemlétében,  fiai  vagy  unokái  vagy 
ágyékából  egyenes  ágon  törvényesen  származó  örökösei  közül  va- 
lakit, a  mondott  s  amaz  értekezletben  készített  czikkely  formája, 
értelme  és  tartalma  szerint  urunkul  és  királyunkul  választandjuk 


ÉS  AZ  EURÓPAI  HATALMASSÁGOK.  65 

és  fogadandjuk.  Ezen  levelünknek,  melyhez  szokott  pecséteink 
függesztvék,  erejénél  és  tanutételénél  fogva.  Kelt  Budán,  a 
magunk  és  valamennyi  rendek  mondott  közgyűlésében,  hamvazó 
szerdán  (mártius  7-kén),  az  Úrnak  ezer  négyszáz  kilenczven- 
kettedik  esztendejében*). 

Következik  a  másik  megerősítő  oklevél: 

,Mi,  Egervári  László  Datmát-,  Horvát  és  Tótországok 
bánja  sat.;  Frangapan  Bernát ;  Zeng;  Veglia  és  Modrus  grófja, 
továbbá  Frangapan  Miklós,  János  és  Mihály,  szintén  Zeng, 
Veglia  és  Modrus  grófjai,  Károly  korbói  gróf,  Blagai  István  és 
Mihály  grófok,  Zríni  Péter  és  Pál,  szomszédvári  Hening  János, 
Balsa  szent-szávai  herczeg,  Batthyány  Boldizsár,  Bocskai  Péter, 
Rohfi  Bernát,  Pogány  Péter,  Mikolicsics  György,  Kerhen  Mihály, 
Szempcsei  György,  Mogorics  Tamás,  Gudóczi  Péter,  petnyai 
Subics  Kristóf,  Kasztellánfi  György,  Thúrbelth  Miklós,  Martinu- 
sevics  Jakab,  Guzics  György  és  Máté,  Lónyai  Albert,  Bocskai 
Miklós,  Brukovics  György,  Perusics  Gáspár,  Farkasics  Gáspár, 
Subics  György,  Martinusevics  Tamás,  Herkfi  Miklós,  Hassagi 
Imre,  Peszéri  János,  Pogány  György,  Bucsics  László,  Mind- 
szenti János,  Bucsinczi  Illés,  Bolkovics  Pál,  Krucsics  György, 
Orlovcsics  György,  Jeskovics  János,  Keglevics  János,  Bobojlics 
György  és  Márk,  Mikcsics  János,  Stubiczai  László,  Pekri  László, 
Rezics  Miklós,  Plavicsevszki  György,  Maretics  Vojko,  Otmics 
Szidán,  Petricsevics  Pál,  Orros  Miklós,  Orecsóczi  György,  Csesz- 
teczi  János  deák,  Gereczi  Péter,  Orlics  János,  Kernyák  János 
és  Orecsóczi  János,  s  Horvát-  és  Tótországok  többi  zászlósai, 
főbbjei  és  nemesei,  megismerjük  s  tudtára  adjuk  ezennel  min- 
denkinek, hogy  (^következik  szóról  szóra  a  felebbi  oklevél  illető 
része  egész  eddig:  ,fiörököseik  közül  valakitQ  ezen  Magyar- 
ország főpapjai,  bárói,  grófjai,  főbbjei,  nemesei,  városai  és  egyéb 
lakosai,  úgy  maga  az  összes  ország,  s  az  ehhez  tartozó  egyéb 


*)  Eredetije  irhán,  a  névszerint  elősorolt  hetven  személy  hetven  pecsétjével. 

országok  és  tartományok  valóságos,  törvényes  és  kétségbevon- 
hatlan  király  okul  és  urokul  tartozzanak  választani  és  elfogadni. 
Mi  tehát,  mivelhogy  a  mondott  Horvát-  és  Tótországok ;  s  mi 
valamennyien,  valamint  ezen  országok  többi  lakosai  is,  Magyar- 
ország koronájához  s  magához  Magyarországhoz  tartozunk  tudni- 
valóképen régtől  fogva,  s  ezen  koronának  és  országnak  alá 
vagyunk  vetve:  ez  okon,  valamiképen  a  mondott  Magyarország 
egyházi  urai,  bárói ;  grófjai ,  főbbjei  és  nemesei ;  az  e  végre 
egybehívott  jelen  budai  gyűlésben  nyilvánosan  és  ünnepélyesen 
elfogadtuk  és  elfogadjuk  ezen  béke- és  egyezkedési  szerződést, 
s  tekintetes  és  nagyságos  gróf  Zollern  Ej  tel  Fridiik  hohenbergi 
kapitány  sat.,  stettembergi  báró  Prueschinck  Henrik,  Scherífen- 
berg  Bernát  és  Fuchsmagen  János  tudor  sat.  urak  jelenlétében 
a  felébb  említett  fenséges  római  király  úrnak  kézadás  mellett, 
mindenikünk  külön-külön,  nyilvánosan,  hittel  fogadtuk  és  Ígér- 
tük, s  hittel  fogadjuk  és  Ígérjük:  hogy  ezen  szerződés  vala- 
mennyi ágazatait  összesen  és  egyenkint  megtartandjuk  s  a 
felébb  megjelelt  esetben  őt,  Maximilián  urat,  a  fenséges  római 
királyt,  vagy  annak  nemlétében,  fiai  vagy  unokái  vagy  ágyé- 
kából egyenes  ágon  törvényesen  származó  örökösei  közül  va- 
lakit, a  felhívott,  s  amaz  értekezletben  készített  czikkelynek 
formája,  értelme  és  tartalma  szerint,  a  felébb  említett  Magyar- 
ország mondott  egyházi  uraival,  báróival,  grófjaival,  főbbjeivel 
és  nemeseivel  egyetemben,  urunkul  és  királyunkul  válasz tandjuk 
és  fogadandjuk.  Ezen  levelünknek,  melyhez  szokott  pecséteink 
függesztvék,  erejénél  és  tanutételénél  fogva.  Kelt  Budán,  a 
rendeknek  mondott  közgyűlésében,  hamvazó  szerdán,  az  Urnák 
ezer  négyszáz  kilenczvenkettedik  esztendejében'  *}. 

Azok  miatt,  miket  mondók  leszünk,  a  harmadik  megerősítő 
oklevelet,  legalább  nagyjából  szintén  ide  kell  iktatnunk: 


*)  Eredetije  irhán,  a  uévszerint  elősorolt  hatvanhárom  személy  hatvanhárom 
pecsétjével. 

,Mi,  aragoniabeli  esztei  Hippolit;  választott  és  megerősített 
esztergomi  érsek ,  s  ezen  helynek  örökös  főispánja ,  Magyar- 
ország prímása  és  született  szentszéki  követ  sat.,  Osvát  zágrábi, 
és  királyi  kincstartó ,  Bálint  váradig  és  Bihar  vármegye  örökös 
főispánja,  Zsigmond  pécsi.  Tamás  győri,  s  királyi  főkanczellár, 
János  veszprémi,  János  csanádi,  Miklós  váczi,  István  szerémi, 
Lukács  boszniai  püspökök,  Domokos  székesfehérvári  prépost  és 
ezen  hely  örökös  főispánja  sat.,  és  Bertalan  vránai  perjel, 
Magyarország  főpapjai,  megismerjük,  s  tudtára  adjuk  ezzel 
mindenkinek,  hogy  (következik  szóról  szóra  az  első  helytt  köz- 
lött oklevélnek  Maximilián  és  örökösei  jogát  illető  része  egész 
eddig:  ,tartozzunk  törvényes  és  kétségbevonhatlan  királyunkul 
és  urunkul  választani  és  fogadni').  Mi  tehát  magunkért  és  utó- 
dainkért ezen  szerződést  az  e  végre  egybehívott  jelen  budai 
gyűlésen  nyilvánosan  és  ünnepélyesen  elfogadtuk  és  elfogadjuk, 
s  a  felébb  említett  római  király  úrnak  követei,  névszerint 
tekintetes  és  nagyságos  gróf  Zollern  Ejtel  Fridrik  hohenburgi 
kapitány  sat.,  stettembergi  báró  Prueschinkh  Henrik,  ScherfTen- 
berg  Bernát  és  Fuchsmagen  János  tudor  sat.  urak  jelenlétében, 
kézadás  mellett,  külön  mindenikünk,  hittel  fogadtuk  és  Ígértük, 
s  hittel  fogadjuk  és  Ígérjük,  hogy  (következik  szóról  szóra  az 
első  rendbeli  oklevél  berekesztése)*). 

Ezen  három  rendbeli  okiraton  kivül,  melyek  közül  az 
első  a  magyarországi  úri  és  nemesi  rend,  a  második  a  horvát- 
és  tótországi  úri  és  nemesi  rend,  a  harmadik  a  magyar  fő- 
papság nevében  a  pozsonyi  békekötésnek  Maximilián  öröködési 
jogára  vonatkozó  részét  megerősíti,  szintén  az  1492-diki  or- 
szággyűlésen és  szintén  mártius  7-én,  külön  oklevelekben  még 
Péter  kalocsai  érsek  **),  Geréb  László  gyulafehérvári  püspök  ***), 


*)  Lichnowsky,  az  id.  VIII.  k.  regesták,  1728.  sz.  a.    Eredetije  irhán, 
tizenkét  főpap  tizenkét  pecsétjével. 

**)  Eredetije  irhán,  egy  pecséttel. 

***)  Eder,  script.  rer.  transsyl.  I.  207.  Eredetije  irhán,  egy  pecséttel. 

s  János  ,  Péter  és  Simon,  szentgyörgyi  s  bazini  grófok*),  to- 
vábbá Buda  városának  birája,  Pemflinger  János,  eskütt  és  egyéb 
polgárai  s  egész  községe,  Pest  városának  birája,  Szegedi  Pál, 
eskütt  és  egyéb  polgárai  s  egész  községe  *#),  ama  békekötés 
illető  részéhez  j árulásukat  nyilvánították. 

Lássuk  már  most;  miben  állott  a  pozsonyi  szerződés  alku- 
pontjainak Bonfini  és  Tubero  által  említett  s  Firnhaber  úr  által 
kétségbe  vont  mérséklése. 

XVII. 

A  szerződésnek  11-dik  pontja,  melyet  felébb,  a  XV-dik 
szakaszban  közöltünk,  követeli,  hogy  a  Maximilián  öröködési 
jogát  megismerő  formulába  kötelesek  lesznek  azt  is  beiktatni 
az  országos  rendek,  hogy  öröködése  megnyílásának  esetében, 
őt  az  ország  birtoklására  minden  nehézség  nélkül  hagyják  be- 
jőni,  az  ország  birtokába  bevezetendik ,  s  iránta  mint  királyok 
és  urok  iránt  tartozó  engedelmességgel  lesznek.  A  felhívott 
szakasz  egyéb  intézkedései  híven  és  szabatosan  belementek  a 
formulába,  de  az  imént  idézett  sorok  kimaradtak  valamennyi 
megerősítő  oklevélből,  valószínűleg  azért,  mert  a  rendek 
nem  akarták  magokat  jogának  fegyveres  erővel  is  kivívá- 
sára lekötelezni,  s  mert  az  engedelmességnek  ilyes  korlátlan 
felajánlásában,  daczára  a  20-ik  ágozat  biztosításának,  az  1222-ki 
bulla  végzáradékának  megszüntetését  látták.  Az  ama  sorok  he- 
lyébe iktatott  szavak:  ,a  czikkely  formája,  értelme  és  tartalma 
szerint'  mindenre  s  tehát  különös  ékezéssel  semmire  sem  vonat- 
koznak, s  azonkivül  —  és  úgy  látszik,  ez  volt  a  czélzat  — 
minél  tágasab  kört  nyitnak  a  mindenféle  hermenevtikai  kísér- 
leteknek. 

De  nemcsak  a  fogadás  tartalmára  nézve  történt  mérséklés, 
történt  ilyes,  még  pedig  lényeges,  a  fogadás  formájára  nézve  is. 

*)  Eredetije  irhán,  három  pecséttel. 
**)  Eredetijeik  irhán,  mindenikén  egy  pecsét. 

A  pozsonyi  szerződés  tizenegyedik  ágozata  arra  is  kötelezte  a 
rendeket,  hogy  a  római  király  követeinek  jelenlétében ;  magán 
az  országgyülésen;  nyilvánosan  és  ünnepélyesen  esküdjenek  meg 
a  fogadás  megtartására.*)  S  a  horvát-  és  tótországi  rendek 
oklevelében  csakugyan  bennáll;  hogy  ők  ezen  esküt  nyilvánosan 
letették^  hogy  hittel  kötelezték  magokat;  még  pedig  nyilvánosa^ 
e  fogadás  megtartására**);  de  olvassa  meg  Firnhaber  úr  még 
egy  ízben  a  magyar  főpapok  s  a  magyar  világi  urak  és  ne- 
mesek által  kiadott  megerősítő  okleveleket;  s  mondja  meg;  ha 
találta-e  bennök  ugyanazon  helyet?  találta  igenis ;  de  a  nyil- 
vánosan' szónak  kivételével  f).  S  tudja-e  Firnhaber  úr;  miért 
nem  állanak  benn  a  szent-györgyi  és  bazini  grófok  a  világi 
urak  s  nemesek  oklevelében?  s  Péter  kalocsai  érsek  és  Geréb 
László  gyulafehérvári  püspök  neveik  miért  nem  mentek  belé  a 
főpapok  által  kiadott  megerősítő  irományba ;  mindamellet  hogy 
jelen  voltak  az  országgyűlésen;  hogy  mártius  7-dikén  Budán 
tartózkodtak?  Bizonyosan  nem  azért;  mert  vonakodtak  a  szer- 
ződéshez járulni;  hiszen  ők  épen  mártius  7-én;  tehát  azon  egy 
nap  társaikkal;  de  külön-külön  oklevelek  által  kötelezték  ma- 
gokat Maximilián  öröködési  jogának  szentül  tartására.  Neveik 
azért  maradtak  ki  onnan,  mert  ők;  s  egyedül  csak  ők;  tovább 
mentek  egyházi  s  világi  úrtársaiknál ;  és;  mint  okleveleikből 
láthatni;  nyilvánosan  tették  le  az  esküt  ff).  Firnhaber  űr  csa- 
lódott; midőn  a  Péter  érsek  által  kiadott  kötelező  levél  fölébe 
ezt  irta:  ;Péter  kalocsai  érseknek,  mint  országos  kanczellárnak 
beleegyezési  okmánya';  —  mert  egy  az;  hogy  kérdés:  valljon 
vonatkoznak-e  a  pozsonyi  szerződés  tizenharmadik  és  tizen- 
negyedik ágozatai  a  kanczellárra  is;   más  az;  hogy  a  felhivott 


*)  Hancque  sententiam  publice  et  solemniter  in  eadem  congregatione 
Romanorumregi  in  praefatorum  regis Romanorum  oratorum  praesentia  jurabunt.1 
**)  ;publice  juravimus  et  promisimus,  juramusque  et  promittimus.' 

f)  Juravimus  et  promisimus,  juramusque  et  promisimus/  mindkét  oklevélben, 
ff)  ,publice  juravimus  et  promisimus,  juramusque  et  promittimus.' 

ágozatok  értelmében  kiadott  kötelezvények  máskép  szerkesztvék, 
mit  Báthori  Istvánnak,  mint  erdélyi  vajdának  és  koronaőrnek 
1492.  mártius  7-én,  Kinizsi  Pálnak,  mint  temesi  grófnak  szintén 
1492.  mártius  7-én,  Ráskai  Balázsnak,  mint  budai  várnagynak 
1492.  mártius  16-án,  és  Drágfi  Bertalannak,  mint  Báthori  István 
halála  után  erdélyi  vajdának  1493.  november  22-én  kelt  köte- 
lező leveleik  világosan  bizonyítanak*). 

S  mindezek  után  valószínűleg  oly  véleményben  leszen  az 
olvasó:  hogy  Maximilián  hivei  nem  tévedtek,  midőn  urok  örö- 
ködési  jogát  a  budai  országgyűlés  által  megismertnek ,  meg- 
erősítettnek állították ,  mert  hiszen  tanúságot  teszen  róla  annyi 
oklevél;  hogy  más  részről  Bonfini  és  Tubero,  az  ezen  korszak 
eseményeibe  mélyebben  beavatott  történetírók  szintén  nem 
tévedtek ,  midőn  a  pozsonyi  szerződés  mérsékléséről  szólottak, 
mert  hiszen  mérsékeltetett  is  az  valósággal,  tartalmára,  de  még 
inkább  formájára  nézve;  s  hogy  végre  nem  csoda,  ha  a  nagy 
tömeg  az  országgyűlés  többsége  által  elvetettnek  vélte  a  po- 
zsonyi szerződést,  mert  hiszen,  mit  is  gondolhatott  egyebet, 
látván,  hogy  a  horvát-  és  tótországi  urak  és  nemesek,  s  velők 
még  egykét  város  nyilvánosan  megesküsznek  reá  a  gyűlésben, 
de  Magyarország  összes  úri  és  nemesi  rendje,  talán  hat  ember 
kivételével,  ugyanazon  gyűlésben  megtagadja  az  esküt?  inkább 
azon  kellene  csodálkoznunk,  ha  a  közönség,  ha  a  nézők  ily 
előzmények  után  sejdítették  volna,  hogy  ezen  űri  és  nemesi 
rend  a  színfalak  megett  mégis  letette  Maximilián  biztosainak 
kezébe  az  esküt. 

Bizony  nagy  vilitás!  fog  egynémelyik  olvasóm  felkiáltani 
Zrínivel,  ezen  eljárás  szemléletére;  de  ne  feledjük,  hogy  azon 
korszak  küszöbénél  állunk,  melyhez  históriánkban  nincsen  hozzá- 
fogható jellemtelenség  dolgában,  s  hogy  Maximilián  és  Ulászló 
megelégedtek  az  eljárással.  Egy  pillantás  a  világi  urak  és  nemesek 


')  Lásd  ezen  okleveleket  magának  Firnhaber  úrnak  értekezésében. 

oklevelében  foglalt  nevekre  láttatni  fogta  az  olvasóval,  hogy  az 
úri  rend  s  a  főbb  nemesség  —  barones  et  proceres  —  ott 
ugyan  gazdagon  vannak  képviselve ;  de  annál  gyérebben  a 
kisebb;  a  megyei  nemesség;  ez  makacsul  vonakodott  a  pozsonyi 
szerződéshez  járulni;  s  hogy  ez  ne  tiltakozhassék ,  a  felebbi 
mód  szerint  adatott  ki  az  oklevél.  Úgy  gondolom,  innen  van, 
hogy  az  Maximilián  által  nem  tétetett  közzé;  és  miszerint  idő- 
nek előtte  közzé  se  tétethessék,  épen  Augsburgba  küldetett  általa 
őrizés  végett.  ,Midőn  a  pozsonyi  szerződés  Budán  a  magya- 
roknak kihirdettetett,  —  irja  Fugger,  Oesterreichischer  Ehren- 
spiegel,  Nürnberg,  1668,  czímü  munkájában  —  morogtak  ellene 
s  felkiáltottak :  ezek  nem  békeágozatok;  hanem  szolgasági  háló- 
zatok^ s  ők  készek,  inkább  ezer  ízben  meghalni,  mint  magokat 
alávetni.  De  a  király  őket  végre  lecsendesítette,  s  aztán  elké- 
szítetett a  megerősítő  oklevél,  aláíratott ,  hetven  pecséttel  ellá- 
tatott és  Maximilián  királynak  általadatott,  ki  azt  a  következő 
évben  kanczellárja  Stürzel  Konrád  által  az  augsburgi  tanácsnak 
őrizés  végett  kézbesítette,  hol  1548-ig  hevert  az  oklevél,  ki- 
adatván a  mondott  évben  Ferdinánd  királynak/  Hasonló  okból 
Ulászló  is  óvakodott  dobra  ütni  a  rendeknek  olyan  a  milyen 
engedményét.  1492-ki  végzeményében  csak  mintegy  mellesleg 
említetik,  hogy  a  pozsonyi  szerződésről  is  volt  szó  az  ország- 
gyűlésen, de  hogy  megerősítetett-e  vagy  nem  ama  szerződés, 
arról  hallgat  a  végzemény. 

A  pozsonyi  tizenkettedik  ágozat  értelmében  Ulászló  még 
egy  második  országgyűlést  volt  1492-ben  tartandó,  melyen 
azok  is,  kik  gyertyaszentelőkor  bár  mi  oknál  fogva  akadályozva 
voltak  Budán  megjelenni,  hozzájárulásukat  a  béke  müvéhez  és 
ennek  feltételeihez  nyilváníthassák.  De  az  országgyűlés,  úgy 
látszik,  épen  azért,  mert  e  czélra  fogott  volna  tartatni,  nem 
gyűlt  együvé,  s  azon  körülményből,  hogy  például  Kassa,  Bártfa, 
Lőcse  még  mindig  nem  küldöttek  be  kötelezvényeiket,  hogy 
Zápolya    István     az     új     nádor,     a    szerződés    tizenharmadik 

pontjának  ellenére ;  magát  úgy  is;  ;mint  nádort'  lekötelezni 
elmulasztotta  sat.  többtöbb  ellenszenv  világolt  ki  Maximilián 
öröködésének  ezen  útoni  megismerése  ellen.  A  római  király 
maga  is  felhagyott  ez  ügy  sürgetésével ,  s  1506-ban  jogát  a 
magyar  koronára  már  nem  annyira  az  Ulászlóval  kötött  szer- 
ződése^ mint  azon  alapította^  hogy  ő  valóságos  magyar;  mert 
női  ágon  a  magyar  királyok  véréből  származik ;  s  igényein 
ennélfogva  az  1505-ben  közbejött  rákosi  végzemény  sem  üthet 
csorbát*);  családjának  igényeit  a  koronára  pedig  még  az  1506, 
1507;  1515-ben  Ulászlóval  kötött  házassági  szerződések  által 
is**)  ügyekezett  biztosítani,  melyek  1520-ban  Lajosnak  Máriá- 
val és  Ferdinándnak  Annával  egybekelése  által  teljesedésbe 
mentek.  És  hat  évvel  később  Ferdinándot  csakugyan  ezen  alapon 
választotta  meg  királylyá  az  országgyűlés.  Midőn  a  pozsonyi 
szerződés  1548-ban  Augsburgból  vissza  Bécsbe  került ;  Anná- 
nak férje  már  húsz  évnél  tovább  volt  Magyarország  királya;  s 
az  oklevelet ;  melyet  1527-ben  az  olmüczi  értekezletben  azért 
nem  lehetett  előmutatni,  mert  hollétét  akkor  maga  Ferdinánd 
sem  tudta,  közzé  tenni  most  annálfogva  sem  volt  ok,  mert  a 
pozsonyi  szerződés  egy  részről  kizárja  a  női  öröködést,  melyen 
1526-ban  igényeit  a  koronára  alapítá  vala  a  király,  s  mert 
más  részről  a  választás  elvét  is  kimondja,  pedig  Ferdinándnak 
és  utódainak  épen  az  öröködési  elvnek  a  választási  elv  helyébe 
léptetése  volt  természetesen  egyik  főtörekvésök  ?  s  ezt  elvégre 
a  török  uralomnak  megtörése  sükerrel  koronázta. 

Ezen  hosszasabb  kitérés  után,  melyet  azonban  a  kezünk 
alatt  levő  tárgy  szükségessé  tett,  ismét  visszaérkeztünk  János 
diplomatiai  működéséhez. 


*)  Maximiliánnak  1500.  április  18-kán  a  magyar  rendekhez  adoü  levele, 
Horvát  Istvánnál,  Verbőczi  emlékezete,  LXXVI.  szám  alatt. 

**)  Kollár,    az    Ursinus    Veliushoz  kapcsolt   auctuarium  diplomaticumbau, 
XIV-XXXIII. 


ÉS  AZ  EURÓPAI  HATALMASSÁGOK.  .73 

XVIIL 

Az  olmüczi  értekezletnek  eredmény  nélküli  felbomlását 
Ferdinánd  részéről  ujabb  hadi  készületek  követték,  s  Jánoséról 
a  franczia  királyival  kötött  szövetség  ünnepélyes  kihirdetése; 
melyről  fennebb  szólottunk.  Rincon  - —  a  franczia  követ  — 
Budáról  útját  Krakónak  vette,  János  király  egyik  titkára,  Szálkai 
Pál  társaságában.  ;Francziaország  legkereszty  énebb  királyának 
azon  követe,  ki  e  napokban  nálunk  volt,  —  így  szól  a  Zá- 
polya által  Budán  1527.  július  14-én  Rincon  számára  kiadott 
útlevél  —  kedves  sógorunkhoz,  Lengyelország  fenséges  kirá- 
lyához megyén,  miért  is  meghagyatik  a  hatóságoknak,  ha  kí- 
vánságuk benn  maradni  kegyelmünkben,  hogy  őt  tisztességesen 
fogadják,  eleségéről,  szállásáról  gondoskodjanak,  Lublóig  szá- 
mára szekeret  rendeljenek,  s  azonkívül  mindazt  cselekedjék  és 
végrehajtsák,  mit  hívünk  és  titkárunk  nemes  Szálkai  Pál  mondani 
fog  nekik  nevünkben.  Másként  ne  cselekedjetek/*) 

Olaszorságban  Ferencz  király  és  a  pápa  ellen  szeren- 
csésen működtek  a  német  hadak;  a  cognaci  szövetség  feloszlott; 
s  Ferdinánd,  ki  a  főleg  Bácsban  és  Bodrogban  garázdálkodott 
rácz  hadakat  magának  már  korábban  megnyerte,  most  aggo- 
dalom nélkül  küldhette  cseh  és  német  fegyvereseit  Magyar- 
országra.  Lovassága  Magyar-Ovárnál,  gyalogsága  Haimburgnal 
gyűlt  együvé.  Fővezére  Kazimir  brandenburgi  őrgróf  volt  **) ; 
György  szász  és  braunschweigi  herczegek  segédcsapatokat  kül- 
döttek neki.  Midőn  Ferdinánd,  Dévény  elfoglalása,  Pozsony  és 
Nagyszombat  hódolása  s  hadüzenet  előbocsátása  után,  július  31-én 


*)  Pray  kéziratai,  XXV.  k.  a  pesti  egyetem  könyvtárában. 
**)  A  háborút  is  ez  üzente  meg  Zápolyának,  nem  Ferdinánd,  ki  verseny- 
társát ezzel  élesen  bántotta.  ,Indixisti  nobis  bellum  —  irá  két  évvel  utóbb  Ferdi- 
nándnak János,  midőn  őt  párbajra  kihivná  —  per  marchionem  Casimirum,  tui 
furoris  atque  avaritiae  asseclam  et  administrum,  indignius  siquidem  tibi  visum 
erat,  quum  te  ex  sanguine  archiducum  Austriae  oriundum  profitereris,  si  nobiscum 
ex  comitibus  orto  in  arenam  decsen deres.' 

az  ország  széléhez  érkezett,  hivei  az  1491 -ki  pozsonyi  szerző- 
dés rendeletéhez  képest  Pozsonyból  elébe  siettek  fogadására. 
A  király  Köpcsén  és  a  Lajta  között  a  határszélnél  leszállott 
lováról,  a  nádor,  Báthori  István,  magyar  nyelven  üdvezlő  be- 
szédet intézett  hozzá,  melyet  Maczedoniai  László  pécsi  prépost 
deákra  fordított.  Kérték  a  rendek  nevében,  erősítené  meg  a 
nemzet  szabadságait;  és  Ferdinánd,  Widemann  tudor  által  adat- 
ván választ,  a  kanczellár,  Szalaházi  Tamás  kezébe  letette  az 
ország  jogaira  és  szokásaira  az  esküt.*) 

Más  nap  tanácskozmány  tartatván  Ovártt,  hire  jött,  hogy 
Zápolya  hadai  a  ráczokat  megverték,  vezéröket  Cserni  Jovánt, 
az  ügynevezett  ,fekete  ember'-t  megölték.  János  király  Buda 
várában  harang-  és  ágyuszó  által  hirdettette  ki  az  eseményt, 
s  Rincon  Antal,  a  franczia  követ,  röviddel  Krakóba  érkezése 
után,  itt  szintén  zajosan  ülte  meg  a  győzelmet.  ,Rincon  olyan 
lármát  üt  a  fekete  ember  halála  miatt  —  irá  1527.  augusz- 
tus 12-kén  Krakóból  Ferdinánd  követe  —  mintha  a  törökön 
vett  győzelemről  volna  szó.  Háromszáz  viaszgyertyát  és  szövét- 
neket gyújtatott  a  házak  ablakaiban,  trombitáltatott,  doboltatott, 
Téged  Isten  dicserünk-et  énekeltetett,  az  utczákon  pénzt  szó- 
ratott;    rég  nem  hallatszott  hasonlatos  örömzaj  Krakóban.'**). 

Ferdinánd  augusztus  3-dikán  Ovárról  belebb  indult  az 
országba;  Nádasdy  Tamás  háromszáz  lovassal  előre  sietett; 
Győr  és  Szent-Márton  hódoltak  a  királynak.  Augusztus  9-kén 
Komárom,  10-én  Tata  megadták  magokat.  Két  nappal  később 
már  Esztergom  is  Ferdinánd  hatalmában  volt,  s  a  mint  Nádasdy 
Visegrád  elébe  érkezett,  a  felső  és  alsó  erősség  készséggel 
kaput  tártak  előtte.  —  Zápolyával  Budán  és  Buda  környékén 
csak  háromezer  fegyveres  volt;  fővezére  Czibak  Imre  még  min- 
dig a  tiszai  részekben  időzött.  Fel  sem  tette,  hogy  kivált  Komá- 
rom, Tata,  Esztergom  és  Visegrád  ne  álljanak  ellent.     S  most 


*)  Ursiims  Velius,  1.  I. 
**)  Bucholfz,  III.  k.  219.  I 

a  dunai  hajósereg  is  Ferdinándhoz  pártolván,  és  ennek  elöhada 
már  Szent-Endréig  érkezvén,  augusztus  15-dikén  János  király 
Budáról  Pestre  magyar-rácz  hadainak  rákosi  táborába  költözött. 
Távozása  előtt  meghagyta  a  budai  polgároknak,  adnák  szép 
szerével  Ferdinánd  kezéhez  az  erősséget,  hogy  neheztelését  ne 
éreztesse  velők  a  győző.  Augusztus  16-án  Kerepesen,  17 -kén 
Hatvanban  táboroztak  a  Jánosiak;  István  király  napját  is  Hat- 
vanban ülték,  elhallatszott  hozzájok  Budavár  falairól  az  ágyuszó, 
mely  Ferdinánd  bevonulását  a  fővárosba  hirdette  az  országnak. 

r 

Ekkor  felszedték  sátoraikat  és  Arokszállásra  mentek  hálni,  hon- 
nan, Czibak  hajdúi  által  kisértetve,  útjekat  a  Sajó  felé  irá- 
nyozták*). 

Borsodban  a  Sajó  és  a  Hernád  között  fekszik  Lád,  János 
király  idejében  a  szent  Pál  után  nevezett  remeték  egyik  szék- 
helye. Zápolya  hadai  majdnem  egy  hónapig  táborozván  e  kör- 
nyéken, a  fejdelemnek  alkalma  volt  megújítania  az  ismeretséget 
Utissenics  Györgygyei,  ki  azelőtt  több  évekkel,  nála,  mint 
erdélyi  vajdánál,  hadiszolgálatban  állott;  ki,  nem  tudni  mi  okon, 
a  hadmezőt  a  kolostor  falaival  cserélte  fel,  s  ki  utóbb,  első- 
séget adván  Horvátország  egyik  jelesebb  családából  származott 
anyja  nevének,  mint  Martinuzevics  György  hirével  nevével  be- 
töltötte a  világot**).  Zápolya  különben  is  távol  lévén  attól, 
hogy  igényeiről  lemondjon,  mit  Hatvanban  kelt  körlevele  is 
tanúsít,  melyben  az  övéit  hűségre  intette,  Ígérvén,  hogy  ,mi- 
helyest  serege  elégségesen  megnövekedendett,  nemcsak  kiűzi  az 
országból  az  ellenséget,  hanem  boszűt  is  áll  rajta'***).  Fráter 
György  által  megerősítetett  mind  szándékában  mind  reményében. 
Egyelőre  ez  még   nem   mehetett   teljesedésbe,    mert   Ferdinánd 


*)  Szerémi  György  emlékirata  Magyarország  romlásáról  1484—1543.  közli 
Wenzel  Gusztáv,  Pest  1857,  173.  1.  Zermegh,  Schwandtnernál,  II.  388.  Ursinus 
Velius;  az  id.  h. 

**)  Verancsics  Antal  összes  munkái,  I.  16  és  kk.  II.    Martinuzevics  levele 
Verancsicshoz,  Praynál,  Annales,  V,  271. 

***)  Pray,  Epistolae  Procerum,  I.  k.  307.  1. 

hadvezére  Salm  Miklós  Zápolyát  űzőbe  vévén,  először  is  Ládnál, 
majd  Tokajnál  —  semptember  27-dikén  —  véres  ütközetben 
erőt  vett  a  Jánosiakon*). 

xrx. 

Rincon  e  közben  Krakóba  érkezett  Zsigmond  királyhoz, 
ki  őt  september  6-án  I.  Ferenczhez  intézett  következő  levéllel 
eresztette  útnak:  ,Nagyságos  Rincon  Antal,  felséged  követe, 
nálunk  volt  és  elmondott  mindent,  mivel  őt  felséged  megbízta. 
Határtalan  köszönetet  mondunk,  hogy  irántunk  és  országunk 
iránt  annyi  kedvezéssel  viseltetik  felséged,  és  hogy  meg  nem 
szűnik  mind  arról  gondoskodni,  mi  kölcsönös  szövetkezésünk- 
hez  és  az  öszves  keresztyén  ügy  állapotához  látszik  tartozni. 
Részünkről  azon  leszünk,  hogy  felséged  jóakaratát  szeretettel, 
tisztelettel  és  mindennemű  szolgálatokkal  viszonozzuk  mindenha. 
S  hogy  mit  válaszoltunk  a  követnek,  mily  állapotban  van  or- 
szágunk és  Magyarország,  s  mit  követel  tőlünk,  hogy  boldo- 
gulhasson, a  keresztyén  ügy,  azt  követ  úr  bőségesen  fogja 
előadni.  Az  Úristen  tartsa  meg  felségedet  épségben  és  szeren- 
csésen; szivünkből  ajánljuk  magunkat**)/ 

A  követ  Krakóból  Kassára  sietett,  s  egész  bizonyossággal 
állíthatni,  hogy  néhány  nappal  a  tokaji  ütközet  előtt  találkozott 
Jánossal.  Ennek  udvarában,  kivált  ama  politikai  kapcsolatnál 
fogva,  melyben  Beriszló  Péter  bánnal  állott  vala***),  számos 
dalmát  nyert  alkalmazást,  köztök :  Statileo,  Verancsics,  Andreis. 
Az  utóbbik,  a  traui  születésű  Tranquillo  Partenio  Andreis,  nem 
régiben  még  lipcsei  tanár,  most  a  király  által  titoknokul  adatott 
Rinconnak,  ki  őt  1527.  september  23-kán  Kassáról  Franczia- 
országba    küldötte.     ,Tudván    bizonyossággal   —   irá    ez    nap 

*)  Salmnak  a  tokaji  táborból  Ferdinándhoz  september  27-én  adott  levele, 
Hormayr  Taschenbuch  für  vaterlándische  Geschichte,  1823-diki  folyamat,  137.  1. 
Verancsics,  II.  k.  27.  1.  Szerémi,  179  és  kk.  11. 

**)  Charriére,  I.  k.  159.  1. 

#**)  Verancsics.  II.  k.  261.  1. 


ÉS  AZ  EURÓPAI  HATALMASSÁGOK.  77 

Montmorency  maréchalnak  —  hogy  méltóságod  látja  mindazon 
leveleket,  melyeket  urunknak  a  legkeresztyénebb  királynak  irok, 
s  megtudja  belőlök  az  ittvaló  dolgok  állapotját ,  ritkán  irok 
méltóságodnak,  kit  mint  pártfogómat  és  jótevőmet  különösebben 
szeretek,  tisztelek.  Küldöm  ime  a  király  parancsára  ezen  titká- 
romat, Tranquillót,  s  könyörgök  méltóságodnak,  értesítse  ő 
legkeresztyénebb  felségét  azon  dolgokról,  melyek  miatt  őt  kül- 
döm, s  eszközölje  ki,  hogy  minél  elébb  indítassék  útnak,  mert 
szükséges,  hogy  a  legkeresztyénebb  felségnek  akaratáról  minél 
előbb  legyen  tudomásom/*) 

Tranquillo  visszaérkezéseiglen  a  magyar-lengyel  végekben 
tartózkodott,  úgy  látszik,  Rincon;  annyi  bizonyos,  hogy  midőn 
1528.  februáriusban  János  Erdélyből  és  Debreczen  környékéről 
ismét  a  Hegyaljára  jött,  Rincon  ott  felkereste  a  királyt.  ,S  e 
közben  —  irja  Szerémi  —  Francziaország  királyától  követ 
érkezett  János  királyhoz.  Es  a  szegény  király  nagyon  örült, 
vigasztalására  volt  a  segédigérés/  Kevés  napokkal  utóbb  meg- 
veretvén Szinánál  Zápolya,  előbb  ugyan  sógoránál  Homo  imái- 
nál vonta  meg  magát,  s  majd  tanácsosnak  látta,  a  Kárpátokon 
átmenni  Lengyelországba,  hol  Tarnow  várában,  ,  mint  öröksé- 
gében leszálla/**)  s  hová  őt  Rincon  is  követhette. 

A  bajor  herczegek,  kik  még  imént  oltalmi  és  támadási 
szövetségre  voltak  Zápolyával  lépendők,  aggodalommal  és  bo- 
szusággal  értesültek  Ferdinánd  szerencséjéről.  Kanczellárjok, 
dr.  Eck  kétrendbeli  levele  minél  kevésbé  sötét  színekben  ügye- 
kezett  előttök  feltüntetni  a  kivált  az  ő  tanácsára  általok  fel- 
karolt ügyet.  ,Kegyelmes  fejdelmem  és  uram  —  irá  1527. 
september  12-én  Vilmos  berezegnek  —  Schwarzenberg  János 
űr  megirá  fiának  a  magyarországi  hadjárat  minden  eseményeit, 
jelentvén,  hogy  Ferdinánd  Rudavárban  van,    és   tábora  a  város 


*)  Charriére,  I.  k.  160.  1. 
**)  Verancsics,  II.  29.  Anyai  öröksége  lehetett. 

körül,  és  a  magyarok  Budával  átellenben ,  és  hogy  Ferdinánd 
september  10-dikére  országgyűlést  hirdetett.  És  miután  azon 
magyar  urak  közül,  kik  a  vajdával  tartottak ,  eddig  még  csak 
kevesen  állottak  a  királyhoz  (Ferdinándhoz),  ezen  országgyű- 
lésen fog  nyilvánulni,  mily  szándékuk  van  a  magyaroknak. 
Jelentette  azt  is;  hogy  a  moldvai  vajda  szintén  követeket  kül- 
dött a  királyhoz,  hogy  Székesfehérvár  magát  megadta,  hogy  a 
töröknek  meggyült  baja  a  perzsával,  s  hogy  Magyarországon 
drága  az  eleség.  De  én  ezen  levélből  azt  következtetem:  hogy 
kevés  magyar,  és  különösen  kevés  úr  állott  a  királyhoz,  kik 
nagyjából  még  a  vajdával  vannak;  és  ha  nem  jőnek  az  ország- 
gyűlésre, nagyon  lehetséges,  hogy  a  király  nem  fogja  hasznát 
látni  hadviselésének,  és  az  országnak  jóval  nagyobb  részét  nem 
fogja  elfoglalhatni,  mert  Magyarország  terjedelmes  tartomány, 
azt  nem  lehet  néhány  nap  alatt  kivívni  vagy  elfoglalni.  Ezt 
kötelességemnek  tartottam  felségednek  jelenteni,  és  véleményem 
szerint  az  egész  hadjárat  sarka  az  országgyűlés,  mely  tegnap- 
előtt volt  megnyílandó*)/ 

Az  országgyűlés  megnyílt,  nem  ugyan  september  10-én 
de  Mihály  napja  után.  October  7-én  az  urak  együtt  voltak  a 
királyi  lakban.  Ferdinánd  bővebben  fejtegette  előttök  jogát  a 
magyar  koronára;  említette  a  Fridrik  és  Maximilián  között  egy 
részről  és  Ulászló  között  a  másikról  említett  szerződést,  emlí- 
tette az  olmüczi  értekezletet,  hitvesének  Ulászlótól  származását, 
s  a  pozsonyi  választást,  melynek  megerősítését  várja.  Az  urak 
jogszerűnek  nyilatkoztatták  a  választást.  Más  nap  a  várlak  előtti 
téren  Ferdinánd,  a  kanczellár  tolmácslata  mellett  beszédét  a 
nemességhez  intézte,  biztosítván  őket,  hogy  kormánya  atyai 
kormány  leszen,  figyelmeztetvén  őket,  hogy  nem  az  a  kérdés: 


*)  Muffat,  Correspondenzen  und  Aktenstücke  zur  Geschichte  der  politischen 
Verháltnisse  der  Herzoge  Wilhelm  und  Ludwig  von  Bayern  und  König  Johan 
von  Ungern,  52.  1. 

ki  honnan  való?  hanem  az:  ki  mint  kormányoz?  és  szilárd 
meggyőződését  nyilvánítván,  hogy  a  kik  szavazataikat  reá  adták 
és  reá  fogják  adni,  azoknak  megbánásra  nem  lesz  okuk.  Fel- 
séged országlását  senki  sem  ellenezte  volna  —  viszonzá  a 
nemesség  szónoka  Bessenyei  István  —  ha  az  ármányosok  nem 
hitetik  el  velünk,  hogy  a  szepesi  grófnak  királyságába  felséged 
is  Károly  császár  is  beleegyeztek,  s  ha  felséged  leveleit  el  nem 
kapdossák,  el  nem  rejtik  előlünk.  Most  tudjuk,  miben  van  a 
dolog,  s  felségedet,  mint  törvényes  királyunkat  örömest  üdve- 
zeljük*).  , Tudomására  kívánom  adni  —  irá  october  8-dikán 
Ferdinánd  Budáról  testvérének,  Mariának  —  hogy  épen  most 
visszajöttem  az  országgyűlésből,  hol  első  előadásomat  tettem, 
és  nyomban  feleletet  is  kaptam,  és  választatásomat  megerősí- 
tették mindnyájan.  **)' 

A  budai  országgyűlést  megelőzte  Zápolyának  tokaji  ve- 
szedelme, s  követte  Ferdinándnak  királylyá  koronáztatása  és 
ellenének  előbb  Nagyváradra,  majd  Erdélybe  vonulása.  Nagyvá- 
radon october  4-én  kelt  levele  által  híjába  intett  mindenkit: 
óvakodjék  Ferdinándtól  s  várja  a  nemzet  üdvét  tőle,  Jánostól, 
ki  most  a  Tisza  megé  kénytelenítetett  vonulni,  ,mert  annyi  s 
megannyi  könyörgésére  sem  akartak  a  nemesek  felkelni/  a 
rendek  tetemes  számmal  gyülekeztek  Ferdinánd  körül;  hijába 
emlékeztette  Perényi  Pétert  a  barátságra,  mely  őket  első  ifjú- 
ságuktól fogva  összefűzte,  s  a  családával  kötött  frigyre:  Pe- 
rényi, mint  Ferdinándnak  october  8-án  Máriához  adott  levelében 
olvassuk,  kinyilatkoztatta:  ,hogy  azon  esetre,  ha  a  rendek  kí- 
vánni fogják,  kész  magával  hozni  a  koronát/  s  a  rendek 
csakugyan  kívánták,  és  november  elején  Székesfehérvárott  volt 
a  korona***).  Ezen  körülmények,  valamint  az  is,  hogy  János 


*)  Ursinus  Velius,  II.  28.  Widemann,  Praynál,  Annales  V,  145. 
•*)  Gévay,  I.  k.  i.  f.  115  1. 
***)  Ugyanaz,  ugyanott. 

Erdélyben  sem  érezte  magát  menedékben,  melynek  szász  lako- 
sait, de  részben  a  székelyeket  is  Ferdinánd  biztosai,  névszerint 
az  erdélyi  születésű  Reichersdörfer  György  ellene  hangolták,*) 
—  mindez,  mondom,  a  bajor  herczegeknek  is  tudomására  jött. 
,A  magyar  ügyek  —  irá  Eck  kanczellár  1527.  december 
2-án  Vilmos  herczegnek  —  így  állanak:  A  király  és  neje  Po- 
zsonyba fognak  menni,  a  telet  ott  töltendők,  az  özvegy 
királyné  Óvárban  fog  maradni,  s  hitbére,  a  bányavárosok, 
kezéhez  adatnak.  Magyarországon  a  hivatalok  betöltvék,  a  ha- 
dak nagyjából  elbocsátvák,  de  hat  zászlóalj  Landsknecht,  ha 
szerét  tehetni,  az  országban  marad.  A  vajda,  mint  Losenstein 
és  Schwichau  írják,  valamely  erdélyi  városban  van,  de  olvastam  az 
udvartól  (gondolom,  Ferdinánd  udvarát  érti)  kiindult  irományokat, 
melyek  szerint  onnan  eltávozott;  azt  is  mondják,  hogy  távo- 
záskor sok  népet  veszített,  minek  részemről  nem  adok  hitelt, 
könnyű  neki  olyas  várba  vagy  városba  bejutnia,  melyet  lehe- 
tetlen lesz  e  télen  kivívni.  Mindent  összevéve,  azon  fordul  a 
dolognak  sarka:  hogy  a  pápa  felmentessék,  s  hogy  Ferrara 
Francziaországhoz  álljon;  ha  ez  csakugyan  megtörtént,  mint 
hirlik,  akkor  lesz  mód  a  cseh  király  terveit  meghiúsítani.  Nem 
ártana  az  olasz  hireket  Csehországba  irni,  onnan  talán  elszivá- 
rognának a  vajdához,  a  magyarokhoz,  s  Ferdinándnak  meg- 
gyülne baja  miattok/**) 

xx. 

A  lengyel  király  nem  nagy  hajlammal  viseltetett  Zápolya 
iránt,  de  Magyarországon  mégis  inkább  őt  óhajtotta  szomszéd- 
jául, mint  a  hatalmas  német  császár  testvérét.  A  lengyel  nép 
és  a  lengyel  urak  hasonló  nézetben  voltak.   Logschau   György 


*)  Ostermayer  Jeromos,  Kemény  Józsefnél,  Deutsche  Fundgruben  der  Ge- 
chichte  Siebenbürgens,  l.  11. 

**)  Muffat,  az  id.  h.  53.  1. 

ausztriai  követ  Krakóban,  kinek  egyik  jelentését  már  feljebb 
idéztük,  1527.  június  7-én  panaszképen  irá:  , a  lengyel  köznép 
a  vajdával  tart;'  június  9-én:  ,a  nagymise  közben  szónoklatába 
imádságot  szőtt  a  pap  Magyarország  királyáért,  én  Ferdinándot 
értettem  alatta,  ő  a  vajdát;  Zsigmond  és  hitvese  jelen  voltak/ 
A  követ  s  Ferdinánd  még  két  hívének  az  1528.  januárius  8-án 
Petrikowba  jött  Lőrincz  székesfehérvári  prépost  és  Herberstein 
Zsigmond  kérelmére,  hogy  a  király  ne  engedje  Zápolyát  fegy- 
verrel, hadi  néppel  országából  ellátni,  ilyetén  parancs  adatott 
ki:  ,a  tatárok  veszedelemmel  fenyegetnek  bennünket,  nagy  se- 
regre van  szükségünk,  és  ez  okon  senki  se  merészeljen  az 
országból  kiköltözködni;'  de  egy  lélek  sem  hitte  komolynak  e 
parancsot,  s  a  franczia  követ  és  Zápolya  biztosai  folytatták  a 
toborzást.*) 

A  biztosok  Frangepán  Ferencz,  Brodarics  István  szerémi 
püspök  és  egy  Walseck  nevű  lovag  voltak,  kiknek  jelentései 
mióta  János  király  Budáról  Tokajra,  Tokajból  Váradra,  Váradról 
Kolosvárra,  Kolosvárról  Tasnádra  s  Tasnádról  ismét  Tokajra 
bujdosott,  válasz  nélkül  maradtak,  s  kiket  ezen  eljárás  és  a 
közvélemény  rögtöni  fordulójának  szemlélete  egészen  elbőszí- 
tettek. ,Felséges  urunk  ügyei  itt  roszul  állanak  —  irá  1528. 
januárius  23-án  Verbőczinek,  mint  Zápolya  kanczellárjának, 
Frangepán  — -  igen  roszul.  Az  urak  nagyobb  része  Ferdinánd- 
hoz szít;  segédet  ne  várjatok  innen.  Ferdinánd  követei  sürgetten 
sürgetik,  hogy  még  azon  lengyelek  is,  kik  már  korábban 
állottak  királyunk  szolgálatába,  hivattassanak  vissza  jószágvesztés 
büntetése  alatt.  Fognak-e  czélt  érni?  nem  tudom;  én  ellenezni 
fogom  szerényen  és  szerénytelenül;  de  arról  és  annyiról  meg 
lehet  győződve  uraságod:  ezek  itt  megannyian  kétségbeestek 
urunk  jövendője   iránt,   s  Ferdinándhoz   pártoltak.    És  mindez 


*)  Buchholtz,  III.   215.  Fontes  rerum  austriacarum.  Erste  Abtheilung,  Scrip- 
tores.  I.  k.  Bécs,  1855,  283.  1. 

6 


82  JÁNOS  KIRÁLY 

azért  történt,  urunk  ügyei  —  bár  mit  mondjanak  mások  — 
azon  egyetlenegy  ok  miatt  jutottak  tönkre:  mert  Ferdinánd 
követei,  kikhez  minden  harmadik;  negyedik  nap  királyuktól  újúj 
futár  érkezik  levelekkel,  itt  csodálatos  dolgokat  hirdetnek  a  mi 
fejdelmünk  megveretéséről,  és  annyi  egyébről,  mik  ha  igazak-e, 
hamisak-e,  nincsen  tudomásunkra.  Igaz-e  mindez?  kérdezik 
tőlünk  a  lengyel  urak;  s  mi  mondjuk  ugyan,  hogy  lehetetlen 
hitelt  adnunk  e  híreknek,  de  nincsenek  leveleink,  melyekkel  e 
hiábavalóságokat  megczáfolhassuk.'  *} 

Frangepan  Ferencz  rövid  nap  múlva,  a  nélkül,  hogy  Len- 
gyelországot odahagyta  volna,  személyesen  találkozott  mind 
Zápolyával,  mind  Verbőczivel;  s  Tarnow  várában  János  király 
hívei  rendkívüli  munkásságot  fejlesztettek,  nemugyan  a  magyar- 
török szövetség  alkotása  körül,  mint  Pray  és  társai  hitték,  mert 
alább  bőségesen  fogja  látni  az  olvasó,  hogy  ama  szövetség 
ekkor  már  megalakult  volt;  hanem  buzgólkodtak  kivált  a  nyu- 
goti  hatalmasságok  rokonszenvének  felköltése,  ápolása  körül. 
Ha  az  illető  levéltárak  elvégre  alaposan  fogtak  átvizsgáltatni, 
kezünkben  lesznek  az  ügy  minden  szálai,  jelenleg  még  csak 
töredékeket  birunk,  de  melyek  minden  kétségen  kivül  helyezik 
az  európai  nyugot   tetemes   részének   solidaritását   e    tárgyban. 

A  királyi  bujdosó  1528.  április  8-án  hosszadalmas  levelet 
irt  a  németbirodalmi  rendeknek,  kik  ekkor  Regensburgban  össze- 
gyülendők  voltak.  Előadta,  hogy  a  nemzet  őt  a  mohácsi  vész 
után,  melyben  testvéröcscse  is  halált  szenvedett,  közakarattal 
királyul  választotta,  mert  csak  személyes  ellenei  és  önhasznukat 
kereső,  csekély  számú  úri  emberek  nyilatkoztak  Ferdinánd 
mellett;  hogy  koronáztatása  után  kivált  azon  volt,  miszerint 
nem  csak  Németország,  hanem  a  többi  keresztyén  népek  is, 
valamint  ez  már  százötven  év  óta  történik,  a  magyar  vér 
oltalma  alatt  békében  élhessenek;  hogy  Ferdinánd  őt  méltatlanul 


)  Üiplomatanum  Széchenyianum  a  nemzeti  múzeum  kéziratai  között. 

bánta  vala  s  királyul  magát  törvénytelenül  Pozsonyban ;  nem, 
mint  kellett,  Székesfehérvárott,  választatta.  ,Eziránt  —  folytatja 
—  panaszt  emeltünk  levelek  és  követeink  által  ö  szentségénél 
VII.  Kelemen  pápánál,  s  Ferencz,  Henrik  és  Zsigmond,  Fran- 
czia-,  Angol-  és  Lengyelországok  királyainál ,  és  követeket 
küldtünk  mind  uraságtokhoz  mind  a  császárhoz,  kik  jogunkat 
előttetek  fejtegetvén,  egyszersmind  készségünket  nyilvánítsák, 
az  ügyet  itélőszéketek  elébe  bocsátani:  de  ezen  követek  Fer- 
dinánd által  letartóztattak.  Hogy  mindazáltal  uraságtokat  ma- 
gunkról, ügyünkről  értesíthessük,  irjuk  e  levelet,  melyből 
meglássék,  mily  igazságtalan  háborút  hozott  reánk  Ferdinánd, 
mert  uraságtok,  gondolom,  nem  fogja  hinni,  hogy  az  jogczímmel 
bír,  ki  vonakodván  jogosan  cselekedni,  fegyvert  fog,  akarván 
talán  dédősének  Fridriknek  és  nagyapjának  Maximilánnak  sze- 
rencsétlen hadjárataikat  megbőszülni,  kiknek  egyikét  nagybátyánk 
Imre  Magyarországból  kiűzte,  a  koronát  is  visszafoglalván  tőle, 
s  kiket  mindkettőjüket  atyánk  Imre,  szepesi  gróf,  Magyarország 
nádora  és  főhadvezére,  Mátyás  király  kormánya  alatt  Ausztria 
nnenső  részéből  kimozdította,  Bécset  is  meghódítván.  Mi  szin-, 
tén,  még  mint  gyermek  ifjú,  a  Magyarországra  fegyverrel  jött 
Maximiliánt  határai  közé  utasítottuk  vissza;  s  jelen  ellensé- 
günkén is  már  rég  fogtunk  volna  erőt  vehetni,  ha  egyedül 
fegyverrel,  nem  néhány  magyarnak  árulásával  is  harczolna 
velünk/  A  levél  szerint  ezek  miatt  kénytelenítetett  ő,  Zápolya, 
Lengyelországba  vonulni.  Keserves  dolog,  mondja,  nemcsak  a 
hozzá  hasonlatos,  hanem  a  középszerű  állású  emberekre  nézve 
i&,  lezuhanni  kedvező  helyzetből  mostoha  viszonyok  közé;  s 
így  nem  csoda,  ha  az  igazságos  ok  nélkül  szenvedő  ott  keres 
segédet,  a  hol  talál;  és  ha  ő  most  olyatén  eszközhöz  fog 
nyúlni,  mely  a  keresztyén  világot  veszedelembe  ejtheti,  annak 
Ferdinánd  lészen  oka.*) 

*)  Bethlen  Karkas,  í.  129.  Kelemen  pápáról   e   hely:    „sanctissimus  autera 
Clemens  dirissima  in  nos  jecit  fulmina  et  incleinentissime  detonuit;   quae   camen 

Április  26-án  és  27-én  Pack  Ottó,  a  hessz  tartomány- 
gróf küldötte,  ugyancsak  Tarnowban,  hol  a  felebbi  levél  kelt, 
alkudozásba  ereszkedett  Zápolyával.  Ura;  mint  buzgó  pártfogója 
Luther  tanainak,  örömest  minél  több  ellenséget  szerzett  volna 
Ferdinándnak,  és  Zápolya  reményt  nyújtott  a  hessznek,  hogy  a 
lengyel  királytól  százezer  forintot  szerez  számára.*)  Eddig  is 
elég  emberünk  volt  —  irá  ez  idétt  János  egyik  levelében, 
melyet  Ferdinánd  emberei  elfogtak,  —  de  a  hadviselés  meg- 
nyílásakor magunkra  maradtunk,  s  ez  okon  Tarnowba  érkez- 
tünk, idegen  zsoldosok  gyűjtésére;  máris  bérbe  vettünk  a 
magyarokon  kivül,  ezer  német  nehéz  lovast  s  háromezer  hat- 
száz landsknechtet  hűsz  ágyúval  és  ezer  hatszáz  cseh  lovast, 
Ezen  német  zsoldosokat,  kiknek  számát  Zápolya  valószínűleg 
túlozza,  Minkwitz  szász  lovag  fogta  volna  Luzsiczán  és  Szi- 
lézián  át  Posenbe  hozni,  János  rendelkezésére.**)  Ennek  sze- 
mélyes jelenléte  Lengyelországban,  s  roppant  kincseinek  pazar 
kézzel  osztogatott  maradványai  Krakóban  tetemesen  fogyasz- 
tották Ferdinánd  pártját,  ki  Malzan  Joakimot  küldé  Zsigmond 
királyhoz  panaszszal,  hogy  János  menhelyet  talált  Lengyelor- 
szágban, hol  toborzásait  kényelemmel  személyesen  folytathatja. 
Valamint  Károly  császár  nem  akadályozhatta,  hogy  német  zsol- 
dosok ne  gyűljenek  Ferencz  király  zászlai  alá,  —  válaszolá 
Zsigmond  —  úgy  én  sem  zárhatom  el  az  utat  mindazoknak, 
kik  Zápolyához  ügyekeznek.  Rég  már  adtam  ki  a  parancsot, 
hogy  itthon  maradjon  a  lengyelség,  és  Zápolya  rövid  idő  múlva 
távozni  fog  az  országból. 

-      XXI. 

Tranquillo    Andreis   —    deákos    elnevezéssel    Tranquillus 
Andronicus  —  e  közben   visszajött   Ferencz   franczia  királytól. 

nos  patientissime  detulimus"  minden    bizonynyal  interpolálva  van,  mert  Zápolya 
ekkor  még  igen  jó  lábon  állott  a  pápával.  Pray,  Epistolae  procerum,  I.  332. 
*  *)  Ranke,  Gesch.  Deutschlands  im  Zeitalter  der  Reformation,  III.  37. 
**)  Bucholtz,  III.  243. 

Zápolya  1528.  május  16-án  Statileo  Jánost,  előbb  óbudai 
prépostot,  most  már  erdélyi  püspököt  követül  küldte,  ugyan- 
csak Francziaországba ,  következő  megbízó  levéllel:  ,Mi  János, 
Isten  kegyelméből  Magyar-,  Dalmát-,  Horvátországok  sat.  ki- 
rálya, morva  őrgróf,  s  luzsiczai  és  mindkét  sziléziai  herczeg  sat. 
tudtul  adjuk,  jelen  levelünk  által  értesítvén  mindazokat,  kiket 
illet:  hogy  mi  erősen  bizván  hívünknek,  Krisztusban  szeretett 
atyánknak,  erdély-feh érvári  választott  püspöknek,  tanácsosunk- 
nak és  követünknek  Statileo  Jánosnak  derekas  hűségébe,  eszé- 
lyes  és  törvényszerű  magaviseletébe,  s  elégséges  ügykezelési 
képességébe,  őt  minden  úton  és  módon,  lehető  legjobb  és 
leghatásosabb  formában,  tettük,  csináltuk,  ünnepélyesen  rendeltük 
és  neveztük  valóságos,  törvényes  és  kétségbevonhatlan  köve- 
vetünkké,  biztosunkká  és  különös  küldöttünkké,  hogy  a  leg- 
keresztyénebb  fejdelemhez  és  fenséges  úrhoz,  Ferenczhez,  a 
Frankok  királyához,  Majland  herczegéhez  és  Róma  urához  sat., 
kedves  és  tiszteletes  atyánkfiához  és  vérünkhez  indulván,  ő 
felsége  között  és  köztünk  szilárd  barátságot,  testvérséget,  egyet- 
értést csináljon  és  tegyen ;  s  hogy  magát  nevünkben  és  helyet- 
tünk mindenre  kötelezze,  átalában  pedig  mindazt  cselekedje, 
rendelje  és  gyakorolja  öszvesen  s  egyenkint,  mi  a  felebbmon- 
dott  barátságra,  testvérségre ,  frigyre  és  szövetségre  nézve 
szükséges  és  alkalmatos  leszen ;  mit  törvényes  és  valóságos 
követ  és  biztos  véghezvihet  és  végrehajthat,  s  mit  minnenma- 
gunk  fognánk  tehetni,  ha  személyesen  jelenlennénk,  legyen  bár 
olyasmi,  mihez  még  a  jelennél  is  szabatosabb  megbizó  levél 
kívántatnék;  adván  királyi  szavunkat  és  jó  lélekkel  Ígérvén, 
hogy  mindazt,  külön  és  öszvesen,  mit  jelen  követünk  e  frigy 
és  szövetség  érdekében  és  ügyében  alkudozó,  elfogadó,  ren- 
delő, határozó  és  megerősítő  leszen,  helyesnek,  kedvesnek  és 
megállónak  fogunk  ismerni,  tartani  és  sértetlenül  követni;. va- 
lamint ezen  követünk  levelét  is,  ha  ilyest  netalán  saját  pecsétje 
alatt,    a    mondottak    érvényesítésére     kiadna    és    végrehajtana, 

midőn  tudomásunkra  jövend,  magunk  levelével  és  magunk  pe- 
csétje alatt,  az  általa  szabott  időközre  fogjuk  megerősíteni,  és 
őt  minden  kötelezettségi  teher  alól  felmenteni  és  felszabadítani, 
jelen  levelünknek,  melyhez  titkos  pecsétünk  függesztetett ,  ere- 
jénél és  tanúságánál  fogva.  Kelt  Tarnowban,  1528.  május 
16-án,  országiásunk  második  évében.  János  király/*) 

Szintekkor  Montmorency  maréchalhoz,  a  király  meghitt 
tanácsosához  is  adott  levelet.  ,Méltóságos  fejdelem,  legkedve- 
sebb barátunk,  —  így  szól  a  levél  —  küldtük  uraságodhoz 
ezen  kedvelt  hívünket,  tisztelendő  Statileo  urat,  választott  er- 
dély-fehérvári  püspököt,  tanácsosunkat  és  követünket,  kinek 
meghagytuk,  hogy  bizonyos  dolgokról  és  ügyekről  uraságod- 
nak  tegyen  jelentést  nevünkben.  Kérjük  tehát,  adjon  hitelt 
azoknak,  melyek  felébb  említett  követünk,  nevünkben  mondó 
és  előadó  leszen,  mert  azt  fogja  mondani,  mit  hogy  szándé- 
kunkhoz képest  mondjon,  megbíztuk.  Uraságod  jól  és  szeren- 
csésen éljen,  kívánjuk/**) 

Statileo,  Rincon  kíséretében  indult  el,  de  ők  útjokat  An- 
glián át  vették  Francziaországba,  kétségkívül  a  végre,  hogy 
VIII.  Henrikkel  is  értekezzenek  a  reájok  bízott  ügyről;  miután 
pedig  Angliába  csak  augusztusban  érkeztek,  addig  valószínűleg 
német  udvaroknál  időztek.  ,Nagyságos  uram  —  irá  1528. 
augusztus  11-én  Londonból  Montmorencynak  Rincon,  —  jelen- 
tem, hogy  visszajövet  Magyar-  és  Lengyelországokból,  hová 
legkegyelmesebb  királyunk  küldött  volt,  Angliába  érkeztem. 
Egy  püspök  is  velem  jött,  követül  Magyarország  királyának 
részéről.  Én  haladék  nélkül  tovább  utaztam  volna,  ha  nem 
tartóztat  a  bíbornok.  De  exczellencziádnál  leszek,  mihelyest 
lehetséges,  hogy  egyremásra  figyelmeztessem.  Kérem,  tartson 
meg  engem  kegyelmességében,  mint  leghívebb  szolgáját,  és 
ajánlja  szolgálatomat  ő  felségének/ 

*)  Charriére,  I.  166. 
**)  Charriére,  I.  161. 

Londonban   mit  végzett   mit   nem   végzett   Statileo,    arról 
hallgatnak    az    eddig   közzétett    oklevelek;    de    hogy  mit  felelt 
Kelemen  pápa,  János  követségére,  mely  őt  ez  időtájban^    hihe- 
tőleg Brodarics  szerémi  püspök  képében  felkérésé  vala,  olvassuk 
e  levélben:  ,  Valamint  nem  kétkedünk,  hogy  nehezteled  bajain- 
kat, melyek  bennünket  értenek,    (Romának  1527.  május   6-án 
a    császáriak    általi    elfoglaltatására   s    ennek   következményeire 
czéloz)  űgy  te  se  kétkedjél,  fiam,  arról,  hogy  mi    meg   a  te 
bajaidat  vettük  nehezen.    Mert  valamennyi   keresztyén    fejdelem 
szenvedésein  sajnálkozunk,  mint  kik  valamennyi   fejdelem   iránt 
közös   szeretettel    viseltetünk,     ismeretes   előttünk    erényed    és 
vallásosságod,  melyet  országodnak  a  törökök  elleni  oltalmazása 
által  régebben  kitüntettél;  miért  is  rajtad,  ki,  mint   irod,  egész 
erővel  szeretnél  a  hitetlenek  ellen  fordulni,  örömest  segítenénk, 
ha  fenséged  által  bevallott  és  kétségbe  senki  által  sem  vonat- 
ható véginségünk  abbeli  óhajtásunkat,  hogy  bár  kedves   dolgot 
tehetnénk    neked,    nem    akadolyozná.    Mert    múlt    évi    roppant 
ínségünk  mindenkinek  tudtára,  még  most   sem    enyhült  .... 
S  ennek  körülményei  és  folytonos    távollétünk   Rómától,  tudva 
levén,  mint  hisszük,  fenséged   előtt,   kérjük    és    reméljük,  hogy 
jó  néven  fogja  venni,  ha  nem  tettekkel,  mihez  nincsen   képes- 
ségünk, hanem  szeretettel  és  jóakarattal,  melyeknek    bőségében 
vagyunk,    felelünk   fenségednek.    Mert   erényed    és   tekintélyed 
miatt  s  mind  saját  magadnak  mind    embereidnek    a   keresztyén 
hit   melletti    működéséért,    téged   már   régebben,    még    mielőtt 
királyivá   választattál,   igen   szerettünk    s   nagyrabecsültünk:  és 
ez  okon  kénytelenek  vagyunk  fájlalni,  hogy  olyas  időjárás  állott 
be,  s  olyas  bajok  jöttek  fölünkbe,  miszerint   inkább    csak    saj- 
nálkozásunkat fejezhetjük  ki,  de  nem  segíthetünk  rajtad.    Azon 
leszünk    mindazáltal,   hogy    tekintélyünk    és   buzgalmunk    által 
segédet  eszközöljünk  ki  számodra   más    fejdelmeknél  a  keresz- 
tyén hit  elleneinek  visszaszorítására;  s    hogy   a    kik    más  utón 
nem  lehetünk  hasznodra,  támogathassunk  legalább  ezen.  Többet 

imánk ,  ha  nem  kellene  hinnünk,  hogy  irántad  való  hajlamunk 
és  jóakaratunk  tudva  van  előtted,  valamint  ezt  a  tieidnek 
leveleikből  bővebben  fogod  megérteni.  Kelt  Viterbóban,  1528. 
augusztus  30-án,  pápaságunk  ötödik  évében'*). 

XXII. 

Statileot  1528.  octoberben  a  franczia  udvarnál  találjuk. 
,Minthogy  a  mi  igen  kedves  és  igen  szeretett  rokonunk  s  test- 
vérünk János,  Magyarország  királya  —  így  szól  Ferencz  király 
egyik  oklevele  —  már  régebben  felénk  indította  Statileo  Jánost, 
választott  fehérvári  püspököt ;  elégséges  hatalommal  és  meg- 
bízással ellátott  küldöttét,  ügyviselőjét  és  követét,  hogy  velünk 
értekezzék,  egyezkedjék  és  végezzen  néhány  olyas  dolog  iránt, 
melyek  nemcsak  saját  királyságaink,  tartományaink,  urodalmaink 
és  alattvalóinak,  hanem  általában  az  öszves  keresztyénségnek 
javát,  nyugalmát  és  biztosságát  nagy  mértékben  illetik;  minek 
szorgalmas  meghallgatására  és  tárgyalására  kelletik  és  igen  szük- 
séges, tapasztalt,  erényes,  s  egész  bizodalmunkat  biró  személyt 
kijelelnünk  és  kiküldenünk:  adjuk  tudtul,  hogy  erősen  bizván 
kedves  és  hűséges  barátunkba,  a  sensi  bíbornokba,  Franczia- 
ország  kanczellárjába,  és  nagy  értelmiségébe,  elégséges  voltába, 
hűségébe  és  hosszas  tapasztalásába,  ezen  s  bennünket  indító 
más  okok  alapján,  adtunk  és  adunk  jelen  levélnél  fogva,  telj- 
hatalmat, képességet  és  különös  megbízást,  alkudozni,  értekezni, 
egyezkedni  és  végezni  mondott  követtel,  Statileo  Jánossal, 
ennek  megbízatása  iránt,  a  mint  az  eszély  kívánja,  s  oly  alku-  ' 
pontok  és  feltételek  mellett,  mint  a  fenforgó  esethez  illik,  és 
cselekedvén  e  tárgyban  mindazt,  mit  cselekednénk  vagy  csele- 
kedhetnénk minnenmagunk ,  ha  személyünkben  lennénk  jelen. 
S  még  azon  esetre  is,  ha  oly  valami  adná  magát  elő,  mi 
különösebb   megbízást   kívánna,   mint   a  jelen   levélben  foglalt, 


*)  Raynald  az  1528-dik  évhez. 

jó  hiszemmel  és  királyi  szavunkra  fogadjuk ,  hogy  helyeselők, 
megerősítők  és  készséggel  elvállalók  leszünk  mindazt,  mit  mon- 
dott biztosunk  e  tárgyban  s  mellékleteiben  és  függelékeiben, 
nem  menvén,  s  nem  engedvén  őt  bármely  módon  ellenkező 
irányban  indulni,  —  cselekedni  fog,  elvállalni  és  megadni. 
Minek  bizonyságára  aláirtuk  jelen  levelet ,  s  ahhoz  királyi  pe- 
csétünket is  ragasztottuk.  Kelt  Fontainebleauban,  october  23-án, 
a  megváltás  1528-dik,  uralkodásunknak  pedig  1 4-dik  évében. 
Ferencz.  A  király  által:  Robertet'*). 

Öt  nappal  később,  october  28-kán,  a  biztosok  következő 
oklevelet  irtak  alá: 

,A  legjobb  s  legnagyobb  Isten,  úgy  a  Krisztusanya,  a 
boldogságos  szűz  Mária  dicséretére,  dicsőségére  és  tiszteletére, 
bizonyítjuk  s  adjuk  tudtul  mindnyáj  oknak  külön  és  öszvesen, 
hogy  az  egész  keresztyénség  egyetemes  békéjének  és  a  hit 
oltalmának  érdekében  a  Krisztusban  tisztelendő  atya,  Antal, 
Isten  irgalmából  a  szentséges  római  egyháznak  szent  Anasz- 
tázia után  czímzett  bíbornok-áldozára,  sensi  érsek,  Franczia-  és 
Németországok  prímása,  a  beaulieui  és  sanigniaci  benedekes 
apátságok  apátura,  Francziaország  és  Britannia  kanczellárja ,  a 
méltóságos,  fenséges  és  hatalmas  fejdelemnek,  Ferencznek,  a 
Frankok  legkeresztyénebb  királyának,  elégséges  megbízással 
ellátott  ügyviselője  között  egy  részről;  és  a  Krisztusban  tiszte- 
lendő atya,  Statileo  János,  választott  fehérvári  püspök,  a  mél- 
tóságos, hatalmas  és  fenséges  fejdelemnek,  Jánosnak,  Magyar- 
ország királyának  követe,  küldötte  s  általános  és  különös 
ügy  viselője  között,  a  másik  részről,  következő  alkuágozatok  és 
egyezkedési  pontok  keletkeztek : 

Először,  hogy  a  mondott  fejdelmek  között  leszen  örök 
testvérség,    egyesség,   frigy  és  barátság,   valamint   utódaik  és 


*)  Charriére,  I.  165.  A  Négociations  de  la  Francé  dans  le  levant  kiadója, 
földiéinek  az  idegen  nevek  irása  körüli  szokásos  hebehnrgyaságával  Statileo-t 
mindig  Stalileonak  irja. 

örököseik  között ,  mely  is  annyira  állandó  és  szilárd  legyen, 
hogy  soha  semmi  időben  se  szakasztathassék  félbe;  az  egyik- 
nek barátjai  és  ellenségei  legyenek  barátjai  és  ellenségei  a 
másiknak  is;  köteleztessenek  pedig  és  tartozzanak  magok  a 
királyok  is  egymást,  erejökhöz  képest,  támogatni  és  segíteni; 
tartozzék  pártfogolni  az  egyik  a  másikat  tanácscsal  és  kedve- 
zéssel  valamennyi  bár  minemű  ellenségei  ellen ;  nem  kímélvén 
költségeit,  országait  és  urodalmait.  Mely  segéd  és  támogatás, 
hogy  utóbb  némi  kétértelműség  ne  keletkezhessek,  részletesen 
fog  meghatároztatni  jelen  szerződés  megerősítésekor.  Továbbá 
Magyarország  királyának  mondott  követe  igéri  királyának  ré- 
széről, hogy  lehető  legnagyobb  erővel  és  (igyekezettel  fog 
Ferdinánddal,  Csehország  királyával  ellenségeskedni,  hadat  viselni, 
nem  kímélvén  költséget  sőt  saját  személyét  sem,  míglen  a  leg- 
keresztyénebb  király  vissza  fogta  kapni  és  nyerni  fenséges  fiait, 
kik  jelenleg  Károly  császári  jeleltnél  vannak  túszokul,  valamint 
ezt  Magyarországnak  mondott  királya  igére  vala  Rinconnak,  a 
legkeresztyénebb  király  által  hozzáküldött  követnek;  és  Magyar- 
ország királya  semmiféle  békességre,  frigyre  és  egyezkedésre 
nem  fog  lépni,  sem  nyilván  sem  titokban,  sem  önmaga  sem 
közbenjáró  személy  által,  a  legkeresztyénebb  király  világos 
megegyezésén  és  akaratján  kivül;  és  eszközölni  fogja  a  csehek- 
nél s  a  birodalmi  fejdelmeknél,  hogy  kedvezzenek  a  mondott 
legkeresztyénebb  királynak;  és  annyira  lészen  nálok  a  legke- 
resztyénebb király  pártját  fogó,  hogy  elkövetend  mindent,  mivel 
módja  leszen  gyermekeinek  visszaszerzését  előmozdítani.  ígéri 
továbbá  a  felebbmondott  követ,  hogy  azon  esetre,  ha  a  minden- 
hato  Úristen  megadandja  Magyarország  királyának,  miszerint 
országát  akadály  nélkül  birtokolhassa:  akkor  Ferdinánd  legyő- 
zetése  után  tehetségéhez  képest  fogja  a  legkeresztyénebb  királyt 
Olaszországban  segíteni  mind  könnyű  lovassággal  mind  gyalog- 
sággal. Végre,  a  követ,  királyának  nevében,  most  fiául  és  or- 
szágaiban   utódául    fogadja    a   fenséges    urat,    Henrik    orleánsi 


ÉS  AZ  EURÓPAI  HATALMASSÁGOK.  91 

herczeget,  azon  esetre,  ha  ő,  Magyarország  királya ,  fiörökös 
nélkül  találna  kimúlni.  S  ezen  fiúvá  -  fogadást  Magyarország 
királya  országának  közgyűlésében  fogja  megerősíteni  és  jóvá- 
hagyni. —  A  legkeresztyénebb  király  ügyviselője  pedig  igéri 
és  fogadja ,  hogy  a  legkeresztyénebb  király  tehetsége  szerint 
segítendi  Magyarország  királyát  országának  visszaszerzésében 
és  békítésében  mind  pénzzel  mind  egyéb  szükséges  dolgokkal; 
hogy  képes  legyen  a  háború  súlyát  eltűrni  és  elviselni ;  addig- 
lan  pedig  és  jelenleg;  adni  fog  és  valósággal  leolvasni  húsz- 
ezer arany  tallért  a  háború  súlyának  elviseléseért;  a  mondott 
ügyviselő  azt  is  fogadja  és  igéri ;  hogy  a  legkeresztyénebb 
király  tartozzék  Magyarország  királyának  kezére  lenni  vala- 
mennyi; mind  jó  mind  rósz  ügyeiben,  szererettel  és  jóakarattal 
viseltetni  iránta,  őt  mint  rokonát  és  testvérét  segíteni,  támaszát 
tőle  meg  nem  vonván  semmi  dologban.  Ha  pedig  a  legkeresz- 
tyénebb király  egyességre  találna  lépni  a  mondott  császárral; 
minden  lehető  úton  módon  Magyarország  királyának  is  amaz 
egyességbe  foglaltatására  törekedendik;  miszerint  ez,  ha  lehet- 
séges; szabadon  maradhasson  az  ő  Magyarországában ,  minden 
bántás  nélkül  Ferdinánd  és  Károly  részéről.  ígérik  továbbá 
őszintén ;  mondott  követek;  hogy  a  felebbieket  kivétel  nélkül 
fogják  illető  királyaikkal  és  fejdelmeikkel  jóváhagyatni;  tudni- 
illik; Magyarország  mondott  követe,  mihelyest  királyával  leend, 
és  a  legkeresztyénebb  király  mondott  ügyviselője  azonnal,  midőn 
Magyarország  királyának  jóváhagyása  be  fogott  érkezni.  Minek 
bizonyságául  mi,  felebbmondott  ügyviselők;  jelen  levelet  saját 
kezeinkkel  irtuk  alá  és  pecséteinkkel  pecsételtük  meg.  Kelt 
Parisban;  october  28-kán,  az  Úrnak  1528-dik  évében.  Sensi 
bíbornok;  kanczellár.  Statileo  János;  erdélyi  püspök,  követ'*). 
Meglepő;  vagy  nem,  de  jellemző,  hogy  Statileo,  ki  az  ol- 
müczi  értekezletben  ura  igényeinek  foganatosítására  az  1505-ki 


*  Charriéve  I.  163—5  s   167.  ]í. 

rákosi  végzeményre,  mint  kötelezőre  hivatkozott:  most  e  vég- 
zemény  mellett  is,  s  noha  ezt  törvényesnek  mondotta, 
Ferencz  király  fiának,  az  orléansi  herczegnek,  kilátást  nyitott 
Magyarország  koronája  viselésére.  —  János  egyébiránt,  midőn 
ez  oklevél  keletkezett,  már  magyar  földön  állott  ismét,  már 
nemcsak  a  franczia  királynak,  hanem  a  szultánnak  is  volt 
szövetségese. 

XXIII. 

Az  egész  világ  tudta,  mert  Zápolya  maga  sem  csinált 
titkot  belőle,  hogy  ő  segédet  fog  kérni  a  portától,  ha  magára 
hagyatva,  vagy  a  keresztyén  fejdelmektől  nem  eléggé  támo- 
gatva, képtelen  lesz  Ferdinándnak  ellenállani.  E  veszély  bekö- 
vetkezéseiglen  még  csak  követet  sem  akart  Konstantinápolyba 
küldeni,  mert  arról  nem  lehetett  kétsége,  hogy  Szolimán,  noha 
őt  ázsiai  birodalmának  bonyodalmai  ideiglenesen  a  magyar 
ügyektől  elvonták,  vele  csak  mint  hűbéresével  fog  alkudozásba 
ereszkedni.  Sokáig  sülyedett  már  a  magyar  korona,  s  még 
mindig  nem  sülyedett  oly  mélyre,  hogy  ország  és  király  ilyes- 
mit elszenvedhessenek.  Zápolya  érintkezései  a  portával  egyelőre 
tűrhető  szomszédsági  viszony  eszközlésére,  s  a  török  végek 
tiszteivel  üzenetek  váltására  szorítkoztak.  Tovább  mennie  ke- 
resztyén érzelmén  kivül  még  szemérme  is  tiltotta. 

Midőn  kénytelen  volt  versenytársának  Budavárát  odaen- 
gedni, midőn  kénytelen  volt  előle  a  Sajóhoz,  a  Tiszához  vonulni, 
s  oltalomért,  kétes  oltalomért  a  Tiszán  is  átkelni:  akkor  elve- 
tette magától  a  szemérmet.  S  találkoztak,  kik  keresztyén  érzel- 
meit is  csitítottáL  „János  király,  irja  az  1527-dik  évhez 
Verancsics,  kinek  nagybátyja,  Statileo,  ekkor  Zápolyával  volt, 
s  ki  maga  is  egyike  lehetett  Zápolya  kisérőinek  —  János  ki- 
rály az  evangeliomból  meglátatá,  hogyha  az  törököt  segítségül 
híhatja.  Az  cseri  barátok  ezt  lelik  az  evangeliomban,  hogy  az 

ki  vele  jót  tészen,  az  az  ő  atyjafia. "  *)  Szerémi  György  ezen 
cseri  barátoknak  neveiket  is  fentartotta  számunkra,  midőn  az 
1527-diki  septembernek  eseményeit,  névszerint  a  tokaji  vesze- 
delmet tárgyalja.  ,A  királyi  felség  udvarnokai  —  így  szól  — 
bejárták  az  urakat,  felhíván  őket,  hogy  készüljenek  az  ütkö- 
zetre, és  ezen  udvarnokok  közül  Csorba  Ferencz  pánczélban 
eljött  hozzánk,  és  felhívott  bennünket,  a  kik  papok  voltunk,  és 
Tamás  barátot  és  az  ő  társát  Gellérdet.  Ez  igen  irigy  volt. 
Ok  cseri  barátok  voltának;  és  Verbőczi  István  kanczellár  tar- 
totta őket  a  király  körül;  és  ők  kiszorítottak  engem  a  király 
és  a  kanczellár  kegyelméből/**) 

A  végzet  úgy  akará,  hogy  Laski  épen  ekkor  jőjön  vissza 
Angliából  és  Francziaországból ,  f )  s  hogy  Rincon  Antal,  mint 
felébb  láttuk,  szintekkor  meg  Jánoshoz  érkezzék  Krakóból. 
Emez,  mint  I.  Ferencznek  képviselője,  amaz,  mint  Montmorency 
politikai  bölcseségének  apostola,  nem  haboztak  Zápolyának 
ajánlani  az  ösvényt,  melyen  azelőtt  két  évvel  a  francziák  ki- 
rálya hasonló  körülmények  közt  járdáit  vala.  Igytörtént,  hogy 
Laski  Jeromos  1527.  őszszel  Konstantinápolyba  ment  Szoli- 
mánhoz, mint  Zápolya  követe,  és  Jeromos  testvére  János,  gne- 
seni  prépost,  e  lépésnek  mintegy  ellensúlyozására,  szintén  mint 
Zápolya  követe,  Károly  császárhoz  készült,  Spanyolországba.ff) 

XXIV. 

1527.  december  22-én  Jeromost  már  Konstantinápolyban 
találjuk,  hol  Ibrahim  nagyvezírt  küldőjének  nevében  üdvezlette. 

Hallottuk  —  válaszola  Ibrahim  pasa  —  hogy  a  te  urad 
nagyeszű  ügyes  ember;  s  a  mit  hallottunk,  azt  sok  jelenségből 


*)  Verancsics  Antal  összes  munkái,  II.  28. 
**)  Szerémi  Gy.  emlékirata  Magyarország  romlásáról,  181. 
f)  Bel,  adparatus  ad  hist.  Hung.  184. 

ff)  Erasmi  Roterodami  epistolarum  opus  (Basel,  1558.)  654,  Laski  János- 
hoz, 1527.  decemberben:  ;;HierosIai  fortitudinem  objurgarem,  nisi  jam  serum 
esset .  .  .  Nonnihil  sum  sollicitus,  quomodo  te  tractatura  sit  Hispánia." 

valónak  ismertük,  de  akkor  szundikált,  mikor  magát  királyul 
koronáztatta,  mert  megfeledkezett,  a  nagyúrtól  kérni  az  orszá- 
got. A  ki  urunk  öltönyújjához  ragaszkodik,  azt  a  világ  öszves 
hatalma  sem  fogja  megtörhetni.  Midőn  a  te  urad  Budát,  a 
királyi  várost  elhamvasztva,  de  magát  a  királyi  várost  épségben 
találta,  módja  lett  volna  felérnie  eszével,  hogy  ez  mit  jelent. 
A  mi  urunk  a  várat  azért  hagyta  bántatlanul,  mert  szándékában 
állott,  oda  rövid  idő  múlva  visszatérni.  Uradnak  már  rég  kellett 
volna  ide  követet  küldeni;  nem  most,  hanem  mielőtt  fejére  tette 
a  koronát.  Most  azért  keresi  a  nagyúr  kegyelmét,  mert  már 
tönkre  jutott,  mert  a  főherczeg  őt  szorongatja;  most  velünk 
békében  akar  élni,  mert  baja  meggyült  Ferdinánddal,  ellenkező 
esetben,  bizony,  egyebet  várhattunk  volna  tőle,  nem  békét. 
Tudjuk  mi,  hogy  Radics  által  mit  sürgetett  Jován  czárnál,  a 
fekete  embernél.  Te  oly  helyre  érkeztél,  hol  az  egész  világ 
mozgalmai  mindig  bejelentvék;  itt  tudva  van,  hogy  kicsoda 
micsoda  a  főherczeg,  kicsoda  micsoda  a  te  urad,  kicsodák  mi- 
csodák más  keresztyén  fejdelmeL 

Annyi  bizonyos,  monda  Laski,  hogy  az  én  uram  igen 
ügyes  férfiú,  de  maga  magát  ő  nem  koronázta,  hanem  koro- 
názták őt  az  ország  urai  és  rendjei  oly  czélra,  hogy  ügyessé- 
gével, gazdagságával  és  erejével  az  általatok  megnyomorított 
országon  segítsen.  Történt  pedig  ez,  miután  királylyá  válasz- 
tatott azok  által,  kiket  a  királyválasztás  joga  illett.  Uram  elég- 
lette  és  elégelhette,  hogy  királylyá  őt  azok  választották,  kiknek 
kezében  van,  örökös  nem  létében,  a  fejdelemiktatás  szabadsága. 
Én  akkor  nem  voltam  Magyarországon,  mikor  a  török  császár 
azt  megrohanta,  akkor  sem,  mikor  az  én  uramat  megkoro- 
názták, de  közhír  szerint  uratoknak  az  a  szokása,  hogy  a  mely 
ellenségének  házában  lakmározott  vagy  nyugodott,  azt  nem 
szokta  bántani.  Vannak,  kik  azt  mondják,  hogy  Budát  félelem- 
ből hagyta  oda;  vannak,  kik  azt  mondják,  hogy  eleség  szűke 
miatt;     a    magyarok,     látod,    máskép     vélekednek,     máskép 

vélekedtek  ti.  Uram  nem  küldött  engem  ide  a  végre,  hogy  a 
császár  subájának  ujjához  ragaszkodjam,  hanem  a  végre;  hogy 
őt  üdvezeljem,  hogy  neki  kezet  nyújtsak,  hogy  tartós,  valóságos 
békére  és  frigyre  lépjek  vele.  Mert  az  én  uram,  midőn  még 
nem  magasztaltatott  fel  annyira,  királyainak  mindig  tanácsul 
adta:  éljenek  békében,  barátságban  a  török  császárokkal;  de 
mások  nézetei  kaptak  elsőségre.  Most  már  király  levén  az  én 
uram,  hajlandó  azt  cselekedni,  mit  elődeinek  tanácsolt  vala: 
szíves  barátságra,  szoros  szövetségre  és  szabott  frigyre  akar 
lépni  a  császárral.  Hogy  pedig  a  világ  minden  részeiből  hozzák 
ide  az  újdonságokat,  azon  nem  csudálkozom ,  mert  úgy  szok- 
tak tenni  a  kalmárok;  de  a  kalmárok  nem  tudnak  mindent,  s 
a  mit  tudnak,  azt  sem  merik  mindig  igazán  elmondani,  mert 
félnek  tőletek  és  félelemből  hizelkednek  néktek.  De  annyi  bi- 
zonyos, hogy  a  keresztyén  fejdelmek  igen  hatalmasok  fognának 
lehetni,  ha  nem  élnének  ellenségeskedésben  egymással. 

Megérkezésedet  be  fogom  jelenteni  a  nagyúrnak ,  kinek 
én  rabszolgája  vagyok  —  viszonzá  amaz,  —  mondó  leszek 
neki,  hogy  béke  és  barátság  szerzésére  jöttél  ide,  s  tudató 
leszek  veled,  hogy  mint  fogja  venni  jelentésemet. 

De  uraságodtól  is  kérek  választ,  monda  Laski,  mert  az 
én  királyom  nemcsak  a  császárral  akar  szövetkezni,  hanem  veled 
is,  mint  ki  irányt  adsz  a  császárnak. 

A  nagyvezír  elmosolyodott.  Mondám  neked,  hogy  én 
uramnak  rabszolgája  vagyok,  a  becsületes  rabszolga  pedig  urá- 
nak tndtán  kivül  semmit  sem  teszen.  Urunk  rabszolgái  a  kik 
vagyunk,  nekünk  mindenek  előtt  arra  van  szükségünk,  hogy 
urunk  ügyei  boldoguljanak,  kinek  feje  ha  épségben  marad,  jól 
járunk  mi  is,  a  hűséges  szolgák.  Bizony  nagy  köszönettel 
veszem  urad  szíves  hajlamát  irántam:  de  szükség,  hogy  meg- 
érkezésedet előbb  bejelentsem  a  nagyúrnak,  hogy  lássam,  mit 
mond  hozzá.  De  hadd  halljam :  nagy-e  a  Ferdinánd  hadainak 
száma?  huszonöt    ezer    főre  mennek,  mint   halljuk.    Sok-e    az, 

urad  ellen,  kinek  erdélyi  vajda  korában  kétszer  nagyobb  had- 
serege volt?  De  igaz,  a  nagyúr  hatalma  gyengítette,  ritkította 
a  magyar  erőt.  Mi  ugyan  derekas  embereknek  véltük  a  ma- 
gyarokat, de  azokat  nem  találhattuk  jeles  harczosoknak ,  kik 
elmulasztották,  királyukat  nem  tőlünk,  hanem  egy  kis  vizböl 
kiszabadítani;  mi  legalább  való  emberünket  sem  hagynók  ilyes 
halállal  kimúlni.  —  S  most  saját  tevékenységének,  ügyes- 
ségének magasztalására  ama  gyászos  hadviselésről  kezdett 
szólani. 

Ugy  van,  monda  végre  Laski,  Ferdinándnak  sincs  nagy 
hadi  ereje,  nincs  oly  nagy,  minő  állásához  kívántatnék,  de 
válogatott  népből  áll  serege.  Nehéz  lovasa  tízezer  van,  könnyű 
lovasa  ötezer,  válogatott  gyalogja  szintén  tízezer,  köztök  négy- 
ezer lövész.  Aztán  hadai  jobbnál  jobban  vannak  felszerelve; 
nagyobb  kisebb  ágyúinak,  taraczkjainak  száma  kétszázra  me- 
gyén, s  a  sereg  hidat  visz  magával.  Ha  Lajos  király  ilyetén 
hadakkal  bir,  nem  fogott  volna  oly  szerencsétlenül  megütközni. 
Az  én  uram  pedig  azért  volt  eddigien  gyengébb  nálánál,  mert 
kénytelenítetett  erejét  felosztani.  Nagy  sereget  tartott  Szlavó- 
niában Kristóf  gróf  vezérlete  alatt  a  be-betörő  bosniai  bégek 
fékezésére.  A  Tiszamélléken  Radicscsal  több  ezer  embert  kellett 
tartania  a  végszendrői  szandzsák  ellen.  De  most,  ha  Isten  is 
úgy  akarja,  rövid  idő  múlva,  gondolom,  jó  hírt  fogtok  hal- 
lani, mert  távozásomkor  uram  hadai  egyesültek  az  Erdély- 
ből és  Lengyelországból  érkezett  hadakkal,  s  egyesültek 
Radicscsal. 

A  nagyvezír  most  jó  éjtszakát  mondott  a  követnek,  s 
Laski  jelentésére,  hogy  neki  a  többi  pasákhoz  is  vannak  le- 
velei, de  melyeket,  csak  ha  általa,  Ibrahim  által,  arra  eleve 
felhatalmaztatik,  fog  nekik  általadni,  válaszul  nyerte :  jól  tudom, 
hogy  urad  másoknak  is  irt  leveleket,  menj  holnap  hozzájok, 
üdvezeld  őket. 

XXV. 

Másnap,  december  23-án,  Laskit  Musztafa  pasánál ;  Szoli- 
mán sógoránál  találjuk. 

Tegnap  Ibrahim  pasánál  voltál,  monda  a  követnek  Mustafa, 
a  nagyvezír  előadta  nekünk,  pasa-társainak,  hogy  mit  közlöttél 
vele;  de  ugyan  mit  akar  hát  a  te  urad? 

Küldött  a  császár  látogatására  és  üdvezlésére,  akarván 
vele  barátságra,  szoros  és  örök  szövetségre  lépni. 

S  egyebet  nem  biztak  reád?  nem  hoztál  ajándékokat 
uramnak  ? 

Ha  majdan  folyamatban  leszen  a  frigy  iránt  az  alkudozás, 
akkor  még  egyéb  mondani  valóm  is  leszen.  Ajándékokat  nem 
hoztam,  mert  nem  adtak  hogy  elhozzam. 

Te  nem  jöttél  barátságot  keresni,  hanem  jöttél  kegyelmet 
keresni,  és  urad  szolgálatait  a  mi  császárunknak  felajánlani; 
de  későn  jöttél,  szivesen  csak  azon  esetre  láttunk  volna,  ha  a 
koronázás  előtt  jősz,  nem  a  koronázás  után.  Mondd  meg: 
hogy'  mert  a  te  urad  Budavárba  bemenni,  a  császár  lovának 
patkói  által  tiprott  helybe,  az  urunk  számára,  ha  majd  vissza 
fog  jőni,  épen  hagyott  palotába?  Ha  nincsen  hátunkon  a  tél, 
uradat  felkerestük  volna  Erdélyben,  hogy  őt  egyébre  oktassuk, 
nem  a  császárunkkal  való  nyájaskodásra.  Azt  mondja  törvé- 
nyünk :  hol  a  mi  urunk  feje ,  hacsak  egy  ízben  is ,  nyugodott, 
hová  paripájának  nyaka  benyomult:  annak  örök  jogon  kell 
tartoznia  urunkhoz.  Te  fitymállod  a  császárt,  ha  urad  barátsá- 
gáról tészsz  szót.  Öcsém,  te  szolgától  jöttél;  ha  nem  jöttél 
adóval,  nem  folytatom  veled  a  beszédet. 

Én  oly  véleményben  jöttem  ide,  hogy  kedves  dolgot  ho- 
zok mind  a  császárnak  mind  nektek,  ha  barátságot  és  szövet- 
kezesi  hajlamot  hozok  uramtól  magammal.  Vagy  azt  gondolod, 
hogy  mivel  Lajos  királyt  megszalasztottátok  és  néhány  urat  a 
csatamezőn  megöltetek,  Magyarország  már  semmivé  lett?  Vagy 

talán  csekély  dolgot  hoztam  ide  magammal,  midőn  a  szenve- 
dett kár  daczára  nem  fenyegetlek  benneteket  bosszúállással, 
hanem  békét  és  barátságot  ajánlok  fel  nektek?  Te  a  magya- 
rokat;  úgy  látom ;  már  oláhoknak  véled.  Mondád:  ha  nem 
hoztam  adót;  vége  az  értekezletnek.  Adót  én  nem  hoztam, 
Isten  veled. 

Miket  mondottál,  azokat  előadók  leszünk  urunknak,  és 
akkor  majd  el  fogsz  mehetni.  De  minek  ez  az  alakoskodás? 
gondolod ;  hogy  előttünk  nincsen  tudva  uradnak  megszűkült 
állapota?  Hiszen  Radul  havasalföldi  vajda  előtt  ügyeiteket  nem 
palástolhattátok  el;  s  ő;  mint  hűbéresünk,  mindent  megir  a  por- 
tára. Bizonyos,  hogy  te  segédet  jöttél  kérni  és  adót  hoztál 
magaddal;  vagy  azért  jöttél,  hogy  menhelyet  készíts  itt  urad 
számára,  ha  majd  ide  fogott  szökni,  mert  Ferdinánd  hatalma 
nagyobb  az  uratokénál. 

Adóról  uram  még  csak  nem  is  álmodozik,  arról  tehát 
hallgatok.  Az  uramnak  Ferdinánd  ellen  nyújtandó  segélyről 
utóbb  fogok  szólani,  most  csak  annyit:  kell  hogy  a  barátság 
és  frigy  érett  megfontolás  után  alakuljon  meg,  pedig  nemcsak 
a  jelen  hanem  a  jövendő  szükségeknek  is  tekintetbevételével. 
Nem  jöttem  itt  uramnak  menhelyet  keresni,  s  kérlek,  ne  is 
adjatok  neki  menhelyet,  mert  arra  nincs  szüksége.  De  szerzenék 
örömest,  ha  lehetne  barátságod  a  te  urad  s  a  magamé  között, 
ki  hajlandó  volna  atyjául  fogadni  a  császárt. 

Micsoda,  atyjául?  De  mondd  nekem,  mily  nemzetből  való 
vagy  te?  mert  látom,  hogy  nem  vagy  magyar. 

En  lengyel  vagyok. 

És  olaszul  hol  tanultál?  *) 

Olaszországban. 

Ott  mit  míveltél? 

Tanulás  és  látás  kedvéért  tartózkodtam  ott. 


*)  Laski  t.  i.  úgy  látszik,  olaszul  szólott  a  tolmács  kedvéért. 


ÉS  AZ  EURÓPAI  HATALMASSÁGOK.  99 

Öcsém;  sokat  tanultál,  de,  bizony,  keveset  értesz.  Nem  a 
bölcseség  igéjét  mondottad,  mondván :  hogy  urad  hajlandó  volna 
atyjául  fogadni  a  császárt.  Lám,  mily  üdves  dolog,  hogy  a 
követ  előbb  a  pasákkal  szól,  mert  ha  ezt  meghallaná  a  csá- 
szár, nem  tudom  mit  tenne  veled;  annyi  szent,  hogy  fejed  nem 
állana  erősen  vállaid  felett.  Tudod,  nemde,  hogy  az  isteni  ha- 
talmasság után  az  első  a  mi  nagyurunk,  és  valamint  egyetlen 
egy  nap  járja  be  az  öszves  eget,  úgy  az  öszves  világ  csá- 
szárja a  mi  urunk;  és  te,  a  ki  vagy  az  erdélyi  bánnak  futárja, 
te  a  mi  nagyurunkat  a  te  uracskád    atyjának   merted   nevezni! 

Ha  imént  távozom,  helyesebben  cselekszem  vala,  mert  nem 
hallottam  volna  uramat  fitym áltatni ,  de  még  magamat  sem.  S 
mi  rósz  rejlik  abban,  hogy  Magyarország  királya,  ki  leveleiben 
barátjának  és  kedves  szomszédjának  hívta  a  császárt,  most  neki 
úgy  fogna  irni,  mint  tisztelt  atyjának?  Ha  ti  nem  akartok  tisz- 
teltetni, ám  legyen.  Nemde  a  gyermeknek  kötelességében  áll, 
különösen  tisztelni  az  atyát?  Ha  ez  nincsen  ínyetekre,  vessünk 
véget  a  pörnek:  a  te  urad  nem  leszen  atyja  az  enyimnek,  az 
én  uram  nem  leszen  fia  a  tiednek.  S  lévén  a  te  urad  oly  ha- 
talmas, mint  mondod,  tehát  ama  szóért  szegény  fejem  vesze- 
delemben forogna?  Talán  kerge  kecskefejnek  tartod,  vagy  azt 
hiszed,  hogy  a  császár  eszélye  és  embersége  szakasztott  mása 
a  tiednek.  Nem  csudálom,  hogy  égig  emeled  uradnak  hatal- 
masságát, úgy  szokta  azt  tenni  urának  hatalmával  mindenik 
szolga.  A  keresztyén  királyok  jobbágyai  is  úgy  cselekesznek. 
A  francziák  a  magok  páratlan  erejét  hánytorgatják,  a  spanyo- 
lok, a  németek,  a  lengyelek,  a  magyarok  szintén  a  magokét. 
De  az  én  uram  nem  engedi,  hogy  számat  teli  vegyem,  mikor 
róla  szólok ;  tudván,  hogy  a  mindenható  erő  nem  a  ti  keze- 
tekben van,  hanem  az  Istenében.  Mi  oknál  fogva  hivod  te  az 
én  uramat  erdélyi  bánnak,  és  engemet  mi  okon  futárnak?  Vagy 
igen,  valamint  a  te  urad,  mert  nem  vagyok  jobbágya,  nekem 
nem  császárom,  de  neked  császárod,    úgy   az   én  uram   nekem 

király,  neked  nem.  Futárnak  neveztél,  talán  azért  mert  kevesed 
magammal  jöttem.  Nálunk  szokás,  levágni  a  ló  farkát,  ha  az 
akadályul  szolgál  a  harczosnak.  A  ló  mindamellett  ló  marad, 
és  hasznosabbá  válik  egyszersmind.  A  követet  sem  teszik  kö- 
vetté a  lovászok,  az  öltönyök,  a  szolgák:  hanem  urának  benne 
vetett  bizodalma,  s  a  tárgy,  melylyel  megbízták. 

Miattam  királynak  tarthatod  uradat,  de  nékünk  ő  nem  az, 
mert  nem  kért  tőlünk  engedelmet  az  uralkodáshoz.  Néked  mind- 
azáltal mondom,  hogy  Isten  hozott.  Futárnak  neveztelek,  mert 
urunkhoz  nem  jőnek  követek  ajándékok  nélkül:  nem  mintha 
kivánnók  az  ajándékokat,  de  mivelhogy  az  ajándék  jele  az 
urunk  iránti  hódolatnak.  Bizonyos  lehetsz,  hogy  császárunkat 
nem  fogod  látni,  hogy  kezét  nem  fogod  megcsókolhatni. 
Uradnak  eljárása  nem  volt  királyi,  a  mint  hogy  nem  is  király. 

Ajándékokat  nem  hoztam,  de  uradhoz  jöttem  mint  követ 
nem  hordván  lomot,  mint  szoktak  a  szamarak,  hanem  hordván 
hitemre  bizott  s  engem  követnek  jelző  szavakat.  Egyébiránt 
mondtam  már,  hogy  a  te  urad  nem  császárom,  hogy  tehát 
nem  gondolok  vele,  ha  viszonzásul  te  az  én  uramat  nem 
ismered  királynak. 

Az  helyesen  cselekszik,  ki  urának  hirétnevét  oltalmazza. 
Császárunk  holnap  tudni  fogja,  hogy  miről  értekeztem  veled. 
Jó  éjtszakát!  Nem  tudom,  mint  fogsz  járni  ezzel  a  barátság- 
felajánlásoddal. De  ne  félj,  légy  jókedvű:  nehéz  viszonyok  kö- 
zött ismerszik  ki  az  ember. 

XXVI 

Ugyancsak  december  23-án  Aj  ász  pasánál  is  volt  a  követ, 
ki  őt  nyájasan  fogadta.  Vájjon  küldte-e  Radul  vajda  Balaort 
királyodhoz,  —  kérdé  Ajász  —  mondandót,  hogy  mit  ta- 
nácslok  neki?  Mert  én  nagy  barátságban  állok  a  vajdával,  s 
ez  oknál  fogva  általa  akartam  tanácsomat  urad  tudomására  jut- 
tatni. De  csudálom,  hogy  oly  későn  jöttél  császárunk  portájára. 

Uram  több  izben  különösnek  mondta  előttem,  —  vála- 
szola  a  követ  —  hogy  Radul  neki  a  vett  jótéteményért*) 
háladatlansággal  fizet,  de  azt  sohasem  emiitette,  hogy  Radul  őt 
nevedben  valamiről  értesité  vala. 

Ajász  most  tudatni  kivánta  Laskival,  hogy  a  mohácsi 
vérmezőn  Zápolya  testvérének  Györgynek  holttestét,  noha  ő,  a 
pasa  azt  erősen  kerestette,  nem  lehetett  megtalálni,  s  a 
követ,  küldője  kegyeinek  felajánlása  után,  hazament,  és  Gritti- 
hez,  a  diván  titkos  tanácsosához  is  lévén  levele,  azt  kezéhez 
küldte. 

Gritti  Alojz,  vagy  mint  történetíróink  nevezik,  Gritti  Lajos, 
természetes  fia  volt  a  velenczei  berezegnek;  Konstantinápoly- 
ban, hol  született,  otthonos,  nagyravágyó  és  pénzsovár,  s  mindig 
száz  ármány  fonalait  szövő.  A  török  őrök  Laskihoz  senkit  sem 
bocsátottak,  de  Gritti  megvesztegetvén  őket,  december  26-kán 
meglátogatta  a  követet.  Uramnak  tudomására  jutott,  monda 
neki  Laski,  hogy  te  nagyon  benvagy  a  pasák  kegyében,  kéret 
ennélfogva,  légy  kezemre  a  portánál,  melynek  eljárása  isme- 
retlen előttem.**)  Továbbá  nem  csekély  szolgálatot  fogsz  uram- 
nak azáltal  is  tenni,  ha  azon  harminczezer  tallért,  melyeket  a 
franczia  király  uramnak  havonkint  a  velenczeiek  kezéhez  küld, 
Törökországon  át  Magyarországba  szállítod.  Ha  czélom  eléré- 
séhez itt  kilátás  leszen,  bővebben  fogok  veled  a  díjról  érte- 
kezni, melyet  szolgálataidért  veendesz. 

Gritti  magának  és  a  velenczei  követnek  tulajdonította  az 
érdemet,  hogy  a  törökök  a  lefolyt  nyáron  nem  mentek  haddal 
Magyarországra.  A  szövetséget  csak  adó  felajánlása  mellett 
vélte    elérhetőnek.  —  Arra    nem    vagyok    felhatalmazva,   volt 


*)  Verancsicsnál  olvassuk:  János  vajda  beiktatta  Radul  vajdát  havaselföld- 
ben,  vajdaságban. 

**)  Tévednek,  kik  irva  hagyták,  hogy  Laski  már  ezelőtt  több  ízben  mint 
Zsigmond  lengyel  király  követe  volt  Konstantinápolyban. 

Laski  válasza,  de  fürkészd  ki,  kérlek,  itt  az  emberek  nézeteit 
s  a  mit  kikutattál,  add  levélben,  vagy,  ha  lehetséges  személye- 
sen tudtomra. 

XXVII. 

December  28-kán  Laskit  ismét  Ibrahimnál  találjuk.  Urad 
testvéri  hajlandóságának  felajánlását  —  kezdé  az  értekezletet  a 
nagyvezír  —  hálás  szívvel  veszem,  s  akarok  neki  testvéröcscse 
lenni,  de  kell  hogy  a  testvéreket,  a  barátokat  azonegy  érzelem 
lelkesítse.  Én  tehát  kívánván  őszinte  szövetségre  lépni  uraddal, 
kimondom,  hogy  mielőtt  e  lépést  tehessem,  tudnom  kell  urad- 
nak minden  ügyeit,  tudnom  névszerint  azt:  mit  kivan  császá- 
runktól? mily  helyzetet  akar  irányában  elfoglalni?  mert  ha  e 
helyzet,  ez  állás  nem  volna  olyas,  mely  a  császárnak  dicső- 
ségére válnék,  akkor  szívetek  fenekén  oly  valami  rejlenek,  mi 
előbbutóbb  kárunkra  onnan  ki  fogna  pattanni;  akkor  bocsánatot 
kérek  uradtól,  ha  nem  csapok  fel  testvéréül. 

Hogy  uram  a  legeslegbizodalmasabb  viszonyra  akar  veled 
lépni  —  válaszolá  Laski  —  azon  parancsából  is  megítélheted, 
mely  engem  csak  abban  az  esetben  utasított  a  többi  pasáknak 
is  meglátogatására,  ha  te  úgy  kívánnád.  S  mert  kívántad, 
meglátogattam  őket,  de  Musztafa  pasa  méltatlanul  bánt  velem. 
Fenséges  uramat,  királyomat  nem- királynak  nevezte,  engem 
futárnak  szidalmazott.  Mi  haszna  tapasztalnom,  hogy  te  sze- 
mélyesen emberséges  vagy  irántam :  ha  megengeded,  hogy  ura- 
mat s  hogy  engem  mások  fitymálhassanak.  Ha  ezt  előre  tudom, 
biz'  Isten,  nem  mentem  volna  hozzája.  Nem  jöttem  ide  nyel- 
veskedni;  nem  jöttem  ide  az  ő  tiszteletére,  de  jöttem  a  köz- 
ügyekről veled  értekezendő.  Gondolom,  azért  utasítottál  engem 
ama  pasához,  hogy  lássam,  közted  és  közte  mily  nagy  legyen 
a  különbség.  Ha  veled  értekezem,  tetszésemre  van  minden, 
mert  észreveszem,  hogy  legbensőbb  képviselője  vagy  uradnak. 
Ügyességednek,    erényednek    élét  lehetetlen  fel  nem   ismernem. 

Látom;  hogy  ismered  a  különböző  emberek  különféle  szokásai- 
kat és  erkölcseiket,  hogy  tudod,  mily  tengelyek  körül  forognak 
a  világi  ügyek,  minemű  a  királyok,  fejdelmek  udvaraiban  az 
eljárás.  Bölcseségednek,  tekintélyednek,  emberségednek  nagy  a 
híreneve  közöttünk :  Musztafa  pasának ,  Ajász  pasának  nevét 
sohasem  hallottam.  S  mert  oly  jeles  tulajdonokkal  birsz,  birsz 
pedig  egymagad,  azért  fenséges  uram  méltónak  talált  téged, 
de  egyedül  téged,  hogy  testvérül  fogadjon.  Epén  nem  csodál- 
kozom, hogy  ezen  szövetségre  csak  uram  szándékának  szaba- 
tosabb kinyilatkozása  után  akarsz  lépni.  A  mit  az  én  uram 
mindig  tanácslott  volt  királyainak,  Ulászlónak  és  Lajosnak,  azt 
most  királyi  polczra  jutván,  önmaga  akarja  végrehajtani :  békét, 
barátságot,  szövetséget,  frigyet  kivan  és  óhajt  császároddal 
kötni;  s  kívánja  és  óhajtja,  hogy  abban  te  légy  a  közbenjáró 
Atyafi  —  viszonza  a  nagyvezír  —  midőn  nagy  és  külön- 
féle dolgokról  foly  az  értekezlet,  akkor  szükségképen  kellemetlen 
dolgok  is  vegyülnek  a  kellemesekhez,  kivált  olyatén  ügyeknél, 
minők  a  köztünk  fenforgók.  Musztafa  pasa  jámbor  ember,  a 
császári  háznak  agg  híve,  rabszolgája;  ő  is,  mint  mások,  a 
maga  módja  szerint  él,  a  maga  módja  szerint  cselekszik.  A  mi 
uradat  illeti,  miután  a  testvériség  kötelékével  akar  engem  ma- 
gához lánczolni,  s  miután  bizodalommal  viseltetik  irántam,  íme, 
fogadd  tanácsomat,  általa  urad  jól  fog  járni.  A  te  királyod 
trónusra  jutott,  nem  mint  Lajosnak  örököse,  és  nem  azért  mert 
fejdelmi  vérből  való,  hanem  azért,  mert  egy  felekezet  őt  meg- 
választotta, megkoronázta.  Ellensége,  Ferdinánd,  hatalmasabb 
nálánál,  ellenségének  is  van  felekezete  a  magyarok  között.  Es 
hogy  az  igazat  megvalljam,  ha  bár  egyébre  nem  támaszkod- 
hatnék, mint  azon  körülményre:  hogy  Lajos  király  testvérét 
hitvesül  birja,  még  azon  esetben  is  erősebb  az  ő  joga  Isten 
előtt  mint  uradé.  Bennünket  mi  illet,  mi  Lajos  királyt  megöltük, 
fejdelmi  székét  elfoglaltuk,  abban  lakmároztunk  és  aludtunk: 
Magyarország  a  mienk.     Mert  azok  botorul    cselekesznek,    kik 

mondják,  hogy  koronáik  által  válnak  királyokká  a  királyok.  Az 
arany,  a  drága  gyöngyök  nem  uralkodnak }  hanem  a  vas,  a 
szablya,  mely  engedelmességet  ró  a  nyakakra.  S  mit  a  szablya 
szerzett,  azt  a  szablya  által  kell  megtartani;  és  a  mit  az  erő- 
szak elfoglalt,  az  csak  erőszak  vagy  szerződések  által  szállhat 
másra.  Tanácslom  tehát,  hogy  lehető  legnagyobb  tiszteletet 
tanúsíts  uramnak,  mert  amaz  ország  az  övé;  az  ellenkezőnek 
bebizonyítására  ne  vesztegessed  idődet.  Tudjuk,  minemű  hata- 
lommal bir  urad;  tudjuk,  mennyire  van  Magyarország  általunk 
kizsákmányolva,  egészen  a  fizetési  tehetetlenségig;  tudjuk,  hogy 
a  rendek  nagyobb  része  Ferdinándhoz  állott;  tudjuk,  hogy  urad 
visszavonult  hadai  elől.  Azért  ragadja  meg  urad  császárunknak 
öltönyujját,  ismerje  őt  urául,  akkor  birni  fogja  az  országot, 
tőlünk  fogja  birni,  s  olyatén  segéddel,  mely  nemcsak  Ferdi- 
nándot, hanem  Ferdinánd  barátjait  is  porrá  őrli.  Az  ő  bér- 
czeiket  paripáink  patkói  rónává  fogják  lapítani.  Ezen  értelemben 
tehát  biztosíthatod  uradat  az  országlásról,  biztosíthatod  a  császár 
barátságáról,  biztosíthatod  testvéri  hajlamomról;  ezen  feltétel 
alatt  urad  királysága  fenn  fog  állani.  Lám,  ha  nem  vetik  ma- 
gokat közbe  a  velenczei  követek  s  ama  köztársaság  herczegé- 
nek  fia,  kihez,  tudom,  szintén  volt  leveled:  a  lefolyt  nyáron 
felfaltuk  volna  mind  Ferdinándot  mind  uradat,  mert  ha  ketten 
veszekednek  egymással,  mindig  gyönyörű  alkalom  kínálkozik  a 
harmadiknak.  En  a  rumeliai  hadakkal  s  a  jancsároknak  egy 
részével  Dunán  innen  működtem  volna  Ferdinánd  ellen,  társam 
Ajász  pasa  pedig  az  országnak  másik  felében  a  te  urad  ellen, 
magához  vévén  természetesen  a  moldvaiakat  és  néhány  ezer 
tatárt.  S  hogy  Lengyelországból  egy  szikra  segítség  se  jöhes- 
sen hozzátok,  oda  is  egy  falka  tatárt  küldöttünk  volna.  De  mi 
a  velenczeiek,  a  mi  barátaink  kérelmére  elhalasztottuk  e  szán- 
déklatot; csak  elhalasztottuk;  meglehet  hogy  rögtön  ott  ter- 
münk, s  tenkre  teszszük  könnyű  szerrel  a  két  fejdelmet,  kik 
már  kifárasztották  egymást.    Tanácslom  tehát:  kérd  adományul 

az  országot  uramtól;  kérd,  hogy  ne  vegye  rósz  nevén  uradnak 
késedelmes  voltát.  Mondd,  hogy  a  te  urad  az  ő  öltönyujjának 
árnyéka  alá  kívánkozik;  igérj  adót  neki,  az  öszlet  felemlítése 
nélkül,  mint  melynek  mérséklése  az  én  dolgom  leszen.  Ha  e 
szerint  cselekszel:  czélt  fogsz  érni.  Ha  urad  a  maga  erejébe, 
a  maga  kincseibe  bizik,  akkor,  meglásd  atyafi,  tapasztalni  fogja: 
hogy  nehéz,  vizet  meríteni  azon  kútból,  melyben  nincsen  víz; 
hogy  elszakad  a  hűr,  melyet  örökön  örökké  pengetnek. 

Beszéded  hosszú  volt,  válaszola  a  követ,  mindent  emlé- 
kezetben tartanom  szintén  lehetetlen.  Mondád  legelői:  hogy 
uram  nem  öröködés  útján,  nem  a  királyi  vér  jogán,  hanem  egy 
felekezet  által  felkaroltatva  tett  szert  a  koronára.  Helyesen 
mondád,  hogy  uram  számára ,  nem  lévén  királyi  vérből  való, 
nem  nyílhatott  meg  az  öröködés;  ez  áll,  de  áll  más  részről 
az  is,  hogy  Lajos  magvaszakadásának  miatta,  az  én  uram 
közakaratul  választatott,  koronáztatott  királylyá.  Öröködési  ala- 
pon Lajos  nagybátyjára,  a  lengyel  királyra  szállott  volna  a  ko- 
rona. De  Lengyelország  királya,  a  helyett  hogy  ilyetén  örökö- 
dést  magának  igényelne,  uram,  királyom  koronázására  követeket 
küldött*),  kik  neki  szerencsét  kívánjanak  az  országláshoz.  A 
nők  nálunk,  azonképen  mint  nálatok,  nem  öröklik  a  főhatalmat. 
Ennyiben  tehát  Isten  és  emberek  előtt  uram  ügye  igazságosnak 
fog  ismerszeni.  Mondád  továbbá,  hogy  Ferdinándot  az  urak 
másik,  nagyobb  része  hivta  meg  Magyarországba.  Igaz,  voltak 
néhányan,  kik  mindjárt  Lajos  halála  után  Ferdinándhoz  állottak, 
azok  t.  i.,  kik  a  veletek  kötendő  békét  mindig  ellenezték,  de 
nem  voltak  annyian  s  nem  olyasok,  hogy  őket  országos  fele- 
kezetnek lehetne  mondani.  Mondád  azt  is,  hogy  mivel  meg- 
öltétek Lajost  s  elfoglaltátok  Budát,  azért  tietek  az  ország. 
Ha  az  volt  akaratotok,   hogy  Buda  a  tietek   maradjon,   akkor 


*)  Felébb  láttuk,  hogy  Zsigmond  követei  nem  voltak  jelen  a  koronázási 
ünnepélyen. 

Budát  más  állapotban  kellett  volna  hagyni,  olyasban,  minőben 
Kairót ,  Damaszkust,  Rhodust  hagytátok:  felgyújtva,  kifosztva, 
elpusztítva.  De  ti  illetetlenül  hagytátok  a  várat,  bántatlanul,  s 
onnan  ijedtségből  rögtön  kitakarodtatok.  Budát  elfoglalni  nem 
volt  nagy  dolog,  s  bizony  különös  volna  ebből  azt  következ- 
tetni, hogy  Magyarország  királya  tehát  hűbérességre  kötelezte- 
tik császárod  irányában.  A  tanács  pedig,  melyet  adsz,  hogy 
urad  öltönyujjához  kapaszkodjék  az  enyim,  az  becsületére  vál- 
nék a  te  császárodnak,  de  nem  az  én  királyomnak.  Micsoda? 
azért,  mert  egy  ízben  becsaptatok  Magyarországba,  s  mert 
egykét  várat  elfoglaltatok  Szeremben,  azért  már  tőletek  függ- 
jön, már  nektek  adózzék  Magyarország  királya?  ő,  ki  sorra 
nézve  a  harmadik  az  öszves  keresztyénség  királyai  között, 
gazdagságra,  hatalomra  nézve  az  első;  ő,  ki  előbb  több  ízben 
győzte  meg  mind  a  ti  császáraitokat  mind  a  mieinket;  ő,  ki 
adózásra  kényszerítette  a  velenczeieket ;  ő,  ki  más  tartományo- 
kon kivül  Csehországot,  Ausztriát  birodalmához  kapcsolta,  ő 
most  adót  fizessen  nektek?  Mátyás  király  viszályban  élt  Fridrik 
császárral,  s  Mátyás  ügyei  roszabb  karban  állottak  mint 
jelenleg  az  uraméi,  és  ő  rövid  idő  múlva  mégis  felülkerekedett. 
Azt  pedig,  hogy  Ferdinánd  hadai  elől  hátráltunk,  azt  szánt- 
szándékkal tettük,  mint  kik  nehézkés  lovait,  vasas  embereit 
ezáltal  kifárasztani,  kiböjtölni  remélhettük.  Most,  Isten  segítsé- 
gével, majd  más  híreket  fogtok  hallani.  Én  ide  jöttem,  hogy 
köztünk  s  köztetek  kölcsönös  szeretetet,  békét,  barátságot, 
frigyet  eszközöljek:  mi  ha  meg  fogott  történni,  Ferdinánd  ellen 
egész  kézzel  vonandjuk  fel  az  íjat,  nem,  mint  eddig,  csak  két 
újjal,  mert  uram  a  hatalmasabb  ellenséggel,  veletek  volt  foglalatos. 
Akarunk  barátaitok  barátai,  elleneitek  ellenei  lenni.  S  te  ezt 
keveselled  Magyarország  királyától,  ki  még  Lengyelország  ki- 
rályát is  fogja  nektek  szövetségesül  szerezni?  Az  adóról  pedig 
hallgassunk,  mert  az  én  fenséges  uram,  királyom,  nemcsak 
mostani    ellenségére,    de    sőt   lovászára  is  inkább   szállítaná  az 

országot ;  mintsem  hogy  azt  nektek  adózóvá  tegye.  Azért  ha 
nem  kell  a  szövetség ,  melyet  magammal  hoztam,  adjatok  út- 
levele^ hogy  merre  jöttem,  arra  vissza  is  mehessek. 

Hosszasabb  hallgatás  után  monda  a  nagyvezír:  Üljünk 
közelebb  egymáshoz ,  hogy  szertartások  nélkül ,  kényelmesen 
folyjon  az  értekezlet*).  Kérlek,  mondd  nekem,  mi  végre  kellene 
letennünk  jogunkról  Magyarországra?  mi  hasznot  meríthetnénk 
az  általad  ajánlott  szövetségből?  Tudnod  kell  ugyan  is,  hogy 
a  kit  magához  kapcsol  uram ,  azt  kegyességének  és  barátsá- 
gának ölében  annyira  ápolja,  miszerint  még  egy  porszemmel 
se  gyengüljön.  Ha  királyodnak  adjuk  az  országot,  ha  vele  szö- 
vetségre lépünk,  barátjainak  barátjai,  ellenségeinek  ellenségei 
leszünk.  Nemde  mihelyest  felhivatunk  általa,  segítségére  kell 
lennünk,  segítségére  jelenleg  Ferdinánd  s  az  ama  világrészben 
hatalmas  németek  ellen,  kikre  támaszkodik  a  ti  császártok, 
kikre  támaszkodik  a  franczia  király,  kikre  támaszkodnak  a  ve- 
lenczeiek,  ha  nagyobb  valamit  akarnak  végrehajtani.  Gondold 
meg,  mennyi  idejébe  fog  ez  uramnak  kerülni,  még  pedig  nem- 
csak egy  hónapig,  nemcsak  egy  évig  tartó  küzdelmekbe.  S  az 
én  uram  ezt  haszon,  felsőbbség  és  adó  nélkül  tegye,  egyedül 
csak  urad  barátságáért?  Ez  drága  barátság,  uram  nem  akarja 
megvásárlani.  Es  a  te  urad  ki  ellen  fog  nekünk  segédet  hozni? 
A  Perzsák  ellen?  azok  nagyon  távol  esnek  tőletek.  S  ellenök 
nincs  is  szükségünk  senki  segédére,  mert  birodalmuk  felét  már 
meghódítottuk,  s  ha  nincsenek  egy  hitvalláson  velünk,  végok 
volna  már  régen.  Mondd,  hol  leszen  segédünkre  a  te  urad?  s 
barátságaért  odaadjuk  neki  a  mi  Magyarországunkat,  és  annyi 
erőhatalommal  keljünk  segédére  ? 

Mondd  nekem,  folytatá,  ha  történetesen  ti  vagytok  oly 
hatalmasok,  minők  mi   vagyunk,  és  ha    a  mi   követeink    olyas 


#)  Jovius  szerint  (Histor.  sui  temp.  1.  XXVIII.)  Ibrahim   és  Laski  tolmács 
nélkül,  illír  nyelven  értekeztek  egymással. 

inditványnyal  jönének  hozzátok,  minővel  te  most  hozzánk  jöttél, 
mitévők  vagytok  velők?  felakasztanátok  őket,  mert  hiszen  jól 
emlékezünk,  mit  követett  el  Lajos  egyik  emberünkkel,  ki  vajmi 
nagy  úrtól  küldetett  hozzá  és  ki  semmi  roszszal  sem  illette  őt.*) 
De  hiszen  lakolt  érette  a  jámbor  király,  s  én  bizony  sajnálom 
sorsát.  Csudálom,  hogy  eszélyes  ember  létedre  menevédlevél 
nélkül  jöttél  ide,  ezzel  a  te  makacsságoddal,  ezzel  a  drága 
barátsággal,  melynek  itt  nem  akar  vevője  akadni.  Fogadd  ta- 
nácsomat, hódolj  uramnak  és  igérj  adót  neki ;  mert  máskülönben 
sem  urad  sem  Ferdinánd  nem  fogják  bírhatni  Magyarországot. 
Láttad  az  utat,  melyen  minnapában  Magyarországba  mentünk; 
nemde  kevés  a  fű,  mi  rajta  nő  ?  Most,  ha  szükséges  lészen,  még 
nagyobb  készülettel  fogunk  jőni,  mert  akkor  egy  ellen  indul- 
tunk, most  indulnunk  kell  kettő  ellen;  Budából  Konstantinápolyt 
csinálunk,  öszves  birodalmunk  székhelyévé  alakítjuk;  a  tatárokat 
pedig  Lengyelországra  fogjuk  küldeni,  és  olyas  hatalommal 
leszen  urunk  fellépő,  minőt  még  fül  nem  hallott,  szem  nem 
látott  eddigien.  De  én  most  nem  török  módon  szólottam  ve- 
led; beszédünk  rövid  szokott  lenni,  karunk  hosszú;  —  s  elfa- 
kadt nevetve. 

Követni  fogom  szokástokat,  —  monda  Laski  —  rövid 
leszek.  A  mely  családapa  a  nyári  hónapokban  fát  keresgél, 
annak  a  téli  hónapokon  jár  esze,  midőn  majdan  szükség  leszen 
tüzelleni.  Meglehet,  hogy  uram  barátságának,  szövetségének  a 
jelen  pillanatban  nem  sok  hasznát  vennétek,  de  a  jövendőre  is 
szokás  tekinteni  barátság,  szövetség  kötésekor.  A  ti  hatalmatok 
rendkívüli  növekedése  egyetlen  egy  keresztyén  fejdelemnek  sem 
lehet  ínyére,  s  erre  nézve  mondhatnék  neked  holmi  dolgokat, 
ha  nem  tartanék  attól,  hogy  fenyegetésnek  veszed  s  megha- 
ragszol miatta.  Menevédlevél  nélkül  jöttem  ide,  igaz,  de  eré- 
nyedben,   híredben    nevedben    rejlik    számomra    a    biztosíték. 


*)  V.  ö.  Verancsics  Antal  összes  munkáit  II.  k.  152  1. 

Francziaországban  levén ,  hallottam,  hogy  néhány  foglyot ;  kik 
Lajos  királyt  oltalmazandók,  egyenesen  urad  fejét  s  a  tiédet 
keresték  szablyáj  okkal,*)  szabadon  bocsátottál,  sőt  hogy  dísz- 
öltönyökkel,  paripákkal,  pénzzel  láttad  el  őket.  Ezen  tett  nagy 
dicsőséget  szerzett  ottkünn  néked,  s  én  emberségedbe,  nagy- 
lelkűségedbe vetvén  bizodalmamat,  idejöttem  szablya  nélkül,  de 
hozván  szivemben  őszinte  hajlamot,  melyről  feltettem,  hogy 
kedves  leszen  előtted.  Ha,  mint  rebesgetik,  Károly  császár, 
Anglia  és  Francziaország  frigyre  lépnek  egymással,  akkor  még 
a  halottak  is  ellenetek  fognak  támadni.  Nem  tagadom,  hogy 
most  mi  vagyunk  szükségben,  mert  nagy  feladás  volna,  egy- 
szerre mind  uraddal  mind  Ferdinánddal  hadakoznunk;  de  talán 
nincs  oly  távol  az  idő,  mely  veletek  is  fogja  az  általam  in- 
dítványozott szövetséget  saját  érdektekben  járónak  látatni. 
Mondtam  már  számos  ízben:  adót  nem  kaptok  tőlünk.  S  ha 
akartok  általunk  tiszteletben  tartatni  —  mondád,  hogy  urad 
szemében  elsősége  van  a  tiszteletnek  a  haszon  felett,  —  adjá- 
tok vissza  uramnak,  mit  Lajos  király  idejében,  mit  e  napig 
Magyar-,  Tót-  és  Horvátországokban  elfoglaltatok,  akkor  az 
én  uram  mindig  tisztelni  fogja  a  tiédet,  akkor  leveleiben  őt 
mindig  nálánál  nagyobbnak  fogja  vallani,  akkor  őt  gyámjának 
fogja  ismerni.  Ha  urad  nekünk  visszaadja  az  elfoglalt  helyeket, 
hármas  hasznát  fogja  látni.  Először:  számot  tarthat  a  magyarok 
állandó,  engedelmes  barátságára.  Másodszor:  a  magyar  királyok 
őt  náloknál  nagyobbnak,  őt  gyámjoknak  fogják  ismerni.  Har- 
madszor: ezen  nagylelkű  eljárásod  által  magadhoz  fogod  haj- 
lítani a  keresztyén  világot.  Miért  birsz  oly  hatalommal,  hogy 
a  császár  császárjának  mondatol?  Azért  mert  roppant  belátással 
bírsz;  fel  kell  tehát  tennem,  hogy  nálamnál  sokkal  jobban 
látod  a  veszedelmeket,  melyek  birodalmatokat  fenyegetik.  De 
bocsánatot,  hogy  ily  hosszas  voltam. 


*)  A  mohácsi  ütközetben ,  mint  Hammernál,  török  forrásokból  olvassuk,  s 
mint  Verancsics  is  említi,  de  ki  Ibrahim  kegyelmes  eljárásáról  semmit  sem  tud. 

Tudod  min  nevettem?  kérdé  Ibrahim  a  követet.  Nevettem 
azon,  hogy  tőlünk  visszakívántad  foglalványainkat.  Körmeink, 
atyafi,  élesebbek  a  sólyoméinál.  A  mire  kezünket  teszszük,  az 
kezeinkben  marad,  hanemha  elvágják  ujjainkat.  Nekünk  hosszú 
kezeink  vannak,  nektek  sóvár  szemeitek.  Nándorfehérvárat  aka- 
rod? bizony  álmadozol!  Nem  is  merem  császáromnak  elmondani; 
de  tőlem  ne  félj,  bennem  vetett  bizodalmadnak  nem  fogod 
kárát  vallani. 

XXVHI. 

December  29-én  Ibrahim  engedelméből  Gritti  meglátogatta 
a  követet.  A  nagyvezír  meghagyta  néki,  ügyekeznék  Laskit 
némi  adó  felajánlására  hajlítani,  de  ő  ellenkezőleg  távozásakor 
e  szavakkal  vett  búcsút:  Jól  történt,  hogy  keményen  viselted 
magadat  ez  ügyben;  én  holnap  találkozni  fogok  a  nagyvezírrel 
s  azon  leszek  mindenkép,  hogy  az  adó  felajánlásának  káros 
voltát  éreztessem  vele.  A  magyar  nép  ezt  iszonynyal  fogná 
megérteni;  miatta  a  keresztyén  hatalmasságok  távol  esnének 
János  királytól;  sőt  maga  Ferencz  király  is  kénytelen  volna 
tőle  segédkezét  megvonni;  —  ez  volt  az  alap,  melyen  Laski 
folyvást  ellenezte  a  követelést. 

1528.  januárius  2-án  Gritti  hírt  hozott,  hogy  Ibrahim 
felhagyván  az  adó  sürgetésével,  most  elégli,  ha  évenkint  követ 
érkezik  Magyarország  királyától  a  portára  tízezer  forint  értékű 
ajándékokkal.  Szabott  időben  szabott  ajándékot  hozni,  —  vá- 
laszolá  Laski  —  annyi,  mint  adót  fizetni.  Továbbá  elkerülhet- 
lenül  szükséges,  hogy  a  Szerémséget  adja  vissza  a  porta,  ha 
szilárdnak  óhajtja  a  két  nemzet  közt  a  frigyet.  A  magyar  urak 
közül  külön  mindenik  Szeremben  birtokra  ügyekezett  szert  tenni 
az  odavaló  bor  jósága  miatt.  A  főpapok  közül  kivált  a  kalo- 
csai érsek  ott  sokat  fogna  veszíteni,  s  másrészről  a  porta 
nem  sok  hasznát  venné  Szeremnek:  jelesebb  várak  ott  nem 
lévén.  Hogy  Gritti  egy  nézetben  legyen  vele,  Szerem  kiadatása 

esetére  püspökséget  igért  neki  a  követ,  s  egyelőre  három, 
négy  ezer  forintot;  Ígérte  pedig  Írásban. 

Gritti  két  nappal  később  Ibrahim  makacsságát  emlegette 
a  követ  előtt.  Jánost  kiűzték  Budából,  kiűzték  Erdélyből, 
monda  a  nagyvezír,  nem  könnyű  feladás  őt  még  dijért  is  se- 
gíteni. Szeremben  már  sok  a  mecset,  s  a  hol  egyszer  gyökeret 
vert  a  mohamedanus  vallás,  ott  a  császár  mint  a  hit  fővédője, 
köteles  annak  fentartásáról  gondoskodni.  A  Dráva  igen  alkalmas 
határszél,  a  viz  teljesen  elkülönítvén  egymástól  a  két  nemzetet, 
a  súrlódásoknak  elejét  veendi. 

Laski  most  késznek  mutatkozott  évenkint  ajándékok  kül- 
désére, ha  Szerem  elébb  vissza  fogott  kerülni  a  magyar  koro- 
nához; ellenkező  esetben  eléglette,  ha  minden  ötödik  évben 
jő  magyar  követség  ajándékokkal  Konstantinápolyba ;  hogy  pe- 
dig eleve  meghatároztassék  az  ajándékok  értéke,  arra  nem 
akart  állani,  azt  folytonosan  ellenzetté. 

Ilyes  értelemben  nyilatkozott  januárius  12-én  a  nagyvezír 
előtt.  Gorldolám,  válaszolá  ez,  hogy  már  megfeledkeztél  Sze- 
remről, de  látom,  még  szádban  a  szerémi  bornak  édes  íze. 
Mondád,  hogy  Szerem  birtoka  pénzerőnket  fogyasztja,  nem 
hogy  öregbítené.  Jól  mondád.  Most  évnegyedenkínt  ötvenhat 
ezer  aranyat  költünk  a  Szerémségre,  s  onnan  még  egy  osz- 
porát  sem  küldtek  a  nagyűr  tárházába.  De  mi  ez  oly  úrnak, 
minő  az  enyim,  s  lenne  bár  tízezer  annyi.  Ilyesmit  még  csak 
említenem  is  előtte,  veszedelmemre  lehetne.  Mindazáltal  holnap 
sétaközben,  vagy  holnapután  vadászaton  talán  szót  teszek  fe- 
lőle; gyanítom,  hogy  sikeretlenül.  0  hitvallásunk  védője,  s  hir 
szerint  Ferdinánd  most  arra  küldvén  hadait,  találkoznának,  kik 
rebesgetnék,  hogy  a  Szerémseg  azért  adatott  urad  kezéhez, 
mert  az  én  uramnak  nem  volt  elégséges  ereje  Ferdinánd  ellen 
oltalmazásához.  Ha  mindamellett  czélt  érnél,  ez  esetben  éven- 
kénti követséget,  még  pedig  nem  ajándékkal  hanem  adóval 
kell  küldenetek. 

Laski  magasztalta  a  nagyvezírt,  ki  mindenható  létére  oly 
szerényen  nyilatkozik  befolyásáról;  s  kinek  most  reményt  nyúj- 
tott, hogy  a  lengyel  király  is  szövetségese  leszen  a  portának, 
ha  Szolimán  meghallgatja  János  kívánalmait. 

Atyafi!  kiáltott  a  nagyvezír,  essél  előbb  által  megbízatásod 
első  részén,  uradnak  a  nagyúrral  szövetkezésén;  ráérünk  aztán 
a  lengyelekről  is  szólani,  kik  roszul  tartják  meg  a  fegyver- 
szünetet. De  könnyű  lesz  őket  e  miatt  lakoltatnunk:  Krakó 
nem  Rhodus. 

Laski  azzal  mentegetődzött,  hogy  kötelességévé  tétetett, 
Magyarországot  csak  azon  esetre  svövetkeztetni  a  török  biro- 
dalommal, ha  Lengyelország  és  a  porta  között  biztosnak  látja 
a  barátságot. 

Másnap  a  szultán  vadászni  ment,  s  midőn  januárius  17-én 
vizszajött  Ibrahimmal,  ez  Gritti  által  tudtára  adta  Laskinak, 
hogy  ura  kénytelen  megtartani  a  Szerémséget,  mert  Ferdinánd 
már  hadakat  küldött  a  szerémi  várak  visszafoglalására.  Ha  a 
nagyúr  Ferdinándot  meg  fogta  győzni,  akkor  Jánosnak  sza- 
badságában álland,  ismét  szót  tenni  Szeremről.  Menjen  most 
Laski  újból  a  többi  vezírekhez,  sürgesse  ott  kirekesztőleg  a 
szövetséget  és  a  segédküldés  szükségét,  még  pedig  válogatott 
szavakkal,  nem  nyers  beszédben. 

XXIX. 

Musztafa  januárius  18-án  szivesen  látta  a  követet,  ki, 
mint  monda,  már  többször  fogott  volna  nála  tisztelkedni,  ha 
nem  tudja  őt  betegnek. 

Köszönöm,  viszonza  a  beteg,  s  ne  vedd  rósz  nevén,  ha 
minap  heveskedtem,  akkor  még  nem  ismertelek.  Ibrahim  pasa 
elmondott  nékem  mindent.  Az  adó  ellen  alapos  okokkal  küz- 
döttél,  s  a  minek  eligazítása  még  hátra  van,  az  csekélység. 
Mi  azt  akarjuk,  hogy  a  magyar  király  évenkint  látogattassa 
meg  urunkat  követtel,  szabott   értékű   ajándékkal.   Te  csak  öt 

évről  öt  évre  Ígérsz  követséget,  s  olyatén  ajándékkal,  melynek 
meghatározása  uradtól  függjön.  Öcsém!  gondold  meg,  amaz 
ország  fegyverjogon  a  mienk;  királyát  megöltük,  királyiszékét 
elfoglaltuk,  megfutamodott  uradat  ide  csak  nagy  költséggel, 
tetemes  időveszteséggel  hozhatjuk  vissza.  Fogadd  tanácsomat, 
mely  mintegy  közvetíti  a  kétrendbeli  indítványt.  Küldjön  a  te 
urad  minden  második  évben  követet  a  portára,  tízezer  forintos 
ajándékkal;  ha  ezt  megígéred,  urunk  barátja  leszen  uradnak. 
Mondád  azt  is  Ibrahim  pasának,  hogy  fogadja  urunk  a  lengyel 
királyt  is  barátjává.  A  lengyel  király,  tudod,  sokkal  kisebb  a 
magyarnál;  hogy'  lehessen  tehát  vele  adó  nélkül  barátságra 
lépnünk?  Midőn  ezelőtt  két  évvel  itt  sürgette  a  fegyvernyug- 
vást követe  által,  ennek  szemében  olvastuk  adózási  készségét, 
ha  akarjuk.  Szándékunkban  is  állott  őt  fegyvernyugvás  nélkül 
visszaküldeni,  üzenvén  általa  urának,  hogy  fizessen  adót,  ha 
békét  akar,  és  küldvén  vele  a  rumeliai  beglerbeget  ötvenezer 
emberrel,  kik  Moldvában  egyesülvén  a  tatárokkal,  várnák  be  a 
feleletet.  De  utóbb  helyesebbnek  látszott,  előbb  Magyarországot 
támadni  meg,  a  gazdagot  és  hatalmast,  s  aztán  menni  a  len- 
gyelekre. Zsigmond  király,  te  és  én  azonegy  fajbeliek  vagyunk : 
én  bosnyák,  ti  lengyelek;  megesett  szivem  amaz  ország  sorsán, 
melyet  mindig  és  mindig  pusztít  parancsunkra  a  tatárság, 
akartam  alkalmat  nyújtani  a  lengyeleknek,  hogy  adófizetés  által 
segítsenek  magokon.  Királyaik  előbb  adóztak  a  tatároknak,  ezt 
magok  a  tatárok,  a  mi  rabjaink,  tudomásunkra  juttatták ;  a  jelen 
király  eltörölte  az  adót,  mert  sükerült  neki,  egy  ízben  győzel- 
met venni  a  muszkákon.  Ha  adóztak  rabszolgáinknak,  miért  ne 
adóznának  a  mi  urunknak?  Küldjön  tehát  a  te  urad  minden 
második  évben  követet  és  ajándékot,  Lengyelország  királya 
pedig  küldjön  adót. 

Ne  szabjatok  oly  alkupontokat,  monda  Laski,  melyek  miatt 
lehetetlenné  válik  a  szövetség  megalakulása,  vagy  melyek  miatt, 
ha  megalakul,  nem  lehet  tartós,  mert  uram  ezáltal  megfosztatnék 

a  francziák  barátságától,  elzáratnék  a  más  hatalmasságokkal 
való  frigykötéstől,  s  örök  gyalázatot  vonna  magára  az  összes 
keresztyénségnek  előtte.  Mi  szükség  van  az  ajándékokra,  mi 
szükség  a  követekre  ?  Az  én  királyom  tudja ,  hogy  a  ti 
uratok  a  világ  valamennyi  fejdelmei  között  a  leghatalma- 
sabb, kinek  barátsága  értékesebb  előtte  bármely  más  fej- 
delem barátságánál,  kit  különösen  fog  tisztelni,  kinek  oldalánál 
akar  küzdeni  mindenki  ellen,  legyen  az  bárki.  Mire  való 
tehát  az  adókivánás,  mire  való  az  adót  palástoló  ajándék? 
—  A  mi  illeti  a  lengyel  királyt,  az  a  tatároknak  sohasem 
fizetett  adót,  hanem  háborúban  állván  a  németekkel  s  a 
muszkákkal,  tatár  zsoldosokat  fogadott,  kiket  a  háború  lefo- 
lyása után  haza  bocsátott  ismét.  Csudálom,  hogy  Lengyelor- 
szágról fitymálva  szólsz,  pedig  az  kétszer  nagyobb  mint  a  ti 
európai  birodalmatok,  kétszer  nagyobb  mint  Magyarország. 
Lovassága,  gyalogsága  egyiránt  hatalmas.  Mátyás  király  kivált 
a  lengyeleknek  köszönhette  győzedelmeit,  lengyel  zsoldosai 
tizenkét  ezerre  mentek.  A  lengyelek  nemrég  egész  Prussziát 
elfoglalták  a  németektől;  a  lengyelek  a  muszka  hadakat,  nem 
egyszer,  mint  mondád,  hanem  több  ízben  tették  tönkre.  Uram 
ez  okon  lépett  szövetségre  a  lengyel  királylyal,  ez  okon  akarja 
őt  a  ti  uratokkal  is  szövetkeztetni. 

Musztafa  mosolygva  és  hallgatva  ült  huzamosabb  ideig, 
végre  monda:  Bizony,  még  véleményedre  téritesz,  öcsém.  — 
Aztán,  sisakot  hozatván,  melyet  ,,helmelin"-nek  szoktak  ne- 
vezni, kérdé:  Ekkép  felfegyverzett  lovasa  hány  lehet  Ferdi- 
nándnak? Annyi,  volt  a  válasz,  mennyit  jövedelmeiből  fizethet, 
talán  tízezer.  —  S  ilyes  fegyverzete  van  mindnyájának?  — 
Ilyes;  mert  a  németek,  francziák,  lengyelek,  csehek,  a  mint 
magok  fegyverkeznek,  úgy  szokták  zsoldosaikat  is  felfegyver- 
zeni. —  És  gyalogjainak  számát  mennyire  becsülöd?  — 
Szintén  tízezerre.  Könnyű  lovassága    hány  ezerből    áll?  — 

Ötezerből.  —  Es    urad  hol    akar  vele    megütközni?  —   Uram 

szeretné,  ha  Ferdinánd  serege  általköltöznék  a  Dunán;  akkor 
mód  volna  azt  ama  sivatag-  földre  csalni,  melyet  a  Tisza  s 
Duna  között  elpusztítottatok;  akkor  örökös  járás-kelés,  csip- 
dezés,  takarmány-elvonás  által  előbb  kifárasztaná  a  hadakat ;  s 
csak  aztán  ütköznék  meg  velők.  —  Es  mi;  feltéve,  hogy  ellene 
indulnánk,  közösen  veletek,  vagy  különválva  fognánk  működni? 
—  Jobb  lesz,  különválva ;  mert  egy  az ,  hogy  vallás  dolgában 
különbözünk  egymástól;  aztán,  a  hadviselésre  nézve  más  véle- 
ményen lehetnénk,  mi  könnyen  súrlódást  idézne  elő.  —  Kössünk 
előbb  szoros  szövetséget  —  e  szavakkal  zára  be  az  értekez- 
letet a  pasa  —  akkor  nem  lesz  nézetkülönbség,  mely  ben- 
nünket megháboríthasson.  Meggondolom  a  mit  mondottál,  és 
holnap,  ha  máskülönben  nem  lehet,  e  nyoszolyán  fogom  ma- 
gamat urunk  szine  elébe  vitetni.  Ibrahim  ugyan  nagy  kegyel- 
mében van,  s  vadászatokra  is  elmegy  vele,  mint  látod;  de  a 
közügyeket  mi  illeti,  annak  van  nagyobb  befolyása,  ki  jobb 
tanácsot  tud  adni.  En  meglett  ember  vagyok,  én  a  császár 
testvérét  birom  nőül,  én  nem  vagyok  tekintély  nélküli  ember 
uram  szemében:  azon  leszek,  hogy  tehessek  valamit  a  te  urad 
ügyének  foganatosítására. 

Másnap,  januárius  19-kén,  Laskit  Ajász  pasánál  találjuk. 
Hogy  tetszik  neked  Ibrahim  pasa?  hogy  tetszik  neked  Musztafa 
pasa?  hogy  tetszenek  neked  a  török  szokások?  hogy  tetszik 
neked  fegyvertárunk?  hogy  tetszenek  neked  tüzéreink?  — 
ezek  voltak  kérdései,  és  Laski  mindenik  kérdésre  azt  felelte, 
hogy  ,nagyon/  Ajász  Ibrahimnak  teremtménye  lévén,  Ibra- 
himmal tartott  a  divánban  mindenre  nézve. 


xxx. 

Januárius  26-kán  Laskit  magához  hivatta  a  nagyvezír. 
Nemde,  másnak  találtad  Musztafát?  monda  neki.  Ugyancsak 
feldicsért  a  nagyúr  előtt. 

Másnak  találtam;  de  azt  nem  csudálom,  mert  olyan  ő; 
minőnek  te  akarod,  kitől  mindenben  függ,  mint  látom.  Hogy 
pedig  magasztalt  a  császár  előtt;  annak  nem  sok  hasznát  fogom 
venni,  ha  te  is  ő  is  megátalkodva  emlegetitek  az  adót,  a 
követküldést.  Es  csakugyan,  méltóságos  pasa,  viszonzod-e  te 
uram  barátságát  hasonló  barátsággal?  testvéri  szeretetnek-e  jele, 
hogy  annyira  húzod  halasztód  az  ügyet  ?  minek  az  az  ajándék-, 
az  a  követküldés  ?  Hiszen  az  én  uram  önmagától  olyan,  uratok 
irányában,  minőnek  látatni  akarjátok  a  világ  előtt  kettejök  kö- 
zött a  viszonyt.  Uram  kész  a  ti  fejdelmeteket  a  föld  leghatal- 
masabb fejdelmének  ismerni;  uram,  ha  látni  fogja,  hogy  hajlama 
kedves  a  tietek  előtt,  nemcsak  Magyarországot,  de  saját  va- 
gyonának is  felét,  s  mi  több,  életét  is  kész  uratok  rendelke- 
zésére állítani ;  uram  önként  fogja  a  tiéteket  mindig  magánál 
nagyobbnak,  maga  előtt  valónak  ismerni.  Mit  akartok  még 
egyebet  azon  királytól,  kinek  országát  ti  pusztítottátok  el,  s 
ki  a  múlt  éven  át  fekete  ruhában  gyászolta  a  feledhetlen  test- 
vért, ezt  pedig  ti  öltétek  meg.  Felhagytatok  már  az  adóköve- 
teléssel, hagyjatok  fel  azonképen  az  ajándékok  sürgetésével. 
Bocsássatok  engem  vissza  uramhoz,  ki  mindkét  szemével  néz 
élőmbe,  mert  felteszi,  hogy  az  esdett  szövetséget  hozom  neki. 
Küldjön  méltóságod  már  valahára  a  császár  elébe,  kinek  kön- 
tösét mindkét  kézzel  fogom  megragadni,  el  sem  ereszteni  addig, 
mig  czélt  nem  értem.  Ismerem  én  a  fejdelmeket,  ők  olyanok, 
mint  az  oroszlánok,  ők  nem  szokták  azokat  eltaposni,  kik 
magok  magokat  megalázzák  előttök,  sőt  azokat  ápolják  és 
felmagasztalják.  Nem  jöttem  én  ide  azzal  a  dühhel  és  gőggel, 
melylyel  az  előbbeni  magyar  követek  szoktak  jőni,  mit  uram  soha 
sem  helyeslett.  Én  annak  tiszteletére  jöttem,  ki  tiszteletemre  méltó, 
s  kit  azon  esetre  is,  ha  békére,  frigyre  nem  lép  velünk,  uram  a 
legdicsőségesebb  halandónak  fog  tartani  mindig.  Kérem  méltósá- 
godat, nyújtson  alkalmat,  hogy  a  császári  felséggel  szólhassak, 
kiről  felteszem,  hogy  sokkal  kegyesebb,  mint  némelyek  hiszik. 

Tehát  annyira  bízol  a  császár  kegyelmességébe,  miszerint 
hiszed,  hogy  szavaidra  elfogadó  leszen  urad  terméketlen  barát- 
ságát? Bizalmad,  mondhatom,  nagy  és  dicséretes.  Nem  tudom, 
mily  őrszellem  *)  tudatta  veled  fejdelmünk  természetét :  ő  szelíd, 
és  hívei  iránt  oly  kegyes,  hogy  azoknak  javát  inkább  ügyek- 
szik előmozdítani  mint  saját  magáét.  Holnap  szólani  fogsz  vele. 
Ne  félj  tőle;  tégy  oly  szép  bókot  előtte,  minőt  tudsz,  és  vá- 
logasd meg  minél  jobban  a  szavakat;  egyébiránt  én  leszek  a 
valóságos  tolmács.  Készülj  tehát  holnapra;  én  valamennyi 
csauszszal  foglak  kisértetni,  hogy  annál  nagyobb  becsülést 
tanúsítsak  urad  iránt. 

Mióta  a  gyermekkorból  kiléptem,  —  válaszolá  a  követ,  — 
mindig  fejdelmi  udvarokban  forgolódtam.  Ismerve  a  fejdelmek 
nagylelkűségét,  tolok  kevésbé  lélek,  mint  másoktól.  Nem  fogok 
reszketni  urad  előtt;  nekem  szokásom  hímezés  nélkül  szólani 
a  fejdelmekkel. 

XXXI. 

Es  januárius  27-én  csakugyan  jött  egy  falka  csausz,  a 
császár  palotájához  kisérni  Laskit,  ki  leszállván  lováról,  a  ve- 
zírekhez  vezettetett.  Ezek  csak  ketten  voltak:  Ibrahim  és  Ajász; 
Musztafát  betegsége  honn  marasztotta,  de  amazokon  kivül  még 
az  anatóliai  beglerbeg  volt  jelen. 

Kérdésökre,  mily  beszédet  fog  a  császárhoz  intézni,  ekkép 
válaszolt: 

Dicsérem  Uramat,  Istenemet,  ki  a  mi  fejdelmeinket  minél 
tovább  épségben  tartsa,  s  ki  megengedte,  hogy  ide  jöhessek, 
a  ti  nemességes  divántokba.  Midőn  az  ajtó  küszöbén  átléptem, 
jobbik  lábamnak  adtam  elsőséget,  kedvező  jóslatul.  Adja  a  Min- 
denható, hogy  minél  jobb    szövetséget    eszközölhessek  a  török 


*)  Czélzás,  gondolom,  Grittire,  kinek  közremunkálása  kétségkívül  lénye- 
gesebb volt,  mintsem  a  minőnek  látatni  akarja  a  követ. 

nemzet  s  az  annyit  szenvedett  magyar  nemzet  között.  Urasá- 
gaitok pedig,  támogassák,  kérem,  mindkét  kézzel,  tekintélyökhöz 
és  ügyessógökhöz  képest  e  dicséretes  müvet.  Majdnem  negyven 
napja,  hogy  ide  érkeztem,  hogy  udvaraitokat  látogatni,  hogy 
veletek  értekezni  kezdettem.  Maradok  a  mellett,  a  mit  mondtam, 
s  a  mit  a  győzhetetlen  nagyúr  előtt  vágyva  vágyok  elmondani. 
Mi  pedig  a  szavakat  illeti,  melyeket  választani  fogok,  a  tisz- 
teletet, melyet  tanúsító  leszek,  azt  könnyű  eddigi  magavisele- 
temből következtetni.  Tudva  van  előttetek  hódolatos  tiszteletem 
uratok  győzhetetlen  felsége  iránt;  tudva  van  előttetek,  mit 
kívánok:  ennek  ismétlése  merő  idővesztegetés  fogna  lenni. Elég 
az :  hoztam  nektek  Magyarország  királyának  kifej ezhetlen  indu- 
latát, melylyel  akarja,  hogy  nemcsak  Magyarország,  hanem  ősi 
birtoka  is,  sőt  saját  személye  ne  az  övé  legyen,  hanem  a  tietek, 
s  hogy  ezentúl  semmiben  se  különbözzék  tőletek,  mint  egyedül 
a  hitvallásban.  Menjünk  tehát,  mert  nem  tudom,  micsoda  szellem 
ösztönöz  engem,  hogy  semmit  se  kívánjak  inkább,  mint  látni 
ezen  dicsőséges  császári  személyt,  kiben  a  legnemesebb  embe- 
riség, a  kegyelem  és  a  hatalom  egyesülvék  *). 

Szokásunk  ugyan,  válaszoíá  Ibrahim,  előbb  pontról  pontra 
mindent  meghányni,  mielőtt  urunk  lábaihoz  bocsátanók  a  kö- 
vetet, mert  a  miről  eddigien  mindenikünkkel  külön  értekeztél, 
az  nem  bír  annyi  kötelező  erővel,  mint  a  mit  velünk  közösen 
fognál  végezni.  De  olyas  lévén  uradnak  indulata,  minőnek 
mondod  :  eltérünk  a  régi  szokástól,  melyet  különben  nem  örö- 
mest hagyogat  a  török.  Menjünk  a  nagyúrhoz,  kit  helyesen 
magasztaltál,  még  mielőtt  ismernéd,  kit  ha  látni  fogtál,  lehe- 
tetlen lesz  felérned,  erényeinek  hol  van  kezdete,  hol  van  vége. 

Mentek  tehát  Szolimánhoz  négyen:  Ibrahim  pasa,  Ajasz 
pasa,  az  anatóliai  beglerbeg,  Laski  és  a  tolmács. 


*)  Ez  azon  jelenet,  mint  már  Bel  is  megjegyzette,  melyet  Szulejman  titkos 
ablakocskából  nézett,  hallgatott.  Istváníi  X, 

XXXII. 

Laski  üdvezlő  beszéde  így  hangzott: 

;; Jöttem  dicsőséges  felségedhez,  küldve  az  én  uram,  a 
fenséges  fejdelem,  János,  Magyarország  választott  és  koronázott 
király a;  s  ezen  ország  öszves  rendéi  által,  kiknek  joguk  és 
szabadságuk,  királyi  figyermek  nemlétében,  magok  köréből  ta- 
pasztalt erényú  s  ügyességű  egyént  választani  és  emelni  a 
királyi  székre.  Ama  diadalmas  csata  után,  melyben  Lajost 
meggyőzted  és  megbuktattad,  s  mely  után  Budát  elfoglaltad, 
honnan  őrség  hátrahagyása  nélkül  ismét  távoztál:  az  ország 
nagyain  kivül  az  együvé  sereglett  öszves  nép  is,  érett  és 
hosszas  megfontolás  után  a  királysággal  végre  uramat  kínálta 
meg,  ki,  mint  felséged  előtt  tudva  van,  addig  Erdélynek  pa- 
rancsolt és  nagy  terjedelmű  ősi  urodalmakkal  bírt.  Mihelyest  az 
én  uram,  engedve  annyi  kérésnek,  kényszerítésnek,  elvállalá  vala 
a  királyságot:  eltökélé  magában,  haladék  nélkül  hozzád  kö- 
vetséget küldeni,  óhajtván,  hogy  koronázása  kedves  legyen 
előtted,  s  kölcsönös  szövetségre,  frigyre  ajánlkozván.  És  koro- 
názása után  röviddel,  csakugyan  két  ízben  küldött  követet, 
de  az  elsőt  útközben  megölték,  a  másikat  a  fekete  ember  fen- 
tartóztatta:  íme  az  okok,  melyek  miatt  annyi  ideig  elmaradt 
felségednek  meglátogatása*).  Midőn  múlt  évi  septemberben 
visszajöttem  Francziaországból ,  hol  mint  követ  jártam  vala, 
engem  bíztak  meg  e  tiszttel.  S  midőn  már  elindultam  volna 
és  midőn  Havasalföldre  le  voltam  szállandó,  egynehány  száz 
gyalog  utamat  állotta,  kik,  mert  életemtől  nem  tudtak  meg- 
fosztani, megfosztottak  öszves  holmimtól,  s  kevésbe  múlt,  hogy 
el  nem  vesztem  csufságosan  **),  De  jobbnak  láttam,  ily  nagyúr 
előtt,    ki   a   követ   lovait   és    czifraságait   nem    igen    bámulja, 


*)  Ezek,  mint  a  felebbiekből  is  láthatni,  nem  történt  tények,  melyek  bo- 
csánatkérésül koholtattak. 

**)  Ez  talán  szintén  koholmány,  mentségül,  hogy  ajándékok  nélkül  s  csak 
kevesed  magával  jött  a  bujdosó  fejdelem  követe. 

inkább  amúgy  szegényesen  megjelenni,  mint  visszafordulni. 
Azért,  noha  már  a  harmadik  vagyok,  ki  követül  ide  küldetett^ 
mégis  én  vagyok  az  első,  kinek  Isten  kegyelméből  módja  volt, 
téged  színről  színre  láthatni.  Üdvezel  tehát  az  én  királyi  uram, 
kívánván,  hogy  minél  huzamosabban  s  minél  szerencsésebben 
uralkodjál;  kívánja  továbbá,  hogy  az  ő  felmagasztalása  és  ko- 
ronázása kedvedre  legyen,  és  felajánlja  magát  neked  nemcsak 
Magyarországgal,  nemcsak  az  ősi  birtokul  reászállott  tarto- 
mányokkal egyetemben,  hanem  felajánlja  saját  személyét  is, 
mint  ki  barátjai  által  támogatva,  minden  kívánalmaidat  telje- 
síteni fogja  olyannyira,  miszerint  meggyőződve  lehetsz,  hogy  ő, 
országa  és  ősi  birtoka  nem  az  övéi,  hanem  a  tieid;  akarván 
veled  oly  szoros  frigyre  lépni,  melynél  fogva  köteleztessék  se- 
gédedre lenni  minden  elleneid  ellen ;  s  akarván  minden  viszá- 
lyaiban egyedül  a  te  kegyes  személyedhez  folyamodni.  E  szerint 
tied  az  én  uram,  tied  Magyarország  királya,  országával  és 
öszves  vagyonával  egyetemben;  hogy  őt  királynak  és  a  tiednek 
ismerjed,  ez  az  ő  s  az  övéinek  alázatos  kérelme.  Egyebeket, 
hogy  ne  untassalak  velők,  a  méltóságos  pasákkal  fogok  tár- 
gyalni, minők:  a  lengyel  király  barátsága,  a  háború,  melyet  az 
én  uram  Ferdinánddal  visel  stb. 

Hálás  szívvel  fogadom  —  válaszolá  a  szultán  —  kirá- 
lyodnak ezen  indulatát:  országa  eddigien  az  enyim  volt,  nem 
az  övé,  mint  melyet  a  háború  jogán  és  szablyával  szereztem. 
Értésemre  esvén  azonban  irántam  való  hajlama:  nemcsak  reá 
szállítom  amaz  országot,  hanem  olyas  mértékben  is  fogom  őt 
ausztriai  Ferdinánd  ellen  segíteni,  hogy  mindkét  oldalán  biz- 
tosan nyugodhassak  urad  ezentúl.  Az  ő  követségét  és  bennem 
vetett  bizodalmát  kedvesen  veszem,  és  valamennyi  szükségeit 
enyéimül  tekintem. 

Mire  Laski: 

Ezen  emberségedért  és  jóságodért  az  én  uram  örökös 
adósa  leszen  neked,  mint   ki   őt   ily   kegyelmesen  fogadtad  és 

segédet  önként  ígértél   neki.    Eljárásod    nagylelkű    és    valóban 
császári  eljárás  volt.  Az  Úristen  oltalmazzon  mindörökké. 

S  ezzel  kiment  a  követ ,  és  a  csauszok  által  szállására 
kisértetett. 

XXXIII. 

Atyafi,  —  monda  más  nap,  januárius  28-án ,  Ibrahim 
Laskinak,  midőn  ez  a  nagyvezírnél  tisztelkedett ;  —  most  már 
királynak  fogják  hívni  uradat  Konstantinápolyban,  nem  erdélyi 
bánnak,  most  már  segédére  fogunk  menni.  A  mi  urunk  sze- 
mélyesen akar  Ferdinánd  ellen  indulni.  Most  már  nem  kívánunk 
adót,  nem  kívánunk  ajándékokat.  Biztosítani  akarjuk  uradnak  a 
békét,  s  irj  neki  —  folytatá,  mint  ha  sejdítette  volna  a  rövid 
idő  múlva  bekövetkezett  szinai  veszedelmet,  mely  Zápolyát 
Lengyelországba  szalasztotta  —  irj  neki,  hogy  óvakodjék  minden 
ütközettől;  mert  ha  megveretnék,  az  a  jelen  viszonyok  között 
a  császárnak  is  válnék  gyalázatjára.  íratni  fogom  a  frigylevelet 
számára,  hogy  visszamehess  hozzá  minél  előbb. 

Laski  örömest  otthonn  marasztotta  volna  a  szultánt,  na- 
gyobb török  seregtől  Magyarországnak  járom  alá  kerülését, 
vagy  legalább  újabb  elpusztítását  látván  bekövetkezőnek;  s 
eléglette  volna,  ha  egyelőre  a  nikápolyi  szandzsák  megyén  vele, 
a  követtel,  Magyarországba;  ha  húsz  ágyút  kölcsönöznek  ki- 
rályának ;  s  ha  a  moldvai  s  havasalföldi  vajdáknak  megparan- 
csoltatik, hogy  Jánosnak  segédére  legyenek,  ki  a  szükséghez 
képest  utóbb  több-több  hadakat  is  rendeltethessen  az  országba 
magához.  De  a  nagyvezír  úgy  vélekedett,  hogy  Szolimánt  le- 
hetetlen volna  tartóztatni  a  személyes  hadviseléstől,  mint  ki  „a 
sok  tűztől  már  helyét  se  találja." 

Most  már  a  velenczei  követ  is  Laskit  ebédre  kérte  ma- 
gához, —  Francziaországnak  akkor  még  nem  volt  állandó 
képviselője  a  portánál*},  —  s   februárius    2-kán   Laskinak  és 


*)  Rincon  csak  1531-ben  jött  első  ízben,  mint  I.  Ferencz  követe,  a  portához 

négy  szolgájának  meghozták  Szolimán  nevében  a  szokásos 
díszkaftánokat  és  a  szokásos,  tízezer  oszporából  állott  pénz- 
ajándékokat. 

Februárius  3-kán  a  követet  ismét  a  szultánhoz  kisérték, 
hogy  elbúcsúzhassák  tőle. 

Nem  tudom  mily  nyelven  —  monda  Laski  —  s  a  szó- 
noklat mily  virágaival  adjak  neked  hálát,  győzhetetlen  császár, 
hogy  királyomnak  és  uramnak  barátságát  ily  kedvesen  vetted, 
hogy  oly  nagy  kegyességgel  viseltettél  iránta,  hogy  szóval  is 
í'eldicsőiteíted.  Bizton  várhatod  mindenkorra,  hogy  az  én  uram 
egész  engedelmességgel  fogja  tanúsított  jóakaratodat  viszonozni, 
s  hogy  dicsőséged  és  hasznod  előmozditására  mindent  fog  el- 
követni, életének  és  öszves  javainak  veszélyeztetésével  is.  Adja 
a  Mindenható,  hogy  minél  tovább  élj  és  uralkodjál.  Belém 
pedig ,  az  ő  rabszolgájába ,  kivel  itt  nemcsak  kegyesen 
bántál  mindenkép,  de  kit  még  fel  is  ruháztál,  meg  is  ajándé- 
koztál, belém  buzgó  ösztönt  oltottál,  kieszközölnöm  uramnál, 
hogy  ezen  barátság  és  szövetség  minél  szorgalmasabban  meg- 
tart assék  és  öregbüljön. 

A  szultán  ekkép  válaszolt : 

Tudva  van  előtted,  mi  által  fogja  a  te  urad  hajlamát 
irántam  és  velem  való  szövetkezettségét  tanúsíthatni.  Az  ő 
ügyei  most  már  az  enyéim  lesznek;  kell  tehát,  hogy  viszont 
az  én  ügyeim  az  övéi  legyenek.  A  keresztyén  fejdelmek  sok- 
szor küldtek  dörgő  fellegeket  az  én  elődeim  s  Istennek  népe 
a  mohamedanusok  ellen,  de  villámot  soha  sem  küldhettek  fe- 
jünkre. Tanácsos  volt  mégis,  minden  alkalommal  azoknak  erejét 
fogyasztani,  kik  kárunkra  törekedtek.  Tudósítson  tehát  ben- 
nünket a  te  urad  valamennyi  keresztyén  ügyekről,  a  nagyokról 
s  a  kicsinyekről  egyiránt:  ez  leszen  a  mód  köztünk  meggyö- 
kereztetni a  barátságot.  Én  pedig  uradnak  barátja  akarok  lenni, 
valóságos  és  tántoríthatlan  szövetségese;  s  hogy  mindig  és 
mindenki  ellen  személyesen  és  öszves  erőmmel  segédére  leszek, 

fogadom  a  prófétákra;  a  mi  nagy  és  Isten  előtt  kedves  prófé- 
tánkra Mohamedre,  s  fogadom  szablyámra. 

Mire  Laski: 

Uram  megüzenendi  fenségednek  az  újságokat,  nem  a  min- 
denki előtt  tudva  levőket,  minőket  a  kalmárok  szoktak  hozni, 
hanem  a  legtitkosabbakat.  En  pedig  esküszöm  az  élő  egy 
Istenre,  s  megváltó  Jézusunkra,  ki  szintazon  egy  Isten,  és 
igérem,  hogy  az  én  királyom  és  uram,  Lengyelország  királyának 
kivételével,  barátaidnak  barátja,  ellenségeidnek  ellensége  leszen. 
Itt  pedig,  fenséged  lábainál  hagyom,  uram  parancsából,  Gritti 
Lajost  követünkül  és  ügyviselőnkül,  kiben  felséged  azonkép 
bízhatik,  mint  enmagamban  *). 

XXXIV. 

A  nagyvezír  Laskit  biztosította,  hogy  a  fegyvernyugvás 
két  évre  meg  fog  újítatni  a  lengyel  királylyal,  kinek  tehát 
módja  leszen,  részéről  is  segédére  lenni  János  királynak;  s 
végre,  1528.  februárius  29-kén  elbocsátotta  a  követet,  ki 
urának  nevében  írott  oklevél  által  is  megesküdött  Szolimánnak, 
s   ettől  viszonzásul  következő  okmányt  vitt  meg  küldőjének: 

Az  ajándékok  és  kegyelmek  ama  fő  osztogatója,  a  te- 
remtő Isten,  ki  nagy  és  hatalmas;  és  az  isteni  gondviselés 
adományozásából  mindkét  paradicsom  szultánja,  s  ezen  gömb 
valamennyi  országainak  kormányzója,  és  a  másik  világrész  feje; 
s  a  hadak  fővezére,  ő,  a  ki  prófétánk  Mahomed,  s  ki  felett 
legyen  mindig  a  magasságos  isteni  kegyelem  áldása,  szeretete; 
és  az  ő  jóakaratából,  barátjai,  a  négy  tanár  és  négy  titkár: 
Ebukekir,  Omar,  Ozmán  és  Ali,  kikkel  a  magasságos  és  nagy- 
kegyelmü  Isten  mindig  megelégedjék ,  kikben  mindig  kegyesen 


*)  Bel  Mátyás,  Adparatus  ad  hist.  Hung.  159—189.  II.  Laskinak  eredeti 
kéziratából,  mint  mondja.  Hová  lett  e  kézirat?  Ezt  érdekes  volna  tudnunk  azért 
is,  mert  Beinél  a  szöveg  néhány  helytt  hibásan  van  kinyomtatva. 

gyönyörködjék;  a  mindenható  Isten ,  és  az  őt  magasztaló 
minden  szentek  és  boldogságos  lelkek  kegyelméből  és  enge- 
délyezésével. 

En  szultán  Szulejmán  sah,  a  császárok  császárja ,  Isten 
kegyelméből  dicsőséges,  nagy  és  győzhetetlen  konstantinápolyi 
császár,  a  királyok  királya,  a  koronák  adományozója,  Isten 
árnyéktartója  a  földön,  a  felső  és  alsó  oczeán  uralkodója,  na- 
gyobb  és  kisebb  Ázsia,  Afrika  és  Európa,  Syria,  Arábia,  Ju- 
daea,  Kánaán,  Galilaea,  Phoenicia,  Alexandria,  Egyiptom,  Kairó, 
Aethiopia,  Media,  Lybia,  Laniecha,  az  indiai  és  a  veres  tenger, 
a  jeruzsálemi  királyság,  Samaria,  a  tiberiasi  tenger,  Damascus, 
Aleppo,  a  nagy  Antiochia,  Mesopotamia,  Chaldaea,  a  nagy  Ba- 
bilónia, nagyobb  és  kisebb  Armenia,  Parthia,  Perzsia,  Hybernia, 
Georgia,  a  kaspiumi  tenger,  Trapezunt,  Tauris,  Cappadocia, 
Caesarea,  Pamphilia,  Gilicia,  Tarsis,  Caramania,  Amasia,  Paph- 
lagonia,  Lydia,  Phrygia,  Bithynia,  a  nagy  niceai  város,  Nico- 
media,  nagy  Calcedonia,  és  az  egész  nagy  Anatolia,  Graecia, 
Thracia,  nagy  Románia,  Macedónia,  Thessaíia,  Peloponnesus, 
Corinthus,  Chersonesus,  Albánia,  Bosnyák-,  Bolgár-,  Oláh-, 
Moldva-  Szittya-  és  Tatárországok,  és  számos  számtalan  más 
tartományok,  országok  és  birodalmak  ura,  melyek  hatalom  és 
fegyver,  a  mi  villámló,  valóban  isteni  szablyánk  ereje,  s  a  mi 
császár  elődeink:  szultán  Mohamed  sah,  és  nagyapánk  szultán 
Bajazit  sah,  és  ennek  fia  szultán  Szelim  sah,  a  mi  dicsőült 
atyánk  által  szereztettek,  kiknek  lelkeiket  nyugasztalja  az  isteni 
kegyelem  és  irgalmasság  örökön  örökké. 

Neked,  fenséges  Jánosnak,  Isten  kegyelméből  Magyar- 
Dalmát-,  Horvát-,  Morvaországok  sat.  királyának,  én,  a  mondott 
szultán  Szulejmán  sah,  a  törökök  győzhetlen  császárja,  eskü- 
szöm a  magasságos  Isten  mindenhatóságára,  es  az  ő  mindenható 
istenségének  szentségére,  fényére  és  jószágára,  a  mennyekre, 
napra,  holdra,  csillagokra,  földre,  földszínre,  és  a  szentséges 
Mohamedre,    ősatyámra,  nagyatyámra,    atyámra,    anyámra,  és 

anyám  tejére;  és  kenyeremre,  kardomra,  életemre,  lelkemre,  és 
valamennyi  körülmetélt  muzulmán  üdvességére,  hogy  téged, 
hites  testvéremet,  tudniillik  Jánost,  Magyarország  királyát,  semmi, 
még  legsúlyosabb  szükségedben  sem  foglak  elhagyni,  habár 
valamennyi  birodalmaim  és  országaim,  s  öszves  hatalmam  menne 
is  veszendőbe  és  megsemmisülne;  és  ha  bár  magam,  vagy 
csak  egy,  két,  három,  s  mi  már  sok  volna,  négy  körülmetélt 
muzulmánnal  maradnék  mindössze,  mégis  tartozzam  és  köte- 
leztessem felkeresni  téged,  és  miután  megtaláltalak,  mondani: 
íme  itt  vagyok,  kész  mindenre  a  mit  kívánsz,  kész,  mindenben 
kedvedet  keresni.  Es  ha  igéietemnek  nem  tennék  eleget,  akkor 
a  nagy  isten  haragja  és  az  ő  igazsága  jőjön  fejem  fölébe  és 
rontson  meg  engem;  és  a  mihez  testemmel  érnék,  mindazt 
változtassa  kővé  a  magasságos  Isten,  és  a  föld  ne  szenvedje, 
hogy  rajta  járjak,  hanem  váljék  két  felé,  és  nyelje  el  testemet, 
nyelje  el  lelkemet.  Kelt  császári  portánknál  Konstantinápolyban, 
rabiét  havának  harmadik  napján,  prófétánknak  kilenczszáz  har- 
minczhetedik  évében  *J. 

xxxv. 

Midőn  Laski  a  szultán  segédigére tével  Konstantinápolyból 
visszatárt,  Szolimántói  parancs  ment  a  moldvaiakra  és  havas- 
alföldi oláhokra,  hogy  János  királyt  Ferdinánd  ellen  támogassák. 
1528.  április  10-én  Tergovistban  találjuk  Laskit,  honnan  az 
nap  Ferdinándnak  hadat  üzent:  ,A  fenséges  fejdelemnek  és 
úrnak,  Ferdinándnak,  Csehország  királyának  és  Ausztria  her- 
czegének,  sat.  Laski  Jeromos,  Rituvár  ura  és  szirádi  vajda  sat. 


*)  Egykorú  másolat  Verancsics  Antal  irományai  között,  Nemz.  Múzeum, 
2380.  fol.  lat.  Il-dik  k.  Reusner,  Epist.  Tűre.  A  hedzsira  évében  hiba  rejlik,  mert 
némi  bizonyossággal  állíthatni,  hogy  ez  az  1528.  febr.  3-kán  szóval  tett  foga- 
dásnak írásbeli  ismétlése.  935  dzsemaziul-akhir  20.  jelelné  meg  pontosan  a 
török  naptár  szerint  az  oklevél  keletkezésének  idejét.  (V.  o.  Mouradja  d'Ohsson 
VII.)  Hammer  kifogásai  az  oklevél  authenticitása  ellen  (III.  654.)  alaptalanok. 

tidvezletet  és  keresztyén  emberséget!  Szokás,  fenséges  király. 
s  bizony,  dicséretes  szokás ;  hogy  a  ki  ellenségévé  leszen  va- 
lakinek;  az  megüzeni  neki  a  háborút.  Én,  éve  már,  a  fenséges 
fejdelemnek  és  úrnak,  Jánosnak,  Magyarország  sat.  dicsőséges 
királyának,  az  én  legkegyelmesebb  uramnak  szolgálatába  léptem. 
Midőn  visszajövet  Francziaországból,  hová  bizonyos  ügyben 
indultam  volt,  Magyarország  körül  mindenütt  fegyverzörejt  hal- 
lanék, csodálkoztam  e  tüneményen,  csodálkoztam  azon,  hogy  a 
keresztyén  fejdelmek,  megfeledkezve  a  török  zsarnokságról, 
egymást  mészárolják.  S  íme,  kezembe  akad  egy  oklevél  párja, 
melyben  Kazimír  őrgróf,  fenséged  nevében  hadat  üzen  az  én 
dicsőséges  királyomnak  és  uramnak,  sőt  nemcsak  az  én  uramnak, 
hanem  a  szokáshoz  képest,  mindazoknak  is,  kik  őt  támogatják. 
Látván,  hogy  azok  közé,  mondott  fenséges  uramnak  egyéb 
hűséges  szolgáival  egyetemben  az  én  parányi  személyem  is 
tartozik,  nem  minden  aggodalom  nélkül,  —  mert  Csehország 
kellő  közepén  értesültem  e  viszonyról  —  de  mégis  szerencsésen 
kilopództam  fenséged  tartományaiból,  és  épségben  sükerült 
uramhoz  eljutnom,  kinél  egy  ideig  mulatoztam,  s  ki,  úgy 
hozván  magával  a  szükség,  engem  aztán  követül  küldött  a 
hatalmas  török  császárhoz,  béke  és  barátság  eszközlésére.  Mert 
nem  látszott  tanácsosnak,  —  kivált  egynémelyeknek  gyalázatos 
elpártolása  miatt  —  hogy  azonegy  időben  mind  fenségeddel 
mind  a  török  nagyúrral  álljon  háborúban  az  én  fejdelmem,  ki 
nem  szerezhetett  zsoldosokat  magának  Németországból,  honnan 
felséged  gyűjti  a  magáéit,  s  nem  Lengyelországból,  melynek 
királya  semleges  szándékozik  maradni  felségeitek  között.  Ez 
okon,  noha  én  már  nem  volnék  köteles  ilyetén  hadi  szertar- 
tásokra, —  mégis  magam  emberségéből  megüzenem  fenségednek 
a  fájdalmas  hírt,  hogy  én  fogadott  népekkel,  törökökkel,  mold- 
vaiakkal, oláhokkal  és  tatárokkal  uram  szolgálatára  jövök. 
Esküszöm,  hogy  kelletlenül  cselekszem;  de  látván,  mint  szán- 
dékozik magasságod  fenséges  uramnak,  királyomnak   igazságos 


ÉS  AZ  EURÓPAI  HATALMASSÁGOK.  127 

ügyét  elnyomni;  s  mivelhogy  a  verembe  esett  ökröt  ünnepnap 
is  parancsolja  onnan  kivonatni  az  evangyéliom  *) :  nem  tartóz- 
tathattam meg*  magamat  annak  végrehajtásától,  mit  királyom 
reám  szabott  ,  mint  szolgájára.  Ehhez  képest  mind  az,  mit  én 
s  e  népek  fenséged  és  valamennyi  alattvalóig  nemkülönben  azok 
ellen  cselekvők  lesznek ,  kik  bármint  segédére  találnak  kelni, 
—  mindaz  attól  fogott  elkövettetni,  ki  felesleges  emberségből 
magát  eleve  ellenségének  nyilvánította,  valamint  nyilvánítja  is 
magát  jelen  levél  által.  Keit  a  Targovist  melletti  táborban, 
április  10-én  1528'**). 

Egy  nappal  e  levél  kelte  előtt,  1528.  április  9-én  zalat- 
noki  Hoberdanacz  János,  Ferdinándnak  Weichselberger  Zsig- 
monddal a  Portához  küldött  követe,  odavaló  útjában  Bródnál 
átkelt  a  Száván,  s  a  török  végek  lovassága  által  fényesen 
fogadtatott***). 

Ferdinánd  még  1527-nek  elején  Radosics  Balást  megbízta, 
keresné  meg  a  végszendrői  pasát  jó  szomszédság  tartása  iránt, 
s  Ígérjen,  adjon  neki  hatezer  aranyat,  ha  ezáltal  őt  a  netalán 
vele  jó  lábon  álló  erdélyi  vajdától  elvonhatja,  és  az  ő  —  Fer- 
dinánd —  jogainak  megismerésére  bírhatja.  Szintakkor,  vagy 
még  korábban  egyik  hívét  —  Szolimán  Miklósnak  nevezi  — 
Konstantinápolyba  küldötte,  tudakolandót :  ha  mehet-e  vesze- 
delem nélkül  követség  Ferdinándtól  a  szultánhoz;  és  ennek 
1527.  április  15-én  kelt  levele  szabad  jövetet  menetet  bizto- 
sított a  követnek.  „Igaz  barátság  eszközlésére  és  minden  más 
ügyben  járóknak  kelőknek  mindig  nyitvák,  a  mint  szentséges 
felségemhez    illik,    császári    udvarom    kapui,"    —    mondja   az 


*)  Azt  akarja  mondani:  a  szükség  törvényt  bont:   tehát   bizonyos  körül- 
mények között  pogányhoz  is  folyamodhatik  segédért  a  keresztyén. 

**)  Katona,    XX,    336.,    az    egri    könyvtár    (valószínűleg   Verancsicsféie) 
kézirataiból. 

***)  Gévay,   Urkunden  und   Aktenstiicke    zur   Geschichte    der   Verháltnisse 
zwischen  Oesterreich,  Ungarn  und  der  Pforte,  I.  k.  2.  f.  36.  1. 

oklevél.  Ehhez  képest  1527.  júliusban  ■,  mielőtt  a  hadviselés 
János  ellen  megnyílj  utasítást  készítettek  Bécsben  a  szultánhoz 
menendő  követ  számára.  Adja  elő  a  biztos  —  így  szól  az 
utasítás  —  hogy  Fridrik  s  Maximilián  római  császárok  és  Szo- 
limán elődei  között  barátságos  és  testvéri  viszony  alakulván, 
annak  mindkét  fél  hasznát  látta;  s  hogy  Ferdinánd  cseh  ki- 
rály lyá  koronáztatott  és  Magyarország  királyává  választatott, 
Károly  császárnak  hatalma  pedig  a  franczia  királyon,  a  római 
pápán,  a  többi  olasz  fejdelmeken  s  a  svajcziakon  vett  győzel- 
meinek következésében  megnövekedett,  de  hogy  kebeleikben 
mindamellett  nincsen  rés  az  elbizakodás  számára.  Ok  a  sükert 
Istennek  köszönik,  s  a  világnak  többi  részeit  nem  akarják 
haddal  megtámadni,  mert  irtóznak  a  vérontástól;  és  Ferdinánd 
névszerint  ez  okon  kész  kölcsönös  barátságra  és  testvérségre 
s  háromévi  fegyvernyugvásra  lépni  a  szultánnal.  Az  illető 
szerződésbe  iktattassa  be  a  követ,  hogy  a  mely  magyar-  és 
horvátországi  erősségek  török  kézbe  estek,  azok  fegyverszünet 
közben  nem  fognak  jobb  karba  helyheztetni,  s  igéijen  a  Száván 
innen  fekvő  erősségekért  váltságpénzt. 

A  szándékloít  követküldés  ekkor,  nem  tudni  mi  okon, 
abbamaradt;  de  midőn  az  1527/8-diki  télen  a  mi  Bosniából  ez 
ideig  még  a  magyar  koronához  tartozott,  az  is  lefoszlott  róla; 
midőn  Jajcza  és  Banjaluka  szintén  török  kézbe  estek,  s  a  sze- 
rémi  és  bosniai  bégek  majdnem  Budáig  száguldoztak:  akkor 
—  1529.  februárius  vége  felé  —  Hoberdanacz  János,  imént 
még  a  jajczai  őrség  tiszte  és  Weichselberger  Zsigmond  csak- 
ugyan követekül  küldettek  Ferdinánd  részéről,  s  mint  felébb 
láttuk,  április  elején  már  túl  a  Száván  útban  voltak  Konstan- 
tinápoly felé.  Utasításuk,  mert  Ferdinánd  most  már  koronázott 
királya  volt  a  magyarnak,  s  mert  Budavárból  most  ő  paran- 
csolt, eltért  a  felébb  említettől.  Békét  és  jó  szomszédságot 
ajánlott,  de  a  Magyarországtól  elszakított  erősségeket,  köztök 
Nándorfehérvárt    is  visszakövetelte,  igaz  hogy  kárpótlás  mellett. 

Az  ügyek  ez  állásában  szükségesnek  vélhette  János ,  hogy 
Laski  Jeromos,  ki;  úgy  látszik,  április  végén  találkozott  urával 
Lengyelországban,  innen  haladék  nélkül  ismét  Konstantinápoly 
felé  siessen.  Itt  volt  1528.  július  elején,  —  annyi  bizonyos*). 


xxxvi. 

Hoberdanacz  és  Weichselberger  1528.  május  29-én  lá- 
togatták meg  első  ízben  a  nagyvezírt,  Ibrahim  pasát ;  s  a  szo- 
kásos ajándékokat  általadták  neki.  Harmad  napra  a  császár 
palotájába  vezettettek,  hogy  megbízatásukat  a  diván  elébe  ter- 
jeszszék.  Midőn  Ibrahim  az  értekezletnek  mindjárt  elején  Fer- 
dinándot királynak  nevezte ;  sietett  utána  vetni :  értem  Cseh-  és 
Németországok  királyát ,  nem  Magyarországét,  mert  Lajos  éle- 
tének véget  vetettek  a  győzhetetlen  császár  fegyverei,  s  hogy 
neki  utóda  lenne,  arról  nincsen  tudomásom.  Magyarország 
királya  Istennek  is  akaratjából  a  mi  urunk ,  mondák  a  követek. 
S  most  következő  párbeszéd  folyt  közöttök  és  Ibrahim  között: 

Tudjátok-e,  hogy  a  törökök  császárja  Budán  volt? 

Tudjuk.  Több  jelenségekből  még  most  is  láthatni,  hogy 
ott  volt.  Az  egész  várost  s  a  szomszéd  helységeket  feldúlta 
és  elhamvasztotta. 

S  Budavár  mily  karban  van? 

Épen  áll;  semmi  kárt  nem  szenvedett. 


*)  Praynál,  Epistolae  Procerum,  I.  k.  305.  1.  Laskinak  egy  levele  áll 
I.  Ferencz  franczia  királynak  kivált  a  keleti  ügyek  ellenőrizésére  Velenczében 
mulatozó  követéhez,  mely  Pray  szerint  1527.  július  4-én  kelt  Konstantinápolyban, 
de  melynek  egész  tartalmából  világos,  hogy  1527  hibásan  áll  1528  helyett.  Laski 
az  1527-diki  júliust  a  franczia  s  az  angol  udvaroknál  töltötte,  mint  felébb 
érintettük:  akkor  tehát  nem  lehetett  Konstantinápolyban;  de  hogy  az  1528-diki 
nyáron  itt  tartózkodott,  Szalaházi  Tamás  kanczellárnak  Budán  augusztus  9-én 
Ferdinándhoz  adott  leveléből  is  látjuk:  „Kalocsán  elfogtak  Lukács  deákot,  János 
titkárát,  ki  a  törökhöz  volt  küldve.  Megbízó  levelei  a  császárhoz,  Ibrahimhoz, 
Mehmedhez  és  Laskihoz  szólottak." 

9 

Kik  a  várost  felperzselve,  a  várat  pedig  épségben  látják, 
azok  mit  mondanak,  mily  okát  vélik,  hogy  a  vár  megőriztetett 
a  veszedelem  elől,  a  város  pedig  végromlásra  jutott? 

Sokan  sokfélét  mondanak,  de  mindnyájan  magasztalják  a 
császárt  és  tanácsosait,  hogy  a  királyi  székhelyet  bántatlanul 
hagyták,  valószínűleg  tiszteletből  azok  iránt,  kiket  e  székhely 
jogosan  illet,  s  kikből,  az  ellenségekből,  utóbb  szövetségesek 
válhatnak. 

Nem  bizony,  hanem  azon  okból,  mert  a  császár  magának 
akarta  s  fogja  is  megtartani  a  várat. 

De  hát  miért  forgattatta  fel  a  dicső  városokat,  Budát  és 
Pestet,  ha  ilyetén  szándékkal  volt?  hiszen  az  egy  várnak  jö- 
vedelmeiből nem  fog  megélhetni. 

Meghagyta  a  császár  s  meghagytam  én  is,  még  pedig 
három  ízben  a  hadaknak,  hogy  Budát,  Pestet  ne  merjék  fel- 
gyújtani, de  oly  roppant  seregnél,  minő  a  mienk  volt,  nem 
lehetett  a  fegyelmet  ilyesekre  nézve  fentartani. 

Sok  dicséretes  szokást  láttunk,  mióta  török  földre  léptünk, 
de  kivált  egy  igen  szépet. 

S  az  volna? 

A  félelem,  melylyel  az  öszves  birodalomban  viseltetnek  a 
szultán  iránt  az  alattvalók.  Még  a  legparányiabb  tisztviselőnek 
is  készséggel  engedelmeskedik  mindenki,  mert  ő  a  szultán  ne- 
vében osztogatja  parancsait. 

Ugy  van;  és  ha  maga  helyett  pálczikáj át  küldené  valahová 
a  nagyúr,  még  annak  is  azonképen  engedelmeskednének,  mint 
neki  magának. 

Ha  tehát  annyira  tartanak  a  császártól  még  ott  is  hol  ő 
nincsen  jelen,  hogymint  mondhatja  uraságod,  hogy  a  szemé- 
lyében jelen  volt  császár  háromszoros  parancsát  megvetette  a 
sereg?  Annak  a  ti  engedelmeteívkel  kellett  történni  annyival  is 
inkább,    mert    Budán,    Pesten    a   háztetők    kőből    voltak    nem 

szalmából,  s  mert  a  rombolás  e  müve  nem  hajtathatott  végre 
egy  óra  alatt,  ahhoz  tizenöt  nap  is  alig  volt  elégséges. 

Ibrahim  megjegyzés  nélkül  hagyván  ez  észrevételt,  ekkép 
folytatta  Hoberdanaczczal  a  beszélgetést: 

Szerinted  tehát  Buda  nem  a  császáré  ? 

Nem  mondhatok  egyebet  mint  hogy  Buda  most  az  én 
királyom  birtokában  van. 

Miért  küld  tehát  a  ti  királytok  benneteket  ide  béke-  és 
barátságszerzósre,  ha  másrészről  markában  tartja  Budát  s  a 
császár  többi  foglalm anyait? 

A  mely  várakat  fegyverrel  vett  meg  a  császár,  azokat  a 
mi  királyunk  nem  ostromoltatta,  nem  vetette  magának  alá. 
Budát  pedig  és  a  többi  erősségeket  magához  ragadta  attól,  ki 
a  koronát  bitorolta,  s  ki  megértvén  királyunk  közeledését,  meg- 
szökött, üresen  vagy  roszul  ellátva  hagyván  amaz  erősségeket. 
Ha  a  császár  Budát  birtokolni  akarja,  őrséget  hagyott  volna 
benne,  valamiképen  ezt  más  várakkal  cselekvé  vala.  Hogy  bir- 
tokolni nem  akarta,  arról  tanúságot  teszen  a  város  felgyújtása 
s  a  seregnek  az  országból  kitakarodása. 

A  sereget  azért  vontuk  ki  az  országból,  mert  előttünk 
volt  a  tél,  s  mert  a  hadak  nem  voltak  eleséggel  ellátva.  De 
a  császár  bennhagyta  Budavárban  a  maga  bízott  emberét,  az 
erdélyi  bánt,  János  vajdát. 

Mi,  magyarokdl,  eddigelé  nem  tudtuk,  hogy  vajda  uram  a 
császár  megegyezésével  székelt  Budán,  mert  midőn  magát  ki- 
rálynak hirdettette,  akkor  nem  adta  értésökre  a  magyaroknak, 
hogy  a  császár  jóvoltából  lett  azzá,  hanem  összehíván  az 
uraknak  és  nemeseknek  részét,  elejökbe  adta,  hogy  nem  ártana 
őt  királynak  választani,  mert  neki  két  kincse  van:  az  egyik, 
melyet  atyja,  —  a  másik,  melyet  önmaga  szerzett;  és  hogy 
atyjának  kincsével  rövid  idő  múlva  mindazon  erősségeket  vissza 
fogja  nyerni,  melyeket  a  török  császár  elfoglalt,  a  másikkal,  a 
maga   által   szerzettel  pedig    Cseh-   és   Németországok    királya 

ellen  fog"  küzdeni ,  s  ennek  valamennyi  tartományait  Magyar- 
országhoz fogja  kapcsolni.  A  nemesek  ingyen  sem  hitték,  hogy 
ő  ilyesmire  képes  lenne ;  s  ennélfogva  nem  is  akarták  őt  ki- 
rálylyá  választani.  Ekkor  a  vajda  Tokajnak  erősnél  erősebb 
várába  hiván  urakat  és  nemeseket,  halállal  fenyegette  mind- 
nyáját, ha  még  továbbá  is  ellentartók  lennének.  Czimborái 
pedig  felemelvén  Jánost,  a  mint  Magyarországon  szokás  az 
erdőcsőszöket  felemelni,  őt  királynak  kikiáltották;  a  fogoly 
urak  és  nemesek  félelmökben  nem  ellenezték ,  és  ekkép  a  János 
vajda  hűséges  kezeire  bízott  korona  a  bitorlónak  fejére  került. 
De  megszabadulván  a  foglyok,  külön  mindenik  megyét  értesí- 
tették a  történtekről,  a  vajda  cseleiről  és  álnokságáról.  Meg- 
értvén ezt  a  többi  egyházi  s  világi  urak  és  nemesek,  késedelem 
nélkül  Magyarország  valamennyi  megyéit  Pozsony  városába 
gyülekeztették,  hol  akkoron  a  nádor  tartózkodóit,  ki  első  szokta 
szavazatát  adni  a  királyra,  mint  Törökországban  a  jancsáraga 
a  császárra.  E  gyűlésen  közakarattal  Ferdinánd  választatott 
királylyá,  ő,  kit  öröködési,  tehát  isteni  s  emberi  joggal  illet  a 
korona,  kinek  ezt  a  közbenjött  frigylevelek  is  biztosítják,  s  kit 
császári  és  királyi  származása  azonképen  mint  bölcs,  erényes 
és  gazdag  volta  is  méltóvá  tesznek  az  uralkodásra:  holott  a 
vajda,  mint  nem  királyi  vérből  való,  még  azon  esetre  sem  volna 
méltó,  hogy  betöltse  a  fejdelmi  széket,  ha  valóban  birná  mind- 
azon kincseket,  melyekkel  kérkedni  szokott.  Ezekből  kézzel- 
foghatóig láthatni,  hogy  mily  állapotban  volt  a  vajda  Budán. 
Mi  magyarok  nem  igen,  vagy  épen  nem  félnénk,  épen  nem 
fájlalnék,  ha  a  császár  hasonló  bátorságú  kapitányt  hagyott 
volna  helyettesül  Nándorfehérváron,  mert  akkor  veszedelem 
nélkül  foglalhatnék  vissza  e  helyet,  ágyura  sem  volna  szükség 
a  kőfalak  ellen,  mert  ő,  a  kapitány,  egyszerűen  megfutamodnék. 
Hoberdanacz  mindig  beszédesebbé  lett,  mert  Ibrahim  jól 
értett  a  diplomata  fogásához:  hogy  hallgatagnak  s  tehát  ál- 
noknak ne  látszassék ,  és    mégis    semmit    se   mondjon ,    kérdést 

kérdésre  halmozni ;  és  addig"  szólaltatni  a  válaszadót ;  míg  ez, 
saját  előadásába  bonyolódva  rögtön  sem  előre  nem  tud  lépni, 
sem  hátra,  és  magát  meggyőzöttnek  kényteleníletik  nyilvánítani. 
Ennek  eltávoztatására  Hoberdanacz  nyersesége  volt  még  a  vi- 
szonylag legalkalmasabb  eszköz.  Hagyjuk  félbe  a  beszédet  — 
monda  neki  végre  a  nagyvezír  —  s  menjünk  a  császárhoz. 

Az  én  fenséges,  hatalmas  és  győzhetetlen  fejdelmem  s  ke- 
gyelmes uram  Ferdinánd,  Isten  kegyelméből  Magyarország  királya, 
üdvezli  felségedet,  s  mint  szomszédjának  minden  jót  kivan,  —  e  sza- 
vakkal nyitá  meg  beszédét  a  követ.  A  tolmács  ezt  így  adta  vissza: 
Az  ő  ura  ajánlja  magát  felségednek,  mint  urának,  és  szolgalatjait 
felajánlja.  Hoberdanacz  tudni  kívánta,  hogy  miért  mondat  vele 
egyebet,  mint  a  mit  valósággal  mondott?  Az  ékesszólás  kedvéért, 
volt  a  válasz,  s  mert  így  jobban  hangzik  a  császár  fiileinek.  Szo- 
limán haragos  pillanatot  vetett  mind  Hoberdanaczra  mind  a  tol- 
mácsra, s  Ibrahim  meghagyta  az  utóbbinak,  hogy  adja  vissza 
egyszerűen  s  hiven  a  követ  beszédét.  A  tolmács  szót  fogadott,  s  a 
követ  folytatta  előadását,  hogy  az  ő  ura  örvend  a  szultán  egész- 
ségének és  szerencséjének;  hogy  ajándékokat  küldött  neki,  vegye 
jó  szívvel  azokat;  hogy  tudomására  kívánta  adni  a  választást,  mely 
reá,  Ferdinándra,  mint  Magyarország  királyára  esett,  s  mely  a 
szultánnak  bizonyosan  örömére  leszen,  mert  hatalmas  szomszédot 
nyert  benne.  Azonkívül  még  e  levelet  is  küldte,  melyet  ol- 
vasson el  felséged;  majd  élő  szóval  is  hozzáadok  valamit,  ma 
vagy  más  alkalommal,  a  mint  jónak  fog  találtatni.  A  szultán 
már  egy  ízben  fülébe  súgott  valamit  Ibrahimnak,  ki  annak  kö- 
vetkezésében csodálkozását  fejezte  ki,  hogy  a  követek  királya 
magát  szemben  a  császárral  hatalmasnak  nyilvánítja,  holott  a 
többi  keresztyén  fejdelmek  szárnyainak  árnyékába  ajánlják  ma- 
gokat; most  pedig  nagyvezíre  által  értésökre  adta  a  követeknek 
Szolimán,  hogy  őt,  a  császárt,  fontosabb  ügyek  e  pillanatban 
tova  hívják,  de  hogy  más  nap  őelőtte  vagy  biztosa  előtt  kö- 
vetségök  tárgyát  részletesebben  fogják  előadhatni. 

Június   1-én  Hoberdanaczot  és  társát  magához  rendeltette 
a  nagyvezír,  s  elmondván   nekik,  hogy  biztosul    őt  választotta 
a  császár,  Hoberdanaczot  felhívta:  adná  elő  tehát   neki,  a  biz- 
tosnak, mit  a  császárnak  fogott  volna  előadni,  ha  annak  érke- 
zése lett  volna,  őt  személyesen  kihallgatni.    Küldetésök   czélját 
ekkép  adták    elő    a  követek :  Magyar-    és    Csehországok   kirá- 
lyának, Ulászlónak  volt  egy  fia,  Lajos  király,  és  volt  egy  leánya, 
Anna  királyné,  fenséges  királyunknak  hitvese.  S  midőn  leányát 
kiházasítaná  Ulászló,  együvé   hivta   Magyarország    öszves    ren- 
déit, s  előadta  nekik,  hogy  ő  felbonthatlan  barátságra  és  frigyre 
akar   lépni   urunkkal,    kinek    egy  nővére    volt:  Mária.    Ulászló 
Máriát  nőül  kívánta  fiának,  Lajosnak,  oly  kikötéssel,  hogy  Lajos 
magtalan    kimúlása   esetében    Magyarország   s    a  neki  alávetett- 
részek  urunkat  illessék,  mint  törvényes  királyt.  Meghalván  pedig 
Lajos  király  ama  -boldogtalan  ütközetben    s   jogszerű   utódokat 
nem  hagyván  hátra,  Szepesi  Jánost,  akkor  erdélyi  vajdát,  né- 
hány czimborái  királyul  kiáltották  ki,  Urunk  őt  megszalasztotta, 
s  Budát  más  erőségekkel  egyetemben    az    öszves    ország    aka- 
ratjából, mint  törvényes  király,  magához,  kezeihez  vette.  Mint- 
hogy pedig  urunk    kanczellárja  Harrach  Lénárd    uraságod    által 
szabad  menetet  jövetet  eszközöltetett  ki  a  portánál  azon  követek 
számára,  kik  jó  barátságot  és  szomszédságot  fognak  a  hatalmas 
császárnál  szorgalmazni,  fenséges    királyunk    még    mielőtt  Ma- 
gyarországot elfoglalta  volna,  útnak  indította    a    követeket,  de 
ők  megbetegedtek  és  meghaltak.  Helyettök  most  minket  küldött 
ide  ama  barátság  és  jó  szomszédság  szerzésére;    minek  kiesz- 
közlése után  azon  leszen,  hogy  a  szentséges  atya,  a  pápa,  és 
a  római  császár,  ki  tudnivalóképen   urunk    testvére,  szintén  jó 
barátjai  legyenek  a  törökök  hatalmas  császárjának. 

Ibrahim  oly  véleményben  volt,  hogy  mindennek  eszközlésére 
az  volna  a  legbiztosabb,  az  egyedüli  út,  ha  Ferdinánd  kimegy en  Ma- 
gyarországból; a  követek  ellenben  más  módot  javasoltak,  azt,  hogy  a 
török  császár  adja  vissza  aMagyarországtól  általa  elvont  erősségeket. 

Miféle  erősségeket  kívánna  tehát  a  ti  uratok  magának 
kiadatni  az  én  uram  által? 

Ezeket:  Nándorfehérvár,  Szabács,  Szalánkemen,  Pétervá- 
radja,  Újlak,  Szeröd,  Attya,  Rednek,  Kölpén,  íreg,  Szent-De- 
meter, Rácsa,  Szörény,  Pött,  Orsova,  Miháldi,  Jajcza,  Szveczaj, 
Bánj aluk a;  Knín,  Szkardona,  Udvín,  Szadvín,  Novigrad,  Osz- 
trovicza  sat. 

Bizony  csodálom ;  hogy  még  Konstantinápolyt  is  nem 
kívánja. 

A  mit  kíván ,  az  az  övé;  Konstantinápoly  nem  az  övé; 
de  ha  joga  volna  hozzá;  visszakívánná  azt  is. 

S  ha  az  én  uram  nem  fogja  visszaadni  amaz  erősségeket, 
akkor  a  ti  uratok  erőhatalommal  szándékozik  magát  birtokukba 
helyezni  ? 

Urunk  rejtett  gondolatjai  nincsenek  előttünk  tudva,  de  ő 
vitéz  férfiú;  egyébiránt  ha  ellenséges  szándékkal  viseltetnék 
irántatok,  nem  fogott  volna  minket  barátság  szerzése  végett 
útnak  indítani. 

Hogy  remélheti  azon  erősségek  kiadatását  ő;  kinek  tudnia 
kell,  mennyi  költségébe,  mennyi  vérontásba  kerültek  azok 
urunknak  ? 

Király  ő  felsége  kész  megtéríteni  a  költségeket. 

S  oly  szegénynek,  oly  alávalónak  tartjátok  urunkat,  hogy 
fegyverrel  szerzett  erősségeit  valakinek  pénzért  eladná?  Látod-e, 
Hoberdanacz,  ama  hét  tornyot,  melyek  telvék  aranynyal? 

Látom  a  tornyokat,  de  nem  tudom,  hogy  mi  van  bennök, 
annyit  azonban  tudok,  hogy  a  császár  gazdag  és  hatalmas. 

A  ti  királytok,  úgy  látom,  a  németekbe  veti  reményét? 

Uraságod  a  franczia  királytól  megtudhatja  a  német  fegy- 
verek élét. 

Te  pedig  tudod,  mily  éles  a  török  fegyver,  mi  mélyen 
ható,  mert  gyakor  ízben  megfutamodtál  előle. 

Pár  ízben  igen,  de  még  többször  én  futamtattam  meg  a 
törököket ,  kiknek  fegyvereik  nem  élesebbek  a  mieinknél. 
Egyébiránt,  ha  uraságod  nem  helyesli  az  általunk  indítványozott 
békeszerzési  módot,  mutasson  mást,  helyesebbet. 

Én  csak  egy  módot  tudok:  ha  uratok  Budát  és  Magyar- 
országot visszaadja,  akkor  Németországra  nézve  alkudozásba 
ereszkedhetnénk  vele. 

Jelenteni  fogjuk  urunknak,  de  nem  hiszszük;  hogy  ő  egy- 
könnyen ilyesminek  elvállalására  birathatnék. 

A  közelebb  múlt  években,  midőn  a  hatalmas  császár  Ma- 
gyarországon vadászott,  én,  mint  főkapitánya  elfoglaltam  Nán- 
dorfehérvárat és  a  többi  erősségeket,  s  megütköztem  Lajos 
királylyal;  most  njból  vettetni  fogom  a  hidakat,  melyeken 
Magyarországba  szállítathassuk  a  sereget.  Egyelőre  azonban 
közleni  fogom  a  császárral,  mit  értésemre  adtatok;  három  vagy 
négy  nap  múlva  venni  fogjátok  a  választ. 

Több  nap  folyt  le  addigién;  azért  is,  mert  e  közben 
Laski  Konstantinápolyba  érkezett,  Magyarország  felől  és  János 
királytól  mindenféle  buzdító  híreket  hozva,  egyebek  közt  azt 
is,  hogy  Zápolya  hívei  kemény  csapást  mértek  Ferdinánd  egyik 
hadára,  mely  Trencsén  vívásával  volt  foglalatos.  Június  28-án 
végre  Ibrahim  ismét  a  divánba  hivatta  Ferdinánd  követeit,  és 
beszédbe  ereszkedett  velők  ekképen: 

Tudjátok-e,  hogy  uratok  hadait  megverték? 

Nem  tudjuk  hol,  és  nem  tudjuk  kik. 

Az  erdélyi  vajda  hadai. 

Hol  és  mikor? 

Királytok  Trencsén  várát  körültáborlotta  negyvenezer  em- 
berrel, s  a  vajda  harminczhatezer  embere  azokat  megszalasz- 
totta és  minden  ágyúikat  elszedte. 

Semmi  kétség,  hogy  a  mi  urunk  negyvenezer  embert  is 
indíthatna  a  vajda  ellen,  de  eddig  nyolcz  ezernél  több  nem 
nyert  alkalmazást.  János  pedig,  ha  valamennyi  jobbágyai,  tyúkjai 

és  csirkéi  kelnének  is  fel  urunk  ellen ,    még  azon  esetben  sem 
rendelkezhetnék  harminezezer  főre  menő  seregről. 

Minő  vár  az  a  Trencsén? 

Erősnél  erősebb,  még  Nándorfehérvár   sem    foghat    hozzá. 

Három  év  alatt  sem  fogja  tehát  uratok  bevenni. 

Huszonöt  nap  is  elégséges  leszen  hozzá ,  mert  urunknak 
sok  tüzérei  vannak,  kik  épen  páratlanul  erős  várakat  foglaltak 
el  Olaszországban. 

Miért  van  az,  hogy  uratok  soha  sem  nyugszik ,  hogy  a 
hol  ebédel,  ott  nem  szokott  vacsorálni,  hagy  a  hol  vacsorál, 
ott  nem  tölti  az  éjét? 

Fiatal,  tehát  nincs  még  ideje,  hogy  nyugodjék.  A  ki  többet 
és  többet  akar  szerezni,  annak  nem  szabad  léhán,  keresztbe 
font  karokkal  nyugodni.  Ha  urunk  elődei  is  a  szerint  csele- 
kesznek, nem  jut  ilyetén  pusztulásra  az  ország. 

Mi  az  oka,  Hoberdanacz,  hogy  uradnak  sehol  sincsenek 
barátjai,  mindenütt  csak  ellenségei;  s  hogy  ő  és  testvére,  a 
római  császár,  mindig  másmás  birodalmakat  akarnak  elfoglalni? 

A  római  császár  és  uram  magoktól  nem  vétenek  senkinek, 
de  midőn  ők  még  kiskorúak  voltak,  a  franczia  király  örömest 
valamennyi  tartományaiktól  fosztotta  volna  meg  őket.  Isten 
kezökbe  adta  a  francziát;  uram  és  testvére  őt  szabadon  bo- 
csátották, holott  életétől  és  országaitól  megfoszthatták  volna; 
de  most  vigyázzon  magára,  mert  megfeledkezett  betölteni  a 
feltételeket,  melyek  alatt  szabadon  bocsátatott  általuk. 

S  ama  szegény  papot,  kitől  a  ti  hitvallástok  származik, 
azt  miért  vetették  fogságra,  miért  bántak  istentelenül  vele? 
Lám,  a  mi  főpapunk  itt  ül  a  császár  tanácsában,  nincs  oly 
vakmerő,  ki  őt  bántaná, 

A  római  pápának  nem  kellene  konkolyt  hintenie  a  ke- 
resztyén hatalmasságok  közé,  nem  kellene  háborúskodnia,  hanem 
kibékítenie  egymással  a  hadviselő  feleket,  s  ülnie  az  egyházban 
és    imádkozni.     A    ti   főpapotoknak    annyija    van,    mennyiből 

tisztességen  elélhet  és  ruházkodhatik,  a  miénknek  hatalma  pedig 
két  három  királyéval  is  felér ,  s  a  császár  csak  azért  szedett 
el  tőle  néhány  tartományt ,  hogy  újból  ne  lázadhasson  fel 
ellene. 

Urad  s  a  császár  talán  csak  nem  akarnak  az  egész  vi- 
lágnak parancsolni,  talán  csak  nem  vélik  isteneknek  magokat, 
talán  mégis  tudják,  hogy  ok  halandók? 

Tudják  és  ahhozképést  alázatosok;  de  megkívánják  a 
magokét,  nem  a  másét. 

S  most  a  szultán  elébe  bocsátattak  a  követek. 

Uratok  eddig  még  nem  érezte  barátságunkat  és  szom- 
szédságunkat —  monda  Szolimán  nevében  Ibrahim  —  ezentúl 
érezni  fogja.  Azt  pedig  hímezés  nélkül  mondhatjátok  neki,  hogy 
személyesen  jövök  hozzá,  egész  erővel  és  hatalommal,  hogy 
személyesen  akarom  neki  visszaadni  az  általa  kívánt  várakat. 
Intsétek  őt,  készítsen  előre  mindent:  hadd  fogadhasson  minket, 
a  mint  illik.  —  Urunk  véghetlenül  fog  örvendeni  hatalmasságod 
személyes  megérkezésén,  viszonzá  Hoberdanacz.  Ha  felséged, 
mint  jó  barát,  mint  jó  szomszéd  jő,  úgy  fogadtatik ,  mint  jó 
barát  és  hatalmas  császár  igényelheti.  Ha  mint  ellenség  jő,  fo- 
gadtatni fog  mint  hatalmas  ellenség;  urunknak  e  magaviselete 
több  példából  ismeretes  felséged  előtt  is.  —  Levelem  uratokhoz 
rövid  idő  alatt  kezetekben  leszen,  s  akkor  elmehettek,  —  volt 
a  szultán  válasza*). 

XXXVII. 

E  nyilatkozatot  nem  lehetett  félreérteni:  Laski  most  már 
nyugodt  lélekkel  indulhatott  útnak.  ,Kilelt  a  hideg,  s  azért  mai 
napig  itt  tartózkodtam  —  irá  július  4-én  Konstantinápolyból 
Velenczébe  a  franczia  követnek  —  de  holnap  olyan  a  milyen 
egészséggel  postán  elmegyek  hadaimhoz;    kérem   küldje    át  az 


0  Gévay,  az  id.  h.  1.  k.  2.  f.  1-28.  1. 

ide  mellékelt  levelet  a  legkeresztyénebb  királynak'*).  S  ekkor, 
ha  nem  csalódom ;  útnak  is  indult:  annyi  legalább  igen  való- 
szinü  előttem,  hogy  Tarnowban  volt  János  királynál,  midőn  ez 
1528.  september  30-án  Szepesvárat,  Késmárk  várát  a  várossal 
egyetemben,  Richnót  és  Gölniczet  neki  adományozta,  s  őt  a 
Szepesség  örökös  grófjává  nevezte.  Ezen  oklevélben  azt  mondja 
Zápolya,  hogy  Laski  „az  egyházi  és  világi  uraknak  s  az  ország 
mindkét  rendű  főbb  nemeseinek  megegyezésével"  küldetett  a 
szultánhoz,  s  „oly  eszélyesen  járt  el  megbízásában,  hogy  nem- 
csak szövetséget  kötött  az  ernyedetlen  győzővel,  hanem  épen 
örök  frigyet  közte  —  a  király  —  és  Szolimán  között,  a 
magyar  nemzet  s  a  török  nép  között,  még  pedig  a  legtisztes- 
ségesebb alapon;  hogy  a  nyomorú-szomorú  Magyarországot 
megmentette  a  fenyegetődző  szolgaság  elől"  **). 

Ki  volt  Laski  távozása  után  Konstantinápolyban  Zápolya 
képviselője,  bizonyossággal  nem  tudom  megmondani;  talán  Paolo 
Casale,  kiről  a  németujhelyi  fogoly  Battista  Gasale  1535.  május 
12-én  azt  vallotta,  hogv  az  ő  Pál  nevű  testvére  Konstantiná- 
polyban volt  Laskivalf),  talán  Fekete  János,  kiről  Szerémi 
György  úgy  emlékezik,  mint  Jánosnak  1528-ban  Konstantiná- 
polyban megfordult  emberéről  ff).  Ezen  követet  —  Franczia- 
országnak  nem  levén  még  akkoron  állandó  residense  a  Portánál 
—  kivált  Velencze  és  Lengyelország  támogatták;  az  utóbbinak 
képviselője  Tenczyn  János  lublini  várnagy  a  Duna  oláh  partján 
fekvő  Oblucziczéből  1528.  november  19-én  ezeket  irta  Cho- 
deczki  Szaniszló  lengyel  főúrnak  :  „Akartam  nagyságoddal 
tudatni,  hogy  én  Simon  és  Júdás  előtti  vasárnap  elindultam 
Konstantinápolyból,  és  ma  a  Dunához    érkeztem.    A    császárral 


#)  Pray,  Epistolae  Procerum,  1.  k.  305.  1. 
**)  Wagner,  Analecta  Scepusii,  I.  30. 

f)  Hatvani  Mihály,  Magyar  történelmi  okmánytár  a  brüsszeli   országos  le- 
véltárból és  a  burgundi  könyvtárból,  Pest,  1857,  I.  k.  251.  1. 
ff)  Wenzel  Gusztáv,  Szerémi  György  emlékirata,  230  1. 

öt  évre  megkötöttem  a  fegyverszünetet,  ők  ezt  örömest  még 
több  évre  terjesztették  volna  ki.  Ferdinánd  királylyal  nem  lé- 
pett fegyvernyugvásra  a  császár,  sőt  épen  háborút  üzent  neki 
a  jövő  évre,  s  hadakat  gyűjt  ellene  öszves  birodalmában.  Tá- 
vozásom után  tized  napra  elbocsátattak  Ferdinánd  követei, 
mintán  öt  hónapnál  tovább  szoros  őrizet  alatt  tartattak.  János 
király  követe  az  én  jelenlétemben  jött  a  császárhoz;  urának 
azt  üzenték  általa,  hogy  tartózkodjék  Nándorfehérvár  és  Péter- 
váradja  környékén,  s  ott  várja  be  a  császár  további  utasítását"  *). 
Hasonló  levelet  Chodeczki  Ottónak  is  írt  a  követ,  de  az  utób- 
biban még  azt  is  olvassuk,  hogy  harmad  napra  az  ő,  a  lengyel 
követ,  elutazása  után  János  emberét  is  elbocsátották  Konstan- 
tinápolyból. 

Hoberdanacz  és  Weichselberger  november  24-én  csak- 
ugyan útnak  indulhattak  elvégre,  s  1529.  februarius  19-én 
Szolimán  levele  Ferdinánd  kezében  volt.  Az  iromány  sokáig 
olvasatlanul  maradt  tolmács  híja  miatt,  s  a  spanyol  forditás, 
mely  reánk  maradt,  s  mely  kissé  visszásnak  látszik,  könnyen 
békereményt  kelthetett  volna  fel  Ferdinándban,  de  Hoberdanacz 
és  Weichselberger  szóbeli  előadásuk  kellő  magyarázatul  szolgált. 

Zápolya  vezérei  Athinai  Deák  Simon  és  Kim  Gothárd 
1528.  septemberben  Sáros  -  Pataknál  szerencsésen  működtek 
Ferdinánd  hadnagyai  ellen,  october  elején  maga  a  bujdosó  fej- 
delem is  Lengyelországból  magyar  földre  lépett.  A  Konstanti- 
nápolyból ismételve  érkezett  intéshez  képest ,  hogy  az  ország 
alsó  részeiben  tartózkodjék,  hol  szükség  esetében  segédet  nyerhet 
a  végek  bégjeitől,  Homonnán,  Ungváron,  Kis-Várdán,  Kallón, 
Debreczenen,  Nagy-Túron  át  Makóra  érkezett,  hol  november 
második  felében  Mehemeddel,  a  végszendrői  pasával  találkozott, 
s  honnan  a  németbirodalmi  rendekhez  az  itt  következő  levelet 
intézte : 


*)  Gévay  az  id.  h.  I.  k.  49.  1. 

„Minapi  levelünkből,  gondoljuk,  világosan  értették  meg 
uraságaitok,  mily  méltatlanságokkal  illetett  legyen  bennünket  a 
mi  ellenségünk  s  a  közbéke  háborítója  Ferdinánd  cseh  király; 
s  ama  három  fő  és  még  néhány  más  jobbágyaink  árulása  által, 
kiket  nem  épen  tisztességes  feltételek  alatt  magához  vonzott, 
mint  tört  legyen  igazságtalanul  Magyarországra,  pusztítván  azt 
és  kegyetlenkedvén  benne,  s  éktelenül  még  azt  is  megparan- 
csolván országszerte,  hogy  nevünket  fejvesztés  büntetése  alatt 
senki  se  merje  kimondani.  Mi  mind  ezt  s  még  több  effélét 
nyugodt  lélekkel  viseltünk  el,  de  óvásunkat  megküldtük  uraság- 
toknak,  s  ezzel  is  óvást  teszünk.  Szokásához  képest  most 
ismét  mindenféle  híreket  terjeszt,  mint  halljuk,  hogy  nevünknek 
ártson;  kérjük  uraságtokat,  ne  adjanak  hitelt  nekik.  Mi  Isten 
segítségével  már  visszajöttünk  ezen  Magyarországunkba  hü 
alattvalóink  buzgó  kérelmére,  kiknek  alkalmuk  vala  tapasztalni, 
az  ő  nagyszerű  Ígéretei  mint  párologtak  el,  az  ő  eljárása  mii. 
igazságos  és  mily  keresztyén,  s  rágalmainak  mit  és  mennyit 
kell  hinni;  mi,  visszafoglalván  majdnem  valamennyi  végvárakat 
(Becsét,  Becskereket  és  Csanádot  érti,  melyeket  ekkor  foglaltak 
el  számára  a  Ferdinandiaktól  a  végszendrői  törökök),  orszá- 
gunk nagyobb  része  felett  uralkodunk  ismét.  Valamint  tehát 
országiásunk  kezdetétől  fogva  s  mindenkoron  azt  forgattuk 
eszünkben,  hogy  Magyarországunkat  s  a  keresztyén  köztársa- 
ságot békében  és  nyugalomban  megtarthassuk  és  ellenségeik 
elől  biztosíthassuk;  úgy  most  sem  töprenkedünk  egyeben,  s 
öszves  erőnkkel  ama  czél  elérésére  törekszünk.  Ha  felhívták-e 
uraságaitok  korábbi  levelünk  következésében  ellenségünket  Fer- 
dinándot, hogy  országunk  pusztításával,  magunk  sértésével  fel- 
hagyjon, arról  nincsen  bizonyos  tudomásunk.  Mi  országunk 
annyi  s  oly  siralmas,  tőle,  Ferdinándtól  származó  romjainak 
közepette  is  mindig  készek  voltunk  bármely  igazságos  és  mél- 
tányos igénynek  megfelelni,  valamint  ez  kétségtelenül  urasá- 
gaitok előtt  is  tudva  leszen.  Ha  tehát  ezen  ügy  végre   is  más 

fejleményt  találna  venni,  mint  a  minőt  várni  látszik  ellenségünk, 
azt  senki  másnak,  csak  dőre  uralkodásvágyának  tulajdonítsa; 
az  igazságos  biró  azt  fogja  vétkesnek  találni,  ki  elsőbbször 
nyúlt  istentelen  fegyverhez  és  hallatlan  cselekhez,  hogy  a  ke- 
resztyén ügy  legnagyobb  kárával  egy  szabad  ország  törvényes 
királyát  trónusától  megfoszsza.  Ezen  okoknál  fogva  tehát  kérjük 
uraságaitokat,  mint  a  szentséges  római  birodalom  kormányzóit 
s  a  keresztyén  ügy  őreit:  gondolják  meg  jól,  magas  belátá- 
sukhoz képest,  hogy  mit  akar  a  mi  ellenünk,  ő  a  köznyugalom 
háboritója,  s  mily  czélra  törekszik;  és  rágalmainak  hitelt  nem 
adva,  gondoskodjanak  olyképen  ez  ügyről,  hogy  mi  országunk 
birtokában  maradhassunk,  a  keresztyén  köztársaság  pedig  békét 
és  nyugalmat  ezentúl  is  élvezhessen.  Éljenek  boldogul,  szívből 
kívánjuk.  Kelt  Makó  néni  mezővárosunkban"  *). 

János,  ki  eddig  a  németbirodalmi  rendeknél  azon  alapon 
szorgalmazott  segédet  Ferdinánd  ellen,  hogy  e  segéd  őt  ké- 
pessé teendi,  az  országot  a  törökök  ellen  is  megoltalmazni: 
valamint  korábbi,  úgy  jelen  levelét  is  a  végre  irta,  hogy  a 
német  rendeket  a  bekövetkezendőkre  előkészítse,  hogy  a  por- 
tával kötött  frigyét  igazolja.  Ott  künn  —  arról  nem  lehetett 
kétsége  —  majd  elszörnyűködnek  az  emberek  e  lépésének 
hallására,  mely  saját  hivei  közül  is  többeket  megrendítette  Sze- 
réminél, a  szemtanúnál,  ezt  olvassuk:  „János  király  meghagyta 
a  magyar  uraknak,  hogy  kisérjék  őt  lóháton  azon  helyre,  hol 
ő  találkozó  leszen  Mehemed  béggel.  És  a  magyar  urak  meg- 
ijedvén, egymás  között  így  beszélgettek:  Nemde,  jól  mondottuk, 
hogy  végre  is  a  törökök  markába  juttat  bennünket.  Menjen, 
ha  úgy  tetszik  neki,  monda  külön  mindenik,  én  nem  fogok 
menni.  —  Midőn  János  király  ezt  megértette ,  szerfelett 
elszomorodott,  s  ostorkával  kezében    fel-alá   járván,    sóhajtozva 

*)  Collectio  acíorum  diplomaticorum  inter  Ferdinandum  et  Joannem  Hun- 
gáriáé reges,  quorum  pleraque  ex  Antonii  Verancii  calamo  profluxerunt.  A  nemz. 
mu/eum  kéziratai  között,  12S5  quarto  lat.  —  Év  és  nap  nincsen  kitéve,  de  az 
adatok  egybevetése  után  év  és  hónap  iránt,  nem  lehet,  kétség. 

monda:  Oh  uram  Istenem ,  segíts  rajtam!  engedd  meg,  hogy 
a  törökök  engem  visszahelyezzenek  hatalmasságom  székébe,  s 
hogy  én  aztán  a  keresztyén  hitre  téríthessem  őket!  Ezt  az 
ebédlőben  mondotta,  s  én  mellette  állottam,  és  Osvát  tárnok, 
és  Keresi  Miklós  deák.  Es  mikor  a  királyi  felség  azt  igertc, 
hogy  ő  a  törökök  nyakát  a  keresztvíz  alá  fogja  görbíteni,  én 
azt  mondottam  neki:  A  mindenható  Úristen  oltalmazza  és  se- 
gítse felségedet.  És  monda  nekem  a  király:  György  atya, 
mondja  meg  a  komornyikoknak,  hogy  fogassák  be  hintómat. 
Es  Boza  György  felkészítette  a  hintót.  És  most  kérette  a  ki- 
rály az  urakat:  bocsátanak  legaláb  katonáikat  vele,  ha  már 
magok  nem  akarnak  jőni.  És  arra  ők  szívesen  reá  állottak, 
csak  hogy  magok  ne  kénytelenítessenek  Jánost  elkísérni.  Rét- 
száz huszárral  elment  a  király.  Vele  voltak  Pöstyéni  és  Ver- 
bőczi  és  Artándi  Pál.  És  midőn  már  kiment  volna  Makóból,  a 

magyar  urak:  Czibak  Imre,  Csáki  Mihály,  Artándi  Bálás  és 
mások  elkészültek  Várad  felé,  mert  oly  véleményben  voltak, 
hogy  a  király  már  el  van  fogva,  s  hogy  most  majd  őket  fogják 
vasra  verni.  Es  érkezvén  a  király  a  találkozás  helyére,  két  sá- 
tort talál  vala:  egyet  Mehemed  beg,  egyet  önmaga  számára. 
S  a  két  sátor  között  két  pad  volt,  és  a  király,  s  a  beg  négy 
óránál  tovább  beszélgettek  egymással.  És  a  magyarok  s  a  tö- 
rökök czimboraságra  léptek.  És  Mehemed  s  János  együtt  sétáltak 
a  Tisza  partján,  s  vacsora  idejére  ismét  Makón  volt  a  király." 

Szintén  annak  kitüntetésére,  hogy  ő  örömestebb  nyúlt 
volna  bár  mely  módhoz  ügyének  kivívására,  mint  a  török  szö- 
vetséghez, s  I.  Ferencz  franczia  király  példájára,  ki  hasonlatos 
viszonyok  között  Ferdinánd  testvérét,  Károly  császárt  párbajra 
hívta,  János  ekkép  irt  koronás  versenytársának: 

„János,  Isten  kegyelméből  Magyar-,  Dalmát-,  Horvát- 
országok királya  sat.  Ferdinándnak  Csehország  királyának, 
Ausztria  főherczegének  sat.  Jól  tudod,  hogy  mi  a  fenséges 
fejdelem  és  úr,  Lajos  király  halála  után  a  magyar  nemzet  közös 

kívánságára  s  egyhangú  szavazatával  királyul  fogadtattunk  és 
koronáztattunk.  Mihelyest  ez  annak  rendé  szerint  és  törvénye- 
sen megtörtént,  küldtük  hozzád  követeinket  mint  szomszédhoz, 
mint  ahhoz,  ki  az  akkorban  Magyarországot  fenyegető  ve- 
szélyhez legeslegközelebb  állottál;  te  őket  visszaküldted  csúf- 
sággal. Ebből  felismervén,  hogy  ellenséges  lélekkel  viseltettél 
irántunk,  követeinket  nyomban  a  római  birodalom  fejdelmeihez 
küldöttük,  kik  tanúságot  tegyenek,  hogy  nem  volt  ok,  melynél 
fogva  ellenségünkké  kellett  válnod;  te  azokat  nem  csak  meg- 
csúfoltad, hanem  még  huzamosabb  fogságban  is  tartottad,  nem 
engedvén,  hogy  küldetésök  helyére  mehessenek.  Ezek  után, 
midőn  lelkiismereted  által  ízgattatva,  mint  hiszszük,  tenmagadtól 
némi  reményt  nyújtottál  a  fenséges  úrnak,  Zsigmond  lengyel 
királynak,  hogy  talán  kibékülhetnénk  egymással,  akkor  ama 
király  akaratából  küldtük  követeinket  Olmützba.  De  ők  nevetség 
és  gúny  tárgyává  vétettek,  honnan  eredmény  nélkül  tértek 
hozzánk  vissza."  Következik  egy  halmaz  szidalom,  s  aztán  a 
törökkel  kötött  frigy  ekkép  indokoltatik: 

„Nem  tagadjuk,  hogy  mi  a  hatalmas  török  császárral  jó 
és  keresztyén  feltételek  alatt  frigyre  és  barátságra  léptünk, 
melyet  te  követek,  levelek  és  évenkinti  adó  felajánlása  által 
nem  tudtál  magadnak  kieszközölni.  S  tettük  ezt,  mert  láttuk, 
hogy  Magyarországot  nem  lehet  másképen  előle  megvédeni, 
mint  jó  béke  és  egyezkedés  által.  Minthogy  pedig  te  —  foly- 
tatja a  levél  —  a  mondott  császárt  leveleddel,  melyben  Nán- 
dorfehérvár és  veszendőbe  ment  egyéb  dolgok  visszaszerzését 
ígérgetted  a  magyaroknak,  magad  ellen  lázítottad;  s  minthogy 
a  beállandó  háborúban,  melyre  ő  most  ellened  készül,  veszteni 
fogsz  mindenkép:  akarunk  neked  eszközt  ajánlani,  hogy  alatt- 
valóidat megmenthessed  a  közel  vésztől,  melybe  őket  elbizako- 
dásod  és  uralkodásvágyod  vetni  fogja.  Ezen  eszköz  pedig  abban 
áll:  hogy  szállj  ki  velünk  bajvívásra.  Ha  pedig  azt  találnád 
mondani,  hogy  te    erre  a  török  császár  czélzatai  miatt  rá  nem 

állhatsz,  íme  ígérjük,  miszerint  azon  esetre,  ha  megfelelsz  kí- 
vánságunknak, egész  erővel  arra  ügyekezendünk  birni  a  csá- 
szárt, hogy  szándékáról  lemondjon.  A  viadal  helye  egyiránti 
távolságra  legyen  mind  Bécstől,  mind  azon  városunktól,  melyben 
mi  most  vagyunk,  tehát  a  pesti  gyepen.  Készítsd  elő  mind- 
kettőnk számára  a  fegyvereket,  mi  azokat  részünkről  már 
készen  tartjuk;  hadd  harczolhassunk ,  ha  a  koczka  úgy  talál 
fordulni,  mi  a  tieiddel,  te  a  mieinkkel"  *). 

Ismételt  szidalmak  rekesztik  be  a  levelet,  melyről  Veran- 
csics  Antal,  kinek  irományai  között  maradt  reánk  ez  okmány, 
irva  hagyta:  „mód  felett  pórias  és  mosdatlan  szájú  s  hígeszü 
handabandaságokra  vetemedett  ember  levele,  és  sokkal  mocs- 
kosabb, mintsem  hogy  királytól  királyhoz  adattassék ;  kétlem  is, 
hogy  elküldetett  volna  valósággal"  *). 

Kétlem  én  is.  A  levél  gúnyirat  akart  lenni,  Európa  színe 
előtt  Ferdinándhoz  intézve,  s  kihívás  formájában  azért,  hogy 
az  iró  fejdelem  a  merész,  elszánt  kihívónak  képében  tűnjék  fel 
a  közönség  előtt,  versenytársa  a  több  mint  óvatos  elutasítóéban. 
Háború,  kivált  polgári  háború  idejében  sok  mindenféle  okiratok 
kovácsoltatnak  a  hadviselő  felek  kanczellariáiban.  A  bécsi 
államlevéltárban  még  ma  is  őriztetik  eredeti  példánya  egy  állí- 
tólag Prágában  1528.  szent  Egyed  napján  kelt  és  Szolimánhoz 
intézett  levélnek,  mely  Ferdinánd  királynak  s  Cles  Bernát 
trienti  bíbornok-püspöknek  ügyetlen  kéz  által  utánozott  aláírá- 
sával van  ellátva,  s  melyben  az  oklevél-koholó  adót  igértetett 
Ferdinánddal  Szolimánnak,  hogy  gyűlöletessé  váljék  a  nemzet 
előtt,  mely  akkor  még  vonakodott  „adó-adóvá"  (adó-fizetőve) 
válni,  minőnek  utóbb  Konstantinápolyban  czímezték. 


*)  Katona,  hist.  crit.  XX.  k.  452—457.  11.  Kelet  nélkül  mind  itt  mind  Ve- 
rancsics  papirosai  között;  de  a  kelethely  kétségkívül  Lippa,  s  a  kelet  ideje  va- 
lószínűleg az  1529-diki  év  első  napjai. 

**)  Megjegyzem,  hogy  e  levél  két  különböző  fogalmazatban   találtatik  Ve- 
rancsics  irományai  között. 

VERBOCZI  ISTYAN 

ÉS 

VERANCSICS  ANTAL. 

(Adalékok  a  XVI-dik  század  politikai  és  irodalmi  történetéhez.) 


I. 

Frangepan  Ferencz;  Zápolyának  a  lengyel  királyi  udvarnál 
követe,  1528.  januárius  23-án  Petrikowból  ekkép  irt  Verbőczi 
Ístvánnak;  Zápolya  kanczelíárjának :  ,Nem  győzöm  eléggé  cso- 
dálni, mit  akar  a  ti  veszélyes,  átkos  hanyagságtok,  melyhez  ti, 
különben  vajmi  bölcs  férfiak,  oly  következetességgel  ragasz- 
kodtok, mintha  az  volna  véleményetek,  hogy  semmit  sem  tudnotok 
arról,  mit  mások  rólatok  végeznek,  abban  áll  a  fő  állam- 
bölcseség,  a  fő  boldogság.  Én  már  annyi  ízben  adtam  leve- 
leket a  királyi  felséghez,  adtam  tekintetes  és  nagyságos 
uraságodhoz,  kinek  tiszte  volna  azokra  válaszolni;  én  annyit 
könyörögtem,  esdekeltem,  rimánkodtam  nektek,  annyit  róttalak, 
szidtalak  benneteket,  hogy  miért  nem  viseltek  gondot  ügyei- 
tekre, tinnen,  tinnen,  tinnen  ügyeitekre,  melyeket  mi  itt  kép- 
viselünk, hogy  miért  nem  tudatjátok  velünk,  magatok,  saját 
magatok  érdekében,  mit  művelők  vagytok,  mint  folynak  dol- 
gaitok :  de  mind  híjába.  Mi  legyen  oka  e  gyáva  hanyagságnak, 

nehéz  felfognom.  Gyanítom  mégis ,  hogy  egyik  e  kettő  közül : 
Ti  t.  i.,  kiket  én  nem  akarok  fából,  kőből  gyártottaknak  tar- 
tani;  de  kiket  talán  oktondiaknak  kell  mondanom,  vagy  nem 
biztok  bennünk ,  s  vélvén,  hogy  árulókká  válunk ;  mihelyest 
ügyeiteket  tisztán  látjuk ;  ezekről  semmit  sem  akartok  velünk 
közleni;  vagy  pedig  —  tekintetes  és  nagyságos  uraságod  en- 
gedelmével legyen  mondva  —  fogalmatok  sincsen  arról,  mint 
szoktak  országos  ügyek  államférfiak  között  tárgyaltatni.  Ha  az 
első  áll,  méltánytalanul  bántok  velünk.  Mi  annyit  fáradoztunk, 
annyit  izzadoztunk,  annyit  költekeztünk  eddig  értetek;  mi  annyi 
ellenséget  lázítottunk  magunkra,  vizén,  szárazon  annyi  veszélynek 
tettük  ki  magunkat  a  ti  érdektekben,  —  s  tőletek  ez  volna 
érte  a  fizetés?  Egyebet  érdemeltünk.  Mert  nem  szabad  ugyan 
magunk  ügyében  Ítéletet  hoznunk;  de  annyit  mégis  irhatok: 
mi  urunknak,  király  ő  felségének,  se  itt,  se  másutt  nem  vol- 
tunk kárára,  de  csúfjára  sem,  hanemha  mennyiben  ti  ebbeli 
hanyagságtok  által  bennünket  mindenki  előtt  csúffá  tettetek.  És 
részemről  mégis  ilyetén  gyanakodásban  akarom  eljárástok  okát 
látni,  mert  erős  dolog  volna,  feltennem  rólatok  a  második  okot. 
Felséges  urunk  ügyei  itt  roszul  állanak,  igen  roszul.  Az  urak 
nagyobb  része  Ferdinándhoz  szít;  segédet  ne  várjatok  innen. 
Ferdinánd  követei  sürgetten  sürgetik,  hogy  még  azon  lengyelek 
is,  kik  már  jelenleg  szolgálják  királyunkat,  hivassanak  vissza 
jószágveszteség  büntetése  alatt.  Fognak-e  czélt  érni?  nem 
tudom;  én  ellenezni  fogom  szerényen  és  szerénytelenül;  de 
arról  és  annyiról  meg  lehet  győződve  uraságod:  ezek  itt  meg- 
annyian  kétségbeestek  urunk  jövendője  iránt,  s  Ferdinándhoz 
pártoltak.  Es  mindez  azért  történt,  urunk  ügyei  —  bármit 
mondjanak  mások  —  azon  egyetlenegy  ok  miatt  jutottak  tenkre: 
mert  Ferdinánd  követei,  kikhez  minden  harmadik,  negyedik  nap 
királyuktól  új-új  futár  érkezik  levelekkel,  itt  csodálatos  dolgokat 
hirdetnek  a  mi  királyunk  megveretésérőL  Bodó  Ferencz  úr  fog- 
ságba   eséséről    —    mely    bár    ne    legyen    való   —   és    annyi 

to* 

egyébről,  mik  ha  igazak-e ,  hamisak-e,  nincsen  tudomásunkra. 
Mondják,  hogy  Radics  az  ő  felekezetökhöz  állott;  hogy  a  mi 
királyunk  ide  s  tova  bujdosik  néhányad  magával;  hogy  már 
nyomában  vannak,  kik  őt  —  mii  isten  távoztasson  s  ellenök 
fordítson  —  maholnap  kezökre  kerítik.  Igaz-e  mindez?  kér- 
dezik tőlünk  a  lengyel  urak.  S  mi  mondjuk  ugyan,  hogy  lehe- 
tetlen, hitelt  adnunk  e  híreknek:  de  nincsenek  leveleink, melyekkel 
e  hiábavalóságokat  megczáfolhassuk.  Leveleket  költeni  pedig, 
ahhoz  nincsen  kedvünk,  mert  egyszer,  kétszer  czélt  érhetnénk 
ugyan  e  fogás  által,  de  harmadízben  már  nem;  s  végre  leg- 
valóbb  állításaink  sem  találnának  hitelt.  Es  hogy  őszintén 
szóljak:  nem  bánom,  ha  szegénynek  tudnak  noha  nagy  czímet 
viselek,  de  nem  akarok  hazugnak  tudatni.  Gondoskodjatok  ezentúl 
jobban  ügyeitekről,  nagyobb  éberséggel,  mint  eddigien;  fen- 
maradástok  forog  kérdésben.  En,  ha  Magyarországból  örökre 
kizáratom,  találok  ezer  helyet,  hová  magamat  megvonhatom, 
hol,  mint  eddig,  szegénységben  és  nyomorúságban  élhetek  fa 
követ  ferenczes  volt),  mit  osztályrészül  választottam  magamnak. 
De  titeket,  ha  onnan  kiszorultok,  talán  nem  fognak  öröksé- 
geitek, hivatalaitok  Magyarország  határain  túl  kísérni.  Gondoljátok 
meg  az  Isten  szerelmeért,  hogy  Istenben,  jogban  csak  az  éberek, 
csak  a  munkások  lelnek  támaszt.  Urunkon,  a  királyi  felségen  nem 
csodálkozom  annyira ,  rajta  csak  sajnálkozom,  mert  a  mily  töm- 
kelegbe ő  került,  abban  könnyen  megfeledkezik  azokról,  melyekre 
én  uraságodat  e  levelemben  figyelmeztettem.  De  neked,  uram, 
ki  ő  felségének  oldalánál  vagy,  neked  inkább  kellene  a  köz- 
gondokat sziveden  viselned.  Bocsássa  meg  uraságod,  ha  írás- 
közben  netalán  kicsapongtam:  elkapott  a  méreg,  mely  hébekorba 
ezen  hanyagságtok  miatt  azt  sugallja  nekem,  hogy  becsületes 
ember  óvakodjék,  tőletek  nehéz  ügyben  valamely  fejdelemhez 
követül  küldetni,  mert  csak  szégyen  gyalázat  leszen  jutalma. 
Ajánlom  magamat  tekintetes  és  nagyságos  uraságodnak.  Éljen 
kívánságához  képest  minél  boldogabban.    Ha   nincsen   pénzetek 

futár  fizetésére ,  (ordítsd  uram  e  czélra,  mit  különben  szombati 
nap  ebédre  s  vacsorára  fognál  fordítani:  hiszen  az  nap  kis 
pénzen  vett  kenyérrel  és  ingyen  merített  vízzel  is  beéred/ 

A  mi  követünk  éles  tollal  szeretett  irni.  A  született  nagyúr 
gőgje  és  a  kolduló  barát  cynismusa  egyiránt  érzik  ki  a  levélből. 
Hasonlatos  leveleket ,  —  csakhogy  kevesebb  volt  bennök  az 
epe  s  több  a  szeszély  —  irt  néhány  évvel  később  Rómába  a 
bíbornokoknak;  mikor  mentségére  kell  vala  kelnie  egy  bajosan 
menthető  dolognak :  a  Zápolya  által  a  mohácsi  mezőn  Szolimán 
jobbjára  illesztett  csóknak ,  melyért  János  királyt  és  párthiveit 
átok  alá  fogta  a  vatikán. 

ii. 

Verbőczi  Lengyelország  határszélén  a  Homonnaiak  uro- 
dalmaiban  időzött  királyi  urával,  midőn  Frangepan  felebbi  levelét 
vette;  Bebék  Ferencz  ekkor  szedte  el  tőle  Tornát ;  a  minap 
nyert  fejdelmi  adományt.  Ezen  körülmény  talán  múló  perczig 
zsibbasztólag  hatott  buzgalmára,  melyben  egyébiránt  valamint 
magánpolgári  becsületességében,  hosszú  életén  át  nem  volt 
hézag.  Ha  ehhez  még  hozzáadjuk  bokros  ismereteit,  mind  a 
cánoni  és  császári  mind  a  hazai  jog  mezején,  s  bámulatos  szó- 
noki képességét,  a  cicerói  vir  bonus,  dicendi  peritus  egyik 
mintapéldányát  vélhetnők  magunk  előtt  látni.  De  ha  államférfiúi 
működését  veszszük  szemügyre,  minden  lépten  nyomon  a  rö- 
vidlátás és  nyegleség  megdöbbentő  jeleivel  találkozunk,  a 
gyásznak,  mely  az  ország  fölébe  volt  jövendő,  első  rendbeli 
tényezőivel.  0  az  el  bizottság  maszlagával  tartotta  jól  a  nem- 
zetet oly  korszakban,  midőn  ezt  nyomorúságának  érzetére, 
bűnbánó  magábaszállásra  kellett  volna  birni ;  ő  botor  volt  hinni, 
hogy  a  gravitatói  súlyt  kénye  kedve  szerint  a  nemzet  egyik 
osztályáról  a  másikra  helyezheti,  s  hogy  a  kormányt,  az  urak 
elkerülésével,  az  urak  ellenére,  első  sorban  vagy  épen  kizá- 
rólag a  nemességgel  vitetheti,  azon  nemességgel,  mely  politikai 

erkölcsiség  dolgában  vajmi  kevéssel  volt  tisztesebb  az  uraknál, 
s  mely  politikai  belátás  dolgában  még  valamivel  rövidlátóbb 
volt  mint  maga  Verbőczi ;  ő ,  az  egyszerű  ugocsai  nemes ,  a 
soha  fegyvert  nem  öltött  ,noíarius',  utóda  vágyott  lenni  a  Zá- 
polyáknak,  a  Perényieknek ,  a  Báthoriaknak  a  nádori  méltó- 
ságban, balgán  megfeledkezvén  arról,  hogy  a  nádor  nemcsak 
első  birája  az  országnak,  hanem  egyszersmind  fővezére  a  ha- 
daknak, s  hogy  közbenjárásának  korona  és  nemzet  között  csak 
dynastiai  állása  adhat  súlyt.  A  hézagot  holmi  nyegleségek  által 
vélte  kipótolhatni;  az  által  például,  hogy  magát  a  nádorság 
kiáltó  félreismerésével  a  nemzet  nádorának  és  ,szolgájánakc  irta. 
Mily  dőre  gondolat  lett  legyen  Verbőczit  nádorrá  tenni  maga 
Zápolya  megismerte,  midőn  ignorálván  a  bitorlást,  őt  a  mohácsi 
vész  után  kanczellárrá  nevezte,  s  nádort  a  lindvai  Bánffiak 
nemzetiségéből  adott  híveinek.  Az  új  kanczellár  egy  ideig  na- 
gyocska befolyással  volt  a  külügyekre,  de  miután  politikai  lát- 
határa ez  irányban  is  keskenynek,  eljárása  visszásnak  mutatkozott, 
rövid  idő  múlva  —  ha  a  török  viszonyokat  kifogjuk  —  csak 
külső  tanácsosa  volt  a  királynak;  a  belső  tanácsosok,  azok, 
kik  valósággal  vitték  a  külügyek  kormányát,  kivált  Laski  és 
Utissenics,  Brodarics  és  Frangepan,  Statileo  és  Verancsics 
voltak.  Az  utóbbinak  nem  annyira  politikai  mint  irodalmi  mun- 
kásságát, s  ezt  is  csak  részben,  akarom  e  helytt  megismertetni 
az  olvasóval. 

ni. 

Vrancsics  Antal,  mint  magát  ifjabb  éveiben,  Verancsics 
Antal,  mint  magát  később,  hogy  nevét  könnyebben  ejthesse  ki 
a  magyar,  irá  vala,  született  1504.  május  29-én  Sebenicóban. 
Ősei  Bosniából,  midőn  a  tartomány  török  járom  alá  került, 
Horvátországba  menekültek,  honnan  a  tengerparthoz  szállván 
le;  a  nevezett  dalmát  várost  választották  tanyául  magoknak. 
Velencze,  melyet  Sebenico  ekkoron  uralt,  nemesekül  ismerte  a 

Verancsicsokat;  s  ezek  csakugyan  a  város  tisztesebb,  műveltebb 
lakosaihoz  tartoztak;  az  olasz  polgárisodás,  mely  akkoron  mint 
jelenleg  az  adriai  tengerparton  virágszőnyegkint  szövődött  a 
szláv  alaprétegek  fölébe,  atyját,  Ferenczet,  által  meg  általhatotta. 
Vele  halálaiglan  olaszul  levelezett  a  mi  Antalunk,  ki  egyébiránt, 
mert  anyja  Statileo  Margit,  Statileo  Mihály  traui  polgár  leánya, 
inkább  szláv  ajkú  lehetett,  anyai  nyelvének  az  illírt  mondja: 
,én  tudniillik  mind  a  magyar  nyelvet  magaménak  mondhatom, 
melyet  a  többiek  mellé  tanultam,  mind  az  illírt,  mely  nekem 
anyai  nyelvem'*).  Még  kisded  korában  Trauba  küldték  anyjai 
nagybátyjához  Statileo  Jánoshoz,  kitől  első  oktatását  nyerte, 
de  midőn  ez  rokona,  a  szintén  traui  születésű,  és  Ulászló  ud- 
varában Bakácscsal  versenyzett  Beriszló  Péter  veszprémi  püspök 
ajánlására  Magyarországban  nyert  alkalmazást,  visszakerült  Se- 
benicóba  a  szülői  házhoz,  s  itt  a  deák  és  görög  nyelvek  ele- 
meibe avattatott  Elio  Tolimero  által,  kiről  egykorúi  úgy 
vélekedtek,  hogy  catullusi  ,venustas'  ömlik  el  versein.  Tanít- 
ványa egyébiránt  ennek  titkait  nem  leshette  el  tőle,  mert  a  tiz 
éves  gyermeket  már  Magyarországon  találjuk,  hová  nagybátyját, 
Statileót,  ki  neki  imént  a  scardonai  káptalannál  kanonokságot 
szerzett,  Beriszló  Péterhez  követte,  itt  mintegy  növendék-pecu- 
liumul  a  somogyi  főesperességet  nyerendő**).  Beriszlót  Vesz- 
prém főpapi  székén  Ulászló  Dalmát-,  Horvát-  és  Tótországok 
bánságával  is  feldíszítette.  A  püspök  a  bánságnak  nemcsak 
diszét  kereste;  a  mily  önző  volt  Bakács,  oly  áldozatra-kész 
levén  Beriszló,  éveken  át  erős  karral  oltalmazta  a  törökök  ellen 
a   végeket,    pénzsegélyt    a    szentszék  nyújtván   neki   e    czélra. 


*)  ,Quippe  qui  et  linguae  hungaricae  compos  sura,  quae  mihi  est  acces- 
soria,  et  illiricae,  quae  genuina  est  atque  vernacula.' 

**)  Tudom,  hogy  Antal,  öcscséhez  Mihályhoz  adott  egyik  levelében  (Ka- 
tonánál XX,  1322.  1.)  irja  magáról:  „In  Hungáriám  adulta  jam  aetate  addu- 
ctus";  de  az  itt  következő:  „én  jó  részét  ez  dolgoknak  szememmel  láttam,"  az 
aduitus  szó  alatt  csak  serdülő,  nem  felserdült  kort  enged  velünk  értetni. 

1515.,  midőn  Antal  hozzá  Veszprémbe  érkezett,  a  pórháború 
zajlott  az  országban.  Mint  a  korona  egyik  főtiszte  ő  is  felpa- 
rancsoltatott Dózsa  és  czimborái  ellen;  a  gyermek  Verancsics 
vele  volt  a  bodrogi  táborban,  s  elszörnyüködött  a  ráczok  ke- 
gyetlenkedésén, kiket  az  urak  a  pórok  ellen  küldöttek,  s  kik 
oly  remény  fejében,  hogy  „az  urak  Nagyszegedet  adnák  nekiek 
kobzásra  szolgalatjukért"  Dózsáékkal  versenyeztek  az  iszonya- 
tosságokban. „Meges  egy  kevés  helyen  —  irá  negyven  évvel 
utóbb  krónikájában  —  az  ráczok  dolgát  hozom  elé,  kit  tike- 
gyelmetek  meghigyen:  én  jó  részét  ez  dolgoknak  sze- 
memmel láttam.  Ez  ráczok  az  időben  annyi  vérontást, 
dúlást,  fosztást  tőnek  Bácsmegyében,  Bodrog  vármegyében  és 
egyéb  tartományokban,  annyi  szegén  népet,  apró  gyermekeket, 
leánzókat,  asszonynépeket,  firfiakat  vágának  le,  hogy  az  Erodes 
király  ideiben  lett  ismeg  olyan  nagy  vérontás.  Mert  én  sze- 
memmel láttam  az  dúlott  morhát,  láttam,  hogy  az  gyermeket 
kivágták  belőle.  Mert  mint  Erodes  király  ideiben,  az  ráczok  az 
gyermeket  lábánál  fogva  felvetették,  tiz  darabot  is  csináltak 
benne."  —  A  magyar  akadémiának  b.  Eötvös  József  által 
életbe  léptetett,  s  közvetlenül  az  ő  vezérlete  alatt  működő 
történelmi  választmánya  máris  sajtó  alá  bocsátotta  e  krónikát, 
mely  az  1514-diki  pórhadat  más,  habár  nem  kevésbé  gyászos 
világításban  fogja  láttatni,  min  Istvánffi  és  társai.  E  helyt  csak 
annyit  akarok  megjegyezni,  hogy  Verancsics,  mint  hü  unoka- 
öcscse  Beriszlónak,  ki  Bakácscsal  folyvást  ellenségeskedésben 
állott,  a  kuruczh adnak  gyilkos  elfajulásaért  a  felelősséget  kivált 
Tamás  bíbornokra  s  az  urakra  hárítja,  „kiknek  bíne  vala,  hogy 
az  szegínsíget  így  felköltvén,  meg  nem  tudák  őket  szerivel 
vezérleni  arra,  a  mire  őket  indították  vala" ;  s  hogy  roszul-  el- 
fojtott sőt  ki-kitörő  nehezteléssel  és  megvetéssel  említi,  urak 
és  nemesek  mint  állottak  boszút  veszélyökért  az  öszves  pór- 
ságon. „Végre  egy  Rákost  títete  László  király  —  így  ir  — 
kire  mind  az  egész  Magyarország  felgyülének  Budára,  az  Rákos 

mezeire,  mind  urak,  nemesek,  érsekek,  püspekek,  hogy  mivel 
az  községet  ez  feltámadásáért  igen  sonyorgatják.  Az  Rákos 
mezein  akkoron  végezik,  hogy  az  jobbágy  rabja  legyen  az 
nemes  embernek,  és  földről  ne  legyen  szabad  elmenni,  hanem 
birja  az  ura  vele,  mint  rabjával.  És  hogy  száz  pénz  ára  ken- 
töst  feljebb  ne  viselhessen,  —  e  végzésről  törvénytárunk 
semmit  sem  tud  - —  és  töhb  efféle  nagy  sok  nehézségeket  re- 

jájok,  ki   mind   Isten    ellen  vala,   megszerzínek 

Mikoron  immár  az  dolgot  az  Rákoson  elvígeztik  vóna,  akarának 
az  vígezíst  megírván,  által  Budára  felvinni.  Holott  sokan  az 
nemes  nípek  egy  hajóban  által  akarának  az  Dunán  menni. 
Azonban  az  Ur  Isten  egy  nagy  ködet  hertelensíggel  ereszte 
reájok,  úgy  hogy  nem  kezdnek  vala  az  Dunán  látni,  hogy  ha 
alá  vagy  felmennek  vala.  Az  révészeket  verni  kezdik.  Azonban 
a  víz  az  hajót  aláötti  Szentfalva  feli  Pestnek  felőle  az  molnokra 
(malmokra),  és  ott  az  egyiken  által  az  hajó  akada,  megálla 
és  mindjárást  elburűla,  és  az  hajóban  való  nép  két  személylyel, 
Kalanday  Gyergygyel  és  Vidffy  Ambrussal,  —  nógrádi  alispán 
korában  Mátyás  Vl-dik  végzeményének  kiadója  —  kik  fő  vá- 
lasztott kévétek  és  erre  furdalok  valának,  mind  a  szerzísekkel 
az  Dunában  vészinek,  senki  közülek  ki  nem  szalada.  Az  szer- 
zíst  osztán  más  emberek  beszílik  be  László  királynak."  E  hang 
nem  a  Verbőczi  hangja,  ki  hármaskönyvét  épen  a  pórháború 
után  rekesztvén  be  s  terjesztvén  az  országgyűlés  elébe,  a  job- 
bágynak akkori  kivételes  helyzetét  munkája  által  állandósította; 
e  hang  élesség  dolgában  tetőpontját  éri,  midőn  említvén  a 
sarnói  ütközetet,  melyet  a  király  s  az  urak  hadai  Szinánbeg 
szendrői  szandzsák  ellen  veszítettek,  szól  ekképen:  „Szinánbeg 
az  fegyvereseket,  mint  egy  barmot  ugyan  elhajtatá;  tíz  terek 
mondják,  száz  fegyverest  hajtott  előtte.  Ilyen  szerencsátalan  lön 
az  had  az  magyaroknak.  Oka  periig  e  vót  az  Ur  Istentől: 
mert  az  községet  körmes  bestiáknak  nevezik  vala,  az  ő  testeket 
Sarnó  alatt  az  bestiákkal  megetette." 

IV. 


Mondottam,  hogy  Verancsics  tiz  éves  volt  a  pórháború 
kitörésekor.  Ilyes  események  korán  érlelik  meg  a  szemlélőt. 
Midőn  hat  évvel  később  a  törökök  nem  gondolván  a  fegyver- 
szünettel, Beriszlót  Korenicz  és  Bihács  között  véres  ütközetben 
megverték  és  megölték,  a  tizenhat  éves  Antal  érettségének  ér- 
zetében restellette  a  fenyítéket,  mely  alá  öt  Statileo,  akkoron 
felső-örsi  prépost  s  Lajos  király  titoknoka  voná  vala.  Ezen 
fenyíték  emléke,  mely,  úgy  látszik,  a  józan  fegyelem  határain 
túllépett,  s  általában  a  zordonság,  melylyel  gyámatyja  utóbb  is 
iránta,  a  már  rég  emancipált  teljeskoru  férfi  iránt  viseltetett, 
irata  vele  még  1555.  februárius  6-án  Konstantinápolyból  test- 
vérének Mihálynak:  ,A  jó  elméket  segiteni  kell  és  a  nemesb 
érzelmüeket  szabadabban  kell  nevelni,  nem  mint  bennünket 
nagybátyánk  Statileo  nevelt  vala,  kiket  ő  halálaiglan  s  a  "mi 
öreg  korunkig  nyomorgatott  és  homályban  (igyekezett  tartani. 
De  most  már  nyugszik  az  Úrban,  s  mi  adjunk  hálát  az  ado- 
mányokért, melyeket  vettünk,  Istennek,  és  nem  az  emberek- 
nek'*).  Ilyesek  levén  Statileo  nevelési  maximái,  ki  egyébiránt 
hébekorba  legalább  a  múzsákkal  szeretett  nyájaskodni  —  példa 
reá  szülővárosa  védszentének  életrajza:  ,Vita  di  s.  Giovanni 
Ursino',  mely  az  ő  költségén  jelent  meg  nyomtatásban,  —  nem 
csoda,  hogy  Verancsics  szivéből  örvendett,  midőn  a  nagybátya 


*)  Ezen  levél,  melyet  Verancsics  Statileo  halála  után  irt,  midőn  a  zsarnok 
nagybátyától  őt  jó-rosz  már  egyiránt  nem  érhetek,  melyben  az  ötvenegy  éves 
férfiú  hoz  Ítéletet,  ki  most  maga  is  ifjabb  rokonainak  gyámja  volt,  s  ki  ennél- 
fogva csak  a  zordonságot,  nem  a  szigort  roszalhatta,  sokkal  többet  bizonyít, 
mint  Antalnak  Gyulafehérvártt  1540.  mártiusban  Mihályhoz  adott  levele,  mely  — 
úgy  látszik  —  azért  Íratott,  hogy  Statileo  szeme  elébe  kerüljön,  kinek  haragját 
a  levélíró  ezáltal  is  lefegyverkezhetni  vélte.  Magában  értetik,  hogy  Statileól 
mindemellett  nem  kell  épen  Saturnusnak  tartani,  ki  öcscseit  örömest  felfalta  volna, 
s  hogy  a  grávis  öreg  nem  gyönyörködhetett  az  ifjúkor  ledérségében. 

őt,  ötven  aranynyal  egy  évre,  Páduába  küldte,  iskolai  tanul- 
mányainak a  hires  egyetemen  folytatására  és  befejezésére.  S 
eg-y  ideig  csakugyan  itt  találjuk  Antalt,  de  Statileo,  kit 
1526-ban  Lajos  király  óbudai  préposttá  nevezett,  öcscsét  csak- 
hamar visszaparancsolta,  előbb  Bécsbe,  majd  magához  Budára, 
talán  mert  módját  nem  látta  az  ifjú  vér  hullámzásait  a  távolból 
ellenőrizni,  talán  mert  az  országnak  őt  is  bukással  fenyegető 
cataclysmusában  a  költségeket  sokallotta. 

Annyi  bizonyos,  hogy  alig  ragadta  magához  a  főhatalmat 
Zápolya,  midőn  Verancsicsot  már  szolgálatában  látjuk,  mint 
egyik  titoknokát;  s  hogy  midőn  1530-ban  Roggendorf  Budát 
vívta,  Verancsics  benn  volt  a  várban  királyi  ura  melett,  ki 
neki  e  tájban  —  Statileo  már  erdélyi  püspök  levén  —  az 
óbudai  prépostságot  adományozta;  ezentúl  tisztelendőnek  és  fő- 
tisztelendőnek czimezték  őt  ittbenn  és  odakünn,  ámbár  áldo- 
zárrá  csak  számos  évekkel  utóbb  szenteltetett.  Ebbeli  előmenetelét 
nemannyira  nagybátyjának,  mint  Brodarics  István  szerémi  püs- 
pöknek köszönheté,  ki  Ferdinándtól,  még  ennek  királylyá 
koronáztatása  előtt  Zápolyához  állott,  s  ki  épen  oly  szolgá- 
latra-kész,  oly  nyájas  volt  mindenki  iránt,  a  mily  marczonának 
szeretett  talán  még  inkább  látszani  mint  lenni  Statileo.  Vala- 
mint utóbb  Zríni  Miklós,  a  bán  és  költő,  magát  „mind  ma- 
gyarnak mind  horvátnak"  érzé:  ugy  érzé  magát  a  mi 
Verancsicsunk ,  mindamellett  hogy  dalmát  eredetét  ezentúl  is 
fennen  hirdeté,  ekkor  már  magyar  állampolgárnak,  nemcsak 
mert  ifjúvá,  férfivá  magyar  földön  fejlődött,  mert  ennek  fej- 
delmét  szolgálta,  hanem  azon  viszony  emlékénél  fogva  is,  mely 
szülőföldjét  századokon  át  a  magyar  koronához  fűzte.  Fényes 
tehetségei  nem  sokáig  maradhattak  rejtekben.  Alig  volt  huszonhat 
éves,  s  már  követül  küldetett  Zsigmond  lengyel  királyhoz,  kö- 
vetül három  ízben  a  bosniai  beglerbéghez,  két  ízben  a  velen- 
czei  signoriához.  1531.  s  1532-ben  VII.  Kelemennél  találjuk 
Rómában,    hol    az    olaszul,    mintha    olasz  volna,  beszélő    ifjú 

dalmata  a  szent  collegium  több  tagjainak  figyelmét  voná  magára. 
Visszajövet  háromszor  egymás  után  Lengyelországba  ment 
ismét  követül;  majd  újból  Rómába  III.  Pál  pápához;  majd 
Parisba,  Westminsterbe,  Bécsbe,  Ferencz,  Henrik,  Ferdinánd  ki- 
rályokhoz; az  elsőhöz  két  ízben.  1536-ban  őszszel  haza  került 
a  harminczkét  éves  férfi,  tapasztalásban  gazdag,  mint  csak  ke- 
vesen János  király  udvarában ;  ismeretekben  gazdag,  mint  akkor 
Budán,  Nagyváradon,  Gyulafehérvár tt,  János  király  kormányának 
székhelyein  senki. 

v. 

S  ismeretei  nemcsak  az  államviszonyokra  vonatkoztak: 
lánglelke  a  polgárisodás,  a  továbbfejlődés  mezején  megragadott 
mindent.  0  egyike  volt  a  forrás,  pezsgés  e  százada  legfénye- 
sebb képviselőinek.  A  hullámok  tudnivalóképen  sehol  sem 
emelkedtek  oly  magasra,  mint  a  hitvallási  mozgalomnak  zajló 
tengerén:  a  mi  Verancsicsunk  nem  maradhatott  hideg  néző; 
sympathiái  csakhamar  meg  voltak  nyerve  a  merész  gályának, 
mely  a  wittenbergi  reformátorok  sorsát  vitte  az  örvény  felett. 
Magában  értetik,  hogy  a  haladás  hevében  is  mérsékre  és  har- 
móniára törekvő  lelkülete,  hogy  kényesebb  Ízlése  őt  közelebb 
hozták  Melanchthonhoz,  mint  Lutherhez,  kitől  egyébiránt  az  előtte 
mindig  quantitas  incognita  maradt  német  nyelv  is  elszigetelte. 
Midőn  Alberto  Fortis  a  múlt  század  nyolczadik  tizedében  a 
Verancsicsok  sebenicói  levéltárát  átvizsgálná,  Erasmus  Rottero- 
damusnak  egy  levelét  is  találta  a  kincsek  között,  mely  Antalhoz 
volt  intézve,  s  mely,  úgy  látszik,  Sebenicóban  maradt,  midőn 
innen  a  többi  irományok  Magyarországba  kerültek;  noha  az  is 
lehetséges,  hogy  a  bárgyúság  ott  vagy  itt  elsikkasztotta;  a 
Verancsics  által  Melanchthon  dicsőítésére  irt  epigrammát  hasonló 
sorstól  a  versgyűjtemény  rámája  menté  meg,  melynek  részét 
tette,  ámbár  ezt  is  jámbor  de  bárgyú  kéz  a  magasztalt  személy 
nevének  kitörlése  által  ügy  ekézett  érthetlenné  tenni.  Ide  írom  a 

versezetet,    úgyis    mint    a    szerző    deák  költeményeinek   egyik 
példányát: 

,  De  imagiiie  Philippi  Melanchthonis. 

Ora  Melanchthonis  pinxit  Dürerus  ad  unguem: 

Solo  animo,  motu,  voceque  imago  caret. 
Frontis  at  expressit  tanto  splendore  vigorem, 

Divina  ut  possis  dicere  mente  virum. 
Namque  oculi,  cervix,  facies  et  denique  tota 

Illius  hac  muta  vivit  in  effigie. 
Quodque  animo,  motuque  caret,  nec  fatur  imago, 

Absolvit  nondum  nobile  pictor  opus. 

Hajlama  a  reformátióhoz  irata  Verancsicscsal ,  midőn  az 
1534-dik  nyáron  Ferencz  franezia  királyhoz  követül  mene; 
végrendeletébe  e  sorokat:  ,Nekem,  ha  meghalok,  fényes  teme- 
tést senki  se  rendezzen,  érettem  misét  senki  se  mondjon.  Pén- 
zemből segítsetek  a  szegények  kórházán.  Én  megelégszem,  ha 
elnyugodhatom  az  Úrban'*).  S  ezen  hajiam  még  tizenöt  évvel 
utóbb  is  megvolt  benne,  mert  1549.  július  15-én  Gyulafehér- 
várról ekkép  ir  Pomarius  Keresztélynek :  ,Leveled  végén  ba- 
jaidat emlegeted,  melyeket  egynémelyektől  az  evangyeliom  miatt 
kell  elviselned.  Erre  csak  annyit  mondok:  tartsd  dicsőségednek, 
hogy  méltónak  találtattál  Krisztus  nevéért  szenvedni.  Aztán, 
nem  vagy  magad:  szenved  veled  számos  választott,  kik  egész 
nap  ostoroztatnak  a  valóság  miatt.  De  Isten,  ki  hív  marad  Ígé- 
reteihez, nem  fegja  az  övéit  elhagyni,  s  azokat  kétségkívül 
megkoszorúzandja,  kik  derekasan  harczoltak.  Ehhez  képest, 
miután  a  pályára  kerültél,  úgy  szaladj,  hogy  utóiérjed  az  ille- 
tőket, úgy  küzdj,  hogy  tied  legyen  a  babér,  s  ne  félj  azoktól 
kik  a  testet  megölik.  Ezen  út  az  élethez  vezet,  halált  nem 
ismer.  Isten  veled'**). 


*)  Mihi,  sí  moriar,  pompás  sepulchrales  aut  missas   fieri  nolo  ullas.  Ho- 
spitale  paliperum  juvetur.  Ego  conlentus  ero,  si  in  Dominó  moriar. 

**)  In  calce  epistolae  calamitates  tuas  lamentaris,  quae   tibi  a  quibusdam 
propter  evangélium  irrogantur.De  his  hoc  solum  dixerim,  ut  glorieris  quod  dignus 

Hiba  volna  mindazáltal  innen  következtetni ;  hogy  még 
hiísz  évvel  később  is7  midőn  már  Magyarországnak  főérseke 
volt,  szive  rejtekében  a  reform  átlóhoz  szított.  Meglepő  ugyan, 
hogy  a  már  tizenhat  éves  főpap,  a  már  hűsz  s  egynehány  éves 
áldozár*)  még  mindig  nem  mondott  misét;  hogy  Draskovich 
György  pécsi  püspöknek,  ki  őt  e  miatt  megrótta,  válaszolá: 
miszerint  egészsége  romlásával  Konstantinápolyban  a  keresz- 
tyénségnek  békét  szerezni  olyas  áldozat ;  mely  felér  a  mise- 
áldozattal; s  hogy  végre  is  az  első  misét  1569.  december 
5-én  csak  kényszerítve  monda  —  ,kénytelenítettünk  misét 
mondani ;  mely  valóban  az  első  volt  részünkről'  **)  mert  a 
nuncius  azzal  fenyegetődzött,  hogy  máskülönben  nem  fogja  őt 
a  szentszék  az  érsekségben  megerősíteni.  Ezen  vonakodás 
azonban,  ha  nem  csalódom ;  csak  némi  áhítatos  szeméremnek, 
némi  lelki  idiosyncrasiának  —  ha  e  szó  itt  helyén  van  — 
lehetett  eredménye :  a  reformátorok  irányávali  közösség  már 
fel  volt  bontva.  Tudnunk  kell  ugyanis,  hogy  igen  sokan,  kivált 
az  egyházi  renden  levők  közül,  a  reformatió  elveinek  minél 
szélesebb  alapon  óhajtottak  diadalt  mindaddig,  mig  remélhető 
volt,  hogy  ezen  elvek  egyházi  szakadás  nélkül    fognak    életbe 


factus  es  páti  pro  nomine  Ghristi.  Neque  enim  solus  is  es ,  patiuntur  tecum  et 
alii  electí  multi,  totaque  die  flagellanlur  propterveritatem.  Deus  tamen,  qui  in  suis 
promissionibus  íidelis  est,  non  deseret  suos,  eosque  procul  dubio  coronabit,  qui 
legitimé  certaverint.  Igítur  postquam  produclus  es  in  stádium,  sic  curre,  ut  com- 
prehendas;  sic  certa,  ut  bravium  consequaris,  et  nihil  timeas  eos,  qui  corpus 
interficiunt.  Haec  via  ad  vitám  ducit,  mortem  non  habét.  Vale. 

*)  Verancsics  legújabb  életirója  hibásan  állítja  róla,  hogy  1550-ben  de- 
cember 8-án  lett  áldozó  pappá.  Az  oklevél,  melyre  hivatkozik,  arról  semmit  sem 
tud.  December  8-án  kelt  ugyan,  még  pedig  1551,  nem  1550  (dátum  feria  tertia 
in  festő  conceptionis  beatissimae  virginis  Mariae)  de  azt  nem  mondja,  hogy  Ve- 
rancsics az  nap,  vagy  épen  egy  évvel  azelőtt  szenteltetett  fel  áldozárrá,  hanem 
mondja  ezt:  ,,ipsum  ad  sacros  clericorum  ordines  usque  ad  gradum  presbyte- 
ratus  inclusive  in  hac  ecclesia  nostra  cathedrali  (albensi  transsylvana)  annis 
superioribus  promotum  et  ordinalum  fuisse  testamur."  Az  időnek  e  határo- 
zatlan megjelelése  kissé  különös. 

**)  Goacti  sumus  celebrare  missam,  quae  revera  contigit  nobis  prima. 

léptethetni.  Midőn  e  remény  meghiúsult,  midőn  Trientben  az 
anathema  esto  kimondatott,  kötelességöknek  tartották  inkább 
legbuzgóbb  vágyaikról  lemondani;  mint  még  részökről  is  öreg- 
biteni  az  egyház  alapfalában  tátongó  rést.  Aztán ;  mit  Lamar- 
tine  napjainkban  magáról  mondott :  ,én  sokat  utaztam ,  jobbról 
balra,  balról  jobbra  a  religio  és  politika  mezején/  —  azt  mi 
Verancsicsról  is  elmondhatjuk,  ki  szintoly  ,impressionabilis'  volt 
mint  amaz,  de  kinek  érzelmein  és  cselekedetein,  azonkép  mint 
amazéin,  életének  legkülönfélébb  szakaiban  is  a  humanitás  aro- 
mája érzett  meg  mindenha.  Innen  van,  hogy  a  magyar  katho- 
likus  egyház  primási  székén  is  eretnek-üldözővé  úgy  nem  lett, 
mint  nem  lön  soha  azzá  császári  ura  Maximilián,  kinek  eljárása 
a  vallási  ügy  körül  éles  ellentétet  képez  Rudolf  és  a  két  Fer- 
dinánd eljárásával.  Fennmaradt  egykét  dorgáló  levele  az  érseki 
urodalmakban  székelő  lelkészekhez,  de  ezeket  is  vagy  azért 
irta,  mert  a  Draskovichok  s  a  Telegdiek  nem  hagytak  békét 
neki,  vagy  talán  épen  azért,  hogy  dorgálásai  által  őket  súlyo- 
sabb csapások  elől,  melyeket  különben  mások  reájok  fogtak 
volna  mérni,  megóvja. 

VI. 

A  Melanchthonra  irt  epigrammában  elragadtatással  szól 
Dürerről,  a  nagy  festőről;  Terpsichore,  egy  rokon  művészet 
múzsája  őt  hasonló  elragadtatásra  gyúlasztotta.  Fennmaradt 
Fietro  da  Carthaginehez,  a  nagynevű  spanyol  orvoshoz,  és  Zá- 
polya szolgálatában  állott  diplomatához  intézett  olasz  sonettója, 
mely  a  táncz  plastikáját  könnyű  kézzel  fűzi  versekbe,  s  melyet 
vétek  volna  ide  nem  irnom : 


Non  sei  terreno  spirt',  alma  gentile, 
Che  si  leggiadra  div'  in  danza  gödi, 
0,  Piefcro  da  Carthagin',  á  cui  sodi 

Dona  verd'  honor'  e  valor  non  vile. 

0  che  cangiar  de  pass'  in  vario  stile 
1'  vidi,  quai  tu  cogi',  e  piegh',  e  innodi, 
E  poi  risogi',  accort',  e  spieghi,  e  snodi, 

Volgendo  dolce  div'  in  bel  monile. 

N'  ella  leggiadra  men  se  mov'  in  danza 
Con  gir  veloc'  e  saggi',  ardita  e  pronta, 
Piű  atta  in  danzar  eh'  in  correr  Atalanta. 

E  contrasta  con  voi,  ma  non  v'avanza, 
Pur  ove  voi  vestigi'  ed  essa  imprenta 
Di  peri'  e  fior'  assai  terra  si  vanta. 

Nekem  úgy  látszik,  hogy  e  költeménynek  belső  becse  is  van, 
értékén  kívül,  melylyel  a  műveltségi  történészet  szempontjából 
kell  bírnia  azon  körülménynél  fogra,  hogy  ime  egy  magyar 
krómkairó,  a  magyar  főpap  helyet  fog  a  einquecenti-k  között, 
oly  sonettóval,  mely  a  tánezot,  s  gondolom  nem  a  frigyes 
szekrény  előtti  tánezot  dicsőíti.  A  tárgy  rokonságánál  fogva 
álljon  itt  egy  másik  olasz  költeménye  is,  melyet  különben  ki- 
rekesztőleg  deák  versezetei  között  találunk,  s  mely  a  mi  Ve- 
rancsicsunk  forma-érzékét  tanúsító  ,madregale': 

Si  tolta  é  la  speranza, 

E  si  in  me  cresce  ogn'  hor  il  gran  disio, 

Che  mai  pace  non  trovo  al  viver  mio. 
0,  crudel  vita,  o  dispietata  morte! 

L'  una  m'  adduce  in  sin'  al  ultima  hora 

L'  altra  non  voi'  ch'io  mora. 

Cosi  la  vita  é  ria, 

Gosi  la  morte  é  pia, 

Ma  la  sua  gran  pietade 

É  istessa  crueltade, 

Che  mi  tien  vivő  á  si  malvaggia  sorle, 

Tal  che  potria  ben  dire 

Chi  scorge  il  mio  martire: 

Che  maggior  male  se  trova  del  morire. 

Az  írók  olvastatni  akarnak,  költők  nem  költők  egyiránt.  János 
udvarában  többen  voltak,  kik  olaszul  értettek,  de  —  képzelem 
—  kevesen,    kik    a    sonettók    s    a    madregalék     szépségeiben 

gyönyörködtek  volna.  Bembo  ugyan  olaszul  levelezett  Broda- 
ricscsal,  de  ottave  rímeit  alig  ha  közlötte  vele;  s  Verancsics  is; 
gondolom,  eléglé,  ha  deák  elégiái  számára  nyerhette  meg  párt- 
fogójának helyeslését.  Statileo  előtt  épen  titkolni  kellett  a  sze- 
relmes múzsa  e  müveit;  ő  Zápolyát  egy  ízben  felhívta,  foszsza 
meg  Antalt  az  óbudai  s  az  1535  óta  szintén  általa  birtokolt 
gyulafehérvári  prépostságoktól,  mert  a  gonosz  öccs  gyengéd 
viszonyban  áll  bizonyos  ^Orsolyáival :  a  ,diva  danzá'-nak 
aposztrofálása  hasonló  valamire  birhatta  volna  a  nagybátyát. 
Félek ;  hogy  Verancsics  magyar  ismerősei  közül  eredetiben  e 
költeményeket  csak  Batthyány  Orbán  olvasta ;  ki  ifjúságában 
néhány  évet  Olaszország  egyetemein  töltött;  a  barátság,  mely 
őt  e  különben  véle  épen  nem  rokonlelkü  úri  emberhez  fűzte, 
csak  a  kettejökkel  közös  olasz  műveltség  kötelékében  állott, 
úgy  látszik.  Jellemzetes,  hogy  Verancsics  olasz  verseit  nem 
mondhatni  üres  concetti-nek ,  azok  a  költői  hivatás  félreismer- 
hetlen  jelenségeit  viselik  magokon,  holott  deák  versezeteiről  ezt 
nem  állit  hatni. 

VII. 

De  ha  kedvesek  voltak  a  szépmiivészetek  Verancsics  előtt, 
mégis  nyájasabban  semmi  sem  mosolygott  neki,  mint  a  törté- 
netírás borostyána.  Paolo  Jőve,  a  nagynevű  nocerai  püspök, 
kinek  negyvenöt  könyvre  terjedett  históriája  az  1494-en  inneni 
eseményeket  tárgyalta,  s  akkor  közkézen  forgott  Europaszerte, 
őt  hasonlónak  mérésére  buzdította.  Korának  történeteit,  de  csak 
Magyarországra  vonatkozólag,  készült  részletesen  megismertetni, 
a  ,birodalom  hanyatlásától',  mint  mondja,  azaz:  Mátyás  halá- 
lától az  ellenkirályok  korszakáig,  ennek  összes  peripetiáit  is  ide- 
tudva. A  nagyváradi  békekötés  után,  midőn  annyi  öldöklő  évet 
elvégre  egy  jobb  korszak  Ígérkezett  felváltani;  midőn  remény 
volt,  hogy  szükség  esetében   a  keresztyénség   öszves   fejdelmei 

fogják  János  királyt  a  Porta  ellen  támogatni :  ekkor  látott  évek 

n 

óta  dajkált  tervének  kiviteléhez  Verancsics,  s  János  haláláig, 
midőn  ama  remény  már  rég  elpárolgott  s  az  ujabb  korszak 
már  nem  mutatkozott  jobbnak  az  előbbinél ,  erélylyel  volt 
munkás  e  téren:  ,Midőn  e  gyászos  és  gonosz  időszak  esemé- 
nyeit —  irá  néhány  nappal    a  király   halála    előtt  Verbőczinek 

—  menyire  elmémtől  és  csekély  tudományomtól  kitelik ,  papi- 
rosra vetem,  tudni  kívánom  ezen  Majlát-  és  Balassa-féle  össze- 
esküvés egész  sorozatát,  hogy  mumkámban  s  ennek  hitelessé- 
gében ne  legyen  hézag'*).  E  tájban  fejezte  be  két  könyvre 
osztott  históriáját:  „de  apparatu  Joannis  regis  contra  Solimanum 
caesarem  in  Transsylvaniám  invadentem,"  melyhez  toldalékul 
értekezését  „de  situ  Transsylvaniáé,  Moldáviáé  et  Transalpinae" 
irta,  s  melyet  eddig  csak  hézagosan  bírtunk,  de  melyet  a  Mo- 
numenta  Hungarica  második  kötetében,  néhány  lap  kivételével 
teljesen,  s  nem  másolatból  mint  Kovachich,  hanem  a  szerző 
eredeti  kéziratából  bocsátott  közre  az  akadémia  történelmi  vá- 
lasztmánya. Ha  meggondoljuk,  hogy  Bonfini,  Ranzanus  és 
Tubero  munkáik  ekkor  még  kéziratban  hevertek,  mert  az  el- 
sőnek decasai,  s  pedig  egyedül  a  három  első,  csak  1543-ban, 
a  másodiknak  ,rerum  hungaricarum  epitoméja'  csak  1558-ban, 
Tuberónak  commentáriusai  pedig  épen  csak  a  XVII-dik  század 
elején  láttak  első  ízben  világot;  hogy  továbbá  Galeottus  Mar- 
tius  könyvecskéje  „de  Matthiae  Corvini  egregie ,  sapienter, 
jocose  dictis  ac  factis"  ekkor  szintén  még  kéziratban  lappan- 
gott: nem  fogjuk  Verancsics  Ítéletét  szerfelett  szigorúnak  találni, 
ha  egy  részről  krónikáink  hitelességét  védvén  a  külföldi  irók 
ellenében,  más  részről    azokat   szerfeletti    soványságról  vádolja, 

—  ,a  bőség  hiányzik,  mert  ilyesmivel  senki  sem  gondol,  holott 


*)  Quum  res  hujus  calamitosissimi  et  vitiosissimi  temporis  —  quantum 
ingenii  ac  eruditionis  mihi  est,  mando  litteris,  seriem  tantummodo  conjurationis 
hujus  Majladinae  ac  Balassinae  scire  desidero,  ne  quid  operae  atque  operi  meo 
hujusce  rei  desit  veritatis. 

a  haszontalanságokat  szépen  ápolgatjuk'  *),  —  s  ha  ismét  más 
helytt  nem  minden  boszuság  nélkül  megjegyzi:  ,ezen  nép  tet- 
teinek emlékéről  épen  nem  gondoskodik;  ha  kifogjuk  az  éne- 
keket, melyek  amúgy  hevenyében  készülve,  csak  a  lakomáknál 
danoltatnak;  hogy  ingerül  szolgáljanak  a  vitézségnek  s  az 
ivásnak  egyszersmind'**).  Ha  Verancsicsnak  felébb  említett 
históriai  dolgozatait  összehasonlítjuk,  nem  mondom  Thuróczival, 
de  magával  a  nagyobbra  törekvő  Bonfinival  és  társaival,  úgy 
fogjuk  találni,  hogy  azok  a  történetírás  jóval  magasabb  fokán 
állanak.  Egy  az:  itt  nem  Liviust  majmoló  iskolamesterrel  van 
dolgunk,  hanem  müvészszel,  ki  Liviust  érti,  ki  ennek  szépségeit 
érzi,  s  közülök  egynémelyiket ,  még  a  szófüzés  palástjának 
olykor-olykor  a  nehézkésségig  gazdag    redőit   is    reproducálja ; 

—  aztán  látni  való,  hogy  ki  e  dolgozatokat  szerzetté,  az  maga 
is  államférfiú  volt,  azon  államé,  melynek  történetét  irta. 

Szintén  még  1540.  előtt  készült  el  a  Nándorfehérvár  bu- 
kását tárgyazó  dolgozat,  melyet  a  Monumenta  Hungarica  között 
vett  első  ízben  az  olvasó;  valamint  a  szándéklott  mü  egész 
bevezetése  a  magyar  rendek  czélzatairól  Mátyás  király  halá- 
lakor. A  művészet  kívánalmai  itt  is  megismerést  érdemlő  mér- 
tékben kielégitvék,  s  az  utóbbi  czikkelyt  még  sajátságos  élesség 
is  jellemzi;  igen  ajánlatos  tulajdona  a  történetirónak,  ha  kellő 
mértéket  tud  tartani  a  fűszer  alkalmazása  körűi.  „János  herczeg 

—  irja  Corvinról  —  midőn  atyja  megholt,  mintegy  húsz  éves 
vala,  fiatal  s  jóeszü  ember,  és  ámbár  egyik  lába  kurtább  lévén, 
sántított,  különben  szép  termettel  s  királyi  arczczal  bírt,  mind 
lelki  nagysága  mind  tiszta  erkölcsei  által  mások  fölébe  emel- 
kedett, napról   napra   eszélyének    és   hadi   ismereteinek   bővebb 


*)  Ubertas  nostris,  incuria  pene  publica,  defuit,  dum   alia  curantur  nulla 
in  laude  reponenda. 

**)  Gens  haec  nulla  in  ratione  rerum  suarum  curam  atque  memóriám 
ponit;  praeterquam  in  cantilenis,  quas  tumultuarie  compositas  in  symposiis 
tantum  decantitant,  virtuti  simul  et  poculis  incitamenta  facientes. 

11* 

jeleit  a'dta,  s  egész  erővel  azon  volt,  hogy  a  jóvéleményt, 
melylyel  felőle  voltak  az  emberek,  fényesen  igazolja.  De  e  jó 
hírnév  ugyan  dicsőségére  vált  neki,  az  uraknak  pedig  épen 
kapni  kellett  volna  rajta,  s  mindazáltal  semmi  hasznát  se  látta 
a  nem  szerencsés  ifjú,  ki  ha  lustának  és  butának  mutat- 
kozik, kétségkívül  nem  árt  neki  a  törvénytelen  születés  s  a 
sánta  láb,  és  az  urak  hajlamát  s  a  királyi  polczot  talán  kivívja 
magának'*).  —  Mindezen  dolgozatok  azonban ,  valamint  a 
Zápolya  halála  után,  űgy  a  szerzőnek  Ferdinándhoz  állása  első 
éveiben  készültek,  töredékek  maradtak,  a  Lajos  király  szüle- 
tésén inneni  eseményeket  lajstromzó  s  csakugyan  nem  sovány 
magyar  krónikán  kívül,  melynek  Írásához  Verancsics,  úgy  lát- 
szik, első  konstantinápolyi  követsége  idejében  £1553 — 57) 
fogott  vala.  S  töredékek  maradtak  kétségkívül  egyrészt  azért, 
mert  a  gyakorlati  államférfiú  annyit  volt  kénytelen  felnyalábolni, 
hogy  az  író  érdekei  rövidséget  szenvedtek  miatta;  de 
másrészt,  gondolom,  azért  is,  mert  Verancsicsnak  a  szükség- 
képen töredékes  emlékiráshoz  —  ahhoz  mit  mémoires-nak 
mond  a  franczia  —  még  inkább  volt  hivatása,  mint  az  időkort 
időkor  után,  egymásba  nyúló  merész  de  egyszerű  vonalokkal 
rajzoló,  szorosabb  értelemben  vett  történetíráshoz.  1571,  két 
évvel  halála  előtt,  ekkép  irt  földiéhez,  Tranquillo  Andreishoz 
ki  mint  ő,    egykoron   János    király    titoknoka    s    Angliában    és 


*)  Erai  Joannes  cum  páter  obiit  annorum  circiter  XX,  juvenis  saue  homo 
et  ingenio  poüens,  et  tametsi  altero  pede  subclaudicaref,  regali  lamen  non  minus 
facie,  reliquuque  slatti  corporis,  quam  animi  magnitudine  et  morum  candore 
praestabal,  jamque  magna  et  prudentiae  et  rei  militaris  argumenta  non  obscure 
in  dies  demonstrabat,  .  .  .  elaborabatque  totis  ingenii  viribus,  ut  apud  omnes 
excitatam  de  se  expectationem  magnifice  eonfirmaret.  Verum  omnis  ista  illius 
existimationis  opinio,  sicut  ei  fűit  gloriosa,  proceribus  verő  etiain  expetenda  esse 
debebat,  ita  ad  íinem  iní'ructuosa  evenit  juveni  pariim  felici :  qui  quidem  si 
ignaviam  et  stoliditatem  íuisset  professus,  procul  dubio  nothi 
conditio  ac  deformatio  pedis  non  ei  obstitisset,  et  faventiore  ad 
consequendum  coronae  fastigium,  studiaque  procerum  emerenda 
fuisset  fortuna. 

Francziaországban  követe  volt,  ki  mint  ő  utóbb,  Ferdinándot 
szolgálta  a  Portánál,  s  öreg  korának  éveit,  a  közügyektől  visz- 
szavonulva,  szülővárosában,  Trauban,  tölte  vala:  felszólítasz 
és  intesz,  hogy  irjam  meg  Magyarország  jelenkori  történeteit, 
s  a  kit  felszólítasz  és  intesz,  az  még  nem  feledkezett  meg 
ebbeli  szándékáról,  az  hajlandó  szót  fogadni,  annak  sarkantyúra 
nincsen  szüksége.  De  mind  híjába!  részemről  az  akarat,  ré- 
szedről a  buzdítás.  Annyi  köz-  s  annyi  magánügyet  vállaltam 
magamra  az  érseki  méltósággal:  nincs  mód  benne,  hogy  irjak. 
Az  írónak  magányra  van  szüksége  és  visszavonulásra;  s  én 
mint  alkossak  történeti  müvet,  kit  az  egyház  vezérletének  a 
vallás  védelmének  gondjai  más-más  felé  vonnak,  s  kinek  a 
véghely  (Érsekújvárt  érti)  jó  karban  tartása  és  őrizettel  ellá- 
tása is  kötelességei  közé  tartozik,  hogy  most  említést  se  tegyek 
az  udvarról,  melynek  szintén  időm  tetemes  részét  kell  szen- 
telnem, valamint  jószágaim  igazgatásának  is,  feltéve,  hogy  nem 
akarok  jövedelmek  nélkül  maradni,  mik,  ha  az  erényt  a  gaz- 
dagság után  helyező  jelen  század  gonoszságát  veszszük  tekin- 
tetbe, első  sorban  szükségesek  bármely  méltóság  fentartására 
—  oly  dolgok,  melyeket  jobban  tudsz  nálamnál,  mint  ki  e 
viszonyok  között  dicséretesen  forgolódtál.  De  hogy  legalább  ne 
tagadjam  meg  kívánságodat,  tudod,  hogy  még  mindig  ápolom 
az  eszmét,  hogy  naponkint  valamit  emlékeim  közé  jegyzek,  s 
hogy  semmit  sem  mulasztok  el,  miszerint  a  te  és  más  barátaim 
várakozásának  históriámra  nézve  legalább  jó  szándékom  által 
feleljek  meg,  ha  annak  tettleg  is  megfelelnem  nincsen  mó- 
domban." E  levélből  látni  való,  hogy  Verancsicsot  a  vágy, 
nevét  mint  történetíró  juttatni  az  utókorra,  egész  életén  át  ki- 
sérte, —  mert  első  készületei  ez  irányban,  úgy  látszik,  még 
153 l-re  vezethetők  vissza,  s  negyven  évvel  később  még  mindig 
gyűjtött  és  jegyezgetett  e  czélra;  —  de  látni  belőle  azt  is: 
miszerint  még  csak  nem  is  sejdítette,  hogy  már  addigi  deák 
históriai    dolgozatai    által,   bármi    töredékesek   lettének   legyen 

azok,  s  hogy  magyar  krónikájának  kivált  Buda  1541-diki  ve- 
szedelmét tárgyazó  része  által,  nem  is  említve  megbecsülhetlen 
levélgyüjteményét,  melyben,  mint  a  Mihály  testvéréhez  intézett 
bevezetésül  szolgáló,  első  levélben  maga  mondja:  „de  rebus  et 
tumultibus  Hungáriáé  et  Transsylvaniáé"  sokat  olvashatni,  — 
igaz,  hogy  nem  nyújtott  szerves  egészet,  hogy  nem  felelt  meg 
a  történetire  eszményének,  mint  azt  maga  magának  felállitá,  de 
általuk  máris  helyet  fogott  korának  jelesebb  emlékírói  között. 
Kivált  ha  conversálásnak  és  csevegésnek  engedi  magát  oda,— 
oly  sajátság ,  melyet  az  ,epistolae  ad  familiares1  magokkal 
szoktak  hozni,  s  mely  őt  históriai  dolgozatainak  irása  közben 
is  meg-meglátogatta,  lüktetni  érezzük  az  életet  vésűjének  alak- 
jaiban, s  a  korszak  egész  közvetlenségében  lép  élőnkbe.  Hogy 
Utissenics,  a  mindenható  Pálos,  jóakaratját  magának  megnyerje, 
1546-ban  életrajza  Írásához  fogott.  Utissenics,  geniusának  bru- 
talitásánál fogva,  —  a  szót  I.  Napóleonról  használta  egyvalaki 
—  érzéketlen  volt  a  toll  és  ecset  finom  hizelgései  iránt,  a  mü 
torso  maradt,  s  írója,  mert  a  barát  őt  hatásköréből  mindinkább 
kiszorította,  s  azért  is,  mint  irva  hagyta,  —  s  mi  ezt  neki  szívesen 
hiszszük,  —  mert  lelkismerete  ellenmondott  a  török  további 
szolgálatának,  János  Zsigmond  udvarából  Ferdinándéba  ment 
által.  Verancsics  nem  érte  el  mit  czélul  tűzött  ki  magának, 
midőn  ama  munkácska  Írásához  fogott,  de  büszkeségében  bármi 
parányi  változtatást  sem  tett  rajta,  még  Utissenics  halála 
után  sem :  s  a  magyar  történetírás  barátja  bizonyosan  gyönyö- 
rűséggel fogja  a  Monumenta  Hungarica-ban  olvasni  e  dolgo- 
zatot, melyből  elvégre  helyes  fogalmat  merítend  magának  a 
barátnak  mind  családi  viszonyairól  mind  ifjú  éveiről.  Szintoly 
tanulságos  mint  meglepő  leszen  reá  nézve  megértenie  Veran- 
csicsnak  egy  másik  dolgozatából,  hogy  Zápolya  1540.  júliusban 
oly  czélzattal  akarta  Utissenicsot  Konstantinápolyba  küldeni, 
miszerint  tőle  ne  csak  megszabaduljon,  hanem  távolléte  alatt 
öszves    vagyonát    is  elkoboztathassa;  hogy  midőn    a    haldokló 

király  őt  ágyánál  szemlélte ,  rákiáltott:  még  sem  mentél  el, 
gonosz  ember?  menj  el,  ne  lássalak  többé!  s  hogy  a  barát 
csakugyan  elment,  de  csak  Dévára,  hol  addig  időzött,  míg 
meghittjei,  az  orvosok,  a  királyi  beteg  halálát  tudatták  vele.  S 
találhatnánk-e  Bakács  jellemzésére  élethübb  vonást  annál, 
melyet  szintén  Verancsics  tartott  fenn  számunkra,  s  mely  a  bi- 
bornok-érseknek,  egyik  tisztéhez  intézett,  következő  levélkéjéből 
áll:  ,Tudod,  hogy  a  tengerparti  bán,  Beriszló  Péter,  nekem 
nem  barátom;  azt  is  tudod,  hogy  sokat  agyarkodik  méltóságom 
ellen,  sőt  arra  is  törekszik,  hogy  rám  ugorhassék  és  megmar- 
hasson. Légy  tehát  mindenkép  "azon,  miszerint  czélzatait  minél 
alaposabban  kitudhassad ;  s  értesíts  engem  híven  azokról ;  rövid 
idő  múlva  alkalmad  lesz  tapasztalni,  hogy  fogait  bevertem,  hogy 
tehát  marásától  tartani,  már  nincsen  okom/  És  mily  drámai 
érdekkel  olvassuk  Atthinai  Deák  Simon  életvázlatát,  kit  Istvánffi 
szerint  Gritti  1532  Vízaknán  felakasztatott,  de  ki  1541-ben 
még  élt,  élt  a  szerencse  által  ringatva,  hogy  annál  gyászosabb 
legyen  a  fejlemény,  mely  őt  néhány  rövid  nap  alatt  öszves 
vagyonától  és  egyetlenegy  gyermekétől  a  sors  által,  Pécs  vára 
és  városa  parancsnokságától  s  birtokától  egy  hütelen  barát 
által  fosztatja  meg.  ,Mivelhogy  mindent  kell  elveszítenem,  mit 
gyermekségemtől  fogva  hosszas  szolgálatom  által  magamnak 
szereztem/  —  kiált  fel,  midőn  értésére  esett,  hogy  kincsei 
odavesztek  —  ,dicsértessék  Isten  érette,  s  vigye  el  bízvást  a 
szerencse,  a  mit  hozott'/  de  midőn  szíve  gyermekének  haláláról 
értesült,  midőn  hívnél  hívebbnek  vélt  barátja  homlokán  öreg 
betűkkel  volt  az  árulás  olvasható,  ,nádasdi  jószágán,  a  Hernád 
vize  mellett,  két  mérföldre  Kassától  a  Tisza  felé,  elszigetelve 
az  emberektől,  nyomorúságosan  halt  meg/ 

VIII. 

Talán  még  ennél  is  magasabb   drámai   érdekkel  bír  Ver- 
bőczi   végnapjainak   rajza.    S   mert   e  jelen    czikkely   fölébe   e 

nevet  is  irtam :  ide  iktatom  fordításban  ama  rajzot ;  és  mert 
Verancsics  papirosai  között  Verböczinek  nádorrá  választatását 
tárgyaló  magyar  emlékirat  is  találtatik  ?  ezt  elébe  küldöm 
amannak.  Szól  pedig  ekképen : 

„Nem  vala  sem  piacz,  sem  udvar  (Hatvanban  az  1525. 
országgyűlés  alkalmával);  holott  mind  csak  arrul  nem  szólnak 
vala,  és  mindeneknek  szája  csak  azzal  vala  rakva,  hogy  a  na- 
derspánrul  (Báthori  Istvánról)  levonják  a  naderspánságot,  és 
mást  válaszszanak  reá,  mert  mindenfelé  az  gonoszakarúk  ta- 
nácsa elhatott  vala,  és  minduntalan  ingörlik  vala  az  községet, 
hogy  azon  legyenek,  hogy  azt  ő  felsége  megváltoztassa,  és 
mást  válaszszon  rejá.  És  efféle  kiátás  és  kérés  mind  óránkint 
inkább  elhatalmazik  vala,  mert  az  pártolkodók  meg  nem  szönnek 
vala  afféle  kiátással;  az  ország  között  egyik  leszáll  vala,  a 
másik  feláll  vala,  és  a  mit  az  egyik  eleget  nem  szidalmozhat 
vala  az  jámbor  úrfmn ,  azt  a  másik  végezi  vala  el ;  és  ezen- 
képen  ingörlik  vala  a  községet  a  gonosz  szándékra  és  a  jámbor 
nyomorúságra  és  kisebbségére.  Ezök  kedig,  a  kik  ezt  inkább 
futják  vala,  és  a  község  között  szólják  vala,  ezek  vótak :  Ver- 
bőczi  István,  Glessany  Miklós,  Artándi  Pál  és  Nikolai  Gergely, 
ezek  az  ország  között;  de  az  vármegye  népei  között  egyebek 
sokan  vótanak,  kik  a  községet  erre  tanácskoztatták,  kik  mind- 
nyájan éjjel  nappal  egyebet  nem  miveltenek,  hanem  csak  azt 
futották,  hogy  mi  módon  a  jámbort  megnyomorítsák  és  tisztiből 
kivethessék:  ki  még  soha  olyan  dolog  Magyarországban  nem 
történt  vót,  hogy  egyikről  az  naderspánságot  levonják,  és  az 
ő  éltébe  másnak  adják.  —  A  király  és  az  urak,  a  kiknek  ez 
igen  ellenök  vala,  és  igön  hamisnak  tetszik  vala,  efféle  oknálköl 
való  büntetések  miá  minden  bintelen  valamely  jámbort  meg- 
nyomorítani, jelesben  olyan  szömélyt,  mint  a  naderspán  szö- 
mélyit,  törekesznek  vala  és  intik  vala  őket,  hogy  ezt  ne 
mívelnék,  oknálköl  valamely  jámbort  ne  akarnának  megnyomo- 
rítani, gondolván  azt,  hogy  a  naderspán  es  ő  tagjok  vóna,  és 

ő  vérek  vóna;  ne  kívánnák  nyomorúságát.    A  vajda   es    kedig 
az  urak  között  ülvén  a  tanácsba,  képmutalásképen  igen  szólott, 
és  intötte  őket  szóval,  hogy  azt  ne  mivelnék :  de  szivibe  sokkal 
mást  gondolt.  Az   naderspán  es   kedig   mint    olyan   megbúsult 
ember   sirva   kenyireg   vót   mind    a   királynak    és    az   uraknak 
mind  az  országnak,  kenyeregvén  azon,  hogy   tekintenék    az  ő 
elei  régi  jó  szolgalatjukat ,  kik  mind   éltig  az  országnak  hiven 
és  jámborul,  halálokkal  es  vérek    hullásával  szolgáltának,  ő  es 
kedig  gyermöksége   ulta   fogva   hiven  jámborul  szolgált    vóna, 
törvénynélköl  ne  nyomorítanák  meg,    és  ne   kisebbítenék  az  ő 
régi  jó  nemzeti  hirét  meg,  és  ő    rajta   ne   kezdenének  uj  tör- 
vényt.   Lenne    törvény    rejá;    és   ha    a  törvény  megterhesítené, 
necsak  tisztit,  de  fejit  es  elvennék ;  úgy  es  illenék  kedig,  hogy 
ő  az  ő  biniért  térvény  szörint    elébb    meghintetnék    és  valamit 
érdömlene,  vagy  meren    megnyúzást,    vagy  négy  vágást,  vagy 
feje  vételét,  azzal  hintetnék,  és  úgy  választanának  azután  mást 
a  tisztre,  hogy  más  es  tanulna  rajta;  ha  kedig  a  térvény  ötét 
megmenteníje,  ne  akarnák  oknálköl   időnek    előtte    megnyomo- 
rítani. Ezt  mind  ő  maga  az  király  előtt,  és  az  urak  előtt,  és 
az  ország  előtt  nagy  könyűrgésökkel  kérte,  mind  szolgái  által 
es  kérette :  de  valamennyivel  az  községet  mind  király,  az  urak 
s  mind  a  naderspán  inkább  engesztelték  vóna,  azok  annálinkább 
rejá  gerjedtenek,  és  rejá  kiátottanak,  és  a  királyra  és  az  urakra 
futottanak,  hogy    az  ő  szavának    semmi   helyt  ne  adnának,  és 
semmi  törvénylátás  arra  nem  kellene,  holott  látnák  szömökkel, 
hogy  nem  elég  ember   vóna  rejá,  és  addig  az  ország  semmihöz 
nem  akarna    állani,    sem    látni,    sem    kedig   szólam,  még  nem 
oly  naderspán  lenne,  ki  az    ő  végezésöket,    a  mit   az    ország 
javára  szörzenének,  vóna  ki    megteljesítené  és  gondját  viselné; 
mert  addig  mind  héjába  vóna  minden  jó  szörzés,  még  nem  ember 
lenne  rejá,  ki  eljárna  benne  és  gondját  viselné.  Ezzel  és  efféle 
dolgokkal,  kiátásokkal   mind   a  király  s  mind  az  urak  kérését 
és    intését ,    s    mind    az  naderspán    könyergését  lenyomták ,  és 

nemcsak  szóval  de  még  ijesztéssel  es  megjelentötték,  hogy  soha 
abba  egyebet  nem  mivelnének,  hanem  más  embert  emelnének 
az  naderspánságra  (annyira  eláméltatta  vala  a  községet  az 
egynehány  gonosz  pártos  embör).  Es  azon  nap  az  pártosok 
közöl  Artándi  Pál  felállván  az  székre,  nyilván  megkiátotta :  hogy 
ebbe  több  halogatásnak  nem  kellene  lenni,  sem  erre  több  ta- 
nácsot nem  kellene  várni,  hanem  más  napra,  hóta  kelvére, 
gyűlne  bé  az  ország,  és  a  ki  őnekik  tetszenék  jobbnak,  ki 
az  ország  szükségének  és  a  királynak  ő  felségének  gondját 
tudná  Viselni,  választanák  el  és  emelnék  fel,  ő  felségének  es 
könyörgenének,  hogy  ne  lenne  ellentartó  benne,  engedne  ke- 
gyelmességgel az  ország  akaratjához.  Erre  e  szóra  mind  az 
egész  ország  felkiátott  hogy:  úgy,  úgy!  úgy  kell,  úgy  kell, 
és  valaki  ellentartó  lenne,  mind  fejenkint  rajta  haljunk  meg. 
Báthori  István  menjen  ki  ennét,  ne  tegyen  visszavonyást  ett 
az  országba,  ha  ki  nem  akar  menni,  ugyan  ottan  szállásán 
hányják  konczonként. " 

Miután  a  szerző  elmondotta  volna,  hogy  következett  éjjel 
a  király  szállását  hivei  „az  uratlan  (egyes  uraktol  nem  függő) 
nemes  nép  gyermökével,  a  kik  csak  ő  magoktul  gyűltek  oda 
látni  a  gyűlésnek  végét"  őriztették;  s  hogy  Báthori  István 
„éjfélkor  nagy  titkon,  nagy  búval,  bánattal  és  siralommal  Hat- 
vanbul  kimegy  en,  és  legelőbb  Cserép  várába,  azután  Ecsed 
várába  megyén,"  —  ekkép  folytatja: 

„Más  napra  kelvén,  az  ország,  főképen  kedig  az  pártol- 
kodók  ....  választnak  közzőlök  négyet,  kit  eszösbnek  vél- 
tének, és  az  ország  szavával  kenyeregnek  királynak,  hogy  ne 
tartana  ellent  az  naderspán-választásba,  ki  ilyen  nagy  szökség 
vóna  az  ország  és  az  ö  felsége  javára,  kit  ő  felségének  mind 
fejenkint  meg  akarnának  szolgálni,  és  hogy  arra  az  ország  ő 
felségétől  kegyelmes  választ  várnának.  Király  látván  mind  az 
urakkal,  hogy  ha  ellent  tartanának  es  benne,  csak  héjába  való 
dolog   lenne;  .  .  .  szabaddá    hagyák    őket,    választani,    a   kit 

akarnának,  csakhogy  olyat  választanának,  ki  elég  lenne  rejája, 
és  az  ország  és  a  király  ő  felsége  gondját  tudnája  elviselni, 
és  hogy  ő  felségének  hirré  tennék,  ki  tetszenék  nekiek,  hogy 
ő  felsége  es  szólhatna  róla  mind  pap,  paraszt*)  jobbágyokkal. 
Azok  ezt  hálálván,  az  ország  képében  királynak  megköszönik, 
nagyvigan  megtérnek,  és  az  országnak  a  király  jóakaratját  és 
az  urakét  megbeszélik,  hogy  mind  ő  felsége  s  mind  az  urak 
akaratosak  vónának  rejá,  és  ő  felsége  kegyelmesen  engedött 
vóna  az  ország  kívánságának.  Ott  a  pártosok  nem  kicsin 
örömbe  lesznek,  és  nem  sok  késedelömmel  és  tanácskozással 
(mint  ki  imár  akkor  régön  nálok  el  vót  tekéivé  és  \égezwe) 
választják  Verbőczi  Istvánt  naderspánná,  kit  sem  nemzetiről, 
sem  arra  való  tudományáról**),  sem  vitézségéről,  sem  arra 
való  értékéről  a  naderspánság  nem  illetött  vóna,  ki  akkor 
még  csak  az  nemes  rendön  vót,  és  főbiró  vót  az  Ítéletbe.  De 
a  mi  végre  választották  vót  az  őtet  választók,  magoknak  jó 
végre  választották  vót,  hogy  az  ő  erejivel  és  autoritásával  az 
ő  kívánságoknak  inkább  eleget  tehessenek;  az  ország  között 
felkiáltván :  kit  tehetnének  vagy  kit  választhatnának  jobbat,  ke- 
gyelmesbet, igazbat  és  vigyázóbbat ,  kinek  az  ország  és  a 
község  romlása  inkább  fájna,  és  ki  inkább  tudná  az  ország 
szabadságát  és  törvényét  (nekönk  kedig  oly  kell),  mint  Ver- 
bőczi uramat  ő  kegyelmét?  Mi  S2ökség  nekönk  mind  éltig 
olyat  naderspánná  tennönk,  kinek  még  tanulni  kell?  Nem  jobb-e, 
olyat  tennönk,  ki  mindönt  tud  és  mást  es  taníthat?  Válasz- 
szunk  valaha  a  mi  tagunkbul  es,  necsak  mind  az  régi  űr 
nemzetből  naderspánt,  kinek  fájjon  az  szegény  nemes 
nép    gyermöki    nyomorúsága.     Erre    e   szóra    mind    az    egész 


*)  ,Paraszt'  itt  ellentétben   a  ,pap'-pal;  ,világi'-t  jelent.   Tehát   e  helytt: 
,mind  pap,  paraszt  jobbágyok'  =  egyházi  és  világi  rendek. 

**)  Magában  értetik ,  hogy  nem  a  törvények  ismeretének  hanem  azon  tu- 
dománynak hiányát  érti  a  szerző,  melyet  Frangepan  felébb  az  államférfiban 
megkívánt. 

országgyűlése    felzendöl    nagy    kiátásokkal:    úgy,    úgy,    úgy 
atyámfiai!  tetszik,  tetszik ,  őtet   választjuk,    ő    kegyelme   meg- 
érdömli.  Ez  voks  mind  vármegyékről  vármegyékre   megyén,  és 
nem  sok  találtatik  bennek,  ki  ellent   tartott  vóna   benne  (mint 
kiket  a  pártosok  régön  mind  elhajtottak  vala),  az  egész  ország 
voksa  mind  ő  rejá  leszen:  ott  őtet  rejá  választják,  ő   ott  nem 
létébe,  ki  akkor  az  nap  mind  szállásán  vót;  értvén  imár  jól  az 
ő  maga  dolgát,  nem  ment  vót  bé.    Akarták,    hogy  az  kimon- 
dásba és  felemelésbe  mind    király  s  mind   az   urak  benne  len- 
nének az  ország  között  (a  mint  illenék  es  lenni),    és  hogy  ő 
felségének  es  mind  pap  és  paraszt  jobbágyokkal,  ha  tetszenék, 
választott  népektől    megizenik,  hogy    őnekik    egyéb  senki  nem 
tetszenék  Verbőczinél,  ki  miudönképen    elég   lehetne    ez    elyen 
tisztre,  és  hogy  könyűrgenének  ő  felségének,  hogy  méltóitatnék 
ő  felsége  es  mind  az  urakkal  egyetömbe  hóta  kelvére  országa 
közzé  jünni,  és  az  naderspánságot  ő  felsége  kimondatni.   Ez  e 
választás    jóllehet   mind    királynak    mind    az   uraknak,  főképen 
kedig  az  régi  úr  nemzetbelieknek  igön  ellenök  vót,  jelesben  a 
Báthori  atyjafiainak;  de  látván,  hogy  ezt  vissza  nem  vonhatnák 
és  hogy  ellene  sem  állhatnának,  jóváhagyák,  és  király  mind  az 
urakkal  az  ország  közé    menni    eligyérközík    mind    az   urakkal 
öszve.  Kire  az  ország  hóta  kelvére  az  szokott  helyre,  az  váras 
végére,  a  mezőre,    mind    fegyveres    kézzel    gyűlnek    ki,    mert 
féltek  azon,  hogy  talán  lenne    oly    az   urak   közzől,  vagy   az 
Báthori  atyjafiai  közzől,  ki  ellent  fogna  tartani,  hogy  az    olya- 
ténokra  rejá  támadjanak.  Király  es  azt  látván  mind  az  urakkal, 
magoknak  félvén  ők  es,  a  mint  jobban  lehetett  és  többen  me- 
netének ki,  úgy  mentek  ki,  király  háta  megött  állván  mind  az 
egész  ő   udvara   népe    fegyverekkel.    Mert   minden    ember   go- 
noszbtul   félt;    vajda   es   kedig   mutatván    az  ő  hívséget  a  ki- 
rálynak,   hátrahagyva    az    ő    rendit,  mint    egy    köz    szolgája, 
királynak  háta  megött  állott  mindaddig,  még  az  naderspánságot 
kimondotta.  És  midőn  ott  lőtt  vóna  mind  az  király  az  urakkal, 

és  az  ország  es  teljességgel  begyült   vóna,  az   ország    képébe 
az  pártosok  közzől  Artándi  és  Glessányi  kenyeregnek,  hogy  ő 
felsége    méltóitatnék    az    naderspánságot    kimondatni    Verbőczi 
uramnak,  a  mint  ö  felségénél  el  vóna  xégezve   mind  pap,  pa- 
raszt jobbágyival    egyetömbe ,  és  mind  az  országnál  es,  az  ő 
felsége  híveinél.  Király  és  az  urak   hagyák  Korlátkóvi   Pétörre, 
a  hopmesterre  az  naderspánság  kimondását,  ki  előállván,  a  mint 
imár  hozá  tanult  vót,  az    naderspánságot  Verbőczinek   király  ő 
felsége  képébe,  az  urakéba,  és  mind   az  országéba  nagy   sok 
szóval,  mint  annak    szokása,  és    dicsíretökkel  és  idvözlésökkel 
mondja  ki.  Kin  Verbőczi  István  nagy  szomorú  képet  mutatván, 
először   királynak    ő    felségének    és    mind   az   uraknak,  azután 
mind  az  egész  országnak  nagy  hálát  ád,  és  megköszöni  a  ki- 
rály kegyelmességét,  és  az  urak  jóakaratját,  és  az  egész  ország 
őhozá  való  ilyetén  szeretetét.    Kezdi  azután  kérni  mind  királyt 
és  az  urakat,  azután    az    egész    országot,  hogy  őtet  ezzel  ne 
bántanák,  mert  ő  nem    es    érdömlení    ezt  e   tisztöt,    elég   sem 
vóna  rejá,  el  sem   tudna   benne  járni;    végre   képmutalásképen 
sirva  es  kezd  kenyergeni,  hogy  ő  felsége   mind  az  urakkal  és 
az  egész  országgal  tekéntenék    az    ő   jó,    jámbor    és  hivséges 
szolgálatját,  ne  akarnák  kisebbségét  és  nyomorúságát,  mert   ő 
tudná  elégtelen  vótát  hozá,  és  hogy  sem  ő  felségének  sem  az 
országnak  nem  fogna    az  ő  tiszti   szerint   szolgálhatni,  hadnak 
őtet  az  ő  rendin,  választanának  az   naderspánságra  olyat,  a  ki 
arra  elég  vóna,  és    mind   ő    felségének   s    mind   az  országnak 
szolgálhatna.  Efféle  képmutalás  szörint  való  maga-mentésök  egy- 
nehány rendbeli  leszön;  de  másfelől  az  ő  párti  igön  kiátották : 
nem  akarjok,  nem   akarjok!    egyebet   sem    ő    felsége,    sem  az 
urak,    sem  az  ország    nem  választ!    Ha    tudnák,    mondván    azt 
neki,  hogy  elég  nem  vóna  te  kegyelmed  rejá,  nem  választanák 
kegyelmedet  rejája,  kegyelmed    ne    vonja   magát   az  ő   felsége 
és  az  egész  ország  szolgálatjátul.  Azonképen  a  király  képében 
es  az  urak  kérték,  hogy  békességes  lenne   benne,  mert  ezt  ő 


1 74  VERBŐCZI  ISTVÁN 

felsége  mind  egész  tanácsával  és  országával  elvégezte  vóna, 
és  ebbe  egyebet  nem  akarnának.  Ott  es  meg  nagy  sírással, 
mintha  ő  neki  semmire  nem  kellene,  és  kedve  ellen  vetnék 
rejá,  megköszöni  és  megmarad  rajta,  könyeregvén  mind  ki- 
rálynak mind  az  uraknak  és  egész  országnak  es,  hogy  ha 
imár  egyebet  nem  akarnának,  hogy  tanítanák  hozá  és  segétség 
lennének  nekie,  hogy  mind  ő  felségének  mind  az  országnak 
kedvek  szerint  szolgálhatna,  hozá  tanítanák  és  segétenék.  Ott 
az  egész  ország  nagy  sok  idvezletökkel  és  ivetésekkel  felemelik 
háromszor  egymás  után  az  naderspánságra ;  és  azután  király 
elejibe  az  urak  közzé  állván,  az  régi  szokása  szörint  az  or- 
szágnak az  naderspánságra  rejá  esköttetik ;  és  a  meglévén, 
király  es  kegyelmességet  hozá  mutatván,  kezét  nyújtja  neki; 
és  ott  király  kezét  és  az  urakét  nagy  alázatossággal  fogja. 
Azt  elvégezvén  onnét  szállásokra  oszolnak,  níkiek  nagy  örömmel, 
a  kiknek  a  kellött  kedveknek,  némelyek  kedig,  a  király  és  az 
uraknak  nagyobb  részével,  titkon  nagy  szomorúsággal  mennek 
szállásokra,  jelösben  az  Báthori  atyjafiai  és  baráti,  kik  bánták 
az  őrajta  lőtt  oknálkül  való  nyomorúságot.  Az  uj  naderspánt 
kedig  onnét  az  országbeli  főfő  nemesek  és  az  urakba  es  egy- 
nehányan nagy  sereggel  kernyülveszik,  és  nagy  dobszóval  és 
trombitaszóval  szállására  késérik  nagy  örömmel,  mert  a  vajda 
trombitásit  és  dobosit  és  minden  szörszámát  oda  hordták  vót 
az  ő  szállására." 

Az  olvasó  előtt,  úgy  hiszem,  ismeretesek  Császár  Mihály 
és  Spervogel  naplóik,  s  a  szentszék  és  Velencze  követeinek 
leveleik  a  hatvani  gyűlésről;  a  kézirat,  melyből  e  töredéket 
vettük,  kiegészíti  ama  feljegyzéseket;  magyar  nyelven  levén 
szerkesztve,  mintegy  közvetlen,  bensőbb  érintkezésbe  hoz  ben- 
nünket az  eseményekkel;  s  államférfiutól  származván,  helyesebb 
világításban  láttatja  velünk  a  személyiségeket.  Amazok  oly  né- 
zetre vezethették  az  olvasót,  hogy  Verbőczi  bábu  volt  Zápolya 
kezében,  midőn  a  nádorságot  felvállalta,  emebből,  kivált  ha  az 

egész  mü  leszen  előtte,  ezt  nem  fogja  következtetni.  Egyéb- 
iránt, valamint  ezt  másutt  bővebben  fejtegetem,  Verancsics  való- 
színűleg nem  szerzője  e  dolgozatnak,  ámbár  kétségtelenül 
közelebbi  viszonyban  állott  szerzőjéhez.  Verancsics  rajza  ke- 
vésbé érdes  fogott  volna  lenni,  mert  ifjabb  éveiben  Verbőczi 
által  pártfogoltatván,  iránta  hálára  érzé  magát  kötelezve.  Véle- 
ményünket a  következő  dolgozat  is  igazolja,  mely  Verbőczi 
végnapjait  tünteti  fel  előttünk,  mely  kétségtelenül  Verancsics 
müve,  s  mely  ámbár  Verbőczinek,  az  államférfinak  belátását 
nem  igen  hirdeti,  óvakodik  élessé  válni,  sőt  az  ember  és  hazafi 
jó  tulajdonait  egész  készséggel  ismeri  fel  az  aggastyánban. 

IX. 

Jovius  szerint  Izabella  kivált  Utissenics  tanácsára  küldötte 
volt  fiát  Szolimán  táborába,  tehát  Budának  török  kézre  ke- 
rülését is  közvetve  a  barát  okozta  volna.  Verancsics  tagadja 
az  állitást,  s  Joviushoz  intézett,  deákul  szerkesztett  czáfola- 
tában  ír  ekképen: 

,Utissenics  és  Petrovics  Péter  nem  merték  e  lépést  taná- 
csolni, csak  Verbőczi  István  királyi  főkanczellár  és  Török  Bálint, 
(hogy  Batthyáni  Orbánt  s  a  rácz  Ucsárevics  Pétert  most  ne 
említsem)  makacsul  víva  a  kétkedőkkel,  okoskodást  okoskodásra 
halmoztak,  s  a  habozókat  elvégre  nézetöknek  megnyerték.  Hinni 
kell  Szolimánnak,  mondák,  bízni  kell  benne,  a  gyermeket,  az 
országot  nem  kell  félteni  tőle.  S  közülök  mindegyiket  más  más 
ok  birta  e  véleményre.  Bálint  támaszkodván  azon  nagyszámú 
katonai  barátságokra,  melyeket  a  végek  törökéivel  kötött,  midőn 
Ferdinándtól  Zápolyához  visszatért,  s  reményt  táplálván  hogy  a 
töröknek  kegyelméből  Magyarország  kormányára  fog  szert  te- 
hetni, János  halála  után,  fiának  és  özvegyének  érdekeit  a  szo- 
kottnál inkább  látszott  ápolni  ....  Verbőczi  más  ösvényen 
ugyanazt  tanácsolta.  Ő  hatalmas  szónoklatu,  nagy,  sőt  rend- 
kívüli tekintélyű,  elmére  egyébiránt  inkább  csupasz  és  egyszerű, 

mint  ravasz  és  ügyes  férfiú  volt,  s  az  úri  rendből  valók  közül 
akkor  a  legesleg  jámborabb,  miért  is  szerfelett  hajlandó  hinni 
a  török  gonoszságnak.  Aztán  három  ízben  levén  mint  követ 
Szolimáiméi,  Jánosnak  barátsági  és  szövetségi  viszonya  ama 
zsarnokkal,  az  ország  öszves  állapotáról  s  a  fejdelem  íigyer- 
mekeinek  öröködéséről  vele  kötött  szerződések,  a  nagyhírű 
Laski  Jeromos  után  csaknem  egyesegyedül  Verbőczi  müvei 
voltának.  Bízván  tehát  az  őszinte  aggastyán  a  török  esküibe  s 
hitleveleibe  inkább  mintsem  kellett  volna,  mert  Mahomed  tör- 
vénye ellenségnek  mondja  a  keresztyént,  kit  bűntelenül  szabad 
hamis  eskü  és  hitszegés  által  megcsalni,  makacsul  a  nagyúr 
becsületessége  mellett  szónokolt,  és  csaknem  egymaga  hitette 
el  a  többiekkel,  hogy  bizton  lemehetnek  Szolimánhoz.  Szegény, 
rövid  idő  múlva  bekövetkezett  halálát  is  ennek  köszönhette. 
Mert  midőn  a  hitszegő  zsarnok  által  Budán  marasztatott,  hogy 
magyar  törvényt  lásson  földiéire,  szabadabban  kezdte  őt  szidal- 
mazni, s  magát  annak  mondani,  kinek  ha  nem  adnak  hitelt, 
midőn  Szolimán  emberségét  hatalmasan  hirdetgette,  Buda,  az 
ország  feje  nem  fogott  volna  megbukni.  Mert  alig  töltött  két 
hónapot  uj  tisztében,  midőn  három  nap  alatt,  bélfájdalomból, 
melyet  Szolimán  basa,  az  első  budai  vezír  ebédjének  köszön- 
hetett —  méreg  következésében,  mint  sokan  gyanakodtak  — 
meghalálozott. 

E  gyanú  okának  felderítésére  elmondom  részletesen  a  tör- 
ténetet. Verbőczi  buzgó  hive  volt  vallásának,  mit  cselekedetek 
által  is  bővebben  tanúsítandó,  majdnem  évenkint,  kit  s  mennyit 
lehetett,  a  török  rabságból  kiváltott.  Azon  rabok  közül,  kiket 
minapi  követsége  alkalmával  Konstantinápolyban  magához  válta, 
s  kiknek  a  császár  engedelmével  szabadságukat  is  visszaadá, 
egy  jó  nemes  házból  valót,  tisztül  tartott  magánál,  mint  kiben 
a  jó  erkölcshöz  ügyesség  is  szövetkezett.  Egy  nap  hintóba 
ülvén,  mert  közben-közben  a  köszvény  bánta  vala,  s  hajlott 
kora    miatt    már    nem    igen    lovagolhatott,    tanácsba    ment    a 

basához,  törvényszolgáltatás  végett.  Midőn  ennek  házához  kö- 
zelednék számos  védencze  által  környezve,  a  basa  őrei,  mint 
kötelességük  tartá,  s  mint  ezt  urok  parancsából  naponkint  tenni 
szokták,  a  jeles  férfiú  fogadására  siettek,  de  nagyobb  számmal 
mint  közönségesen,  s  a  zavarban  Verbőczit  még  csak  nem  is 
üdvezelvén,  ama  tisztre  vetik  magokat,  hajánál  fogják,  s  meg- 
hagyván neki,  hogy  nyakát  meztelenítse,  az  utcza  közepén, 
mások  iszonyatos  bámulására  fejét  veszik.  Majd  gyorsan,  minden 
szó  nélkül,  visszatérnek  vártáj  okba. 

Midőn  már  holtan  feküdt  a  nyomora,  Verbőczi  a  zajra, 
fejét  kinyújtván  a  hintóból,  kérdi:  mi  baj?  még  csak  nem  is 
gyaníthatva  az  elkövetett  büntettet.  De  mikor  a  meggyilkoltnak 
itt  fejét,  ott  törzsökét  mutatták  neki,  s  a  tettnek  okát  senki 
sem  mondhatta,  erősen  feljajdult,  s  mellét  csapván  kezével, 
Turkovicsot,  ki  azon  évben  városi  biró  volt,  és  a  hintót  gyalog 
kisérte,  hangosan  magához  hiván:  ez  gazság!  kiált  fel;  s  pa- 
rancsolván, hogy  a  nyolcz  lovas  hintó  rögtön  megforduljon, 
lakára  készül  visszamenni.  Alig  hagyta  oda  az  utczát,  midőn 
a  hírnökök  egymást  felváltván,  kérik,  ne  gondoljon  a  törté- 
nettel, őt  s  az  övéit  nem  fogja  baj  érni,  tehát  fel  se  vegye  a 
gonosz  szolga  halálát,  ki  azt  megérdemelte,  mint  a  basa  bő- 
vebben fogja  fejtegetni;  szabad  levén  az  árulót,  törvényes 
eljárás  közbenjövetele  nélkül  is  megbüntetni.  Verbőczi  sokáig 
vonakodott  visszatérni,  dühből  inkább,  a  hitetlenek  gazsága 
miatt,  mint  félelemből;  lármát  ütött  a  piacz  közepén,  hogy  go- 
noszságok gonoszságokra  halmozódnak,  hogy  az  erőszak  törvényt 
és  rendet  bont,  hogy  a  császárnak,  az  igazságos  fejdelemnek, 
ilyesekröl  nincsen  tudomása,  hogy  a  császár  tisztviselői  sem- 
mirekellő rósz  emberek.  Végre  barátjainak  intésére,  s  mert  okos 
ember  lévén,  maga  is  általlátta,  hogy  további  ellenállás  veszélyt 
hozhat  reá,  hogy  majd  erőszakosan  fogják  a  basához  vezetni: 
szót  fogadott.  De  midőn  a  terembe  lépett,  noha  a  basa  a  többi 

tanácsosokkal   felkelt   előtte,  s  őt   nyájasan   és   tiszteletteljesen 

kérte:  „fogjon  helyet/'  ritka  bátorsággal  s  nagyobb  mint  se- 
nátori  lélekkel  visszautasította  a  felhívást,  mondván:  hogy  mind- 
addig nem  fog  leülni,  nem  fog  közügyekben  részt  venni,  míg 
számot  nem  adtak  neki,  szolgája  mért  gyilkoltatott  meg;  míg 
amaz  ártatlan  embernek  az  ő  —  Verbőczi  kisebbségére  — 
szolgáló  halálát  meg  nem  boszulta  a  törvény.  S  mert  igazságos 
fájdalmában  nem  tudta  magát  mérsékelni,  és  oly  szavakra  fa- 
kadt, melyek  szégyenpironságot  vontak  a  basa  és  ülnöktársainak 
arczaikra,  mindketten  mindinkább  haragra  gyúladtak,  kivált  mert 
bár  mint  erőködtek  a  törökök,  Verbőczin  nem  fogott  nyájas- 
kod ásuk,  nem  mutatkozván  olyasoknak  a  gyilkos  tett  mentsé- 
gére felhozott  okok,  melyek  bevehetők  lettek  volna.  Az  ügy 
függőben  maradt,  s  a  felek  haraggal  váltak  el  egymástól.  S 
midőn  Verbőczi  lejött  a  lépcsőkön,  mondják,  átkozódott  egy- 
nékik  ellen,  a  nélkül  hogy  valakit  megnevezett  volna,  de 
keserű  panaszt  emelve  álnokságuk  miatt.  Barátjai  ezt  felje- 
gyezték, s  talán  nem  épen  helytelenül  az  volt  a  vélemény, 
hogy  tiszttársait,  Utissenieset  és  Petrovicsot  vádolta,  kik  őt 
veszélyek  közé,  a  szorosba  ejtették,  s  magok  szabadságot  sze- 
reztek magoknak. 

Más  nap,  tartván  a  basa  a  császár  neheztelésétől ,  kinek 
méltányosságát  és  kegyelmességét  mind  önmaga  és  a  magyar 
nép,  mind  a  királyfi  s  a  budai  polgárok  iránt,  sóhajtozva  s 
annak  kinyilatkoztatásával  magasztalta  Verbőczi,  hogy  a  vett 
sértést  nem  fogja  elszenvedni,  hogy  a  budai  basának  nem  áll 
hatalmában  a  császár  alattvalóin  garázdálkodni,  s  hogy  a  ke- 
gyetlen ember  nem  fog  sokáig  rajtok  uralkodni,  ha  ő  — 
Verbőczi  —  életben  marad:  jöttek,  kik  Verbőczit  engeszteljék, 
s  neki  mindent  igéijenek  ez  ügyben,  a  mit  csak  kivánhat. 
Mind  hijába.  Verbőczi  meghagyta  szolgáinak,  hogy  szereljék 
fel  szekereit,  s  rakják  fel  bútorait  és  öszves  holmiját,  ő  ki- 
megyen  Budából.  Úgy  történt,  mint  rendelé  vala.  S  íme  hozzá 
sietnek  a  basa  meghittjei,  s  egyek    édes   szóval   és   válogatott 

okokkal,  kérik,  intik,  ne  távoznék,  mások  leemelik  szekereiről 
a  holmit,  s  azt,  elűzvén  a  szolga- gyerekeket,  a  házba  magok 
hátán  czipelik  vissza,  Ígérvén,  hogy  ezentúl  valamennyi  kíván- 
ságainak teljesülését  fogja  látni,  csak  viselje  el  türelmesen  a 
már  elkövetett  vétséget;  Szolimán  basa  általában  a  keresztyén 
lakosok  s  névszerint  az  ő  embereinek  ügyeiben  semmiféle  rend- 
szabályhoz sem  fog  nyúlni,  mielőtt  tanácsát  és  megegyezését 
kikérte  s  megnyerte  volna. 

Verbőczi,  ekkép  lefegyverkezve,  kibékült  a  basával,  noha 
inkább  színre  mint  valósággal;  s  hogy  is  lehetett  volna  kü- 
lönben,, mikor  ő  a  nagyúr  titkos  parancsából  a  tisztelet  örve 
s  a  szabadság  neve  alatt  derekas  rab  volt  Buda  várában !  — 
Néhány  nappal  később  a  basa,  mit  gyakrabban  szokott  tenni, 
ünnepélyes  ebédet  adott,  melyhez  őt  vendégül  kérte.  Fényesen 
fogadtatott;  s  a  lakománál,  sok  pohár  bornak  a  császár  jólé- 
téért, János  fiának  szerencséjéért  s  a  magyar  nép  boldogsá- 
gáért, többszörös  felköszöntések  alkalmával  kiürítése  után  mérget 
nyújtottak  neki,  mely  azonnal  hatván,  őt  megölje  még  mielőtt 
vádjait  beküldhetné  a  császárhoz.  S  ez  majdnem  nyilván  tör- 
tént, oly  annyira  nem  gondoltak  a  czégéres  bűntettnek  köz- 
tudomásra jutásával. 

Hazament  még  jókor,  s  az  nap  és  következett  éjjel  sem- 
miféle fájdalmat  sem  erezett,  talán  mert  a  méregnek  időre  volt 
szüksége,  hogy  testét  által  meg  általhassa.  Más  nap  délben 
beleit  fájlalta,  s  fokonkint,  mielőtt  estveledett  volna,  szavának 
hangja  elhalt,  s  teste  annyira  feldagadt,  hogy  mind  feje,  mind 
nyaka,  mind  kezei  és  lábai,  s  ezeken  névszerint  az  ujjak  ki- 
keltek formájokból;  tömlőnek  vagy  idomtalan  hústömegnek 
mondhatnád  a  testet,  melyhez  száj  és  körmök  amúgy  kívülről 
odabiggyesztvék.  Bámulással  és  sajnálkozással  teltek  el  a  kö- 
rülötte levők,  s  megannyian  a  hitszegő  népet  szidalmazták, 
így  folyt  le  a  harmadik  nap  is;  s  ekkor  a  basának  rendele- 
téből már  török  strázsák  őrzötték  a  ház  kapuját,  visszaszorítok 

az  összesereglett  népet,  mely  nagy  számmal  gyűlt  együvé  az 
undok  bűntett  megtekintésére.  Az  éj  leszállott,  s  reggel  felé 
elhunyt  a  haldokló.  Nagy  gonddal  készületek  történtek  a  holt- 
testnek hitvallásunk  szerinti  eltemetéséhez.  De  ők  e  végtiszte- 
letet is  ellenőrizték;  erőnek  erejével  jelen  voltak  a  halottnak 
a  koporsóba  fektetésénél,  s  erősen  megparancsolták,  hogy  ennek 
a  temetési  szertartások  alkalmával  nem  szabad  nyitva  lenni, 
miszerint  a  szörnyű  halált  ne  szemlélhesse  s  tőle  el  ne  ször- 
nyűködhessék a  tömeg. 

Vagyonát  és  javait  nem  bántotta  a  török,  öszves  holmiját, 
s  a  mije  csak  volt  aranyban,  ezüstben,  pénzben,  ruházatban, 
azt  szabad  volt  minden  rövidség  nélkül  Imre  fiához  kivinni. 
Tisztei  és  védenczei,  s  kik  őt  bérért  szolgálták,  valamint  ba- 
rátjai  is  Budát  odahagyhatták  bántás  nélkül.  Igaz  azonban, 
hogy  mindjárt  halála  után  öszves  szekrényeit  és  bútorait  a 
basa  parancsából  kikutatták  a  törökök,  s  mennyi  török  levelet 
és  okmányt  találtak,  annyit  lefoglaltak.  Ez  egy  vonás  elég- 
séges hitszegő  eljárásuk  megitélésére.  A  halotti  és  temetési 
pompát  egyébiránt  nem  vonták  meg  a  jámbortól;  a  basának 
engedelmével  még  a  szomszéd  falvakból  és  városokból  is 
begyülekeztettek  a  papok,  a  mennyi  csak  túlélte  a  minapi 
csapást,  s  mintha  sebet  semmiféle  ellenségtől  sem  vett  volna 
Buda  vára. 

Ama  törvényszerüleg  megváltott,  s  magának  a  császárnak 
engedelmével  szabadon  bocsátott  embert  pedig  azon  okból 
gyilkolta  meg  oly  dühösen  a  kegyetlen  fajzat,  mivel  nem  örö- 
mest látja,  hogy  nyelvét  értő  és  erkölcseibe  avatott  személyek 
legyenek  közöttünk.  Attól  tart,  hogy  a  fogások  és  csalárd- 
ságok, melyekkel  irányunkban  él,  felfedeztethetnének  s  csel- 
szövényeik  akadályoztathatnának.  Mit  e  boldogtalan  emberben 
is  gyanítván,  kiről  t.  i.  mert  Verbőczi  hivatalos  magas  állá- 
sában őt  nem  bocsátotta  el  magától,  mint  a  vele  együtt 
megváltottakat,    feltették,    hogy   urát   mind    ezekről   értesítvén, 

képessé  teszi  a  török  gonoszság ,  a  mieink  ellen  szőt  ármá- 
nyok kijátszására.  Ez  okból  elveszítették  őt,  s  elveszítették 
gyalázatosan  s  álnokul  Verbőczit.  Es  mi  hol  szidjuk  a  töröknek 
hitetlenségét ;  hol  pedig  hánytorgatjuk  ismét  hűségünket  irá- 
nyában, mert  megengedi,  hogy  tenger  veszély  és  aggodalom 
közepett  szabadságot  hazudó  viszonyban  élősködhessünk/ 


SZOLIMÁN 

ÉS 

JÁNOS  ZSIGMOND, 

1540-ben. 


I. 

;Fenséges  fejdelem,  testvérünk,  barátunk  és  szeretett 
szövetségesünk ,  —  irá  1538.  végnapjaiban  Károly  császár 
Toledóból  Zápolya  Jánosnak  —  mit  követe,  a  Krisztusban  tisz- 
telendő atya,  az  általunk  őszintén  kedvelt  Frangepan  Ferencz 
kalocsai  érsek  és  egri  püspök  nekünk  fenséged  szavaival  el- 
mondott, azt  örömmel  értettük  meg,  s  legkivált  közleményének 
azon  részét,  mely  a  köztünk,  és  a  fenséges  fejdelem,  Ferdinánd 
úr,  a  rómaiak,  Magyar-  és  Csehországok  királya,  szeretett  test- 
vérünk, és  fenséged  között  minap  megalakult  barátságot  és 
szövetséget,  s  fenségednek  irántunk  viseltető  tiszteletét,  a 
közügy  iránt  való  buzgalmát,  s  Magyarország  gondviselésére 
és  oltalmára  vonatkozó  többrendbeli  ügyeit  tárgyalta.  Minek  is 
örvendhettünk  volna  inkább,  mint  annak,  hogy  mondott  fenséges 
testvérünk  és  te  fenséged  között  az  általunk  oly  régóta  sür- 
getett   béke    megköttetett    elvégre;     mi    csakugyan     ez    idő 

szerint  mind  Magyarországnak  tetemes  hasznára,  mind  az  összes 
keresztyén  világnak  hatalmas  előnyére  fog  lenni'*). 

Tegyük  fel  bár,  hogy  Zápolya  e  béke  kötésének  napján 
részéről  őszintén  szándékozott  azt  végrehajtani:  annyi  bizonyos, 
hogy  a  mely  nap  az  ifjú  nő  az  éltes  férjnek  első  ízben  sze- 
relmök  zálogárúi  szólott,  melyet  szive  alatt  visel,  az  nap  János 
király  eltökélette  magát,  hogy  a  nagyváradi  szerződés  ellenére 
a  koronát  gyermekére  szállítja,  ha  az  figyermek  lészen;  s  hogy 
a  királyságnak  fiára  szállását  Francziaország  s  a  Porta  segé- 
dével fogja  eszközölhetni.  Szándékában  még  megerősítette  az 
ekkor  —  1540.  februariusban  —  Erdélyből  Budára  érkezett 
hír,  hogy  Majlát  István  és  Balassa  Imre  vajdák  Ferdinánd  ér- 
dekében pártot  ütöttek  ellene.  Megí'enyitésökre  nyomban  Erdélybe 
készült,  s  midőn  kérdeztetnék,  minő  kardját  parancsolja  útra 
vitetni,  feleié:  „Bizony  látja  Isten  lelkünket,  kivánnók,  hogy 
mint  keresztyén  király  szablya  nélkül  mehetnénk  Erdélybe;  de 
vajda  uramék  szablyával  várnak  reánk,  azért  mi  is  üres  oldallal 
neki  nem  indulhatunk;  kösse  te  kegyelmed  azon  szablyánkat 
fel,  kivel  paraszt  Dózsa  uram  ellen  hajdon  hadakoztunk,  mert 
nem  érdemel  többet  Majlát  uram  hitván  feje"**). 

A  franczia  király  követének  Lengyelországból  már  beje- 
lentett megérkezése  elhalasztatta  Zápolyával  az  útra  kelést. 
Lacroix  —  ez  volt  a  követ  neve  —  megérkezett  elvégre. 
,Ez  beszéli  vala  —  így  olvassuk  Mindszenti  Gábornak,  a  ki- 
rály egyik  udvari  tisztének  naplójában  —  Károly  császár  nagy 
betegségét,  és  a  római  szent  pápa  udvarának  eziránti  nag^ 
örömét,  miért  hogy  a  kárdináloknak  nagyobb  része  nem  szereti 
vala  Károly  császárt,  Ferdinandusnak  bátyját;  azt  is  beszéli  vala, 


*)  Lanz  Károly,  Correspondenz  des  Kaisers  Kari  V.,  Lipcse,  1845,  II.  k. 
292.  I. 

**)  Gróf  Kemény  József  és  nagyajtai  Kovács  István:  Erdélyország  törté- 
netei tára,  Kolosvár,  1837—1845,  I.  k.  10.  1. 

mint  bizonyost,  hogy  Ferdinandus  német  király  alkudozik  már  a 
törökkel  a  békesség  iránt,  s  hogy  Ferdinandus  ezen  békességbe 
a  Velenczéseket  is  belé  akarná  húzni,  mire  a  török  kevés 
kedvet  mutatna,  és  hogy  Károly  császár  is  azon  törekednék, 
hogy  a  velenczések  ebből  kimaradjanak/ 

János  király  tanácsosai  együvé  gyülekezvén  végzést  hoztak, 
hogy  Francziaország  királyához,  kit  a  világ  bámulatára  az 
1540-diki  év  első  napján  Károly  császár  személyesen  látoga- 
tott meg  a  Louvreban,  követséget  kell  küldeni,  s  hogy  Ver- 
bőczi  István  járjon  el  e  követségben.  De  a  mindenható  barát, 
Utissenics  György,  Statileo  Jánost  léptette  Verbőczi  helyébe. 
Annak  idején  kivilágló  lészen  a  czélzat.  Öt,  a  barátot  t.  i.; 
János  király  Konstantinápolyba  volt  küldendő ,  hogy  Szoli- 
mánnak  megvigye  az  adót ;  s  fráter  Györgynek  nem  volt  kedve 
elvállalni  e  megbízatást,  kivált  most,  midőn  János  királyt  a 
szélhűdés,  mely  őt  már  hónapok  óta  környékezte,  minden  pil- 
lanatban a  székesfehérvári  sirboltba  küldheté  vala.  Szükség  volt 
Verbőczit  honn  marasztania,  hogy  szükség  esetében  maga 
helyett  őt  küldhesse  a  portára. 

Statileo  számára  megírták  az  utasítást,  melybe  az  is  ment 
belé,  hogy  Károly  császárt  szintén  keresse  fel,  még  pedig  min- 
denek előtt,  s  (igyekezzék  közte  és  Ferdinánd  között,  minél 
tátongóbbá  tenni  az  űrt,  mely  a  franczia  követ  jelentése  sze- 
rint a  testvéreket  mármár  tova  ejtette  egymástól.  S  most  János 
király  is  elindult  Szeged  felé,  hová  martius  végén  érkezett,  s 
honnan  útját  Gyaurnak  vévén,  itt  az  előre  sietett  kanczellár 
Verbőczi  István,  a  gyulafehérvári  prépost  Verancsics  Antal,  és 
a  temesi  ispán,  Petrovics  Péter  által  fogadtatott. 

A  Statileo  követségére  vonatkozó  okiratok  közül  már 
egynehány  tétetett  közzé,  s  még  több  fog  nyilvánosságra  jutni, 
ha  a  franczia  külügyi  ministerium  irományait  elvégre  gondo- 
sabb kezek  fogják  átkutatni,  mint  Charriére  és  társai.  ,Hogy 
mit  határoztunk  minap,  tisztelendő  uraságod  útjára  nézve,  még 

eleven  emlékezetünkben  van;  —  irá  neki  1540.  május  25-én 
Gyulafehérvárról  a  király  —  de  minthogy  aztán  olyas  esemé- 
nyek adták  elő  magokat ;  melyek  szándéklatunkat  megváltoz- 
tatták velünk ,  t.  i.  a  török  császárhoz  küldött  követünknek 
elindítása  és  a  római  királynak  a  császári  felségtől  (Károlytól) 
távozása:  úgy  látszik  nekünk,  hogy  legtanácsosabb,  ha  útját 
Francziaországon  át  folytatja  kegyelmed.  Mert  ha  a  római  ki- 
rály bennünket  arról  akarna  vádolni  a  török  császárnál ,  hogy 
viszonyban  állunk  az  ő  testvérével  s  a  többi  keresztyén  fej- 
delmekkel,  a  legkeresztyénebb  király  ezt  könnyű  szerrel  fogja 
eloszlathatni  a  Portánál ;  ha  útját  kegyelmed  Francziaországon 
át  veszi.  Aztán  cselt  sem  vethet  kegyelmednek  a  római  király 
Francziaországban ,  mit  véleményünk  szerint  tenni  fogna ,  ha 
Németországon  át  menne  kegyelmed,  mert  bennünket  gyűlöl  s 
kegyelmedet  nem  kedvelli,  minélfogva  ügyeinket  is  örömest 
kinyomozgatná.  Akarjuk  tehát ,  hogy  csakugyan  Francziaországon 
át  vedd  útadat.  Küldj  azonban  valakit  embereid  közül  előre  a 
connétablehoz  vagy  más  valamely  barátunkhoz ,  ki  ezt  a  leg- 
keresztyénebb királynak  nyilvánítsa,  s  ő  felségének  szándékát 
kitudja,  t.  i.  hogy  előbb  hozzája  menj-e,  vagy  pedig  a  csá- 
szári felséghez?  mert  akarjuk,  hogy  a  legkeresztyénebb  király 
útmutatása  szerint  járj  el  mindenben,  hogy  attól  még  egy  kö- 
römnyire se  távozzál.  Mi;  Istennek  kegyelméből  eloltottuk  a 
tüzet,  melyet  álbarátaink  felgyújtottak  Erdélyben;  ármányos 
vajdáinkat  Fogaras  várába  rekesztettük,  melyet  híveink  már 
körültáborlottak;  s  czimboráikat  száműztük,  erődeiket  és  jószá- 
gaikat elkoboztuk.  Ezentúl  a  mi  történő  leszen ,  azt  tudatni 
fogjuk  kegyelmeddel'  *). 

A  követ  Velenczében  volt  e  levél  Íratásakor,  hol  Fran- 
cziaország  képviselőjével  a  montpellieri  püspökkel  is  érintkezett, 
kinek    tanácsára,   úgy    látszik,    küldetéséről    eleve    tudósította 


*)  Ribier,  Mémoires  et  papiers  d'  état,  I.  k.  531.  1. 

Montmorency  connétablet ,  Ferencz  királynak  a  külügyekben 
jobb  kezét,  s  ehhez  június  28-án  esperesét  Marco  Antonio 
Bentivogliót ,  Zápolya  levelének  párjával,  Noyanból  csakugyan 
előre  küldötte.  Magában  értetik,  hogy  a  franczia  udvar  haladék 
nélkül  kívánta  látni  a  követet*). 

János  király,  felebbi  levelében,  a  török  császárhoz  küldött 
követének  elindításáról  is  szól,  de  a  követ  csak  nem  akart 
útra  menni,  bár  mennyire  sürgették  elindulását.  Utissenics  napról 
napra  öregbülni  látta  királyi  urának  betegségét,  s  talán  nem 
ok  nélkül  gyanította,  hogy  távollétét  ellenei  fel  fogják  hasz- 
nálni, hogy  a  haldokló  fejdelemmel  el  fogják  koboztatni  az  ő, 
a  barát,  vagyonát,  mely  szerintök  a  népnek  zsarlásából,  a  fis- 
cusnak  meglopásából  keletkezett.  ,A  kincstárzó  remetének  — 
irá  1540.  június  végén  Gyulafehérvárról  Statileonak  Verancsics 
—  már  rég  kellett  volna  Törökországba  indulnia,  de  nincs  mód 
őt  elkergetni,  s  halasztást  halasztásra  olt,  magának  a  királynak 
is  boszuságára,  mert  a  portai  csausz  már  megérkezett  érette, 
s  ő  még  sem  megyén'  **) ;  s  más  helyt  ugyancsak  Verancsics 
irva  hagyta :  ,János  király  mindenkép  (igyekezett  a  barátot  Tö- 
rökországba küldeni,  hogy  öt  tönkre  tehesse.  Mert  szándéka 
volt,  mihelyest  követének  Konstantinápolyba  érkezéséről  hírt 
veend,  annak  öszves  vagyonát  Eszéki  János  pécsi  püspök  által 
elfoglaltatni,  s  őt  megsemmisíteni.  De  az  álnok  ember,  sejdítvén 
a  czélzatot,  halasztotta  az  útrakelést,  még  pedig  annyival  is 
inkább,  mert  a  király  nyavalyájának  súlyos bulását  látta.  Midőn 
egy  ízben  a  beteg  nyoszolyájánál  állott,  ez  magához  térvén 
kábultságából,  rárivallott:  Még  sem  mentél  el,  gonosz  ember? 
menj  el,  ne  lássalak  itt  többé.  S  a  barát  elment,  de  csak 
Déváig'***). 


*)  Charriére,  Negociations  de  la  Francé  dans  le  Levant ,   Paris ,    1848, 
I.  k.  437.  és  455.  11. 

**)  Katona,  XX.  k.  1364  1. 
***)  Verancsics  Antal  összes  munkái,  I.  k. 

És  most  csakugyan  kieszközölte  a  királynál ,  hogy  Ver- 
bőczi  járjon  el  helyette  a  követségben.  ,Hallám  —  irja  július 
6-dikán  1540.  Verancsics  a  kanczellárnak  —  hogy  Szolimán 
török  császárhoz  követül  te  fogsz  menni  fráter  György  kincs- 
tartó helyett.  Adja  Isten,  hogy  egészségesen  és  szerencsésen 
járhass  el  e  tisztben ,  Magyarországnak ,  magadnak  és  kirá- 
lyunknak felmagasztalására  és  hasznára!  Testvéremet ,  Mihályt; 
Utissenics  György,  a  barát,  az  ország  kincstartója,  midőn  kö- 
vetül Törökországba  készült,  a  király  akaratából  magával  volt 
viendő,  mert  birja  az  olasz  nyelvet,  s  azonkívül  természetesen 
megtanulta  a  magyart  és  deákot,  a  horvátot  pedig  anyja  te- 
jével szopta.  S  miután  most,  Isten  is  úgy  akarván,  amannak 
helyébe  te  választattál,  te,  a  ki  mindkettőnk  iránt  atyai  haj- 
lammal viseltettél  mindenha,  testvérem  naponként  sürgeti,  ügye- 
kezném  hogy  őt  magaddal  vigyed.  Mert  szeretné  Konstantinápolyt, 
az  ős  császári  várost,  szeretné  Szoiimánt  korunk  leghatal- 
masabb zsarnokát  színről  színre  látni.  Azért,  ha  csakugyan 
hasznát  veheted,  ha  szükséged  van  reá,  fogadd  őt  s  tedd  azzá, 
mivé  akarod,  képes  leszen  engedelmeskedni  és  parancsaidat 
végrehajtani,  korához  képest  elég  éretten  és  eszélyesen.  íme, 
fogadd  őt  kezemből,  hűséges,  jóerkölcsü,  s  tudományos  mű- 
veltséggel is  biró.  Egyébiránt,  a  mi  hézag  van  képességében 
és  tapasztaltságában ,  azt  magad  elméje  és  magad  bölcsesége 
fogja  pótolni'*). 

h. 

Július  21-én  megholt  János  király,  mielőtt  Verbőczi  útnak 
indulhatott  volna,  s  két  nappal  később  az  elhunytnak  előbb 
sógorát  majd  ipát,  Zsigmond  lengyel  királyt  értesítették  a  július 
7-én  született  s  már  tizennégy  nap  múlva  árvaságra  jutott 
örökösnek  gyámjai,  élőkön  a  barát,  hogy  Verbőczi  kanczellárnak 


0  Katona,  XX.  k.  1369.  1. 

társul  adták  a  pécsi  püspököt ,  Eszéki  Jánost.  ,Fráter  György 
—  irja  a  montpellieri  püspök  1540.  september  25-én  Velen- 
czéből  Rincon  Antal,  franczia  követnek  Konstantinápolyba  — 
háromszázezer  tallért  küldött  a  nagyúrnak,  még  pedig  a  pécsi 
püspök  s  Magyarország  főkanczellárja  által.  Arról  is  értesültem, 
hogy  Ferdinánd  király  Laski  urat  a  nagyúrhoz  indította,  ajánl- 
kozván, hogy  azon  esetre,  ha  a  Porta  őt  békében  hagyja  Ma- 
gyarországot birtokolni,  atyjául  fogja  ismerni  a  szultánt,  s  neki 
olyas  adót  fizetni,  melylyel  oka  lesz  megelégednie.  Mit  kegyel- 
mednek tudtára  kívántam  adni,  lévén  bizonyos,  hogy  a  mondott 
fejdelem  ilyetén  hűbéri  viszonyának  megalakulását  ellenző 
leszen'  *). 

Ferdinánd  még  augustus  20-án  Tranquillus  Andronicust 
Konstantinápolyba  küldte,  ki  a  portának  Laski  érkezendését 
bejelentse,  s  kinek  Ferdinánd  ezt  is  irattá  utasításába:  ,Miután 
hitelesen  értesültünk,  hogy  fráter  György  és  czimborái  a  kö- 
zelebb múlt  napokban  követeket  küldtek  a  törökhöz,  azért 
ügyekezzél  mindenkép  kikutatni,  miben  álljanak  kérelmeik;  s 
ha ,  mint  előrelátható ,  azok  kívánalmainkkal  ellenkezni  fognak, 
akkor  sürgesd  a  pasáknál,  miszerint  uroknál  kieszközöljék,  hogy 
addig  ne  lépjen  velők  értekeződésre,  míg  követünk  meg  fogott 
érkezni/  S  három  nappal  később  Ferdinánd  Laskinak  Verbő- 
czihez  és  Eszékihez  is  adott  megbízó  levelet,  reményt  táplálván, 
hogy  őket  ügyének  meg  fogja  nyerhetni.  ,Meghagytuk  nagy- 
ságos Laski  Jeromos  kedves  hívünknek,  szirádi  vajdának,  Dal- 
mát-, Horvát-  és  Tótországaink  bánjának,  tanácsosunknak  és 
követünknek  —  így  szól  Ferdinánd  levele  Verbőczihez,  — 
hogy  nevünkben  egyetmást  mondjon  kegyelmednek,  mint  ezt 
tőle  személyesen  fogod  megérteni;  miért  is  felhívunk  kegyel- 
mesen, hogy  annak,  mit  nevünkben  előadó  leszen,  teljes  és 
kétségtelen  hitelt  adj,  s  magadat  e  tárgyban  úgy  viseljed,  mint 


*)  Charriére,  I.  k.  443.  1. 

kegyességünkben  felteszszük  rólad,  kit  is  királyi  bőkezűséggel 
fogunk  megjutalmazni'*). 

A  montpellieri  püspöknek  1540.  october  8-án  I.  Ferencz 
franczia  királyhoz  adott  levelében  ezt  olvassuk :  ,Rincon  úr  irta 
nekem,  hogy  a  nagyúr  azon  embernek,  kit  a  magyar  kanczellár 
s  a  pécsi  püspök  előre  küldöttek,  kinyilatkoztatta,  miszerint  ér- 
kezésükkor fogják  tőle  megérteni,  mi  legyen  szándéka  Magyar- 
ország kormányára  nézve;  s  mondott  Rincon  úr  oly  véleményben 
van,  hogy  kétséges,  ha  fog-e  a  nagyúr  beleegyezni  az  uj 
király  megválasztásába,  mert  a  néhai  király  halála  előtt  szán- 
déka volt,  amaz  országot  magának  bitorlani,  s  egyik  fiára  bízni 
kormányát.  De  az  erdélyi  érsek  (értsd:  Statileo,  az  erdélyi 
püspök)  velem  ebbeli  nézetét  közölte,  hogy  a  nagyúr  ilyesmit 
soha  sem  fog  tenni,  azért  is,  mert  szokásuk  ellen  van,  mely 
a  bomlások  kikerülésére  az  öszves  otomán  birodalmat  azonegy 
időben  csak  különegy  fejdelemre  bizza;  azért  is,  mert  a  nagyúr 
és  tanácsa  igen  jól  tudják,  hogy  a  keresztyén  világ  általában, 
s  a  nehezen  kormányozható  magyarok  ezt  soha  sem  fognák 
eltűrni'**). 

Egy  hónappal  később,  november  7-én,  urát  arról  tudósí- 
totta a  montpellieri  püspök,  hogy  a  velenczei  signoriának  egyik 
küldötte  Philippopolisnál  találkozott  a  magyar  követekkel,  kik 
nagynehéz  ajándékokkal  mentek  a  nagyúrhoz;  s  november 
12-kén  irt  neki  ekképen:  ,Magyarország  követei  nagy  dia- 
dallal érkeztek  a  nagyúr  portájához,  nyolczezer  tallérnál  többet 
osztogattak  ki  ajándékokban,  és  october  9-kén  kihallgatást 
nyertek,  kérvén  két  dolgot:  először,  hogy  János  király  fia, 
István***),  erősítessék   meg  atyjának   képére    a  királyságban; 


*)  Gévay  Antal,  Gesandtschaft  König  Ferdinands  I.  an  Sultan  Suleiman  I. 
1540—1541.  Bécs,  1842,  84.  1. 

**)  Gharriére  az  id.  h.  I.  k.  477.  1. 

***=)  Szándék  volt  őt  annak  nevezni,  s  a  porta  őt  annak  is  nevezte  mindig, 
de  a  keresztségben  atyjának  és  anyai  nagyatyjának  neveiket  —  János  Zsigmond 
-—  adták  reá. 

másodszor,  hogy  azon  esetre,  ha  a  mondott  királyfi  örökösök 
nélkül  találna  kimúlni,  az  ország1  nagyjainak  szabadságában  és 
hatalmában  álljon,  magoknak  más  királyt  választani.  A  nagyúr 
egy  Szinán  nevű  emberét  küldötte  Erdélybe  levéllel,  mely  értésül 
adta  a  rendeknek,  hogy  ők  megannyian  rabszolgái.  A  rendek  azt 
válaszolták,  hogy  hallgassa  meg  előbb  követeiket,  és  Szo- 
limán megadta  nekik  a  kívánságot/ 

Statileo  e  közben  visszajött  Velenczébe,  miután  a  franczia 
királynál,  a  császárnál,  s  mint  látszik,  a  római  pápánál  is  kö- 
vetségében eljárt  vala.  Az  erdélyi  főpap  ide  érkezvén  felséged 
udvarából,  —  irá  a  montpellieri  püspök  november  29-én  Ferencz 
királynak  —  s  nem  akarván  magát  azon  menevédlevélre  bízni, 
melyet  a  római  király  és  hitvese  akkor  adtak  volt  neki,  midőn 
Velenczén  át  felségedhez  indult,  a  mondott  királynál  újabb  me- 
nevédlevelet  szorgalmazott,  hogy  minélelőbb  Magyarországba 
mehessen,  tudván,  mi  hasznos  volna  ott  lennie,  s  akarván  fel- 
séged parancsolatát  is  teljesíteni,  mint  monda.  De  Ferdinánd 
vonakodott  kívánságának  megfelelni,  s  a  püspök  titkárát  és 
udvarmesterét  és  egyéb  szolgáit  letartóztatta,  kik  Flandriából 
arra  mentek  Magyarországba.  Ez  okon  elhatározta  magát,  hogy 
a  nagyúrtól  fog  menevédlevelet  kérni,  miszerint  annak  tarto- 
mányain mehessen  át;  s  egyik  emberét  Konstantinápolyba  kül- 
dötte ,  ki  tőlem  levelet  vitt  Rinconnak ,  melyben  őt  kérem : 
ügyekeznék  a  nagyúrnál  minélelőbb  kieszközölni  az  okiratot. 
De  minden  buzgóságunk  daczára  valószínűleg  itt  lesz  az  újév, 
mielőtt  a  püspök  embere  ide  visszaérkezhetnék;  holott  igen 
szükséges  volna,  hogy  Budán  legyen  a  püspök,  még  mielőtt  a 
nagyúrhoz  ment  magyar  követek  vissza  fogtak  jöni  a  Portától,  szük- 
séges oly  okoknál  fogva,  melyeket  felséged  jobban  ért  nálamnál*). 

S  ugyanaz  nap,  ugyancsak  november  29-kén,  egyebek 
közt   ekkép     irt    a    montpellieri    püspök    Rinconnak:    ,Küldök 


*)  Charriére,  I.  453—456. 

egyvalakit,  névszerint  azért  önhöz ;  hogy  menevédlevelet  esz- 
közöljön ki  a  nagyúrtól  az  erdélyi  püspök  számára ,  mely  a 
nándorfehérvári  és  boszniai  szandzsákoknak ,  Murád  vajdának  és 
a  nagyúr  többi  tiszteinek  szóljon ,  kiknek  területén  által  kell 
mennie  a  püspöknek;  s  hogy  azon  esetre,  ha  lehetséges  volna, 
okmányt  írasson  a  nagyúrral,  mely  Magyarország  főbbjeivel 
éreztesse,  hogy  neki  kedves  dolgot  fognak  tenni,  ha  a  nevezett 
püspök  tanácsa  szerint  fogják  magokat  kormányozni,  ki  érti  és 
tudja,  mi  leszen  hasznára  az  országnak/  És  december  19-én: 
,0  felségének  nagy  örömére  leszen  hallania,  hogy  a  nagyúr 
olyatén  rokonszenvvel  viseltetik  a  király  (1.  Ferencz)  iránt, 
miszerint  nem  győzte  őt  Badouare  úr  előtt  magasztalni,  s  hogy, 
köszönet  érette  ön  ügyességének.  Magyarország  követei  látván, 
mily  nagy  tekintélylyel  bir  a  király  a  Portánál,  önmagok  kí- 
vánták a  nagyúrtól,  hogy  a  gyermek  király  halála  esetében 
szabadságukban  álljon  az  ország  nagyainak,  királyokul  az  or- 
leánsi  herczeget  választani;  és  ebbeli  kívánságuk  megadatott 
nékik,  oly  kikötéssel:  hogy  az  orléansi  herczegen  kivül  más 
külföldit  ne  választhassanak  magoknak,  ne  még  az  ausztriai 
házból  valót  sem.  Mire  nézve  tudnia  kell  önnek,  hogy  ama 
nagyok  közül  néhányan  készeknek  nyilatkoztak,  az  orléansi  her- 
czeget, mint  fejdelmöket  Magyarország  birtokába  helyezni,  ha 
tetszenék  a  királynak  őt  János  ifjú  özvegyével  házasságra  lép- 
tetni; de  ő  felsége,  lévén  mód  felett  méltányos,  erről  semmit 
sem.  akart  hallani,  ő  felsége  nem  akarta  a  maga  igényeinek  a 
természet  jogát  feláldozni,  s  óvakodott  panaszra  okot  szolgál- 
tatni Károly  császárnak'*). 

A  franczia  levéltárak  ezen  kincsei  annál  becsesebbek  előt- 
tünk, mennél  gyérebbek  hazai  emlékeink  ez  ügyben.  Verbőczi 
és  Eszéki  october  17-én  Konstantinápolyban  kelt  levelök  által 
küldetésök    szerencsés    sükeréről    kívánták    az    országtanácsot 


*)  Charriére  az  id.  h.  459.  1. 

értesíteni.  ,A  hatalmas  császár  —  így  szól  levelök  —  boldog 
emlékezetű  urunk  fiát  atyai  trónusán  egész  Magyarország  és 
Erdély  birtokában  hagyja'*).  A  követek  reményüket  fejezték 
ki,  hogy  két  nap  múlva  vissza  Magyarországba  fognak  indul- 
hatni, bővebb  jelentést  teendők  megbízatásuk  fejleményéről, 
melyet  a  török  évkönyvek  ekkép  említenek:  ,János  fia  harács 
fizetésére  köteleztetett,  s  követei  megvitték  neki  az  oklevelet'**). 
Rincon  röviddel  e  levelek  vétele  után  Francziaországba 
utazott,  s  jellemzetes,  hogy  Ferdinánd  követe,  Laski,  kit  Szo- 
limán nagy  nehezteléssel  fogadott,  nem  talált  más  módot  ve- 
szedelmes helyzetét  urának  értésére  adni,  mint  épen  Rincon 
által,  kivel  régmúlt  időben,  midőn  ő,  Laski,  János  királyt  szol- 
gálta, s  midőn  amaz,  Rincon,  Ferencz  király  követe  volt  János 
udvarában,  bizodalmas  lábon  állott  vala.  ,Nagyságos  úr,  nekem 
mintegy  édes  testvérem  —  irá  Rinconnak  —  az  Úristen  adja 
nagyságodnak  társul  Tóbiás  angyalát,  kinek  kalauzlata  mellett 
szerencsésen  oda  érkezzék,  hová  menni  készül.  Raguzából, 
kérem,  irjon  királyi  uramnak  vagy  Guzman  Mártonnak,  és  zárja 
levelébe  a  felebbi  czédulát/  Rincon  1541.  januárius  14-kén 
Velenczébe  érkezett,  hol  V.  Károly  császár  követének,  don 
Diego  Hurdato  Mendozának  kézbesítette  a  czédulát,  ki  azt  Fer- 
dinánd király  kezéhez  küldötte.  Tartalma :  keserű  panasz,  hogy 
a  szultán  őt  fogságra  vetette,  mert  Ferdinánd  kísérletet  tett, 
Budát  hatalmába  ejteni.  Még  a  levélírás  is  veszedelemmel  járt;  de 
a  furfangos  ember  mindamellett  módot  talált,  küldőjét  időről  időre 
egyről  másról  tudósítani,  s  e  levelek  közül  az  első,  mely  talán 
ama  czédulánál  is  előbb  jutott  Ferdinánd  kezéhez,  s  mely 
1540.  december  elején  kelt,  ekkép  hangzik:  ,Tudja  meg  fel- 
séged, hogy  én  october  utolsó  napján  ide  érkeztem,  és  no- 
vember 7-én  kihallgatást  nyertem  a  szultánnál,  ki  bosszúságában 


'*)  Pray,  Epistolae  Procerum,  II.  87. 
**)  Ferdi,  Hammernél,  III.  224. 

rámparancsolt,  hogy  hallgassak,  s  mintegy  elűzött  maga  elöl. 
Roppant  veszedelemben  forogtam,  és  ennek  a  Buda  alá  küldött 
sereg  volt  oka.  Voltak,  kik  a  szultánnak  tanácsolták,  hogy 
engem  lemetélt  ajkakkal  és  lemetélt  orral  felségedhez  vissza- 
küldjön; voltak,  kik  sürgették,  hogy  veressen  békóba.  De  Isten 
megkönyörült  rajtam,  szegény  bűnösön,  s  kibontakoztam  a  ve- 
szedelemből. Tudja  meg  tehát  felséged,  hogy  sem  békét  sem 
fegyvernyugvást  nem  lehet  szerezni,  hogy  a  szultán  már  holnap 
Drinápolyba  megyén,  engem  pediglen  itt  szoros  őrizet  alatt 
fog  hagyni.  Másodszülött  fiát  magával  viszi  a  háborúba,  s  oly 
szándékkal  megyén  útra,  hogy  Magyarországot  megszerezze  ma- 
gának. Felséged  hadai  mindent  elrontottak,  mit  én  előre  mondtam, 
szóval  és  írásban,  felségednek,  de  más  tanácsot  tetszett  kö- 
vetni, melynek  bár  hasznát  lássa,  ha  mindjárt  az  én  vesze- 
delmemmel is.  Ha  felséged  nem  képes,  Budát  elfoglalni,  tartsa 
meg  legalább  Pestet,  az  Isten  szerelméért,  és  erősitse,  s  épi- 
tessen  sáncztelepet  a  Gellérthegyen.  —  Szemesei  Kristóf  is  ide 
érkezett,  hogy  négy  erősséget  és  a  hazát  a  törököknek  el- 
árulja, sokat  beszélt,  olyast  is,  mi  veszélyt  vonhat  reánk. 
Tegnap  Perényi  Péter  fia  is  bemutattatott  a  nagyúrnak,  Dri- 
nápolyban  körül  fog  metéltetni.  En  felségednek  levelet  küldtem 
egy  török  által,  de  a  zsivány  a  nagyúrhoz  vitte,  és  újból  nagy 
veszedelembe  forogtam,  és  kényszerítettem  mindent  megmondani 
a  mit  irtam,  és  a  nagyúr  parancsából  ezen  török  csakugyan 
meg  fogja  vinni  felségednek  a  levelet;  ő  lovászmesterem  volt 
három  éven  át;  kérem  tehát  felségedet,  zárassa  el  őt,  de  a 
lehető  legnagyobb  titokban,  vagy  ha  ide  visszabocsátja,  hasz- 
náljon rejtelmes  betűket  annak  megírására,  mit  nem  akar 
tudatni  az  ittvalókkal.  Itt  van  Péter  moldvai  vajda,  a  szultán 
Ígéretet  tett  neki ,  hogy  kezébe    fogja   adatni   az    erősségeket, 

r 

melyeket  birt  volt  Erdélyben.  Énérettem  pedig  ne  igen  könyö- 
rögjön felséged ,  az  csak  ártalmamra  válhatnék ,  hanem 
küldjön  valakit  ide  a  fegyvernyugvás    szorgalmazására,  mert  a 

szultán  nem  hiszi,  hogy  felséged  őszintén  kívánja  a  békét,  nem 
hiszi  annálfogva ,  mivel  felséged  Buda  alá  indította  a  hadakat, 
írjon  nekem  olasz  nyelven  felséged ,  és  szidalmazza  hanyagsá- 
gomat;  és  irjon  még  egyebet  is,  mit  a  szultánnal  el  akar  hi- 
tetni. A  franczia  követ  tegnap  indult  el  innen  királyához;  azon 
lesz;  hogy  vele  háborút  indííasson  a  császár  ellen,  nagy  se- 
gédökre volt  János  király  köveiéinek ,  hogy  Magyarország  a 
csecsemőnek  adassék.  Tudja  meg  felséged:  a  nagyúrnak  szán- 
déka volt  megérkezésemet  bevárni;  nem  akart  János  király  kö- 
veteivel szerződésre  lépni,  de  midőn  bebizonyult  a  hír ,  hogy 
felséged  serege  mozgásba  tétetett,  nyomban  szerződött  velők'*). 
Az  alkulevél  eddig  ismeretlen  volt  a  magyar  történetvizs- 
gálók előtt,  legalább  ismeretlen  volt  énelőttem,  miután  a  Reusner 
török  leveleinek  IX-dik  könyvében  előforduló  parancs,  melyet 
Szolimán  Erdélyre  küldött ,  ,hogy  János  fiának  engedelmes- 
kedjenek a  rendek ,  ne  Majlátnak  és  Balassának,  mert  ő 
Magyarországot  ama  kisdednek  adta,  ő  pedig  szabadon  rendel- 
kezhetik ezen  országról,  mint  mely  az  övé,  parancsolhat  lako- 
sainak, mint  kik  neki  rabszolgái,'**)  —  valószínűleg  az,  melyet 
Szinán  vitt  Erdélybe,  mint  felébb  láttuk,  s  tartalmából  kiviláglik, 
hogy  semmi  esetre  sem  volt  azon  okmány,  melyet  Ferdi  török  iró 
ismert,  ^s  melyet  Verbőczi  és  Eszéki  Izabellának  és  az  ország- 
tanácsnak hoztak  Konstantinápolyból.  Ezen  alkulevél  egykorú 
magyar  fordításban,  talán  épen  a  porta  vagy  a  követek  által 
készítetett  fordításban,  hangzik  ekképen: 


*)  Gévay,  az  id.  h.  101.  I. 

**)  Reusner  Miklós,  Epistolarum  turcicarum  libro  IXo,  13.  I.  Ezen  gyűjte- 
ményben a  való  és  álokiratok  hosszú  sorban  váltják  fel  egymást,  de  amazok  is 
minden  crisis  nélkül  advák,  hibákkal  telvék.  Hogy  itt  mellesleg  említsem:  a  IX. 
könyvben,  4.  1.  előforduló  , Anonymus  comiti  ignoto'-féle  levél  csonkított, 
elferdített  mása  annak,  mely  Verancsics  Antal  összes  munkáinak  I.  kötetében 
102.  s  kk.  11.  olvasható,  s  mely  mint  az  idézett  könyv  előszavában  említettem, 
valószínűleg  Izabella  valamely  lengyel  hívétől  Verancsicshoz  vagy  más  valamely 
,dominatio  reverendissimá'-hoz  idézett  jelentés. 

„Én  ki  terek  császár  vagyok  zultán  Zulimán  jelentem, 
hogy  ez  én  pecsétes  levelem,  én  mondásom,  én  akaratom,  én 
szómmal  íratott,  én  parancsolatom. 

Magyarországnak  királya  János  királ  az  én  portámra  (Ver- 
bőczi)  István  (t  és)  János  pispeket  bocsátotta  volt,  követ- 
ségen, de  még  az  utón  voltak  az  követek,  énhozzám  nem 
érkeztek,  hogy  János  királnak  halála  történik.  Az  magyari  urak, 
Temesvárban  Petrowyt  Péter,  Tewrek  Bálint  fő  úr,  váradi  pispek 
Barát,  Bátory  András,  Drágfy  Káspár,  Podnamiczky  János  Mirkó, 
Batthyány  Orbán,  Sulyok  Bálás,  Batthyány  Farkas,  Lossonczy 
Antal,  Pathochy  Miklós,  János  Venetych,  Thomory  Miklós, 
Mihál  Kére,  ezek  az  urak  őmagok  és  ország  nevében  köldettek 
az  követek  után  pecsétes  leveleket,  jelentelték  meg  az  János 
királ  halálát,  és  hogy  János  királ  testamentumot  tött,  az  or- 
szágot hattá  az  ő  fiának  István  királnak  *) ;  az  testamentom- 
tételkoron  kenyergett  nekem  is,  hogy  az  országnak  birodalmát 
hadnám  az  ő  fia  kezében,  azután  meghatta  az  uraknak  is  testa- 
mentomba,  hogy  az  ő  fiát  hallgassák;  őkis  az  királ  testamen- 
tuma szerént  engedelmesek  mindennek,  és  miképpen  János 
királnak  éltébe  engedelmesek  voltak,  azonképpen  hivséggel, 
engedelmességgel  lesznek  az  fiának  is ;  és  valami  volt  az  or- 
szág adója  az  királ  éltébe,  most  is  az  királ  fia  neve  alatt 
igazán  beszolgáltatnák  az  én  portámra. 

Mikor  azért  az  urak  levelei  jutottak  volt  az  én  portámra 
a  követekhez,  úgy  adtak  mindent  renddel  megértenem  az  kö- 
vetek, az  uraknak  kevánságával  egyetemben.  Az  országbeli  urak 
engedelmes  kevánságát  értvén,  az  követek  is  nekem  ezen  ke- 
nyergének,  hogy  megengedjem  az  királ  fiának  xMagyarországban 
az  atyja  birodalmát.  Nekem  kedig  ilyen  szerződésem  volt  János 
királyival :  hogy  az  ő  birodalmátul  mindön  esztendőbe  ötvenezer 


*)  A  porta  tudnivalóképen  János  Zsigmondot  mindig  Istvánnak  irta,  mint 
már  felébb  is  érintettük. 

arany  forintot  szolgáltat  be  az  én  portámra,  kibe  még 
hátra  vagyon.  Kevánom  azért  tőletek ,  követek ,  hogy  adjátok 
meg  az  szerzés  szerént  az  kivel  adósok  vattok.  Kevánák  én- 
tőlem az  követek ,  hogy  egy  fő  emberemet  bocsássam  az  or- 
szágba az  kencstartóhoz,  kivel  vessenek  számot,  ha  mivel  adós, 
adják  meg,  hozzák  be  az  fényes  portára.  Eztis  kevánák  az 
követek  éntőlem:  hogy  végezésképpen  megadjuk  értenik,  hogy 
ezután  esztendőnként  mimódon  legyen  az  fizetés.  így  végeztök 
azért  el  velők:  hogy  ezután  minden  esztendőbe  huszonöt  ezer 
arán  forintot  adjanak,  tízezer  arán  forintérö  ezöstet,  tizenöt- 
ezer arán  forintérö  bársont.  Mely  végezésnek  az  követek  en- 
gedtenek,  és  magokat  kötötték  reá  az  magyari  urak  képében, 
hogy  augustus  havában  esztendőnként  beszolgáltatják. 

És  kenyergének  az  követek  minekönk :  hogy  az  királságot 
engednők  István  királnak.  És  mi  az  követek  kenyergésére  en- 
gedtök  a  királságot  István  királnak ,  mert  az  hatalmas  Isten 
adta  mi  kezönkbe  Magyarországot,  szablyánkkal  nyertük,  és 
adtuk  volt  János  királnak,  mely  János  királ  énnékem  igaz 
hivem  volt,  azért  adtam  volt  neki  az  országot.  Most  János 
királ  megholt,  Magyarországot  én  adtam  az  ő  fiának  István 
királnak;  könyergöttek  énnekem  az  magyari  urak  is  ezért;  meg- 
attam  az  királságot  István  királnak.  Ezért  adtam  és  küldöttem 
az  én  parancsoló  levelemet  oda,  hogy  ő  Magyarországnak  ki- 
rála  legyen,  és  valamennyi  föld-birodalom  János  királ  kezében 
volt,  azt  a  teljes  birodalmat  adtam  István  királnak.  Azért  tü, 
urak,  a  mint  ón  elvégeztem  a  követökkel,  erőssen  megtartassék, 
és  esztendőnként  fogyatkozás  néköl  beszolgáltassék  az  elvé- 
gezett időbe.  Ebbe  a  szörzésben  álljunk  meg,  és  az  mi  por- 
tánkra az  adó  éppen  beszolgáltassék.  Ebbe  ez  végezésben 
igazán  megálljatok,  egyesek  legyetek,  egymást  szeressétek  és 
hiven  az  országot  megótalmazzátok,  idegent  senkit  az  országba 
ne  bocsássatok,  hogy  országtok  csendez  (s)  és  békességes  le- 
gyen, háborúság  idegen  néptől  ne  indultassék.  Magyarországba 

való  urak;  nemesek,  vitézlő  népek  és  országbeli  község,  föld 
népe,  az  én  parancsolatom  szerént  István  királt  királtoknak 
tartsátok  és  uraljátok ;  az  mit  ő  parancsol,  annak  engödelmesek 
legyetek  és  őhozzá  hallgassatok.  Ti  kedig  István  királ  és  ma- 
gyari  urak,  nekem  igaz  hiveim  legyetek;  az  mely  adó  felől 
végeztünk,  azt  a  végezett  üdöbe  ide  beszolgáltassátok  az  én 
portámra;  ez  én  parancsolatomnak  fejenként  engedjetek.  Én 
minden  beglerbegimnek,  zancsákbegimnek  és  minden  hadamnak 
erőssen  megparancsoltam,  hogy  őköztök  s  tüközöttetek  semmi 
háború,  semmi  bántás  ne  legyen;  ha  kedig  az  én  népeim  az 
én  parancsolatomat  meg  nem  tartják,  megböntetem  őket  erőssen. 
Ha  az  Istennek  akaratjából  történnék  István  királnak  ha- 
lála, és  tü  magyari  urak  egybegyűlvén,  egymást  értvén,  egy 
jeles  féembert,  az  kihez  bizhattok,  válaszszatok  az  én  portámra 
az  ország  dolga  felől,  adjátok  értenem.  Es  akkor,  a  mit  en 
parancsolok  és  végezek  ahhoz  tartsátok  magatokat,  Ez  e  levél 
a  mi  prófétánk  Mehmet  idejétől  fogva  947  esztendőben  Íratott 
Konstantinápolyban  augustusnak  16.  napján*).  Ezt  így  értsétek, 
így  tudjátok.  Meghigyétek  az  én  szómat.  Nyilvánvaló  bizony- 
nyal, mert  az  én  parancsolatom  és  mondásom  igaz." 


*)  Augustus  helyett  kétségkívül  octobert  kell  olvasni;  a  hiba  onnan  ered- 
hetett, hogy  augustus  az  évnek  nyolczadik  hónapja  levén ,  s  october  is  annyit 
jelentvén,  hogy  nyolczadik  hónap,  az  ,8.-bert'  augustusnaak  olvasta  az  egykorú 
másoló. 

MAGYARORSZÁG  TÖRÖK  KORSZAKÁBÓL. 


Midőn  Szolimán  1541-ben  Budát  csel  által  hatalmába 
ejtette,  Magyarországon  politikai  és  hadi  ügyekben  helytartójául 
Mohamed  pasát  nevezte;  az  ország  pénzügyeit,  első  sorban  az 
adónak  behajtását^  Khalil  defterdárra  bizta,  ki  a  vezírpasa  mel- 
lett Budán  székelt,  és  számos  évekig  maradván  tisztében,  a 
magyar-török  szandzsákok  adólajstromát  szerkesztette,  mely  a 
Huzajmbegtől  s  Muharem-Cselebitől  származó  pótlékokkal  másfél 
századon  át  alaptörvényül   szolgált  a  budai   helytartóságnak*). 

Ezen  Khalil  bégről  szól  Bethlen  Farkas,  midőn  az  1545. 
évhez  ezeket  jegyzi:  ,Szolimánnak  Budán  lakó  kamaraelnöke  a 
székesfehérvári  szentegyház  minden  rejtekeit  gondosan  kiku- 
tatván, még  a  királyok  sírjaiba  is  mártotta  szentségtelen  kezeit, 
és  kiszedegette  belőlök  a  minek  értéke  volt:  a  koronákat,  a 
királyi  pálczákat,  az  arany  almákat,  a  drágalátos  nyaklánczokat 
és  gyűrűket  stb. :  mind  ez  Szolimán  tárházába  került.  János 
király  koporsójából  még  a  holt  testet  is  kivetvén,  azt  a  szé- 
kesfehérvári  biró    kezéhez    adta   e    szavakkal:   „nesze,  itt   van 


*)  Hammer,  Gesch.  des  Osman.  Reiches,  III.  266. 

bálványaitok  egyike ,  temettesd  el  másutt  tetszésed  szerint";  s 
a  biró  a  külvárosban,  szent  Mihály  templomában  keresett  állan- 
dóbb nyughelyet  a  holttest  számára"  *). 

Szintén  ezen  Khalil  beg  adólajstromát  érti  Szelim  szultán, 
irván  1572.  martiusban  Drinápolyból ,  Báthori  István  erdélyi 
vajdának  ekképen:  „Az  én  hatalmam  portájára  leveledet  kül- 
detted; leveledbe  azt  irtad,  hogy  az  budai  és  temesvári  beg- 
lerbegek  és  az  végbeliek  ....  az  te  határodba  való  falukat 
dúlnák,  rabolnák,  pusztítanák  az  földet,  és  csak  az  tefterre 
mutogatnának  belőle,  mikor  megtalálnád  őket.  Én  pedig  te- 
neked kildettem  volna  az  én  parancsolatomat,  melybe  én  meg- 
adtam volna  neked  az  Erdélyországot  teljes  birodalmával  mint 
az  János  királnak,  azt  is  jelentötted;  és  hogy  az  mit  az  János 
királ  birt,  azt  én  neked  azon  igazsággal,  birodalommal  adtam 
volna,  hogy  bírnád  és  abba  senkitől  hántásod  ne  lenne.  Kö— 
nyergettél  nekem  azon,  hogy  parancsolatomat  adnám  az  beg- 
lerbegeknek  és  az  végbeli  szancsákoknak ,  hogy  hántásod  ne 
lenne  tőlök  abba,  mit  az  János  királ  birt  .  .  .  Azért  igy  érts 
meg:  hogy  az  mint  először  az  Erdélyország  az  megholt  ki- 
rálnak adatott,  és  az  mint  ő  birta,  teneked  is  teljességgel 
ugy  engedtem  bírnod.  Régtől  fogva  valami  vagy  váras  vagy 
falu,  valami  föld  oda  birattatott,  innét  annak  semmi  bántása 
nem  volt,  mind  ez  mai  napig;  valamint  ezelőtt  bírták,  azon- 
képen  bírják  most  is;  az  mely  faluk  az  Halul  beg  tefterébe 
beirattanak,  azok  ide  birattattak,  ezt  királnak  is  megírtam  vala 
az  végbeli  bégeknek  is  azonképen  megírtam  vala ;  mást  is  ugyan- 
azon az  én  parancsolatom ;  hiszem  azt,  hogy  az  én  regestumom 
ellen  nem  cselekedtek  semmibe.  Ha  ezután  azokba  az  falukba, 
kik  régtől  fogva  Erdélyhöz  valók,  bántástok  lenne ,  mely  faluk  az 
tefterbe  nem  volnának,  ugyan  terök  nyelven  vezetégnevével 
írd  meg  nekem  azokat  a  falukat,  és  az  földet  az  melybe  bán- 
tatnál, azt  is   kitől   bántatnál.    Én   azon  te   leveledet,  Írásodat 

*)  Bethlen  Farkas,  I.  318—320. 


200  STATISTIKAI 

egybe  conferálom  az  én  regestumomhoz ,  és  ahhoz  képest  vá- 
laszt teszök.  Ha  valakitől  hántásodat  találom  azokba ;  kik  az 
regestumba  be  nem  irattanak,  azt,  az  ki  miá  hántásod  leszen, 
ugy  megbintetöm  erős  bintetéssel,  hogy  mind  az  egész  ország 
megcsudálja.  Az  határ  közt  való  faluknak  az  ő  vezetégne- 
vöket  török  nyelven  ird  meg  nekem ;  te  is  az  ott  való  bégeknek 
hadd  meg,  hogy  ugy  cselekedjenek  ebbe,  végre  meg  ne 
bánják"  *). 

Hammer  helyesen  jegyzi  meg,  hogy  Khalil  ezen  lajstroma 
valamennyi  békeértekezlet  alkalmával  heves  viszályt  idézett  elő 
a  Porta  között  egy  részről,  s  Ferdinánd  és  utódai  között  a 
másikról,  s  már  ennélfogva  is  hiszem,  hogy  Bécsnek  levéltá- 
raiban talán  az  öszves  deftert  lehetne  feltalálni.  Egyelőre  közlöm 
itt  a  szolnoki  zsandzsákság  helységeinek  lajstromát  a  felebbi 
levéllel  egykorú  kéziratból,  melynek  felírásából  láthatni,  hogy 
Khalil  beg  könyvéből  vonatott  ki,  s  közlöm  továbbá  a  Bééihez 
Biharban  és  Desznához  Aradban  tartozott  faluknak  sorozatát 
szintén  ama  könyv  után,  melyeket,  valamint  Báthori  Kristófnak 
Musztafa  budai  vezírpasa  számára  adott,  a  nevezett  defterre 
vonatkozó  adománylevelét,  mint  hiszem,  nemcsak  történetvizs- 
gálóink, hanem  hazánk  földleírásának  és  statistikájának  mivelői 
is  analectáik  közé  fognak  sorozni. 

1. 

Catalogus  possessionum  sub  praefectura  Szolnokiensi,  quae  in 
regestum  Halulbegi  descriptae  sünt. 


Békés  tartományába: 
Cseíf. 
Pázmán. 
Királtelek. 
Kismirád. 


Sima. 

Szenttamás. 
Ez   Szenttamás   Szentmiklóshoz 
való. 


*)  Á7  egykorú  hivatalos  fordítás  minutájából. 

Talamiklós. 

Varjas. 

Ez  Szolnokhoz  való. 

Brut. 

Florincsmiklós. 

Denerka. 

Kovácsi. 

Miske. 

Jázmin, 

Szász. 

Csap. 

Bród. 

Ezek  Szolnokhoz  valók  eddig. 

Sződecs. 
Zekín. 

Következnek  Szentmiklóshoz 

Vazlar. 

valók. 

Thorda. 

Mezetala. 

Eddig  í 

Szentmiklóshoz  valók 

Jak  a. 

ezek 

Bezeboj. 

Bajom. 

Követköznek  ismeg  Szolnokhoz 

Gyanta. 

tartozók. 

Iráz. 

Varsán 

városa  császáré. 

Torma. 

Ság. 

Mikaperecz. 

Marath. 

Atom  aj. 

Telekszállás. 

Bolgár. 

Homokszállás. 

Szamárgyete. 

Zakháza. 

Zapoly. 

Ezek  császáré. 

Bethe. 

Marék. 

Konyár. 

Kodvar. 

Szénás. 

A  szufa. 

Hatház. 

Sás. 

Darvas. 

Estvánháza. 

Szentmihál. 

i 

Halásztelek. 

Félős. 

Gyedreg. 

Talangyoz. 

Sáp. 

Kusibal. 

ügh. 

Veldeház. 

Gyalu. 

Beszermén. 

Csin. 

Teltin. 

Zalok. 

Kisbol. 

ígyar. 

Szelemir. 

Nagy  alván. 

Tanak. 

Derecske. 

Gyutagyan. 

Gyönes. 

Ruk. 

Szovát. 

Bolhamora. 

Ös. 

Nagyból. 

Ezt 

Zetegyó- 

Csepe. 

reknek  irja.  Zetegyörgyszeg. 

Torto. 

Szentpéterszeg. 

Szentimre. 

Egyek. 

Gyemeres. 

Báránd. 

Ipaház. 

Őrös. 

Keresztes. 

Szám. 

Zafalas. 

Ohad. 

Tur  városa. 

Szigeti. 

Gyezketh.  Ez  Kőrősladánhoz 

Örín. 

való. 

Derse. 

Pispeki. 

Szoboszlóabagy. 

Pocsaj. 

Károly. 

Miroszentmiklós. 

Morak. 

Apád. 

Ez  Békéshöz  való.  Körósladány 

Bánfalva. 

Tadvár. 

Szőlős. 

Szepes. 

Takson. 

Bermegház. 

Csudapala. 

Ujváras. 

Terdetergoge. 

Debreczen  városa. 

Cseke. 

Gyármán. 

Vargya. 

Székfalu. 

Tarkő. 

Ösvény. 

Hegyes. 

Ecset. 

Poraj. 

Karadaj. 

Törekd. 

Vanda. 

való. 


Bolkán. 

Egrö. 

Pispekladán. 

Csemekén. 

Udvari. 

Nagygotha. 

Zerep. 

Adón. 

Csapagy. 

Ösres. 

Csengő. 

Vámosperecs. 

Torda, 

Nagykomádi. 

Orrod. 

Szokoly. 

Gyenozta. 

Tót. 

Gyene. 

Nagyfalu.   Ez  Debreozenhöz 

Sáp. 

való. 

Beszermén. 

Halap.  Ezis  Debreozenhöz  való 

Kisrana. 

Osod. 

Nagyida. 

Risgoth. 

Kisida. 

Karaszóderecske. 

Barlak. 

Pocsaj. 

Pegyín. 

Sama. 

Nagyrapa. 

Koza. 

Nagyfel  tó. 

Keresztúr. 

Zomajo. 

Döge.  Debreczenhez  való 

Jenyő. 

Sámson. 

Tamáskereke. 

Pacsmocs. 

Ez  Debreozenhöz 

Tamár. 

Atatorda. 

Orosz. 

Bolkán. 

Tarcsaháza. 

Bölcs. 

Szentmiklós. 

Böten. 

Nagymihálfalva. 

Zamarín. 

Monostor. 

Ez  Debreozenhöz 

Bács. 

való.        Bódogfalva. 

Szentgyergy. 

Dobószeg. 

Pák. 

Ez  Debreozenhöz 

Háromfalva. 

való.        Egén. 

Bakmír. 

B  agyún. 

Kakán. 

Japol. 

Ágas. 

Szentmihál. 

Nyirmegtamás. 
Ez  Debreczenhöz 
való.  Panak. 

Nagymihály. 

Nagymonostor. 

Csekehíd. 

Gyenesz. 
Eddig  száz  tizenhat  falut  teszen, 

Imár  következnek  az  Kunság 
tartománbeli  faluk. 

Tatarja  vidéke. 

Karzag. 

Ujszállás. 

Kolbász. 

Kunhegyes. 

Lőcse. 

Hanban. 

Asszonszállás. 

Kopolbász. 

Csorba. 

Mesterszállás. 

Kakát. 

Marjalaka. 

Csóiszállás. 

Kistorgogya. 

Gyödszállás. 


Moroncs. 

Örgönde. 

Magyarszállás. 

Pocsa. 

Zamazkín. 

Nagyharang. 

Madaras. 

Újfalu. 

Szime. 

Szilcsegyerön. 

Kezterend. 

Lők. 

Varnos. 

Naglas. 

Zeitekház. 

Mirilház. 

Dada. 

Tót. 

Csop. 

Királtelke. 
Eddig  ismeg  harmincznégy 

falut  teszen. 
Következik  Varsán   tartománya 
Szegedhöz  való. 

Marton. 

Czinoj. 

Ursa. 

Györötkolos. 

Helegín. 

Szentlászló. 

Tés. 

Bigén. 

Szentkirál. 

Mitrang. 

Nyakasszentgyergy 

Nyakasszegvár. 

Derékegyház. 

Varsán  városa. 

Újváros. 


Bögye. 
Méhed. 
Ajor. 

Jajató  városa. 
Ez  teszen     19  falut. 
Mindenestül  teszen  253  falut. 


2, 

Ezök  az  faluk  császár  birodalmából,  kiket  Dezni  várhoz 
és  Belyhöz  birnak : 

Az  bék  ő  nagysága  falui  Deznihöz  kit  birnak:  Sebős  és 
Csoozd,  Belyhöz  kit  birnak:  Keér. 

Alay  bék  falui:  Kis-Dezni,  Krajkova. 

Ferhát  vajda  falui:  Zeleste,  Prond,  Krivat. 

Kürt  bék  falui :  Bököny,  Lonya,  Közönd,  Vojmerucza,  Kor- 
csomáros, Poklucza. 

Hasson  vajda  falui  Közönd  vidékin:  Epörjes;  Bely  vidékén: 
Chroós,  Hagymás,  Megyés,  Egrögy,  Nyirmig,  Borzest. 

Csáffer  vajda  falui:  Kis-Jósás,  Vojkest. 

Cseri  passa  falui:  Dezni  váras,  Deákfalva,  Újfalu,  Kertös,Székas. 

Kaza  Ali  falui:  Ignest,  Agák,  Berende,  Makzina,  Don- 
csanfalva. 

Hasson  spaja  falui:  Barda,  Közönd  vidékén. 

Báli  spaja  falui:  Revekes,  Rosszuoza,  Tekerös,  Szeren, 
Baliczan,  Fenes. 

Deli  Ali  falui:  Laaz,  Górna,  Barcza,  Kis  Rossia,  Rorjud, 
Sara. 

Báli  spaja  falui:  Zserkan,  Prodan,  Zernest. 

Hasson  spaja  falui:  Kazoba,  Sussan,  Topasa. 

Moharom  Aga  falui:  Zelecsenfalva,  Topahicza,  Broztüz. 

Sziansz  spaja  falui:  Jósás,  Holt,  Perzest. 

Húszain  spaja  falui:  Csavra,  Lazezer,  Kertös,  Zeleste. 

Pajazit  spaja  falui:  Horicz,  Közönd  vidékén,  Chroós,  Kertös. 

Sinan  spaja  falui:    Költ,  Bajnakfalva,  Kornafalva,  Travasel. 

Rezman  spaja  falui:  Buhan,  Nagra,  Nadalbest,  Vajdafalva, 
Ternacz,  Dulczia. 

Ali  vajda  falui:  Lupsafalva,  Raj. 

Ali  spaja  falui:  Dúlna,  Minad,  Csorna-Minad,  Balczin. 

Muztafa  spaja  falui :  Samolkeszi,  Szénás,  Csermöl,  Lazova. 

Kivan  spaja  faluja:  Csoztylafalva. 

Kamber  spaja  falui  Kőzónd  vidékén:  Paüz,  Banicza; 
Makzina. 

Berhan  bulogpassa  falui:  Bozoj,  Samolkeszi  vidékén,  Kis- 
Csörmöly,  Agaáz. 

Ozmán  bulogpassa  falui :  Rakaszög,  Dúlna,  Barcza,  Konya- 
falva, Zombrul,  Csókás,  Hodostó,  Vörösigy,  Száldobagy. 

Heder  bulogpassa  falui:  Dúlna,  Korotna. 

Kazi  bulogpassa  falui:  Csorna-Korotna ,  Zeleste,  más  Ze- 
leste,  Meszes,  harmadik  Zeleste,  Dombrova,  Zámorszél. 

Merni  spaja  falui:  Vezest,  Gyárak,  császár  faluja,  azt  is  az 
Igna  fiai  birják. 

Mind  ezók  egy  faluk  Halubek  irásátul  fogván  az  hatalmas 
császár  registromában  ide  voltának  beirván,  a  miképen  ide 
birják,  azonképen  Deznihöz  is  birják,  Gzuczra  Dögöl  János 
birja,  Belyhöz  birják  Botha  Ferencz  és  Sándor  vajda,  Nagy 
Zsigmond  birja,  Turo  Igna  fiai  birják,  őmaga  Halmagyon  lakik, 
Farkas  vajda  birja*). 

Nos  Ghristophorus  Bathori  de  Somlio  vajvoda  Trannssyl- 
vaniae  et  Siculorum  comes  etc.  Memóriáé  commendamus  tenoré 
praesentium  significantes ,  quibus  expedit  universis:  quod  nos 
attentis    et    consideratis    fideli    opera,    amicitia    et    indefessis 


*)  1574-diki  kéziratból.  A  roncsolt  vagy  hibásan   olvasott   nevek  helyre- 
igazítást várnak. 

laboribus  illustrissimi  ao  spectabilis,  magnifioi  domini  Mustaphae 
passae  vezirii  beglerbegi  Budensis  et  locumtenentis  potentissimi 
imperatoris  Turcarum,  quae  ipse  cum  ad  mandátum  potentissimi 
imperatoris  Turcarum,  tum  sua  sponte  in  ferendis  mature  et 
opportune  auxiliis  contra  hostes  nostros,  huic  regno  Transsyl- 
vaniáé et  nobis  summa  cum  animi  sui  promptitudine  exhibuit 
et  impendit,  ac  in  futurum  quoque  exhibiturum  se  et  impen- 
surum  promittit:  totales  igitur  et  integras  possessiones  Byzachy 
et  Nagy  Radowan  vocatos,  omnino  in  comitatu  Bihoriensi  exi- 
stentes,  habitas,  memorato  illustrissimo  dominó  Mustaphae  ve- 
zirio  beglerbego,  haeredibusque  et  posteritatibus  suis  universis 
dedimus,  donavimus  et  contulimus,  his  tamen  infrascriptis  sub 
conditionibus :  (quod  nimirum  juxta  benevolam  promissionem 
suarn,  omni  studio,  conatu  et  laboré  apud  excelsam  portám 
potentissimi  imperatoris  Turcarum  efficere  contendat:  ut  omnia 
oppida,  villae,  possessiones  et  bona  juraque  possessionaria  in 
comitatu  Bihoriensi  et  pertinentiis  arcis  Varadiensis  existentia, 
per  Turcas  occupata  et  taxata,  quae  nimirum  in  regesto  Halul 
begi  inscripta  non  habentur,  sed  postea  per  Huzaim  begum  et 
Muharem  Chyelebiam  inscripta  et  occupata  tenentur,  ab  impe- 
ratore  Turcarum  liberata,  ad  arcem  Varadiensem  libere  possi- 
denda  remittantur  atque  restituantur.  íd  quod  si  illustrissima 
dominatio  sua  impetraverit  et  effecerit,  tunc  insuper  ex  eisdem 
bonis  liberatis  totales  et  integras  trés  possessiones  eidem  nos 
collaturos  pollicemur  jure  perpetuo)*),  hoc  quoque  non  prae- 
termisso;  ut  aliis  etiam  quibusvis  generibus  amicitiae,  favoris 
auxiliique  contra  inimicos  nostros  quoslibet  nobis  fideliter  et 
amanter  semper  adsit ;  omni  tempore  occasionis  et  necessi- 
tatis.  Ita  tamen  ut  sua  illustrissima  dominatio  in  praedictis  bonis 
Turcicos  praefectos  non  teneat;  neque  per  eos  administret,  neque 
Turcicos  servitores  vei   nuncios   in   médium   eorum   mittat,  sed 


0  A  (  )  közötti  hely  kitörölve. 

taxám  ordinariam  Sanez  vocatam,  quae  illis  juxta  suas  vires 
imponetur  annuatim,  a  provisoribus  arcis  Varadiensis,  pro  tem- 
pore  constitutis  recipiat,  quibus  liberum  sit,  per  incolas  earundem 
possessionum,  vei  per  alios  homines;  quos  maiint,  manibus  dicti 
domini  beglerbegi  plene  administrare.  Qui  quidem  provisores 
Varadienses  dictas  possessiones  alioqui  per  omnia  in  libertate 
conservare  teneantur,  neque  alio  onere  gravare  ausint,  aut  aliis 
premendas  et  gravandas  permittant,  extra  consuetu dinem  regni 
et  juris  processum,  praeter  taxám  ad  rationem  dicti  illustrissimi 
domini  beglerbegi  Mustaphae  impositam.  Imo  praemissis  sub 
conditionibus  damus,  donamus,  jnre  perpetuo  et  irre\  ocabiliter 
tenenda,  possidenda  pariter  et  habenda,  hamm  nostrarum  vigore 
et  testimonio  litterarum.  Dátum  in  civitate  Coloswar  die  27. 
mensis  Octobris  anno  Domini  1576. 

A  hátsó  lapon  egykorú,  talán  ugyanazon  kéztől:  Exemplar 
donationis  turcicae. 

Magának  az  eredeti  fogalmazatnak  másolata.  Arról,  hogy 
lépett- e  valósággal  életbe  az  adománylevél,  nincsen  tudomásom, 
sőt  Jjajlandó  vagyok  hinni,  hogy  nem  lépett,  mert  Musztafa, 
gondolom,  nem  volt  képes,  megfelelni  az  adományozási  felté- 
telnek, miután  Muharem  Cselebi  kamarai  lajstromának  Konstan- 
tinápolyban szintannyi  erőt  tulajdonítottak,  mint  a  Halul-begének. 


UTAZÁS 

POZSONYBÓL  NÁNDORFEHÉRVÁRRA 

A   DUNÁN. 

1573. 


Ungnad  Dávid,  sonnecki  és  preiburgi  báró  stb.,  kit 
1573-ban  Maximilián  követül  Szelimhez  Konstantinápolyba  volt 
küldendő,  evangélikus  hitvallású  levén,  Lajos  würtembergi  her- 
czeget  megkereste,  szemeltetne  ki  számára  országának  lelkészei 
közül  oly  egyént,  ki  alaposan  érti  a  görög  nyelvet,  s  ki  kész 
volna  őt,  mint  udvari  papja,  Törökországba  kisérni.  A  tudo- 
mányok tübingeni  egyeteme  a  knittlingeni  születésű  Gerlach 
Istvánt  ajánlotta  e  tisztre,  ki  1573.  április  9-kén  indulván  el 
Tübingenből,  20-án  Bécsbe  érkezett,  s  néhány  hét  múlva  innen 
Konstantinápolyba  indulván  Ungnaddal,  itt  maradt  ennek  összes 
követségi  ideje  alatt  1578.  június  elejéig.  Nagy  gonddal  vitt 
naplóját  unokája  Gerlach  Sámuel  1674-ben  adta  sajtó  alá,  több 
helyütt  rongált  szöveggel,  ily  czim  alatt:  „Stephan  Gerlachs 
des  aeltern  Tagebuch  der  von  zween  glorwürdigsten  römischen 
Kaisern  Maximiliano  und  Rudolpho  an  die  Otomanische  Pforte 
zu  Constantinopel  abgefertigten ,  und  durch  den  wohlgebornen 
Herrn  Dávid  Ungnad  stb.  glücklichst  vollbrachter  Gesandtschaft. 

14 

Aus  denen  Gerlachischen ,  Zeit  seiner  hierbei  bedienten  Hof- 
prediger-Amptsstelle,  eigenhándig  aufgesetzten  und  nachgelas- 
senen  Schriften  herfür  gégében  durch  seinen  Enkel  M.  Samuelem 
Garlachium  Special-Superintendenten  zu  Gröningen  stb.  Frankfurt 
am  Main,  in  Verlegung  Johann  Dávid  Zunners.  Gedruckt  bei 
Heinrich  Friesen,  1674." 

A  könyv  becses  adalékokat  nyújt  a  magyar  történelemnek 
1573 — 1578-diki  korszakához,  s  Írójának  utazását  Pozsonytól 
Nándorfehérvárig  a  Dunán,  érdekkel  fogják,  ugy  hiszem,  olvasni 
a  magyar  közönség  általában,  a  hazai  föld-  és  történetírás  me- 
zejének mivelői  különösebben. 


„1573.  június  10-kén  Bécsből  öt  rendbeli  hajón  elin- 
dulván, 11-én  reggeli  nyolcz  órakor  Pozsonyba  érkeztünk,  hol 
az  esztergomi  püspöknél  —  Istvánnak  hívják*)  —  ebédeltünk,  ki 
nagyságos  uramat  több  ízben  megcsókol  és  valahányszor  ő  fel- 
sége vagy  egymás  egészségét  itták,  mindannyiszor  a  körülálló 
gyermekek  és  egyéb  szolgák  feles  számmal  kiáltva  kiáltották: 
Isten  éltesse,  Isten  gyarapítsa. 

Ezen  érsek  udvarában  hordón  álló  kitömött  sast  láttam, 
mely  valamint  a  hordó  is  óragép  által  mozgásba  lévén  hozat- 
ható, Rudolf  magyar  király  minapi**)  koronázása  alkalmával, 
magától  elébe  jött  a  királynak. 

Midőn  az  én  nagyságos  uram,  ki  gróf  Salm  Júliushoz***) 
hintón  Semptére  volt  menendő,  bucsut  vett  a  püspök  úrtól,  ez 
őt  megáldotta,  és  mindazok  kik  vele  az  asztalnál  ültek,  köte- 
lesek voltak  nagyságos  uramnak  öltönyét  megcsókolni.  Mi  töb- 
biek pedig  nagy  szél  és  erős  eső  miatt  Pozsonyban  vesztegelvén, 


*)  Alkalmasint  Radeczki  István  egri  püspököt  érti,  ki  mint  magyar  királyi 
tanácsos  és  kamaraelnök  Pozsonyban  lakott,  és  Verancsics  Antalt,  az  akkor,  ugy 
látszik,  már  Eperjesre  indult  és  itt  1573.  július  21-én  meghalálozott  esztergomi 
érseket  a  királyi  helytartóságban  képviselte. 
**)  1572.  september  25-én. 
***)  Pozsonyi  gróf  volt. 

vacsora  után  az  augsburgi  születésű  ifjú  Pistoriussal  felmentem 
a  várba,  egy  nálunk  vendégül  volt  őrmester  által  vezéreltetve. 
A  felvigyázó,  öreg  olasz  emberke,  bebocsátott  s  megtekintettük 
az  aranyos  szőnyegekkel  bevont  termeket,  melyek  a  városra 
néznek,  és  János  Fridrik  herczeg  szobáját,  honnan  a  Dunára 
szolgál  a  kilátás.  A  vár  nagy  és  szép  négyszög  kövekből  épült, 
székhelyül  szolgál  a  magyar  királyoknak.  Lejövet,  hajóinknál 
magyar  tánczot  szemléltünk.  A  tánczos,  egymagára,  karjait 
csodálatosan  mozgatta;  hol  kezeit,  hol  lábait  mintegy  elvetette 
magától;  hol  egyenesen  járdáit,  hol  földhöz  lapult,  hol  min- 
denik lépését  vagy  ugrását  kurjongatással  kisérte.  Midőn  az  ilyes 
tánczos  elfárad,  felhívja  a  legközelebb  állót,  hogy  váltsa  fel  őt 
tisztében;  s  ilyesmit  nem  lehet  megtagadni,  roppant  gyalázat 
nélkül. 

Június  12-én  korán  indultunk  el  Pozsonyból  s  egész  nap 
berkek  között  haladtunk;  balról  számos  vizi  malom  állott  ha- 
jókon, hat  mérföldi  távolságra  semmiféle  falut  sem  találtunk, 
mig  végre,  Bodakra*)  érvén,  ott  reggeliztünk.  Aztán  tovább 
hajóztunk,  és  jobbról  egy  kis  mérföldre  láttuk  Győrt,  melynek 
erőssége  s  városa  nyolcz  mérföldre  fekszik  Pozsonyon  alul. 
ismét  két  mérfölddel  alább,  emelkedik  a  magas  és  csúcsos 
Szentmártonhegye,  melyen  szép  egyház  áll,  kolostorral;  s  ennek 
szerzetes  tagjai,  ha  a  törökök  kelletinél  közelebb  száguldoznak, 
levetik  csuháikat  és  bátran  fegyverhez  nyúlnak.  Alkonyatkor 
Bojcz  faluhoz**)  érkeztünk  s  itt  megvacsorálván,  egész  éjtszaka 
Komárom  felé  mentünk,  hol  reggeli  4 — 5  óra  tájban  kötöttünk 
ki.  Éjfél  után  egy  órakor  jött  hozzánk  a  komáromi  magyar  strázsa, 
oly  hajón,  mely  kalózhajóhoz  volt  hasonlatos,  s  olyatén  berkes 
zugnál,  hol  azelőtt  nyolcz  nap  hét  embert  fogtak  el  a  törökök. 
Minthogy    elején    elmulasztották    magokat   velünk    elégségesen 


*)  Nagy-Bodak. 
**)  Nagy-Bajcs. 

megismertetni ;  s  minthogy  nem  adták  tudtunkra ,  honnan 
jőnek  s  kik  legyenek,  egy  Welser  nevű  fiatal  stájer  nemes ,  a 
kormányos  felhívására,  tüzet  adott  reájok;  s  talált  is  egyet,  ki 
épen  magához  vonta  az  evezőt,  de  kinek  csak  öltönyét  lyu- 
kasztotta át  a  golyó.  Ekkor  elsiettek;  egy  óra  múlva  azonban, 
más  hasonló  hajótól  kisértetve  ismét  visszajöttek,  magokat  meg- 
ismertetni és  jelentést  tenni,  hogy  közülök  egy  lövést  kapott, 
de  csak  olyant  a  milyent.  S  most  Komáromig  jöttek  el  velünk, 
hol  megettünk,  hol  mellettünk,  hol  előttünk  mintegy  versenyt 
hajózva,  s  öszhangzás  nélkül,  kegyetlenül  énekelve.  Ezen  őr- 
hajókat naszádoknak  nevezik,  az  örököt  vagy  hajósokat  pedig 
naszádosoknak,  s  ilyes  hajó  van  Komáromnál  21,  másmás  he- 
lyeken 25,  30,  35.  Kinekkinek  fegyvere  kardból,  hosszú  Ián- 
csából  és  puskából  áll,  s  azonkívül  van  neki  evezője,  melyet 
megannyian  nagy  szabatossággal  kezeinek,  egymásba  nyúló 
roppant  sebességgel  mindkét  oldalon.  Külön  mindenik  hajón 
három  nagyocska  ágyú  találtatik. 

Midőn  június  13-án  reggeli  öt  órakor  Komáromnál  ki- 
szállottunk,  csaknem  az  egész  város  jött  ki  élőnkbe;  a  vár 
főkapitánya,  göppingeni  Kielmann  ur  szívesen  látott  bennünket, 
s  én  és  udvarmesterünk  Sara  ur  a  várba  kisértettünk,  hol  Hirsch 
János  éléstári  felügyelőnek  kézbesítvén  a  testvérétől,  Hirsch 
Gáspár  bécsi  udvari  ügynöktől  hozzá  intézett  levelet,  az  erősség 
bástyáira  vezettettünk.  Ezek  téglákból,  a  pártázatok  négy- 
szögkövekből oly  vastagságra  épültek,  hogy  két  kocsi  köny- 
nyeden  kerülheti  ki  egymást  a  kőfalakon,  melyek  jobbára  Ferdinánd 
nevét  magokon  viselő,  derekas  nagy  ágyukkal  vannak  ellátva. 
Az  erősséget  alsó  végén  két  viz  rekeszti  be:  a  Duna  s  az 
ezen  folyamba  ömlő  Vág  vize,  ilyképen: 

Komárom,    €" 

/ 

Ezen  vizeken  tul  kezdetét  veszi  a  török  birodalom;  a  törökök 
nemcsak  Komáromig,  hanem  jóval  Komáromon  felül  is  szágul- 
doznak mindkét  vizén.  A  bástyáról,  a  Dunától  jobbra  látni 
Gesztest,  a  fehér  török  erősséget,  és  látni  Tatát,  mely  a  mienk, 
s  mely  ide  két  mérföldre  van,  és  Geszteshez  oly  közel  esik, 
hogy  a  tataiak  láthatják  szabad  szemmel,  mint  lovagol  be  s 
ki  a  gesztesi  török  őrség.  Tatában  van  százhetven  vakmerő 
legény,  kik  kapitányukkal,  Ferdinánddal,  Qez  akkor  Komáromban 
volt,  nem  nagy  ember,  feketebarna,  sűrű  nyirt  szakállal,  far- 
kasbundában, szolgái  fehér  öltönyben,)  vitézül  küzdenek  a  tö- 
rökökkel és  sokat  leöldösnek  közülök :  valamint  ezt  Túr  Jerg*) 
is  tévé  vaia,  ki  vaskos,  szőrös,  gyalulatlan,  medveféle  ember 
volt,  fényre,  csillámra  semmit  sem  adott,  mindig  istállóban  he- 
vert a  lovak  között,  és  olyannyira  elrémítette  a  törököket,  hogy 
midőn  ezek  rablani  indultak,  szokásuk  volt  ekkép  imádkozni: 
Isten  hatalma  és  Túri  György  keze  legyen  irgalmas  nekünk; 
ez  ugyanis  oly  kéz  volt,  mely  számtalan  törököt  ölt  meg. 

Komáromban  van  több  egyén,  kiket  ráczoknak  neveznek, 
kik  szent  Pál  leveleit  hiszik,  s  kiknek  a  városon  kivül  külön 
templomuk  és  temetőjök  van;  igen  mélyre  ássák  a  sírokat,  s 
nagy  halmot  raknak  félőkbe.  Itt  annak  sirját  is  láttam,  ki  a 
török  császárt  Bécsig  kalauzolta;  a  fakereszt  mellé  fekete 
zászlót  tűztek,  s  erre  nevét  írták,  de  mely  most  már  olvas- 
hatlan.  A  városfalak  gátorból  és  kőből  valók  s  jókora  magas- 
ságúak. Kicsi  temploma  csak  fából  épült.  Az  erődben  hatvan 
nagy  ágyú  áll,  kerekeken;  különben  is  derekasan  van  felsze- 
relve, mindenféle  hadi  eszközökkel,  lőporral,  kénnel,  golyókkal, 
pánczélokkal,  puskákkal,  kövekkel,  lánczokkal,  vasdarabokkal, 
melyeket  kilőni,  szokás.  Olyan  mint  egy  kis  város,  lakházakkal, 
mert  háromszáz,  nagyából  házas  katona  lakik  benne.  Ezen 
nap  Hirsch  úrral  ebédeltem;  este  megérkezett  nagyságos  uram 


*)  Túri  Györgyöt  érti,  a  két  évvel  azelőtt  elesett  kanizsai  kapitányt. 

hét  hintóval  Semptéről,  s  Kielmann  ezredes  magához  kérte 
vacsorára. 

14-kén  a  várba  mentünk  meghallgatni  a  predikácziót ;  s 
itt  a  tábori  Íródeák  által  felkérettünk ;  jőnénk  el  menyegzőjére; 
melyen  több  magyar  ur,  s  a  tatai  és  komáromi  kapitányok  is 
voltak  jelen;  jámbor ;  szives  emberek.  Legjobb  zeneszerök  a 
duda;  melylyel  nagyságos  urunkat  lakmározás  után  elkisérték  a 
hajóig;  s  melynek  szavánál  magyar  tánczot  jártak. 

Van  itt  egynehány  török  fogoly;  kiket  a  mieinkből  va- 
lókkal kicserélnek;  egy  forinton   kötött   erszényt  vettem  tőlök. 

15-kén  ezredes  ur  nejével;  leányával;  testvéröcscsével;  a 
plébánossal  és  a  postamesterrel  voltam  vacsorán. 

Június  16-kán  hét  órakor ;  a  vár  valamennyi  ágyúinak 
dörgése  között;  huszonegy  naszáddal  s  a  mi  öt  hajónkkal  Ko- 
máromból egy  mérföldre  a  törökök  elébe  indultunk;  és  számos 
komáromi  katona  s  polgár  kíséretében  a  folyam  túlsó  partján, 
Pannónia  nevű  régi  városnál;  melyet  Attila  elpusztított  s  hol 
még  most  is  a  Dunán  átvezetett  kőhid  romjait  szemlélhetni;*) 
vetettünk  horgonyt.  Jött  is  nem  sokára  öt  török  hajó  fehér  és 
veres  lobogókkal;  s  felajánltatván  részünkről  a  béke.  minde- 
nikből egy-egy  ember  nagyságos  urunkhoz  és  a  komáromi  ka- 
pitányhoz közeledett.  Ekkor  mindöten  meghajoltak  előttök  s 
kezet  nyújtottak  nekik.  Kapitány  ur  most  előadta;  mi  végre 
hivattak  legyen  ide  ezelőtt  két  nappal;  s  bennünket  biztos  gond- 
jaikba ajánlván;  reggelivel  kínálta  meg  őket.  Válaszukban  ki- 
nyilatkoztatták; hogy  nincsen  szándékukban  időzniök;  és  miután 
a  magyar  urakkal;  névszerint  a  tatai  kapitánynyal  röviden  ér- 
tekeztek és  a  reggelit  elköltötték;  hajónkat  az  övéikhez  kötötték 
s  tovaszállitottak  bennünket.  Külön  mindenik  hajójokon  körül- 
belől  harmincz  ember  volt;  kik  megannyian  egyszerre ;  pogányul 
üvöltve;  eveztenek ;  részök  köldökig  épen  meztelen;  valamennyien 


*)  Szőnyt  érti,  kétségkívül. 

tarfejüek  levén.  Az  egyiknek  koponyáján  csalma  ült;  másén 
sapka,  számos  lefüggő  végekkel;  elől  fedélzettel  a  verőfény 
felfogására. 

Komárom  alul  fél  mérföldre  Tatát  egyenes  vonalban  láttuk 
magunk  előtt  fekünni  sík  földön.  Estvéli  hat  órakor  Eszter- 
gomba érkeztünk;  mely  városnak  szép  kastélya  van,  hegyen  a 
Dunánál.  A  törökök  mindenféle  étkeket  küldtek  nekünk  va- 
csorára. Bécstől  Komáromig  23  mérföld  van;  Komáromtól  Esz- 
tergomig 5. 

Június  17-kén  reggeli  7  órakor  az  esztergomi  béghez 
vagy  kapitányhoz  mentünk.  Ungnad  ur  átadta  neki  császár  ő 
felsége  levelét  s  azonfelül  300  tallért;  egy  szép  órát  és  három 
aranyos  kupát.  Figyelmeztette  őt,  hogy  a  békekötéshez  képest 
tilos  levén  a  kalandozás  és  rablás  a  végekben ;  emberei  óva- 
kodjanak ezentúl  ilyesektől  s  ne  raboljanak  annyi  embert  mint 
eddigien.  A  bég  választ  is  alig  adván  e  figyelmeztetésre;  majd 
a  behódolt  falvakról  beszélt,  majd  arról;  hogy  a  mieink  mit 
nem  követtek  el  mindenfélét  a  végházakban ,  s  aztán  mind- 
nyájunkat ebédre  hiván,  41  tál  ételt  tétetett  élőnkbe. 

Ebéd  után  a  bég  parancsára  egy  előkelő  török  a  kastélyba 
vezetett  bennünket;  mely  a  várossal  egyetemben  ezelőtt  har- 
mincz  évvel*)  foglaltatott  el;  s  mely  erős;  szép  és  dicső  volt; 
de  most  benne  romlásra  jutott  minden.  Egykoron  itt  lakott  az 
érsek  s  még  most  is  látni  a  Dunára  szolgáló  teremét,  melyben 
Krisztus  urunk  a  keresztfán;  szűz  Mária  s  a  Szibillák  lefestvék; 
de  mindeniknek  arczulatja  át  van  szúrva.  Tőszomszédjában  más 
nagy  és  széles  terem  van;  felső  végén  aranyozott  csarnok; 
melyben  a  magyar  királyok  képei  szemlélhetők }  átszúrt  ar- 
czokkal  ezek  is.  Ezen  terem  előtt  szép  folyosó  van  a  Duna 
felé.  De  a  mi  itt  szemléletre  legméltóbb;  az  a  templomban 
levő  jókora   magos  kápolna ;  csupa  veres ;   átlátszó,  tükörfényü 


l)  1543.  augustus  10-kén. 

márványkőből ,  dicső  és  pompás  mű,  melyben ;  mint  valamely 
tükörben  látni  a  tárgyakat.  A  várban  vagy  kastélyban  pedig 
kevés  az  ágyú  és  kevés  az  őr;  alatta  vízmű  van;  mely  avarba 
hajtja  a  vizet. 

Délután  csak  egy  mérföldre  hajóztunk  a  Dunának  bal 
partján  fekvő  Maros  nevű  mezővárosig,  mely  egészen  ariánus. 
Midőn  itt  kiszállottunk,  a  helység  plébánosa  nyájasan  ajánlko- 
zott nekem  minden  szolgálatra.  Kérdésemre  azt  mondta,  hogy 
ő  lutheránus,  hogy  az  augsburgi  hitvallás  felekezetéhez  tartozik. 
Vacsorára  is  hívott  magához ;  de  vacsora  után;  midőn  a  mi 
nagyságos  urunkkal  sétálni  mentünk,  s  6,  a  plébános,  ismét 
hozzám  jött,  elvégre  megvallotta:  hogy  ő  a  Fiúnak  és  a  Szent- 
léleknek örök  istenségét  nem  hiszi,  s  hogy  kettőjöket  csak 
annyiban  illeti  az  Isten  neve,  mennyiben  a  hatóságot;  az  Atya- 
isten ugyanis  általok,  mint  eszközeik  által,  hajtatja  végre  isteni 
műveit. 

Mi,  mert  korán  érkeztünk  ide  Marosba,  még  vacsora  előtt 
átmentünk  a  Dunán  a  magas  kősziklán  fekvő  visegrádi  vár 
megtekintésére.  Valamivel  alantabb  hajdan  erős  torony  volt, 
melyet,  mint  mondják,  Ferdinánd  lőtt  rommá,  s  melyben  a  har- 
minczados,  Bálint  deák  lakott.  Onnan  felmentünk  a  várba,  holott 
a  magyar  koronát  őrzötték  hajdanában,  s  hol  mi  semmi  külö- 
nöst nem  láttunk,  kivévén  egy  vermet,  melyből  szép,  világos, 
kristályfényü  sót  ásnak  ki.  A  vár  alatt  jó,  hüves  kút  van, 
három  csővel,  melynél  vigan  voltunk.  Kevés  török  van  benne, 
nem  láttunk  három  ágyúnál  többet;  magas  és  erős,  de  kü- 
lönben nincs  itt  semmi,  mi  örvendeztethesse  az  embert,  hanemha 
a  kilátás.  Midőn  innen  ismét  leszállánk  vala,  nagy  terjedelmes 
és  szép  kőfalzatot  találtunk,  mely  Mátyás  király  palotája  volt, 
366  teremmel.  Maga  Visegrád  városa  el  van  pusztulva,  de 
lenn  a  Dunánál  szép    térségen   még   szép  romok    szemlélhetők. 

Június  18-kán  reggeli  hét  óra  tájban  Budára  érkezvén,  a 
pasa    majorjánál    kötöttünk    ki.    Élőnkbe   jöttek    majdnem    fél 

mérföldre  tizenhét  naszád  hajóval;  mindenik  körülbelől  harmincz 
veres,  zöld  és  sárga  lobogóval  volt  felczifrázva ,  s  mindeniken 
elsütötték  az  ágyukat. 

19-kén  a  pasának*)  látogatására  mentünk ,  kinek  palotája 
nem  igen  szép,  de  hemzseg  cselédektől.  A  teremben  mindkét 
oldalról  tanácsosai,  tisztes  öreg  emberek  állottak,  Ungnad  ur 
számára  aranyozott  szék  állt  készen.  A  tanácsosok,  midőn  be- 
léptünk, ismételve  hosszú  életet  és  boldogságot  kívántak  pasá- 
joknak,  kivel  Ungnad  ur  most  a  béke  szigoruabb  megtartásáról 
értekezett,  egy  komáromi  születésű  magyarnak  tolmácslata 
mellett.  Elmondá,  mennyit  kalandoznak,  mennyit  rablanak  a 
végekben  a  törökök,  nyilvános  megszegésével  a  békekötésnek. 
A  pasa  válaszolá,  hogy  ez  tudtán  és  akaratán  kivűl  történik. 
Bocsássák  vissza  a  végekből  elhajtott  népet,  — •  monda  amaz 
—  mert  1569-től  fogva  3000  földmivelőnél  s  600  katonánál 
többet  ejtettek  rabságba  a  hitszegők.  —  Nem  lehet  kívánsá- 
godat betölteni  —  viszonzá  a  pasa  —  mert  nagyobb  része 
felkonczoltatott,  a  többiek  a  Portára  küldettek.  Ungnad  ur  végre, 
miután  a  két  szép  órából,  ezüst  kupákból  és  3000  tallérból 
állott  ajándékot  kézhez  adá  vala,  néhány  főbb  fogoly  felszaba- 
dítását sürgette,  —  nem  nagy  sükerrel. 

Ebéd  után  hajóhídon,  melynek  hossza  700  lépés,  átmen- 
tünk a  Dunán  Pestre ,  s  láttuk ,  hogy  ez  egykoron  hatalmas 
kereskedő-város  lehetett,  mert  számtalan  benne  az  egyébiránt 
sötét  és  kellemetlen  kalmársikátor.  A  pompás  kőépületek  ma- 
radványait is  szemléltük,  melyeknek  nagy  rostélyos  ablakaikat 
agyaggal  tapasztatták  be  a  törökök,  olyannyira,  hogy  mind- 
össze is  csak  két  szép  épületet  láttunk  épségben,  s  azok  török 
templomok  voltak.  Ezek,  felül  gömbölyűek,  de  némi  csucsoro- 
dással,  fedélzetök  délnyugoti  széléről  magos  fehér  tornyocska 
emelkedik,  folyosóval,  honnan,  mert  harangjaik  nincsenek,  híveit 


#)  Musztafa. 

imádságra  hívja  a  pap.  Belülről  szőnyegekkel  bevonvák,  vas- 
rudakon  függő  számos  lámpával ,  melyek  közül  a  középső 
jókora  nagyságu;  a  többiek  húgycsövekhez  hasonlitanak. 

Pestről  ismét  által  mentünk  Buda  városába  *),  négy  mecset 
megtekintésére;  melyeknek  egyikében  a  jeruzsálemi  török  tem- 
plom képe  látható.  Kívül,  a  kapunál,  sziriai  nyelven  írott  mon- 
dások olvashatók,  belül,  a  kőfalba  vájott  boltocskánál,  melynél 
a  pap  ül,  a  félhold  szemlélhető. 

Keresztyén  egyházba  is  mentünk,  mely  deák  iskolául  is 
szolgál.  Kérdeztük  a  tanítót:  hogy  miféle  vallású?  s  ő  azt 
mondta,  hogy  a  mienket  követi,  azt,  melyet  Melanchthon  Fülep 
ur  tanított.  Mi  azonban  gyanúba  vettük  őket,  hogy  kálvinisták, 
mert  az  oltár  előtt  asztal  állott;  s  a  kivel  szólottunk,  azzal 
tudattuk  gyanúnkat.  Mire  ő  azt  mondta,  hogy  ők  csak  egy 
szín  alatt  veszik  az  Ur  vacsoráját. 

Aztán  megnéztünk  egy  szép  fürdőt.  Gömbölyű  kőépület, 
ólomfedélzettel;  a  falakból  meleg  viz  csurog  ki,  s  kellő  kö- 
zepén terem  van,  melyben  nyakáig  ér  az  embernek  a  hév  viz. 

Ezeken  kivül  semmi  különöst  sem  láthatni  a  városban,  s 
bizony,  nagyon  kell  fájlalni,  hogy  ezen  szép  város  disznóóllá 
és  kutyarekeszszé  vált,  mert  a  pompás  épületeknek  már  csak 
külfalaik  léteznek;  a  belső  ronda  és  dísztelen;  a  gyönyörű  er- 
kélyek és  ablakok  vagy  lerontvák,  vagy  sárral  betapasztvák. 
Dicső  egy  város  lehetett;  most  számtalan  sok  benne  a  zsidó 
és  a  török,  de  kevés  benne  a  jó  keresztyén,  mert  ezek  na- 
gyából  pápisták,  kálvinisták  és  anabaptisták.  A  törökök  itt  is, 
valamint  Pesten  és  Esztergomban  semmit  sem  építenek,  semmit 
sem  hoznak  helyre,  ha  valami  roskadásnak  indul.  Mindössze  két 
szép  kőházat  találtam;  az  egyiket  a  vásártéren  e  verssel: 

Nemo  confidat  nimium  secundis, 

a  másikat  egy  templom  megett  ilyes  felírással: 

Sic  transit  glória  mundi. 
*)■  Az  alsó  várost  érti. 

A  török  temetők  a  városon  kivül  vannak ;  mindenik  sírnál 
egy-egy  kő  van,  olyatén,  minők  nálunk  a  határkövek;  a  va- 
gyonosabbak magas,  alul  széles  s  felfelé  mindinkább  csucsuló, 
földdel  megrakott  odvas  oszlopokat  emelnek  halottaiknak.  A 
katona  sírját  kopja  jelzi.  A  törökök  majdnem  valamennyien  erős, 
ügyes  emberek,  szaladáshoz,  ugráshoz,  lövöldözéshez,  kardfor- 
gatáshoz jólértők,  különben  miveletlen,  baromi  nép,  de  mely  igen 
szives  volt  irántunk. 

20-kán  az  urak  megannyian  Pestre  hajóztak,  s  itt  veres 
márványból  épült  szép  fürdőt  vettek  szemügyre,  melyet  fűteni 
kell,  hogy  a  falból  kiömlő  viz  jó  meleg  legyen.  Visszajövet 
Budára,  itt  is  egy  szép,  nagy  és  terjedelmes,  az  imént  emii- 
tettnek módjára  épült,  ólommal  fedett  (mások  pléhhel)  fürdőt 
tekintettünk  meg,  mely  három  teremből  áll.  A  hátsónak  kö- 
zepén üreg  van,  néhány  lépcsővel,  nagy  mennyiségű  vizzel. 
Oldalt,  fenn,  szép  kutcsőből  foly  váluba  a  viz,  melynek  minden 
budai  fürdőben  nehéz  kénszaga  van. 

21 -kén  prédikáltam;  azután  megnéztük  a  budai  várkastélyt, 
mely  dicső,  hatalmas  épület  lehetett,  szépen  faragott  külcsar- 
nokokkal:  belülről  pedig  folyosó  van  szép  veres  márványból, 
magas  oszlopokkal,  s  hosszában  két  nagy  terem,  aranyozott 
padolattal  mindkettő.  Az  elsőnek  alakjai  csupa  üstök  lobogó 
tűz  felett,  s  mellettök  egy  könyv.  Ezen  terem  márványajtaja 
felett  (tudni  kell  ugyanis,  hogy  a  termek  valamennyi  ablakai 
és  ajtai  márványból  valók)  olvasható  e  felirás  : 

MAGNANIMUM  PRINCIPEM  VIGTORIA 
SEQUITÜR  1484. 

A  másik  terem  padolatján  csupa  arany  kigyó  van,  far- 
kaikkal szájaikban.  E  mellett  más  szép  terem  találtatik,  s  ajtaja 
felett  ezen  irás: 

WLADISLAVI  REGIS  HOC  EST  MAGNIFICUM 
OPUS. 

A  magyar  királyok  szépen  kifaragva ;  de  összetépett  ar- 
czulatokkal,  a  tizenkét  égi  jegy  és  szép  könyvtár  szemlélhetők 
benne.  Ebben  az  égi  testek   állása  van   lefestve,  ily  felírással: 

Cum  Rex  Matthias  suscepit  sceptra  Bohemae 
Gentis,  erat  talis  lucida  forma  coeli. 

S  ilyes  szép  terem  még  igen  sok  van;  de  mindnyáját  nem 
lehetett  megtekintenünk.  A  kaputól  nem  messze  hever  egy 
roppant  nagy  ágyú  Francziaországból,  melynek  még  nem  láttam 
párját.  Épen  a  kapu  előtt  négy;  igen  nagy;  két  ölnél  hosszabb 
ágyú  fekszik  a  fűben,  mellettök  kerekeken  számos  más.  A  bécsi 
kapu  alatt  függ  egy  nagy  óriásláb,  egy  állkapcza,  egy  kopja, 
melylyel  némi  török  egy  ekevasat  átlyukasztott,  s  nagy,  vastag 
patkó,  melyet  kettétört  vala. 

Itt  mindenki  világosan  láthatja  valóságát  az  isteni  fenye- 
getésnek, íme,  a  legpompásabb  épületek  mind  a  várban  mind 
pedig  a  városban,  mely  a  még  fennálló  kevés  maradvány  ta- 
nutétele  szerint,  pompás  és  dicső  volt  oly  annyira,  hogy  a 
gyönyörűséges  Augsburg  sem  multa  felül,  disznóólakká  lettek, 
mert  a  törökök  összetépik,  összevagdalják  a  szép  királyképeket 
a  várkastélyban;  az  ablakokat  betapasztják  sárral  agyaggal;  a 
háztetőket  lehányják  és  deszkákkal  rekesztik  el  a  bejárást. 

Június  23-án  tiz  óra  tájban  elindultunk  Budáról.  A  pasa 
harmincz  személyt  rendelt  mellénk,  kik  bennünket  Konstanti- 
nápolyig kisérjenek;  köztök  volt  a  fekete  de  nyájas  Szinánbeg, 
két  öreg  csausz  és  három  jancsár.  Először  is  Ráczkevére  ér- 
keztünk. Ezen  hosszadalmasan  nagy  mezőváros  hódol  mind  a 
törököknek  mind  a  Salm-Eck  grófoknak.  Lakosai  magyarok, 
kik  nagyobb  részt  kálvinisták,  és  ráczok;  az  utóbbiaknak  szép 
templomuk  van.  Ebben  sok  a  gyertya  és  sok  a  kép,  köztök 
az  apostolok,  és  Mária  a  kis  Jézussal  karján.  Az  oltáron 
kis  feszületek  fekszenek.  Ezen  ráczok  görög  hitvallásuak  ugyan, 
de  az  isteni  tiszteletet  pápista  módra  végzik.  A  mezővárosban 
nagy   vásár  tartatik,    melyet   a  bécsi    kereskedők    is    szoktak 

meglátogatni ;  kik  gyermekeiket  ide  küldik  a  magyar  nyelv 
megtanulása  végett. 

Más  nap  reggeli  hat  órakor  elindulván,  szép  ligetek  kö- 
zött haladtunk,  melyek  a  Duna  mindkét  partján  szemlélhetők 
s  melyeket  valamivel  alantabb  jobbról  szép  szőlőhegyek  vál- 
tanak fel.  Megállottunk  Paksnál*).  Ezen  magyar  falu  és 
erősség,  szárazon  öt  mérföldre  fekszik  Ráezkevétől.  A  magyarok 
mindenféle  étkeket  hoztak  nekünk.  Itt  töltöttük  az  éjtszakát. 

Június  25-kén  reggel  elindulván  Paksról,  mindig  szép 
ligetek  között  haladva,  melyek  tele  voltak  almákkal  és  kör- 
tékkel, tiz  órakor  Tolnánál  voltunk.  Ez  nagy  mezőváros  a  Duna 
jobb  partján;  Pakstól  öt  mérföldre.  Lakosai,  valamint  még  más  mező- 
városok és  faluk  Budán  alul,  oly  hiven  ragaszkodnak  császárunkhoz, 
hogy  noha  behódolvák  a  töröknek,  mégis  adót  fizetnek  a  császári 
felség  tárházába,  kinek  hivei  akarnak  maradni.  Vallásukra  nézve 
nagyából  kálvinisták,  részben  ariánusok.  Nincsenek  tudós  hitszó- 
nokaik ,  ezek  közül  csak  kevesen  értik  a  deák  nyelvet,  beérik  a 
magyarral.  Némi  gonosz,  orzó  és  áruló  nép  lakik  közöttök,  az  innen 
majdnem  Bolgárországig  elszórt  ráczok**),  kik  horvátul  beszélnek, 
mert  Horvátországból  valók,  kik  Pál  apostol  leveleit  hiszik,  s  kiknek 
babonájok  és  vallásuk  majdnem  olyan  mint  a  görögöké.  Ezek 
sok  keresztyént  árulnak  el,  segítenek  is  egynémelyeken  pénzért; 
jól  tudják  a  keresztyén  világba  vezető  utakat,  mutatják  is 
gyakran  a  törököknek  az  ösvényeket,  melyeken  barmokat  és 
embereket  ragadozhatni.  Minthogy  Tolnán  Nándorfehérvárig  kel- 
lett magunkat  eleséggel  ellátni,  azért  e  helyütt  töltöttük  a 
napot.  Egy  polgárnál  vacsoráltunk,  s  a  magyarok  mindenféle 
étkeket  hoztak  nekünk,  kivált  hatalmas  dunai  pontyokat,  az 
egyik  tizennégy  fontot  nyomott,  a  másik  tizenhatot,  s  mind- 
kettőnek együttvéve  három  magyar  krajczár  volt  az  ára.  Vannak 


*)  Az  utazónál:  Papis.  Verancsics  Pakosnak  irja.  A  „de  Pakos"  nemzetség 
egy  jelentésű  a  ,Paksi*val. 

•*)  Látszik,  hogy  azok  nem  voltak  serbophilusok,  kik  az  utazót  oktatgatták. 


222  UTAZÁS  POZSONYBÓL 

harmincz  fontosak  is,  igen  szélesek  és  vastagok ,  de  nem  oly 
hosszak ,  kövérségre  disznóval  is  felérők.  A  magyarok  jeles 
borról  is  gondoskodtak  számunkra.  Ok  kálvinisták.  Ezen  helység 
hitszónoka  Wittenbergben  tanult ;  de  most  betegen  feküdt  po- 
dagrában.  Beszéltem  a  káplánnal,  az  tanulatlan  volt.  A  job- 
bágyok; valamint  a  paksiak  is  mindkét  császárnak  behódolvák, 
jószivüek  és  hűségesek  voltak  irántunk. 

Június  26-kán  reggeli  négy  órakor  elhagytuk  Tolnát,  s 
ismét  szép  ligetek  között  hajóztunk.  Én  pedig,  mielőtt  a  Du- 
nának balpartján  fekvő  bajai  erősséghez  közeledtünk  volna,  sok 
malomnak  közepette,  hol  balról  megszakadnak  a  ligetek,  pre- 
dikácziót  mondottam,  Zakariás  hymnusából  indulván  ki.  Az 
ebédet  egy  szintén  balról  fekvő  falunál  költöttük  el,  melynek 
nevét  elfeledtem  feljegyezni.  Három  órakor  elindulván,  három 
puszta  templomnak  szép  romjait  közel  egymáshoz  szem- 
léltük, jobbról,  azonfelül  egy  falut,  melynek  neve  Veres- 
mart*), s  melynek  magasabban  fekvő  erőssége  szintén 
elpusztult.  Itt  épen  hajónk  orra  előtt  kilencz  ökör  általuszta  a 
Dunát.  Nemsokára  Mohács  nevü*#)  mezővároshoz  jöttünk;  s 
lévén  még  időnk,  nagyságos  uram  és  én  jó  fél  mérföldre, 
hintón  mentünk  azon  helyre,  hol  a  Magyarországban  lakott 
utolsó  király,  Lajos,  s  vele  harminczötezer  embere,  háromszáz- 
ezer törökkel  megütközött,  megveretett,  és  elveszett.  Ezen  mező 
most  részben  puszta,  részben  szántóföld.  Ottlétünkkor  hullá- 
moztak a  kalászok.  Még  láthatni  az  árkokat,  hol  az  ágyuk 
állottak,  s  hová  a  halottakat  temették.  Láttunk  innen  négy 
mérföldnyi  távolságra  egy  magas  hegyet,  merre  Pécs  fekszik, 
s  azon  túl  Mohácshoz  hét  mérföldre  Sziget.  Aztán  megtekin- 
tettük azon  helyet,  hol  Lajos  király,  midőn  az  ütközet  után 
megfutamodva,  mocsáron  átlovagolt,  vizben  halt,  vagy  inkább 


*)  Veresmord- nak  irja. 
**)  Vahitsch-nak  irja. 

megfuladt.  0  már  tul  volt  a  mocsáron ,  de  lova  visszahanyat- 
lott  vele,  s  ugy  halt  meg.  Es  ezt  egy  öreg  magyar  mutatta 
nekünk,  ki  velünk  jött  ^  s  ki  maga  is  ott  volt  az  ütközet  al- 
kalmával. 

Visszaérkezvén  Mohácsra,  a  hely  bégje  vagy  kapitánya 
velünk  vacsorált,  és  a  törökök  három  ízben  ezt  kiáltották: 
Hallá,  hallá,  halla-hü. 

Június  27-kén  hajnalban  elindultunk  Mohácsról,  s  a  berkes 
partok  között  tovább  haladva,  jobbról  egy  falut  találtunk  s 
mellette  a  Dunában  két  malmot,  aztán  jókora  magasságú  he- 
gyen egy  ócska  kastélyt;  végre  kellemes  helyhez  érkeztünk, 
puszta  templom  nagyszerű  romjaival  a  bérez  alján.  Itt  kiszál- 
lottunk,  de  rövid  mulatozás  után,  ebéd  ideje  felé  tovább  ha- 
józtunk, s  öt  órakor  azon  helyiséghez  érkeztünk,  hol  a  Stiriából 
jövő  Dráva  a  Dunába  szakad.  Valamivel  alantabb,  jobbról,  szép 
hegysor  emelkedik.  Az  éjtszakát  egy  Erdőd  nevű*)  gyönyörű 
vár  alatt  töltöttük,  mely  a  mezővárossal  egyetemben  nagyocska 
hegyen  épült,  s  honnan  tiz  mérföldre  szolgál  a  kilátás,  szép, 
nyájas,  termékeny  térségre. 

Másnap,  idején  tovább  hajóztunk,  s  reggeli  hét  órakor 
Valkovárhoz  **)  érkeztünk.  Ez  a  Dunának  jobb  partján,  hegyen 
épült,  s  elég  terjedelmes  mezővárossal  van  körülvéve.  Miután 
itt  magunkat  a  szükséges  eleséggel  elláttuk,  útközben  Valkó  és 
Atyavár***)  között  predikácziót  mondottam,  Máté  evangy.  5. 
A  fehérszínű  Atyavár  alatt  fekszik  Rácz-Ujlakf);  a  Dunaparton 
létező  romok  nyaraló  és  vadaskert  romjai;  mondják,  hogy  egész 
a  városig  terjedezett  volt  hajdanában  a  kert,  mit  a  fennmaradt 
kőfal-keritésből  is  gyanithatni. 


*)  Az  utazó  jErdeydi'-nek  irja. 
*•)  A  mai  Vukovár,  szerzőnknél:  ,Volkovar.( 
'**)  Gerlach  ,Otíavar'-nak  irja. 

f)  Gerlachnál:  ,Razisch-Oilak.' 

Újlakon  alul  fekszik  egy  puszta  vár,  melynek  neve:  Ze- 
revik*).  Az  Újlaktól  Nándorfehérvárig  terjedő  hegyláncz 
legeslegszebb  egész  Magyarországon,  szőlőkkel  és  szántóföl- 
dekkel díszes.  Az  éjt  Péterváradjánál  töltöttük,  mely  nevét 
Péter  nevű  magyar  úrtól  vette.  Bástyái,  tornyai  szépen  veszik 
ki  magokat  a  hegyen;  a  török,  mondják,  80,000  embert**) 
vesztett  alatta,  s  végre  is  nem  erőhatalommal,  hanem  kiéhez- 
tetéssel  győzte  meg  az  őrséget.  Kevés  ágyú  van  benne,  kö- 
zölök kettőn  Ulászló  neve,  egy  harmadikon  Ország  János  néhai 
szerémi  püspöké  olvasható.  Egyébiránt,  semmi  különöst  sem 
láthatni  a  várban ;  az  őrök  laktanyái  körülbelül  olyasok ,  minők 
a  Komáromban  levők. 

Június  29-kén  reggel  Karlóczhozf)  érkeztünk  s  ezen 
szép  mezővárosból  eleséget  szállitattunk  hajóinkra;  vévén  utunkat 
Zimony  felé,  délben  megállottunk  Szalankemen  nevű  városkánál  ff ) 
A  bal  parton,  hegyen,  fekszik  egy  szép  vár,  neve:  TiteL  A 
Tiszának  vize  itt  ömlik  a  Dunába.  Minthogy  az  nap  itt  ma- 
radtunk, megtekintettük  ama  városkát,  melynek  fele,  a  várral 
együtt  hegyen  emelkedik,  s  kőfallal  van  körülvéve,  s  melyben 
szép  kertek  szemlélhetök ;  másik  fele  a  hegynek  alján  terül  el, 
s  lakosai  csupa  ráczok,  kiknek  templomát  megtekintvén,  fekete 
köntösű  apáczákat  s  papokat  találtunk  benne.  Ezek  néhány 
kenyér  felett  imádkoztak,  melyekkel  aztán  nagyságos  urunknak 
a  templom  előtt  tisztelkedtek.  A  templom  az  uj  testamentomból 
vett  képekkel  van  beirva,  néhány  bálvány  nyal  is  van  feldiszitve; 
felül  gömbölyű,  minők  a  török  mecsetek  szoktak  lenni. 

Június  3 0-kán  kilencz  órakor  Nándorfehérvárhoz  érkeztünk; 
fél    mérfölddel    felébb   van    egy    falu ,    melynél    zászlaikat    és 


*)  Valószínűleg  az,  melyet  Verancsics  ,Cserög£-nek  ir. 
**)  Talán  toll-  vagy  sajtóhiba  8000  helyett. 

f)  A  szerzőnél  ,Karloiczi';  magyar  neve  ekkor  , Karom'  volt. 
ff)  A  szerző  ,Schlamikanik'-nak  irja. 

ágyúikat   rendezgették  a  naszádosok.    Ezen  városnál   szakad   a 
Krajnból  jövő  Száva  a  Dunába. 

Július  l-jén  a  béghez  mentünk,  ki  a  városon  kivül  lakik, 
agyagból  és  fából  készült,  nem  igen  szép  épületben,  mert 
pompát  ők  a  házak  belsejében  űznek,  a  jelesebb  teremeknek 
mind  falai  mind  padozata  szőnyegekkel  levén  bevonva.  A  bég 
veres  és  zöld  lombozattal  átszőtt  aranyos  köntösbe  öltözködött, 
hogy  urammal  értekezhessek  és  ebédelhessen;  körülötte  agg 
hivei  és  tanácsosai,  s  az  ajtó  előtt  kétszáz  török.  Talán  ötven 
tál  ételt  tétetett  élőnkbe,  s  ebéd  után  két  fiu  által  tánczot  já- 
ratott; de  uram  hascsikarás  miatt  kénytelen  volt  rövid  idő 
múlva  távozni. 

X~város  valamivel  szebb  Budánál,  mert  a  török  császár 
itt  szép  kőházakat  építetett,  s  mert  az  utczák  kikövezéséről  is 
gondoskodott.  A  legszebb  áruboltok  a  ragűzaiaké.  Laknak  itt 
törökök,  zsidók,  ráczok  és  ragúzaiak.  Az  utóbbiak,  pápisták 
levén,  szerzetest  tartanak  hitszónokul  A  ráczoknak  Ráczke vétől 
fogva  idáig  mindenütt  vannak  papjaik,  szerzeteseik,  apáczáik. 
Újlakon  is  van  férfikolostor,  Zimonyban  pedig  zárdák,  mind  ba- 
rátok mind  apáczák  számára. 

A  városon  belül  és  kivül  szép  kertek  vannak  a  házak 
körül.  Nevezetes  négy  épület,  melyek  kőből  és  téglából  egé- 
szen egyformán  készültek,  négyszegűek,  ólommal  fedvék,  szép, 
kövezett  piaczot  képezők.  Ezek  az  iparosok  épületei.  Kéteme- 
letesek, bennök  kamra  kamra  mellett  s  mindenikben  tűzhely. 
Ezen  házak  közül  a  legnagyobb  az,  mely  legközelebb  esik  a 
ragúzai  árusátorokhoz,  hosszú  csarnokkal  van  megtoldva,  s 
ennek  mindkét  oldalán  bolt  boltot  ér,  mindenféle  mesteremberek, 
szabók,  vargák,  késgyártók,  posztósok  stb.  számára.  Miért  is  a 
város,  lévén  számos  uj  kőházai,  melyek  keresztyén  foglyok, 
névszerint  olaszok  által  építettek,  és  lévén  szép  kertjei,  felül- 
múlja Budát,  holott  ez  mennyivel  szebb  volt  hajdanában,  midőn 
dicsőséges  palotái  még  fennállottak. 

15 

Az  emiitett  kőházakon  kivül  a  többiek  deszkákból  össze- 
toldott ,  zsindelylyel  fedett  nyomorú  lakok.  De  a  templomok, 
—  számra  tiz  —  a  fürdők,  a  lóistállók ,  a  felebbi  négy  ipa- 
rosépület; s  még  egy  ház;  melyet  a  bég  most  építet  magának 
a  város  végén,  ezt  távolból  hatalmasnak  gyanítatják,  hozzá 
járulván  még  a  vár  is,  mely  ólommal  és  pléhvel  fedett  derekas 
öt  tornyával  elég  magosán  fekszik;  maga  a  város  részben 
dombon,  részben  sik  földön  épült. 

A  várban  nem  sok  nevezetességet  találtunk,  amaz  öt  nagy 
tornyon  kivül,  melyek  belső  magvát  képezik.  Két  részre  oszlik, 
külön  bástyái  vannak  mindenik  résznek.  A  külsőnek  faházaiban 
laknak  a  katonák :  csőcselék  nép.  Innen  fahídon  jutni  a  belső 
részbe,  hol  táborszereiket  tartják.  Esztergom,  Visegrád,  Buda, 
Péterváradja  és  Nándorfehérvár  táborszereik  mind  együtt  véve 
sem  érnek  fel  az  egy  Komárom  felszerelésével.  Budán  és  Nán- 
dorfehérvárott  van  ugyan  sok  ágyú,  sok  nagy  ágyú,  de  ez 
jobbára  roncsolt  jószág,  kereke  csak  kevés  ágyúnak  van.  Ezen 
belső  várban  láthatni  néhány  pánezélt,  sisakot  stb.,  melyek  a 
mohácsi  mezőről  szállhattak  ide." 

Es  most  vegyünk  bucsut  a  szerzőtől,  ki  szárazon  tovább 
utazik  Konstantinápoly  felé,  és  mondjunk  köszönetet  neki,  hogy 
hazánkról  egynehány  érdekes  vonást  jegyzett  naplójába. 


BÉKÉS  GÁSPÁR  PÁLYÁJÁHOZ 

ÉS 

BALASSA  BÁLINT   ERDÉLYI  FOGSÁGÁHOZ 

ADALÉK 


I. 

Kornyáti  Békés  Gáspár ,  Fogarasföldének  örökös  grófja, 
Oáthori  Istvánnak,  Erdély  fejdél  mi  székeért  versenytársa,  nem  volt 
silány,  nem  volt  középszerű  emberke;  távúiról  semvoltoly  gonosz, 
oly  kegyetlen ,  minőnek  őt  Báthori  kanczellárja  Forgács  Ferencz 
nagyváradi  püspök  hirdeté  vala.  Bécsben  ugy  mint  Konstanti- 
nápolyban őt  másnak  ismerték;  s  kit  halála  után  Gálfi  János 
ártatlannak  mondott,  kire  Gyulai  Pál  őszinte  tisztelet  érzelmével 
tekintett,  s  ki  végre  szolgálatát  felajánlotta  versenytársának,  és 
ennek  hűségében  halt  meg :  arról  amúgy  hebehurgyán  ne  hozzon 
kárhoztató  Ítéletet  a  történetíró;  szabadságában  állván  egyéb- 
iránt ennek,  sőt  tisztében,  mint  hiszem,  kettejök  közül  Bátho- 
rinak  nyújtani  a  koszorút. 

János  Zsigmond  1570.  december  1 5— kén  Békést  Gyula- 
fehérvárról következő  levéllel  indította  Albert  rajnai  pfalzgrófhoz 
és  mindkét  Bajorország  herczegéhez:  „János,  fia  néhai  fenséges 
Jánosnak,  Magyar-,  Dalmát-,  Horvátországok  stb.  királyának, 
Isten  kegyelméből  Erdélynek  és  Magyarország  részeinek  fejdelme. 

15* 

Méltóságos  fejdelem ,  őszintén  kedvelt  barátunk  urunk.  Üdvez- 
letet  és  bármely  vállalatainak  szerencsés  sikert.  Indítottuk  mél- 
tóságos uraságodhoz  teljes  utasítással  őszintén  kegyelt  hívünket, 
nagyságos  kornyáti  Békés  Gáspárt,  főkamarásunkat,  tanácso- 
sunkat és  követünket,  bizonyos  és  súlyos  dolgokban,  melyek 
személyünket  illetik.  Kérjük  tehát  nagyon  méltóságos  uraságodat, 
tessék  ezen  követünket  kedvezőleg  fogadni,  annak,  mit  mondó 
leszen,  kétségtelen  hitelt  adni,  és  irántunk  való  hajlamát  sze- 
retettel nyilvánítani,  mit  részünkről  mi,  ha  Isten  is  ugy  akarván, 
életben  maradandunk,  ügyekvők  leszünk  kegyesen  megköszönni. 
Éljen  minél  jobban,  kívánjuk.  Kelt  varosunkban,  Gyulafeher- 
várban,  december  15-dik  napján,  az  Urnák  1570-dik  eszten- 
dejében. Méltóságos   uraságodnak    barátja  János    fejdelem  stb." 

Előttem  fekszik  e  levélnek  —  magában  értetik,  hogy  deák 
—  eredetije,  melyet  tudtomra  közzé  még  nem  tett  senki,  s 
melyre  Szamosközi  István,  Bocskainak  udvari  historiographusa, 
nem  mulasztotta  el  feljegyezni:  „házasság  dolga  felől  küldötte 
volt  Békést."  Ugy  van;  a  Maximilián  és  János  Zsigmond  kö- 
zött Békésnek  közbenjárásával.  1570.  augustus  16-án  Speyerben 
kötött  szerződéshez  képest,  Maximilián  bajor  sógorának,  Albert 
herczegnek  valamelyik  leánya,  névszerint  Mária,  az  idősbik, 
fogott  volna  János  Zsigmondnak  hitvesül  jutni,  s  Békés,  nem 
ugyan  december  15-kén,  az  oklevél  keletkezésének  napján,  de 
tizenegy  nappal  később,  december  26-kán  indult  útnak,  urának 
nevében  háztüznézni.  Későn;  mert  Mária  ekkor  már  Károly 
főherczeggel  járt  jegyben. 

Albert  herczeg  még  július  8-kán,  tehát  jóval  ama  szer- 
ződés kötése  előtt,  Rómából  ismeretlen  kéztől  értesítést  vett  a 
császár  szándékáról  s  figyelmeztetést  egyúttal,  hogy  a  czélzatot 
talán  legbiztosabban  az  által  háríthatná  el  magától,  ha  Maximi- 
lián másik  sógorának,  a  clevei  és  jülichi  fejdelemnek  leányát, 
Sybillát,  ajánlja  a  magáé  helyett  pótlékul.  A  herczeg  meg  volt 
lepve  a  hir  által,  s  hitelességét   is   kétségbe  vonta,  mert   csak 


ÉS  BALASSA  BÁLINT.  229 

imént  találkozott  a  császárral  Prágában,  s  az  egy  szócskával 
sem  érintette  a  tárgyat.  De  september  3— kán  kelt  levelében 
Maximilián  csakugyan  kinyilatkoztatta ;  mint  intézkedett  legyen 
Mária  jobbja  iránt.  E  házasság  —  irá  a  herczegnek  —  főtá— 
masza  azon  szerződésnek ,  melyet  elvégre  sikerült  egy  vesze- 
delmes ellenséggel  köthetni,  s  mely  általa  fenn  fog  állani, 
nélküle  meg  fog  bomlani.  Juttassa  eszébe  Albert  Ferdinánd 
császár  példáját,  ki  szintén  egyik  leányát;  a  későbbi  ílorenczi 
herczegnét  akarta  János  Zsigmondnak*)  nőül  adni.  Nehézsé- 
geit a  vallás  iránt  némitsa  el  azon  körülmény,  hogy  a  her- 
czegnő  számára  vallásának  szabad  gyakorlata  már  ki  van  kötve. 
Albert  beleegyezésétől  függ  az  összes  keresztyénség  közjava, 
nyugalma.  —  Nővéréhez,  Annához,  adott  külön  levélben  re- 
ményt látszik  táplálni  Maximilián,  hogy  ezen  házasság  által  a 
vajda  talán  megnyerethetik  a  katholikus  egyháznak;  s  más  nap 
—  september  4-kén  —  ismételve  olyas  választ  kér  a  her- 
czegtől,  „mely  a  számos  évek  óta  áhítozott  czélt  a  keresz- 
tyénséggel  megközelítéssé  elvégre u  **). 

September  8-kán  a  bajor  herczegnek  következő  válasza 
indult  útnak : 

„Hogy  a  török  császár  ezen  házasságot  s  a  rajta  sarkalló 
békekötést  megízlelhesse,  az  nem  látszik  valószínűnek  előttünk. 
Ha  pedig  innen  okot  merítene  magának  Erdély  erőszakos  el- 
foglalására, mily  nyomorúságra  jutna  leányunk  e  házasság 
következésében,  mily  kárt  vallana  az  összes  keresztyénség 
miatta!  Es  tegyük  fel,  hogy  ingatag  ember  lévén  az  Erdélyi, 
újból  a  törökhöz  pártol,  mily  helyzete  volna  akkor  leányunknak 


*)  Hurter,  kinek  kivonatából  ismerjük  e  levelet,  azt  irja  ugyan:  „Johann 
Sigmunds  Vater",  de  Hurter  ur  roszul  olvasott,  mit  a  herczegnek  alább  követ- 
kező válasza  bizonyit,  nem  is  emlitve,  hogy  köztudomásra  Johanna  főherczegnőt 
Ferdinánd  két  izben  is  nőül  igértette  János  Zsigmondnak. 

**)  Hurter,  Geschichte  Kaiser  Ferdinands  und  seiner  Aeltern,  Schafhausen, 
1850,  I.  k.  162  1. 

a  pogányok  és  istentelen  eretnekek  közepette,  kiktől  hemzseg 
tudnivalók  épen  ama  tartomány.  Felséged  tudja,  minő  átkos  eret- 
nekség, az  unitáriusoké,  harapódzott  el  lakosai  között,  mely  reá, 
az  Erdélyire  is  elragadt;  tudja,  hogy  azok  dicsekednek  s  joggal 
dicsekedhetnek,  miszerint  átkos  tanuk  és  az  alkoran  között  pa- 
rányi különbség  is  alig  van.  Aztán,  rabszolgájának  mondja  a 
török  császár  az  Erdélyit;  arról  pedig  nem  is  szólok,  hogy 
ama  tartomány  módfelett  mh életlen,  hogy  ő,  az  Erdélyi,  nem 
örvend  a  legtisztesebb  származásnak,  hogy  teste  egy  nagy 
betegség.  S  ily  istentelen  viszonyok,  ennyi  és  ilyetén  nyo- 
morúság közé  taszítsuk  én  és  hitvesem  leányunkat?  Fel- 
séged ugyan  kilátást  nyit  nekünk,  hogy  a  kedves  gyermek 
nem  fog  a  katholikus  hitvallás  gyakorlatában  megháborítatni ; 
de  mi  ezt  lehetetlennek  tartjuk;  mert  találkozhatik-e  ember- 
séges, akár  egyházi,  akár  világi  katholikus,  ki  nem  vonakodnék 
efféle  emberek  között  maradni?  Való  igaz,  hogy  boldog  emlé- 
kezetű Ferdinánd  császár  idejében  neki,  az  Erdélyinek,  felséged 
egyik  nővére  Ígérteiéit  hitvesül;  de  akkor  még  egészen  más 
volt  mind  az  ő  állása,  mind  országáé.  Akkor  a  török  még 
nem  volt  oly  gyilkos  szomszédja  Erdélynek,  mint  jelenleg; 
akkor  ő,  az  Erdélyi,  még  fiatal  volt,  vallásában  még  nem  oly 
annyira  elvetemedett,  a  tanácsosok,  kik  környezték,  tisztesebbek 
voltak  s  egészségi  állapotja  is  elütött  a  jelentől:  akkor  még  más, 
még  jobb  kormányhoz  lehetett  remény"  #). 

Maximilián  ugyan  Speyerből  september  30-án  sógorához 
adott  újabb  levelében  reményét  fejezte  ki,  hogy  a  tárgynak 
nyugalmasabb  átgondolása  után  majd  más  véleményben  leszen 
a  herczeg,  de  szint  ekkor  a  császárnak  testvére,  tehát  Má- 
riának anyai  nagybátyja,  az  akkor  harminczegy  éves  főherczeg, 
Károly  is  fellépett  mint  kérő,  s  a  bajor  sietett  leánya  kezének 
odaígérésével.  így  lőn  Mária  a  stájer  Károlynak  jegyesévé  s  a 


*)  Hurter  az  id.  h.  581—584. 

szent-széktől  nyert  engedély  után  nejévé ,  igy  lőn  az  unitárius 
erdélyi  fejdelemnek  szánt  ara  II.  Ferdinándnak  anyjává  s  azon 
befolyása  által,  melyet  fiára  gyakorlott,  az  elienreformatiónak 
előbb  Stájerországban  s  a  kapcsolatos  tartományokban,  majd  az 
összes  monarchiában  nagyobb  kisebb  fokig  eszközlője. 

A  bajor  herczegnő  eljegyzése  csak  januarius  végén  jutott 
Békésnek  tudomására,  midőn  az  akkor  Prágában  volt  császárhoz  ér- 
kezett. S  ez  most, mint  ama  római  ismeretlen  óhajtotta,  csakugyan 
másik  unokahugát,  Sybillát,  a  clevei  fejdelem  leányát  ajánltatta 
János  Zsigmondnak,  kit  egyébiránt  rútnak  s  a  németen  kivül 
más  nyelvet  nem  értőnek  irt  le  hallomás  szerint  a  követ *). 
Ezen  házasság  bekövetkezésének  reményében  cseréltettek  ki  Prá- 
gában a  múlt  évi  szerződést  megerősítő  oklevelek  s  adta  ki 
Maximilián  Bécsben  1571.  martius  10-én  abbeli  kötelezvényét, 
hogy  azon  esetre,  ha  János  Zsigmond  vagy  örökösei  Erdély 
birtokától  elejtetnének,  —  értsd:  ha  a  német  császárhoz  állásuk 
miatt  a  Porta  haragjának  súlyát  érzenék  —  Oppelnt  és  Ra- 
tibort  Sziléziában  nyerjék  kárpótlásul. 

Négy  nappal  utóbb,  1571.  januarius  1 4-kén ,  az  utolsó 
Zápolya  életének  véget  vetett  a  nehézkór. 

ii. 

Maximilián  Békést  már  korábban  arról  biztosította ,  hogy 
János  Zsigmond  magvaszakaclásának  esetében  őt  fogja  a  rendek 
által  vajdául,  Erdélyt  a  magyar  király  nevében  kormányzó  vaj- 
dául választatni.  Hogy  ez  megtörténhessék,  Békésnek  János 
Zsigmond  halála  után  nyomban  haza  kellett  volna  sietnie,  de  ő 
azt  nemcsak  nem  cselekedte,  hanem  még  két  hónappal  később 
is,  még  a  vajda  választására  kitűzött  napon  is,  miért,  miért 
nem,  Bécsben   időzött.    A   mit   ellenkezőt    olvasunk   Forgácsnál 


*)  Forgács  Ferencz,  rerum    hung.    sui    temporis    Commentarii,    Pozsony, 
1788,  a  630.  lapon. 

és  másoknál,  az  tévedés,  s  az  elsőnél  a  valónak  talán  szán- 
dékos elferdítése.  Egyes  hadcsapatok  mozgalmai  Magyarországon 
arra  látszottak  mutatni,  hogy  Maximilián  csakugyan  befolyást 
akart  gyakorolni  a  vajdaválasztás  irányára.  „Minket  csoda  hí- 
rekkel értetnek  —  irá  1571.  április  6-kán  Budavárból  Musz- 
tafa  pasa  török  császári  helytartó  Pozsonyba  Verancsics  Antal 
magyar  királyi  helytartónak  —  hogy  Erdélyhez  közel  való 
várbeli  kapitányoknak  meghaltátok  volna,  hogy  valami  inditást 
tennének  Erdélyre.  Azon  kérünk,  hogy  a  vérbelieknek,  főképen 
Erdélyhez  közel  valóknak  erősen  megparancsoljátok,  hogy 
vesztegségben  legyenek,  miért  hogy  Erdély  is  az  mi  kegyelmes 
fejdelmünk  jószága.  Ha  az  szándékok,  hogy  valami  háborúságot 
indítsanak,  bizonyába  semmit  vele  nem  nyernek,  mert  hiszszük 
bizonynyal,  hogy  egy  hónapot  nem  ér,  Erdély  határába  ötven 
azvagy  hatvan  ezer  tatár  beérkezik;  más  az,  hogy  ismeg  az 
erdélyiek  az  mi  kegyelmes  fejdelmünk  jóakaratjából  önnön- 
maguk között  az  urak  közzül  választottak  fejdelmet  közöttök 
magoknak,  kik  ő  felségét  mindenben  hiven  akarják  szolgálni. 
Azért  ha  mit  inditnak  is,  magoknak  tesznek  kárt  vele"  *). 

Az  erdélyi  rendek  1571.  április  l-jén  Gyulafehérvárit 
tartott  gyülekezetökből  május  17-kére  tűzték  ki  a  fejdelem- 
temetési és  fejdelemválasztási  gyűlés  megnyílását.  De  ugy  lát- 
szik, valamint  Békés  Bécsben,  ugy  somlyai  Báthori  István 
nagyváradi  főkapitány  Konstantinápolyban  ideje  korán  ügyeke- 
zett  magának  biztosítani  Erdély  fejdelemségét  azon  esetre,  ha, 
mint  előre  volt  látható,  János  Zsigmond  rövid  idő  alatt  mag- 
talanul fog  kimúlni.  Ezen  előzmény,  valamint  a  szintén  április 
l-jén  hozott  s  6-kán  a  beglerbegnek  már  bejelentett  végzés, 
hogy  Báthori  István  testvérbátyjára,  Kristófra,  bízatott  fegyveres 
kézzel  őrködni  a  rendek  szabad  választási  joga  felett,  Musz- 
tafa   pasával    már    eldöntöttnek   látatta   a  fejdelemség  kérdését. 


■)  Verancsics  Összes  munkái,  II.  k. 

Maximilián  is  óvakodott  most  erőszakos  eszközökhez  nyulni; 
s  Csáky  Mihálytól  János  Zsigmond  hatalmas  kanczellárjától  és 
Hagymási  Kristóftól  János  Zsigmond  néhai  bécsi  követétől  várta 
saját  és  illetőleg  Békés  igényeinek  oltalmát.  Összegyűlvén  a 
rendek;  május  23-kán  sírjába  fektették  elholt  urokat*),  24-kén 
fennállásukra  czélzó  több  rendbeli  végzést  hoztak  **).,  az  nap  a 
fejdelem  választás  ügye  is  kerülvén  szőnyegre.  „Miért  hogy 
római  császár  ő  felségünk  —  irá  Hagymási  Kristóf  1571.  május 
27-kén  Gyulafehérvárról  Lisztius  János  veszprémi  püspöknek  és 
magyar  kanczellárnak  —  csekély  személyünkre  és  vékony  erőnkre 
bizta  vala  ez  országbeli  dolgainak  pártolását,  ám  szólottunk 
még  az  gyűlés  előtt  cancellarius  urammal;  ki  mondja  vala;  hogy 
igenis  jól  tudja ,  miképen  egyezett  volna  meg  megholt  király 
fia  római  császár  ő  felségével,  ki  dologban  Békés  Gáspár  uram 
járt ^  kinek  ugy  is  kéne  lennie;  de  bizonytalan  lévén  ez  vége- 
zéseknek  kimenetele;  ország  eleibe  az  megholt  király  ezt  soha 
nem  is  bocsátotta;  nem  is  merte  bocsátani  soha;  mert  megsej- 
dítvén ezt  ez  ország,  főképen  magyarországi  urak  és  ez  or- 
szágbeli nemesség^  nagyon  rajta  jártak  ő  felségének  a  király 
fiának;  hogy  ez  országot  hatalmas  török  császár  oltalmától  meg 
ne  foszsza  és  haragjának  ki  ne  tegye;  de  voltak  olyanok  is; 
kik  kéz  alatt  az  hatalmas  portához  j  ámítanak."  Igaz  is;  hogy 
az  urak  az  megirt  végezésekről  semmit  sem  akarnak  tudni; 
mondván:  hogy  az  hatok  megett  csináltatott  és  koholtatott. 
Lön  is  nagy  zúdulás  az  gyűlésnek  első  napján.  Voltának  Békés 
Gáspár  emberei  is,  kit  tapasztaltunk  magunk  is.  Véget  vete  ez 
zavarnak  Csáky  uram;  bejön  az  gyűlés  közibe  az  testamen- 
tummal  és   az  hatalmas  császár   levelével;  melyet   az    megholt 


*)  Egykorú  naptári  jegyzet,  Schuller  által  az  Archív  zur   Kundé  Sieben- 
bürgens  H-dik  kötetében  közölve. 

**)  ,Az  nemes  uraknak  stb.  közönséges  végzések,  melyet  Gyulafejérváratt 
ez  jelen  való  pünkösd  havának  24-dik  napi  gyűlésiben  1571-dik  esztendőben 
egyenlő  akarattal  végeztének'  stb. 

király  fia  életében  még  irt  vak,  parancsolván  és  megen- 
gedvén az  szabad  választást,  mely  utolsónak  nyers  szóval 
való  felolvastatását  praetendálván  az  gyűlés,  csend  leve,  min- 
deneknek szeme  az  Báthori  uramokra  veté  magát,  miérthogy 
csendesen  ültének  az  öreg  ajtó  felé.  Ezeknek  utána  késő  levén 
már  az  idő ;  nagy  sebbel  lobbal  luki  haza  mene.  Jőve  pedig 
hozzám  cancellarius  uram;  mondja:  „Próbálja  meg  te  kegyelmed 
holnap  az  végzések  dolgát;  de  fejét  jól  felkösse;  mü  az  mit 
ez  végzésekről  tudunk ;  azt  csak  mint  az  megholt  kegyelmes 
urunk  cancellariusa  tudjuk;  mü  soha  az  országnak  arrul  számot 
nem  adhatunk;  nem  is  adunk  soha;  az  mit  megholt  kegyelmes 
urunknak  tetszett  cselekedni;  lássa  ezt  Békés  Gáspár  ő  ke- 
gyelme, az  ki  ebben  járt,  most  is  fut;  fárad  ott  künn,  de  fej- 
delmi  kontyot  azért  még  nem  vágunk  fejére."  Másnap  —  május 
25-kén  —  alig  valának  együtt;  ime  minden  további  vita  és 
szó  nélkül  kikiálták  Báthori  István  uramot,  az  somlyait;  főúr 
öreg  nemzetet  vajdának;  de  Csáky  uramot  ez  nap  nem  lát- 
hattuk" *). 

A  mely  nap  e  levél  Gyulafehérvárról  Bécsbe  indult,  az  nap 
Békés  Gáspár  Bécsből  Konstantinápolyba  irt  Benkner  Márk  er- 
délyi szásznak,  ki  álpénzkoholás  miatt  kénytelen  volt  hazáját 
odahagyni,  s  ki  hitét  is  odahagyván,  mint  Amhát  bég,  egyik 
tolmácsa  volt  a  Portának.  Békés  őt  talán  már  Erdélyben  is- 
merte; talán  csak  akkor  lépett  vele  választott  rokonságra,  akkor 
jött  vele  érintkezésbe;  midőn  a  közelebb  múlt  években ;  János 
király  őt;  Békést;  mint  huzamos  ideig  a  török  szövetség  buzgó 
pártolóját;  előbb  Szolimánhoz,  majd  Szelimhez  inditá  vala  kö- 
vetképen. A  levél  ekkép  hangzik:  ,Az  én  uramnak,  atyám- 
fiának, Amhát  bégnek,  az  hatalmas  császár  hiv  rabjának  adassék 
az  levél.  Köszönetömet;  magam   ajánlását   irom    kegyelmednek; 


#)  Gr.  Kemény  József  és  nagyajtai  Kovács  István:  Erdélyország  történetei 
tára,  Kolozsvár,  1837,  I.  k.  106.  s  következő  1. 

mint  uramnak,  atyámfiának.  Istentül  mindön  jó  szerencsét,  hosszú 
életöt  és  jó  egészségöt  kevánok  kegyelmednek.  Szerető  atyámfia, 
Amhát  beg,  tudja  azt  kegyelmed,  minemű  atyafiusággal  te  ke- 
gyelmed igyérte  énneköm  magát;  kérőm  kegyelmedet,  mint 
uramat,  szerelmes  atyámfiát,  hogy  te  kegyelmed  ne  hagyjon, 
hanem  te  kegyelmed  fogja  ugyan  szive  szerént  az  dolgot.  Ke- 
gyelmed tudja,  kiknél  kell  töreködni,  kegyelmed  forgódjék  és 
töreködjék  szorgalmatosan  az  dologban.  Ha  az  kegyelmes 
Úristen  megkönyörül  rajtam  és  jó  végre  viszi  az  dolgot,  meg- 
látja kegyelmed,  hogy  az  mint  megmondtam,  jó  atyádfia  leszök. 
Én  Istennek  utána  Memhet  bégre,  Musztafa  bégre*)  és  te 
kegyelmedre  biztam  ott  az  dolgot.  Az  mit  énvelem  míeltök, 
magatokkal  míelitök  atyámfiai.  Tartsa  meg  az  Úristen  kegyel- 
medet mindön  jóban.  Ez  levél  költ  Bécsben  27.  napján  pün- 
kösd havának.  1571.  Kegyelmed  atyjafia  Békés  Gáspár  m.  k.1**) 

III. 

Báthori  István  igen  ügyesen  viselte  magát  Maximilián  irá- 
nyában. Nyomban  megválasztatása  után  Hagymásit  magához 
hiván,  monda  neki:  „Tüstént  írunk  római  császár  urunk  ő  fel- 
ségének; legyenek  kegyelmetek  csendesen,  mert  mii  bizony 
soha  ellenségi  nem  leszünk  római  császár  ő  felségének  és  az 
keresztyénségnek ;  az  mi  történt,  annak  okai  nem  vagyunk; 
látta  kegyelmed  is,  mikép  történtek  az  dolgok;  ez  mostani  ve- 
szedelemben és  az  töröknek  közel  voltában  hazánkat  vérbe, 
nyomorúságba,  pusztulásba  nem  vethetjük;  az  elmultakat  csak 
az  idő  pótolhatja  ki."  Bizalmaskodó  magaviselete  által  Hagy- 
másit épen  magához  hódította  az  uj  fejdelem.    Halljuk,  Báthori 


*)  Mindketten  magyar  renegátok  és  portai  tolmácsok. 
**)  Eredetiből.  Rajta  Benkner  kezétől  következő  jegyzés:  ,Mein  líeber  Herr 
Vetter.  Damit  dass  Ihr  mir  desto  fester  glauben  megt,  do  schick'  ich  Euch   ein 
Brief,  den  mir  der  Herr  Békés  noch  geschickt  hat  von  Wien.'  (Leszakadt  pecsét 
helye)  ner  m.  p. 

uram  főembereit  küldi  ő  felségéhez  —  irá  amaz  Maximilián 
kanczellárjának  —  hiszünk  is  neki,  mert  jámbor,  istenfélő 
nemzetség. 

S  Báthori  csakugyan  megesküdött  Maximiliánnak,  ,hogy 
neki,  mint  legkegyelmesebb  urának  és  utódainak,  tudniillik  Ma- 
gyarország törvényes  királyainak  hive  leend;  s  hogy  vajdai 
tisztét,  a  hűségére  bizott  jószágokkal  és  várakkal  egyetemben, 
mihelyest  ő  császári  királyi  felsége  azokat  visszakövetelő  leszen, 
Maximilián  vagy  biztosai  kezéhez  adandja'*).  A  császárt  ezen 
fogadása ;  a  bécsi  udvar  katholikus  urait  azon  Ígérete  által 
nyerte  meg  magának,  hogy  még  a  múlt  évben  fogadván  be 
Nagyváradra  a  jesuitákat,  ezeknek  innen  Erdélybe  nyitva  álland 
az  ut. 

A  dolgok  ez  állásában  Békésnek,  az  unitáriusnak,  csillag- 
zata Bécsben  is  halványodni  kezdett,  ügy  látszik,  még  azon 
reménynyel  indult  az  1571-diki  nyáron  Erdélybe,  hogy  vala- 
mint Ferdinánd  idejében  Dobó  mellett  Kendi  is  volt  vajda,  ugy 
Báthori  mellett  ő  is  fog  Maximilián  vajdája  lehetni  Erdélyben. 
De  ide  érkezése  után  röviddel  hívságosnak  mutatkozott  e  re- 
ménye: a  ki  oly  erős,  oly  biztos  kézzel  fogta  a  gyeplőt;  mint 
Báthori,  az  nem  lehetett  hajlandó  valakivel  osztozkodni  a  főha- 
talomban.  Boszuságában  fogarasi  várába  zárkózott  Békés;  s 
a  mi  csak  kitelhetett  tőle,  elkövetett  mindent,  hogy  Báthori 
bukását  Erdélyben,  Bécsben,  a  Portánál  eszközlésbe  vegye.  A 
fejdelem  őt  ez  úttal  is  megelőzte,  1573-ban  Fogarast  elfoglal- 
tatta, magát  Békést  Magyarországba,  s  innét  Bécsbe,  Prágába 
szalasztotta.  Mint  ügyekezett  Békés  magának  ekkor  a  Porta 
oltalmát  kiérdemelni,  s  mint  szedetett  rá  Szokoli  Mehemed 
nagyvezir  által,  —  ha  ugyan  hitelt  adott  ennek  —  arról  másutt 
s  mindenesetre  más  alkalommal  fogok  szólani.  Most  és  e  helytt 
elégséges    annyit    mondanom,  hogy    Maximilián    őt   kéz    alatt 


:)  Pray  kéziratai,  H.  58.  Bethlen  Farkas,  II.  k.  212.  s  következő  1. 

segítette,  mert  a  függetlenségre  törekvő  Báthoriban  jelenleg 
már  lehetetlen  volt  azt  fel  nem  ismernie,  ki  röviddel  utóbb  még 
a  lengyel  királyi  koronáért  is  diadalmasan  versenyzett  vele;  s 
hogy  a  Porta  Békés  czélzatainak  ellenére  Báthorit  a  budai  és 
temesvári  beglerbegek  oltalmáról  biztosította. 

„En  a  Portát  mindaddig  sürgettem  császár  ó  felsége  en- 
gedelméből  —  irá  Békés  1575.  május  3-án  meghittjének  Radák 
Lászlónak  Prágából  Erdélybe  —  hogy  Istennek  kegyelmessé- 
géből  onnét  engedelmünk  vagyon,  hogy  én  ti  kegyelmetekhez 
bemenjek  az  országba,  és  hogy  a  vajdát,  ha  Istennek  akaratja 
leszen,  vagy  kezünkbe  vegyük,  avagy  az  országból  kiűzzük, 
és  én  az  országban  maradjak.  Ugyanazt  mondta  a  fővezér  pasa : 
Jól  értjük  mi,  hogy  az  ország  szereti  Békést,  a  vajdát  penig 
igen  gyűlöli;  azért  legyen  ember,  ha  országot  akar  birni,  azért 
támadjon  reá  az  ebre"*).  Es  tizenegy  nappal  később,  május 
14-kén  ugyancsak  Prágából  s  ugyancsak  Radáknak  ezeket  irja : 
„0  felségének  az  tetszik  ez  dologban,  hogy  én  mindjárást  alá- 
menjek innét,  és  ott  alatt  Kassa  mellett  várjam  az  ti  kegyel- 
metek válaszát  ez  dolognak  hamarabb  voltáért;  mert  igy  igen 
késedelmesnek  itéli  ő  felsége,  hogy  én  még  itt  várjam  a  ke- 
gyelmetek válaszát.  Azért  bizott  uram,  barátom:  én  menten 
megyek  alá,  és  ott  várom  a  kegyelmetek  válaszát  oly  helyen, 
hogy  senki  egyéb  nem  tudja  Ruber  uramnál  (Maximilián  kassai 
főkapitánya),  a  hol  én  leszek  Kassa  mellett." 

Alá  is  ment,  mint  szándéka  vala,  s  Kassánál  több  ma- 
gyarországi ur  és  főbb  nemes  találkozott  vele,  köztök  az  akkor 
huszonnégy  éves  Balassa  Bálint,  János  királyi  főkamarásnak  az 
ország  egyik  hatalmas  dynastájának  fia,  ki  már  azelőtt  három 
évvel  „Beteg  lelkeknek  való  fives  kertecske"  czim  alatt  igény- 
telen verskoszorut  bocsátott  közre,  s  kiben  a  magyar  költészet 
történetirója  most  a  tizenhatodik  század  lyrájának  legmagasztosabb 


*)  Erdély  történelei  tára,  I«  k.  113.  I.;  hibásan  az  1573-dik  évhez. 

képviselőjét  szemléli.  Musztafa  budai  pasa,  tudomására  jutván 
Békés  híveinek  előbb  Kassán,  majd  Szatmárit  gyülekezése,  1575. 
június  30-án  ekkép  irt  Báthori  Istvánnak:  „Tekintetös  és  nagy- 
ságos urnák,  somlyai  Báthori  Istvánnak,  Erdélyországnak  nömös 
gondviselőjének,  nekünk  tisztölendő  barátunknak.  Mi  Musztafa 
pasa  az  hatalmas  török  császárnak  főheltartója  Budán,  és  gond- 
viselője Magyarországnak.  Tekintetes  és  nagyságos  ur,  nekünk 
tisztölendő  barátunk,  köszönetünk  és  magunk  ajánlásának  utána. 
Bizonynyal  értjük  azt  mi,  hogy  az  némöt  párt  mind  napról 
napra  gyüleközik  és  szaporodik,  kiknek  gyülésiknek  bizonyos 
okát  még  ennyi  ideig  is;  minékünk  bizonynyal  meg  nem  jelönté 
nagyságod,  jóllehet  más  által  mi  megért öttük,  hogy  midőn  aka- 
ratjok  az  volna,  hogy  Erdélyben  beférkőznének,  mi  penig  az 
mi  kegyelmes  fejdelmünk  parancsolatjához  tartván  magunkat, 
minthogy  az  mi  kegyelmes  fejdelmünknek  Erdélyország  saját 
jószága:  mi  mindön  órában  a  mi  birtokunk  alatt  valókkal, 
mindön  hadi  szerszámunkkal  készek  vagyunk  az  ü  felsége  jó- 
szágának megoltalmazására ;  azért  ha  szükségösök  leszönk, 
minekönk  idején  adja  tudtunkra  nagyságod;  mert  ha  késén  adja 
nagyságod  tudtunkra,  nem  találunk  alkalmatosságot  benne,  hogy 
hörtelen  mehessünk ;  hol  penig  Erdélyországnak  csak  egy  kövét 
azok  elfoglalják,  jól  tudja  nagyságod,  mint  nem  veheti  az  mi 
kegyelmes  fejdelmünk  jó  nevön  nagyságodtul,  és  mi  követközzék 
belőle,  kinek  nem  mi,  hanem  nagyságod  leszen  oka,  hogy  ennyi 
ideig  is  azoknak  gyülésöket  hallogattad  és  hirré  nem  tötted. 
Isten  nagyságoddal.  Dátum  Budae,  30.  die  Junii  1575"*). 

Békés  ekkor  már  Désnél  táborozott  a  nagyobb  és  kisebb 
Szamos  egybeömlésénél,  honnan  késedelem  nélkül  Tordához 
szállott.  A  mely  nap  Tordára  érkezett,  az  nap  lovagolt  be 
Gyulafehérvárra  Báthorihoz  két  századmagával  Hagymási  Kristóf. 
Az  ildomos  ember    megjelenése    erős    reménynyel   töltötte  el  a 

*)  Eredetiből. 

fejdelmet,  hogy  a  rendeknek  csak  kisebb  része  fogja  Békés 
ügyét  támogatni;  s  csakugyan  más  nap  ezer  szász  is  csatla- 
kozott  Báthorihoz  Helwig  Ágoston  szebeni  polgármester  vezérlete 
alatt.  Komis  Gáspár  huszti  kapitány  is  hozzá  sietett  lovasaival 
—  irja  Bethlen  Farkas  —  hanem  Erdély  szélein  Balassa  Bá- 
lintra bukván,  megütközött  vele,  s  katonáit  ugyan  elszélesztette, 
de  maga  sebet  vévén ,  nem  juthatott  el  a  vajdához  7  Balassa 
pedig  amúgy  elhagyatva  szerteszét  barangolván,  Hagymási  em- 
bereire bukkant;  kik  öt  megsebesítették,  fogságba  ejtették,  s  a 
vajdához  hurczolták. 

ív. 

Tudjuk,  hogy  Békés  Kerelő-Szent-Pálnál  a  Maros  mellett 
1575.  július  10-én*}  Báthori  által  megveretett,  és  tudjuk, 
hogy  a  diadalmas  fejdelem,  az  1575.  Jakab  napján  Kolozsvárit 
megnyílt  országgyűlés  által  halált  mondatott  a  menekültekre, 
köztök  magára  Békésre,  s  halált  a  főbb  foglyokra.  Balassát 
megkímélte;  talán  mert  volt  idő,  midőn  szorosabb  barátságban 
állott  atyjával,  talán  mert  az  észnek  és  szívnek  gazdag  ado- 
mányaival felruházott  ifjú  a  genius  büverejével  őt  lefegyver- 
zette;  és  mindenesetre  azért  is,  mert  Balassa  nem  lévén 
Erdélyből,  nem  a  részekből  való:  hitszegésről,  árulásról  vala- 
mint nem  vádoltathatott,  ugy  abban  nem  marasztalhatott  el. 
Báthori  mindamellett  őt  egyelőre  fogságban  tartotta,  s  iránta 
Amurat  szultán  1575.  december  1 7-kén  következő  levelet  bo- 
csátott Erdély  fejdelméhez:  „A  közelebb  múlt  napokban  adtunk 
levelet  hozzád,  melyben  meghagytuk,  hogy  Balassa  fiát  és 
Sárközi  Mihályt  a  Békés  háborújában  elfogott  egyéb  rabszol- 
gákkal egyetemben  küldjed  magasságos  portánkra.  Te  pedig 
hozzánk    küldött    leveledben    azt    válaszoltad:    hogy    a   Békés 


*)  A  Wagner  által  közzételt  szepesi  krónika  szerint  ugyan  július  9-dike 
lett  volna  az  ütközet  napja,  de  erdélyi  egykorú  jegyzet  ezt  július  tO-kére  teszi. 

háborújában  elfogott  valamennyi  rabszolga  áruló  volt;  miért  is 
megannyi  halállal  lakolt  az  egy  Balassa  János  fián  kivül,  kiről 
irod,  hogy  halálos  sebben  nyavalyog.  Ez  okon  most  rabszol- 
gáink közül  hozzád  küldjük  Amhád  csauszt,  komolyan  meg- 
hagyván neked,  hogy  mondott  Balassa  János  fiát  és  Sárközi 
Mihályt  a  Békés  háborújában  elfogott  többi  rabszolgákkal  egye- 
temben ,  küldd  azonnal  magasságos  portánkhoz,  máskép  nem 
cselekedvén  és  semmi  mentséghez  nem  nyúlván  ,  mint  melynek 
különben  is  nem  lészen  helye  előttünk.  Mert  tudjad;  hogy  ma- 
gasságos portánknál  azokra ,  és  különösen  Balassa  János  fiára 
szükségünk  van,  nagy  szükségünk.  Ehhezképest  jelen  paran- 
csolatunk értelmében ,  elmellőzvén  minden  mentséget,  el  ne 
mulaszd  mondott  csauszunkkal  a  mondott  rabszolgákat  magas- 
ságos portánkhoz  küldeni.  Másként  nem  cselekedvén.  Kelt 
Konstantinápolyban,   1575.  december   17-én"*). 

Szót  fogadni,  annyi  lett  volna  Báthori  részéről,  mint  fel- 
ségjogáról lemondania,  magát  a  Porta  rabszolgájának  vallván, 
kinek  őt  Konstantinápolyban  amúgy  is  ezimezgették.  Ez  okon 
Szokoli  Mehemed  nagyvezirhez  levelet  adott  az  erdélyi  fejdelem : 
„Az  hatalmas  császár  és  te  nagyságod  levelét  megküldte  az 
tömösvári  pasa;  parancsolja  nekem,  hogy  Balassa  János  fiát, 
egyéb  főrabokkal,  az  kik  volnának,  beküldeném  az  hatalmas 
császár  portájára.  En  mint  hiv  rabja  és  engedelmes  szolgája 
mindenbe  az  hatalmas  császárnak  és  te  nagyságodnak,  akarám 
tudására  adni  nagyságodnak,  hogy  az  Balassa  János  fia  itt 
kézben  vagyon,  de  ezenkívül  főfogoly  semmi  nincs,  mert  az 
harcznak  utána  is,  az  melyek  Békéssel  áruitatásba  és  prakti- 
kába részesek  és  főinditó  okai  voltak,  azokat  levágattuk  az 
többinek  példájáért.  Az  bódog  emlékezetű  Szuliman  császár 
jeles    főrabokat,     kikel      szablyájával,    hatalmával    megfogott: 


*)  Gerlach  István  (Ungnad   Dávid  magyar  királyi  követ  udvari   papjának) 
naplójából,  hol  jelen  levél  deák  fordításban  közöltetik. 

Nádasdit,  Prini  Pétert ,  Bornemissza  Farkast,  Bebék  Györgyöt 
az  megholt  János  királynak  és  atyjának  megadta,  kiből  nagy 
tisztessége  és  jó  hire  nevekedett  az  magyar  nemzet  közt,  látván 
az  hatalmas  császár  hozzá  való  kegyelmességét  és  tekintetű 
Hogyha  penig  engemet  te  nagyságod  reá  kénszerit,  hogy  be- 
küldjem,  szidaimas  leszen  köztök  az  én  nevem,  és  minden 
tekintetek  elfordul  énrólam.  Ha  valamely  ez  idevalókba  foglya 
esik,  soha  semmiképen  meg  nem  szabadithatom,  most  is  penig 
egy  főszolgám  Barbély  György  fogva  vagyon  nálok:  ha  ez 
nem  volna,  mi  nem  törekednénk  efféle  árulók  mellett.  —  Ez 
is  előttem  áll,  hogy  nekönk  keresztyéneknek  hötönk  ellen  va- 
gyon, és  az  megholt  fejedelmek  is  soha  egy  rabot  sem  köldtek 
Portára,  sőt  sokat  szabadítottak,  és  abból  jó  hirt  nevet  vöttek 
és  szeretetet  mindenektől.  Könyörgök  azért  te  nagyságodnak, 
tekintsen  kegyelmesen  az  én  könyörgésemre  és  mentsen  meg 
engem  ez  nagy  gyalázattal ;  mindazáltal  mindenekbe  az  hatalmas 
császár  és  te  nagyságod  jóakaratja  legyen.  Mikor  egy  szolgánk 
az  Balassi  fiát  megfogta,  egy  bottal  ütötte  volt  agyon  (értsd: 
agyba),  kibe  megsüketült,  és  az  kórság  is  gyakorlatossággal 
üti  el;  úgyannyira  vagyon,  hogy  sem  élhet  sem  halhat"*). 

v. 

De  honnan  eredhetett  a  Portának  rendkívüli  neheztelése 
az  ifjú  Balassára?  fogja  kérdeni  egynémelyik  olvasóm.  Felelet: 
A  Porta  Jánost,  az  atyát,  akarta  sújtani  Bálintban,  a  fiúban. 
—  Jánosnak  kékkői  vára  hatalmas  börtönnel  volt  ellátva,  s  e 
börtönben  néhány  nevesebb  török  rabnak  jutott  hely.  Tiszttar- 
tóját Pintér  Benedeknek  hittak,  kit  színre  pénzeinek  elsikkasz- 
tásáról  vádolván,  békóba  veretett  s  a  török  rabok  börtönébe 
vettetett.  Pintér  itt  kegyetlennek,  irgalmatlannak  szidta  urát,  s 
fogoly  társait   arra  bírta,  hogy   közülök   egy   kikérődzkedvén, 


*)  Eredetiből  (fogalmazási  minutájából). 

mintha  a  váltságdíj  beszerzése  volna  czélja,  keresse  fel  Musz- 
tafa  budai  pasát,  s  küldessen  általa  szabott  napra  Kékkőhöz 
katonákat,  kiket  ők  alkalmas  helyen  felvonszanak  a  várba,  s 
kik  Balassát  megölvén ,  a  Porta  hatalmába  ejtsék  az  erősséget. 
Magában  értetik ,  hogy  urát  mindenről  értesitette  a  tiszttartó, 
névszerint  a  helyről,  napról  és  óráról,  hol  és  mikor  szándékol- 
tátik  eszközöltetni  a  cselszövény.  Ejtszakának  idején  néma 
csendben  megérkeznek  Fülekből,  Nógrádból,  Budavárból  a  török 
gyalogok.  Az  első  felvonatik  a  várba,  fel  utána  még  négy.  A 
többiek  hijába  lesvén  a  jelt,  melyet,  miként  egymást  közt  előre 
kicsinálták,  azok  adni  fognak  a  künnlevőknek ,  gyanították  a 
kudarczot,  és  közülök  az  tartotta  magát  szerencsésnek,  ki  Ba- 
lassa lovasai  elől  még  idejekorán  megmenekülhetett*). 

Musztafa  tajtékzott  mérgében  e  hirnek  hallatára.  S  fel- 
használván a  zavart,  melybe  Békés  merénylete  az  ország 
tetemes  részét  ejté  vala,  Alinak  a  székesfehérvári  bégnek  meg- 
hagyta, álljon  boszűt  Kékkő  kiostromlásával.  Ruebernek,  Maxi- 
milán kassai  főkapitányának  egész  figyelme  Erdélyre  levén 
forditva,  Balassa  segédet  kért  a  császárnak  Bécsben  székelő 
helyettessétői,  Károly  főherczegtől,  s  várt  is  tőle  segédet,  mert 
Kékkő  egyik  őrhelye  volt  a  bányavárosi  kerületnek.  Es  Forgács 
Simon  a  dunántúli  magyar  hadak  főkapitánya,  Kilmann  Endre 
komáromi,  Gregoróczi  Vincze  győri  és  Huszár  Péter  pápai  pa- 
rancsnokok csakugyan  oda  útasítattak,  hogy  vegyék  elejét  a 
veszedelemnek.  Ok  azonban  Viglesnél,  Zólyomtól  két  mérföldre 
megállapodván,  a  bányavárosok  megvédésére  szorítkoztak,  s 
talán,  mert  a  garázda  Balassa  János  személyes  ellenei  voltak, 
talán,  mert  vélték,  hogy  okuk  van  őt,  a  pártütésről  már  ko- 
rábban vádoltat,  most  sem  tartani  Maximilián  hívének:  mozdu- 
latlanul nézték,  midőn  Alibeg  1575.  július  20-ka  táján  nemcsak 


♦  Istvánfi,  XXV. 

Kékkot,  hanem  Balassának  egy  másik  várát,  Divényt  is  meg- 
vették*). 

Sulyosabb  napok  soha  sem  nehezedtek  az  öregre:  tizen- 
négy nap  alatt  veszendőbe  mentek  mind  várai  mind  fia;  és 
rövid  idő  múlva  még  arról  is  értesült,  hogy  a  budai  pasa  sze- 
mébe nevetett  Istvánfinak,  akkor  Maximilián  tanácsosának,  midőn 
ez  a  békekötés  ideje  alatt  elfoglalt  várakat  visszakövetelte;  s 
hogy  a  szultán  Bálintnak  Konstantinápolyra  küldetését  sürgeti. 
Láttuk  felébb  Báthorinak  a  mily  nemes  oly  ildomos  tiltakozását 
e  kivánság  irányában ;  s  az  ő  tanácsára,  valamint  az  őt  Erdély 
fejdelmi  székén  felváltó  Báthori  Kristóféra  fordult,  ugy  látszik, 
Balassa  most  kérelemmel  a  Portához.  Maximiiián  konstantiná- 
polyi követének,  Ungnad  Dávidnak  evangélikus  udvari  papja, 
Gerlach  István,  gondosan  vitt  naplójába  1576.  december  31 -kén 
ezt  jegyezte:  ,Mehemet  pasának  egyik  embere  jelentést  tett 
uramnak,  hogy  a  magyar  ur  Valassian  (értsd:  Balassa  vagy 
Balassi  J.)  két  török  foglyot  küldött  Mehemed  pasához  levéllel, 
melyben  igéri,  hogy  kész  magát  az  övéivel  egyetemben  alá- 
vetni a  Portának,  s  kész  valamennyi  török  foglyait  elbocsátani, 
ha  fiának,  ki  tavai  a  Békes-féle  háborúban  a  törökök  (értsd 
Báthori)  kezébe  esett,  szintén  visszaadják  szabadságát,  s  ha 
neki,  Jánosnak,  és  az  övéinek  biztos  urodalmat  adnak  szék- 
helyül/ 

Balassa  Jánosnak  e  lépése  legalább  annyit  eredményezett, 
hogy  fiát,  Bálintot,  mint  kire  már  most  nem  lehetett  oka  annyira 
neheztelnie  a  szultánnak,  Báthori  Kristóf  szabadon  merte  bocsá- 
tani. A  nagyvezirnek  a  fejdelemhez  adott  egyik  leveléből, 
melyet  1577.  februárius  27-kén  kézbesítettek  Báthorinak,  látom, 
hogy  Bálint  ekkor  már  szabad  lábon  volt,  sőt  szabad  volt  már 
korábban,  mert  a  nagyvezirnek  itt  következő,  kelet  nélküli 
levele,  mely  amazt   megelőzte,   róla,  mint  már  nem  fogolyról, 


*)  Istvánfi  az  id.  h.  Egykorú  jegyzetek  Wagnernél,  Scep.  II.  G2  s  264. 

tesz  említést,  Közlöm  ezt  egész  terjedelmében^,  azért  is,  mert 
vonatkozik  a  felébb,  Istvánfi  után  előadott  kékkői  cselszövénynek 
egyik  főszemélyére ,  kiről  valamint  általában  Bálintnak  erdélyi 
fogságáról  s  innen  kimeneküléséről  a  hazaírni  lelkű  báró  Balassa 
Antal  kétségkívül  még  több  okiratot  fog  ősi  fészkében  találni. 
„Jésus  vallásán  való  erdélyi  uraknak  urának,  Báthori  Kri- 
stófnak, erdélyi  vajdának,  barátság  szerint  való  köszönetemet 
és  szolgálatomat  irom  nagyságodnak.  —  Ennek  előtte  Balassi 
János  fia,  Balassi  Bálint,  az  Békés  Gáspárral,  mint  árulóval,  az 
Erdélyországba  haddal  bejött  volt.  Akkor  foglya  esett  volt,  ki 
az  ország  veszedelmére  jött  volt  be.  De  mikoron  azt  megértette 
volna  az  budai  basa,  ő  is  az  ő  népét  mindjárt  hozzahiván  és 
gyűjtvén,  mindjárást  elindult,  hogy  azoknak  a  kik  az  hadba 
vannak,  eszét  elveszesse.  Ugyanakkor  Balassi  Jánostól  két  várat 
megvött.  Annak  előtte  esett  volt  rabbá  az  kit  az  én  levelemmel 
odaküldtem  Lutfi-oda-basa.  Balassi  Jánostól  szinte  az  tájban  ez  az 
Lutfi-oda-pasa  elkéredzett  volt  kezességen  Budára.  Ezalatt  még 
oda  járt  Budára,  az  Balassi  János  két  várát  megvötték  az  mi  fele- 
kénk (Teleink).  0  immár,  miért  hogy  az  várakat  megvötték 
volt,  megszabadult  volt.  Azután  Balassi  János  kinzotta  az  ra- 
bokat, az  kik  kezesek  voltak  Lutfi-oda-basáért.  Azt  mondta: 
törekedjetek  az  én  fiam  szabadulása  ért  és  én  nem  kinzalak 
titokét.  Most  azt  értem  az  portára,  hogy  most  is  őket  erősen 
kínozza  az  Oda-basáért.  Azért  kérlek  énhozzám  való  atyafiu- 
ságodért  és  barátságodért,  hogy  miképen  nagyságod  is  meg- 
szabadította Balassi  Bálintot;  £s.)  az  Oda-basát  és  az  ő  kezesit, 
a  miképen  felfogadta  Balassi  János,  hogy  nem  bántja  az  ra- 
bokat, nem  kínozza:  hogy  szerezz  egy  levelet  Balassi  Jánostól 
Lutíi-oda-basának,  hogy  ő  megszabadult;  és  az  rabokat,  az  kik 
kezesek  érette,  ne  kínozza  és  őtet  nem  kevánja  oda  többé"  *). 


*)  Az  egykorú  hivatalos  fordítás  minu tájából,  melynek  felírása:  ,Exemplum 
litterarum  Memhet  passae.' 

Báthori  István  és  Kristóf  alatt. 


Országlásának  végszakában  János  Zsigmond  évenkint  tíz- 
ezer aranyat  fizetett  adóul  a  Portának.  Halála  után  ugyanaz 
maradván  Erdély  s  a  részek  terjedelme ,  ugyanazok  a  végek, 
mind  a  temesvári  beglerbeg,  mind  a  budai  vezirpasa,  tartomá- 
nyaik irányában  ugyanaz  maradt  az  adó  is. 

Szelim  császár  levele,  melyet  Rendi  Sándor  1572.  martius 
13-kán  Báthori  Istvánnak  hozott  a  Portától,  Erdély  s  a  részek 
terjedelmét  minden  csonkítás  ellen  biztosította:  „Az  mint  először 
az  Erdélyország  az  megholt  királnak  adatott  —  ugy  szól  a 
levél  —  és  az  mint  ö  bírta,  teneked  is  teljességgel  ugy  en- 
gedtem bírnod."  Kendi  szintakkor  Szokoli  Mehemed  nagy vezirtöl 
is  hozott  levelet,  melyben  olvasom:  „Mint  ezelőtt  az  föld  az 
megholt  királnak  adatott,  azonképen  neked  is  teljes  birodal- 
mával. Ennekelőtte  az  hatalmas  császár  parancsolatot  kildett 
vala  az  budai  és  temesvári  beglerbegeknek,  hogy  az  mely  faluk 
az  regestumba  nincsenek  (értsd  Halul  beg  lajstromát,  mely  a 
Portának  magyarországi  birtokát,  mind  a  magyar  király  mind 

az  erdélyi  fejdelem  irányában  szabályozta)  semmi  bántásuk  ne 
lenne;  im  mastan  is  éressen  megparancsoltuk,  hogy  ezután  is 
semmi  bántásuk  ne  legyen.  Azon  igyekezem  Isten  segítségével, 
hogy  az  községnek  csendessége  legyen"  *). 

Báthori  eléglette  a  biztosítékot,  melyet  ezen  s  hasonló 
levelek  nyújtottak  neki,  s  egyelőre,  ugy  látszik,  még  hübér- 
okmányí  sem  íratott  magának,  mely  végre  is  csak  függőségét 
szabályozta,  s  melynek,  mint  általában  bármily  okleveleknek 
kiadásaért  busásan  kellett  fizetni:  „Az  menediklevelit  az  adónak 
—  irá  1573-ban  Murád  tolmács  Báthori  Istvánnak  —  meg 
nem  akará  az  Kegat  —  emíni  megadni,  a  ki  által  menden  csá- 
szári levelet  kiszolgáltatnak;  hanem  azt  monda:  hogy  mi  oka, 
hogy  menden  urak,  szangyákok  és  beglerbegek  és  vajdák  az 
ország  birása  felől  beratot  vesznek,  azaz:  császári  privilegiomot, 
erdéli  vajda  pedig  csak  hallgatásba  vagyon?  Eredj,  úgy- 
mond, jüjenek  ide  az  kévétek,  és  hozzák  meg  az  privilegiom 
pínzit,  osztán  megadom,  úgymond.  Osztán  az  pasának  QYIehmed 
nagyvezirt  érti)  megmondottam:  megadassa  az  menedíklevelet ; 
de  meghagyá,  hogy  vajda  uram  is  vigye  ki  az  privilegio- 
mot" **).  S  Báthori  csakugyan  kénytelen  volt  kivenni  a  ki- 
váltságlevelet, az  athnamét. 

Mit  ma  nyugtatványnak  vagy  nyugtának  mondunk,  azt 
menedéklevéhiek  mondta  a  XVI- dik  század  magyarja.  A  Bá- 
thori által  1572-re  fizetett  adót  Konstantinápolyban  ekkép 
nyugtatványozták : 

„Kilencz  száz  hetvenkilencz  esztendőnek  (a  hedzsira  évét 
érti)  adaja  Báthori  István  vajdátul,  erdélyi  vajdátul,  Erdély- 
országról tiz  ezör  arany  forint  megküldetött,  az  én  tárházamba 
beadatott  Kemin  István  által,  kiről  menedéklevelemet  adtam,  ha 
szikes  leszen"  ***). 


*)  Az  egykorú  hivatalos  fordítás  minutájából. 

**)  Eredetiből. 

**)  Az  egykorú  hivatalos  fordítás  egyik  példányából. 


S  A  PORTAI  ADÓ.  247 

Az  1574-diki  adó  beszolgáltatásáról  ekkép  hangzik  a 
nyugtatvány : 

„Erdélyi  vajda,  Báthori  István  vajda,  az  Isten  adjon  hosszú 
életet.  Az  én  parancsolatom  oda  jutván,  igy  tudjad  meg,  hogy 
Erdélyországból  minden  esztendőre,  ez  mostanira  is  az  adót 
megadták.  Az  én  parancsolatom  oda  jutván,  az  országot  őrizd, 
vigyázz,  az  községet  szépen  tartsad,  ne  legyen  bántásuk.  Ha 
valamely  felől  hirt  hallasz,  add  tudtomra  énnekem;  ezt  igy 
tudd  meg"  *). 

Egyébiránt  ezen  tízezer  arany  forinton  kívül  még  sok 
egyebet  róttak  a  szultánok  évenkint  Erdélyre.  Szelimnek  1573-ból 
való  egyik  levele  szólfekképen: 

„Erdélyi  vajda,  Báthori  István  vajda,  téged  Isten  éltessen. 
Az  én  parancsolatom  oda  jutván,  igy  tudjad  meg.  Tavaly  az 
te  hivséged  és  barátságod  szerént  kendert  kildettél  vala,  kivel 
szikséges  koromba  találtál  vala  meg;  mastan  is  az  én  hajóim 
szikségére  az  mihozzánk  való  barátságod  szerént  kildj  az  me- 
nyinek szerét  tehetőd;  tedd  szerét  és  kildd  alá  Nándorfehér- 
várra, az  temesvári  passának  add  tudtára.  Énnekem  erre  igen 
nagy  szikségem  vagyon,  kinél  most  nagyobb  szikségem  nincsen. 
Valamennyit  kildesz,  nekem  jelents  meg.  Azon  légy,  hogy  mar- 
tius  havának  tizenkettedik  napjára  elkildjed  az  mennél  többnek 
szerét  teheted.  Magad  megerőltessed  és  tedd  szerét.  Igy  tudd 
meg"  **). 

Midőn  a  szultánnak  kedve  kerekedett  szebbnél  szebb  sóly- 
mokat birni,  ilyes  levelet  fogalmaztatott: 

„Erdélyi  vajda,  az  Krisztus  vallásán  való  magyari  uraknak 
ura.  Ez  az  én  parancsolatom  oda  jutván,  ugy  tudjad  meg, 
hogy  mást  énnekem  szikségem  vagyon  sólymokra;  azért  ott 
Erdélyországba  az  melyeket  találhatnak  nekem  valókat,  harminczat 


*)  Egykorú  hivatalos  fordítás. 

*#)  Az  egykorú  hivatalos  fordítás  minutája. 

kild  mindjárást,  melyekért  az  én  udvari  csauszim  kezzől  egyet, 
Haszán  csauszt  oda  hozzád  bocsáttam,  ki  mikor  oda  jut  hozzád, 
az  minemőket  ott  Erdélyországba  találnak  nekönk  valókat  adasd 
ö  kezébe.  Ezt  miveljed  az  én  barátságomért ,  hogy  harminezat 
kildj.  Add  penig  az  csausz  kezébe ,  ő  meghozza  az  én  por- 
támra" *). 

Magában  értetik ,  hogy  a  vajda  sietett  megfelelni  a  kí- 
vánságnak, s  a  szultán  madarászmestere  kívánságának,  mely 
ekkép  hangzott : 

„Az  Krisztus  vallásán  való  magyar  uraknak  ura,  erdélyi 
vajda!  Keszenetemet;  szolgálatomat  irom  te  nagyságodnak.  Ezt 
akarom  tudtodra  adnom,  hogy  az  minemő  sólymokat  ott  Ér- 
délbe találnak  jókat,  válogattakat,  az  hatalmas  császár  Haszán 
csauszt  odakildte  hozzád  érette,  parancsolatot  is  kildett.  Én  is 
kenyergök  nagyságodnak,  hogy  nagyságod  Haszán  csauszt  jó 
kedvvel  lássad  és  jó  sólymokat  kildj.  Én  is  te  nagyságodhoz 
jó  akarattal  vagyok;  minden  javát  kívánom  nagyságodnak.  Ez- 
előtt mikor  az  havaseli  vajda  az  sólymokat  bekildte,  nekem  is 
kettőt  vagy  hármat  kildett.  Kenyergek  nagyságodnak,  hogy 
nagyságod  is  kildjen  nekem  is.  Kit  megszolgálok  nagyságodnak. 
Isten  tartsa  meg  nagyságodat"  **}. 

Azon  vesztegetési  rendszer,  mely  aránytalanul  nagy  mér- 
tékben divatozott  a  Portánál,  magával  hozta,  hogy  a  tisztvise- 
lőknek kijárni  szokott  évenkinti  ajándékok  mennyiségre  majdnem 
magát  az  adót  is  felülmúlták. 

Előttem  fekszik  Báthori  István  konstantinápolyi  ügyviselő- 
jének —  gondolom  Gyulai  Mihálynak  —  számadása  a  Balogh 
Ferencz  által  1573-ban  hozott  pénzek  miként  történt  kiosztó- 
gátasáról : 

„Az  hatalmas  császárnak  adtunk  tiz  ezer  arany  forintot, 
száz  gíra  ezüstöt. 


*)  Az  egykorú  hivatalos  fordítás  minutája, 
**)  Egykorú  hivatalos  forditás. 

Az  fővezérnek  adtunk tall.  5000, 

és  húsz  gira  ezüstöt. 

Mamhut  pasának  adtunk tall.     300; 

tíz  gíra  ezüstöt. 

Amhát  pasának  adtunk tall.     300, 

tíz  gíra  ezüstöt. 

Mustafa  pasának tall.     300, 

tíz  gíra  ezüstöt. 

Szinán  pasának .     tall.     300, 

egy  aranyos  kupát. 

Feródon  agának tall.     200, 

egy  kupát,  egy  aranyos  fegyverderekat. 

Amhát  csausznak tall.     300, 

egy  hintót  négy  lóval  egyetemben. 

Murád  bégnek tall.     1 00; 

Csausz-pasának  egy  kupát. 

Kapi-agának  egy  kupát. 

Kapcsilar  kihajának  egy  kupát. 

Az  pasa  kihajának  egy  kupát. 

Annakfelette  adott  Ferencz  uram  én  kezembe  száz  arany 
forintot,  kit  Piali  pasának  kell  adni,  nagyságodnak  könyörgök, 
hogy  nagyságod  az  (másik)  százat  is  küldje  meg,  mert  most 
útba  vagyon;  tudom  hogy  mindjárást  rám  küld,  én  bizony  meg 
nem  adhatom,  mert  nekem  is  nincs"  *). 

A  telhetetlen  tisztviselők  nem  eléglették  az  ajándékokat, 
magok  és  mások  számára  még  többet-többet  kunyoráltak.  Fenn- 
maradt Feródon  agának  köszönő  válasza: 

„Köszenetemnek  és  szolgálatomnak  utána.  lm,  értőm,  hogy 
bekildtétek  az  adót;  azt,  kit  nekem  kildtetek,  azt  is  megadták; 
kőszenem,  Isten  fogadja.  Én  ezután  mastansággal  semmit  nem 
kivánok,  mert  nekem  kedvemet  kerestétök,   kit    megszolgálok; 


*)  Petki  János  erdélyi  kanczellárnak  1607-ben  készült  másolatából. 


250  ERDÉLY 

de  azért  mastansággal  én  is  kenyörgök,  hogy  az  nisancsi 
bégnek  az  ő  régi  tervén  szerént  való  jargallását,  kit  meg  nem 
kildettetök ,  ki  régi  szolgája  az  császárnak  ,  adjátok  meg,  és 
keressétek  kedvét ;  mert  nekönk  is  régtől  fogva  való  mester 
atyánkfia,  az  mit  annak  adtok,  ugy  tartjuk,  mintha  nekönk 
adnátok. 

Továbbá,  az  mely  szekérre  temagad  felölsz,  szép  és  jó 
lovak  legyenek  benne,  olyat  kildj  nekem;  te  is  valamit  nekem 
parancsolsz,  vagy  jó  lovat  kívánsz,  vagy  egyebet,  kész  leszek 
megkildeni.  Egyebet  mást  semmit  nem  kívánok,  csak  hogy 
mást  a  szekeret  lovastul  kildd  meg.  Isten  tartson  meg"  #). 

A  szultán,  III.  Murád,  azonképen  leste  az  alkalmat,  hogy 
felébb  rúgtathassa  az  adót,  Midőn  Bathorinak  versenytársa  a 
fejdelemségért,  Békés  Gáspár,  nagyobb  adó  felajánlásával  ügye- 
kezett  a  Portát  magának  megnyerni,  felhivás  ment  István  vaj- 
dához: öregbítse  öt  ezer  aranynyal  az  adót;  s  midőn  Békés, 
a  töröknek  is  segédével,  Erdélyből  kiűzetett,  megújult  s  most 
már  parancsoló  alakban  a  felhivás.  1575.  september  8-kán 
Gruyo  Péter  Mehemed  nagyvezirnek  következő  levelét  szolgál- 
tatta az  akkor  Gyulafehérvárott  mulatozó  vajda  kezéhez: 

„Az  keresztyén  valláson  való  uraknak  urának,  Báthori 
Estvánnak,  Erdélyországnak  vajdájának  köszenetemet  és  szol- 
gálatomat irok  fsic).  Ezt  e  levelet  ugy  értsed:  Ennekelőtte 
levelet  irtál  énnekem,  kivel  jelentetted,  mivelhogy  az  többi  vaj- 
dáknak (ji  moldvait  és  havasalföldit  érti)  meg  volt  parancsolva, 
hogy  az  adót  ötezer  aranynyal  megjobbítsák,  neked  is  paran- 
csolva volt,  hogy  te  az  adót  ennyivel  megjobbítanád.  Kire  te 
ilyen  választ  töttél:  Ha  az  hatalmas  császár  az  adót  megna- 
gyobbítja és  az  országon  megveszi,  ezt  az  németek  megértvén, 
azonnal  evvel  fognak  dicsekedni:  Am  az  töröknek  igen  hisz, 
de    meglátod,    hogy   végre    az    országot    is    elveszik    tetüled; 

*)  Az  egykorú  fordítás  minutájából. 

tikteket  rabbá  tesznek,  —  az  községet  evvel  kezdik  ijegetni 
—  az  megholt  császárnak  sem  adtatok  volna  nagyobb  adót, 
ki  athname-levelet  is  adott  volt,  többet  sem  kért  rajtatok.  Azért 
ha  most  feljebbitnénk  az  adót,  az  egész  község  eloszol  és 
tetüled  elidegeneszik.  Ezt  mi  igy  értettük  Jeveledbül. 

Ez  dolog  felől  az  hatalmas  császár  parancsolatját  neked 
küldtük.  Mikoron  ez  császárnak  atyját  (Szelimet)  székibe  iltették, 
akkoron  király  fia  (János  Zsigmond)  élt.  Az  ő  atyja  (értsd: 
Szelimé)  sultán  Solimán  minemő  athnamét  adott  volt  őnekie, 
abba  holtáig  ő  is  tartotta  meg  ötét.  De  király  fia  halála  után 
császárra  szállt  az  ország;  és  minthogy  téged  a  község  kévánt, 
kinek  te  hasznos  lehetsz,  úgy  adták  teneked  az  vajdaságot.  Az 
minemő  adót  szokott  volt  beszolgálni  király  fia,  te  is  azonnal 
megadtad.  Az  más  császár  megholt,  és  most  az  ő  fia  (Murád) 
ül  székibe,  ő  parancsolt  mindeneknek,  mind  vajdáknak  és  egye- 
beknek, kik  adót  adnak  nekie,  hogy  feljebb  issék  az  adót.  Ok 
immáran  meghozták.  Teneked  is  azt  parancsolja,  hogy  az  er- 
délyi adót  ötezer  aranynyal  megjobbítsad  és  beküldjed.  Az 
athname-levelben  nem  irtanak,  hogy  többet  ne  adj,  hanem  hogy 
ügy  birj  az  országgal,  mint  az  István  királ  (tudjuk,  hogy  János 
Zsigmondot  a  törökök  Istvánnak  nevezték).  Erdélyország  gazdag 
ország,  ha  többet  adsz  ötezer  vagy  tízezerrel,  avval  az  ország  el 
nem  szegényeszik.  Az  ötezer  forintot  ha  elosztanák  az  községre, 
öt  emberre  egy  oszpora  nem  jutna.  Azért  az  község  tereád  nem 
haragszik,  ha  megjobbítod  ötezerrel  az  adót.  Ilyen  kevés  do- 
logért neked  nem  kellett  volna  parancsolatot  várnod.  Mert  ilyen 
kicsin  dologért  az  község  tetőled  számot  nem  vészen.  Ha  kedig 
az  községtül  akarod  eltitkolni,  gyújts  ottan  öszve  egynehányat 
az  főurakba,  ővelek  \égezz  erről,  küldjétek  be.  Mert  ha  az 
országot  mi  el  akarnánk  foglalni,  avagy  több  aranyat  kéván- 
nánk,  nem  Békésnek  adtuk  volna-e,  ki  harminczezer  aranyat 
igírt  vala?  Mikoron  Temesvárat  megvöttük,  akkoron  sebesiek 
és  lugasiak  községgel  hozzánk  j övének,  köneregvén  mondának ; 

minket  rabbá  ne  tegyetek;  az  mint  annakelötte  tizenkétezer 
aranyat  most  is  megadjuk.  Sultán  Murát  is  levelet  adott  volt 
nekiek,  a  hogy  még  hozzá  hallgatnak ;  őket  meg  nem  rabolják. 
Mivelhogy  sultán  Murát  őnekiek  olyan  levelet  adott  volt,  és 
azt  az  levelet  megmutatták ,  mi  őket  akkoron  nem  bántottuk; 
ha  akartuk  volna,  akkoron  őket  megvöttük  volna.  Ha  az  né- 
metnek szavát  megfogadjátok  avagy  másét,  azok  minekünk  régtül 
fogva  ellenségink.  Tudjátok  kedig,  hogy  az  ellenség  ellensé- 
gének javát  nem  kévánja.  Azért  az  kik  ilyen  szókat  szólnak, 
avagy  község  avagy  egyéb  ember  légyen,  azokat  megbüntessed. 
Mert  olyan  kevés  dolgot  az  Portára  szemérem  írni.  Mikoron  az 
mi  levelünk  oda  jut,  afféléknek  szavokat  ne  higyj  (sic),  sőt 
az  községet  is,  ha  olyat  szól,  megölesd  az  császár  parancso- 
latja szerint.  Az  több  vajdák;  az  kiknek  parancsoltuk,  hogy  az 
adót  megtöbbitsék,  adójokat  behozták.  Ha  az  császár  parancso- 
latja szerint  be  nem  külded,  tehát  az  mit  felöled  Békés  szólott, 
igaz  lészen.  Az  több  vajdák  is,  kik  beküldték  adójokat,  ha 
te  nem  külded  meg,  mást  gondolnak.  Moldvaországot,  tudod, 
tavai  mint  rablották  volt  meg,  honnat  harminczezer  rabot  vit- 
tenek  el,  az  többit  szablya  emésztette,  marhájokba  zsákmánt 
tettének:  mindazáltal  moldvai  vajda  ötezer  aranynyal  megtöb- 
bítette  az  adót.  Ha  valamit  az  község  szól  erről  teneked, 
megmondhatod  nekiek,  mit  cselekedtek,  az  több  vajdák;  ha 
pedig  az  bolondok  azt  mondják :  ne  adjuk,  —  ottan  titkon 
temagad  küldd  meg,  és  azokat,  az  kik  az  hatalmas  császár 
parancsolatjának  ellent  tártnak,  azokat  megölesd  minden  móddal. 
Isten  tartson  meg"  *). 

Mit  volt  tenni?  Báthori  István  szót  fogadott,  s  még  azon 
őszszel  megküldte  adóul  a  tizenőt  ezer  aranyat.  Murád  szultán 
pedig  1575.  december  í7-kén  őt  ekképen  nyugtatványozta: 


0  Az  egykorú  hivatalos  fordítás  minutájáből. 

„Elődeink  és  atyáink,  a  török  császárok  szokásához  ké- 
pest, hozzád  adott  levelem  által  megparancsoltam  neked,  hogy 
Erdélyországunk  esztendőnkinti  adaját  ötezer  aranynyal  öreg- 
bítsed. Te  parancsolatomnak  engedelmeskedve,  öregbítetted  és 
tárházamba  beküldted.  Újból  parancsoljuk  ezen  levelünk  által, 
hogy  szabott  időben  ezentúl  is  esztendőről  esztendőre  beküldjed 
az  adót.  El  ne  késsél  vele;  magasságos  portánk  iránt  való 
hűséged  kívánja,  hogy  ebben  szorgalmatoskodjál.  Es  ha  valami 
keresztyén  országból  hírt  hallasz,  melyet  nekünk  is  szükséges 
tudnunk,  akkor  hűségedhez  képest,  a  mint  tudniillik  le  vagy 
kötelezve  magasságos  portánknak,  el  ne  mulaszd  azt  velünk 
közleni,  minél  hamarabb  lehet.  Tudd  meg,  ez  az  én  paran- 
csolatom" *) 

Szófogadásának  jutalmát  következő  athnaméban  vette 
Báthori: 

„Én  ki  vagyok  ez  világon  császárok  császára,  uraknak 
ura,  fejír  és  fekete  tengernek,  Görögországnak,  Anatoliának, 
Ezrom,  Diarbekis,  Mizir,  Halep  és  Bagdaad  és  Saam  és  Aden 
és  Jemen  és  Gyurgistan  ne  vő  országoknak  és  Szerecsenor- 
szágnak,  Destikepcsak  és  Gyezair  és  Basra  és  Vani  és  Kurt- 
országnak,  Cziprusnak  és  Tunisnak  és  Halkuluatnak  és  Gyezair 
Alep  és  ezekhez  hasonló  országoknak  az  Isten  segítsígivel  és 
Szent  Mehmet  prófétának  segítsígivel  császára  és  ura,  én  zultan 
Murat-han,  zultan  Zelim-han  fia  stb. 

Az  Erdély  országnak  vajdája  Báthori  István  mind  az  több 
erdélyi  urakkal,  tanácsokkal  öszve,  kik  az  Krisztus  vallásán 
vadnak,  az  én  fínyes  portámra  emberek  által  leveleket  küldöttek, 
hogy  az  én  atyám,  az  bódog  emlékezetű   zultan  Zelim,  kinek 


*)  Deák  fordítása  Gerlach  Istvánnak,  olvasóim  előtt  már  ismeretes  napló- 
jában (Tagebuch  der  an  die  ottomanische  Pforte  abgefertigten  und  durch  Dávid 
Ungnad  vollbrachter  Gesandtschaft,  Frankfurt,  1674),  a  145-ik  lapon;  egykorú 
hivatalos  magyar  fordítása  még  nem  kerülvén  kezembe,  ama  deákhoz  kellett 
folyamodnom. 

Isten  irgalmas  legyen ,  annak  ideibe  mikipen  Erdélyországnak 
falui,  varasig  tartományi,  vármegyéi,  várai  békesígbe  voltának 
és  innét  bantása  nem  volt;  és  mikipen  az  megholt  István  ki- 
rály*) birta,  ez  mostani  vajda  is  olyan  módon  birja;  és  ha  az 
vajdának  halála  törtínnék  vagy  őmaga  fiai  vagy  atyjafiai  közzül, 
ki  arra  méltó  volna  és  kit  az  ország  szeretne,  országul  vá- 
lasztván, az  én  hatalmas  és  fínyes  portámra  az  ü  hüsígek  sze- 
rént hírré  adnák,  és  az  vajdaság  megerösítetnék. 

Azért  fogadtam,  hogy  amiképen  István  királnak  adva  volt 
az  athname-levél,  azonképen  adtam  Báthori  Istvánnak  és  mind 
azoknak,  kik  utána  Erdélyországba  az  vajdaságra  választatnak, 
hogy  Érdéit  ugy  birják,  a  mint  István  király  birta,  azaz:  Buda 
és  Tömösvár  tartománit  a  minemű  határral  eddig  ide  be  bírták 
a  Halul  beg  regestroma  szerént,  azonképen  most  is  és  ezután 
is  ide  birják.  Az  Halul  beg  regestroma  kivöl  pedig  a  mi  va- 
gyon, a  vajda  birja;  és  ha  mikor  az  budai,  tömösvári  birodalom 
újonnan  megrótatik  és  számláltatik,  az  elébbi  mód  szerént  ró- 
tassék;  és  a  mikipen  birta  István  király  ezután  is  azonképen 
birják  az  utána  valók,  de  ugy,  hogy  éntülem  kövessék  az  fi 
vajdaságoknak  erősitísét,  kit  én  nekik  akkoron  megadok.  De 
az  közsíget  törvíníbe  tartsa;  várakat,  erőssígeket  és  az  országot 
elienségtül  oltalmazza,  erősen  vigyázzon ;  ha  valahonnat  ellenség 
támadna,  budai,  tömösvári  beglerbegeknek  és  az  több  végbeli 
bégeknek,  mi  rabainknak  mindjárt  hirré  tegye,  és  ha  az  szüksíg 
azt  kívánja,  személyek  szerint  avagy  népküldéssel  megsegítik; 
hogy  az  elienségtül  az  birodalom  megoltalmaztassék,  elhallgatás 
ebbe  ne  legyen;  az  ellenségnek  romlására  legyenek ;  és  minek- 
előtte az  segítsíget  kevánnák,  az  én  népemnek  élést  szerez- 
zenek; szoros  és  erős  utakat  és  hidakat,  hol  nem  mehetnének, 
megcsináltassanak;  az  urak  és  az  erdélyi  vajda  úgy  híják  az 
én  népemet  és  oly  gondot  viseljenek,  hogy  az  én  népem  meg 


*)  János  Zsigmondot  érti. 

ne  fogyatkozzék.  Viszontag1,  ha  az  én  népeim ,  beglerbegim 
szűkölködnek  az  erdélyi  vajda  segítsíge  nélkül,  mind  éléssel, 
mindennel  nekik  segítsíggei  legyen:  és  ha  az  szükség  azt  kí- 
vánja ,  vagy  s?emilye  szerint  vagy  népe  által  segítsíggei 
legyenek,  mind  álgyu-szerszámmal }  mindennel  ők  is  segítsíggei 
legyenek;  az  míg  az  én  íinyes  portámnak  hivsiggel  lesznek, 
az  én  begeiintül,  beglerbegeimtül  és  egyéb  rendbeli  szolgáimtul 
senkinek  bántása  nem  leszen,  sem  az  ü  birodalmuknak. 

Ennekelőtte  ünekik  ilyen  fínyes  athnamét  adtának.  — 
Miért  pedig,  hogy  éntülem  esmét  athnamc-levelet  kevánnak, 
és  Erdélyország  olyan  birodalmom  nekem  mint  egyéb  biro- 
dalmim:  az  minemű  oltalommal  vagyok  egyéb  országimnak, 
azonképen  ezeknek  is  leszek,  kik  olyan  adó-adó  jobbágim;  azt 
kevánom ,  hogy  ezek  is  olyan  csendességgel  és  békességgel 
megmaradjanak.  Miképen  az  én  Istenben  nyugó  atyám  adta 
volt  az  athnamét,  azonképen  én  is  újonnan  adtam  és  erősí- 
tettem, így,  hogy  ha  ezen  hivségvel  ez  erdélyi  vajda,  és  az 
urak  azon  szolgálatba  megmaradnak  és  különben  nem  csele- 
kesznek ,  innét  is  az  ü  birodalmoknak  és  országoknak  soha 
semmi  hántások  nem  leszen.  Az  szokott  adót  minden  esztendőn 
idein  beküldjétek.  A  mimódon  István  király  birta,  ez  is  birja; 
mint  az  én  atyám  adta  az  fínyes  athnamét  és  fogadásokat  tölt 
volt,  azonképen  én  is  fogadom,  hogy  Halul  beg  Írásának  kivöle 
szabadon  birja.  Az  én  parancsolatom  és  athnamémnak  kivüle 
semmi  ne  legyen.  Ez  athname-levélnek  minden  meghigyjen. 
Konstantinápolyba  költ*). 


*)  Az  egykorú  hivatalos  fordítás  egyik  példányából,  melyen  e  jegyzés 
olvasható:  „Interpretatio  litterarum  athname  posteriorum,  a  caesare  Amuraíe  III. 
Amhat  chiaus  attulit  5.  Februarii  1576." 

BARÁTOMNAK. 


Eiche  die  dem  Stuvme  steht. 


ELOSZO. 


Egy  hitében,  eszméiben,  alkotásaiban  megrendült, 
bomladozó  világ  határán  s  a  szülemlő  újnak  kü- 
szöbén, téveteg  vívódásai  s  kísérletei  közepett  nyúlik 
fel  Hunyady  Mátyás  nagyszerű  alakja.  Óriás  con- 
ceptiókkal  agyában,  nemes  szívvel  kebelében;  akarva 
mindent,  megbírva  többet  mint  bárki  más ;  lovag  és 
király,  sőt  autocrata,  aki  ment  a  merre  nagy  eszméi 
s  mély  szenvedelmei  ragadák,  s  útába  állni  nem  bírt 
semmi,  egy  lázadó  ország,  sőt  maga  a  törvény  sem ; 
önérzetes  bátorsággal,  kalandos  merészséggel  a  csata- 
téren s  a  közéletben,  lába  poráig  hajtá  alá  azon  két 
hatalmat,  min,  alapkövtíl,  a  középkor  öszves  alkotása 
nyugovék:  az  egyházi  és  világi  oligarchiát  —  ő,  a 
„parvenü,"  kit  a  hóhérbárdtól  a  gondviselő  történet 
szabadíta  meg,  s  börtönből  trónra  fel  a  nép  fegy- 
vere dobott.  Látkörének  szíík  volt  Magyarország,  a 
kor;  szemei  a  végtelen  jövőn  csüggtek,  s  be  akarta 
futni  diadalmasan,  meghódítani,  magának  és  nemze- 
tének. Méltó  társat  nem  találva,  búvár  szelleme  alá 
merült  a  classicai  nagy  világ  halottjaihoz;  méltó 
akart  lenni  hozzájok,  vissza  akarta  idézni  az   életbe, 

maga  körűi  látni,  vélek  élni,  cselekedni,  halhatatlan 
lenni. 

Mátyás  a  legérdekesb  egyénisége  a  magyar 
történelemnek;  nem  csak:  az  egyetlen  király,  kinek 
nevét  nem  a  história  tartja  fen  csupán,  hanem  az 
élő,  halhatatlan  emlékezés.  Az  első,  szent  királyt 
megünnepli  a  nemzet,  mert  úgy  „rendelik"  ;  a  három 
tenger  partjai  közt  országló  Anjou  neve  az  iskolai 
reminis centiák  közt  porladoz ;  Mátyás  az  egy  ki- 
rály, kit  maiglan  színről  színre  ismer  a  nép,  tudja 
hős  és  jótetteit,  emlegeti  szokásait,  élczeit,  kalandjait. 
Hogy  ne  tudná,  hogy  ne  emlegetné!  Hiszen  „igazi 
király"  volt:  hatalmas  a  hatalmasok  ellenében  s 
a  gyöngék  és  nyomottak  paizsa,  aki  országok  hó- 
dításának válságai  s  gondjai  között,  meghallá  s 
meghallgatá  a  jajkiáltást  s  a  néma  könyűt;  min- 
dent látott,  mindent  tudott,  mert  mindenütt  jelen- 
való volt  mint  a  Gondviselés ;  szeme  a  felszín  csil- 
lámai vagy  kérge  s  a  tömjén  füstje  mögött  meglátta 
a  valót;  nem  ámítatá  magát,  rendezett  diadalmene- 
tek helyett  ismeretlenül  járta  be  a  nép  kunyhóit, 
mik  oly  lenn  rejtekeznek,  hogy  a  kegyelem  nap- 
sugara elhaloványodik  mielőtt  aláérne ;  a  ki  paran- 
csolni tudott,  nem  csak  másoknak,  hanem  magának 
is,  ő  a  mindenható,  és  akarata  törvény  vala,  mert 
igazság  vala.  Azért  emelte  a  trónt  oly  magasra 
mint  előtte  és  utána  senki ;  rengeteg  áldozatok  árán, 
hagyján !  de  együtt  dicsőítve  meg  magával  Magyar- 
ország nevét. 

Igen,  Mátyás  király  egy  symbolicus  alak,  a 
királyság  fogalma  magyar    agy  és  magyar  szív  sze- 

rént,  egy  élő  rege,  mely  a  halott  múlt  fölött  örök- 
ifjan  virágozik  fel  mint  a  tavasz ;  egy  mythus,  kinek 
körvonásait  el  nem  sápasztja,  sőt  szeretve  és  ahítva 
színezi  ki  az  ősz  idő. 

A  világtörténet  nem  bír  öröklőbb,  magasztosb 
emléket  emelni  fejedelemnek,  mint  a  Hunyady  Má- 
tyásé, eme  a  szívekbe  vésett  felírással:  „Meghalt 
Mátyás  király,  oda  az  igazság".  Ennek  betűi  nem 
kallanak  el,  míg  úr  és  szolga  lesz  a  földtekén. 

Tünemény,  mit  meg  nem  előz,  nem  követ  semmi 
—  mint  Napóleon. 

De  e  ragyogó  egyéniség  ne  fátyolozza  el 
látásunkat,  ne  igézze  meg   ítéletünket. 

A  mit  XIV  Lajos,  s  egy  szétostorozható  par- 
lamenttel szemben  méltán,  kimondott:  „az  állam  én 
vagyok, "  azt  Mátyás  király  azért  nem  monda,  mert 
beszélni  tetteit  hagyá.  0  volt  az  ország,  a  hatalom, 
a  dicsőség.  Az  élet  szűk  határán  csüggő  szemmel, 
türelmetlenül,  meg  akart  előzni  mindent,  a  történelmi 
fejlődést  is;  teremteni  akart,  sokat,  mindent,  azt 
amit  gazdag  lelke  termelt.  S  teremtett ;  palotákat,  in- 
tézményeket, seregeket.  A  regék  bűbájos  alkotásai, 
az  ábrándok  álomképei,  mint  az  igézet  szavára  emel- 
kedének  ki;  fény  és  hatalom,  tudomány  és  művé- 
szet ragyogák  be  a  trónt.  Tábort  alakíta  hősök- 
ből; ha  a  magyar  zászló,  mesés  hőstettek  áldoza- 
tával, idegen  országok  megvívott  várfalain  pompáz  : 
azt  hitte,  hogy  a  dicsőség  napfénye  le  nem  al- 
konyul soha.  A  tudománynak  nem  magvait  vete- 
ményezé  —  ki  bírná  bevárni  a  lomha  aratást!  — 
kész   erdőket  akart  átültetni,  meghonosítani.     Miként 


diadalmas  hadjáratai  zsákmányaival  gazdaggá  vélte 
tenni  a  hazát:  úgy  hitte,  hogy  az  értelmi  világ  ki- 
tűnőségeit a  trón  köré  gyűjtve,  azoknak  színvona- 
lára fogja  emelni  az  öszves  nemzetet.  Egyénisége 
bubájával  megigézte,  magával  ragadta,  concentrálta 
a  nemzet  minden  életerejét  egy  lázas,  költó'i  korsza- 
kába az  áldozatosságnak  és  dicsőségnek,  hogy  midőn 
a  daemoni  mozgatóerő,  mely  mind  ezt  alkotta  s 
fentartá,  öszveroskadt :  szétfoszlott  e  tündérvilág  is, 
mint  egy  álomkép,  nyomtalanul,  rögtön,  miként  egy 
hatalomszóra  kiemelkedett  volt. 

A  tudomány  kincseinek  tára  lőn  a  budai  pa- 
lota, hogy  „ex  spoliis  Ungariae"  gazdagodjék,  a  ki- 
fosztogatott hazán  kívül  az  egész  világ.  Csak  el- 
rablani  kellett,  hogy  nálunk  nyoma  se  maradjon 
létezésének. 

A  magyar  király  udvarának  fényét  a  babyloni 
Ahasverus  s  a  római  császárokéhoz  hasonlítgaták 
álmélkodva  a  krónikák;  míg  a  külföld  kormányai, 
hogy  pénzeiknek  hitelt  szerezzenek,  „ad  valorem 
aurei  Ungarici"  vereték,  s  a  magyar  pénz  értéke 
nemzedékeken  keresztül  maradt  szabályozó  a  haza 
határain  kívül  is,  s  hitele,  szintén  II  Józsefig,  három 
világrészben  megállapított.  S  íme,  Mátyás  köz- 
vetlen utóda  zokogva  panaszlá  egy  idegen  fejede- 
lem követsége  előtt  a  nélkülözést  és  Ínséget,  mit 
szenved. 

Mátyás,  az  első,  tudománynyá  teremte  a  had- 
viselést; Otrantótól  Bécsig  diadal  követte  zászlóit, 
s    hódolat     és     rettegés     ünnepié     világszerte     nagy 

nevét*).  S  mielőtt  egy  emb ernyőm  lefolyna:  a  keresz- 
ténység bástyája,  a  fejedelmi  Buda  várfalain  a  fél- 
hold pompázott,  s  Magyarországnak  még  neve  is 
haloványodni  kezdett  inkább  és  inkább  .... 

„Szállton  szállt  alá,  és  a  nagy  köntösnek  csak 
alig  maradott  a  galérja, "  monda,  találós  egyszerű- 
séggel, a  jámbor  Heltai**). 

És  szállnia  kellett.  Mert  e  korszakot  nem 
a  nemzet,  hanem  Qgy  ember  képviselte;  mind 
e  nagyság  a  király  volt;  mind  e  hatalom,  mely- 
hez a  tudomány  üldözött  bölcsei  mint  egy  Messi- 
áshoz fohászkodának,  s  a  nyomorgatott  nemzetek 
szabadító  Mózesként  esdekeltek***),  Mátyás  kezében 


*)  Non  est  igitur  mirum,  si  Te  Itália  laudat,  Gallia  extollit, 
admiratur  Hispánia,  Britannia  colit;  sed  ex  aduerso,  bellis  attrita 
Germania,  Bohemia,  Polonia,  tota  item  paganorum  secta  ita  con- 
tremiscit,  ut  unicus  Tuae  Majestatis  nutus  maximos  eorum  exer- 
citus  limites  inter  snos  contineat.  Galeot,  De  incognitis  vulgo 
czímü  (kéziratban  maradt)  munkája  ajánlólevelében. 

**)  Deeretum  az  az  Magyar  és    Erdély  országnak  törvény- 
könyve.     Újonnan  nyomtattatott   1571    esztendőben. 

***)  Et  quemadmodum  prisci  illi  sancti  Patres  quondam  in 
limbo  jacentes  Messiam,  sic  et  hi  sapientes  Matthiam  quasi  Mes- 
siam, Matthiam  miseri  perpetuo  clamore  vociferantur,  qui  eos  in 
lucem  vitamque  restituat.  Matthiam  non  litterati  solum  quos  dixi, 
verum  nationes  quam  pluriniae,  quasi  Judaei  sub  impio  Pharaone 
miserabiliter  servientes,   Matthiam,   inquam,   tamquam    Mosem  alte- 

rum  assidue    clamitant" „Summus  ille,    qui  solem,   stellarum 

coelique  regem  constituit,  Matthiam  quoque  solum  sub  sole  con- 
stituit,  impérium  Oceano,  famam  qui  terminet  astris."  —  Mar- 
silii Ficini,  philosophi,  medici  et  theologi  opera.  Basileae, 
1576,  p.   721. 

nyugovók;  mind  e  fény  csak  a  trón  kisugározása 
volt.  Túl  azon  sötét  alkony  borongott;  hogy  kö- 
vesse majd  sivatag  éj 

„Európának  azon  országai  közt,  hol  a  classicai 
irodalom  kedvező  fogadtatásnak  örvendett  a  XV 
században,  Olaszország  mellett  majdnem  első  helytt 
Magyarország  áll ;  hanem  azt  is  kiáltólag  bizonyítja, 
hogy  tétessen  bár  még  oly  fényes  intézkedéseket 
is  egy  kormány,  ha  a  helyett  hogy  aló  Ír  ól  látna 
a  munkához,  felülről  fog  belé:  egy  nemzetet  átala- 
kítani s  academiák  és  könyvtárak  által  felvilágosí- 
tani nem  lehet. " 

így  ítél  Heeren,  azon  németek  egyike,  kik, 
Magyarországról  szólván,  kivételesen  „tudják  mit 
beszélnek. " 

Fas  est  et  ab  hoste  doceri. 

S  kérdhetnők :  mi  haszna  a  tanulságoknak  ? 
Az  egyes,  saját  kárán  legalább,  okul;  de  nem- 
zetre nézve  nem  kiáltó  szózat-e  a  pusztában  mind 
az,  mit  a  história  beszél? 

A  Caesar  által  jellemzett  gallusok  sürögnek 
Paris  utczáin  ma  is ;  conspirálnak  unalmukban,  hal- 
nak hősileg  ábrándokért,  s  csókolják  gyáván  a  jár- 
mát nyakukon,  csak  fényes  ragyogó  legyen.  E  nép 
most  is  megannyi  költő,  tűzhelyénél,  a  csatatéren, 
a  Forumon,  a  halálban. 

„Eegnum  Ungariae,  quasi  ovile  sepibus,  diversis 
iníidelium  generibus  circumseptum, "  monda  az  a  ki- 
rály, ki  e  hazának  második  alkotója  lőn. 

Egy  csata  elég  volt  hogy  elvesszen  a  haza. 


XIII 


És  monda,  hat  század  múlva  IV  Béla  után, 
a  „legnagyobb  magyar".  Ravatala  előtt  térdre  sod- 
rott bennünket  a  bűnbánat :  meghallgattuk- e  jósigéit 
egykor,  desőt  hiszünk-e  benne  most? 

A  tévedés,  bármi  nemes  forrásból  eredjen,  nem 
szűnik  meg  tévedés  maradni ;'  s  a  modern  bálványok 
cultusa  szintoly  botor  lehet,  mint  az  a  régi  volt, 
mely  „a  magok  módja  szerént"  üdvözülni  akarókat 
máglyákra  hurczolá  az  Úrnak  nevében,  aki  monda: 
„Elvész  az  én  népem  mivelhogy  tudomány  nélkül 
való  (Hózeás,  IV.   6). 


Legyünk  ez  igék  napszámosai,  kiki  tehetsége 
szerént.  Bányákat  nyitni  s  felmivelni,  a  lángelmék 
feladása.  Ambitiónk  csupán  az  aprópénz  veréséig 
terjed. 

E  kötelesség  érzése  hozá  e  szerény  fűzetet,  kez- 
deményül, a  piaczra.  A  Forum  helyett  most  a 
piacz  az,  mit  mellőzni  annak  sem  lehet,  kit  tizeimé- 
től eltolnak  érzései.  Hiszen  portéka  lőn  a  gon- 
dolat, az  ismeret,  a  tudomány  is ;  halott  kincs,  ha  a 
forgalom  nem  veszi   „  védszárnyai "   alá. 

S  aztán  —  hogy  paulo  minora  canamus  —  e 
lapokhoz  gyermekkorom  messze  emlékezetei  szővék. 
Mintha  vélek  ifjodnának  meg. 

Tizennégy  éves  fiú  nyújtani  be  egykor  Galeot 
fordítását,  dobogó  szívvel  az  íróság  első  érzései 
miatt,  az  akkori  censura  egyik  inquisitorának.  A 
nyájas  öreg  úr,  hosszú  tépelődések  után,  a  legjobb 
akarattal  sem  merészlé  Instructi ójának    szűk  határai 

közé  férkezteni  amit,  például,  egy  püspök  jellemé- 
ről (XIII  sz.)  vagy  épen  Rangoni  bíbornok  me- 
zítláb koldulásáról  oly  sans  facon  beszél  Graleot ; 
még  kevésbé  az  én  Jegyzéseimnek  egynémely  „túl- 
buzgó" kifejezését.  Imprimatúrát  számos  omissis  de- 
letis-tól  föltételezte. 

Védangyalom,  mely  egy  rósz  könyv  kiadásától 
akart  megóvni,  vagy  ellenszenvem  minden  csonkaság- 
tól, mint  annyi  mást,  a  szegény  Galeotot  is  eltem etteté. 

Hogyan  jutott  e  késő  feltámadáshoz,  jóformán 
magam  sem  tudom.  Azt  igen,  hogy  az  egykorinak 
egy  íze  sem  maradt  a  maga  helyén.  Miként  azon 
világnak  nem,  melyben  született. 

Vajmi  régen  volt,  vajmi  más  világ  volt! 

Pedig  az  én  Graleotomot  is  be  merte  tiltani. 

Ki  ért  volna  akkor  reá,  effélékkel  bíbelődni  többé? 

Most Deus  nobis  otia  fecit ;  rá  érünk  sok 

holmire:  kutatni  porló  emlékek  s  elhalványodott  pa- 
pírosaink közt;  nézni  miként  hoz  elé,  alapok  és 
alkotó  erő  nélkül,  új  meg  új  creatiókat  —  hogy 
tova  söpörje  —  minden  pillanat,  míg,  káprázatokon 
csüggő  szemekkel,  fönn  mit  sem  tanúinak,  lenn  meg' 
íelejtnek  sokat,  sokát 

Neptunum  procul  e  terra  spectare  furentem, 
hív  emlékezettel  azokra,  kikhez  a  szív  és  méltó  elis- 
merés érzései  csatlanak. 

Azért  tüzem  e  lapok  elé  a  Te  nevedet  —  „Eiche 
die  dem  Sturme  steht. " 

Bánfalva,  octóber  25-d.   1862. 

Kazinczy  Gábor, 


t  t 


MÁTYÁS  KIRÁLY 

JELES,  BÖLCS  ÉS  ELMÉS  MONDÁSAI  S  TETTEI. 


Mátyás  király. 


A  FÖNSÉGES  JÁNOS  HERCZEGHEZ. 

Jtíég  szándékozom  már,  fönséges  herczeg  János, 
egy  művemet  neked  ajánlani,  hogy  lásd,  miszerént 
Galeot  atyádnak,  Mátyás  királynak,  és  neked  leg- 
hívebb embered.  S  elmémben  forgatván,  mi  volna 
gyermeki  korodhoz  illő,  a  mi  Téged  erényre  ser- 
kentene: eszembe  jutának  királyi  atyádnak  némely 
jeles,  elmés  s  bölcs  tettei  s  mondásai.  Ezt  gondolám 
korodnak  leginkább  megfelelőnek.  Mert  az  atyák  és 
ősök  családi  példái  annyira  lelkesítik  s  buzdítják 
erényre  az  utódokat,  hogy  családi  példákkal  eltelve, 
ha  már  férfikorra  jutottak,  tilalmasnak  tartják  eltérni 
az  elődök  erkölcseitől,  úgy  hogy  súlyos  és  nehéz 
dolgokra  serény  lélekkel  vállalkozzanak.  Mit  a  költő 
Virgil  is  jól  tudott,  mondván: 

Ecquid  in  antiquam  virtutem  animosque  viriles 
Et  páter  Aeneas,  et  avunculus  excitat  Hector*). 

Annak  pedig,  mit  e  lapokra  jegyzénk,  többnyire 
fül-  és  szemtanúi  voltunk,  állandó  kísérői  levén,  hon 
és  útközben,  a  fölséges  Mátyás  királynak,  miként 
jól  tudod.  Mily  hasznos  pedig  a  cselekvőktől  látott- 
s  hallottakat  tenni  írásba:  könnyen  méltánylandja 
az,  a  ki  a  régiek  műveit,  s  főleg  Liviust,  forgatja. 
Mert  azon  történészek,   kik    másoktól    vett,    és    nem 


*)    A  régi  dicsőségre  s  férfias   lélekre  serkent  atyád  Aeneas 

és  nagybátyád  Hector. 

1* 

látott  s  nem  is  Hiagok-hallotta  dolgokat  írának  meg, 
néha  oly  annyira  eltérnek,  hogy  kétségben  hagyják 
az  olvasót.  Innen  Liviusnak  oly  gyakor  vitálya  az 
igazság  kinyomozása  végett.  Hanem  e  parányi  kö- 
tetkében  bizonyos  s  kérdésbe  nem  vehető  tények  fog- 
lal vák;  minek  jelentességét  mind  az  ismeri,  ki  valódi 
képzettséggel  bír.  Nemde  inkább  megragadna  ben- 
nünket Livins  ékes  előadása  Scipio  szépségéről,  ha 
azon  dús  hosszú  hajfürtöket  s  méltóságos  testállást, 
mit  annyira  magasztal,  nem  olvasta,  hanem  saját 
szemével  látta  volna?  Ki  olvasá  a  judaeai  háborút 
habozó  elmével  s  kétkedve  a  Vespasiánusok  amaz 
erényeiben,  miután  írója,  Josephus,  mindenben  szem- 
tanúnak vallja  magát? 

Fogadd  tehát,  fönséges  herczeg  János,  eme 
terjedelemre  parányi,  de  jelentességében  nagy  művet. 
Némely  mondatát  s  tettét  tartalmazza  ez  azon  ki- 
rálynak, ki  a  törököt  gyakran  megveré,  Csehországon 
diadalt  véve ,  az  oláhokat  legyőzte ,  a  lengyeleket 
megalázta,  a  lázadó  Magyarországot  a  régi  hatalom 
korlátai  közt  tartá,  Ausztriát  meghódítá ;  ki  az  Óceánt 
s  az  adriai  tengert  tette,  hadi  hatalommal,  birodalma 
határaivá,  s  Hydruntumot l)  a  török  járom  alól  fel- 
szabadítás De  ezekről  máshol.  Most  térjünk  dolgunkra, 
egyelőre  figyelmeztetvén,  hogy  a  legnagyobb  kirá- 
lyok, leghatalmasb  fejedelmek,  legélesb  bölcsészek, 
s  főleg  Caesar  Augustus,  gyakorta  éltek  elmés  mon- 
dásokkal is ;  s  kinek  erre  tanúbizonyság  kell,  olvassa 
Macrobius  munkáját  s  Plutarch  Apopthegmáit ,  hol 
e  dolog  igazságáról  értesűlend. 


I. 

Jeles  mondás  az  ellenségnek   adott  szó -tartásról. 

Mily  egyenességgel  bánt  atyád  az  ellenféllel  is, 
ím  egy  világos  példa.  Háborút  viselt  Mátyás  király, 
György,  a  fortélyos  cseh  király  ellen,  kit  Pál  pápa 
eretnekséggel  vádola.  És  miután  azon  hadjáratban 
számos  jeles  és  nagy  tetteket  cselekvék  Mátyás  király, 
s  Györgyöt,  sok  és  pedig  nevezetes  városok  bevé- 
tele által  majdnem  tönkre  tette:  végre  megegyestílt 
a  két  fejedelem,  hogy  jöjjenek  öszve,  mindkét  rész- 
ről csekély  kísérettel;  Galeot,  a  ki  Mátyás  királyt 
kísérte,  ben  levén  a  teremben,  hol  csupán  a  két 
király  értekezett.  Amint  a  beszélgetésnek  vége  volt, 
kiki  haza  ment.  György  király  fiai,  kiknek  legidős- 
bike  Victorin  nevű,  kísérek,  atyjok  parancsára  Má- 
tyás királyt,  s  bejöttek  Olmütz  városába.  A  pápa 
követe  erről  értesülvén,  esdekelve  kérte  Mátyás  ki- 
rályt, hogy  ezen,  oly  vészes  és  terhes  háborút  fe- 
jezze be  diadalmasan,  s  mind  a  pápa,  mind  a  ke- 
reszténység javára,  s  véget  vetve  e  szertelen  költe- 
kezésnek. Erre  a  király  kérdé  a  követet,  miként 
történhetnék  ez,  miután  a  cseh  nemzet  a  hadviselés 
mesterségében  járatos,  a  sereg  nagy  s  a  városok 
megerősítvék.    „Hiszen   láttad,   úgymond,  mily  nagy 

bajjal  ostromlók  meg  Olmütz  és  Brünn  városait." 
—  S  feleié  a  követ  a  királynak:  „Kezedben,  íme, 
György  király  fiai,  főleg  Victorin,  az  erélyes  férfi 
s  atyjának  egyedüli  reménye :  fogasd  el  őt  testvéré- 
vel együtt,  s  e  háborúnak  ezzel  vége  lesz.  Mert 
atyjok,  megtörve  fiainak  rabsága  által,  azonnal  meg- 
adja magát.  Ezt  pedig  megteheted  az  aljasság  min- 
den vádja  nélkül,  miután  kíséretedben,  Olmützbe 
jöttek  a  nélkül,  hogy  a  visszatérés  Ígérete  Írásba 
tétetek."  —  Ezekre  így  felelt  Mátyás  király:  „György 
király  fiai  bejöttek  velem  a  városba,  szavaimba  bíz- 
ván; mert  útközben  mindig  nyájasan  szóltam  vélek, 
különbféle  tárgyakról  beszélgetve.  Azért  el  nem  fo- 
gatom őket  soha,  hanem  elbocsátom  tisztességesen. 
Mert  mindegy  előttem,  arcz,  intés,  jel  által  vagy 
bármiként,  baráti  érzést  s  biztonságot  reméltetni. 
Mert  a  ki  írás  vagy  szó  adás  következtében  ereszti 
el  bántatlanul  ellenfelét:  az  nem  a  hitszegést,  ha- 
nem a  pironságot  rettegi;  mivel  ha  az  írott  bizto- 
síték, habár  ellenség  iránt,  megszegetnék,  mint  áru- 
lás fogna  azonnal  megbélyegeztetni.  De  ki  a  hitet 
őszinte  szívvel  tiszteli,  jött  légyen  közbe  írás,  szó, 
intés  vagy  nyájas  beszéd,  mindig  azonegy  marad. 
Őrizkedjél  ezentúl  birodalmamban  efféle  rábeszélést 
használni;  mert  az  ily  példáktól  mindig  iszonyod- 
tunk. " 

II. 

Elmés  mondás. 

Midőn   ételközben,  a  királyi  asztalnál,  tréfás  be- 
szélgetés folya:  egy  fejedelem  jött  szóba,  kinek  neje 


mindenkivel  űzögette  vad  kéjeit,  elannyira,  hogy 
a  rimák  közé  számláltatnék:  egy  nemtudatlan  úr, 
e  nőt  védőleg,  annak  tiszta  életét  fiainak  férj  éhezi 
hasonlóságával  mentegette,  mondván:  „Ha  ez  a  nő 
nászszegő  volna,  mint  ti  vélitek:  ágyasaihoz  és  nem 
férjéhez  hasonló  gyermekeket  fogna  szülni;"  a  gyer- 
mek törvényessége  legfőbb  bizonyítékának  a  szülék  - 
hezi  hasonlatosságot  tartván.  Erre  Mátyás  király 
mosolyogva,  eként  szólt  hozzá:  „Ezt  te  sohsem 
mondanád,  ha  tudományos  könyveket  forgatál  vala; 
sőt  azt  állítanád,  hogy  a  gyermek  hasonlatossága 
az  atyjához,  inkább  a  nő  hitszegésének ,  mint  tiszta 
életének  bizonyítéka.  Mert  a  nők,  szeretőikkel  ké- 
jelegve, rettegvén  hogy  férjeik  tetten  érik,  azoknak 
képét  szemök  előtt  látják  szünetlenül;  azért  nyomja 
ez  élénk  képzelet  a  férj  arczmását  a  gyermekekre. 
A  képzelemnek  eme  hatását  pedig,  mind  a  legéles- 
elműbb  bölcsészek,  mind  a  legkitűnőbb  orvosok, 
mind  számos  példák  mutatják. " 

Elpirult  a  nő  ama  védelmezője,  s  mi,  nevetve 
s  széles  jó  kedvvel,  igaznak  állítók  ezt,  tudván, 
Avicenna  tanúsága  szerént,  hogy  a  lélek  átalakító 
erővel  bír,  s  hogy  ilyesmit  a  bűvtan  (ars  magica) 
sem  tagad,  sőt  azt  minden  kétség  fölött  valónak 
bizonyítja. 

III. 

Elmés  mondás. 

Nőül  vette  Mátyás  király  Beatrixet,  Ferdinánd 
király  leányát ,  ékes ,  nemes  viseletű ,  művelt  és 
tudományosan    képzett,    díszes    előadású,    nyájas ,    s 

társalgásban  méltósággal  párosult  gyors  elméjű  höl- 
gyet. Amit  monda  s  cselekvék,  oly  báj  volt  min- 
denen, hogy  kit-kit  csodálatára  ragadt,  főleg  midőn 
nemcsak  a  királyi  méltóság,  hanem  az  egyszerű  nők 
kötelességeinek  is  eleget  teve,  úgy  hogy  az  összes 
ó-korral  versenyezhetne.  Ama  szerény  modorhoz  s 
fölséggel  párosult  szűzies  szemérmességhez  járult 
nagy  készsége  a  jeles  írók  idézésében.  Mert  midőn 
egy  bizonyos  nő  ingatagságáról  volna  szó ,  rögtön 
Virgilnek  ezen  versére  hivatkozott: 

Yarium  et  mutabile  semper  foemina*4). 

Beatrix  pedig,  Nápolyból,  férjéhez  jővén,  királyi 
nők  szokása  szerént,  számos  szolgáló-leányt  hozott 
magával,  némelyeket  főrangú,  másokat  tisztes  szülék 
gyermekeit ,  kik ,  vagy  Beatrix  szertelen  szépsége 
miatt,  vagy  mert  valóban  azok  voltak,  rútaknak 
látszottak,  s  különösen  Magyarországban.  Mert  a 
magyar  faj  kiválólag  szép.  S  Magyarhonban  szokás, 
hogy  az  úrnőjöket  kísérő  szolgaleányok  nem  ülnek 
le  soha,  csupán  parancsra  s  ha  úrnőjök  leül.  De 
ha  Beatrix  helyt  fogni  készült,  komornái,  nem  várva 
a  királynő  intését,  letelepedtek. 

Ekkor  egy  nem-hülye  ember  így  szóla  Mátyás 
királyhoz:  „Mily  bárgyúság  ez  a  leányoktól,  hogy, 
a  hazai  szokások  ellenére,  a  királynő  parancsa  nél- 
kül, leülnek."  — Felele  a  király:  „Igen  csalatkozol; 
sőt  ez  nagy  bölcseség  e  leányoktól.  Mert  tudván, 
hogy  rútak  és  éktelenek,  minden  áron  törekednek, 
hogy  a  férfiak  ne  lássák,  s  azért,  nehogy  feltűnjenek, 


*)  A  nő  örökké  változékony  és  ingatag. 

lehetőleg1  aláhúz  ódnak;  mivel  ha  fenállanának,  minden 
szemnek  ki  volnának  téve;  ülve  pedig  kevesen,  s 
azok  is  csak  a  háziak,  látják;  s  ekként  némileg  rej- 
tekben vannak.  Mivel  a  rútat  és  éktelent  jó  elvonni 
szem  elől,  nehogy  zavarják  a  társaságot.  Mert  a  szép 
gyönyörködtet,  a  rút  elkedvetlenít." 


IV. 
Jeles  mondás. 

A  lengyel  király  követei  Visegrádra  érkeztek, 
így  hívják  tudnillik,  a  királyi  székhelyt,  Budától 
egy  schoennsnyi2)  távolságra,  a  Duna  partján,  hason- 
nevű* várossal.  Hajdani  királyok  építek  ugyan ,  de 
Mátyás  király  megújíta  mindent,  s  nagyszerű  palo- 
tákat vonata  fel.  Mert  a  szép  épületekben  minden- 
kinél inkább  gyönyörködik,  s  oly  tehetséggel  bír 
az  építészetben,  hogy  a  házak  díszes  s  kéj  elmés 
felosztása  fölött  a  legjáratosb  művészekkel  is  diadal- 
masan versenyezne.  Megérkezének ,  mondom,  a  kö- 
vetek, neki-készűlve ,  mint  kik  Mátyás  király  láng- 
elméjét s  a  válaszolásbani  készségét  jól  ismerek,  s 
oly  hosszú  beszédet  tartottak  honi  nyelvökön,  hogy 
két  álló  órát3)  töltöttek  el.  S  honi  nyelvökön  szóltak, 
bár  érték  a  latint,  a  jelenlevők  sokasága  miatt.  Nem 
akarák  királyuk  megbízásait  mindenkivel  tudatni. 
Mert  e  roppant  gyülekezetben  egymaga  volt  Mátyás 
király,  ki  a  szláv  nyelvet  ismeré.  A  szláv  nyelv 
pedig  és  a  lengyel  lényegben  keveset,  de  kiejtésben 
fölötte  különbözik. 

Elmondatván  tehát  e  beszéd,  tudakolá  tőlök 
Mátyás  király,  latinul  akarják-e  vagy  lengyelül 
hogy  válaszoljon?  A  követek  ezt  a  király  tetszésére 
hagyták.  Ekkor  Mátyás  király  sorban  ismétlé,  kez- 
dettől végig,  mind  azt  a  mi  mondatott,  s  a  mit  ők 
elszórva  s  ziláltan  adtak  elő,  rendbe  szedte;  aztán 
a  czáfoláshoz  fogott,  úgy  hogy  ők  magok,  a  köve- 
tek, is  elámúlának.  Mert  olyanokat  hoztak  volt  elő, 
mit  a  király  nem  is  sejdíthetett.  De,  a  többi  közt 
azt  mondák  a  beszéd  elején  a  követek:  balul  cse- 
lekvék  Mátyás  király,  midőn  a  lengyelországi  püs- 
pököket a  király  ellen  izgatá  s  pénzzel  segélte,  mert 
nem  jó  példa  királytól,  király  ellen  lázítni  a  fő- 
urakat, népet  és  alattvalókat.  Megczáfolván  mind  a 
többit,  ezt  a  tárgyat  utoljára  hagyta  Mátyás  király, 
a  követek  némi  csodálkozására,  mivel  azt  hitték, 
hogy  vagy  feledékenységből,  vagy  szándékosan  mel- 
lőzte a  megczáfolhatatlannak  látszót.  Hanem  a  király, 
kise  megállapodva  beszédében,  elmosolyodott,  így 
szólván  a  követekhez :  „  Vigyétek  válaszúi  királyotok- 
nak, miről  talán  azt  gyanítjátok,  hogy  feledékeny- 
ségből mellőzém:  Díszes  tévedés  jeles  fejedelmek 
nyomdokait  követni,  miként  oktatómtól  tanultam  s 
egykor  olvasám ;  mert  a  tanítvány ,  a  ki  mesterét 
utánozza,  nem  kárhoztatható;  az  ifjabbak,  szót  tar- 
toznak fogadni  az  idősbeknek  s  őket  példányukul 
tartani.  Ifjabb  én,  az  idősb  lengyel  királyt  követem 
e  téren  mesteremül,  úgy,  hogy  mint  tanítvány,  a 
tanító  ellen  fordítám  a  fegyvert.  Mert  a  lengyel  ki- 
rály országom  leghatalmasb  főpapjait  nem  csak  iz- 
gatta ellenem ,  sőt  hatalmas  sereggel  segélte. " 

Ezt  mondván,  a  követek  elpirultak,  igazat  hallván. 

Hanem  emez,  oly  hosszá  és  pedig  latin  be- 
szédben, egyszer  vétett,  nyelvhibából,  Mátyás  király 
a  nyelvtan  ellen,  mondván:  „ordinem  quam,"  a 
szót  nőneműnek  véve;  de  tüstént  fölcserélte:  „quem, 
hímnemben  akar  ám  mondani. "  Mert  Mátyás  király 
nagy  készséggel  bír  az  előadásban,  találékony  elmű 
s  ékes  nyelve  és  erős  s  gyakorlat  által  edzett  em- 
léktehetsége van.  Azonban  ezt  inkább  tudós  és  díszes 
előadású  emberekkeli  társalkodás,  mint  tanulmányo- 
zás által  szerezte,  tizennégy  éves  levén,  midőn  ki- 
rálynak választatott. 

V. 
Elmés  mondás. 

A  királyi  asztal  vendégei  közt  az  étkekről  folyt 
a  beszéd;  egyik  ezt  dicsérvén,  más  meg'  amazt  ro- 
szalván,  Avicennát  s  Hippocratest  idézve  tanúságul 
a  tápszerekre  nézt:  monda  Mátyás  király:  „Magyar 
közmondás:  semmi  roszabb  mint  a  sajt."  —  Amint 
ezt  némelyek  tagadták,  miután  az  ugorka,  tengeri- 
baraczk  s  a  halaknak  számos  faja  sokkal  roszabb 
mint  a  sajt,  felele  a  király:  „a  közmondások  mindig 
igazak,  minél  fogva  a  bölcsészek  s  szónokok  előtt 
bizonyítéki  erővel  bírnak3).  De  ti  talán  hibásan  fog- 
játok föl  e  közmondás  értelmét.  Mert:  „Semmi  ro- 
szabb mint  a  sajt"  azt  teszi:  roszabb  a  sorunk,  ha 
semmink,  mint  mikor  sajtunk  van4). 

Sokan  álmélkodván  e  szólásmódon,  mert  ellen- 
kezni   látszik ,    a    habere    tudnillik    és    a    nihil. 

miután  ainaz,  az  az  habeo,  birtoklást,  a  másik 
meg,  az  az  nihil,  nélkülözést  jelent:  rögtön  Ovidnak 
eme  helye  idéztetett: 

Ingenium   quondam  fuerat  pretiosius  anro: 
At  nunc  barbaria  est  grandis,  habere  nihil  *). 

Mely  versből  belátta  kiki,  hogy  a  magyaroknak 
ama  példabeszéde  helyesen  van  aként  mondva. 

VI. 
Bölcs  cselekvés. 

A  magyaroknál  pénteki  napra  bojt  van  ren- 
delve5). E  kötelezettséggel  pedig  azért  rovattak  meg, 
mert  egykor  eltántorodtak  volt  a  keresztény  vallástól. 
S  az  nap  pedig  oly  szorosan  megtartják  a  böjtöt, 
mint  a  negyven  napit;  mert  nem  csak  a  hústól,  de 
a  sajt-,  tej-  és  tojástól  is  tartózkodnak6).  Azonban 
Magyarország  a  legjobb  halakkal  bó'völködik;  mert, 
a  Száván,  Dráván  s  Dunán  kivül,  halban-gazdag 
folyói  vannak;  ilyen  a  Tisza7),  nem  igen  széles, 
de  mély  folyam,  oly  gazdag  halakban,  hogy,  miként 
a  körüle  lakók  tartják,  két  része  a  folyónak  víz,  a 
harmada  pedig  hal.  De  ez  a  pórnép  véleménye. 
Azonban  igaz,  s  gyakran  látám  magam,  hogy  azon 
folyóban  hálót  sohasem  vetnek  hiába,  mert  néhány, 
és  pedig  nagy,  halat  mindig  húz.  Ezenkivűl  vaunak 
tavai,  halastói  s  egyéb  vizei,  szintén  a  legjobb,  s 
más    országokban    ismeretlen,  halakkal    bó'völködők. 


*)  Az  elme  egykor  nagyobb  becsben  állt  mint  az  arany;   de 
most  nagy  bárdolatlanság,  ha  semmink  nincs. 

Ugyanis  gyakran  fordul  ott  elő  egy  nem  nagy  fajta 
hal,  mert  súlya  három-négy  fontot  ritkán  halad 
meg,  húsa  tiszta  fejér,  feje  nagy,  pikkelytelen,  farka 
mint  az  angolnáé ,  íze  kellemes ;  a  magyarok 
m  e  n  y  h  a  1  n ak  hi vj ák 8) ,  mi  meg'  most  magyar 
angolna  nak  nevezzük ,  mivel  Magyarországban  a 
miénkhez  hasonló  angolna  nincs,  s  e  magyar- angolna 
Olaszországban  sehol  sem  tenyészik,  csupán  a  lári 
tóban  *),  s  ott  sem  honos.  Mert,  amint  mondják, 
ama  dicső  milanói  herczeg  hozatta  Magyarországból 
s  vetteté  a  lári  tóba.  —  Ezt  pedig  azért  mondám 
el,  nehogy  azt  higyje  valaki,  mintha  azon  napnak 
folytonos  megbőjtölése  Magyarországban,  igen  terhes 
volna. 

Egyéb  halai  közt  jó  és  nagy  faj  a  csuka9).  E 
hal  húsa  pedig  Magyarországban  tömör  és  fejér;  s 
oly  hosszú,  hogy  többnyire  megüti  az  emberi  ter- 
metet. S  valamint  húsa  minden  hal  között  a  leg- 
egésségesebb ,  úgy  legízesb  része  a  mája.  Mert  a 
csuka  mája,  görögül  stzclq,  ha  nagy,  miként  ott,  a 
fejedelmi  étkek  közé  számíttatik. 

A  királyi  asztalnál  evén,  feltűnt  nekem,  hogy 
Mátyás  király  soha  nem  vette  ki  az  elébe  tálalt 
csuka  májat.  Mert  a  közasztal  becsesb  étkeit  az  előbb- 
kelőkiiek  szokás  fentartani.  Senki  nem  bátorkodván 
hozzá  nyúlni,  egy  nem-hülye  s  merészke  ember  kérdé 
a  királyt,  miért  nem  eszi  azon  oly  szép  és  legjobban 
elkészített  májat?  miután  a  csuka  máját  világszerte 
királyi    éteknek    tartják.      S    felele     a    király:    „Ne 


*)  Most  Como. 

Irigyetek,  hogy  ne  volna  kényes,  a  kedvest  a  kel- 
letlentől megválasztó  ízlésem.  Hogy  pedig  a  csuka 
májhoz  sohasem  nyúltam  előttetek:  az  egy  szilárd 
határzat  következése,  mit  gyermekül  tevék  föl  ma- 
gamban. Két  ember  ugyanis,  szemem  láttára  ment 
a  fogadóba,  s  a  csaplár  egy  jókora  csukát  teve 
eléjök,  s  a  hal  testéhez  képest  nagy  és  igen  jó  májjal. 
Egyikök,  félretéve  minden  illedelmet,  az  egészet 
maga  elé  vette  hogy  megegye,  míg  a  másik,  haragra 
lobbant  s  a  maga  részét  követelte;  a  vendégek  elé 
tálalt  étkek  közösek  szokván  lenni.  Ezek  mocskolni 
kezdek  egymást',  s  a  szitkok  után  fegyverhez  nyúl- 
tak, s  végre  megsebezvén  egymást,  az  egyik 
azonnal,  a  másik  mihamar  reá  kimúlt.  E  miatt  én, 
gyermek,  a  csuka  májtól  úgy  elundorodtam,  látván, 
hogy  e  hal  mája  két  ember  halálának  okozója  lett, 
hogy  később  irtóztam  tőle,  eszembe  jutván  ama 
baleset,  minek  indítója  volt.  Mert  hogy  kellemes 
ízű,  arra  emlékezem,  mivel  azon  gálád  eset  előtt 
gyakran  ettem. " 

Ezt  a  király  némi  csodálkozással  beszélte  el, 
miután  a  gyermekre  oly  benyomást  teve,  hogy  a 
már  fölserdűltet  sem  hagyta  el.  Mert  hogy  a  gyer- 
mekek fogadalmai  ingatagok  és  változékonyak,  tudja 
ki  a  gyermekeket  ismeri  s  Horáczot  olvasá,  eként 
szólót  a  gyermekről: 

Ac  iram  colligit  et  ponit  temere,  et  mutatur  in  horas*4). 


*)   Haragra  gerjed  s  megengesztelődik  ok  nélkül,    s  minden 
pillanatban  változik. 

VII. 
X    Jeles  tett. 

Egy  vitéz  harczos,  kinek  szolgálatával  hadi 
téren  gyakran  élt  Mátyás  király,  hallván  hogy 
háború  ütött  ki  Mátyás  király  s  Fridrik  római  csá- 
szár között,  kinek  egykor  esküvel  fogadta  volt, 
hogy  ha  háború  lesz,  ö,  bárhol  leendjen,  vissza- 
megy hozzá:  kérte  a  királyt,  szabadjon,  engedel- 
mével, a  császárhoz  mennie,  szándoka  levén  vissza- 
térni. Első  ízben  amint  folyamodott,  némi  nehez- 
telést  mutatott  a  király,  mondván,  hogy  „méltány- 
talanság, ha  a  katona  had  idején  elhagyja  azt,  aki 
békés  időben  élelmez é.  Mert  ki  ad  békében  kenyeret 
azon  katonának,  kinek  had  idején  hasznát  nem 
lesz  veendő."  —  De  a  hadfi  erre  válaszolta:  „h°gy 
az  ő  távozásának  oka  esküvel  szentesített  szóadás, 
mit  meg  szegni,  ha  a  királytól  engedélyt  nyerne, 
nem  fog  semmi  áron. "  E  nyilatkozaton  megindulván 
a  király,  a  hadfit,  számos  és  becses  ajándékokkal 
elhalmozva,  vissza  ereszté  a  császárhoz,  s  elhatáro- 
zását mindenek  előtt  magasztala,  mivel  az  esküt 
saját  javának   s   a  királyi  kegynek  elébe  tette. 

VIII. 
Elmés  mondás. 

Megláta  Mátyás  király  egy  valakit,  ki  fekete 
Öltözettel  s  megnevelt  szakállal  gyászola,  s  kapzsiság- 
és  fukarságát  több  tapasztalatok  után  ismeré.  Gyá- 
szola pedig  megholt  testvéreit,  kiknek  javait,  örökségi 

jognál  fogva,  raár  birtokába  vette,  mik  fölött  az 
élőkkel  hosszasan  pörlekedett  volt  a  király  előtt. 
Magához  szólítá  a  király  ez  embert,  tétetvén,  mintha 
e  gyászruházat  okát  nem  ismerné,  s  kérdezte  őt  : 
„Mi  oknál  fogva  lőn  oly  bánatos  és  gyászoló?"  Az, 
sírásra  fakadva,  válaszolt :  „  testvéreinek  halála  miatt. " 
Erre  a  király:  „Ugyan  mondd  meg,  későn  zavart-e 
az  meg  téged  avagy  korán?"  mert  hosszas  betegség 
gyötrötte  volt  őket.  „Későn,"  felele  amaz.  Mond  a 
király :  „  így  gondoltam  én  is ;  mivelhogy  akarád, 
bár  meghaltak  vala  régen,  hogy  javaikat  tovább 
birtokoltad  volna;  de  most  gyötrődöl,  gyászolsz  s 
szakált  növesztesz,  hogy  testvéreid  vagyonának  hasz- 
nálatát oly  soká  nélkülözted."  —  Elpirult  az,  s  a 
színlett  könyűket  elnyomá. 

IX. 
Bölcs  mondás. 

Azon  nagy  tömegben ,  mely  a  királyokat  kör- 
nyezni szokta,  az  idők  változandósága  került  szóba, 
s  a  mindennapi  s  időszerű  beszélgetés  módja  szerént 
a  vég  többnyire  messze  tér  kezdetétől;  ugyanis  egy 
szó  a  másikat  adja,  s  a  tréfákat  komoly  dolgok,  a 
komolyakat  gyakran  tréfa  váltja  fel,  úgy  hogy  a 
beszéd  eleje  s  vége  nem  kevésbé  üt  el  egymástól, 
mint  a  fekete  s  fejér.  S  végre  oda  ment  ki  a  be- 
szélgetés: a  hajdankorban  nagy  tisztesség  volt  a 
hadseregek  vezéreinek,  megvívniok;  s  ennek  bizo- 
nyítékául Titus  Livius  e  szavait  idézek  Brutus  con- 
sulról    és    Aruns,    a    Tarquin    király    fiáról.     Kik    is 

ellenfelek  vezérei  levén,  Aruns  megsarkantyúzva 
lovát,  bősz  haraggal  maga  a  consnl  ellen  fordítja; 
észrevette  Brutus  hogy  neki-tart,  díszes  volt  akkor 
magoknak  a  vezéreknek  nyitni  meg  a  csatát.  Ahítva 
áll  hát  a  viadal  elé,  s  oly  ádáz  indulattal  csaptak 
össze,  hogy  —  egyik  sem  gondolván,  csak  ellen- 
felét sújtsa,  saját  teste  födözésére  —  mindketten 
kölcsönös  döfés  által,  a  paizson  keresztül  átveretvén, 
a  két  dárdán  csüggve,  élet  nélkül  hanyatlottak  alá 
lovaikról.  Livins  ez  elbeszélésére  felsohajta  a  király, 
mondván:  „Bár  most  is  szokásban  volna  ez,  hogy 
a  vezérek  viadala  a  nagylelkű  s  bajnok  fejedelmeket 
kimutatná,  s  kitárná  némelyeknek  gyávaságát,  kik, 
hivalkodva  s  hon  ülve,  nem  csatázva,  a  hadi  vitéz- 
séget magasztalgatják ;  megtudnók  biztosan,  bölcse- 
ségből  rejtőzik-e  sutba  vagy  gyávaságból,  nagy 
része    azoknak ,  kiket   az  értetlen  tömeg  égig  emel. " 

X. 
Bölcs  mondás. 

Vitatkozás  keletkezett  a  királyt  környezők  között, 
az  országok  fölött:  melyik  bír  ez  idő  szerént,  hadi 
képzettség  s  hatalom  tekintetében,  elsőséggel?  kü- 
lönbféle nemzetbeli  férfiak  levén  körüle,  miként 
szokott,  ha  a  fejedelem  nagy  hírneve  elterjed.  Mert 
Mátyás  király  udvarába  a  világ  majd  minden  ré- 
szeiből teméntelen  idegen  gyúlt,  miután  különbféle 
hadjáratai,  számos  diadalmai,  tetteinek  nagysága  által 
Európa  valamennyi  fejedelmeit  felülmúlta,  s  a  leg- 
nagyobb leereszkedéssel  párosult  kegyességet,  széles 

Mátyás  király.  2 

tudományosságot,  nyájas  és  ékes  előadást  s  számos 
nyelvek  ismeretét  egyesíté.  Értett  azon  felül  a  csil- 
lagzatok tudományához  (astrologia),  s  a  platóni  böl- 
csész Apulejus  munkáiban  oly  járatos  vala,  hogy 
tanát  teljesen  kimeríté,  minélfogva  nála  theologok, 
bölcsészek,  orvosok,  költők,  szónokok  és  csillag- 
jósok, s  a  tudományok  bármi  neméhez  értők  gyakran 
megfordultak.  Némelyek  ugyanis  meghíva,  mások 
önszántukból  jártak  a  királyi  udvarba. 

De  az  országok  elsősége  fölötti  vitában,  saját 
hazáját  magasztala  kiki.  A  spanyolok  Spanyol-,  a 
németek  Német-,  a  csehek  Cseh-,  s  hogy  egyenként 
ne  soroljam  el,  az  olaszok  Olaszországot  dicsőítek. 
Ennek  erősítékeül  a  tudományos  emberek  a  törté- 
nészek bizonyítványaira  hivatkoztak;  a  nemtudósok 
pedig  azt  vítaták,  hogy  a  történelem  tanúskodása  a 
mi  korunk  viszonyaira  nem  alkalmazható ;  azt  állítván, 
hogy  korunk,  a  had  tudománya-  s  erőművészetére 
nézve,  az  ó  világot  meghaladja,  csodálandó  hadi 
fortélyokat  s  erőműveket  találván  föl,  felhagyva 
némely,  és  pedig  régi  erőmű-  és  fegyverekkel. 
Ekkor  Mátyás  király,  nyájas  arczczal,  megszólala: 
„Ha  a  mi  korunk  csak  század  részben  volna  oly 
katona  mint  az  ó  világ,  s  hadi  képzettségünk  a  haj- 
danéhoz  hasonlítható  lenne:  a  török  birodalma 
valóban  nem  lett  volna  oly  roppant  kiterjedésű. 
Mert  haj  dánnak  nem  az  öt-  vagy  hatszáz  év  előtti 
kort  nevezem  én,  hanem  vissza  megyek  azokhoz,  kik 
a  rómaiak  korában  virágzottanak.  Mivel  a  hadi 
képzettség,  gépek  s  hatalmas  ostromművek  ismerete 
akkor  magas  fokon  állt,  miként  Frontinus  Vegetius- 

s  számos  más  Íróból  kétségtelenül  látható.  Mit 
mondjak  azon  idők  vezérei-  s  fejedelmeiről?  miután 
nincs  oly  eszeveszett,  hírleltessék  bármi  bajnokul,  a 
ki  magát  akár  Hannibál,  akár  Sándor  király,  akár 
Marcellus,  akár  Scipio  vagy  Július  Caesar  fölébe 
merészelje  emelni,  sőt  csak  némi  részben  hasonlí- 
tani is.  De  ha  az  ó  kort  öt-  hatszáz  év  közé  szorí- 
tanók,  én  is  kezet  fogok  veletek;  mert  ez  időszak 
alatt  kevés  vagy  talán  senki  sem  hasonlítható  a 
korunkbeli  hadvezérekhez.  Mivel  fölélesztetvén  álta- 
lunk ama  dicső  és  nagy  tapasztalása  hajdan:  sokkal 
jobban  s  ahozértőbben  kezeltük  a  hadügyet,  mint  az 
a  bárdolatlan  kor,  mely  hat  századon  túl  nem  megy. 

XI. 
Elmés  mondás. 

Mátyás  király  palotáját  számos  udvarnok  és 
tisztelgő  látogatta,  kik  közül  némely  műveltebbek 
fenhangon  beszélték  bizonyos  egyháziak  kicsapon- 
gásai! Akkor  tájban  ugyanis  néhány  dúsgazdag 
pap  jött  a  királyhoz.  Mert  Magyarországban  tizenkét 
püspökség  van,  annyira  gazdag,  hogy  többére,  mind 
katonaságuk  számát,  mind  jövedelmeik  nagyságát 
s  terményeik  bőségét  tekintve,  az  ország  főuraihoz 
bátran  hasonlíthatók.  S  fő  urakúl  is  tekintetnek: 
mert  a  királyi  tanácsban  első  helytt  ülnek,  nagy 
számú  és  fényes  háztartásuk  levén ;  és  a  főrangúak 
szokása  szerént,  csak  előre  megízlelt  étkek-  s  ita- 
lokkal élnek.   Számos  apátság  —  s  főleg  a  pannóniai 

2* 

eredetű  szent  Mártonnak  szentelt  —  és  prépostság  is 
van,  egy-egy  országgal  fölérő. 

Midőn    tehát    a    rósz    papokróli    beszéd    mind 
inkább  lábra  kapna,    közbejött  Mátyás    király,    és  a 
beszéd  tárgyáról  értesülvén,  mint  ildomos  s  fortélyos 
elmű  ember,  mosolyogva  felszólal:   „Nem  tudom,  ha 
gonoszoknak   helyesen  tartandók-e    azok,   kik  a  po- 
kolban   levőktől    félnek,  a  pokol  levén   minden  bűn 
s  gonoszság   fészke;   a  pokolban  levőtől  pedig,    sze- 
réntünk, a  legerényesb  ember  irtózik.  De  hogy  ezek 
közül    mit    kerülnek    leginkább    a   papok?    hogy    a 
főbenjárókról    szóljak,     mingyárt    meglátjuk.      Nem 
kerülik  a  dölyföt,  miután  módjuk  s  viseletök  a  dölyföt, 
ha    kihalt  volna,    új    életre    hozná.    A    haragtól  nem 
óvakodnak,    miután  a  hozzájok  tartozók  fölötti  mél- 
tatlankodást    s    kegyetlenkedést,    s    végűi   az    elgyöt- 
röttek  meggyilkolását  szigorúságnak  tartják.  Pirulok 
előbeszélni  némely  püspök  vérengező  kegyetlenségét 
s  irtózatos  ádázságát,  mit  e  mi  időnkben  talán  mind- 
nyájan hallottatok  és  láttatok:  míg  Pál  apostol,  püs- 
pököket rendelvén,  a  püspök  egyéb  rendszabásai  közt 
meghagyja,  hogy  ne  legyen  verekedő.    A  fukarságot 
soha  el    nem   távolítják  magoktól,  miután,    szabados 
vagy  tilalmas  módokkal,  az  istenieket  elhanyagolva, 
s  híveiket  kifosztogatva,  az   imádság  házát  s  a  szent 
templomokat  uzsora-   s   simoniával  is  —  h°gy  egy- 
házi szóval  éljek  —  megfertézik.    Úgy  látszik,  hogy 
a  dőzsölés-  s  kéjelgésben  (mit  az  újabbkoriak  fény- 
űzésnek (luxuria)  mondanak,  holott  a  fényűzés  min- 
dennemű túlbővölködésre    kiterjed)    valami    nagysze- 
rűséget   látnak.     Ezt    mutatja    az    ügyes    szakácsok, 

válogatott  étkek,  a  kéjnők  s  más  egyéb,  tisztességgel 
meg  nem  nevezhető  dolgok  nagy  száma.  Hanem 
irigykedni  s  mást  megszólani,  udvari  mesterség-  s 
ildomnak  tartják,  mikor  másokat  alányomva,  ma- 
gokat fölemelni  törekszenek.  Azonban  kívánjuk,  hadd 
legyen  meg  bennek  e  bűn,  a  költőnek  azon  mon- 
dása miatt: 

Invidia  siculi  non  invenere  tyranni 
Május  tormentum*). 

A  renyheség  pedig  (mit  a  görögök  acediának  mon- 
danak) olyannyira  elfoglalja  őket,  hogy  lomhák  és 
álmosak  mindig,  az  istenieket  elhanyagolva,  több- 
nyire hat  óráig  alusznak.  Tétetni  és  képmutatni, 
arczczal  és  szóval,  s  nem  szívvel,  jónak  színleni 
magát,  az  embereket  csalárd  hízelgéssel  behálózni  — 
ezt  tartják  ők  a  legfőbb  mesterségnek  s  eszélynek. 
De,  hogy  az  igazat  megvalljuk,  egytől  undorodnak 
mindenek  fölött;  ettől  irtóznak  végetlenül;  ezt 
kerülik  éjjel  és  nappal  a  legnagyobb  fejtöréssel  s  gon- 
dossággal; ennek  látásától  iszonyodnak;  ezt  utálják, 
s  sem  esdeklés ,  sem  fenyegetés ,  sem  bármi  rábe- 
szélés vagy  példák  nem  bírják  soha  azt  vélek  meg- 
kedveltetni. Azokat  értem,  mikről  azt  tartják,  hogy 
a  pokolban  vannak. " 

Mi  volna  ez  egy  dolog?  kérdezvén  kíváncsian 
mindannyian :  felele  Mátyás  király :  „A  szegénység 
az,  mit  a  papok  annyira  kerülnek.  De  hogy  e  rosznak 
fészke  a  pokolban  van,  bizonyítja  a  költő  Virgil  az 


*)   Az    irigységnél    nagyobb    gyötrelmet   nem   találtak   ki    a 
siciliai  zsarnokok. 

Aeneis  VI  könyvében,  hol  a  számos  szörnyeket 
sorolván  elő  az  Orcus  vagy  is  a  pokol  torkolatában, 
utána  veti : 

Et  mala  suada  Fames,  et  turpis  Egestas  •). 
Ekként   rovta  meg  Mátyás  király,  elmés  beszé- 
dével a  rósz  papokat. 

XII. 
Bölcs  tett. 

A  frankok  királya  egykor,  ama  nagy  Károly, 
Pipin  fia,  volt,  ki  egyéb  jeles  tettei  közt,  Adorján 
pápát  a  longobárdok  elnyomásától  megszabadítá ,  s 
Desiderius  nevű  királyukat  nejével  s  gyermekeivel 
rabbá  tévé.  Ezen  Károlynak  nővérétől  unokaöccse 
volt  Roland,  kiről  oly  teméntelen  költeményt  éne- 
kelnek, hogy,  majdnem  Európa-szerte,  más  egyéb 
nem  zeng  a  nép  ajkain,  oly  annyira,  hogy  legyen 
szó  bár  a  leghősiesb  férfiúról,  Rolandot  mondják 
feltámadottnak ,  úgy  hogy  egész  Olaszországban 
Roland  alatt  többé  nem  egy  férfi,  hanem  az  erő 
nevezetét  értik.  Mert  a  hetvenkedő  s  vakmerész 
embert  megróva,  gyakran  élnek  vele,  kérdezvén: 
talán  második  Roland?  Továbbá  mesélik,  hogy  óriás 
vala,  s  párbajt  vívott  egy  Ferraus  nevű  saracén 
óriással,  azt  téve  hozzá,  hogy  volt  egy  Durindana 
nevű*  szablyája,  mely  vasat  s  követ  metélt.  S  regélik, 
hogy  mindketten,  végzetszerűleg,  megsebezhetlenek 
valának  testök  némely  részén  kivűl,    mit  többszörös 


*)  A  roszúl  tanácsló  Éh  és  az  undok  ínség. 


—     23     — 

vértezettél  födöztek.  E  balga  mesék  anyagot  nyúj- 
tanak mindenhol  dalokra;  azonban  azt  mondják, 
hogy  a  diadalmas  Roland  elvégre  szomjan  veszett  el. 
Mátyás  király,  mint  gyermek,  az  efféle  költe- 
ményeket s  a  hős  férfiak  emlegetését  oly  figyelemmel 
hallgatá,  hogy  étel-  s  italról  megfeledkezve,  koplalva, 
reggeltől  estig,  elámulva  mintegy  azoknak  szörnyű 
sujtásain  s  ádáz  tusáján,  nem  gondolva  semmi  egyébre, 
néha  a  győző  dicsőségén  föllelkesűlve,  karjait  és  lábait 
mintegy  a  harczolók  tagjárata  szerint  mozgatá,  úgy 
tetszvén  magának,  mintha  a  viadalnak  részese  és 
intézője  volna.  Azonban  szüléi,  a  mily  bölcsek  va- 
lának,  ez  indulatokat  a  gyönge  gyermekben  megfi- 
gyelvén, a  legnagyobb  reményt  táplálák  a  kis  Má- 
tyásról, s  a  legfőbb  gond-  és  szorgalommal  nevelték 
tudományok-,  erkölcsök-  s  fejedelmi  tanokban,  a 
majdani  országlás  elnyerésére.  Mert  fivéreinek  leg- 
ifjabbika  levén,  szüléi,  a  nagy  lélek  ama  szikrái 
miatt,  a  legjobb  s  szilárd  reménynyel  teljesen,  a 
gyermek  Mátyás  nézeteit  követék  mindenben.  S  ama 
spanyol  születésű  János ,  sz.  Angyalról  nevezett 
bibornok,  jogtanár  és  pápai  követ,  mint  nagy  ta- 
pasztalása s  elmű  férfiú,  nyilván  mondogatta,  hogy 
a  gyermek  Mátyásban  régóta  sejté  a  fejedelmi  lelket 
s  tulajdonokat.  S  nem  is  csalódott  véleményében, 
mert  Mátyást  az  összes  Magyarhon,  tizennégy  éves 
korában  s  mint  a  csehek  foglyát,  királynak  választá, 
bár  az  ország  számos  nagyjai,  mind  családuk  régi- 
ségére, mind  korukra  nézve,  fölűlhaladák.  De  ki  e 
választásnak  rendét  ismerni  kívánja,  olvassa  meg  a  mi 
De  incognitis  vulgo    czimű  munkánkat,  melybem 

De  fatali  dispositione  értekezve,  e  dologról  bőven 
emlékezünk. 

XIII. 

Bölcs  tett. 

Miklós,  modrúziai  püspök,  Pius  pápa  által  Ma- 
gyarországba küldetvén,  Mátyás  királyhoz  jőve.  S 
befejezvén  a  miért  jött,  Budán  tölte  az  egész  telet, 
élve  a  királynak  szívessége-,  valamint  vendégszere- 
tetével. De  a  püspök  nem  az  vala,  kinek  magát 
külsőleg  mntatá:  szép  arczúlatú,  szelíd  beszédű, 
nyájas  modorú  levén,  s  a  báránybőr  alatt  farkast 
rejtegetett;  ki  ugyan  színlelése,  udvaroncz  fortélyai 
s  csalárd  hízelgései  által,  s  viperái  ölelgetések-  s 
judási  csókokkal  majd  minden  magyar  főurat  rá- 
szedett, csupán  a  királyt  nem.  Mert  Mátyás  király, 
nyájas  társalkodó,  gyors-  és  éleselmű  levén,  s  sokat 
bajlódván  efféle  emberekkel,  kölcsönt  kölcsönnel  íizete 
Miklósnak,  úgy  hogy  nem  kevésbé  nyájasan  beszél- 
getett Miklóssal  a  király,  mint  Miklós  a  királyival. 
Azonfölűl  a  király  ügyessége-  s  gyakorlottságának 
segédére  volt  a  csillagzatok  ismerete  s  az  ábráz- 
tudomány,  mikben  a  legképzettebb  férfiaktól  bő 
ismereteket  szerzett.  A  király  tökélyeihez  járult  az 
is,  hogy  atyja,  János,  kit  az  olaszok  Blachnak  ne- 
veznek, látva  fia  éleselmuségét,  őmaga  a  latin  nyelv- 
ben járatlan  levén,  a  pápák  követeivel  tárgyalt 
fontos  ügyekben  soha  más  tolmácsot  nem  használt, 
mint  a  fiát,  úgy  hogy  a  még  gyermek  Mátyás  ma- 
gába szívta  a  súlyos  ügyek  ismeretét.  Mindenek 
fölött   pedig,    az    ábrázattudományhoz    értvén,    nem 

csak  ennek,  hanem  sok  másoknak  jelleméről  első 
látra  a  leghelyesb  Ítéletet  hozá.  Minél  fogva  az  első 
találkozáskor  belátott  a  Miklós  lelkébe;  de  nem 
nyilatkozott  soha;  az  udvari  fortélyok  s  a  színlés  s 
tétetés  mesterségével  majd  minden  fejedelem  bírván. 

Nála  fogott  Miklós  püspök  a  dologhoz ,  mely 
nem  egy  püspököt  és  pápai  követet,  hanem  a  leg- 
hitványabb gazembert  illetett  volna  meg.  Most  ezeket, 
majd  azokat  vádolva  Magyarhon  nagyjai  közül,  a 
király  kegyeibe  törekvék  magát  beszínleni ;  a  király 
jóváhagyta,  tétetvén  hogy  mindent  hiszen,  s  hogy 
ez  árulkodó  szabadabban  beszéljen,  koronként  úgy 
tett,  mintha  fölötte  álmélkodnék  némelyeken,  kiket 
kegyeivel  elhalmozott  volt ;  s  monda  a  király : 
„Alig  bírom  elhitetni  magammal,  hogy  balindúlattal 
viseltessenek  irántam ,  semmi  látható  ok  a  gyűlöl- 
ségre  közbe  nem  jővén."  Ezt  meg'  azért  cselekvé, 
hogy  Miklóst  jobban  kifürkészsze.  Miután  emez  oly 
meghitt  társalgás  folytán  azt  gondola,  hogy  a  királyt 
test  és  lelkestől  hatalmába  keríté:  merénylőbb  leve, 
s  vádolásait  olyak  ellen  is  fordítá,  kiknek  őmaga 
sokkal  tartozott,  s  kik  iránta  tisztesség-  és  szíves- 
séggel viseltettek;  úgy  hogy  már  senki,  sem  nagy, 
sem  kicsiny,  sem  egyházi,  sem  világi  (a  főurakat 
értem)  e  gonosz  vipera  mardosásaitól  ment  nem  vala; 
mindent  rágalmazott,  kit-kit  gyűlöletessé  törekvék 
tenni  a  király  előtt. 

Ellátván  Mátyás  király  ezen  ember  aljas  lel- 
kületét, valamint  hálátlanságát ;  egy,  az  emberi 
nemre  üdvös,  példaadást  gondola  ki,  hogy,  a  meny- 
nyire teheti,    a    cselszövők-    és   rágalmazóknak   útját 

végleg  bevágja.  S  ekként  szóla  Miklóshoz:  „A 
miket  te  a  magyar  főurakról  régóta  mondogatsz, 
alig  hihetők;  mert  én  tisztességesen  és  becsülettel 
bánván  vélek,  sehogy  sem  látszik  valószínűnek,  a 
mire  te  okok-  s  szép  szavakkal  rábeszélni  próbáltál. " 
—  Akkor  amaz  még  hevesebben  kelé  ki,  s  állítá, 
hogy  kész  szemökbe  mondani  azt.  A  király,  ezt 
hallván,  kére  a  püspökkövetet,  hagyjon  föl  e  mester- 
kedéssel, legalább  a  magyarok  irányában,  kikhez  a 
pápa  képében  jőve.  Amaz,  még  megátalkodva  kaján- 
ságában,  s  a  királynak  irántai  kegye-  s  szívessé- 
gében elbizakodva,  azt  hívén,  hogy  a  királyt  oda 
hajthatja  hová  akarja,  megmaradt  szándoka  mellett, 
mondván:  „Mind  ez  reá  nem  tartozik,  hanem,  a 
király  iránti  jó  indulatánál  fogva,  napvilágra  akar 
hozni  mindent ; "  mivel  —  úgymond  —  kész  a  király 
javát  számos  jóakaróinak  elébe  tenni;  s  e  miatt 
monda  be  mind  ezt.  A  király  várt  egy  darabig, 
hogy  Miklós,  magába  szállva,  ez  áskálódásával  fel- 
hagyjon; azt  tartván,  hogy  nem  nagylelkű  fejede- 
lemhez illő  a  hiszékenység  s  a  rágalmazók  előtt  nyilt 
fül,  s  bántotta  a  püspök  és  követ  és  tudós  férfiú 
píronsága. 

Ez  énben  az  országnagyok  gyűlése  lőn  Budán, 
hol  jelenleg  a  királyi  székhely  van;  s  az  egybegyűlt 
főurak  közé  érkezett  Miklós,  mitsem  gyanítva,  sőt 
híve,  hogy  amaz  árúlkodásai  megfészkeltek  a  király 
lelkében.  Ekkor  a  király,  félre  híva  Miklóst,  tuda- 
kolja, marad-e  még  ama  szándokánál,  hogy  a  fő- 
uraknak szemére  lobbantja  az  ő  ellene  koholt  csele- 
ket? Igenli  Miklós,  gondolván  hogy  az  nem  történik 

soha.  Kezénél  fogja  a  király  a  püspököt  s  a  főurak 
gyülekezetébe  vezeté.  Fölkelvén  mindnyájan  s  Mik- 
lóst nyájasan  üdvözölvén:  „Ideje  már  —  úgymond 
—  megtenni  mit  annyira  áhítsz :  mondd  nyíltan  el 
már,  mit  annyiszor  sugdosál  nekem.  Jöjjön  nap- 
fényre mind  az  a  csel  és  árulás,  miknek  e  főuraknál 
nyomába  jövel. "  A  püspök,  annyi  főúr  tiszteletre- 
méltó arczúlatát  látván,  kik  iránta  sok  jóval  visel- 
tettek, kiktől  mind  tisztességet,  mind  szívességet  véve, 
s  kikről  soha  semmi  roszat  nem  hallá:  összezava- 
rodva, reszketni  kezdett  egész  testében,  s  kezeit 
egybekúlcsolva,  lecsüggesztett  arczczal,  elnémult. 
Ekkor  így  szólt  hozzá  a  király:  „Ha  a  pápa  iránti 
tisztelet  nem  tartóztatna,  bizonyára  megmutatnám, 
hogy  nem  követhez  illő,  viszálkodást  veteményzeni 
s  bűntelen  országnagyokat  életveszélynek  tenni  ki. 
Azért  távozz  országomból;  mit  ha  két  nap  alatt 
meg  nem  tessz,  oly  példát  fogok  felmutatni  rajtad, 
min  lássa  az  egész  világ,  hogy  az  efféle  aljas  s  gaz 
csínyeket  mindig  utálta  Mátyás  király!" 
Késedelem  nélkül  távozott  amaz. 

XIV. 
Hős  tett. 

Jött  Budára  egy  vitéz  lovag,  német  nemzet, 
Holubár  nevtí,  erejének  és  testének  roppantsága  miatt 
bámulatos ,  kit  azon  tornában ,  mit  neki-szegzett 
láncsákkal  nyargalva  öszve,  vívnak,  győzhetlennek 
tartottak,  számos  vívótársat  terítvén  földre  gerelyével. 
Hogy    pedig    ez    álharcz ,    mely    szegzett    láncsákkal 

jelenleg  is  dívik  a  játékokban,  a  régieknél  szokásban 
volt  volna,  nem  olvassuk;  de  hogy  a  valódi  viadal- 
mákban  hegyes  láncsákkal  harczoltak :  azt  mind 
Ovidnak    ezen   helye,    mind    Livius  mutatja: 

Yulnus  Achilleo  quod  quondam  fecerat  hosti, 
Yulneris  auxilium  Pelias  hasta  túlit; 

és  Livius  beszéli,  hogy  Brutus  és  Aruns ,  láncsával 
átverve  ölek  meg  egymást.  De  a  viadalnak  eme 
nálunk  (Olaszországban) ,  valódi  vagy  álharczban, 
dívó  módját,  éleshegyű  gerely-  s  hasonló  fegyver- 
zettel, Claudianus  látszik  némileg  érinteni.  S  hogy 
a  dologra  térjünk:  nem  egyként  vívnak  láncsákkal 
Magyar-  és  Olaszországban.  Ott  ugyanis  csak  hegyes 
láncsákkal;  itt  pedig  gyakran  tompa  gerelylyel 
küzdenek;  hanem  Olaszországban  nekihajtott  s  vág- 
tató lovon,  Magyarországban  pedig  ügető  s  nem 
egészen  nyargaló  lovon  harczolnak.  De  a  láncsát 
a  hónalj  alatt,  vas  horgon,  tartani,  hogy  hátra  ne 
üttessék,  hanem  helyén  maradjon  (restationak 
nevezik) :  nem  emlékezem  hogy  a  régieknél  olvastam 
volna. 

S  legyen  bármiként,  Mátyás  király,  Holubár 
hírneve  által  ösztönözve,  őt  efféle  harczra  híva  föl. 
Ez  fogadkozott,  attól  tartván  nehogy  sérelmet  ejtsen 
a  királyon.  Mert  ember  és  ló.  teljes  erővel  csapván 
össze,  hegyes  és  szilárd  gerelyekkel:  alig  lehet, 
hogy  a  vívó  földre  ne  teríttessék  a  legnagyobb  ve- 
szélylyel,  vagy  át  ne  verettessék,  vagy  sérelmesen 
meg  ne  üttessék.  A  király  késztette  a  vonakodót, 
vívjon  meg  bátran  vele.  Nem  merészlé  Holubár  a 
király  kívánatát   ismét    megtagadni,    hanem    föltette 

magában,  hogy  a  király  legkisebb  döfésének  en- 
gedni fog,  s  inkább  lefordul  a  nyeregből,  hogysem 
erejét  s  ügyességét  a  király  veszedelmével  láttassa. 
Értesülvén  erről  a  király,  minden  szentekre  s 
fejedelmi  szavára  esküvék  legott,  hogy  ha  ezt  valami 
módon  észreveszi,  azonnal  megöleti  Holubárt ;  Holu- 
bárt  meg'  esküvel  kötelezte  le,  hogy  Mátyás  király- 
lyal  akként  vívjon,  mint  egy  halálos  ellenséggel. 

Holubár,  megtudván  a  király  elhatározását, 
esküjétől  késztetve,  félvén,  ha  másként  cselekednék, 
hogy  fejével  lakol:  önmagát  tüzelve  bátorítá  a  via- 
dalra, melyben  mindig  diadalmas  volt. 

Megtétetvén  mind  két  részről  a  kellő  készületek 
ezernyi  ezer  nézők  előtt  —  magam  is  köztök  valék 
—  mivel  a  színtér  a  boldog  emlékű  Zsigmond  király 
piaczán n)  vala :  rúgtat  össze  a  király  és  Holubár, 
szokásosan  nyargaló  lovakon;  mert  legizmosb  lo- 
vukat ülék  mind  ketten;  s  oly  iszonyú  gerelydöféssel 
sújták  meg  egymást,  hogy  Holubár  hanyatt,  a 
ló  farán  keresztül,  eszméletlenül,  tört  karral  zuhant 
alá,  mert  homlokba  üttetett,  a  király  meg'  mellben 
találva,  a  roppant  ütés  következtében,  valamivel 
később,  oldalt  siklott  alá  lováról,  kantárszárát  meg- 
ragadva.    Holubárt  társai  emelek  föl. 

Ez  meglévén,  a  király  gondjai  alá  vévé  Holu- 
bárt; ki  végre  felüdülvén,  lovakat,  drága  öltözeteket 
s  nagy  összeg  pénzt  kapott  ajándokúl  a  királytól,  s 
visszatért  hónába,  fennen  hirdetve  a  fejedelmi  bőke- 
zűséget és  erőt. 

És  az  igazat  megvallva,  én  is,  ki  mindkette- 
jöket  ismerém,  bámultam  e  kimenetelén  a  viadalnak. 

Holubár  roppant  testalkatú  s  azzal  egyenlő  erejű, 
Mátyás  király  meg'  középtermetű  és  középerejű. 
Azonban  Mátyás  királyon  mindenki  álmélkodik,  sőt 
én  is,  ki  oly  soká  valék  körüle,  csalatkozám.  Mivel 
lóháton  egy  tenyérnyivel  látszik  magasbnak  a  király, 
mintha  jár;  magasságát,  lovon  és  gyalog  mérve 
egybe.  Mert  ha  útban  valánk,  s  a  sereg  közepett 
födött  fejjel  s  leplezett  arczczal  lovagolna  a  király 
(így  a  szokás  ez  országban,  vagy  óvszerül  a  téli 
hideg  s  a  nap  heve  ellen,  vagy  azért,  mert  kik  e 
viseletet  megszokák,  a  sisak  súlyát  s  forróságát,  ha 
a  szükség  kívánja,  melegben  sem  rettegik,  úgy  be- 
pólázgatják  ábrázatukat,  hogy  szemök  fénye  is  alig 
látszik)  a  király  tehát,  így  beburkolva,  hosszasb 
beszélgetés  után  is  kételkedővé  teve ;  mert  szava  úgy 
hangzott  mint  a  királyé,  de  a  szokottnál  magasb 
testalkat  —  a  királynál  szálasbnak  látszván  —  máskit 
gyaníttatott ,  s  én  mint  közvitézzel  beszéltem  vele. 
Azonban,  mint  mindenki  vallja,  Mátyás  király 
a  legügyesb  lovas,  s  úgy  megüli  a  lovat,  hogy  párját 
vagy  társát  ritkítja  korunkban.  S  hogy  magamról 
szóljak:  annyi  ezer  meg1  ezer  embert  látván,  annyi 
országot  utazva  meg,  nem  emlékezem  hogy  oly  ügyes 
lovast  többet  láttam  volna  mint  kettőt.  Sforzia  Fe- 
renczet,  a  milanói  herczeget,  és  sz.  Severini  Róbertet, 
ki,  ami  értünkre,  annyi  jeles  tettet  vitt  végbe  fiával: 
a  velenczések  seregének  vezére  s  parancsnoka,  az 
összes  Olaszországnak  Velencze  ellen  kelt  haderejét 
nem  számos  sereggel  visszaverte  úgy,  hogy  meg- 
törvén s  legyőzvén  mind,  a  velenczések  birodalmát 
kiterjesztve,     nagy     jövedelmekkel     öregbíté,     nem 

riadván  vissza  semmi  munka-,  semmi  veszély-  s 
semmi  fáradalmaktól.  Minél  fogva  az  egész  Olasz- 
ország, az  ő  vitézségét,  nagy  katonai  képzettségét 
s  lelékenységét ,  s  lelke  nagyságát  csodálva,  egye- 
temes fővezérré  nemcsak  megválasztá,  hanem,  a  hadi- 
zsold  lefizetésével,  több  évekre  meg  is  erősíté.  Róbert 
ugyanis,  Olaszország  javán  s  a  béke  helyreállításán 
törekvén,  oly  becsben  áll  az  összes  olasz  fejedelmek 
előtt,  hogy  neve  halhatatlan  leve.  S  méltán  pedig. 
Ugyanis  kész  ő  karral  és  tanácscsal,  bánásmód- 
jában kegyes,  az  ügyek  vitelében  szigorú  és  szemes, 
testileg  kifáradhat! an ;  mert  meghaladta  bár  a  hetven 
évet,  oly  ifjú  erővel  és  fürgén  mozog,  hogy  harmincz 
évesnek  gondolnád.  E  nagy  ember  tehát  számos  s 
magára-ütött  magzatokat  nemzett.  Hogy  a  többiről 
hallgassak,  ez  úttal  kettőt  említek,  kikkel  többször 
érintkezem ;  mert  ezek  oly  férfiak,  hogy  nem  lehetne 
oly  vészteljes  háború,  mely  megtörné  bátorságukat; 
mivel  akkor  vigadoznak,  ha  az  ágyúk  dörgését,  a 
fegyverek  csattogását,  a  harcz  zajongását  látják, 
tűzzel  és  vassal  emésztve  mindent.  Ugyanis  Gáspárt, 
hősiessége,  szertelen  merészsége,  hihetlen  gyorsasága, 
az  ellenfél  gyakori  megrohanása  s  pusztítása,  s  a 
veszélyek  közepetti  erős  lelke,  valamint  ildomossága 
miatt  Meny  kőnek  nevezek  el,  mert  bár  hová  megy, 
gy őzhetlen  karja,  mint  menykő  a  fákat,  mindent 
lezúz.  Nemde  azon  tornában,  mely  Velenczében  és 
Mantuában  nem  rég  tartatott,  ő  tüntette  ki  magát 
leginkább?  leterítvén  némelyeket,  másokat  hanyatt 
zúdítván  alá,  másokat  meg'  csonka-  s  bénává  tevén, 
úgy  hogy  tettei  s  vitézsége  pályabéreit  a  közmegegyezés 

nyújtá  neki.  Azonfelül  deli  alkatú  s  nyájas  módú 
és  szívélyes ,  s  mind  sereg  vezérletére ,  mind  egyes 
harczra  kész ,  mellékneve  nagyszerűségének  meg- 
felelve. Mert  ki  a  menykőnek  útját  akarja  állani, 
az  vagy  lezúzatik,  vagy  súlyos  sérelmet  kap.  —  Mit 
mondjak  ifjabb  fia,  Eóbert  Antal  Máriáról?  ki  mind 
nemes  erkölcsei,  mind  testi  ügyessége-,  mind  hadi 
képzettsége-,  mind  bős  és  bölcs  tetteivel  nagyságos 
lelkű  atyját  követi  mindenben?  Mert  ketten  ők, 
Gáspár  és  Antal,  lovaglás-  s  vívásban  s  egyéb  jó 
tulajdonokban  atyjokat  törekednek  utolérni.  Meg  is 
ismer é  e  két  nagy  bajnokot  és  vezért  Ficarolum 
(Ficarolo),  érzé  a  lendinárai  apátság  és  Rodigium 
(Rovigo),  Assula  (Assoli)  tapasztala,  Ollius  (Oglio) 
látta,  Mantua  s  Ferrara  rettegek,  s  az  egész  Olasz- 
ország, mint  az  olasz  föld  villámait  és  bástyáit,  di- 
csőíté  s  dicsőíti.  S  annyi  reményt  helyez  bennek 
kiki,  hogy  azt  tartják,  miszerint  haladó  éveiknek 
meg  fog  tetteik  növekvése  felelni. 

XV. 
Jeles  tett. 

Háború  folyt  György  cseh  királylyal,  kiről 
fölebb  emlékezénk;  s  midőn,  közvárakozás  ellenére, 
tovább  húzódott,  mind  Mátyás  király,  mind  Pál  pápa 
roppant  költekezésével:  valaki  jött  a  királyhoz  — 
nevét  azonban  elhallgatandom ,  miként  e  könyvben 
többnyire  tevék,  mivel  sokan  még  élnek  —  aki 
ajánlkozott,  hogy  György  királyt  fegyverrel  kivégzi, 
ha    öt    ezer    aranyat   kap   jutalomul.     Mátyás  király 

keze  írása-  s  adott  szavával  biztosítá,  hogy  még* 
többet  ad,  ha  amit  ígért,  teljesíti.  Amaz,  miután  soká 
kémlekedett,  mi  módon  tehetné  meg:  utoljára  mint- 
egy kétségbeesett,  akként  hajthatni  végre  a  merényt. 
Látta  ugyanis,  hogy  György  királyt  máskép  meg 
nem  ölheti,  mint  világos  koczkáztatásával  saját  éle- 
tének, mivel  biztos  testőröktől  környezve,  vakmerő 
támadásának  könnyen  vet  vala  gátot.  Amint  ezt 
ellátta,  megváltoztatá  módját,  de  nem  szándokát,  az 
ölésnek,  s  azt  monda  Mátyás  királynak,  hogy  méreg 
által  hajtja  végre  amit  fegyverrel  ígért.  A  király 
rögtön  megparancsolá ,  hogy  mérget  semmikép  ne 
használjon  György  ellen.  „Mert  fegyverrel  vívunk 
itt,  úgymond,  nem  méreggel.  Hiába  olvastam  volna 
a  történelmet  Fabriciusról ,  ki  Pyrrhus  királynak, 
Róma  legb őszebb  ellenének,  megírá,  óvakodjék  kör- 
nyezete mérgétől,  mert  egy  valaki  ígérte  hogy  meg- 
gyilkolja őt ;  s  hozzá  tévé  :  hogy  a  rómaiak  karddal 
s  nem  méreggel  szoktak  harczolni12).  Mi  végett  olvas- 
gatunk könyveket,  ha  nem  hogy  a  legjobb  példáktól 
áthatva,  az  erényt  kövessük  s  kerüljük  a  bűnt?" 

S  ezt  mondván,  íigyelmezteté  Györgyöt,  hogy 
csak  előre-,  és  pedig  hívei  által  megízlelt  étel-  s 
itallal  éljen,  mert  bizonyos  veszély  fenyegeti  méreg 
által. 

XVI. 

Jeles  mondás. 

Szavajárása  volt  Mátyás  királynak:  három  dol- 
gon, a  többi  közt,  nincs  mit  kapni:  az  újra  forralt 
levesen,  a  kiengesztelt  baráton  s  a  szakálas  asszonyon. 

Mátyás  király.  3 

Az  újra  forralt  levesen  valami  kelletlen  íz ,  a  kien- 
gesztelt barátban  némi  maradéka  van  a  régi  gyű- 
lölségnek,  s  a  szakálas  asszonyban  ki  ne  vélne 
bizonyos  férfiasságot?  Mert  természetellenes  az,  s 
férfias  merészséget  a  gonoszságban,  hagy  gyanítani. 

XVII. 
A  király  csodaszeru  tisztasága, 

A  magyarok  négyszögű  asztaloknál  szoktak 
enni  (mi  a  régi  rómaiaktól  maradt  fen) ,  s  minden 
ételt  lévben  tálalni  föl ;  a  1  év-neműk  az  étkek  külön  - 
félesége  szerént  változván.  Mert  a  ludat,  kacsát, 
kappant,  fáczánt,  fogolyt  és  seregélyt,  mik  ott  bőven 
vannak,  továbbá,  a  marha-,  bárány-,  gödölye-,  házi- 
és  vaddisznóhúst,  s  a  különféle  halakat  s  több  effé- 
léket mindig  más  és  saját  levőkben  főzik  vagy 
párolják*).  Szokásban  van  az  is,  hogy  nem  — 
mint  ez  ido  szerént  nálunk  —  kiki  külön  — ,  hanem 
egy  tálból  vesznek  mindnyájan ;  sem  villát  nem 
használ  ott  senki  az  étdarab  vagy  hússzelet  kivéte- 
lére, ahogy  az  most  a  Pón  túli  Olaszországban 
divatoz.  Mert  a  terített  asztalnál13)  kiki  tetszése 
szerént  vesz  a  köztálból,  s  darabokra  metélve,  ujjaival 
rakja  szájába,  A  magyaroknál  nem  igen  szokás 
tárnokokat14)  tartani:  azért  az  ő  tömött  vendégsé-, 
geikben  s  dúsgazdag  asztaluknál  igen  bajos  megova- 


*)  Aut  merguntur,  aut  condiuntur,  szakács  műnyelven: 
hosszú  (az  az:  sok,  híg  lév,  az  úgynevezett  úti  lév)  és  kurta 
lévvel    (a  mostani  becsinált)  főzik. 

kodni,  hogy  a  kezet  s  ruhát  á  lecseppegő  sáfrányos- 
leves  el  ne  piszkolja.  Ugyanis  sáfrány-,  olaszdió-, 
fahéj-,  bors-,  gyömbér-  s  más  fűszerekkel  igen  bő- 
ven  élnek.  Mert  miután  a  magyarok  izmosb  s  he- 
vesb  természetűek  mint  az  olaszok:  úgy  látszik,  nem 
ok  nélkül  élnek  fűszerekkel,  mivel,  Avicenna  tanú- 
sága szerént,  a  hevítőszerek  megfelelnek  a  hő  élet- 
műveknek, s  táperővel  csupán  a  hasonszerű  anya- 
gok bírnak.  Hogy  az  ily,  fűszerekkel  bővölködő 
étkek  hevítőbbek,  belátja  kiki ;  s  hogy  a  leves  és 
sáfránylév,  főleg  a  körmök  és  ujjakat,  mikkel  az  ét- 
keket fogjuk,  elsárgítja,  kérdést  nem  szenved. 

Hanem  Mátyás  király,  kézzel  fogva  mindent, 
soha  el  nem  mocskolja  magát,  ámbár  figyelemmel 
követi  a  beszélgetést;  mert  asztalánál  mindig  vitat- 
kozás foly,  vagy  komoly  vagy  kellemes  tárgyról 
van  szó,  vagy  költeményeket  dalolnak.  Mivel  zené- 
szek és  hárfások  vannak  ott,  kik  asztal  fölött  a  hősök 
tetteit,  honi  nyelven,  lant  kíséretében,  éneklik.  Római 
szokás  volt  ez ,  s  tőlünk  szállt  a  magyarokra.  Az 
ének  tárgya  pedig  mindig  valami  jeles  tett;  s  nincs 
is  tárgyban  hiány.  Mert  Magyarország  különféle 
nyelvű  ellenségek  közepett  fekvén,  gyúanyagban 
hadviselésre  kifogyhatlan.  De  szerelmidalokat  ritkán 
énekelnek  ott,  és  mint  többnyire,  a  törökök  elleni 
haditettek  fordulnak  elé,  nem  éktelen  előadással. 
Mivel  a  magyarok,  akár  nemesek,  akár  parasztok, 
majdnem  azonos  szórenddel  élnek,  s  nyelvökben 
semmi  különbség;  egyenlő  kiejtés,  ugyanazon  szavak, 
hasonló  hangnyomás  levén  mindenhol.  Mert,  hogy 
Olaszországról  szóljak,  nálunk  annyiféle  a  beszédmód, 

3* 

hogy  a  polgár  a  paraszttól,  s  viszont  a  calábriai  a 
toscánaitól  annyira  eltér  kiejtésében,  hogy  alig  bír- 
ják egymást  megérteni.  De  a  magyarok,  mint 
mondók,  mind  egyformán,  vagy  csak  igen  csekély 
eltéréssel,  beszélnek:  minélfogva  a  magyar  nyelven 
szerzett  költeményt  paraszt  és  polgár,  közép-  s  fő- 
rangú úr  egyiránt  megértik. 

De  hogy  a  dologra  térjünk:  magam  szemével, 
álmélkodva  láttam  a  királyt,  társalogva  vagy  az  éne- 
ket vagy  beszédet  nagy  figyelemmel  hallgatva,  foly- 
vást étkezni,  anélkül  hogy  valaha  elpiszkolta  volna 
magát.  A  mi  valóban  bámulatos,  miután  mások,  a 
legnagyobb  figyelem  s  ügyelés  mellett  sem  képesek 
kikerülni,  hogy  kezöket  vagy  öltözetöket  el  ne  mocs- 
kolják. Természeti  tulajdona  tehát  a  királynak  e 
tisztaság,  miután  azt,  a  hazai  szokás  s  befolyás  el- 
lenére,   mindenek    fölött  kedveli. 

XVIII. 
Bölcs  tett. 

Pál  pápa,  vallási  ügyekben  egy  veronai  szüle- 
tésű, szent  Ferencz  rendi  szerzetest  külde  Magyar- 
országba, feddhetlen  élete,  ékes  módja  s  classicai 
műveltsége  által  kitűnö't15).  Miután  több,  és  pedig  fon- 
tos, tárgyakban  nagy  belátással  működött:  Mátyás 
királynak,  ki  őr  figyelemmel  kísérte,  kedvezését  ki- 
ér demlé.  Ebből  az  lett,  hogy  mihamar  püspökké 
tette  a  király.  Mert  a  magyar  királyok,  kiváltsá- 
guknál fogva,  püspököket  neveznek,  kiket  a  pápa 
megerősít.      Ezen    annyira    véletlen    választás    miatt, 

sokan  a  főurak  közül,  kiknek  fiai  püspökségre  áhí- 
toztak, igen  kikeltek,  méltatlannak  tartva  a  kötéllel 
átövezett,  a  kenyeret  szeletenként  kolduló,  s  oly 
gazdag  püspökségre  s  bizonyos  tekintetben  kormá- 
ny ozásra  oly  rövid  idő  alatt  s  csekély  fáradsággal 
jutott  külföldit ,  miután  számos  magyarnak  mind 
nemes  eredete  s  képzettsége,  mind  a  kereszténység 
körül  szerzett  érdemei  régóta  kitűnők;  főleg  miután 
ezeknek  ellenére  tétetett  meg.  A  király,  megismer- 
vén e  férfid  nagy  tehetségeit,  mit  sem  hajtott  erre, 
és  Sixtus  pápát,  gyakor  levelei  s  követei  által,  sür- 
geté,  hogy  Gábor,  mert  így  hívták,  a  bíbornokok 
közé  soroztassék.  Hanem  Sixtus  és  a  Collegimn  azt 
válaszolák,  hogy  készek  a  király  akaratának  eleget 
tenni  a  dologra  — ,  nem,  a  személyre  nézve;  mert 
bárki  másban,  kívánsága  teljesítve  lesz ;  de  a  sze- 
génység, szüzesség  s  alázat  fogadalmát  esküdött 
eme  szerzetest  a  kolostorból  kivonni  nem  kell  semmi 
úton.  Miután  az  ily  emberek,  kik  a  világra  nézATe 
halottakúl  tekintendők,  világi  ügyek  kezelésére  nem 
alkalmasok;  nagy  számuk  többnyire  galibákat  okoz 
a  római  egyháznak,  ritka  esetben  bírván  gyakor- 
lat- s  tapasztalással,  mik  nélkül  teljesen  kiképzett 
ember  senki  nem  lehet. 

Azonban  Mátyás  király,  nem  hajtva  ezekre,  s 
követei  által  a  Collegiumot  és  a  pápát  újra  meg 
újra  sürgetve  s  Gábort  magasztalva,  nem  gondolt 
egy  híve  s  tanácsosa  szavával  sem,  midőn  reá  akar- 
ták bírni,  hagyjon  fel  a  pápa  és  bíbornokok  zakla- 
tásával, kiknek  e  dolog  ellenére  van,  főleg  miután 
saját    alattvalói   közt   vannak    többen    (kikről    tudja. 

hogy  a  pápa  tetszését  bírandják),  kik  a  piros  süveg 
megnyerésére  nézve,  mind  családuk  régisége,  mind 
fényes  tulajdonaik,  mind  a  kereszténység  védelme 
tekintetében  Gábort  messze  túl  haladnák.  De  a  ren- 
dületlen király  soha  nem  volt  föltételétől  eltántorít- 
ható, úgyannyira,  hogy  elvégre  Gábor  püspök, 
egykor  sz.  Ferencz  rendi  tag,  a  király  kedveért,  az 
öszszes  Collegium  beleegyezésével,  a  bíbornoki  jel- 
vényeket megkapta.  De  ő,  nem  bírván  mind  ez 
ügyekről  tudomással,  midőn  bíbornokságáról  érte- 
sült, sokáig  könyűzött;  értesülvén,  hogy  azt  a  ki- 
rály eszközölte  ki,  s  neki  nem  levén  tehetsége,  méltó 
hálával  adózni  a  királynak  ennyi  s  ily  nagy  jóté- 
teiért, 

De  miután  Rómába  időzött,  általánosan  elis- 
merek ,  hogy  Mátyás  király  mély  emberismerő ; 
mondván,  jól  választott,  Gábornak  mind  kiváló 
műveltsége,  mind  roppant  tevékenysége  s  bámulatos 
belátása  miatt. 

XIX. 

Bölcs  mondás. 

X 

Besúgák  Mátyás   királynak ,    hogy   némely    ud- 

varnokai  mérget  kevertek  számára;  s  e  szófia  be- 
széd első  pillanatra  valószínűnek  látszott.  „Ne  ret- 
tegje senki  alattvalóinak  mérgét  s  fegyverét  —  úgy- 
mond a  király  —  a  ki  igazságosan  s  törvény  sze- 
rént országol,  s  ne  is  adjon  hitelt  mind  annak  a 
mi  valószínű. "  S  e  mondatával  oly  csúífá  tette 
amaz  árulkodókat,  hogy  ilyes  esztelenségeket  többé 
nem  koholtak.     Mert  a  vádolók    arcza-  s  viseletéből 

belátta    a    király    az    árulkodók    irigységét    s    kaján- 
ságát. 

XX. 

A  király  csodálatos  sajátsága. 

Csodálatra  méltó  természetet  tanultunk  ismerni 
Mátyás  királyban.  Nemde  liilietlennek  látszik,  hadi- 
zaj közepett,  ágyúdörgés  között,  táborban  nyugton 
aludni ;  hon  meg1  a  legteljesb  csendben ,  komorno- 
kainak  legkisebb  neszére  vagy  suttogására  sem  szen- 
deredhetni el  soha  ?  Mert  Serviában ,  mikor  Sebes- 
tumot,  mit  némelyek  Severinumnak ,  mások  Sabácz- 
nak  hívnak,  ostromlá  s  bevette,  midőn  az  erőművek 
nagy  robajjal  sújtogatták  a  köveket  a  falakhoz,  a 
föld  reszketett  s  a  sátorok  rengtek :  sokszor  elnyomva 
álomtól  feküdt;  s  csekély  suttogás,  bármint  kifáradva 
nyugvék  is,  fölébreszté.  Mert  a  suttogás  és  halk 
beszéd  fölkelté,  kit  az  emberek  rivalgása  s  az  ágyúk 
dörgése  elszenderített,  A  mi  valóban  álmélkodásra 
méltó  volt.  S  ne  is  tulajdonítsa  ezt  senki  gyanako- 
dásnak  vagy  aggodalomnak,  mert  ugvan  így  történt 
vala   mindenhol,    miként    számtalanszor    tapasztalok. 

XXI. 
Bölcs  mondás. 

Egy  nem  épen  tudatlan  ember  Terencznek  eme 
mondását :  „  Obsequium  amicos ,  vérhas  ódium  pa- 
rit" *),  magáévá   téve,  idézte.     A    mi  hogy   helytelen 


A  hízelgés  barátokat,  az  igazmondás  gyűlölséget  szerez. 


—     40     — 

beszéd  s  az  emberi  természettel  ellenkező,  Mátyás 
király  rögtön  megmutatta  világosan,  mondván:  „Min- 
den ember ,  természeténél  fogva ,  tudni-ahító ,  bizo- 
nyítja a  bölcsész.  Azonban  mit  sem  tudunk  —  hogy 
ugyan  annak  tanúságával  éljek  —  csupán  azt,  a  mi 
igaz.  Ahonnan  következtetjük,  hogy  az  igazság  nem 
ellenkezik  az  emberi  természettel.  Mert  a  ki  tudja 
hogy  ember :  az  igazság  barátjának  kell  magát  szük- 
ségkép vallania.  De  ha  már  a  költők-  s  különösen 
a  színműíróknak,  a  szereplők  viszonyaihoz  s  nem 
az  igazsághoz  alkalmazott,  mondásaira  hivatkozunk: 
ne  állítsuk  föl  igaz  bizonyitékokúl.  Mert  néha  cse- 
lédek, szolgálók,  meg'  ledér  ifjak  és  szerelmesek, 
kiket  a  költő  fölléptet,  ama  költői  illem  szerént  szó- 
lanak,  mely  „reddere  personae  scit  convenientia 
cuique. "  Ezért  lelünk  nálok  legaljasb  s  elveteműltebb, 
mind  az  igazságtól  eltérő,  mind  pedig  önmagokkal 
ellenkező  mondatokat. " 

Azon  ember,  hallván  a  király  okadatolását,  el- 
pirult, s  legott  belátta,  hogy  a  magas  elmék  az  igaz- 
ságban, nem  vak  hódolat-  és  hízelgésben  lelik  gyö- 
nyörüket. 

XXII. 

Bölcs  mondás. 

Azon  tudós  férfiak  között,  kik  a  királyi  palotá- 
ban mindennaposok  valának,  volt  egy  hat  ujjú; 
job  kezén  ugyanis  két  hüvely  vala;  miből  ha  csú- 
fot űztek,  rósz  nevén  vévé,  főleg  ha  némelyek  a  kéz 
hatodik  ujját  a  természeticsodák  közé  számíták.  Ha- 
nem a  király  állítá,  hogy  e  hat  ujjúnak  méltó    oka 

van  a  neheztelésre.  „Mert,  úgymond,  a  régiek  en- 
gesztelőáldozatokat hozának  a  természeticsodák,  mint 
baljóslatúak,  miatt,  mivel  mindig  szerencsétlenséget 
látszottak  jelenteni,  mit  Lucanus  szavai  is  bizonyí- 
tanak e  versében: 

Monstrosiqne  hominum  partus  numeroque  modoque*). 
S  ennek  okszerű  alapja  van.  Ugyanis,  vajmi  ritka- 
ság, hogy  idétlen  testben  ne  szintoly  idétlen  s  fonák 
erkölcsök  legyenek;  mert  a  lélek,  mint  tudós  fér- 
fiaktól tanultam,  az  orvosok  véleménye  szerént,  a 
testhez  képest  idomúi.  Csodaszerűséget  vetni  tehát 
valaki  szemére,  nem  egyéb,  mint  bűneit  róvni  meg. 
Ki  ne  venné  rósz  nevén ,  ha  a  bűnösök  közé  szá- 
míttatik? miután  nincs  oly  elvetemült  ember,  ki  a 
gonoszság  nevétől  ne  irtóznék.  Es  bár  sovárgja  a 
gazságot  és  követi:  mindamellett  rosznak  mondatni 
s  gondoltatni  nem  óhajtozik.  Hányszor  láttuk, 
hogy  a  született  sánták,  vakok  vagy  egyéb  testrész- 
ben idétlenek,  erkölcs-  s  elméikben  is  sánták,  vakok 
s  ferde  itéletűek  valának.  Mivel  a  tökéletes  termé- 
szet tökéletes  erkölcsöt  hoz  magával.  Azonban  más- 
ként áll  a  dolog  azokra  nézve,  kik  történetesen  bé- 
nultak meg.  Mert  a  legkitűnőbb  és  jobb  királyok 
s  császárok  s  nagy  hősök  is  esetleg  megvakultak 
vagy  megsántultak,  miként  Horatius  Coclesről  olvas- 
suk ,  ki  Porsenna  király  seregét  egymaga  tartóztatá 
fel  a  hídon,  s  leesvén  róla,  egész  életében  sántított. 
Idézhetném  Fülöpöt,  a  Sándor  atyját,  és  Hannibált, 
meg'  Sertoriust,   mint  félszeműeket,    ha  a  Szent-írás 


*)  Az  embereknek  mi-  és  mennyiségileg  csodaszülöttei. 

nem  mondaná  hogy  Jákob,  a  tökéletes  férfiú,  az 
angyallali  viadalban  megsántult;  minél  fogva,  úgy- 
mond, lába  kimarjult.  Mert  ki  az  efféle  esetleges 
megbénulásokat  fölemlíti:  azoknak  jeles  tetteit  sorolja 
el.  Ezért  helyesen  válaszolt  ama  Horatius  Cocles 
ekként  a  sántaságát  csúfolónak:  hogy  őt  minden 
lépése  dicsőségére  emlékezteti.  A  természeticsodák 
tehát  születnek  s  nem  lesznek.  Nemde  a  régi  rend- 
szabály a  pisze  orrú  és  rőt  embereket  eltiltja  a  pap- 
ságtól15)? A  természeti  idomtalanság  tehát,  úgy  lát- 
szik, Istentől  adott  útmutató  az  emberek  erkölcseinek 
megismerésére,  s  hogy  kiket  való  követnünk  avagy 
kerülnünk. " 

XXIII. 

Bölcs  mondás. 

Az  olmüczi  congressus 17)  alkalmával,  hol  Cseh-, 
Német-,  Magyar-  és  egyéb  országok  számos  nagyjai 
gyűltek  egybe,  teméntelen  alakos  és  bohócz  is  cső- 
dűlt össze,  a  főurak  konyháit  kísérvén.  Kiknek 
egyike,  eléggé  ügyes  előadással,  s  kellő  taglejtéssel 
is,  német  nyelven  írott  verseket  szavalt  Mátyás  ki- 
rály előtt,  mikben  Európa  azon  fejedelmeit  sorolta 
elő,  kik  a  törökök  támadása  ellen  síkra  szállandó- 
kúl  jósoltattak;  s  a  seregeket,  szám-  és  milyenségre 
nézve,  mindeniknek  tehetségéhez  képest,  elsorolván, 
azzal  fejezte  be,  hogy  azoknak  parancsnoka  s  ve- 
zére Mátyás  király  leend,  kit  a  közvélemény,  mind 
szomszédossága,  mind  a  törökkel  vívott  hosszas  vi- 
adala- és  tapasztalásánál  fogva  min  dny  áj  ok  fölé  emel. 
Ebből  állt  a  költemény  első   szakasza  —  a  második 

meg'  a  király  érdemeinek  szertelen  dicsőítését  tar- 
talmazd, s  részben  igaz-,  részben  pedig  költöttekét. 
Mert  volt  legyen  bárki  azon  versezet  szerzője,  vagy 
nem  ismerte  jól  Mátyás  királynak  tetteit,  vagy  hí- 
zelegni vágyott,  számos  költeményt  vegyítvén  az 
igazak  közé.  Mert  midőn  nagy  hadvezéri  tehetsé- 
gét, magas  jellemét,  tudományosságát,  nemes  szívét 
s  bölcseségét  hirdeté:  igazat  beszélt;  de  midőn  ama 
gígási  erő  s  venusi  szépség  magasztalásához  fogott, 
ki  nem  tudta  mind  ezt  költeménynek?  miután  Mátyás 
király,  köztudomás  szerént,  közép  erejű  s  férfiasan 
szép  ember.  Mert  nemtömör,  verhenyeg,  göndör, 
sűrű  s  hosszú  haja,  élénk  s  szikrázó  szemei,  arczá- 
nak  pirosló  színe,  hosszú  ujjai,  miknek  legkisebbjeit 
nem  nyújtja  ki  egészen :  inkább  marsi  mint  venusi 
szépséggel  ékesítik.  De  mivel  Mátyás  király  nagy- 
ságos jellemű  ember,  viselt  dolgainak  igaz  magasz- 
talása nincs  ellenére,  de  a  valótlant  meg'  a  hízel- 
gést  utálja  s  oly  annyira  kerüli,  hogy  gondolnád, 
neheztel. 

Végűi  ez  alakos  munkája  a  mondottakért  já- 
randó jutalomra  tért,  saját  fáradozását  s  a  költemény 
előadását  magasztalva.  Midőn  befejezte,  felszólalt  a 
király:  „Munkádban  sok  olymit  éneklél  meg  dicsé- 
retemül, mikről  jól  tudom,  épen  nincsenek  meg  ben- 
nem. Azonban  rósz  nevén  nem  veszem  tőled,  mert 
jóhiszeműleg  mondád,  s  akként  fogadom  költemé- 
nyedet, mint  ösztönzést  az  erényre,  s  rajta  leszek 
tehetségem  szerént,  hogy,  a  mennyire  tőlem  telik, 
szavaidat  beváltsam.  De  azt  a  gígási  erőt  meg 
ganymedi    s    absoloni    szépséget    többé    ne    említsd. 

Már  láttál  engem  tenszemeiddel :  ha  e  hízelgéssel  bűn- 
hődnél ezentúl,  nem  érdemiénél  bocsánatot.  Hanem 
fáradságod  s  előadásod  meg'  a  hízelgés  jutalmát  ak- 
kor várd,  midőn  jóslataid  betöltve  lesznek:  mert 
sokat  mondái  a  mit  óhajtunk  s  inkább  reményiünk, 
előttünk  állván  a  vészes  török  háború." 

XXIV. 
Bölcs  tett. 

Januárius  elsején,  Krisztus  körülmetéltetése  nap- 
ján, szokás  a  magyaroknál  strená-t,  az  az  aján- 
dékot, adni  a  beállott  év  jó  kívánásaért18).  A  király- 
tól úgy  kérik  ezt,  hogy  kiki  mestersége  szerszámait 
nyújtja  elé:  a  síposok  sípot,  a  kürtösök  tárogatót, 
a  hárfások  hárfát,  a  szakácsok  fazék-  és  abárló- vil- 
lákat, s  mások  egyéb,  mesterségökhöz  tartozó  mű- 
szereket hoznak.  A  király  néhány  aranyat  lökött 
a  fazékba,  s  a  síp-,  tárogató-  s  a  többi  holmibe 
külön  ajándékot  dobott,  mert  a  királyi  pinczemester 
is  úgy  sej  elité  a  csendűlésből ,  hogy  az  elétartott 
kupába  pénz  vettetett.  Azonban  késő  estig  húzód- 
ván a  teméntelen  ajándékosztás,  mert  számosan  várak 
a  királyi  bőkezűséget:  jelen  volt  Martius  Galeot  is, 
nem  hogy  megajándékoztassék,  hanem  hogy  a  király 
ajándékait  elmés  mondatokkal  fűszerezze ;  hogy  e 
dús  adományozás  mellett  a  jó  kedv  ne  hiányozzék. 
Tréfás  ötletek-  s  örömben  tombolt  tehát  s  a  király 
által  megajándékozva  lőn  mindenki.  Ekkor  Graleot- 
hoz  fordul  a  király,  mondván:  „Miért  nem  tárod  ki 
te  is  szerszámaidat  az  új  évi  ajándék  elé?    Lám,  ez 

fazekat,  amaz  billikomot,  némelyek  dobot,  s  a  pin- 
ezemesterek  kupákat,  a  lovászok  vakarót,  a  szabók 
tűt  és  ollót,  a  csizmadiák  dikicset  meg'  árat  nyújt- 
ván elé,  megkapták  illetőségöket. " 

Felelt  Graleot,  nincsenek  vele  a  szerszámok. 
S  monda  a  király:  „A  te  szerszámaid  azon  munkák, 
miket  írál,  s  melyek  könyvtárunkat  díszesítik. " 

Ezt  hallván  Graleot,  hite  fiának,  Martius  János- 
nak, hozza  el  a  királyi  könyvtárból  az  Emberről 
és  A  közönségesen  ismeretlen  dolgokról  (De 
incognitis  vulgo)  írt  munkát.  Amint  megjött  vélek, 
akkor  tünteté  ki  leginkább  bölcseségét  Mátyás  ki- 
rály, kimutatván  az  összes  gyülekezet  előtt  nyilván- 
ságosan,  hogy  a  szakácsok-,  lovászok-  s  efféle  em- 
bereket, nem  belső  meggyőződésből,  hanem  hazai 
szokásból  ajándékozá  meg,  de  a  tudós  férfiakat  nem 
a  szokás  ösztönéből,  hanem  belső  meggyőződésből 
tiszteli.  Mert  a  könyvek  tokjait  (tábláit)  elbórítá 
arany-  és  ezüsttel,  s  nagy  öszveg  pénzt  teve  hozzá; 
úgy  annyira,  hogy  Graleot  egymaga  több  és  érté- 
kesb  ajándékot  kapott  mint  a  többiek. 

A  királynak  e  cselekvése  mutatá,  hogy  sok  em- 
bert, kinek  szolgálata  nem  nélkülözhető,  kényszerű- 
ségből tart:  de  a  jeles,  bármi  téren  kitűnő  férfiakat 
lelke  meggyőződéséből  becsüli  s  tiszteli  és  méltó 
módon  jutalmazza,  midőn  amazok  a  keveset  is  azért 
kapták,  mert  kérték:  Graleot  meg'  hallgatva  s  semmi 
ilyest  nem  reményivé,  s  nem  is  esdekelve,  több  és 
értekesb  ajándokot  nyert  mint  a  többi  mind.  S  mily 
fontos  dolog,  belső  meggyőződésből,  nem  rögzött 
megszokásból    tenni    valamit:    e    könyv    olvasóinak 

hagyom   megítélésére,    miután   az    egyik    a  barmok- 
kal, a  másik  az  istenekkel  közös  tulajdonunk. 

XXV. 
Bölcs  mondás. 

Némely  főúr  magasztalva  említé  föl  Alfonzt, 
Arragonia  és  Nápoly  királyát,  ki  mind  hős  és  bölcs 
tettei,  mind  lelkének  nagysága  s  páratlan  bőkezűsége 
által  örök  emlékezetet  hagyott  maga  után.  Mert 
Alfonz  cselekvényeit  s  bölcs  mondásait  és  tetteit 
nagyelmű  férfiak  irák  meg.  Hanem  e  fejedelemnek 
oly  sok  jeles  dolgai  között  nem  utolsó  helyt  érde- 
mel, hogy  már  éltesb  korában  annyira  neki  feküdt 
a  tudományoknak ,  miszerént  a  legtudósb  emberek 
egyike  lőn.  S  eme  nagy  király  mását  két  egyéni- 
ségben láttuk  visszatükröződni.  Mert  Alfonz  modo- 
rait, kezeinek  ékes  mozdulataival  is,  természetileg 
utánozza  Beatrix  királynő,  és  a  mi  legfőbb,  nagy 
műveltségű  nő  maga,  a  tudós  férfiakat  becsület-  s 
tiszteletben  tartja.  Ugyanis  szakadatlanul  olvas  vagy 
hallgat,  őse  szokása  szerént.  S  Ferencz  herczeg  is, 
a  királynő  testvére,  Alfonz  szellemét  s  harcziasságát 
követve,  tudományossága,  bőkezűsége,  szívjósága, 
fönsége,  éleselméje,  az  ügyek  kezelésébeni  eszélye, 
veszélyek  közepett  szilárd  jelleme,  feddhetlen  erköl- 
csei s  szavatartása  által  oly  nagy  reményeket  kőit, 
ily  ifjú  még,  magáról  mindenkinél,  hogy  egy  má- 
sodik Alfonzt  reménylünk  látni  nemsokára,  Minek 
említsem  az  írók  szavainak  helyes  idézését,  Beatrix- 
s  Ferencznek  közös  érdemök  levén?  miután  Beatrix 

királynő  oly  rögtönös  és  ékes  előadással  szólt  a 
cseh  királylyal  —  mert  ekkor  szemtanú  valánk  — 
hogy  mind  az  a  ki  hallá,  elámiilt.  Az  írók  mon- 
dásait pedig  rögtön  s  alkalmasan  idézni,  tudjuk  hogy 
termékeny  elme  s  tudományos  gyakorlat  jele.  Nem 
tapadt-e  meg  maiglan  az  emberek  emlékezetében, 
egy  úrnő  ingatagságáról  levén ,  mint  említem ,  szó, 
Beatrix  ékes  ajkairól  Virgilnek  tüstént  e  sora:  „Va- 
rium  et  mutabile  semper  foemina, "  s  a  kedvesét  nagy 
aggodalmak  közt  áhító  ifjúra  Ovidnek  is  emez 
idézete : 

Res  est  solliciti  plena  timoris  amor*). 
A  Zsoltárok  könyvét  ez  úttal  mellőzöm ,  mert  mind 
olvassa,  mind  idézi  naponként. 

S  hogy  tárgyunkra  térjünk,  híre  ment,  hogy 
ezen  Alfonz  király  megdicsérte  és  jutahnazá  udvar- 
mesterét, azért,  mert  valakinek  tékozló  vásárlásán 
pazarlással  fogott  ki.  Ugyanis  Alfonz  király  akkor 
Tiburban  lakott,  s  az  udvarmester,  becses  holmit 
kívánván  beszerezni,  Rómába  ment.  Mert  XVI  ezer 
lépést  tesz  a  távolság.  A  halászok  egy^  a  vidék  s 
a  hal  természetéhez  képest  elég  nagy  pettyes-angol- 
nát —  mert  alig  üti  meg  a  három-négy  fontot  — 
hoztak  eladás  végett  a  római  étpiaczra;  s  a  halász, 
ritkasága  miatt,  mert  ez  az  egy  maga  volt  a  piaczon, 
a  pápa  és  Alfonz  udvarmesterei  előtt,  kik  egyszerre 
értek  oda,  árúba  bocsátá  „a  többet  ígérőnek."  A 
pápa  tisztje  három,  Alfonzé  hat,  a  pápáé  ismét  tíz, 
a  királyé  húszat  ajánlott,  s  a  versengés  növekedtével, 


r)  Aggódó  rettegéssel  teljes  portéka  a  szerelem. 

mond  a  halász :  vigye  az  angolnát  a  ki  harmincz 
aranyat  ad  érte.  Alfonz  udvarmestere,  versenytársa 
elhallgatván,  a  pénzt  lefizetve,  elvitte  az  angolnát, 
s  a  királynak  bemutatta,  elbeszélvén,  mimódon  vá- 
sárlotta  meg;  Alfonz  király  pedig,  jól  megfontolva  e 
dolgot,  dicséret-  és  fejedelmi  ajándékokkal  halmozta 
el  udvarmesterét. 

Ezt  hallván  Mátyás  király:  „A  méltóságos  el- 
járást s  bőkezűséget  —  úgy  mond  —  soh'  sem  kár- 
hoztatta senki:  de  ha  az  én  udvarmesterem  ilyes- 
mikben fitogatna  nekem  bőkezűséget:  megdicsérném 
ugyan,  ha  a  vásárlott  angolnát  a  pápának  ajándé- 
kozta volna,  hadd  értsék  belőle  az  okosabbak,  hogy 
az  ő  ura  sem  a  pénzzel  nem  gondol,  sem  a  torkos- 
sággal, látván  hogy  az  angolnáról  nem  fukarságból 
tett  le,  sem  torkosságból  vásárlotta  meg.  Amely 
udvarmester  ezt  tévé,  dicséretet  érdemelt  volna  két- 
ségen kivűl. " 

XXVI. 

Bölcs  mondás. 

Több  ízben  haliam  Mátyás  királytól:  balul  cse- 
lekesznek azon  korunkbeli  történetírók,  kik  az  or- 
szágok- s  városoknak  hajdankori  neveit  akarják  föl- 
éleszteni, miután  ebből  a  városokra  nézve  nem  oly 
jelentés,  de  az  országok  tekintetében  igen  nagy  té- 
vedés s  csalódás  származik.  Mert  ha  a  gallusok 
királya  most  említetik,  kiki  tudja,  hogy  e  nevezet 
alatt  Francziaországot  nem  lehet  érteni,  miután  az 
Alpokon  innen  és  túl  is  fekvő  gallus  nemzet,  Fran- 
cziaország  népeit  épen  nem  foglalja  magában,  s  zavart 


—     49     — 

idéz  elő.  .  A  ki  Mysiának  nevezné  Serviát,  tévedend 
a  névben;  mintán  Mysia  kettő  vagyon;  Thracia- 
és  Mysia  egy  részét  hívják  jelenleg  Rasciának. 
Tudjuk  hogy  a  hunok-  s  avaroktól  elnevezett  Ma- 
gyarországot Pannónia-  és  Daciának  egy  része  teszi. 
Mit  mondjak  Lengyelországról?  Germania  és  a  scytha 
földek  egy  részéből  állván.  Sclavinia  oly  széles  ér- 
telmű most,  hogy  Olaszországig  nyúlik  el.  —  Ezt 
pedig  az  országok  nyelve  okozza.  Ausztria,  hol 
most  új  Bécs  fekszik,  Pannoniának  s  egy  más  nem- 
zetnek részeiből  alakúit.  Olaszországban ,  hol  az 
Aemilius  útja  van,  mely  szélesb  kiterjedésű,  s  több 
részekből  áll,  Marchiának  is  más  határai  vannak 
mint  a  Piceiiumi  területnek.  S  hogy  mind  ne  so- 
roljam elé,  —  mond  a  király  —  szükséges,  az  új 
elnevezésekkel  élnünk,  a  nyelvek,  országok,  kerüle- 
tek változása  szerént.  Mert  ez  sincs  példa  nélkül, 
ekként  szólván  Ill-ik  könyvében  Plinius :  „A  libur- 
nok  nemzete  a  Titius  folyóig  nyúlik;  állt  a  mento- 
rok, himmánok,  encheleák,  dudinokból  s  kiket  Cal- 
limachus  Venetiáknak  nevez";  most  mind  ezt,  egy 
névvel,  Illyricumnak  hívják  általában19).  De  ha  vala- 
kinek kétsége  volna  a  városok-  s  kerületekre  nézve, 
olvassa  Strabót,  hol  megtanulja,  hogy  az  egykori 
neveket  újak  váltják  föl.  Mert  Ferrariát  lelencl  Muen- 
tum  —  és  Felsina  helyett  Bonomat.  Reá  ismer  most 
Imola-,  Faventia-  s  Forum  Cornelii  Sempronii-ra, 
habár  mind  Faventia,  mind  Bononia  neve  hajdanta 
is  dívott,  Fluentia  Florenczczé,  Patavium  Paduává 
változott.  S  azon  Venetia,  mely  Strabo  tanúsága 
szerént,     Mantuáig    terjed,     most,     más    határokkal. 

Mátyás  király.  4 


—     50     — 

Marchia  Tervisina  nevezet  alá  foglaltatik.  S  a  haj- 
dani Tarvrunum,  mit  az  újabbkori  magyarok  Nán- 
dorfej érvárnak,  a  sclavinok  és  olaszok  Bellogradnak 
hívnak,  pedig  mind  a  két,  magyar  és  sclavin,  elne- 
vezés fejér  várat  jelent.  Következtessük  tehát: 
hogy,  akár  a  nyelvek  különbségét,  akár  a  városok 
megújításait,  akár  az  új  ont  szerkezett  kerületeket  s 
az  országok  keletkezését  tekintve,  a  dolgok  és  helyek 
változásainál  fogva,  nem  javaiható,  a  régi  elneve- 
zéshez ragaszkodni  mindenkor:  mintán  a  határok 
változtak,  s  vajmi  kevés  az,  a  mi  egykori  miségé- 
től el  nem  tért  volna  semmiben." 

XXVII. 
Bölcs  tett. 

János,  vezeték  nevén  Vitéz20),  az  egyházjog-  és 
classicai  tudományokban  jártas,  szálas  és  szép  ter- 
metű, korán  megőszült  s  gyorselméű  férfi,  Graleot- 
nak  egykor  tanítványa  s  laktársa  volt,  de  Mátyás 
király  előtt  épen  nem  kedves.  Mert  rokona  levén 
János  esztergáim  érseknek,  s  egy  másik  János  pécsi 
püspöknek,  kik,  fejőket  koczkáztatva,  Mátyás  király- 
tól el-,  a  lengyel  királyhoz  pártolának:  úgy  látszott, 
hogy  Vitéz  Jánosnál  a  régi  gyűlölet-  s  a  rokonság 
nyomai  még  megmaradtak.  Mert  a  mieink  szere- 
tete ritkán  hal  ki  rövid  idő  alatt.  Minél  fogva  e 
férfi  említése  nem  lehetett  kedves  a  király  előtt. 

Történt  azonban  hogy  Martius  Galeot,  ki  egye- 
temes tudományossága,  tréfás  és  elmés  társalgása 
miatt    nagy    becsben    állt    a   király    előtt:    életét    és 

javait  veszélyeztető  helyzetben  vala  nem  egyszer,  s 
De  incognitis  vulgo  munkája  miatt  eretnekség- 
gel vádoltaték:  de  végre  a  nagy  tudományú  Sixtus 
pápa  elé  került  az  ügy,  kinek  parancsára  Galeot, 
iszonyú  rabságából  kieresztetve,  Romába  ment.  Hol 
is  számos  vetélytársat  s  halálos  ellenséget  lele:  de  a 
pápa,  Galeotot,  tanának  bizonyságából  Ítélvén  meg, 
egykori  állása-  s  birtokába  visszahelyezve,  feloldozá, 
úgy  hogy  Galeot,  Sixtus  segédkezése,  ítélete  s  ha- 
tározata folytán,  eló'bbi  állását  s  javait  visszanyerte. 
Hanem  a  pör  folyama  alatt  —  mert  az  ügy  hosszan 
tárgyaltatott  —  Vitéz  János,  mind  a  Graleot  iránti 
régi  jó  indulatánál  fogva,  s  leginkább  Mátyás  király 
miatt,  kiről  tudta,  hogy  Graleot,  nemes  tulajdonok- 
kal párosult  kitűnő  tudományossága  miatt,  szívén 
fekszik,  legtöbbet  fáradozott  e  dologban,  s  kieszkö- 
zölte, hogy  Romában  mind  azt  amit  Galeot  becsü- 
lete s  java  kívánt,  kegyelemmel  fogadják.  Amint 
ennek  vége  lett,  Galeot  Mátyás  királyhoz  röpült,  s 
elmondá  a  dolog  rendét,  s  reményeit  valamint  két- 
ségbeesését lerajzolá  —  mert  nem  nyájas  arczczal 
hallgatá  a  király  —  minthogy  a  tudatlan  tömeg  fel- 
bőszülve várta  Galeot  kivégzését,  de  a  műveltebbek 
és  előbbkelők  fájlalták  és  ügyét  pártolák.  Hanem 
e  hosszas  elbeszélés  közben,  mert  a  király  kezdet 
óta  végig  mindent  hallani  akart,  említve  lőn  Vitéz 
János,  ki,  a  király  iránti  tekintetnél  fogva,  annyira 
fáradozott  Galeot  mellett. 

A  király  tüstént  terjesen  letett  a  János  elleni 
gyűlöletéről,  s  a  Magyarországba  visszatérőt  nyája- 
san fogadta,  s  monda:    nem    feledi  el,    mit,    irántai 

tiszteletből,  Galeotért  cselekvék.  S  ezt  tettleg  bebi- 
zonyítá.  Mert  Vitéz  Jánost  először  Francziaországba 
küldötte,  fontos  ügyekben,  követül,  s  miután  haza- 
jött, dúsgazdag  püspökséggel  tisztelte  meg.  Ugyanis 
szeréini  püspök  ő.  Szerem  A^áros  pedig,  mely  a  begy- 
nek is  nevet  adott,  a  hajdani  trib állok  királya-,  amaz 
őskori  Sirmustól  vette-e  nevét?  ez  úttal  nem  veszem 
vizsgálat  alá.  Azonban  nem  mellőzök  más  egyebet, 
mit  a  hajdankor  vagy  nem  tudott,  vagy  elhallgata, 
vagy  akkor  nem  látott,  mert  talán  nem  léteztek. 
Mivel  a  nyolczadik  égkor  megfordulása21)  s  a  hosszú 
idő  sok  olyast  hoz  elé,  a  mi  egykor  nem  volt,  s 
eltöröl  sokat,  a  mi  hajdanta  létezett.  S  hogy  a  sze- 
rémi  hegy  boráról  hallgassunk,  mivel  az  oly  ízes 
zamatú,  hogy  párját  vagy  hasonlót  nehéz  volna  a 
földtekén  találni:  a  kármán  körték22)  nagysága-  s 
kellemességéről  sem  szólunk,  mik  oly  nagyra  nő- 
nek, hogy  két  kézzel  alig  lehet  egyet  általfogni :  egy 
hallatlan  s  csodadolgot  említek,  miről  azt  mondják, 
hogy  máshol  sehutt  nem  fordul  elő.  Ott  ugyanis 
arany  terem,  vessző  alakban,  hasonló  a  spárgához, 
néha  meg  a  szőlőtőke  körűi  tekergőzött  kacs  formájára, 
többnyire  két  arasznyi  hosszaságban;  mit  sok  ízben 
láttunk.  De  ez  a  szőlőtőke  körűi  termett  arany- 
spárga vagy  kacs  nem  igen  tiszta  érczű,  mivel  oly 
erű  mint  a  rajnai  arany23),  s  azt  tartják,  hogy  e 
természetes-aranyból  csinált  gyűrűk,  könnyen  ké- 
szülvén —  mert  semmi  munkába  nem  kerül,  a  ka- 
rikára hajlított  aranyat  ujjunkra  vonni  —  meggyó- 
gyítják a  szemölcsöket.  Aminthogy  nekem  is  van 
efféle  arany  vesszőből  gyűrűm. 

Ily  táj  püspökségére  méltatta  tehát  Vitéz  Jánost 
Mátyás  király:  mert  e  nagy  fejedelem  senkit  nem 
hagy  jutalmazatlan,  ha  méltó  ok  van  reá. 

XXVIII. 
Bölcs  tett. 

Mátyás  király  bámulatos  szorgalmát,  mind  nagy 
mind  kicsiny  dolgokban,  ez  mutatja  főleg:  minden 
levelet,  mit  szerteküldöz,  vagy  maga  mond  toll  alá, 
vagy  ha  mások  írták,  elolvassa;  valamint  a  hozzá 
intézetteket,  bárhonnan  érkezének,  rögtön  átfutja. 
Mert  számos  nyelvet  ismer:  tud,  mint  mondók,  lati- 
nul, teljesen  érti  s  bírja  a  bolgár  nyelvet,  min  a 
törökök  okmányaikat  szerkesztik ,  mert  a  szlávtól 
nem  igen  üt  el,  mely  szélesen  eltérj edett  levén,  szá- 
mos fajokból  áll.  S  Mátyás  király  járatos  benne; 
minél  fogva  cseh,  lengyel,  ruthén,  dalmata,  bolgár, 
kár,  rácz,  brenc,  roxolán  s  számos  más  népekkel 
tolmács  nélkül  szól;  a  szláv  nyelv,  mint  tudjuk, 
mindezeknek  anyja  levén.  A  német  nyelvet  pedig 
még  gyermek  s  mint  rab  tanulta  meg,  s  már  féríiko- 
rában,  folytonosan  közlekedvén  a  némethoni  fejedel- 
mekkel, tökéletesíté.  Hanem  a  németek,  csehek  és 
lengyelek  néha  anyanyelvökön,  többnyire  a  latínon 
írnak:  egyedül  —  a  kereszténységet  értem  —  Ma- 
gyarország ír  csupán  latinul.  Mert  a  magyar  nyelv 
nem  könnyen  írható ,  miután  a  pontozás  legcseké- 
lyebb változtatása  és  különbsége  megváltoztatja  a 
kiejtés  értelmét.  A  magyaroknak  ugyanis  vannak 
u  betűben    végződő    szavaik :    de    értelmök    változik, 

ha  e  betű  tárt,  s  ha  meg'  összevontabb  s  zártabb 
ajakkal  ejtetik  ki,  amit  írással  jelzeni  nem  lehet,  a 
mennyiben  a  latin  nyelvnek  egy  u-ja  van,  s  a  ma- 
gyarnak négyféle  kellene,  ha  ki  minden  különbsé- 
get kifejezni  akarna;  és  így  tovább.  S  nyelvök  az 
országok  megnevezésében  is  igen  szegény,  mert 
egyet  sem  neveznek  a  maga  nevén ,  hanem  körül- 
írással élve,  nemzetségi  nevén  mondják,  s  utána 
teszik:  ország.  Olaszországnak  nevezik  Italiát,  a 
mi  annyit  tesz  mint  az  olaszok  országa;  Tótország- 
nak a  tótokét,  Németországnak  a  németekét.  És 
így  a  többit.  Számos  tót  —  és  latin  szavaik  is  —  van- 
nak; quid  quaeris,  mondják:  mit  keres?  a  c  és 
q  rokon  betűk  levén. 

Elég  ezekről ;  térjünk  vissza  a  királynak  ama 
gondossága-  s  emlékezetéhez  a  legcsekélyebb  dol- 
gokban is.  A  hadviselés  roppant  fáradalmai  s  vál- 
ságai közt,  ellenség  közepett,  midőn  a  tábor  induló- 
félen, egyetemes  zaj  és  lárma  közt  —  mert  így  van, 
midó'n  annyi  ezer  fegyveres  ember  és  szekér  kimoz- 
dul —  Ausztriának  egyik  városában,  mit  hévvizei- 
s  pompás  fördőiről  Fördőnek  (Balneum  =  Baden) 
hívnak ,  volt  Martius  Galeot  is ,  ki  Olaszországból 
jött,  hogy  mind  kiházasítandó  leányainak  hozomá- 
nyához segedelmet  kérjen  a  királytól,  mind  hogy 
tanúja  legyen  a  király  dicsőségének.  Mert  pár  nap- 
pal azelőtt  ostromlotta  meg  a  Haynburg  nevezetű, 
bástyák-  s  hadinéppel  megerősített  nagy  várost, 
majdnem  megvívhatatlan  várával;  mert  magas  he- 
gyen fekszik,  s  túl  van  az  ágyuk  horderején24). 
Azonban  Galeot,  megnyervén  a  kiházasítási  segedelmet, 

vissza  akart  hónába  térni,  nem  kísérhetvén  a  királyt ; 
s  a  királyhoz  járult,  bízva  emlékezetében  *),  mondván, 
hogy  veszély  nélkül,  ha  ő  fölsége  nem  gondoskodik, 
nem  mehet  haza;   az  ellenségnek  gyakor  kitörései  s 
azon  országban  dívó  rablások  miatt;  s  éhez  járult  az 
is,   amit  Galeot  tudott,  hogy  némely  fő  úr  előtt  nincs 
kedvességben.     Mert   huzamosan  forogván  a  királyi 
udvarban,  ki  nem  kerűlheté,  hogy  jó  embereit,  tisz- 
tes ügyekben,  ne  pártfogolja,  minek  folytán  ellensé- 
geket  is    szerzett;    minthogy    a  kik    Galeot   barátait 
bánták,  azok  Galeotnak  sem  voltak  jóakarói.     Em- 
beri   dolog,   hogy    a  ki  sok    barátján    segél,    sokak 
gyűlöletét  is   vonja    magára,    kik    ellenfeleik   pártfo- 
golását  bántalomúl  tekintik.     A  király,   az  általános 
zsivaj  között,  s  alig  válthatva  szót  Galeottal,  monda : 
„Gondom  lesz  reád." 

Két  nap  múlva,  midó'n  a  király,  a  tábort  elin- 
dítandó, fegyverkezett,  s  mint  mondók,  minden  moz- 
gásban volt,  s  szokás  szerént  innen  is  onnan  is  ezer 
nemű  bajokkal  volna  elfoglalva,  mindenféle  nyelvek 
harsogása  közben  —  voltak  ott  ráczok,  törökök,  cse- 
hek, németek,  lengyelek  —  Galeot  ismét  megszólítá 
a  királyt.     Minthogy  Mátyás  király  erős  emlékezetű, 
kegyes  a  kihallgatásban,  a  válaszolásban   serény  és 
gyakorlott;  előadását  majd  nyájas,  majd  komoly  te- 
kintettel  s    a   tárgynak    megfelelő    tagjárással    kiséri, 
s  hangja  is  oly  csengő,  hogy  messzire  elhallik.     Meg- 
pillantván Galeotot,    monda:    „Szekereket,  kíséretet, 
s  pénzt  és  élelmet  kapsz ;  menj  vissza  Magyarországba, 
s  ha  ott  léssz,  megírom  mit  légy  teendő." 

*)  Az  az  :  bízván  benne,  hogy  nem  feledkezett  meg. 

Távozánk  onnan,  a  király  Bécsbe  a  hadsereg- 
gel, én,  kedvező  remény-  s  kilátással,  Magyarország 
felé,  minthogy  bőségben  s  kivánatom  szerént  volt 
mindenem,  elismerve  Mátyás  királynak,  a  legpará- 
nyibb dolgokra  is  kiterjedő  roppant  emlékezetét  s 
gondosságát,  s  a  tudomány  emberei  iránti  szertelen 
kegyességét.  Mert  senki  sem  merészlé,  a  hatalma- 
sok közül  sem,  Galeotot  csak  egy  intéssel  is  bántani. 

Hanem  azt,  a  miben  Cyrus  persa  királyhoz 
hasonlít,  nem  mellőzöm.  0,  mint  amaz,  névszerént 
ismeri  valamennyi  katonáit.  De  mivel  Mátyás  ki- 
rály sajátkezűleg  írja  leveleit25):  rendkivtíl  röviden 
fogalmazza;  azonban  kézírása  gyönyörű,  közép  for- 
mát tart  az  ó-  és  újkori  betűk  között.  ír  pedig 
kedves  embereihez,  mint  több  izben  látók;  mert  Já- 
nos esztergáim  érseket,  kit  akkorban  leginkább  ked- 
velt, többnyire  önkezű  levelekkel  hívta  magához. 

XXIX. 
Elmés  tett. 

Magyarországban,  mivel  egykor  a  keresztény 
hitben  ingadozott,  a  pápák  s  a  szentek  közé  sorolt 
királyok  bizonyos  óvó -intézkedéseket  rendelének. 
Ugyanis,  a  magyar  fejedelmek,  mint  mondatik,  meg- 
hagyák,  hogy  a  kik  a  szent  feszületet  tisztelettel  nem 
fogadják,  kemény  büntetéssel  fenyíttessenek:  a  ke- 
reszt iránti  tisztelet  világos  tanújele  levén  a  keresz- 
ténységnek. Ez  az  oka,  hogy  jelenleg  is  még  a 
magyar  falvak  útczáin  számos  keresztet  látunk  egye- 
nes póznákra  tűzve,  elfogadtatásának  jeléül;  s  országos 

szokás  hogy  Vizkereszt  ünnepén  a  papok,  egyházi 
öltözetben,  minden  házba  bemennek,  keresztet  víve 
magok  előtt,  megkísértvén  mintegy ,  ősi  szokás  sze- 
rént, a  kereszt  elfogadását,  s  bizonyos  szent  igéket 
mondanak  és  bért  szednek26). 

Tolnán  valánk,  mert  nagy  város  az,  a  Dnna 
partján,  s  Vízkeresztkor,  mint  ott  szokás,  a  papok  a 
királyi  lakba  jöttek,  s  szent  igéket  mondtak  s  bért 
szedének.  De  mialatt  étel-  és  italra  vártak  — -  a  tájtt 
úgy  tesznek  —  Mátyás  király  a  számos  fő  úr  kö- 
zül némelyeket  kézen  fogva  vont  azon  részébe  a 
teremnek,  hol  a  papoknak  külön,  s  külön  hely  volt 
jelölve  a  fő  urak  számára.  Azok  közt  vitte  a  király 
Thúz  Jánost,  nagyelmű  s  latin,  magyar,  tót  nyelven 
ékes  előadása  s  fontos  dolgokban  nagy  fény  nyel 
működött  férfiút,  egykor  a  király  atyjának  igen  ked- 
ves emberét,  s  Mátyás  király  előtt  is  hosszú  időn  át 
nagy  becsben  állót,  kinek  segélyével  számos  és  pedig 
súlyos  ügyeket  intézett  el  a  király27).  Azonban  je- 
lenleg hónától  távol,  Velenczében,  magány  életet  él 
neje-  s  gyermekeivel,  minek  okát  kinyomozni  nem 
tudtam  soha.  Aminthogy  a  Thúz  János  sorsa  s 
állása  változásának  oka  előttem  ismeretlen.  Hanem 
térjünk  oda  honnan  kiindulánk.  Álmélkodván  kiki, 
mit  akar  a  király  ez  erőszakoskodásával,  hogy  a 
papi  testülethez  vonzá  ezeket,  mond  a  király:  „Pár- 
jával, a  régi  közmondás  szerént,  örömest  találkozik 
kiki. "  —  Nevetve  tiltakozván  mindannyian :  ők  nem 
papok,  hogy  papokhoz  párosíttassanak ,  s  nem  is 
örömest  találkoztak,  mert  erőszak  követtetett  el  vélek, 
monda  a  király:   „Igazatok  van,  mert  a  világi  urak 

szentségileg  (in  sacramentis)  különböznek  a  papok- 
tól, hanem  más  egyébben  szakasztott  másai  vagytok 
a  papoknak.  Minthogy  egyitek  sem  házas. "  (Thúz 
János  ugyanis  még  nőtelen  vala,  s  tudjuk  hogy  a 
papok  nálunk  nőtlenül  élnek).  „Titeket  tehát  nemte- 
leneket a  nőtelenek  csapatába  vittünk  s  kiűztünk 
minkörünkből ,  mint  idegeneket  s  nem  hozzánk  va- 
lókat. Mily  könnyen  ment  ez,  senki  inkább  meg 
nem  Ítélheti  mint  én,  ki  oda  húztalak:  oly  könnyű 
volt  az,  hogy  semmi  fáradságomba  nem  került. 
Könnyen  csatlódtatok  tehát  ama  papokhoz ,  mint 
párjaitokhoz ,  miként  a  közmondás  igazán  mondja. u 
E  szavakra  felvidult  s  nevetésre  fakadt  mindenki. 
Minthogy  tréfás  mondásait  bizonyos  bájjal  szokta 
előadni  Mátyás  király,  arczát,  hangját  s  mozdulatait 
mindig  a  tárgyhoz  alkalmazva. 

XXX. 
Bölcs  tett. 

Esztergám,  város  Magyarországban,  a  Duna 
partján,  Budától,  hová  vizmentében  mennek  alá,  har- 
minczezer  lépésnyire  van,  magas  halmon  igen  erős 
és  szép  várával.  Méltán  is,  mert  egykor  királyi  pa- 
lota és  lakhely  vala;  s  e  várbeli  temploma  —  por- 
fírkőből  épült  homlokzat-  és  paclolattal  —  messziről 
kilátszik,  s  arany  és  ezüst  kelyheivel,  nemkülönben 
gyönyörű  s  dúsgazdag  papiöltöny-készletével  méltán 
versenyezhet  mind  a  többivel.  S  Esztergám  egyik 
fővárosa  Magyarországnak,  dúsgazdag  érsekséggel, 
minthogy  kedvező  viszonyok  között,  százezer  aranyra 

ment  jövedelme ;  most  azonban  alig  rúg  felényire. 
Ezen  vár  ura  János  érsek  volt,  kiről  fölebb  emlé- 
kezénk ;  számos  tudományokban  nagy  jártasságú  fér- 
fiú, s  az  astrologiának  oly  nagy  híve,  hogy  a  csil- 
lagászi  naplókat  magával  hordozva,  semmit  nem  cse- 
lekednék, mielőtt  a  csillagzatokat  meg  ne  kérdené. 
Jeles  s  majd  minden  szakban  kitűnő  férfiak  környe- 
zek. Aminthogy  mi  is,  kik  az  Ember  r  ő  1  írt  mun- 
kánkat neki  ajánlók,  soká  időztünk  udvarában. 

De  azon  tudósok  közt  volt  egy  éles-  és  eleven 
elméű  hittanár,  siciliai  nemzet,  a  sz.  Domokos  ren- 
déből, Grattus  János,  sokat-tartó  magáról.  Ugyanis 
azt  állítgatá,  hogy  a  hittan  valamennyi  kételyeit 
rögtön  meg  tudja  oldani;  mindenek  fölött  Mátyás 
királylyal  ahítván  vitatkozni.  Minthogy  Galeottól, 
ki  őt  Olaszországból  Magyarhonba  hozta,  hallá, 
hogy  az  éleselmű  s  képzett  nyelvű  király  szokása, 
talányokat  adni  fel  megoldás  végett  a  tudós  férfiak- 
nak, s  cselfogásaival  annyira  szorongatni  s  zaklatni 
az  embereket,  hogy  semmi  sincs  nehezebb,  mint  az  ő 
védveinek  háló-  s  tőrei  elől  megmenekedni. 

Történt  vala,  hogy  a  királynak  Esztergám  felé 
volt  útja,  s  az  érsek  vendége  lőn.  Mit  megtudván 
Grattus,  fölötte  örvendezett,  gondolván,  itt  az  ideje 
felmutatni  tudományosságát  s  megnyerni  a  király 
kegyeit,  kitől  sokat  reményit.  S  hogy  hosszasb  ne 
legyek:  elkészül  a  fejedelmi  vacsora,  s  fűtött  szobá- 
ban, mert  tél  volt,  s  télben  a  magyarok  fűtött,  meleg 
vagy  langy,  szobákat  használnak,  a  szerént,  amint 
a  fagy  és  hideg  kívánja;  s  berniek  is  hálnak,  habár 
az  ártalmára  van  az  egésségnek ;  mert  a  fűtött  szoba 

sűrű  gőze  felizgatja  az  emberi  test  érzékeit,  s  meg- 
szállja az  agyvelőt,  miből  többnyire  fejfájás  kö- 
vetkezik . 

Megérkezvén  már  az  asztalhoz  ülés  ideje ,  mond- 
ják a  királynak,  hogy  Grattus  János  a  várban  van, 
s  hívatnék  meg  a  vacsorához ,  vitatkozás  végett,  a 
mi  a  királynak  fő  szenvedélye,  s  különösen  étkezés 
közben:  mert  egyébkor  alig  győzi  meg  dolgait. 
Elhívatván  a  király  parancsára,  helyt  vőn  a  királyi 
asztalnál,  hol  a  pécsi  püspök  s  az  esztergami   érsek 

—  mert  mindakettőt  Jánosnak  hívják  —  nagy  tudo- 
mányú férfiak,  egy  más  püspök,  Thúz  János  és  Galeot 
lilének.     Amint   megvolt  a  királyilag   pazar   vacsora 

—  (mert  a  magyarok  szer  fölött  pazarok  az  étel-  s  ital- 
neműekben ,  s  sokféle  borokkal  élnek ;  minthogy  a 
magyaroknál  most  dívik  az  a  szokás,  mely,  a  tör- 
ténetírók szerént ,  egykor  Gralienus  római  császáré 
vala,  ki  is  mindennemű  bort  használt  pompás  lako- 
máinál) —  midőn  tehát  Grattust  a  bor,  étel  és  szoba 
melege  neki  hevíté  —  minthogy,  Ovid  szerént,  a  bor 
lelket  éleszt  —  nem  várva  végét,  önmagáról  kez- 
dett beszélni  s  kérkedni  tudományával,  állítván,  hogy 
a  theologiában  nincs  semmi,  ami  előtte  titok  volna, 
s  hogy  e  tan  minden  rejtelmét,  bárhol  vala,  minden 
fönakadás  nélkül  megfejté,  s  akármi  kérdést  megfe- 
lelni kész.  De  a  király,  mint  fortélyos  ember  s  a 
korunkbeli  theológok  módját  jól  ismerő,  kik  csupán 
a  nehéz  és  szövevényes  tárgyakat  hajhásszák,  s  Ta- 
más és  Scotus  bonyodalmas  tételeit  a  sz.  Három- 
ságról, az  Isten  tulajdonságairól  s  az  Úrvacsoráról, 
nézegik  csupán,  s  az  erkölcsiekkel  s  az  Evangéliumok 

magyarázatával  nem  törődnek  —  Gattus  Jánost,  ki 
annyi  mindent  ígért  magáról,  rögtön  megszólítva 
nyájasan,  kéri,  oszlatná  el  egy,  lelkében  rég  fész- 
kelő kételyét,  miután  senki  nem  tudott  neki  e  tárgy- 
ban kielégítő  választ  adni.  „Régóta  haboztam,  úgy- 
mond, miért  hogy  Krisztus,  Isten  és  ember,  igazsá- 
gosan és  bölcsen  cselekvő  mindent,  némelyekben 
épen  nem  látszik  az  igazságot  követni ;  minthogy  az 
igazság  érdem  szerént  oszt  jutalmat.  S  a  fillért  ér- 
demlőnek aranyat,  s  az  aranyat  érdemlőnek  fillért 
nyújtani,  ki  nem  látja,  hogy  az  igazsággal  ellenkezik? 
S  hogy  Krisztus  akként  cselekvék,  az  Evangélium 
bizonyítni  látszik.  Mert  miután  Pétert  és  Jánost 
kedvelte  a  többi  apostolok  közííl :  érdemeiket  nem  a 
kellő  mérlegen  latolta.  Mivel  Pétert,  ki  Krisztust 
elhagyta,  megtagadá  s  elesküvé  hogy  róla  tudomása 
volt,  a  legfőbb  papi  méltósággal  ruházta  fel;  s  Já- 
nost, ki  haláláig  hív  maradt  Krisztushoz,  kit  semmi 
vész ,  semmi  halálfélelem ,  semmi  veszély  nem  bírt 
tőle  elszakasztani,  méltóság  és  dísz  nélkül  hagyá. 
Mert,  hogy  magamról  szóljak,  ha  két  barátom  volna, 
s  az  egyik  a  harcz  és  viadal  kezdetével  megfuta- 
modnék, a  másik  meg'  mindvégig  kitartva,  nem 
hagyna  el  soha:  ama  szökevényt  és  hűtelent  becs- 
telenséggel,  s  talán  halállal  fenyíteném:  azt  pedig  a 
ki  megállt  helyén  s  minden  veszély  közt  híven  ma- 
radt velem,  jutalom-  és  tisztességgel  halmoznám  el, 
s  ezt,  úgy  hiszem,  mindenki  jóváhagyásával.  Mert 
ha  a  szökevény  megtiszteltetnék,  s  a  küzdőnek  és 
hívnek  semmi  dísz  nem  ny  új  tátik:  ki  tagadja,  hogy 
az  erénytől   megvonatnék  jutalma  s  a    pulyaságnak 

élemény  adatnék?  Cicero  mondja  —  úgy  tanultam 
mestereimtől:  hogy  a  köztisztelet  éleszti  a  tudomá- 
nyokat, s  a  dicsőség  mindenkit  törekvésre  gyúlaszt. 
Mi  egyéb  tehát,  Pétert,  János  mellőztével,  a  főpap- 
ságra méltatni,  mint  a  tanítványokat  arra  inteni: 
kerüljék  az  üldözéseket,  óvakodjanak  a  kínpadoktól, 
ne  szenvedjenek  semmi  gyötretést,  hanem  szökjenek 
azonnal,  s  tagadják  meg  Krisztust.  Ezt  akartam 
mondani,  megfejtést  várván.  Mert  soha  nem  hitetem 
el  magammal,  hogy  Krisztus  ezt  ok  nélkül  tévé. 
Á  mit  pedig  ellenkezőnek  látok  az  igazsággal:  az 
nem  Isten  igaztalanságának,  hanem  az  emberi  tudat- 
lanságnak tulajdonítandó. " 

Ekkor  Gattus  János  a  király  beszédét  mintegy 
rendben  szakaszonként  ismételé:  de  midőn  a  kétely 
megczáfolása-  s  fejtéséhez  lát,  elkedvetlenedve,  za- 
vartan kezd  beszélni,  állítván  hogy  „az  Istenség  tit- 
kainak okát  fürkészni  nem  kell  semmi  módon.  Mert 
mi  oknál  fogva  tette  Krisztus,  hogy  Pétert  megtisz- 
telte, Jánost  dísz  nélkül  hagyá,  az  nem  tárgya  az 
emberi  értelemnek,  meghaladván  a  theologok  elmé- 
jét; mivel  e  nehéz  és  mélységes  ügyet  Krisztus  ma- 
gának tartá  fel;  nem  is  merte  soha  senki  e  kérdést 
fölvetni.  Nemde  korunk,  de  a  hajdan  is,  számos 
efféle  fürkészőt  tévelygésbe  láta  esni?  Minél  fogva 
kérem  Fölségedet,  ne  hozza  szőnyegre  ezen  isteni 
s  beláthatlan  titkokat,  mert  tőrbe  keríthetnének  s 
t é y  ekb  e  háló  zh  atnán ak  b  ennünket . " 

Mátyás  király,  Gattus  e  szavait  hallván,  így 
szóla  :  „Amiket  felhoztunk,  nem  isteni  titkok,  mik- 
nek   semmi    nyilvánságos    oka    nem    látszik;    hanem 


—     63     — 

erkölcsiek,    s     értelmes     ember    által    könnyen     be- 
láthatok. " 

Erre  Gattus,  fellobbanva,  monda:  „Ne  szabják 
ki  nekem  a  theologia  körét,  mit  jól  ismerek:  mert 
nincs  oly  vakmerő,  ki  hittani  dolgokban  velem  mér- 
kőzni bátorkodnék,  minthogy,  úgy  tartom,  ez  isteni 
tudománvban  nincs  semmi  előttem  ismeretlen.  Mert 
áttekintek  valamennyi  könyvtárt,  s  e  kétely  megfej- 
tése nem  fordul  elő  sehol." 

Ekkor  így  szól  Gattushoz  Mátyás  király:  „Nem 
sok  könyvet  olvastam  a  theologia  köréből ;  más  sza- 
kokból sem  számosat ;  mert  gyermekül,  királyi  polczra 
emeltetve,  keveset  tanultam  a  sokból,  s  a  hadtudo- 
mánynyal foglalkoztam  némileg:  mindamellett,  úgy 
gondolom,  e  kérdés  megfejtését  könnyű  lesz  meg- 
találni. " 

Gattus,  türelmetlenül,  a  király  szavába  vágva: 
„Hagyjunk  fel  ezzel,  úgymond,  mert,  mint  mondám, 
nincs  az  sehol." 

Akkor  Mátyás  király  parancsolá,  hozzák  elé  sz. 
Jeromos  munkáját  Jovinián  ellen ,  ahol  ezen  sza- 
vak állanak:  „Azért  választatik  egy  a  tizenkettő 
közül,  hogy  fő  rendeltetvén,  a  szakadásnak  alkalma 
elháríttassék.  De  miért  nem  választatott  János,  a 
szűz  tisztaságii?  az  életkor  iránti  tekintetből  történt, 
mivel  Péter  idősb  vala;  nehogy  a  még  ifjú  s  csak- 
nem gyermek,  hajlott  korú  férfiak  elébe  tétessék,  s 
nehogy  a  jó  mester,  kinek  a  viszálkodás  okát  el 
kellett  tanítványaitól  távolítni,  s  a  ki  monda  vala 
nekik:  „békeséget  adok  nektek,"  „az  én  békesége- 
met   hagyom    nektek,"    és    „a    ki    nagyobb    akarna 

lenni  köztetek,  legyen  a  legkisebb  mindenek  között," 
—  okot  adjon  a  szeretett  ifjú  elleni  irigykedésre. 
Hogy  pedig  tudjuk  miszerént  János  akkor  ifjoncz 
vala,  nyilván  s  ág  osan  tanítja  az  egyházi  történelem; 
minthogy  Traján  uralkodásáig  élt,  az  az  Urunk 
szenvedése  után  hatvannyolcz  évvel  múlt  ki,  amit 
mi  is,  jeles  férfiakról  írt  munkánkban,  röviden  érin- 
ténk.  Péter:  apostol,  s  apostol  János  is;  hanem  Pé- 
ter csupán  apostol,  János:  apostol,  evangélista  és 
próféta.  Apostol,  mivel  az  egyházi  gyülekezetekhez 
írt;  evangélista,  mivel  az  Evangélium  könyvét  szerzé, 
mit,  Mátén  kivul,  a  tizenkét  apostol  közül  más  nem 
teve ;  mint  próféta,  Pathmos  szigetén,  hová  Domitia- 
nus,  az  Úrnak  tanúságtétele  miatt  száműzte,  a  jövő- 
nek számtalan  rejtelmeit  tartalmazó  Jelenéseket 
látta. "  —  Eddig  Jeromos ,  ki  e  kételyünket ,  rész- 
ben, megoldá,  s  alkalmat  nyújta,  hogy  mi  is  fejte- 
gessük a  többit,  A  bűnöst,  hirtelent  és  megtagadót 
a  szűz  János  elébe  tette  a  főpapságban  Krisztus, 
hogy  bocsánat  reményét  nyújtsa  a  vétkezőknek. 
Mert  a  bűnös  és  hűtelen  Péter,  a  nőölelés  lázas  ha- 
tályát tapasztalván ,  az  emberi  gyarlóságot  s  a  kéj 
hatalmát  ismervén  —  mert  nős  ember  vala  —  a  bű- 
nösöknek s  a  buja  gerjedelmek  rabjainak  (okúiván 
mesterének  példája  által,  ki  tanítványa  vétségeit, 
miután  keservesen  megsiratta,  megbocsátá  s  nem- 
azokúl  vévé)  könnyen  megengedne,  bocsánatot  adna 
s  a  bűnbánókat  tisztességre  s  méltóságra  emelné. 
Mert  ha  a  szűz  s  a  hitben  szilárd  János  főpap  lett 
volna,  kötés  és  oldás  hatalmával:  ki  az  érzéki  kéj 
gyönyöreit  s    hatalmát    soha    nem    tapasztala,    s   kit 

Krisztustól  eltántorítni  nem  bírt  semmi  vész:  saját 
hasonlatosságára  óhajtotta  volna  az  emberi  nemet 
szilárdítani,  s  a  Krisztus  és  hit  elhagyóit  s  az  érzé- 
kiség által  megrontottakat  elűzte  volna  kérlelhetle- 
ntíl.  Mert  nem  gyarlóságból  — ,  hanem  lelki  gonosz- 
ságból bűnhödőknek  tartotta  volna  őket,  kik,  sírán- 
kozással  fájdalmat  színlenek.  Bölcs  oknál  fogva 
történt  tehát,  hogy  Péter  a  főpapságban  János  elébe 
tétetett,  a  mit  te,  Grattus  János,  Istennek  ama  ki- 
nyomozhatlan  végzései  közé  soroltál. " 

Ezt  mondván,  az  asztal  feloszlott,  Mátyás  király 
éleselműsége  mély    benyomást   hagyván  lelkünkben. 

XXXI. 
Bölcs  mondás. 

Buda  városa  hegyen  fekszik,  mit  a  Duna  mos  ; 
honnan  vette  nevét,  bizonytalan;  vagy  amaz  őskori 
Budáliától,  vagy  a  Buda  nevű  szent  férfiútól;  nem 
mert  ez  épité,  de  hogy,  kitűnőségénél  fogva,  azon 
férfiú,  nevét  adák  neki.  Buda  pedig,  sz.  Jeromos 
tanúsága  szerént,  első  rangú  bölcs  volt  azon  indiai 
sophisták  között,  kiket  Grymnobrachmánoknak  (mez- 
telen járók)  hívnak;  kit  egy  szűz,  mint  ők  tanítják, 
oldalából  szüle.  Azonban  igaz-e  e  szülés  vagy  ha- 
mis? nagy  súlyt  nem  helyzek  reá.  Hanem  az  két- 
ségtelen, hogy  Buda  egy  nagy  bölcs  neve,  ki  az 
indok  hittanának  alkotója  volt.  Ezt  azért  mondot- 
tam el,  mert  Magyarországban  gyakran  fordul  elő 
az  ismeretes  nevek  hasonlósága,  miként  Sirmium 
(Szerem)  városa  fentartja  a  név  hasonmását  Sirmiussal, 

Mátyás  király.  5 

a  trib állok  ős  királyával.  S  hogy  egyenként  ne  so- 
roljam elő  mind,  Strigonimn  (Esztergám)  máshol, 
mint  Magyarországban,  is  van,  valamint  Pestum  (Pest), 
ekként  énekelvén  Paestumról  Virgil  költeménye: 

Vidi  Paestano  gaudere  rosaria  cultu*). 

Mert  ez  olasz;  hanem  a  magyar  Pestum,  a  Duna 
partján,  szemben  Budával  fekszik,  a  Duna  folyván 
közöttök.  Amaz  rónaságon  terűi  el,  emez  hegyen, 
melyből  számos  hévforrás  buzog  fel,  s  szőlők-  és 
fákkal  van  beültetve;  úgy  hogy  Buda  egy  oldalról 
szőlőgazdag  halmokra,  a  másikról  Pestre  s  sík  térre 
néz.  S  a  lejárás  belőle  a  folyóhoz  oly  nehéz,  hogy  a 
sz. Mária  egyházától28)  a  Dunáig  majd  fél  stadiumnyira 
kőlépcsőzet  visz,  a  királyok  fényes  bőkezűségéből. 
S  hogy  mintárgyunkra  térjünk,  midőn  Budán 
tanácskozásra  gyűltek  az  országnagyok,  s  a  király- 
hoz bemenetel  még  nem  volt  szabad,  köztök  vala 
Báthori  Miklós ,  nemes  eredetű  férfi ,  s  méltóságára 
nézve  váczi  püspök29).  Vácz  pedig  XX  ezer  lépés- 
nyire fekszik  Budától;  azonban  Váczról  Budára  víz 
mentében  megyünk.  Ez  a  Miklós  püspök  tehát, 
jeles  tulajdonai,  lelke  nemessége,  méltóságos  külseje 
által  egyiránt  kiváló  férfiú  volt;  mert  tudományos 
neveltetését  Olaszországban  nyervén,  ismereteit  gond- 
és  szorgalommal  szaporítva,  semmi  fáradságot,  ki- 
tartást, költekezést,  képződése  végett  nem  kímélve,  mi 
hamar  annyira  vitte,  hogy  tudományát  és  képzettségét 


*)  Georg.  IV.  119.  Paestumi  művelésben  láttam  a  rózsaker- 
teket. —  Lucániáuak,  kétszer,  május-  és  septemberben,  virágzó 
rózsáiról  elhírült  városa. 

a  legelső  és  jelesb  bölcsészek  csodálattal  ismernék 
el.  0  tehát,  midőn  a  nagyok  tanácskozmányra 
gyűltek,  hogy  henyén  s  fecsegve  ne  töltse  idejét, 
könyvet  hozott  magával,  ha  jól  emlékezem,  Ciceró- 
nak Tnsculanumi  kérdések  czímű  műnk  áj  át ; 
sokan  csúfolkodván,  hogy  e  jeles  ifjú  ott,  szokás 
ellenére,  könyvet  olvasott.  Mert  újság  volt  a  ma- 
gyarok előtt,  hogy  püspök,  s  különösen  ott  olvas- 
gasson, ahol  beszélgetni  s  társalogni  szoktak. 

Ezenben  jő  Mátyás  király,  s  könyvet  látva  a 
Miklós  kezében,  így  szól  Graleothoz:  „Miklós,  gon- 
dolom ,  egykor  tanítványod  és  laktársad  vala,  szen- 
vedélyes barátja  az  irodalomnak  és  tudományoknak; 
s  helyesen.  Mert  az  Apostol,  püspököket  rendelvén, 
így  szól  a  többi  közt,  hogy  a  püspök  kell  hogy 
tudományos  ember  legyen;  tanítni  pedig  senki  sem 
képes  ha  tudománya  nincs.  De  a  tudomány  vagy 
felülről  ihletik  belénk,  vagy  szorgalom-  és  fáradság- 
gal szerezzük.  Miklós  tehát  helyesen  cselekszik, 
hogy,  a  henyeséget  s  hivalkodást  kerülve,  olvas  és 
tanúi  és  lelkét  műveli."  —  Ekkor  azon  főurakhoz 
fordul  Mátyás  király,  kiket  nevetni  hallott.  „Ne 
csúfoljátok ,  úgymond ,  amit,  nem  látva  be ,  felfogni 
nem  bírtok.  Gúnyt  űztetek  Miklós  püspökből.  Hal- 
lottátok, nemde,  valaha,  hogy  Romának  legbölcsebb 
embere,  mint  a  történelem  mondja,  egy  Cato  neve- 
zetű férfiú  volt,  kinek  halálát,  mely  Uticában  történt 
—  Utica,  város  Afrikában  —  ama  győzhetlen  im- 
perátor Július  Caesar,  nehéz  szívvel  viselte,  ámbár 
mindig  ellensége  volt;  ez  az  isteni  elmén,  csodálat- 
raméltó tudományú,   mindenek  előtt  fő  tekintélyben 

6* 

álló  Cato,  a  henyeséget  a  bűnök  éleményének  tart- 
ván, míg  a  római  Senatus  egybegyűlt,  mindig  vala- 
mit olvasgatott.  " 

Ezt  hallván,  elámultak,  kik  Miklós  olvasását 
csúfolák;  mert  Miklós  szerénységét,  nemességét,  bő- 
kezűségét ismerek,  családa  régiségét  csodálák,  s  test- 
vérét, Báthori  Istvánt,  a  törökök  ostorát  s  veszedel- 
mét, tisztelettel  emlegetek,  Miklós  ékes  modorát  java- 
Iák,  s  szende,  kellemes  és  cicerói  előadását  napon- 
ként tapasztalták,  lelke  elevenségét  s  szilárdságát, 
feddhetlen  nemes  jellemét,  s  a  barátságban  őszinte- 
ségét méltányolák,  a  dölyf-  és  nagyravágyásnak 
semmi  jelenségét  nem  látva  benne,  s  elismerve,  hogy 
nagy  és  dicső  őseinek  s  István  testvérének  díszére  s 
becsületére  van  és  volt;  csupán  azt  kárhoztaták,  értet- 
lenségből, benne,  hogy,  a  honi  szokás  ellenére,  a  ki- 
rályi teremben  olvasgatni  szokott.  Mert  jól  tu dák,  mily 
lelkülettel,  mily  magas  elmével  tűre,  és  végre  legyőzte 
vetélytársainak  s  irigyeinek  bántalmazásait;  midőn  a 
gyűlölségek  zivatarában,  a  fenyegető  veszélyek  for- 
rongása s  az  irigyek  felzaj  dúlása  közepett  ugyanan- 
nak mutatkozott,  a  milyennek  kedvező  viszonyok  közt 
tapasztalak.  Nem  említem,  mily  pompásan  újítá  meg 
az  egyházat,  építőket  és  művészeket  Olaszországból 
híva  szertelen  költséggel;  hogy  lelke  nagyságának 
mind  az  egyház,  mind  a  püspöki  lak  megfeleljenek. 
Egyet  azonban  nem  mellőzök.  Midőn  Magyarhonban 
már  két  évet  töltöttem ,  s  Miklós  látogatására  rándú- 
lék :  oly  szívességgel  fogadott  és  láta  el  házánál,  hogy 
enmagam  is  álmélkodám  e  páratlan  vendégszerete- 
ten.    E  mellett  folyvást  nógatott,  írjam  meg  Mátyás 

király  viselt  dolgait,  nehogy  e  nagy  fejedelem  tettei, 
mik  a  hazának  díszére  voltak  s  dicsőségessé  tevék, 
feledésbe  síüyedjenek.  Nagy  mértékben  nyerte  meg 
tetszésemet  háztartásának  méltóságos  s  ékes  mivolta 
is ;  minthogy  nála  mindig  vagy  szónokolnak ,  vagy 
tanulmányoznak,  vagy  lant  kiséretében  énekelnek, 
vagy  komoly  beszéd  foly;  nem  ismerik  ott  a  reny- 
heséget ,  hivalkodást  s  az  idő  hasztalan  tékozlását. 
Mert  a  vártól  a  kertekig,  miket  ő  keríttete  be  s  ha- 
lastavakkal ékesített,  s  a  kertektől  meg'  a  várig 
gyakorta  sétálgat,  jeles  férfiak  kíséretében,  könyve- 
ket víve,  s  útközben  is  vitatkozással  töltve  az  időt. 
Néha  hintón  kocsiz  ki  a  püspök,  nézve  a  kellemes 
és  nyájas,  szőlők-  és  fákkal  mintegy  bekoszorúzott 
halmokat,  s  olvasgatva  és  tisztes  vitatkozással;  úgy 
hogy  méltán  hiszik,  hogy  ama  Bacchusnak  szentelt 
virágzó  halmokat  mind  Minerva  mind  a  Musák  gyö- 
nyörködve lakják  s  látogatják. 

XXXII. 

Magyarország  magasztalása. 

Mtívecskénknek  immár,  fenséges  herczeg  János, 
véget  vetünk,  nehogy  a  példák  szertelen  bővsége 
gyönge  korod  túlterhére  legyen.  Mert  ha  mind  azt, 
amit  atyád,  Mátyás  király,  jelenlétemben  cselekvék 
és  mondott,  egybegyűjteném :  bizonyára  terjedelmes 
kötetet  töltene  be,  mely  Téged,  nagyságával  talán 
elriasztana  olvasásától.  De  a  sok  közül  keveset  sze- 
meltem ki,  mik  korodat  követésre  buzdítsák  s  az 
erényre    lelkesítsék.     Mert  amit  leírtunk,    nem  csak 

Te,  fia,  hanem  széles  e  világ  követésre  méltóknak 
lelendi;  miután  a  komoly  nyájasság  vagy  nyájas 
komolyság,  s  a  tréfákkal  fűszerezett  bölcseség  vagy 
bölcseséggel  elegy  tréfa  senkinek,  még  ha  művelet- 
len is,  ellenére  nincs.  Legyenek  tehát  ezek  reád 
nézve  a  követés  tűköre,  hogy  e  példák  által  képzet- 
ten, nagy  dolgokra  képes  kormányzónak  tartassál. 
Az  ország  nagyjai,  a  mily  magasan  állnak  méltó- 
ságban a  nép  fölött,  akként  tartoznak  azt  erények- 
ben meghaladni,  hogy  uralmukat  senki  terhesnek  ne 
érezze.  Mert  hogy  Magyarország  kitűnő  főurakban 
bővölködik,  már  régóta  tapasztalok.  S  nehogy  a 
püspökökről  megfeledkezzem,  nemde  Orbán,  a  győri 
püspök  s  Mátyás  király  kincstárnoka30),  tekintve  fényes 
udvarát,  pompás  házi  készleteit  s  bővölködését  mind 
abban  a  mi  jó  és  szép,  nem  oly  dúsgazdag-e,  hogy 
más  országban  talán  egy  kis  király  vagyonával  vete- 
kedik? S  mit  mondjak  szivélyess égéről  ?  tárva  lát- 
ván vendégek  s  idegenek  számára  gazdag  készletű 
asztalát,  mit  a  legtudósabb  meg'  a  legvitézebb  fér- 
fiak vesznek  körűi  folytonosan.  S  bár,  oly  temén- 
telen, valamint  súlyos  foglalkozása  miatt,  a  lakomák 
vigasságán  kivűl  többnyire  komolynak  látszik :  azon- 
ban nem  az;  mert  társalgásában  nyájas  vidámságot 
lelendesz.  Azt  valóban  csodálatraméltónak  tartom, 
hogy  annyi  és  oly  ügybajokkal  terhelve  —  mert  az 
öszves  Magyarhon  terhét  ő  viseli  a  jövedelem  behaj- 
tása s  kezelése  körűi  —  olvas  is,  vitatkozik  is,  s 
különféle  szakú  könyvekben  járatos.  Mert  ama  fé- 
nyes és  naponkénti  lakomáiban  tudós  férfiak  vévén 
részt:   jelenlétemben    történt,   hogy    kétes    vita   folyt 

egy  valóban  nehéz  tárgy  fölött,  s  eltérők  levén  a 
vélemények,  könyveket  hozatott  elé  belső  szobájá- 
ból, s  a  kérdésre  vonatkozó  idézeteket  rögtön  fölta- 
lálta, amit  semmikép  nem  tesz  vala  meg,  ha  jára- 
tos nem  volna  a  könyvekben.  Ezekhez  járul  ama 
csodálandó  hűsége  is  Mátyás  király  iránt,  hogy  éjjel 
és  nappal  azon  törődik,  miként  őrizze  meg  és  nö- 
velje mindüfct  a  királyi  díszt.  Mert  mindenki  tudja, 
mennyit  nyom  egy  kincstárnok  képessége  s  jóaka- 
rata a  fejedelmi  tekintély  föntartására :  miután  Ma- 
gyarországban minden  pénzbeli  fizetés  tőle,  mint  egy 
kútfőből,  ered :  semmi  fáradalmat,  semmi  gondot  nem 
kímél  —  ott  sem,  hol  tisztes  mentsége  lehetne  — 
ami  a  királyi  díszre  s  méltóságra  vonatkozik.  Mert 
a  királynak,  gyakori  és  fényes,  ajándokait  őmaga, 
Orbán  szolgáltatván  ki:  a  fizetés  gyorsasága  s  az 
adás  nyájassága  által  sokkal  becsesbbé  teszi  az  át- 
vevők előtt.  S  ha  látja  hogy  a  király  valami  jeles 
férfiút  adományozott  meg:  maga  is  megtoldva  azt 
sajátából,  mutatja,  hogy  királyuk  szokásait  a  fő- 
uraknak is  követni  tartozása. 

De  hogy  a  dologra  térjünk :  e  művecskét  Neked 
szenteltük,  fönséges  Herczeg,  hanem  itésze-  s  bírá- 
jaúl  Mátyás  királyt  tesszük.  S  följegyzünk  több 
mást  is ,  ha  tapasztalok ,  hogy  a  kezdemény  meg- 
nyerte Mátyás  király  kedvezését:  mert  az  elmemű- 
vek legilletékesb  birája  ő.  Aztán  a  Tiédet,  ki  atyád 
erkölcseit  s  erényeit  kÖA7etni,  s  e  mű  példáit  éjjel  és 
nappal  emlékedbe  idézni  tartozol,  hogy  oly  dicső 
atyára  s  a  magyar  fejedelemségre  méltónak  Ítéltes- 
sél.    Dicső    pedig    ily    derék    faj    fölött    uralkodni: 

mert  hogy  a  magyarok,  mind  természeti  tulajdonaik 
szerént,  miként  Jeromos  tanúsítja,  mind  az  ország 
fekvésénél  fogva,  miután  a  pannonok  erkölcseit  ölték 
fel,  fortélyos  ok  is,  vitézek  is :  nagyelmű  férfiak  Íté- 
lete bizonyítja;  Tibull  a  költő  mondván:  „testis 
quoque  fallax  Pannonius  *)  a  pannonok-,  mint  a  ró- 
mai név  ellenségeinek  eszélyességét  csalárdságnak 
nevezve;  és  Statius,  Sylvae  czímtí  könyvében: 

Pannoniusque  ferox  arcuque  horrenda  fugaci 

Ármenia**). 

Hogy  pedig  az  oly  merész  s  egyszersmind  eszé- 
lyes  nemzet,  milyennek  a  magyart  megismerők  — 
mert  Pannónia  őt  uralja  —  a  legjelesb  s  dicsőbb : 
senki  józan  elmű  kétségbe  nem  voná  soha. 


*)  Tanú  reá  a  csalárd  pannon  is. 
**)  Az  ádáz  pannon,  s  az   elsuhanó  kézíja  miatt   rettenetes 


Armenia. 

PÁRBESZÉD 


MATYAS  KIRÁLY  DICSŐ  TETTEI-  ÉS  TULAJDONAIRÓL. 


DICSŐ  MÁTYÁS 

Magyar-,    Cseh-    és  Dalmátország  stb.    gyözhetlen   királya 
ö  kir.  szent  Fölségét  mély  tisztelettel  üdvözli 

CARBO   LAJOS. 


Ha  valamennyi  olasz  fejedelem  s  a  külföldi  ki- 
rályok életét  és  erkölcseit  tekintem  s  figyelmes  vizs- 
gálat alá  veszem:  alig  találok  egyet  is,  kit  a  dicső- 
ség bármely  nemében  Eléd  tehetnénk  vagy  bár  csak 
hasonlíthatnánk  is  Hozzád,  fölséges  MÁTYÁS ,  gyöz- 
hetlen király.  Mert  hadi  képzettség  tekintetében  — 
ami  nagy  férfiak  saját,  s  a  fejedelmeknek  nélkülöz- 
hetlen  tulajdona,  nem  hogy  bántalmakat  kövessenek 
el,  hanem  hogy  azokat  visszaverjék  —  valóban  nem 
találunk  egyet  is,  aki  Veled  a  vezéri  nagyság  első- 
sége fölött  versenyezni  merészlene.  Amit  ugyan  a 
Te  dicsőn  s  magasztosán  viselt  dolgaid  világosan 
bizonyítanak  s  napnál  fényesebben  tanúsítnak;  majd- 
nem egymagad  levén,  ki  az  ádáz  törököknek  s  a 
keresztény  név  halálos  ellenségeinek  szakadatlan  tá- 
madásait megállani  és  visszaverni  bírod;  mely  caesári 
serénységed  és  dicső  őrködésed  ha  nem  állana  gátul 

előttök:  kétségen  kivűl  diadalmasoknak  hinnék  ma- 
gokat s  rég  megvetek  vala  lábukat  Olaszországban, 
amihez  mind  addig,  míg  Mátyás  él  és  virágozik, 
reménységök  nem  lehet.  Képzelmet  meghaladó  az, 
ami  mindent  hord  ide  hozzánk  naponként  a  hír  a 
Te  diadalmaidnak  csodaszertí  sükeréről:  mikben  Te 
mindenha  nemcsak  mint  dicső  hadvezér,  páratlan 
bajnok,  s  a  hadtudomány  legmélyebb  ismerője  vagy 
az  általános  csodálat  tárgya:  hanem  egyszersmind 
a  legeszélyesb  s  igazságosb  fejedelemnek  is  elismer- 
tetel; és  hogy  valamint  leleményos  elme  s  hadi  for- 
télyosságban Hannibált  vagy  Sertoriust  felülhaladod: 
úgy  nemes  szív,  szerénység,  mérséklet,  s  nemes  és 
feddhetlen  jellem  tekintetében  Scipiót  vagy  Marcellust 
látszatol  visszaidézni.  0  halhatatlanságra  méltó  férfiú, 
ó  te  a  világ'  uralmára  legérdemesb  fejedelem!  De 
valamennyi  fényes  tulajdonaid  között  az,  szeréntem, 
a  legragyogóbb,  hogy  a  tudományos,  s  ismeretek- 
és ékesszólásban  jeleskedő  férfiakat  buzgón  párt- 
fogolod és  kitüntetés-  s  adományokkal  elhalmozod; 
kik  a  te  Fölségedhez  tisztelgés  végett  közelednek, 
nem  távoznak  tőled  adományozatlanúl ;  szónok, 
költő,  bölcsész,  bár  mi  tudós  férfiakat,  pénz-  és  ru- 
házattal megtisztelve',  nagy  értékű  lovakkal  meg- 
ajándékozva ereszted  el  s  kötelezed  le  hogy  Reád 
emlékezzenek.  Ez  ugyanis  a  királyok  és  fejedel- 
mek tulaj  donképi  erénye;  mert  bármi  dús  mérték- 
ben bírjanak  is  a  többivel,  s  csupán  a  bőkezűség 
hiányozzék :  megszűntek  méltók  lenni  a  fejedelmi 
polczra,  mire  érdemessé  egyedül  a  jótékonyság  te- 
szem    Istent   magát  sem  szeretnénk,    ha   kegyelmeit 

megnyerni  nem  reménylen énk.  Amit  te,  ó  jóltevő 
Mátyás  király,  jóltudni  látszatol,  ki  a  bármi  nem- 
ben kitűnő  elméket  adomány-,  segéd-  s  gyámolí- 
tással  örökre  lekötelezni  meg  nem  szűnöl.  Ekként 
levén  ez,  bizonyos  kötelességévé  s  tartozásává  tevéd 
mindazoknak,  kik  a  tudományokkal  foglalkoznak, 
hogy  nevedet  az  utóvilág  előtt  halhatatlanná  tenni 
ügyekezzenek.  Amit  én  is,  haugyan  közéjek  so- 
rozandó vagyok,  tehetségemhez  képest  megkísértek, 
főleg  miután  arra  alattvalóid  által,  kik  ez  idő  szerént 
itt,  tanintézetünkben  nagyszámmal  mulatnak,  buz- 
díttatom  s  lelkesíttetem ;  s  különösen  a  tisztelendő 
és  nagytudományú  fő-pap  Emészt  Zsigmond  által, 
ki  a  te  magasztalásodban  kifogyhatatlan,  s  ha  ura 
és  jóltevője,  Mátyás  király  nevét  kiejti,  mintha  a 
legédesb  mézet  élvezné  ajkaival.  Ennélfogva  pár- 
beszédet írtam,  melyben  őt  magammal  a  Te  dicső 
tulajdonaid-  s  tetteidről  beszéltetem:  futólag  azonban 
és  röviden;  mit,  ha  Isten  élnem  enged  s  Te  nem 
fogadod  kedvezőtlenül ,  más  alakba  szándékozom 
ölteni;  most  mintegy  kísérletként  küldöm,  s  ha  lá- 
tom, hogy  Fölséged  némi  kegy  gyei  fogadandja,  ké- 
sőbb nagyobbakba  fogok.  Ezenben  élj  boldogul, 
Te,  a  keresztény  nemzetség  dísze  és  dicsősége. 


PÁRBESZÉD 

A   FÖNSÉGES    FEJEDELEM  S   MAGYARORSZÁG 
DICSŐ  KIRÁLYA 

3VE    A    T   Y   -A.    £» 

DICSŐ  TULAJDONAI-   S   VISELT  DOLGAIRÓL, 

A    KIRÁLYHOZ    INTÉZVE. 


Beszélgetők:     a    nagytudomáiiyú    pécsi    püspök    Emészt 
Zsigmond    és    Carbo    Lajos. 


Lajos.  Elvégre  visszavontuk  erős  karral  ma- 
gunkhoz, (5  Zsigmondom,  ezt  a  szökevény  pécsi 
püspököt.  Valóban  úgy  is  reményltem  mindig,  azt 
jósolám  lélekben  magamnak,  mind  őseid  érdemei-, 
mind  kitűnő  képességed-  s  szerény  erkölcseidnél 
fogva ,  mik  a  bölcs  királyok  tetszését  nem  kevésbé 
bírják ,  mint  a  tudomány  és  ékesszólás. 

Zsigmond.  így  tetszett  az,  ó  Lajosom,  az 
én  nemeslelkű  fejedelmem-  és  jóltevő  királyomnak; 
az  ő  kegyességének  köszönöm  azt  egyedül,  aki  szol- 
gáinak inkább  őszinte  akaratát  s  hű  állhatatosságát, 
mint  a  nagyszerű  tulajdonok  ragyogását  szokta  mér- 
legelni. 

L  a  j  o  s.  Nem  is  hiányzik  benned  egy  kiváló 
erény  sem,  s  hűségedet  is  bőven  bebizonyítád,  mit 
ama  jeles,  s  minden  tekintetben  magasztalandó  férfi, 
atyád  is,  válságos  időben  s  vészes  körülmények  közt 
csodálandólag  tanúsított.  Mert  hiszen  mit  nem  kö- 
vetett el  ő,  mit  nem  gondolt  ki,  mit  nem  kísérte 
meg  gondolat-  és  tettben,  ha  az  a  királyiszék  javát 
érdekelte  ? 

Zsigmond.  Atyám  dicséretét,  és  pedig  ma- 
gasztalt férfiútól,  örvendezve  hallom  ugyan:  de  hidd 
el  nekem,  a  kegyes  király  nagylelkűsége  meghaladja 
bár  ki  érdemeit.  Ugyanis  ő,  Hesiodus,  ama  bölcs 
költő,  utasítását  követi:  hogy  azt,  amit  adtak,  ha- 
ngyán lehet,  mindig  tetézettebb  mértékkel  viszonozd. 
Annál  roszalandóbb- ,  kárhoztatandóbb-  s  átkoza- 
tosbnak  tartom  azon  főpapjainknak  elv eteműlts égét 
és  gonoszságát,  kik  Mátyás  király  által  oly  magas 
tiszt-  és  polczokra  emeltetve,  tőle  hálátlanul  elpár- 
tolának,  s  nyugodt  birodalmát  felháborítani  töre- 
kedtek. Ezért  a  legméltóbb  oknál  fogva  lobbant 
fel  némileg  királyunk  a  ti  olaszaitokra,  kiknél  ama 
hazánkfiai  ily  aljas  elveket  sajátítottak  el,  s  alig 
volt  visszatartható,  hogy  törvényes  rendeletként  ne 
mondja  ki,  hogy  magyarnak,  tudományos  képzése 
végett  ne  szabadjon  többé  Olaszországba  menni,  hol 
nem  annyira  ékesszóló  és  tudós,  mint  vakmerő,  s 
bármi  bűnt  merényiem  kész  emberekké  képeztetnek. 

Lajos.  Nem  olasz  hazánknak  rovandó  fel  az, 
ha  némely  embereitek  hálátlanok  és  hitszegők  lettek. 
Mi  a  tudományokkal  együtt  az  erkölcsök  feddhe- 
tetlenségét is  tanítjuk,  s  kiket  tőletek  veszünk,  jobbá 

téve  küldjük  vissza  hazájukba.  Nem  a  tanúitság 
vétke  az,  ha  ki  a  szabad  tudományok  által  kimű- 
veltetve elvetemül  és  megromlik:  hanem  azoké,  kik 
a  jóval  visszaélnek.  Mert  van-e  bármi  oly  hasznos 
dolog,  amit  valaki,  ha  visszaélni  akar,  balul  is  ne 
használhatna  föl  ?  Látjuk  hogy  a  tűz  legtöbb  hasznára 
van  az  embernek,  mindamellett,  ha  gyújtogatásra 
fordíttatik,  vajmi  könnyen  vészessé  válik.  Az  orvos- 
tudomány, égi  adomány  a  test  épségének  fentartása- 
s  az  előbbi  egesség  helyreállítására,  hány  életet  olta 
ki,  bírván  mind  a  gyógy-,  mind  a  kártékony  fű- 
veknek  teljes  ismeretével.  Kardot  övez  a  rabló  csel- 
vetés végett,  s  az  óvatos  utazó,  hogy  ha  a  szükség 
kívánná,  segítsen  magán.  Az  ékesszólás,  eszélylyel 
párosulva,  számos  várost  alapíta,  sok  háborúnak 
vette  elejét,  szilárd  egyesületeket,  legbensőbb  szö- 
vetkezéseket hoza  létre:  mely  pedig,  ha  hátrahagyva 
az  ész  és  kötelesség  jó  és  nemes  tudományát,  csupán 
szónoklati  gyakorlatokra  vesztegette  erejét,  haszon- 
talan és  ártalmas  polgárokat  nevelt  a  hazának,  s 
roppant  veszteségek-  s  rémes  veszélyekbe  dönté  az 
álladalmakat.  Nektek  magatoknak  is  tulajdonítandó 
azoknak  elvetemültsége,  kik  ó'ket  annyira  kiemelté- 
tek, hogy  hódolatra  készthetők  többé  nem  valának. 
Zsigmond.  Elfogadom,  Lajosom,  tisztes  ment- 
ségteket,  s  szavazatommal  az  olasz  tudományossá- 
got minden  bűngyanútól  fölmentem  és  oldom  telje- 
sen; s  ebben,  úgy  látszik,  királyunk  maga  is  egyet- 
ért, szabadságot  hagyván  nekünk,  Olaszországban 
maradnunk,  s  a  ti  finom  erkölcseiteket  s  becses 
oktatásaitokat    tanulmányoznunk.      De    ha    szeretsz, 

én  most,  ama  gonosztevők  hálátlanságának  mellőz- 
tével,  király  ő  felségéről  óhajtanék  veled  beszélni, 
lelke  nagyságáról  értekezni,  dicső  és  nagy  tetteit 
venni  vizsgálat  alá.  Mert  semmit  sem  hallanék  oly 
örömest,  mint  nagylelkű  s  bölcs  fejedelmem  méltó 
magasztalását,  tőled  különösen,  szeretett  tanár,  kit 
régte  már  oly  nagy  becsben  tartottak   magyarjaink. 

L  a  j  o  s.  Fejet  kell  ugyan  hajtanom  mind  aka- 
ratod-, mind  méltóságodnak,  szeretett  Zsigmondom, 
miután  magyar  nemzetednek  igen  sokkal  tartozik 
a  mi  Ferr áriánk ,  mely  mintegy  negyven  év  óta  leg- 
nemesb  ifjaitokat  a  széptudományokban  képezi  sza- 
kadatlanul, s  nem  is  köszönünk  több  díszt  és  hasz- 
not egy  más  nemzetnek  sem,  sem  nem  került  több 
fényes  arany  kezünkre  máshonnan,  mint  az  Isten- 
áldotta Magyarországból,  miként  ama  nagytekintélyű 
spanyol  bíbornok  atya  szokta  mondani.  S  te  meg' 
minden  tanítványaimnál   inkább  méltányolsz  engem. 

Zsigmond.  Ha  Isten  élnem  engedne ,  leghá- 
lásb  tanítványodul  Zsigmondot  fognád  mondhatni, 
ha  ezúttal  az  én  dicső  királyomról  megemlékezel. 
Találod-e  a  mi  Mátyásunkat  Olaszország  legjelesb 
fej  edelmeivel  egyb  ehasonlíthatónak  ? 

Lajos.  Sőt  nem  csak  egyb  ehasonlíthatónak, 
hanem  el  ebek  is  teendőnek  tartom,  miután  őt,  majd- 
nem egyedül,  látjuk,  hogy  az  undok  török  faj  ha- 
talmát megtörni,  a  keresztény  világot  megvédeni,  az 
egyházi  uralmat  megóvni  törekedik ;  és  ámbár  hazai 
és  belháborúk  faggaták,  mégsem  volt  soha  semmi- 
kép rábírható,  hogy  a  hitetlen  pogánysággal  szö- 
vetkezzék   vagy    fegyverszüneteljen;    nem    habozott 

Mátyás  király.  6 

soha,  soha  nem  veszté  el  reményét,  lelkében  elcsüg- 
gedve nem  látszott  soha.  0  második  Marcellus, 
vagy  Scipio  vagy  Caesar!  úgy  hogy  vajmi  igazán 
éneklém  én  ama  költeményemben:  „Minden  költő- 
nek Pannoniát  kell  magasztalni,  mely  ádáz  harczo- 
kat  vív  a  törökkel,  s  hitünknek  fő  dísze  és  védbás- 
tyája.  Mert  ha  a  pannonok  nem  állanának  ellen 
mind  végig  a  töröknek,  vége  volna  a  nagy  Krisztus 
fényes  nevének.  Ezt  a  győzhetlen  Mátyás  hatalmas 
fegyvere  teszi,  azon  királyé,  kit  a  maga  korában 
tisztelettel  emleget  az  egész  világ,  számos,  római  vér- 
hez méltó  tetteket  cselekedvén.  Magyarországba 
vitte  át  a  nagy  Róma  magvait  a  mindenható  Jupiter, 
megváltoztatva  az  ég  csillagzatait"  *). 

Zsigmond.  Nem  fogod  mind  ezt,  Lajosom, 
oly  álmélatra  méltónak  találni,  ha  Mátyás  eredetét 
s  nevelését  fontolóra  veszed.  Eljutott,  gondolom, 
hozzátok  atyjának,  ama  Jánosnak  meszsze  terjedt 
hírneve,  kit  az  ó  világ  oly  annyira  csodált  hőseihez 
méltán  hasonlíthatnánk.  Hány  évig  vívott  Krisz- 
tusnak  ama   valódi   katonája   a  szent  hitért;   mert  e 


*)  Pannoniam  debent  cuncti  celebrare  poetae, 
Adversum  Turchos  asperrima  bella  gerentem; 
Eximinm  fidei  decus  et  tutamina  nostrae. 
rTam  nisi  Pannonii  Tnrchis  sine  fine  resistant, 
Actum  esset  magni  pulchro   de  nomine  Christi. 
Hoc  ágit  invictus  Matthias  fortibus  armis, 
Pex  aetate  sua  totó  memoratus  in  őrbe, 
Plurima  nam  peragit  Poniano  sanguine  digna. 
Transtulit  TJngariam  generosae  semina  Romae 
Jupiter  omnipotens  mutató  sydere  coeli. 

férfiónak  eme  nagysága  kiérdemlette,  hogy  oly  fiúval 
ajándékoztass  ék  meg,  ki  az  ország  kormányára  lépjen. 

L  a  j  o  s.  Emlékezem ,  hogy  gyermekkoromban 
a  János  nevénél  nem  volt  nevezetesb ,  s  számtalan- 
szor híresztelek  itt  a  török  ellen  oly  nagy  sükerrel 
aratott  fényes  diadalmait. 

Zsigmond.  Bámúlandóbbnak  kell  hogy  lát- 
szassák Jánosnak  ama  nagy  érdeme,  mely  szerént 
minden  ösi  ragyogás  segédlete  nélkül,  mind  nemes- 
séget, mind  dicsőséget  őmaga  saját  erejével  s  törek- 
vésével szerzett,  hogy  —  miként  a  ti  Mariusotokról 
olvassnk  —  utódai  mind  tőle  vegyék  nemességök 
eredetét. 

Lajos.  Ki  kétli,  hogy  sokkal  dicsőbb  s  a  név 
ragyogását  emelőbb ,  minerőnkből  állni  magasan, 
mint  másoknak  véleményére  támaszkodva?  mások- 
nak előtte  ragyogni ,  mint  ősöktől  nyerni  nemes  ere- 
detet? Azok,  szeréntem,  nagy  férfiak,  kik  nem  a 
szerencse  kedvezéséből,  hanem  erényeik  segédlete 
által  jutottak  magas  polczokra  s  vívtak  ki  fő  mél- 
tóságokat. 

Zsigmond.  Jánosmik  szerény  eredetét  —  Hu- 
ny ad  városából  —  ugyan  nem  tagadhatjuk.  Egy 
bárónak  —  miként  nálunk  nevezik  —  udvarában 
tartózkodván  s  a  gyermekekkel  neveltetvén,  oly  any- 
nyira  bátor  és  merész  volt,  hogy  gyakran,  a  gyer- 
mek-sereget ketté  osztva,  mintegy  csataként  ütközött 
meg  s  nagy  tűzzel  harczola. 

L  aj  o  s.  Második  Cyrus  persa  királyról  beszélsz, 
aki,  mint  íróink  s  történészeink  mondják,  hasonlag 
cselekvék. 

Zsigmond.  Valamikor  Virgiliusnál  olvasom, 
hogy  Ascanius  ugyanazt  teve,  mindannyiszor  a  mi 
Jánosunkra  emlékezem.  S  midőn  ama  báró,  a  gyer- 
mek nagyratermett  s  fényes  indulatait  észrevette : 
Zsigmond  dicső  császárnak  ajánlá  apródúl.  S  midőn 
újólag  minden  gyermeket  a  viadalokban  legyőzött, 
a  fejedelem  elé  vitetett,  vádoltatván,  hogy  a  gyer- 
mekek közt  igen  házsártos  és  pártoskodó.  De  amint 
arczát  figyelmesebben  megtekinté  a  fejedelem,  mint 
mondják,  így  szólt:  ebből  egykor  nagy  hadve- 
zér lesz. 

Lajos.  Tudjuk,  hogy  Cajus  Caesarról  ugyan 
ily  jóslatot  s  jövendölést  monda  Lucius  Sylla,  s  hité 
párthíveit,  óvakodjanak  e  feslett  fiútól,  s  tudják  meg, 
hogy  benne  számos  Marius  lappang. 

Zsigmond.  Ekként  kezdett  tehát  a  császár  is- 
meretségébe jutni;  ennek  folytán,  amint  fölserdült,  Szö- 
rényi bán  leve,  mely  tisztségben  fényes  diadalt  vőn 
a  bodoni  (viddini)  parancsnokon,  vagy,  mint  mi  mond- 
juk, vajdán.  E  dicső  haditetteért  utóbb  erdélyi  vajda 
lőn,  ki  a  nádor  után  az  egész  ország  első  tiszt- 
viselője. Mint  ilyen,  újabb  fényes  győzedelmet  ví- 
vott ki  a  natulai  basa  ellen,  kit  tengerentúli  alki- 
rálynak  hívnak;  mert  az  erdélyi  havasok  szorosai 
közé  vívén  őt,  csekély,  két  ezerét  nem  haladó  se- 
regével harmin  ez  ezernyi  ellenséget  vert  szét  s  győzött 
le,  rabbá  tevén  sok  másokkal  együtt  a  basát  magát, 
kinek  váltságaúl  utóbb  az  egész  Ráczország,  mely 
talán  Thracia,    a  magyar   király  uralma    alá  került. 

L  aj  o  s.  Jánosotok  tehát  Themistoclest  követte, 
ki  Xerxest,    ama  hatalmas  persa  királyt,   ki  Görög- 

országot  oly  roppant  hatalommal  és  számtalan  se- 
reggel megtámadta ,  a  Hellespontus  szűk  torkolatai 
közé  bekészté,  s  ekként,  hadi  csel-  és  fortélylyal  rá 
szedve,  annyira  megtörte  és  véré,  hogy  az,  ki  oly 
rémesztő  hajóhaddal  jött,  egy  csolnakon  kényszerít- 
tetett megszökni  szégyenteljesen. 

Zsigmond.  Végre,  Zsigmond  császár  halála 
után,  az  öszves  főrendek  beleegyezésével  az  egész 
magyar  birodalom  kormányzójává  választatott.  Majd 
roppant,  mint  mondják  tizenötezernyi,  sereget  gyűjtve, 
Bodon  városa  mellett  tábort  üte,  s  a  török  császárral 
megütközött,  kinek  serege,  hír  szerént  ötven  ezerét 
meghaladott;  és  megfutamítá,  s  ekként  űzve  és  verve, 
Drinápolyt  és  Sóíiát,  első  rangú  városokat,  ostrom 
alá  fogta,  és  bevéve,  fölégeté. 

Lajos.  Ekként  cselekvék,  mint  tudjuk,  szá- 
mos római,  például  Marcellus  Siciliában,  Caesar 
Gallia-  és  Grermaniában ;  nem  hogy  pusztítson  vagy 
kegyetlenkedjék,  de  hogy  az  ellenségnek  menedéke 
ne  legyen,  vagy  a  többiek,  megrémesztve ,  inkább 
és  elébb  megadják  magokat. 

Zsigmond.  Sokat  cselekvék  Magyarország 
koronájának  visszaszerzése  végett  is,  Camillus  pél- 
dáját követvén,  ki  a  gallokat  a  kapott  pénzöszveg 
visszaadására  készteté,  vagy  az  Augustus  Caesarét, 
ki  a  párthoktól  az  elvett  zászlókat  vissza-követelte 
s  vette.  De  midőn  erről  gondolkoznék,  s  azon  vala, 
hogy  azt  visszaszerezze,  íme,  váratlanul  közéig  a 
török  uralkodó  azon  városhoz,  amit  ti  olaszok  Bel- 
grádnak neveztek,  mi  meg'  Nándor-Fej  érvárnak  hí- 
vunk,   százötven    ezer   fegyveres,    roppant    hajóhad, 

teméntelen  ágyú-  -s  számos  elefánttal ,  úgy  hogy  a 
molossiai  Pyrrhus  vagy  a  carthagói  Hannibálnak 
vélnéd.  Kikkel  midőn  a  várat  soká  ostromolta,  úgy- 
hogy védfalai  a  föld  színéig  lerontatának,  ő,  János, 
kevesed  magával  kitörvén,  az  ellenséget  oly  annyira 
tönkre  verte,  hogy  az,  gépeit,  ágyúit  s  egyéb  hadi- 
szereit és  poggyászát  ott  hagyva,  országába  vissza- 
térni kénytelen  vala. 

Lajos.  Jánosnak  eme  jeles  tette  nem  cseké- 
lyebb mint  a  Eomulusé,  ki  a  győzelmök  sükerén 
felfuvalkodott  sabínokat  visszaverte,  vagy  a  Horatius 
Coclesé,  ki  a  Porsenna  hetrusc  király  rohamát  a 
sublíci  hídon  fentartá,  míg  háta  mögött  a  híd  föl- 
szedetett. 

Zsigmond.  E  harcz  dicsőséges  és  szerencsés 
befejeztével  tehát,  a  sok  virrasztás  és  munka  fára- 
dalmai következtében  megbetegedett:  azért  Capistrán 
János,  ama  szent  férfiú  kezeibe  téve  kellőleg  szer- 
kesztett végrendelkezését,  s  kedves  fiait,  Lászlót  és 
Mátyást,  neki  ajánlva,  elhunyt  a  nagy  és  örökké- 
való  emlékezetre  méltó  férfiú. 

Lajos.  Az  ily  dicsőségesen  haldoklót  Epami- 
nondas  thebai  vezérhez  hasonlíthatjuk,  ki  csak  akkor 
engedte  a  dárdaszigonyt  testéből  kirántani,  miután 
kérdésére  azt  felelték,  hogy  a  paizs  megvan  mentve, 
hogy  a  seb  fájdalmaiban  is  nyugodt  kebellel,  dicső- 
ségesen haljon  meg;  mert  megtudván  biztosan,  hogy 
az  ellenség  tönkretétetett :  „  életemnek ,  úgymond, 
nem  vége  közéig,  ó  társaim,  hanem  jobb  és  fölsé- 
gesb  kezdete."  Most  hát,  ekként  halván  ő,  a  ti 
Epaminondástok  születik. 

Zsigmod.  Elhunyván  imígy,  Magyar-  és  Cseh- 
ország királya  László,  ki  akkor  Budán  volt,  Nán- 
dorba ment,  kétkedve,  mily  indulattal  viseltetnek 
iránta  eme  jeles  ifjak;  kik  is  minden  ellenszegülés 
nélkül  magokat  s  az  egész  várat  és  várost  a  király- 
nak megadván :  belátva  hív  és  nemes  lelköket ,  az 
egyiket,  Lászlót  erdélyi  vajdává  tette,  mely  méltó- 
ságot atyja  egykor  sokáig  viselt.  E  miatt  ugyan 
halálos  irigye  lón  a  ciliai  gróf,  Ciling  ispán,  ki  a 
királynak  vérszerénti  rokona  volt.  Ennélfogva  el- 
határozá,  csellel  ejteni  meg  Lászlót,  s  magához  hí- 
vatá  —  mert  a  gróf  is  itt,  Nándorban,  vala  — 
mintha  valami  nagy  dolgok  fölött  akarna  vele  érte- 
kezni. Nem  gyanítva  semmi  roszat,  csupán  karddal 
oldalán,  a  szokás  szerént,  félelem  nélkül  megy  a 
grófhoz ;  ez ,  mint  aki  lelkében  az  eltökélt  gonosz- 
tettet forralá,  bántalmazásokra  tör  ki  s  hűtlenséget 
hány  szemére,  hogy  a  várat  rögtön,  mint  illett,  nem 
adta  át  a  királynak.  László  e  miatt  tisztességesen 
mentve  magát,  amint  látta,  hogy  nem  csak  szóval, 
hanem  fegyverrel  intézik  az  ügyet  —  mert  kivont 
szablyával  rohantatott  meg  —  azon  teremben,  hová 
tanácskozás  végett  hívák,  a  grófot  megöli. 

Lajos.  Ez  oknál  fogva  védte  Cicero  Milót,  ki 
Clodiust  megölte,  mert  tudva  volt,  hogy  Clodius 
Milónak  cselt  vetett. 

Zsigmond.  Ezután,  habár  a  király  meges- 
küdött, hogy  e  miatt  boszút  nem  álland  soha,  mind- 
amellett amint  egyszer  Budára  jött  e  két  testvér,  a 
főurak  tanácslatára  elfogatott,  s  egyikök,  László,  a 
gróf  halála   miatt   fejével   lakolt.     A  király   pedig  a 

főurak  és  bárók  álnokságát  elútálva,  hogy  azok 
is,  kik,  fő  czinko sokul,  vele  együtt  elfogattak,  a 
börtönből  kimenekültek,  elhatározd,  Csehországba 
menni  át,  s  Mátyást  magával  vitte;  hol  nem  soká 
időzvén,  méreg  által,  mint  mondatik,  kimúlt.  Ezen- 
ben  az  ország  uralkodó  nélkül  levén,  a  királyi  mél- 
tóságra köz  megegyezéssel  Mátyás  választatott,  s  pár 
év  múlva  törvényesen  és  ünnepélyesen  megkoronáz- 
tatott, akkor  Fridrik  császár  kezében  levén  a  korona, 
mit  neki  Erzsébet  királynő,  Albertnek,  a  László  ki- 
rály atyjának  neje,  zálogíta  el.  Diadalmainak  kez- 
detét pedig  Mátyás  király  igen  ifjú-,  sőt  majdnem 
gyermek-korában,  Szent  Demeternél  nyitá  meg,  hol 
átkelés  van  a  Dunán  egy  hatalmas  erősséggel.  Mert 
midőn  itt  a  törökök  Alibég  vezérlete  alatt  átkelének, 
s  nemcsekély  zsákmányul  embereket  és  barmokat 
raboltak,  s  minden  rend  nélkül  ide  s  tova  szágul- 
dozva, Magyarország  amaz  alsó  részében  számos 
pusztítást  okoztak:  a  mi  királyunk,  csekély  sereget, 
ahogy  az  idő  engedé ,  gyűjtve ,  a  lehető  legnagyobb 
hadmenettel,  éjnek  idején  oda  érkezik,  s  tudván 
hogy  azok  rend  nélkül  kalandoznak  ide  s  tova,  ke- 
véssel virradat  előtt  megtámadja;  azok  ilyesmitől 
nem  tartván,  barmokúl  leveretnek,  s  amint  ki  ki 
úszással  akart  megmenekedni,  a  mieink  által  a  víz- 
ben megöletik,  és  sok  ezer  ellenség  veszett  el,  mert 
a  mieink  majdnem  tízezer  lépésnyi  távolságra  űzték 
nyomon  a  futamlókat. 

L  a  j  o  s.  Mátyásotoknak  eme  lelki  tehetsége  va- 
lóban nagyobb  volt  mint  a  Scipio  Africanusé ,  ki, 
a  Ticinus  mellett  erősen  megsebesült  atyját  az  ellenség 

kezéből  kiszabadítván,  égig  magasztaltatik ;  vagy  az 
Aemilius  Lepidusé,  ki  mint  gyermek,  csatába  menve, 
az  ellenséget  megölte  s  egy  római  polgár  életét  meg- 
menté —  mely  emlékezetes  tettnek  bizonyságául,  a 
Senatus  rendeletéből,  egy  bogláros  és  praetextával *) 
födött  szobor  emeltetett  a  Capitoliumban  — ;  vagy 
a  Gatoé,  aki  praetextában  még,  Syllához  ment  üd- 
vözlése végett,  s  a  főteremben  (átrium)  az  elítéltek 
fejeit  meglátván:  e  dolog  irtózatosságán  felindulva, 
Sarpedo  nevű  tanítóját  kérdezé,  miért  nem  találko- 
zik ember,  ki  az  ily  bősz  zsarnokot  megölje?  s  mi- 
dőn ez  azt  felelte,  hogy  ez  nem  az  akaraton,  hanem 
a  tehetségen  múlik ,  mert  erős  katonai  födözet  őr- 
ködik biztonsága  fölött:  esdekelve  kérte,  adjon  neki 
tőrt,  állítván,  hogy  könnyű  lesz  neki  megölni  őt, 
gyakran  szokván  ülni  ágya  mellett. 

Zsigmond.  Ezenben  íme  a  szomszédos  or- 
szágok hadat  indítanak,  különösen  pedig  a  csehek, 
kik  Suella  (Swehla)  vezérlete  alatt  Magyarországot 
minden-felől  megrohanni  s  pusztítani  kezdek.  Fényes 
diadalmat  vőn  rajta  királyunk;  mert  miután  több 
csatában  megverte  Suellát,  ez  egj  várat  bástyák- 
és  árkolatokkal  nagy  mesterséggel  megerősített,  hol 
ostrom  alá  fogatván,  miután  a  védművek  mind  le- 
rontatának,  seregével  a  sötétség  födözete  alatt  s  a 
sűrű  éjt  felhasználva,  kitör.  Hanem  a  mieink,  a 
tapasztalt  vezér  s  parancsnok  utasítása  szerént  vi- 
gyázván   s    a    kapu    őrizetét    hatalmasan    intézvén: 

*)  Az  előkelő  családok  gyermekei  17  éves  korukig  bíbor- 
szegélyes tóga  praetextát,  s  nyakukon  bulla  nevezetű  ékszert 
vagy  boglárt  viseltek. 

egyideig  tartott  a  harcz,  s  midőn  amaz,  csekély 
kísérettel  megfutamék,  elfogatott,  s  bitón  végezte- 
tett ki.  A  király  pedig  őt  ekként  azért  fenyíté, 
mert  Szobi  Pétert,  a  magyar  hadnagyok  egyik  leg- 
jelesbikét  —  nyíllal  sebesítetve  meg  homlokán  — 
azon  vár  alatt  veszíté  el. 

Lajos.  A  nemes  lélek  tartozása  volt  a  társak 
halálát  megtorlani.  Ekként  nem  bírt  Nisus  nyu- 
godni, miglen  Volscenst  megölve,  szerencsétlen  ba- 
rátját Euryalust  meg  nem  boszúlá.  Ekként  gyúlaclt 
haragra  Aeneas,  bajtársa  Pallans  halála  miatt  Turnus 
ellen,  sem  az  esdeklőt  meghallgatni  nem  akarta, 
kardövén  Pallans  ismeretes  bogiárait  látván  tündö- 
kölni. Pallas ,  úgymond ,  öl  meg  téged  e  csapással, 
s  megfenyíti  a  gonosz  fajt*).  S  a  rómaiak  mind 
addig  üldözék  Jugurthát,  Numidia  királyát,  míg  csak 
rabul  Rómába  nem  hozák,  Hyempsal  és  Atherbal, 
Massinissa  király,  aromái  nép  hű  szövetségese  unoka- 
öccseinek  meggyilkolása   miatt. 

Zsigmond.  Nemcsekély  mértékben  növekedett 
királyunk  birodalma  Csehországból,  a  morva  határ- 
grófság s  a  siléziai  herczegség  által.  Morvának  egy 
része  had  nélkül  önkényt  adta  meg  magát,  a  másik 
meghódíttatott.  Siléziában,  melynek  fő- városa  Boroszló, 
önszántából  hívta  meg  a  lakosság ,  s  nagy  diadal-  és 
örömzajjal    kiálták    ki   fejedelméül,    s    hadi -játékokat 


*)     humero  cum  apparuit  alto  (ingens) 

Balteus,  et  notis  fulserunt  cingula  bullis 
Pallantis  pueri. 

Te  hoc  vulnere  Pallas 

Immolat,  et  poenam  scelerato  ex   sanguine  sumit. 

rendezett,  mikben  számos  fejedelem  és  fő  úr  vívott 
láncsákkal;  s  oly  pompával  vonult  be  azon  városba, 
miként  előtte  senki. 

Lajos.  Mind  ez  a  király  magas  és  kegyelmes 
jellemét  mutatja,  mert  a  mi  Quintus  Flaminiusunk- 
nak  is  Macedóniában,  s  Caesarnak  Galliában,  és 
Cneius  Pompejusnak  Ázsiában  önkényt  hódoltak 
meg  a  városok,  tudván  hogy  jobb  és  kegyesb  uraik 
lesznek. 

Zsigmond.  Ezt  egy  nem  kevésbé  fényes  di- 
adal követte  Moldvában,  István  vajda  ellen,  hol 
negyven  ezernyi  ellenséget  tizenkét  ezerből  álló  se- 
reggel támadott  meg,  s  e  csatában  tizenöt  ezer  el- 
lenség hullott  el.  De  a  mieinkre  nézve  sem  volt  vész- 
telén  e  harcz,  nagy  veszteséget  szenvedvén  ama  jeles 
férfiú  Daróczi  (Dorotczi)  János  halála  által,  ki  hős 
vívás  közben  éktelen  sebet  kapván  arczán,  tovább 
élni  nem  tartá  érdemesnek,  s  az  ellenség  legsűrűbb 
rendéi  közé  törve,  ott  később  halva  találtatott.  E 
férfiú  hős  tettét  és  dicsőségét  nyilván  láthatni  a  ma- 
gyar királyipalotában,  hol  oly  öltözet-  és  fegyver- 
zetben mint  akkor  harczola,  művészi  festvényben 
látható. 

Lajos.  Mutatja  ez,  mennyire  háládatos  a  ti 
királyotok,  miután  azoknak  emlékezetét,  kik  az  ő 
méltóságaért  vérök-  s  életökkel  áldozni  nem  haboz- 
tak, minden  módon  fentartani  ügyekszik.  Mert  a 
régi  rómaiak  is,  azon  jeles  férfiak  tiszteletére,  kik  a 
közügyet  segélték,  díszesíték  s  gyarapíták,  képeket, 
szobrokat  s  diadalíveket  szoktak  volt  emelni,  hogy 
mind  az  erény  megnyerje  méltó  jutalmát,  mind  hogy 

a  példa  másokat  a  közállam  védelmére  lelkesítsen. 
Mert  a  köztisztelet,  úgymond  Cicero ,  éleszti  a  mű- 
vészetet, s  a  dicsőség  mindenkit  nagy  tettekre  s  ma- 
gas törekvésekre  gyúlaszt.  Ezért  emeltek  lovagszobrot 
a  Capitoliumban  egy  hölgynek,  Coeliának,  ki  Por- 
senna  táborából,  átkelve  a  Tiberis  vizén,  Eómába 
visszajött. 

Zsigmond.  Azon  csatában  a  vezér  is  elfo- 
gatott, hanem  egy  Verezes  (?)  nevű  hadnagyunk 
árulása  folytán  megmenekült,  amiért  ntóbb  a  háború 
befejeztével,  megadta  hűtlensége  árát,  fejével  lakolván. 

L  a  j  o  s.  Az  árulást  irgalom  nélkül  kell  bün- 
tetni s  kérlelhetetlenül  fenyíteni;  miként  Tullus  Ho- 
stilius,  Rómának  harmadik  királya  is  ádáz  halállal 
lakoltatá  Metius  Suffetiust,  az  albánok  vezérét:  négy 
lóval  tépette  szét,  s  belső  részeit  kiszaggattatá,  mert 
a  rómaiak  barátjának  színlelvén  magát,  valójában 
a  íidenaeiekhez  szított. 

Zsigmond.  Mit  mondjak  ama  Chermesina 
(Kremsier)  város  mellett  vívott  diadalról.  A  város 
felgyújtatván,  megadta  magát,  s  a  cseh  király  fia 
Victorin  kiszökvén,  Veszela  városban,  hová  parányi 
kiséretével  menekült,  elfogatott. 

L  aj  o  s.  Nem  kisebb  dicsőségére  vált  ez  elfo- 
gatás,  mint  midőn  Africanus  Siphaxot  rabbá  tévé, 
vagy  mikor  Paulus  Aemilius  Perseust,  Macedónia 
királyát  diadalban  hozta  magával. 

Zsigmond.  Adj  éhez  egy  mást,  Nyitra  mel- 
lett Kázmér,  a  lengyel  király  fia  ellen,  kit  aztán, 
végső  kétségbe  ejtve,  egy-két  kísérővel,  megfutam- 
lani  kényszerített,    seregét   ott  hagyva,   mely  utóbb, 

bevétetvén  Nyitra  városa,  rnegadá  magát.  Az  a  ve- 
szélyes pártütés  volt  ez,  melyben  Rozgonyi  (Rhoci- 
gon)  János,  Rozgonyi  Rajnáid,  János  esztergami 
érsek,  János  pécsi  püspök  eme  Kázmér  részén  ál- 
lottak. 

Lajos.  Valóban  fájlalni  kell,  hogy  ezen  ifjú- 
nak nemes  lelkülete  oly  botor,  önhitt  s  hálátlan 
merényletekre  veteműlt;  így  járnak  gyakran,  a  mi 
Cicerónk  szerént,  a  legjelesb  s  kitűnőbb  elmék, 
hogy  a  hatalom  bősz  vágya  ragadja,  s  a  kába  dölyf 
és  elbizakodás  szertelen  konokká  teszi. 

Zsigmond.  Más  pártütést  indítottak  ellene  az 
oláhok  és  erdélyiek,  kik  János  gróf  (Joannes  Grof- 
fus)  vezérlete  alatt,  mintegy  ötven  ezerén  egybe- 
csődíütek,  s  őt  Erdély  királyává  kiálták  ki.  Ezeket 
legyőzvén,  közbocsánatot  adott,  a  lázadás  főnökein 
kivűl,  kiket  irtózatos  kínzással  ölete  meg ;  mert  tüzes 
fűrészekkel  gyötrettek  s  metéltettek  szét. 

L  a  j  o  s.  Cicerónk  utasítását  követte  a  bölcs  ki- 
rály, aki  azt  mondja,  hogy  pártütésekben  a  fő  czin- 
kosokat  ugyan  fenyíteni,  de  a  tömegnek  megbocsá- 
tani kell. 

Zsigmond.  Valamennyi  diadalmai  közt  leg- 
dicsőségesbnek  a  bosnyákországit  tartom.  A  bosnyák 
földet  a  török  bírta  rég,  Tamás  király  olta,  ki  a 
magyar  birodalomnak  mindig  igaz  és  hív  szövet- 
ségese vala.  Ennek  egy  gonoszlelkű  s  hatalomra 
sóvárgó  testvére  s  egy  elvetemült  fia  volt,  kit  nagy- 
bátyja rábeszélés,  ajándékok  s  főleg  azáltal  csábíta 
el,  mert  azt  ígérte  hogy  király lyá  teszi,  ha  atyja, 
Tamás  király  meggyilkolásába  beleegyezik.    Ekként 

atyját,  midőn  a  sereget  vezérlené,  a  két  áruló  éjjel 
lesvetve  megöli.  A  fiút  legott  királyija  teszi  a  se- 
reg, főleg  nagybátyjától  tartva,  mert  sok  mindent 
koholtak,  tudnülik  hogy  a  király  megöletéséról 
semmi  tudomások  nincs,  hanem  őt  ellenséges  kéz 
ejtette  el.  A  megválasztott  király  tehát  atyja  szö- 
vetségeseivel felhagyva,  a  török  pártjára  áll.  Hanem 
ez ,  bármi  nyers  és  műveletlen ,  mindamellett  azok- 
nak irtózatos  gonosztetterői  értesülve ,  magához  hí- 
vatván, rögtön  elfogatja  s  mindkettőt  megfenyítteti; 
mert  a  fiút,  szemeláttára  megnyúzatja,  bordáiról  le- 
hántva a  bőrt,  belső  részeit  lemezetleníti ;  nagybáty- 
ját nyársba  vonatva,  elevent  és  érezőt  megsütteti, 
mintha  emberek  táplálatára  szánt  étek  leendene. 

L  a  j  o  s.  Ily  iszonyú  tettről  nem  emlékezem 
hogy  valaha  olvastam  volna,  hacsak  netalán  Servius 
Tullius,  hatodik  római  király  leányát  Tulliát  hason- 
líthatnók  méltán  hozzá,  aki  férjét,  Tarquinius  Super- 
bust,  atyja  meggyilkolására  ösztönözte,  s  megölt 
szülője  fekvő  holt-testén  keresztül  hajtatni  kocsijával 
nem  iszonyodott;  honnan  Rómának  az  az  útczája 
„  megfertőztetett "  -nek  (vicus  sceleratus)  is  neveztetett. 
Ezért  egy  neme  volt  a  nemeslelkuségnek ,  ily  ször- 
nyetegekkel ádáz  módon  bánni  el. 

Zsigmond.  Azon  idő  óta  török  uralom  alatt 
állt  Bosnyákország.  Királyunk  tehát  Jajczát,  ez 
ország  székvárosát,  ostrommal  beveszi.  Azonban  e 
város  és  vár  parancsnoka  Monatrig  bég  volt,  majd- 
nem fejedelmi  hatalommal  bíró  vezér  a  töröknél,  ki 
a  várban  ostrom  alá  fogatván,  miután  a  védművek 
lerontattak  s  a  védelem  reménye  veszve  lőn,  a  feladás 

föltételeit  elfogadja,  t.  i.  hogy  egymaga,  poggyászát 
és  fegyvereit  ott  hagyva,  szabadon  mehessen;  a  töb- 
biek mind  rabul  estek.  0  maga  menekült  a  törökhöz; 
hanem  a  többiek  szabadságot  nyertek,  menni  ahová 
akarnak  avagy  maradni ;  de  a  vezéren  kivül  egy  sem 
találkozott  aki  visszamenne,  olyannyira  megragadta 
mindnyájokat  a  nagy  fejedelem  kegyelmessége,  ki 
hadi-jognál  fogva  megöletheté,  de  született  szív- 
jósága és  kegyessége  folytán,  bocsánatot  ada  s  bán- 
talommal senkit  nem  illetett. 

Lajos.  Nagy  Sándor  példáira  emlékeztetel,  ki 
Ázsia  meghódított  fejedelmeinek  visszaadta  országai- 
kat; az  általa  levívott  persa  király  Dárius  anyja- 
és  nejével  oly  nyájasan  és  nemeslelkűleg  bánt,  hogy 
halálát  hallván  Sisigambis,  a  Dárius  anyja,  keserve- 
sen sírt  és  élni  tovább  nem  akart.  Vagy  a  Cajus 
Caesaréra,  aki  fő  dicsőségének  azt  tartá,  ha  legbő- 
szebb  ellenségeinek  megbocsátott,  s  gyakran  élt  e 
mondással:  „Nincs  oly  dicsőség,  mely  téged  Caesar 
haragára  méltóvá  tenne."  Vagy  inkább  a  Jézus 
Krisztus  tanításaira,  ki  maga  is  könyörgött  ellen- 
ségeiért, mondván  a  mi  tanulságunkra:  Atyám,  bo- 
csáss meg  nekik,  mert  nem  tudják  mit  cselekszenek. 
Enyém  a  boszúállás  és  én  megfizetek,  mond  az  Úr. 
Semmi  sem  emel  bennünket  az  istenekhez  közelebb, 
mintha  adunk,  segélünk,  megbocsátunk;  a  fejedel- 
mek szerencséjének  legfőbb  adománya  az,  hogy  ké- 
pesek —  s  legszebb  az,  hogy  akarnak  boldoggá 
tenni  minél  többeket,  Erőt  venni  keblünkön ;  fékezni 
a  harag  érzéseit;  mértéket  tartani  a  diadalban;  a 
nemes  szív-,  elme-  s  jellemmel  kitűnő  ellenséget  nem 

csak  fölemelni  ha  leveretve  van,  hanem  előbbi  mél- 
tóságát öregbítni  is:  aki  ezt  teszi,  azt  nem  csak  a 
legjelesb  férfiakkal  teszem  egy  vonalba,  hanem  Is- 
tenhez hasonlónak  tartom. 

Zsigmond.  Ekként  a  fejedelmi  székvárossal 
együtt  az  egész  Bosnyákország  a  király  hatalmába 
került;  kormánya  élére  nem  régiben  az  összes  ma- 
gyar föld  egyik  legjelesb  féríiát,  Miklós  vajdát  állítá, 
egy  ősrégi  s  fényes  család  ivadékát,  ki  ez  idén  szá- 
mos győzelmet  aratott.  Három  ízben  ütközött  meg 
magával  a  törökkel,  ámbár  nem  rendezett  sereg- 
gel, hanem  mindig  portyázó  csapataival,  mintegy 
ötezerét  levert,  s  mindig  győzelmes  leve.  Meghódítva 
Bosnyákországot,  az  összes  Illyriának  ama  leg- 
erősebb várát  fogta  ostrom  alá,  mely  Szent- György- 
nek neveztetik.  A  vár  és  a  város  ingoványok  közt 
fekszik,  s  azok  környezik  négy  ezer  lépésnyire  min- 
denhonnan, s  csak  egy  beúton  juthatni  hozzá.  Ha- 
nem a  rendkívül  erős  tél,  kedvező  alkalomként,  se- 
gédére volt;  mert  bár  a  városiak  naponként  zúzták 
a  jeget,  mindamellett  éjjel  annyit  fagyott,  mennyit 
a  nappali  munkával  végezének;  így  a  majd  három 
hónapig  vívott  várost  ostrommal  bevette. 

L  aj  os.  A  carthagói  Hannibállal  versenyzett 
a  mi  Mátyásunk,  kit  semmi  hideg,  semmi  zord  idő- 
járás, helynek  vagy  időnek  semmi  nehézsége  kifá- 
rasztani nem  bírt,  s  ki  Hetruriában  szemét  elveszítve 
sem  tért  el  föltett  útjáról. 

Zsigmond.  Azonban  itt  roppant  csapás  s  vesz- 
teség érte  a  királyt;  mert  hőn  szeretett  rokonát 
Pongrácz  Endrét,  kit  ostrom-közben  ágyú-golyó  ért, 

elveszíté;  valóban  kitűnő  tehetségű,  hős  és  hadügyek- 
ben igen  jártas  ifjú  férfit.  E  rokonáról  igen  gyakran 
emlékezik  s  kora  halálát  nehéz  szívvel  szenvedi.  Ro- 
kona pedig  a  királynak  azon  oknál  fogva  volt,  mert 
anyja  és  a  királyé  testvérek  valának. 

Lajos.  Ez  a  dolgok  rendé,  ó  Zsigmond,  hogy 
a  jónak  örökös  társa  a  rósz,  mit  Plautus  Alcmenája 
helyesen  fejez  ki  ekként:  „Vajmi  kevés  a  gyönyörűség 
az  életben  ahozképest  ami  sújtol.  Mindenkinek  sorsa  ez 
az  emberi  életben ;  akként  rendelek  az  istenek,  hogy 
az  örömet  társként  kísérje  a  keserv,  s  ha  mi  jó  ért 
bennünket,  annál  több  galiba  és  rósz  kövesse  rög- 
tön. "  Paulus  Aemilius ,  most  a  legboldogabb  s  vi- 
szont legsújtoltabb  atyának  leghűbb  képe,  szépalakú, 
nagytehetségű  négy  fia  közül  kettőről,  kik  örökbe- 
fogadás által  a  Cornelms  és  Fabins  családokba  vi- 
tettek át,  őmaga  mondott  le,  kettőtől  a  sors  fosz- 
totta meg,  kiknek  egyike,  atyja  diadalmenetét  négy 
nappal  előzte  meg  temetésével,  a  második  harmad- 
napra hogy  a  diadalkocsin  látták,  elhunyt.  Tehát 
aki  oly  gazdag  vala,  hogy  gyermekeit  el  is  aján- 
dekozhatá,  egyszerre  árvaegyedűl  maradt. 

Zsigmond.  Él  még  amaz  Endrének  bátyja, 
Pongrácz  János,  Erdélynek  kormányzója,  ki  imént 
fényes  diadalt  aratott  a  törökön.  Mert  midőn  ezek, 
teméntelen  barmot  és  embert  elhajtva,  a  Temes  nevű 
folyó  mellett,  estveledvén,  tábort  ütöttek:  kémei  által 
biztosan  értesítetvén ,  hogy  henyék  és  hivalkodók  s 
minden  ügyelet  nélkül  a  katonai  fegyelemre:  virra- 
datkor, rendezett  sereggel  megrohanja;  amazok,  e 
nem    is    képzelt    veszélyen    elrémülve,    kiki    amerre 

Mátyás  király.  7 

lehetett,  lóra  pattanva  futott.  A  foglyok  látván,  hogy 
ő  közelít,  esdekelve  könyörögtek  Istenhez  győzede- 
lemért; hanem  a  török,  a  csatát  elveszítvén,  a  fog- 
lyok ellen  kezdett  dühöngeni;  mindamellett  tízezerét 
megszabadíta  János  e  dicső  győzedelme. 

Lajos.  Nincs  mit  csodálni,  hogy  ily  király 
alatt,  ki  folyvást  diadalt  arat,  minden  máski  is  ha- 
talmas dolgokat  mivel,  miután,  Plató  szerént,  ami- 
lyen a  fejedelem,  olyan,  szokás  szerént  a  többi. 

Zsigmond.  Egyet  azonban  ne  mellőzzünk  ama 
moldvai  győzelmes  csatáról:  hogy  benne  királyunk 
majdnem  halálos  sebet  kapott,  mert  egy  nyil  súlyos 
sebet  ejte  lábán.  Azonban  látván,  hogy  a  király 
sebesültének  híre  a  legvészesb  eredményű  volna:  a 
nyil  tört  nyelét  saját  kezével  tépte  ki,  s  vasa  három 
évig  maradt  még  ben  testében,  s  begyógyítható  nem 
volt  semmi  módon,  hármas  hegyű  s  a  nyel  mellett 
széles  levén.  Látván  tehát  hogy  emberi  tehetség- 
rajta  nem  segít,  a  nagy  Isten  mindenhatóságához 
folyamodott  a  mély  vallásos  érzelmű  fejedelem,  s 
fogadást  teve,  hogy  a  Boldogságos  Szűz  tiszteletére 
szent  egyházat  fog  Buda  védfalai  mellett  építeni;  s 
amint  ez  istenes  fogadalmat  megtéve,  az  a  vas  rögtön 
és  magában  kiesett. 

L  a  j  o  s.  Kétszeres  kegyességét  beszéled  a  jó  fe- 
jedelemnek, mind  hogy  saját  javával  nem  gondolt, 
az  összes  sereg  érdekét  tekintvén,  mind  hogy  Isten 
segítségéhez  folyamodott,  ki  a  királyokat  kegyelni 
szokta,  mintán  szentelt  ember ekűl  tekintvék  e  földön 
s  mintegy  isteni  színt  látszanak  viselni.  Mely  mind 
két  esetben  magát  Aeneast  követte  példányul,  kit  a 

mi  Marónk  mindig  „kegyes"-nek  fest,  mert  o  sem 
hagyta  a  czombján  kapott  sebet  bekötni,  nehogy 
az  ellenségnek  okot  adjon  ezen  örvendeni;  s  utóbb 
anyja,  Venus  segítsége  által  gyógyult  meg. 

Zsigmond.  Azonban  mellőztünk  holmit,  amik 
atyjának,  Jánosnak  legnagyobb  dísze-  és  dicséretére 
válnak.  Mert  midőn  egykor  Ezembég,  az  aki  Euboeát, 
mit  most  Fekete-tengernek  (Negroponte)  hívnak, 
meghódítá,  dicsőn  viselt  dolgaival  kérkednék,  majd 
minden  jelesb  s  hadi  téren  kitűnőbb  török  vezér  s 
különösen  Ali-bég  jelenlétében,  ki  a  magyaroknak 
mindig  legbőszebb  ellensége  volt;  s  ezt  kisebbítni 
s  hírnevét  csekélyleni  kezdé,  miután  annyi  éven  át 
harczolt  a  magyarral,  s  még  csak  egy  várost  sem 
volt  képes  bevenni,  hanem  egyedül  marhák  és  nyá- 
jak elhajtásával  pusztítá  a  földet:  Ali-bég,  mint 
mondják,  ekként  válaszolt  neki:  „Ha  te  a  magyar- 
ral harczoltál  volna,  vajmi  másként  fognád  emle- 
getni, s  nem  is  dölyfösködnél  annyira  mint  jelenleg, 
mivel  hitvány  görögökkel  s  elpuhult  népfajjal  csa- 
táztál. Valóban  boldog  lett  volna  a  török  biroda- 
lom, ha  azon  hadi  erőt,  mit  a  magyar  faj  ellenében 
fölemészténk ,  más  nemzetek  ellen  fordítjuk  vala; 
mert  már  gyermekkorom  óta  emlékezem,  hogy  se- 
regünk mások  ellen  majd  mindig  diadalmas  volt, 
de  a  magyarok  által  vajmi  gyakran  megverettünk. 
Nem  emlékezel-e,  hogy  szüleink  Jankónak  puszta 
nevétől  gyakran  elrémültenek?  (mert  királyunk  atyját 
Jankónak  hívták  a  törökök,  s  olyannyira  rettegek 
e  férfiút,  hogy  ha  mikor  gyermekeik  sírtak,  Jan- 
kónak   puszta   nevével    elijesztek    a    sírástól,    ekként 

szólván:  Hallgass,  itt  van  Jankó).  —  Azért  ha  a 
magyarokkal  kellend  harczolnod,  dölyföd  lohadni 
fog." 

L  aj  o  s.  Azért  voltak  a  mi  Július  Caesarunk 
viselt  dolgai  nagyobbak  s  nevezetesebbek  a  Sándo- 
réinál, ki  csupán  indiai  és  ázsiai  népeket  győzött 
le,  kiken,  ellent  nem  állván,  erőtvenni  vajmi  köny- 
nyű  vala;  Caesar  pedig  éjszaki,  nagy  erejű  férfiak- 
kal csatázott,  kik  csak  testi  serénységökkel  is  képe- 
sek voltak  ellenfeleket  megfélemlíteni;  azért  gyakran 
is  emlegette,  mily  szerencsés  volt  Pompejus,  ki  leg- 
főbb hadi  hírnevét  oly  harcziatlan  fél  ellenében 
vívta  ki. 

Zsigmond.  A  török  uralkodó  tehát  meg  akar- 
ván Ezembég  szerencséjét  s  hősiességét  kisérleni, 
roppant  sereget,  mint  mondják  hetvenezernyit,  ad  át 
neki,  s  ő,  bizton  reménylvén,  hogy  a  szerencse  mint 
mindig,  ezúttal  is  kedvező  leend  iránta,  török  eskü- 
vel fogadta,  hogy  azon  sereggel  az  öszves  Magyar- 
országot a  török  uralom  alá  fogja  hajtani.  Nem 
messze  tehát  Belgrádtól  tábort  ütött.  A  király  meg 
—  akkor  Csehországban  levén  —  levelet  intézett 
az  ország  fő  uraihoz ,  hogy  a  lehető  legszámosabb 
sereget  gyűjtsék  egybe.  S  ekként,  reményletlenűl, 
az  ostromtól  elveretik,  s  ámbár  ott  nem  egyenlő 
erővel  harczoltak,  mindamellett  serege,  számos  csa- 
tákban, főleg  a  könnyű  fegyverzetű  katonaság,  a 
mieink  által  minden  ütközetben  megveretett.  így 
folyván  ezek,  Ezembég  megbánta  szándokát,  s  esde- 
kelve hívta  segédéül  Alibéget,  hanem  ez  megveté  a 
hitvány  s  kérkedő  embert,  mert  oly  dölyfösen  lépett 

vala  föl.  Ekként  kijátszva,  szégyenteljesen  elvonult, 
esküvel  fogadván,  hogy  e  vár  ostromát  meg  nem 
kísérli  soha,  se  a  török  ne  gondoljon  reá  vagy  re- 
ményije többé. 

L  a  j  o  s.  E  botor  Ezembéget  ama  hánykódó 
gallushoz  hasonlíthatjuk,  ki  a  rómaiakat  párharczra 
hívogatta,  s  Valerius,  egy  derék  római  ifjú  megölt, 
s  nyakáról  a  díszlánczot  (torques)  levette,  ahonnan 
Torquatusnak  is  hívatott;  avagy  ama  Numánushoz, 
ki  Virgiliusnál  a  trójaiakkal  ingerkedett,  s  dőresé- 
gét oly  rútul  megfenyíté  Ascanius. 

Zsigmond.  Azon  had  okához,  mit,  mint  mon- 
dók, a  római  császár  ellen,  az  ország  letartóztatott 
koronája  miatt  viselt,  más  is  járult.  Mert  mivel  a 
német  nemzetű  László  király,  kire  Magyarország 
uralkodása,  öröks égijognál  fogva  nézett,  gyerkocz 
vala:  Fridiik  császár,  kinek  családából  való  volt 
ama  László,  nem  engedte  meg  hogy  uralkodjék, 
mint  a  kormány  terheire  még  alkalmatlan  s  képte- 
len; de  ezt  ürügynek  tárták,  hogy  őmaga  legyen 
magyar  királylyá.  Megtudván  tehát  ezt  János  az 
ország  alkirály  a  vagy  kormányzója,  Bécset,  hol  az 
a  gyermek  neveltetett,  ostrom  alá  veszi;  s  midőn  a 
császár  sem  városát  az  ostrom  alól  fölmenteni  nem 
tudta,  sem  a  polgároknak,  sem  a  mi  alkirályunk- 
nak  eleget  tenni  nem  akart:  elvégre,  a  császár  elle- 
nére, Lászlót  az  országba  behozzák.  Amiből  Jáno- 
sunk szilárd  jelleme  kitűnik,  aki  majdnem  köz 
egyezéssel  uralkodhatik  vala,  mindamellett  a  ma- 
gyar birodalmat  törvényes  király  nélkül  lenni  nem 
hagyá. 

Lajos.  Cnejus  Pompejushoz  hasonlíthatjuk  Já- 
nosotokat, aki  Ptolemaeust  inkább  visszahelyzé  Egy- 
ptom  királyiszékébe ,  hogysem  maga  uralkodjék ; 
vagy  Cajus  Caesarhoz,  aki  Dejotarus-,  Armenia  és 
Cappadocia  királyának,  miután  legyőzte,  nagylel- 
küleg  visszaadta  országát. 

Zsigmond.  Amaz  ostrom  bizonysága  Bécs, 
hol  azon  a  részen,  mely  vívatott,  erős  védtornyok 
emeltettek,  mikről  ez  erős  ostrom  óta  azt  mond- 
ják, hogy  a  Jankó  támadása  ellen  építtettek.  Egy- 
nek ezekből  Mátyás  király  is  ada  nevet  fogsága  foly- 
tán, benne  tartatván  rabul  László  király  által.  S  ak- 
kor nagy  veszélyben  forgott  vala  a  császár,  mert 
ha  a  gyermeket  ki  nem  adja  az  országnak,  Bécs- 
újhely, császári  székvárosa,  is  bevétetik.  Mert  a 
polgárok  már  a  feladásról  gondolkoztak,  midőn  a 
császár,  nem  bízva  erejében,  a  városból  titkon  éj- 
szaka eltávozott. 

Lajos.  Hallottuk  mi  is  és  láttuk,  mily  gyáva, 
fukar,  konok,  kapzsi  s  nyomorult  ez  az  ember,  ki- 
ben a  nevén  kívül  semmi  császári  nincs.  Azt  hi- 
szem tehát,  hogy  Cajus  Caesar,  ha  előreláthatá  vala, 
hogy  méltósága  és  neve  nagy  részben  azokra  szál- 
land,  kiket  őmaga  vert  le,  az  egész  fajt  és  nemzet- 
séget kiirtotta  volna,  hogy  még  csak  nyoma  se  ma- 
radjon. 

Zsigmond.  Ezt  sem  tartom  Jánosról  elhall- 
gatandónak:  midőn  még  vajda  s  parancsnok  vala, 
s  dicsőn  viselt  dolgai  miatt  a  legjelesb  vezérnek 
tartatott,  és  Zsigmond  magyar  király  és  római  csá- 
szár fimaradék  nélkül  meghalálozott :  László  lengyel 

király,  örökségijognál  fogva  követte  ó't;  csakhamar 
koronázása  után,  egy  nagy  hadsereg  élén,  az  ország 
majdnem  valamennyi  nagy  és  fő  urai  s  elsőbb  ne- 
mesei kíséretében  a  török  földre  szállt,  mit  a  mieink 
Rigómezőnek  hívnak,  a  törökkel  megütközendő;  nem 
lelt  senkit  is  Jánosnál  képesebbet,  kit  a  viselendő 
had  vezérletével  megbízandna,  őt  Ítélvén  a  közmeg- 
egyezés legméltóbbnak,  kire  az  összes  hadjárat  in- 
tézése bízassék.  Seregünk  pedig,  mint  mondják, 
ötvenezerét  meghaladott;  minél  sem  nagyobbat,  sem, 
a  vezérek  méltóságát  s  nemességét  tekintve,  fénye- 
sebbet Magyarországban  nem  láttak  kortársaink; 
mert  egybegyűlt  ott  Magyarország  öszves  ereje; 
volt  tizenöt  báró  —  mint  nálunk  nevezik  —  egy 
bíbornok,  tudnillik  a  szent  Angyalról  nevezett,  a 
konstantinápolyi  patriarcha;  mert,  mint  mondják,  e 
hadjárat,  mind  a  pápa,  mind  a  konstantinápolyi  csá- 
szár beleegyezésével  indíttatott.  De  a  sereg  nem 
egyesítetett,  miként  elhatározták  volt.  Mert  midőn 
a  konstantinápolyi  császár,  a  határnap  kitűzése  vé- 
gett követét,  aki  rokona,  de  vajmi  oktalan  emb el- 
volt, hozzánk  küldé,  hogy  írás  nélkül,  biztosabban 
intéztethessék  el  a  dolog:  útközben  azon  rácz  feje- 
delemhez érkezett,  kit  ők  despotának  hívnak,  hanem 
e  fejedelem  királyunk  s  a  török  közt  ingadoz  min- 
dig, s  annak  pártjára  kél,  aki  erősebb  vagy  sze- 
rencsésebb. Itt  a  fejedelmet  mindenről  értesíti;  s 
ez,  attól  tartván,  ha  e  háborúban  mi  lennénk  győz- 
tesek, őmaga  is  uralmunk  alá  kerüljön:  a  követet 
nagy  ajándékokkal  megvesztegeti,  hogy  bármi  vá- 
laszt   kapjon    tőlünk,    visszajövet    térjen    be    hozzá. 

Amaz,  visszatérve,  tudatja  vele  a  feleletet.  Levele- 
ket koholnak  tehát,  s  más  határnapot  hazudnak 
a  konstantinápolyi  császárnak  találkozóul;  azt  is  el- 
hallgatá,  megvesztegettetvén ,  hogy  a  rácznál  volt. 
Ekként  a  mieink,  soká  várva  a  segélyt,  véleményük- 
ben csalódván :  midőn  a  kitűzött  napra  s  megálla- 
pított határidőre  a  török,  teméntelen  sereget  hozva 
magával,  megérkezett:  eltérő'  vélemények  merülnek 
föl  a  mieink  között.  János,  mint  bölcs  vezér,  nem 
javallá  a  megütközést  e  roppant  haddal;  miután  a 
török  tábora  kétszázezerét  meghaladott.  Hanem  ki- 
rályunk, mint  hős  lelkű  fejedelem,  undoknak  tart- 
ván a  megfutamodást,  azt  monda,  hogy  Isten  nem 
csak  a  sokaságnak,  de  a  kis  számnak  is  pártfogója, 
s  a  csatát  harmadnapra  rendelé  tűzetni.  Mert  a 
mieink  ekként  szoktak  mindig  a  csata  napja  iránt 
a  törökkel  megegyesűlni,  kivévén  a  lesbőli  támadáso- 
kat. Ezenben  népünk  Istenhez  fohászkodik.  Végre 
harmadnapra,  nap  keltekor  már,  megütköznek,  s  hét 
óránál  tovább  keményen  folyt  a  harcz ;  a  mieink,  a 
számlálhatatlan  sokaság  által  mindenfelől  körülvé- 
tetve, mindaddig  amíg  lehetett,  hősileg  megálltak. 
Végre  a  diadal  az  ellenség  részére  hajlott,  s  a  mieink 
roppant  vereséget  szenvedének.  Mindamellett  János 
három  ízben  rendezi  újra  a  sereget,  s  a  királyt  sem 
akarta  magára  hagyni,  —  kit  már  elfogottnak,  vagy 
az  elfogatás  veszélyében  forogni  látott  —  hanem  azon 
csoport  mellett  soká  hősileg  vívott,  számos  sebet 
kapva  a  teméntelen  ellenségtől;  esdekelve  kérvén 
emberei,  kik  a  vezér  sebesültével  elcsüggedtek,  ne 
döntsön   sikertelen    halála    által,    merészen   rohanván 

az  ellenség  közé,  végveszélybe  mindent  (mert  ha  az 
a  férfiú  akkor  elesik,  országunk  menthetetlenül  veszve 
van)  a  csatából,  kimerülve  és  sebesülten,  távozik. 

Lajos.  Akként  tett  János,  mint  Lucius  Pau- 
his,  ki  midőn  a  rómaiak  Cannae  mellett  a  csatát, 
a  másik  consul,  Terentius  Varró  esztelensége  s  léha- 
sága  miatt  elveszítek,  inkább  tiszttársa  hibáinak  hely- 
rehozására, mint  személyes  érdekére  gondolt. 

Zsigmond.  A  királyt  magát  illetőleg,  eltérők 
ugyan  a  vélemények*  némelyek  azt  állítják,  hogy 
a  csatában  esett  el,  mások  szerént  a  török  táborban, 
több  más  fő  rangú  férfiakkal  együtt  lefejeztetett. 
De  Jánost  még  ily  csatavesztés  sem  csüggesztette 
el;  hanem  kevés  hónap  alatt  kitelhető  sereget  gyűj- 
tött, s  hír  szerént,  ötször  ütközött  meg  azon  évben 
a  törökkel,  s  mindig  diadalmasan. 

L  a  j  o  s.  Mind  ez  valóban  fényes  előadást  igé- 
nyelne s  méltó  történelmet  érdemlene :  sok  amit  régte 
vagy  újabban  írásba  tettek,  még  csak  párhuzamba 
sem  jöhet  ezekkel. 

Zsigmond.  Mint  bizonyost  hallom,  hogy  ez 
utóbbi  hadjáratot  miről  beszéltünk,  nagy  hírű  fér- 
fiak görög  nyelven  tárgyalták  s  kötött  nyelven  le- 
írák  s  költeményben  magasztalták.  Nálunk  ugyan 
mindenkinek  ajkain  forog,  és  sokan  születésök  nap- 
jait tőle  számítják,  mint  hajdan  a  consuloktól. 

L  a  j  o  s.  Azon  királyról  is  nevezetes  dolgokat 
beszélnek,  mint  aki  igen  nemesszívű,  kegyes,  igaz- 
ságos és  jótékony  vala. 

Zsigmond.  Sőt  azt  tartják,  hogy  azon  korig 
illetetlen  szüzességben  élt,  s  azért,  mintegy  nemesen 

folytatott  életének  öntudatában,  veté  meg  a  halált, 
s  erős  lélekkel,  nagylelkű  vértanúként  hunyt  el  a 
keresztény  hitért.  Azonban  tudd  meg,  ó  Lajos,  hogy 
azon  harczban  sokkal  több  török  hullt  el  mint  ma- 
gyar; a  csata  végeztével,  számba  vétetvén  a  halot- 
tak fejei,  mondják  hogy  minden  magyar  fejre  öt 
török  jutott,  ahonnan  szójárás  leve  nálok,  diadalért 
fohászkodván  Istenhez:  ne  olyat  adjon,  amilyen  e 
hadban  vala. 

L  aj  o  s.  Róma  és  Carthago  gyakran  vívott  efféle 
győzelmeket,  hogy  a  veszélyhez  közelebb  gyakran 
a  diadalmasok  valának. 

Zsigmond.  Gondolod-e  hogy  atya  és  fiú  eny- 
nyi  fáradozásai  a  királyi  koronát  megérdemelték? 

L  a  j  o  s.  Valóban  azt  tartom,  hogy  ennyit  sem 
Numa  Pompilius  nem  munkálkodott,  sem  Tarqui- 
nius  Priscus,  sem  Servius  Tullius,  kik,  idegenekűl, 
mindamellett  szenny  telén  hírnevök  miatt,  a  római 
nép  királyiszékébe  emeltettek. 

Zsigmond.  S  a  mi  Mátyásunkat  nem  csak 
harczi  dicsőség  s  vezéri  tehetség  díszesíti,  hanem  a 
léleknek  ama  szelídebb  erényei  is  otthonosak  kebe- 
lében :  mérséklet,  szívélyesség,  előadási  báj,  nyájas 
társalgás  barátaival,  hálás  érzelem  az  érdemesek 
iránt  s  páratlan  bőkezűség;  úgy  hogy  valahány- 
szor ama  Germanicus-  vagy  Vespasianus  Titus ótok- 
nak hallom  említését,  kikben  a  lélek  és  test  minden 
adományai  egyesülve  voltak,  mintha  mindig  a  mi 
Mátyásunk  lebegne  szemem  előtt. 

Lajos.  A  hadvezéri  tehetség  fő  tulajdona 
ugyan  egy  királynak,  s  nem  csak  dicséretes,  hanem 

nélkülözhetlen,  nem  bántalmak  okozása,  hanem  visz- 
szay erese  végett,  s  nem  is  tartandó  tökéletes  fejede- 
lemnek, ki  haditudomány-  és  gyakorlattal  nem  bír. 
Ezért  helyeselte  Nagy  Sándor  Homer  öszves  versei 
közül  mindenek  fölött  azt,  hol  Agamemnonáról  azt 
mondja*),  hogy  „a  jó  király  kell  hogy  egyszer- 
smind nagy  bajnok  is  legyen. "  Flaccns  is  erre  inte : 
„A  szűk  nélkülözést  zord  katonáskodással  tanulja 
tűrni  az  izmos  gyermek,  s  a  láncsája  miatt  felérnie- 
tes  lovag  fékezze  a  bősz  párthokat,  s  életét  szabad 
ég  alatt  s  veszélyek  között  töltse"**).  Ekként  kéri 
Aeneas  Ascaniust:  „tanulj,  gyermek,  tőlem  erényt 
és  munkabírást"***),  és  Evander  tétova  nélkül  küldé 
Aeneással  a  maga  Pallansát,  hogy  vezénylete  .alatt 
a  katonáskodást  és  Mars  fáradalmas  munkálkodását 
megszokja  kiállani.  Mindamellett  alig  hihető,  meny- 
nyire megnyeri  a  királyok  és  fő  urak  szívélyessége 
mind  a  hazafiak,  mind  az  idegenek  szívét,  miként 
Sándorról  és  Caesarról  olvassuk,  kikhez  inkább  nyá- 
jas módjuk  mint  vitézségök  miatt  annyira  ragasz- 
kodtak katonáik,  mert  a  bánás  és  beszéd  még  a  jó- 
téteménynél is  inkább  megnyeri  az  embereket.  Ha- 
nem a  tudományok  iránt  mily  érzéssel  viseltetik  a  ti 
Mátyásotok? 

*)  fiocTiXevs  r    áyaSot:  xparBpóc,   r    ct-^jirirr^. 

**)  Angustam,  amice,  pauperiem  páti 
Eobustus  acri  militia  puer 

Condiscat,  et  Parthos  feroces 

Yexet  eques   metuendus  hasta, 
Vitamque  sub  divo  et  trepidis  agat 
In  rebus. 
***)  Disce,  puer,  virtutem  ex  me  verumque  laborem. 

Zsigmond.  Nem  is  képzelhetnéd  ily  nagy- 
dolgokat forgató  fejedelemről;  mindenek  fölött  pe- 
dig a  történetek  olvasása-  s  hallgatásában  leli 
örömét. 

L  a j  o  s.  Valóban  a  legfőbb  és  királyi  tudomány 
a  történetírás ;  levén,  Cicero  szerént,  „az  idők  tanúja, 
az  igazság  világossága,  az  emlékezet  élete,  az  élet 
tanára,  a  hajdankor  ismertetője. "  Ezt  kétségbe  nem 
vonja  senki.  Ugyanis  ki  tagadná,  hogy  a  történé- 
szek ismerése  minden  derék  uralkodónak  nélkülöz- 
hetlen?  Mert  a  történelemből  tanuljuk,  milyenek  voltak 
a  hajdankornak  ama  halhatatlanságra  méltó  férfiai;  ta- 
nuljuk az  országok  igazgatásában  követett  fortélyai- 
kat és  rendszabályaikat;  megismerjük  azon  béke-  és 
hadban  dicsőn  viselt  dolgokat  s  páratlan  fényű  s  ál- 
mélásra  méltó  erényeket,  miknek  tanulmányozásából 
okulást  meríthet  korunknak  bár  mely  fejedelme  is,  s 
nagy  ügyek  intézésében  a  hajdani  férfiak  fényes  előké- 
pét tűzheti  maga  elé,  s  azoknak  példája  s  gondolkozása 
által  szilárdíthatja  saját  föltételeit.  Mert  bár  a  dicső 
fejedelem  MÁTYÁS,  veleszületett  képességénél  fogva, 
mind  elmemélység  mind  hős  jellemére  nézve,  akármi 
nagy  ügyek  vitelében  az  ó  kor  semmi  példányára 
nem  szorult,  miután  saját  belátása  bármely  téren  ele- 
gendő, s  idegen  nyomokon  járnia  nem  szükséges: 
mindazáltal  elméjének  ily  fénye  s  éle  mellett  is,  ha 
a  hajdankori  férfiak  képét  tartja  szem  előtt,  meg- 
erősítheti önmagát,  s  mind  azt  a  mibe  fog,  annál 
serényebben  űzheti,  látván,  hogy  ő  maga  is  úgy 
ítél  és  érez,  miként  ama  régiek  ítéltek  s  érezének. 
Hány    fejedelmet   buzdított    nagy    férfiak   példája  az 

erény  átján  haladni  s  gyúlaszta  bizonyos  nemes 
versenyben  a  hajdaniak  követésére!  Miként  Quin- 
tus  Maximus  és  Publius  Scipio  szokták,  mint  tudjuk, 
mondani,  hogy  az  elődök  képeit  látván,  lelkök  ne- 
mes lángolásra  lobbant,  s  a  viselt  dolgok  emlékezete 
azt  a  tüzet  éleszté  a  jeles  férfiak  kebelében,  mely 
mind  addig  lohasztlan  vala,  míg  azoknak  hírnevét 
és  dicsőségét  utol  nem  érték.  Mert  a  történelem- 
ben olvasván,  hogy  Marcus  Attilius  Regulus  a  leg- 
b őszebb  fájdalmakat  s  a  legádázabb  kínzásokat  szen- 
vedte inkább,  hogysem  az  ellenségnek  adott  szavát 
megszegje:  ugyan  ki  ne  tökélné  el  magát,  ekként 
halni  inkább,  mint  undok  tettet  követni  el?  S  lát- 
ván mint  áldozza  föl  magát  Decius  az  állam  és  had- 
sereg javáért:  ki  ne  készülne  el  reá,  hogy  a  haza 
érdekében  bármi  veszélyt  se  remegjen  merényleni? 
A  történelem  emlékírásaiból  megértvén,  hogy  a  mi 
elődeinket,  Pythagorást,  Architást,  Platót  a  tudomá- 
nyoknak oly  szeretete  gyúlaszta,  hogy  majd  az  egész 
világot  roppant  fáradalmak  közt  beutaznák:  ki  ne 
lángolna  mintegy  a  tudományok  szeretetétől?  Oly 
nagy,  hidd  el,  a  példák  hatása,  hogy  a  lelket  a  leg- 
súlyosabb s  rémesztőknek  látszó  dolgokra  is  képessé 
teszi.  Themistocles,  amaz  athéni  nagy  férfiú,  kér- 
deztetvén: miért  nem  tud  éjszaka  nyugodni?  „Mil- 
tiades  diadaljelei,  úgymond,  verik  el  szemeimről  az 
álmot. "  S  Nagy  Sándor  diadalmai  gyakran  serken- 
ték föl  álmából,  elméje  elé  tolakodva,  Caesart.  Ki 
merné  tehát  tagadni,  hogy  a  történelem  a  legmé- 
lyebb tanulmányozásra  méltó?  Mert  nem  tudni  más 
egyebet,    mint    ami  ez    idő    szerént    történt,    annyi, 

szeréntem,  mint  gyermek  lenni  mindig.  Ezért  Ale- 
xander Mammeas,  a  császárok  egyike,  tanácsában 
fő  helyt  a  történelemben  járatos  férfiaknak  adott, 
miután  az  elmúlt  s  megtörtént  dolgok  nyomán  he- 
lyesb  s  érettebb  ítéletet  hozhatni  a  jövendőre  nézt. 
Mindez  így  levén,  ki  álmélkodnék,  hogy  mindazon 
nevezetes  és  derék  fejedelem,  kit  a  történet  ismer, 
vagy  maga  is  atudományokkal  foglalkozott,  vagy 
legalább  nagy  becs-  és  tiszteletben  tartá  s  kiváló 
szeretettel  kegyelte  a  tudomány  embereit.  Országot 
jól  kormányozni  másként  nem  is  lehetne,  ámbár 
sokan  nem  így  vélekednek,  kik,  semmi  tanács  által 
nem  támogatva,  ismeretektől  nem  gy ámolítva,  jeles 
tulajdonok  dísze  nélkül,  tudomány  által  nem  képez- 
tetve, gyakorlati  tapasztalás  nélkül,  a  közügyek  kor- 
mányzására tolakodnak  arcztalanúl,  azt  hívén,  hogy 
csak  az  van  helyesen,  ami  botor  agyuk  szer  ént  in- 
téztetik. Tudjuk  hogy  a  nagy  bölcseségű  Salamon 
király  nem  csak  a  zsidó  fejedelmeket,  hanem  min- 
den görög  bölcsészt  s  egyptomi  és  keleti  királyt 
felűlhaladott ;  olvassuk,  hogy  a  rómaiaknál  az  idősb 
Cato,  azon  ország  nagy  és  előkelő  férfia,  a  tudo- 
mányok minden  nemeiben  jeleskedett;  ki,  nehogy 
bármiben  fogyatkozzék,  agg  korában  is  a  görög  tu- 
dományokra adta  magát,  s  valamikor  a  Senatusba 
jött,  rendesen  valami  könyvet  hozott  hóna  alatt, 
hogy  ha  a  Senatust  még  nem  lelné  teljesen,  míg  egy- 
begyűlt, azalatt  valamit  olvasgathasson  s  időt  ne 
fecséreljen.  Scipio  Africanus,  Paulus  Aemilius  fia, 
nagy  tudományos  képzettségű  férfiú  vala,  miután 
Terentius  művei  is  Scipiónak  tulaj donítatnak.    Július 

Caesar  pedig  oly  gonddal  viseltetett  a  tudományok 
és  írók  iránt,  hogy  a  tudósokat  nagy  jutalmakkal 
édesgeté  mindenhonnan,  és  hogy  a  városban  levők 
megmaradjanak,  különös  kitüntetésekkel  buzdította; 
s  ő  maga  is  a  tudományoknak  élt  olyannyira,  hogy 
a  tudósok  egyező'  ítélete  szerént,  egy  vonalon  állna 
a  legképezettebb  férfiakkal.  Az  ékesszólást  úgy  ta- 
nulmányozta Caesar,  hogy  magával  Ciceróval,  a 
római  szónoklat  mestere-  és  díszével,  mérkőznék  és 
versenyezne.  Cajus  Caesar,  lelkének  ama  rendki- 
vííli  elevensége  szerént,  ugyanazon  időben  egyszer- 
smind olvasott,  írt,  válaszolt,  hallgatott  s  Írnokainak 
négy  sőt  hét  rendbeli  levelet  is  mondott  tolla  alá. 
Ama  dicső  Octavianus  császár  oly  érdekeltséggel  vi- 
seltetett a  tudományok  iránt,  hogy  az  olvasásra  ki- 
tűzte órákat  soha  egyébre  mint  tanulmányozásra 
nem  fordítá,  s  korának  minden  kitűnő  elméit  gaz- 
dagon pártfogolta;  nem  csak  szónoklatokat,  hanem 
párbeszédeket  s  egész  költeményeket  türelmesen  vé- 
gig hallgatott,  s  midőn  egyszer  az  élelmiszerek 
hiánya  Romában  annyira  zaklató  volt,  hogy  az  ide- 
genek s  a  kézi-  és  más  aljasb  mesterségeket  űzők  a 
városból  közhatározatilag  kiútasíttatának :  Octavia- 
nus Caesar  a  tisztes  tudományok  oktatóit,  s  név 
szerént  az  orvosokat  és  szónokokat,  hogy  megma- 
radjanak, e  rendszabály  alól  kivette.  Titus  Vespa- 
sianus,  mind  arra  amit  akart,  nagy  elmetehetséggel 
bírván,  a  tudományokkal  és  fegyverekkel  foglalko- 
zott, tanácsban  bölcs  és  tettrekész  egyiránt  vala, 
görögül  pedig  akként  beszélt  és  írt,  mintha  csak 
született   görög    volna,  s  énekes  és  író   kitűnő   vala. 

Hadrianus,  szintén  nagy  barátja  a  tudományoknak, 
a  tudósokat  mind  nagy  tisztességekkel  gyámolítá, 
mind  kincsekkel  gazdagította,  méltatlannak  tartván, 
hogy  azok,  kik  másokat  a  nemes  tudományok-  s 
feddhetlen  erkölcsökre  oktatnak,  birtok  és  tisztesség 
nélkül  legyenek;  s  o  maga  a  művészet  minden  ne- 
mével foglalkozott;  azon  kivül  zenész,  véső,  képíró 
s  szobrász  kitűnő  vala,  s  akár  merre  fordítá  elméjét, 
maga  kezével  sokkal  ügyesebben  csinált  bármit  is 
meg,  mint  az  e  téren  gyakorlott  művészek.  Aure- 
lius  Alexandert,  kit  Mammeásnak  is  neveztek,  ke- 
resztény anya  gyermekét,  sohasem  gátolta  semmi, 
hogy  naponként,  ideje  egy  részét  a  tudományokra, 
a  másikat  meg'  fegyveres  gyakorlatokra  ne  fordítsa, 
a  történetirókat  és  költőket  pedig  nagy  tiszteletben 
tartá,  félvén  nehogy  valami  becstelenítőt  jegyezze- 
nek fel  róla  az  utó  világnak.  Az  ifjabb  Theodosius 
a  tudományokkal  nem  csak  azért  foglalkozott,  hogy 
ismerje  és  tudósnak  látszassék,  hanem  hogy  tudva, 
jeles  dolgokat  műveljen  s  elméjét  az  erényre  gya- 
korolja; mert  testét  a  fáradalmaknak,  elméjét  a  tu- 
dományoknak szentelé,  mondván:  hogy  az  ember 
érzékeit  elnyomni  és  fékezni  eként  lehet.  Martianus, 
mint  ifjú  s  magány  ember  megveté  a  tudományokat, 
midőn  császárrá  lett,  tanulmányozni  kezdé,  megtud- 
ván, hogy  a  tudományokban  járatlanok,  embereknek 
nem  nevezhetők;  miután  a  tudós  a  tudatlantól  any- 
nyira  különbözik,  mint  az  élő  a  halottól.  Róbert, 
Siciliának  jeles  királya  és  bölcsész,  midőn  barátjai 
korholák,  hogy  a  királyoknak  a  bölcselkedéssel  fog- 
lalkozni   nem    szabad,    s    miért    fordít   a   bölcsészeti 

tanulmányokra  annyi  idó't:  gyakran  válaszolt  ek- 
ként: hogy  ha  a  szükség  kívánná,  inkább  országáról 
mondana  le,  mint  a  tudományokról.  Amit  egy- 
kor Nagy  Sándor  írt  vala  Aristotelesnek,  hogy 
inkább  a  tudományokban ,  mint  hatalomban  akar 
kitűnő  lenni ;  s  midó'n  az  általa  levívott  persa  király 
Dárius  ékszerei  között  egy  nagy  értékű  szekrényt 
talált,  más  használatra  nem  akarta  fordítani,  mint 
Homerusának  tokja-  s  mintegy  takarójául.  S  midón 
Sygeumban  Achilles  sírja  elótt  megállt:  „0  szeren- 
csés ifjú,  úgymond,  ki  tetteid  hirdetőjéül  Hornért 
nyered."  És  helyesen,  mert  ha  Homér,  a  tudomá- 
nyok fejedelme  és  atyja,  nem  oly  művész:  ugyanaz 
a  sír,  mely  Achilles  testét  eltakarta,  tetteit  is  bete- 
mette volna. 

Zsigmond.  Eme  nagy  fejedelmekhez  sorol- 
ható Magyarországnak  gyó'zhetlen  királya  Mátyás, 
kit  hitünk  legerősb  paizsának  lehet  és  kell  ne- 
veznünk, ki,  ámbár  szakadatlanul  vészes  csatákat 
vív  ama  vad  s  a  keresztény  név  ellen  bó'sz  nem- 
zettel: mindamellett  gondja  van  a  tudományok  fel- 
virágoztatására is  Magyarországban,  s  ha  nem  ügyel- 
tek, sok  jeles  elmétől  megfoszt  benneteket. 

L  a  j  o  s.  Bár  jó'ne  mielőbb  az  a  nap,  midón 
Mátyást  mint  római  királyt  és  császárt  fognók  üdvö- 
zölni; ezt  kívánván  s  követelvén  mind  atyja,  mind 
saját  érdemei;  s  valamint  tudjuk,  hogy  Mátyás  sors- 
húzással nyert  apostolságot:  úgy  szabadjon  a  másik 
Mátyásról  is  reménylenünk,  hogy  császári  sors  érje 
egykoron.  Ami  ha,  mint  hisszük,  elkövetkezik: 
ó    mily    beszédet   fogunk    akkor   Mátyás    császárhoz 

Mátyás  király.  8 

intézni,  midőn  koronázása  végett  Olaszországba  jöend! 
Akkor  fogja  látni  a  világ,  mennyire  szeretem  én 
a  magyarokat. 

Zsigmond.  Ha  téged,  ó  Lajosom !  szónokolni 
hallana  Mátyás:  hidd  el,  nagyobb  tisztesség-  s  ado- 
mányokkal jutalmazna  ő,  mint  emez  olaszaid,  kik, 
úgy  látom,  renyhébb-  s  érzéketlenebbek,  mint  tudo- 
mányaid nagysága  kívánja;  s  valóban  el  is  fogok 
mindent  követni,  hogy  ez  értekezetünk  az  ő  kezeibe 
jusson,  s  tudja  meg  ő  Felsége,  hogy  viselt  dolgainak 
Olaszországban  is  buzgó  hirdetője  lesz. 

L  a  j  o  s.  Azzal  ugyan  mindnyájan  tartozunk, 
kiknek  a  szó  vagy  írás  tehetsége  adatott,  hogy  a 
nagy  fejedelmeket  érdemlett  magasztalásokkal  dicsőí- 
tsük; mert  az  erény  követeli  eme  fojutalmat:  a  dicső- 
séget, s  e  kötelesség  lerovása  becsében  növekszik, 
ha  azt  netalán  azok  teljesítik,  kiket  leginkább  meg- 
illet, s  kiknek  az  némi  tekintetben  tartozása.  S  így  va- 
gyok vele  én,  elismerem  és  bevallom.  Mert  ha  a  ma- 
gyarok az  ékes  előadás  kedveért  látogatják  Ferrariát: 
a  ferrarai  elme  és  szónoklat  tisztelni  s  magasztalni 
tartozik  a  magyarokat.  Ezért  nem  szűnik  meg  soha 
a  te  Carbód  Mátyás  a  hatalmas  és  bölcs  király,  s 
az  ő  Zsigmondja,  a  szeretett  főpap,  elhalhatatlan 
emlékét  egyiránt  híven   megőrizni. 


MATYAS  KIHALY 

MENYEGZŐJE.  1476. 


A  PFALZI  VÁLASZTÓFEJEDELEM  KÖVETEINEK  HIVATALOS 
JELENTÉSE   SZERÉNT. 


Mária  fogantatása  utáni  csütörtökön,  december 
12-dikén,  az  Úrnak  1476,  esztendejében  a  nápolyi 
király  leányát,  Beatrixet,  Mátyás  magyar  király 
királyi  pompával  fogadta  a  Székes-Fejérvár  melletti 
síkon,    és  pedig   mintegy  ekként   s   ily  renddel. 

Először  kün  a  szabadban,  egy  stadiumnyira  a 
várostól,  három  sátor  állt;  az  egyik  bíbor  színű 
bojtosselyemmel  beszegve,  a  másik  kettő  másnemű 
kelmével  borítva. 

Mellettek  roppant  tűz  lobogott,  fa-  és  rozséból 
rakva,  hol  Mátyás  király  s  a  bosnyák  király  (Újlaki 
Miklós)  lovaikról  leszálltak,  s  Mátyás  király,  a  bos- 
nyák királyt  s  a  pfalzi  és  szász  választó  fejedelmek 
meg'  a  bajor  herczeg  követeit  jobra  állítá,  a  nádor 
(magnus  comes ;  Ország  Mihály)  fia  vívén  elől  a 
kardot;  balról  pedig  a  velenczések  követeit  s  Ma- 
gyarország érsekeit  s  püspökeit  parancsolá  állani. 

A  sátrak  előtt  az  egész  tér,  hosszában,  tizenkét 
egész  darab  égszín  kék  posztóval  volt  bevonva,  hol 
két  oldalt  a  főurak,  s  közepett  a  király,  álltak. 
Ekkor  tehát  a  limbachi  herczeg,  mint  a  királynő 
küldöttje,  a  királynak  egy  gyönyörűen  fűzött  bokré- 
tát (vagy  koszorút,  sertum)  nyújtott  át,  miről  egy 
gyűrű  függött,  s  a  gyűrűben  egy  nagy  értékű  gyé- 
mánt; s  mihamar  utána  jött  a  királynő,  aranyozott 
és  pompás  hintón  ülve.     Ahogy  a  posztóval  borított 

helyre  ért,  kiszállt,  s  a  posztón  vezettetve,  midőn 
mintegy  a  közepéig  ért  s  szemben  volt  a  király lyal, 
kise  meghajtá  térdét,  hanem  a  király  nyájasan  föl- 
emelte s  a  legszívesebben  fogadá. 

Ekként  üdvözölve  őt,  a  király  maga  a  pompás 
sátorba  vezette,  a  bosnyák  király  s  a  többi  követek 
és  urak  elöl  s  hátul  követvén,  miként  a  király  el- 
rendelé,  csak  hogy  a  velenczések  néha  megbonták 
a  rendet. 

A  királynőt,  amint  a  sátorba  lépett,  Gábor  püs- 
pök a  király  nevében  olasz  nyelven  szólítá  meg,  s 
üdvözlé  megérkezését,  különösen  kiemelve  a  király 
sajnálkozását  hosszú  és  fáradalmas  útja  fölött;  mire 
a  királynő  maga  azonnal  igen  szerényen  és  nyája- 
san, kevés,  de  válogatott  és  helyes  szerkezetű  sza- 
vakkal felelt,  s  háláját  fejezte   ki  a  király  iránt. 

Erre  mindjárt  a  pfalzi  választófejedelem  követe, 
saját  s  a  szász  választófejedelem  s  Ottó  bajor  her- 
czeg  követeinek  nevében,  elsőben  fejedelmeik  távol- 
lételét mentegette,  s  az  okokat,  miért  nem  j övének 
személyesen,  elsorolta;  majd  üdvöt  óhajtván  nászúk- 
hoz a  királynak  s  királynőnek,  elmondá,  mily  ör- 
vendezéssel fogadák  fejedelmeik  e  házasságot,  az 
örökkévaló  Isten  dicsőségére  s  a  keresztény  ügy 
közjavára  szolgálandónak  tartván  azt;  mire  ismét  a 
királynő,  hanem  egyik  megbízott  udvarnoka  által, 
köszönetét  parancsolá  kifejeztetni,  és  ámbár  örömes- 
tebb  látná  a  német  fejedelmeket  személyesen,  mind- 
azáltal a  követek   iránt    megelégedését  jelentette    ki. 

Erre  meg'  a  király  a  kürtöket  megfúvatni  pa- 
rancsolá,  s    a    királynő     hószínű    díszparipára,    s    a 

király  barnapej  lóra  ült.  Mind  a  két  ló  pedig  ki- 
rályi pompával  volt  fölszerelve,  zaboláik  s  minden 
egyéb  készletök  aranyból,  különben  is  egész  testök 
dúsgazdagon,  arany  hímzetű  takarókkal  beborítva, 
mikből  számos  betűzött  drágakő  ragyogott  ki. 

De  a  szabadban  kiterített  szöveteket,  hol  a 
királynő  elsőben  leszállt,  az  olaszok,  utóbb  mások 
is,  szerteszét  szaggaták  nagy  zaj  s  lárma  közt,  víván 
s  dulakodván  fölötte  a  pórtömeg. 

Király  s  királynő  tehát  így,  fényes  és  nagy- 
szerű kisérettel  a  város  felé  tartottak;  midőn  Kristóf 
bajor  herczeg  s  vele  München  Vilmos  lovag,  a  vá- 
rosból kijőve,  s  a  város  és  a  sátrak  közepett,  a 
királyt  beérve,  közel  a  királynő  szemeláttára  hosszú 
láncsákkal  egybecsaptak,  oly  erőködéssel,  hogy  mind- 
ketten lefordultak  lovaikról. 

Végre  a  városba  ért  a  menet,  miután  a  velen- 
czések  az  egész  útközben  gyakran  megbonták,  ne- 
gédből,  a  rendet,  legközelebb  akarván  lenni  a  király 
és  királynő  mellett. 

A  városba  érvén  a  király,  az  öszves,  világi  és 
szerzetes,  egyházirend  roppant  sorban  jött  elébe 
szent  reliquiákkal ,  s  midőn  a  Szent  Istvánéi  előtt 
király  és  királynő  a  lóról  leszálltak,  együtt  és  ugyan- 
azon kitárt  és  nyeleken  hordott  menyezet  (velum) 
alatt  a  templomba  a  karba  (chorus)  vezettettek,  hol 
a  király  balra,  széken,  s  a  királynő  jobra  szemközt 
állt,  míg  amaz  egyházi  ének:  „Téged,  Isten,  dicsé- 
rünk "   énekeltetett. 

Innen  a  király  a  királynőt  a  szobájába  vezette, 
a  király  meg'  a  préposti  lakba  ment,  s  a  lépcsőzeten 

megállván,  a  fejedelmeket   és  fejedelmi  követeket  ez 
úttal  kegyelmesen  elbocsátá. 

Más  nap,  mely  szerda  volt,  a  király  az  összes 
fejedelmek,  követek  és  nagy  számú  nemesség  kísé- 
retében, ismét  a  templomba  jött,  s  balra,  mint  teg- 
nap, az  akkori  székre  telepedett,  s  mögötte  a  nápolyi 
király  fia  s  ugyanazon  király  követei,  a  nápolyi 
püspök  és  mások,  legutól  a  velenczések.  Hanem 
ezek,  midőn  utóbb  a  király  összes  kíséretével  körül- 
járva az  oltárt,  ajándokát  Istennek  benyújtá*),  kiki 
a  maga  ülőhelyére  ment:  illetlenül,  nagy  szégye- 
nökre, a  király  rendelete  nélkül,  a  nápolyi  király 
követei  elébe  tolakodtak. 

Midőn  a  király,  adományát  leteendő,  az  oltár- 
hoz mene,  Kristóf  bajor  herczegnek  s  Eberstein  Bernát 
gróf,  Milticz  Henrik  lovag  s  Bern  és  Schauenburg 
nemes  uraknak  parancsolá,  menjenek  elől  előtte,  a 
többi  fejedelem  s   fejedelmi  követ  előtt. 

*)  A  mise  második  részében,  mely,  ezért,  offertoriumnak 
(felajánlás)  neveztetik,  egykor  a  hívek  az  oltárra  rakták  le  „Isten- 
nek felajánlt  adományaikat,"  miken  az  egyházi  szolgák  és  szegé- 
nyek osztakoztak.  Annak  emlékezetére  ez,  mert  az  őskereszté- 
nyek az  apostolok  lábaihoz  tették  volt  le  buzgó  ajándékaikat; 
„Istennek  adván,  aki  Isten  nevében  jottesz  a  szegénynyel."  A 
szertartás,  valamint  az  érzés,  mely  ihlette  és  fentartá,  nincs  többé 
divatban  (az  itt-ott  még  fenlevő  úgynevezett  czéhes-miséken 
kívül,,  .midőn  a  czéh  tagjai,  körüljárva  az  oltárt,  egy  arra  tett  tá- 
nyérba vetik  adományaikat,  hanem  saját  czéhök  javára) ;  helyette  (?) 
némely  szegényebb  egyházakban,  offertorium  közben  csöngettyüs 
perselyt  hordoznak  körül,  mit  a  protestánsok  ágostai  felekezete 
is  megtarta  néhol,  másutt  az  Úr  asztalára  tett  tányérba  teszi  le 
adakozását;  Calvin  hivei   az  egyház  ajtajánál  álló  perselybe. 

Az  ülőhelyen,  job  oldalt  megint,  szemközt  volt 
a  királynő  a  királylyal,  s  előtte  az  udvarihölgyek 
ültek*),  hátúi  meg'  temérdek  nő-  és  leánycsoport ;  a 
királynőnél  leebb  pedig  Kristóf  bajor  herczeg,  majd 
a  pfalzi  és  szász  választófejedelmek  s  Lajos  és  Ottó 
bajor  herczegek  követei,  s  azok  után  a  boroszlói 
püspök  s  Magyarország  főurai  és  főpapjai. 

A  misét  Gábor  püspök  mondotta,  püspökök  és 
prépostok  segédlete  mellett,  s  az  egész  templom  har- 
sogott a  szent  énekek  és  zene  hangjaitól.  Az  Evan- 
géliumot ugyanazon  városi  prépost,  az  oltárról  levé- 
vén, az  érseknek  nyújtá,  s  ez,  megcsókolandót ,  a 
király  s  királynő  elébe  vitte. 

Az  egyházi  szertartás  végeztével  a  király  ismét 
szobájába  vezette  a  királynőt,  a  királyt  pedig  a  fe- 
jedelmek és  nemesség  összes  gyülekezete  a  maga 
szállására  kísérte. 

Csütörtökön  a  bosnyák  király  és  a  fejedelmek, 
a  többi  fejedelem'  és  a  velenczések  követeivel  az 
udvarba  jöttek,  isteni  szolgálatra  menendők,  s  a 
királyt  az  egyházba  kísérek ;  midőn  útközben  a 
hetyke  velenczések,  legközelebb  akarván  esni  a  ki- 
rályhoz, szégyenteljesen  utasíttattak  vissza  az  első 
sorba,  hogy  valamennyi  fejedelem  és  fejedelmi  követ 
előtt  menjenek.  A  templomba  érvén,  a  király  az 
első  padnál  megállapodott,  s  mellette  a  nápolyi 
király  fia,  s  azután  álltak  ugyanazon  király  követei, 
a    velenczések     legutól     hagyatván.      Nemsokára    a 


*)  Pedibus  insidebant,  talán  keresztbe  alá    tett  lábbal,  törö- 
kösen, ültek,  vagy  guggoltak. 

királynő  nagyszerű  s  királyi  pompában,  mátkája 
a  magyar  király  anyjával  s  számos  kísérettel,  ugyan- 
azon templomba  vezettetve ,  a  kar  felsőbb  részébe,  a 
nagyoltárhoz  közel,  ment. 

Ott  pedig,  hol  a  királynő  tegnap,  jobra,  szem- 
ben királyi  mátkájával ,  hanem  valamivel  leebb ,  a 
bosnyák  király  állt,  hímzett  és  egész  hosszában  (per 
totum  diictum)  arany  fonallal  és  gyöngyökkel  átszőtt 
dolmányban,  s  rajta  arany  felsőmentében  (amicuhim 
aureum  scapulare) ,  melyben  ötszáz  gyémánt  s  szá- 
mos más  drágakő  vala,  s  harminczöt  font  aranyat 
nyomott*).  A  király  mögött  Kristóf  bajor  herczeg, 
majd  a  pfalzi  és  szász  választók,  s  Lajos  és  Ottó 
bajor  berezegek  követei,  s  végűi  számos  fő-  és  nagy 
ár  állt. 

E  ragyogó  gyülekezethez  csatlakoztak  az  érse- 
kek, püspökök  és  négy  süveges-prépost,  s  az  isteni 
szolgálathoz  a  legfényesebb  egyházi  köntösökbe  öl- 
tözve, a  veszprémi  püspök  mondván  a  nagy-misét 
(ofneium  cantavit)  a  többiek  segédlete  mellett;  s 
midőn  a  szertartás  addig  ment,  hogy  már  az  „Agnus" 
hymnus  vala  éneklendő:  ekkor  a  királynőt  az  oltár 
elé  vezeték,  hol,  meny  ezét  alatt,  alsó  ruhájáig  vet- 
kőztetve, először    arany  szövetű  díszköntöst,  mely  a 


*)  Midőn  pár  évvel  utdbb  (1479)  Mátyás,  Ulászló  cseh  királyt 
Ollmützben  fogadván,  a  lakomát  a  már  elhunyt  bosnyák  király  fia, 
Ló'rincz,  szerémi  herczeg,  mint  kir.  udvarmester,  rendezte  volt: 
az  egykorú  történelem  fóljegyzé  pompás  öltözetét  („atyjától  örök- 
lött öve"  egymaga  60  ezer  aranyra  becsültetett),  valamint  a  pofot, 
melylyel,  a  kir.  teremben,  egy  hetyke  cseh  úr  bántalmát  „rövid 
úton"   megfenyíté. 

job  karon  és  hátán  nyitva  volt,  s  a  testet  mez  nélkül 
láttatá,  végre  ama  köntös  fölé  arany  piros  bő  palás- 
tot öltöttek  reá. 

Ezenben  a  bosnyák  király  az  aranyalma-  és 
pálczával  a  vőlegény  magyar  királyhoz ,  szemben 
annak  széke  elé,  vezettetik,  s  innen  a  királyt  a  fő 
oltárhoz  a  királynőig  kiséri,  hol  a  király  s  királynő 
az  oltár  előtt  térdre  borúinak,  s  a  püspök  pedig  s  a 
többi  papok,  egyházi  énekek-  és  szokásos  szertartá- 
sokkal, mindkettőt  megáldják.  S  midőn  a  királynő 
e  szertartás  módja  szerént  hitet  esküvék  a  keresz- 
tény egyháznak:  job  karja  szentelt  olaj-  és  balzsam- 
mal megkenetik.  Erre  a  nádor  kérdi  a  királyt: 
Akarja-e,  hogy  a  királynő  megkoronáztassák  ?  S 
midőn  ezt  a  király  igenlé,  ugyancsak  a  nádor  s  a 
többi  főúr  a  királynő  fejére  teszik  a  koronát.  S  a 
trombitások  folyvást  harsogtaták  hangszereiket,  oly 
számosan  és  erősen,  hogy  szavát  kivenni  senkinek 
sem  lehetett. 

Ekként  a  király,  királyi  palást-  és  koronával 
ékesítve,  ismét  helyt  fog  ülésén,  s  lovagi  méltóságot 
oszt,  a  nápolyi  király  fiának,  Kristóf  bajor  herczeg- 
nek  s  számos  előkelő  férfiaknak. 

A  mise  végeztével  a  király,  azon  rendben  ahogy 
jött,  a  maga  szállására,  valamint  a  királynő  is  a 
számára  rendelt  terembe  visszatér. 

Nemsokára  rá,  kezdetét  vette  a  vendégség.  A 
királynő  szállásán,  a  boltíves  terem  közepett,  jobra 
négyszögű,  s  balra  más,  kerek  asztal  vala.  A  négy- 
szögűhöz  első  a  király  és  királynő  ült,  majd  a  ki- 
rály jobjára   a  nápolyi  király  fia;    a    kerek  asztalnál 

legfölül  a  nápolyi  érsek  foga  helyt,  s  mellette  a  ná- 
polyi király  követei,  s  túlfelől  Lajos  és  Ottó  bajor 
herczegek  követei.  Az  étekhordók  s  az  asztalnál 
szolgálók  mind  grófi  vagy  legalább  bárói  méltóság- 
ban álló  urak  valának.  Készíttetek  pedig  huszon- 
négy fogás  étek,  de  a  nap  rövidsége  miatt  mind  föl 
nem  tálaltatott. 

A  lakoma  után  azonnal  Fridiik  ligniczi  herczeg, 
egész  pánczélosan  és  díszöltözetben,  lovagjátékot  ví- 
vott egy  csehhel,  s  amint  a  láncsákkal  összecsaptak, 
mindketten  lehulltak  lovaikról. 

Pénteken  virradatkor  a  király  és  királynő 
Székes-Fej  érvárról  Buda  felé  indulván,  egy  Buda  és 
Fejérvár  közben  eső  helytt  éjjeleztek,  s  a  legközelebbi 
vasárnap  Budára,  nagy  pompával,  e  következő  rend- 
del vonultak  be: 

Elöl,  a  király  és  királynő  előtt,  néhány  osz- 
tály igen  gyakorlott  lovasság  mene;  s  a  király  előtt 
a  fejedelmek  és  fejedelmi  követek  s  a  velenczések, 
a  fölebb  említett  rendben;  kivévén  hogy  a  velen- 
czések, előbbi  helyökre  állítatva,  hol  a  magyar  ki- 
rály és  királyi  ara  s  a  nápolyi  király  fia  mellett, 
hol  meg'  az  érsekek,  püspökök  s  fejedelmi  követek 
között  imitt-amott  akartak  lovagolni ;  míg  végre  Gá- 
bor püspök  által,  a  király  parancsa  folytán,  a  sorba, 
a  fejedelmek  s  fejedelmi  követek  elébe,  vezettettek 
vissza,  mit  ők,  nem  nagy  tisztesség  levén  reájok 
nézve,  vajmi  kedvetlenül   teljesítettek. 

Majd  a  király  és  közvetlenül  a  választó-  s 
egyéb  fejedelmek  követei  előtt,  kilencz  virágzó  korú 
ifjú    mene,  mint   a    király   komornokai,  fényes  öltő- 

zetben,  nemes  és  pompásan  szerelt  lovakon,  ezüst 
kardosán,  s  öltözetökön  a  királyi  czímerek  színét 
viselvén.  Azokat  ugyanannyi  gyermek  követte,  dísz- 
paripákon,  miknek  zabolája  s  minden  szerszáma 
telisded  tele  a  legnagyobb  s  drágább  gyöngyökkel. 
Hanem  a  király,  fejér  paripán,  túlragyogott  minden- 
kit ;  lovának  valamennyi  ékszere  arany ;  a .  királynak 
mind  palástja,  mind  sarui,  amikben  lovaglott,  elbo- 
rítva gyöngyök-  s  drágakövekkel;  s  egyébként  is 
egész  lovaglási  s  öltözeti  módja  nagy  mesterséggel 
a  német  szokás  szerént  volt  egybeállítva  (??). 

A  király  után  egy  gyermek  lovagolt,  kinek 
termetes  lován  gyöngyökkel  gazdagon  hímzett  ta- 
karó s  homlokkötője,  koronaként,  arany-,  gyöngy- 
és  drágakövekkel  elborítva,  s  a  gyermek  két  arany 
paizst  vitt;  úgy  hogy,  véleményem  szerént,  ez  egy 
ló  négyezer  magyar  arany  nyal  nem  lett  volna  meg- 
fizethető. 

Harmadik  a  királyhoz,  fejér,  egészen  aranyba 
vert  díszparipán,  a  királynő  vala,  sárga  selyem  pa- 
lástban, fejedelmi  ékesen,  s  ez  alatt  kék  aranyszö- 
vetű  köntösben  s  koronával  fején;  mintha  egészen 
arany-  és  drágakövekből  állt  volna.  Budára  bevo- 
núltakor  a  királynőnek  nyolcz  aranyzott  díszkocsija 
is  volt  hat-hat  hófejér  lóval. 

Az  ekként  megérkezett  király  s  királynő  elébe 
tehát,  a  város  falain  ki vűl  legelébb  a  zsidók  j övének; 
elől  egy  előkelő  agg  zsidó,  lovon,  kezében  szablyá- 
val, min  egy  ezüsttel  tele  edény  függött,  s  ebben 
tíz  font  ezüst  vala.  Mellette  fia  lovagolt,  szintén 
ezüst  karddal    és    edénynyel.     Utánok    huszonnégy 


—     126     — 

lovag,  mind  sötétpiros  öltözetben  s  három-három 
strncztollal  süvegeiken ;  ezeket  két  száz  zsidó  követte, 
gyalog,  piros  zászlóval,  min  egy  öt-körmös  bagoly- 
láb, s  alatta  két  arany  csillag,  felül  pedig  arany 
hímzetű  zsidó  díszsüveg  (tyara)  volt  rajzolva.  A 
zsidók  mind  ephodot*)  viseltek  fejőkön;  s  aközben, 
egy  meny  ezét  alatt  álló  öregeket  az  ifjak  vevék 
környűl,  s  amint  a  király  megérkezett,  mindnyájan 
énekszóval  a  Tízparancsot  vitték  a  királynő  elébe, 
örvendező  kiáltozással;  meglehet  azért,  mert  busás 
nyereséget  reméltek   belőle. 

Már  majd  a  város  falaihoz  ért  a  király,  midőn 
a  mellettei  réten  Kristóf  bajor  herczeg  bajtársai, 
Stein  János  és  Levan  N.  lovagok,  közvetlen  a  király 
és  királynő  előtt,  láncsákkal  ütköztek  egybe,  s  mind- 
ketten lefordultak;  s  midőn  rögtön  reá  két  más  lovag 
csapott  össze  s  szintén  földre  terűit  mindakettő,  a 
királynő  ijedtében  nagyot  sikolta. 

Ezenben  megkezdődött  a  városbai  vonulás ;  mi- 
dőn végtelen  mennyiségű  egyháziak,  szentek  reli- 
quiáival,  a  kapuhoz  közel  eső  nyílt  téren  jöttek 
szembe,  s  a  királynőt  nagy  tisztességgel  fogadák;  s 
aztán  onnan,  mindig  elől  menve,  a  Szűz  Mária 
templomáig  vezeték.  Ott,  miután  a  „Téged,  Isten, 
dicsérünk"  ünnepélyesen  elénekeltetett,  a  király,  is- 
mét kézen  fogva  a  királynőt,  kivitte  az  egyházból, 
s  mindketten  lóra  ülve,  az    előbbi  rendben  a  várba 


*)  Ephod  (1SN,  görögül  1S7icofi&{)  zsidő  papi  palástszerü 
felső  ruha,  mely  az  egész  testet  befödte,  hanem  itt,  úgy  látszik, 
nem  papok  is,   s  fejökre  borítva,  talán  csuklyával,  viselték. 

mentek.  Hanem  a  vár  hídja  előtt  a  király  a  feje- 
delmeket, fejedelmi  követeket  s  a  többi  urakat  ke- 
gyelmesen elbocsátá,  s  ő  maga  a  királynőt  a  terembe 
kísérte.     Isten  áldása  nászukra. 

Hétfőn  Lúczia  után  a  mátka  király  este  felé 
udvarnagyja  s  kincstárnoka  által  a  pfalzi  és  szász, 
s  Lajos  és  Ottó  bajor  herczegek  tanácsosait  s  más 
követeket  is  a  holnapi  ebédre  a  királyi  udvarba 
meghívatá.  Ennek  folytán  kedden  Sternach  Waczlau 
reggel  a  követekhez  jött,  és,  lóháton  mindannyian, 
a  királyhoz  a  templomba  vitte,  s  a  király  háta  mögé 
közvetlenül,  hanem  kise  hátrább,  baba,  állítá,  maga 
is  melléjek  állt,  hogy  kéjelmesen,  nem  nyomatva  a 
tömegtől,  álljanak.  S  akkor  ugyan  a  szent  misét  a 
babiai*)  püspök  végezte,  püspökök  és  prépostok 
segédlete  mellett,  s  egyszersmind  művészi  és  gyö- 
nyörű zenekísérettel.  Mise  után  a  király  a  fejedel- 
meket és  fejedelmi  követeket  egy  nagy  terembe**) 
vitte  magával,  s  jobra  a  nápolyi  király  fiát  és  kö- 
veteit s  a  velenczéseket,  s  balra  meg  a  pfalzi ,  szász, 
bajor  Lajos  és  Ottó  követeit  állítá.  Előtte  hercze- 
gek, grófok,  bárók,  lovagok  és  nemesek  roppant 
tömege  állt,  hitelt  haladó  fényű  öltözetekben  dús- 
kodva  mindannyian.  S  midőn  a  szőnyeggel  bevont 
ülőkét  a  király  elébe  tevék,  s  a  király  ugyanott,  s 
a  többiek  mind  ahogy  előbb  álltak,  aszerént  fog- 
nak helyt:    akkor    a   velenczések  a   király  elé  tett  s 


*)  Nápolyban. 
**)  Hypocaustum,    oly    terem,    mely    alatt    bolthajtás  volt  s 


alólrdl  fűlt. 

szövettel  bevont  amaz  ülőhelyre  jutottak;  s  egyikök, 
olasz  nyelven,  fölemlíté,  mennyi  szívességgel  látták 
el  Yelenczében  a  királynőt,  s  hogy  ők  a  királynő 
kíséretéül  rendeltettek,  hogy  Bnda  felé  minden  baj 
nélkül,  a  törökök  lesvetései  miatt,  útazkassék,  és, 
szóval,  mennyi  szolgálatot  tettek  itt-ott  egész  útja 
közben  a  királynőnek.  Ekként  szónokolván,  a  király 
Grábor  püspök  által  egy-két  szóval  köszönetét  fe- 
jezte ki.  Majd  a  ferrarai  berezeg  követei  ültek,  a 
velenczések  fölkelvén,  ugyanazon  padokra,  s  ők  is 
beszédet  tartottak  a  királyhoz,  hanem  rövidebben  s 
nem  is  oly  hánytorgva  mint  a  velenczések. 

Amint  ez  meglett,  a  király  egy  más  fényes  ét- 
terembe megy  ebédhez,  s  akkor  is  megint  a  király 
mellett,  széltől,  akartak  a  velenczések  menni,  hanem 
az  udvarnagy  (marschallus)  a  fejedelmek  követei 
előtt  a  magok  helyére  vezette  vissza.  Ama  terem 
egy  nagyszerű,  királyi  fényhez  méltó  palota  volt, 
dúsgazdag  és  piros  selyemszőnyegekkel  bevonva, 
mikbe,  elszórtan,  számos  gyöngy  volt  betűzve.  Benne 
elől  kerek  asztal  állt,  mi  előtt  a  falról  egész  a  földig 
arany  szőnyeg  függött,  az  asztal  szélességét  megütő. 
Az  asztalra  három  hosszú  szőnyeg  volt  borítva  boj- 
tosselyemből, az  egyikbe  a  királynő  czímere,  két 
paizs  alakjában,  aranynyal  s  gyöngyökkel  beszőve, 
s  felül  két  koronával,  hanem  a  más  kettőn  a  király- 
nak hasonlag  hímzett  czímere  látszott.  Ez  asztalhoz 
a  király  és  királynő  ült,  s  jobra  a  nápolyi  király 
fia,  az  érsek,  herczegek  s  a  király  többi  követei, 
aztán  a  ferrarai  és  velenczei  követek:  hanem  balra, 
a  királynő  mellett,  legközelebb  Kristóf  bajor  herczeg 

s  mellette  a  pfalzi  és  szász  választófejedelmek  meg' 
Lajos  és  Ottó  bajor  herczegek  tanácsosai.  A  terem 
közepett,  a  királyi  asztal  előtt,  egy  kőoszlop  körűi 
négyszögű  pohárszék  volt  nyolcz  emelékre;  az  elsőn 
tálak  és  medenczék,  s  a  király  és  királynő  poharai  s 
a  többi  főurak  borai  álltak  a  királyi  asztal  haszná- 
latára ;  a  többi  hét  emelek  mindütt  körös-körül  kan- 
csók-, korsók-,  kelyhek-  és  poharakkal  tele,  s  mindezek 
a  lehető  legnagyobbak,  s  arany-  és  ezüstből  művé- 
szileg és  pompásan  metszvék.  A  legalsó  emeléken  is 
két  ezüstből  készült  egyszarvú  (monecerotes)  volt, 
az  egyik  igen  nagy,  a  másik  középszerű,  s  mind- 
kettő a  homlokán  ezen  állat  valóságos  szarvaival. 
Az  asztal  előtt,  a  padlózaton,  szökőkút  volt,  remek 
és  különös  mesterség,  három  száz  font  ezüstből, 
oly  magas,  hogy  egy  szálas  ember  alig  érhetné  föl; 
s  a  kút  mellett  öt  ezüst  kenyérkosár.  Egy  egé- 
szen ezüst  hordó  is  függött  felakasztva,  számos  cső- 
vel és  csappal,  miből  a  királyi  s  a  többi  asztalok 
számára  bort  szedtek.  Ezeken  kivűl  még  nyolcz 
pohárszék  volt;  s  a  szökőkutat,  kenyértartókat  és 
egyszarvúakat  összeszámítva,  az  öszves  asztalokon 
kilencz  száz  nyolczvan  darab  ezüst  edény  volt  az 
akkor  használat  alatti  poharakon  kivűl. 

Midőn  a  király  s  királynő  ételét  hozák,  az  étel 
előtt  Hinkó,  Podiebrád  György  cseh  király  fia,  s 
vele  a  bosnyák  király,  s  e  mellett  a  siléziai  herczeg 
ménének;  hanem  az  ennivalót  magyar  nagyok  s  fő 
urak  vivék.  A  többi  tálakat  is,  mik  a  királyi  asztal 
vendégei  elé  adattak,  ugyanazon  főurak  hordák; 
hanem  a  nápolyi  király  fia  számára    rendeltek  előtt 

négy  német  és  cseh  főúr;  így  a  többi  olaszok  és 
velenczések  étkei  előtt  négy  magyar  főúr,  s  Kristóf 
bajor  berezeg  étele  előtt  Miklós  berezeg  (dux)  és 
magyar  főurak;  úgy  bogy  végre  a  német  fejedel- 
mek követeinek  étkei  előtt  is  megint  négy-négy  ma- 
gyar főúr  mene.  Valamint  azok  is ,  kik  a  királyi 
asztalnál,  s  mind  az  olasz  mind  a  német  követeknek 
felszolgáltak  az  étkek  föl-  és  lebordása  körül  s  egyéb 
lakománál  szükséges  dolgokban,  mindnyájan  vagy 
grófi  vagy  bárói  vagy  előkelő  lovagi  méltósággal 
díszeskedének. 

A  többi  nyolez  pohárszék  mellé,  a  királyi  asz- 
talnál leebb,  nyolez  más  asztal  is  volt  terítve,  minden 
pobárszékbez  külön  asztal,  mik  mellett  elől  a  királyi 
udvarhölgyek  ültek,  s  ott  a  király  anyja  és  a  ná- 
polyi király  és  követeinek  tanácsosai,  meg1  a  kor- 
mányzó, a  nádor  s  Magyarország  egyéb  nagyjai  és 
püspökei,  kik  a   többi   nyolez    asztalt  mind  eltőlték. 

Elhordatván  az  asztalok,  ugyanazon  teremben 
tánezra  került  a  sor,  s  az  első  körbe,  a  rend  szerént, 
a  választó-  s  más  német  fejedelmek  tanácsosai  állít- 
tattak; továbbá  Kristóf  bajor  herczeg;  a  harmadikat 
a  király  és  királynő  vezeték,  s  a  király  után,  ne- 
gyedik belytt,  a  nápolyi  király  fia,  menyasszony 
nővérével,  a  „der  Zeuner"  nevezetű  tánezot  járta.  S 
miután  ötödik  helytt  a  nádor,  s  hatodikban  a  lim- 
pachi  herczeg  a  tánezot  eljárták:  annak  ezzel  vége 
lett,  s  a  király  a  maga  szobájába,  a  királyné  pedig 
udvarhölgyei  teremébe  vonult,  hol  a  fejedelmek  kö- 
veteinek, kik  odáig  kísérek,  köszönetet  monda  s 
szabadságot  ada  távozniok. 

A  legközelebbi  szombaton,  mely  kántor  vala, 
korán  reggel  jött  Sternach  Waczel  báró,  a  fejedelmi 
és  birodalmi  követeket  meghívandó ,  kik  meg  is  je- 
lentek. S  miután  a  király lyal  egy  asztalnál,  ugyan- 
azon tálakból  étkezének:  eleresztve  a  király  által, 
szállásaikra  tértek.  Hanem  estve  felé  Kristóf  bajor 
berezeg  s  Münsterberg  Hinkó  lovagjátékra  keltek, 
egy-egy  lovas  kíséretében,  s  elébb  a  herczegek  csap- 
tak össze ;  s  ámbár  Kristóf  berezeg  a  münsterbergi 
herczeg  paizsát  s  pánczéla  egy  részét  áttöré,  de 
azért  mindaketten  levettetve  a  lóról ,  alátertíltek. 
Másod  ízben  a  berezegek  után,  Stein  János  lovag, 
Kristóf  herczeg  bajtársa,  Hinkó  herczeg  cseh  baj- 
társával csapván  össze,  mindketten  földre  gurulva 
nyúltak  el. 

Ugyanazon  estvefelé,  a  király  a  fejedelmeknek  s 
fejedelmi  követeknek  értésére  parancsolá  adatni,  hogy 
holnap,  vasárnap,  8  órakor  a  királyt  s  királynőt  az 
udvarból  az  egyházba  kísérvén,  vegyenek  részt  a 
nászszertartásban ,  mit  mindnyájok  jelenlétében  akar 
megüli eni,  s   onnan   a  lakomára  jöjjenek. 

Vasárnap  tehát,  8  körül,  Sternach  Waczlau  a 
fejedelmi  követeket  az  udvarba,  a  király  szobájába 
vitte  magával,  mely  ismét  más,  a  legnagyobb,  terem 
vala,  hová  az  egyházi  és  világi  főméltóságok  s  feje- 
delmi követek,  grófok  és  bárók,  lovagok  és  nemesek 
nagy  számmal  gyülekeztek;  s  ugyanakkor  érkezett 
meg  legelébb  Victorin  münsterbergi  herczeg ,  ki 
eddigelé  távol  vala. 

Utóbb  a  velenczések,  a  királynak  tisztelkeden- 
dők,  belépvén,  valamennyi  fejedelem,  a  fejedelmek  és 

9* 

városok  követei,  kik  már,  az  udvarnagy  utasítása 
szerént,  helyt  fogtak  vala,  önszántukból  fölkelének; 
s  amazok,  az  udvarnagy  már  a  királyhoz  távozván, 
magoktól,  minden  utasítás  nélkül,  valamennyi  feje- 
delem és  követ  előtt,  az  első  helyt  foglalták  el. 
Hanem  az  nagy  becstel enségökre  szolgált. 

Végre  a  király,  szobájából  ama  nagy  terembe 
lépvén,  mindenkit  sorban  üdvözöl ;  mi  után  mindnyá- 
jan kimentek  s  lóra  ültek,  valamint  a  király  és 
királynő  is.  így  hát  nagy  ünnepélylyel  s  minden 
nemű  pompával  mentek  a  Szűz  Mária  templomába, 
hol  a  király  előtt  közvetlenül  menő  fejedelmek,  a 
nápolyi  király  küldöttjei,  s  ezek  előtt  a  német  vá- 
lasztó- s  egyéb  fejedelmek  követei,  végül  a  velenczé- 
sek  és  mások,  az  udvarnagytól  kapott  utasításhoz 
tárták  magokat.  Az  egyház  ajtaja  előtt  leszálltak 
lovaikról,  s  ugyanazon  rendben  mentek  a  templomba, 
a  nagy  oltárig,  hol  két  ülőhely  volt  szemközt,  s 
nagy  értékű  arany  szövetű  vánkosok-  s  szőnyegek- 
kel díszesen.  Az  egyiken,  jobra,  a  király,  a  mási- 
kon a  királynő  állt  dúsgazdag  piros  aranydíszkön- 
tösben s  rajta  palásttal  s  fején  gyöngy-,  arany-  és 
drágakövekkel  elborított  királyi  koronával.  A  király 
és  királynő  fölött  úgynevezett  hordozható  menyezet 
(coelum  portatile)  vala,  vagyis  egy  kiterített  arany 
lepel,  melynek  hat  nyelét  hat  főúr  (princeps)  tartá; 
Gábor  püspök  pedig  a  szentelt  vizet,  megáldván 
elébb,  hinté  el. 

Ekkor  a  király  a  királynőt  kézen  fogva,  az 
oltár  elé  ment  vele,  s  miután  a  püspök,  keresztény 
szokás    szerént,  az    ő    nászesküjöket    a    legnagyobb 

ünnepélyességgel  megerősité,  mindketten  helyökre 
tértek;  s  miután  a  király  anyja  és  a  nápolyi  király 
fia,  az  új  házasoknak  szerencsét  kívántak, '  s  ezek 
viszont  azt  megköszönték:  kezdetét  vette  az  isteni 
szolgálat  nagy  méltóság-  s  ájtatossággal.  Mialatt, 
kevéssel  az  áldás  előtt,  a  király  kézen  fogva  ismét 
a  királynőt  s  az  oltár  elé  állítva,  vele  együtt  térdre 
borul,  s  miután  a  püspök  hosszasan  boldogságot  es- 
deklett  számukra,  fölkelnek  s  visszamennek  helyökre; 
s  az  Evangélium  s  az  úgynevezett  Béke  körülhordat- 
ván*) s  az  egész  szertartás  befejeztetvén,  a  templomból 

*)  A  romai  egyház  szertartása  szerént,  nagy-mise  közben, 
áldozás  (communio)  előtt,  a  lelkész,  mintán  hármas  könyörgését 
elmondá,  „az  oltárt,  mint  Krisztus  jelképét  megcso'kolja  ...  a  dia- 
cdnt  megöleli,  mondván  Pax  tecnm  az  az  „Béke  veled,"  ki 
azon  válasz  után:  Es  a  te  lelkeddel,  az  ekként  vett  Békét  az 
aldiacónnal,  s  ez  ismét  azt  a  székesegyházakban  a  többi  pappal 
közli.  Ezen  szívrehatd  szertartás  azon  őskori  szent  szokás  ma- 
radványa, mely  szerént  a  hívek  a  P  a  x  után  .  .  .  mielőtt  a  szent 
áldozáshoz  járultak,  nemenként,  mely  szerént  az  egyházban  szoro- 
san elkülönözve  valának,  egymást  a  felebaráti  szeretet  szent  csók- 
jával üdvözlék,  mely  is  békecsóknak  neveztetett.  E  szokás  az 
egyházban  a  XII  századig  tartott,  midőn  a  helyett  egy  a  kereszt 
vagy  Krisztus  képével  ellátott  táblácska  szokott  a  híveknek  csó- 
kolás  végett  nyújtatni ;  mivel  azonban  némelyek  büszkesége,  kik 
e  szertartásnál  is  elsőbbség  s  megkülönböztetés  után  vágytak, 
annak  alkalmával  sokszoros  botrányt  okozott:  később  végkép  az 
is  megszűnt.  Minek  némi  maradványa  azon  még  ma  is  fenállé 
szokás,  mely  szerint,  ha  a  püspök  vagy  fejedelem  vagy  valamely 
főtekintélyü  személy  van  jelen  az  ünnepélyes  misén :  a  Pax  Domini 
után  az  aldiacón  a  feszülettel  hozzá  járulván,  azt  csókolás  végett 
eme  szavakkal  nyújtja  neki:  Pax  tecum,  honnan  is  a  feszület 
Pacificalénak  neveztetik."  —  Lonovics  József,  Egyházi  Ar- 
chaeologia.     Bécs,    1857.    II  kötet,   224.  s  köv.  11. 

távoznak,  s  az  udvarnagy  által  kijelölt  rendben,  visz- 
szatémek  az  udvarba,  s  a  király  lakása  előtt  a  ló- 
ról leszállván,  a  királylyal  és  királynővel  egy  más 
nagy  terembe  mennek. 

Hanem  a  királynőt  a  király  anyja,  az  udvari- 
hölgyekkel, a  király  szobájába  vezeti  el;  s  a  király 
a  bajor  herczeget  (dux)  s  Leffelholcz  jogtudóst  és  ta- 
nárt, Gazdag  Lajos  bajor  uralkodóherczeg  (princes) 
tanácsosait,  a  király  elé  e  végre  helyzett  székre  leültet- 
vén, a  fejedelmöktől  kapott  megbízás  iránt  kegyel- 
mesen kihallgatá.  Ezután  a  király  és  királynő,  s  vélek 
a  fejedelmek  és  követek  öszves  gyülekezete  a  palotába 
mentek  fel  lakomára;  hol  a  királyi  és  a  többi  nyolcz 
asztal  s  valamennyi  pohárszék  majdnem  akként  vala, 
mint  az  előbbi  kedden  fölszerelve  s  ellátva,  s  ugyan- 
azon rendben  is  fogtak  helyt  mindannyian. 

Ekkor  tizenkét  fogás  lehető  legválogatottabb 
étek  hordatott  fel,  s  miután  az  asztalnak  vége  lett, 
s  a  király  és  királynő  kezeiket  megmosák  s  az  asz- 
taltól fölkeltek:  a  fejedelmek  követei  kezdek  benyúj- 
tani a  királynénak  a  magokkal  hozott  ajándékokat; 
s  a  királynő,  miként  mond  min  dny  áj  oknak  fejenként 
a  szép  és  kedves  ajándékokért  köszönetet,  tolmácsá- 
nak, Stein  Györgynek*)  fejezte  ki. 


*)  Ugyané  Stein  György  (Georgius  de  Lapide),  mint  követe 
által  kísérlé  meg,  néhány  hónappal  ele'bb,  Mátyás  király  a  bur- 
gundi herczeg  Károly  és  a  Schweiz  közötti  vitály  kiegyenlítését; 
azonban  süker  nélkül.  V.  ö.  Die  Beziehungen  der  Schweizer  zu 
Mathias  Corvinus,  König  von  Ungarn  in  den  Jahren  1476  — 1490, 
von  A.  Ph.  v.  Segesser.  Luzern,  1860.  13  1.  s  az  erre  vonat- 
kozó okmányok   68   s  köv.  11. 

Eközben  két  lovag  áll  elő,  kik  a  király  s  ki- 
rálynő szeme  láttára  láncsával  összecsapva,  lovaikról 
mindketten  letertílnek.  Azonban  másnap,  mely  hétfő 
vala,  a  limpachi  herczeg  s  Hag  János  testvére, 
ugyanazon  lovagjátékban  ugyan  oly  eredmény  nyel 
szerepeltek ;  s  a  király  és  királynő  aranyozott  szánon, 
melybe  hófejér  ló  volt  fogva,  miután  ama  mulatsá- 
gos csatározásoknak  szemtanúi  voltak,  teméntelen 
más  szán  kíséretében,  a  város  minden  utczáit  be- 
járták. 

Végre  a  Krisztus  születésének  emléke  utáni  első 
szombaton  Sternach  Waczlau  a  fejedelmek  követeit 
s  egyéb  főurakat  a  hétfőn  tartandó  királyi  vendég- 
ségre meghívta;  hanem  az  nap  éjjel  Pongrácz, 
erdélyi  vajda  s  a  királynak  rokona  és  kedves  em- 
bere*), meghalálozván,  a  meghívás  máskorra  napolta- 
tott el. 

Pongrácz  hullája  hétfőig  ott  maradt;  akkor 
Gyula-Fej  érvárra  vitetett,  s  nagy  tisztességgel  taka- 
ríttatott el,  s  a  király,  anyja  s  számos  előkelő  urak 
nagy  gyászban  valának,  s  a  király  parancsára  min- 
dennemű lovagjáték  s  közvigasság  elnémult.  Azon- 
ban hétfőn  a  fejedelmek  és  követek  mind,  miként 
az  előtti  nap  a  király  megkérte  volt,  a  királyt  a 
gyásztiszteletre  az  egyházba  kísérik.  Miről  meg- 
jegyzendő. 

*)  Dengelegi  Pongrácz  János,  ugyanaz,  kiről  folebb  (97.1.) 
Carbo  emlékezik,  Mátyás  királynak  anyai  ágon  nagybátyja.  A 
Carbo  által  magasztalt  testve'rét,  Endrét,  Buday  (Polg.  Lexicon, 
III.  k.  1 30.  1.)  nem  említi ,  sem  e  (kihalt)  család  rokonságát  a 
Hunyadi  házzal, 

Fekete  bojtos  selyemmel  fedett  ravatala  lakásáról 
kihozatván,  elől  számos  egyházi  férfiak  ménének;  s 
közvetlenül  előtte  harmincznégy  égő  kis  szövétnek 
vitetett,  mikbe  ezer  darab  magyar  arany  volt  be- 
illesztve*). 

Majd  a  templomban,  első  a  király  járult  az 
oltárhoz,  magyar  aranyakkal  megrakott  szövétneket 
tartva  kezében;  a  király  után  a  nápolyi  király  fia, 
majd  Kristóf  herczeg,  s  végre  a  fejedelmek  követei, 
szövétnekekkel  mind  s  a  szövétnekekbe  illesztett 
arany  pénzekkel;  utánok  a  nápolyi  érsek,  követ,  a 
sandaui  herczeg,  a  kalocsai  érsek  s  egyéb  követek, 
püspökök  s  magyar  főurak. 

Másod  ízben  ugyanazon  módon  járultak  az  ol- 
tárhoz, s  összesen,  mint  hallom,  ezer  magyar  arany 
s  apróbb  pénzben  két  ezer  forint  ajánltatott  fel. 

A  láncsára  tűzött  s  a  ravatal  előtt  vitt  zászló  a 
templom  karában  (chorus)  szétvágatott  s  a  ravatalra 
vettetett.  A  templomban  az  oltár  előtti  ülőhelyeket 
a  király  fekete  bojtosselyemmel  parancsolá  bevo- 
natni. 

Január  első  napján  1477  a  király  az  egyházi 
és  világi  főméltóságok-  s  valamennyi  követekkel 
Szűz  Mária  templomába  jött  misehallgatni ,  főrangú 
urak  roppant  kiséretében;  majd  a  templomból  a 
várba    menvén    mindannyian    ebédre,    a    királylyal, 


*)  Amint  a  szövétnek  (gyertya?)  leégett,  hullt  alá  a  pénz,  s  a 
nép  fölszedte.  Úgy  tudom,  hogy  a  nemzeti  hagyományok  és  erények 
classicus  földén,  a  Székelységen,  még  egy  embernyom  előtt  dívott 
a  szokás,  az  egybefont  halottasgyertyákba,  az  elhunyt  körül- 
ményeihez képest,  kisebb-nagyobb  értékű  ezüst  pénzt  illeszteni. 

királynéval  s  a  többiekkel  étkezének,  hol  az  aszta- 
lok, pohárszék ek  és  minden  egyéb  akként  volt 
elhelyezve  s  látva  mint  előbb.  A  királyné  még 
asztalnál  üle,  midőn  az  erdélyiek  s  más  városok 
harminczkilencz  nagy  aranyozott  billikomot  s  hat 
gyönyörű  lovat  és  három  sólymot  Ruthén országból, 
nyújtottak  be,  valóban  nagyszerű  s  fényes  ajándokúl. 
Ebéd  ntán  tánczra  került  a  sor,  melyben,  a  rend 
szerént,  első  helytt  a  német  fejedelmek  követei,  majd 
Kristóf  herczeg,  s  a  harmadik  körben  a  király  és 
királyné  tánczoltak. 

Ezzel  az  összes  pompának  vége  lett,  s  a  köve- 
tek elbocsáttatván,  vissza,  hazájokba  tértek. 

De  mielőtt  a  pfalzi  követek  Németországba  ér- 
kezének, Győzedelmes  Fridrik,  békében  és  hadban 
nagy  hírű  fejedelem,  meghalálozott,  Lúczia  előtti 
nap,  deczember  12-kén,  midőn  ők  távol,  Magyar- 
országban valának,  költözvén  ki  csendesen  az  életből. 

Es  ez  rövid  leírása  annak,  ami  akkor  Magyar- 
országban történt  s  a  mennyegzői  ünnepélyre  vo- 
natkozik. 


FÜGGELÉK 

MARZIO  GALEOT   MUNKÁJAHOZ. 


I. 

Marzio  Galeot  élete. 

Be  végzem  tehát  a  speculatív  philosophu- 

sokat  illető  dolgokat,  s  áttérek  az  azokról  való  be- 
szélgetésre, kik  hasznosabb  kelméket  vettek  tanul- 
mányaik tárgyaiul,  s  azon  kezdem,  aki  vélemé- 
nyeivel egy  tüzes  vitára  ada  alkalmat,  t.  i.  Narnibeli 
Galeotto  Marzióval. 

Egyet  sem  leltem  a  mostani  irók  közt,  aki  némi 
gonddal  adott  volna  felvilágositásokat  ennek  éltéről, 
ámbár  ez  sok  és  különös  viszályoknak  vala  alája 
vetve.  Apostolo  Zeno  szokott  pontossággal  szólt 
róla  némely  levelében,  mely  a  Fontaninihez  írottak 
között  van  kiadva;  de  csupán  néhány  kevés  közle- 
ményt ad  róla,  s  ennélfogva  némi  fáradságomba 
került,  mindenfelől  összegyűjteni  az  ismertetésére 
szükséges  adatokat,  főkép  nyomtatott  munkákat  hasz- 
nálván e  végre. 

Narniban,  Umbria  városában,  született,  amiért 
olykor  Galeotto  Narni-nak  is  nevezik.  Giorgio  Me- 
rulának  szóló  feleletében,  melyről  később  szólunk, 
azt  beszéli  nekünk,  hogy  Padovában  tanúit,  és  ott- 
létében, 23  éves  korában,  kezde,  az  orvostudomány 
tanulása  mellett,  leczkéket  tartani  az  úgynevezett 
„humanitatis   stúdium  "-okból,    és  30  évig  visel  vala 

köztanítói  hivatalt.  „Legimus  publice  triginta  annos, 
nam  trium  et  viginti  annorum  eramus  cuni  docere 
incepiinus ;  docebamus  quideni,  et  docebamur.  Nam 
medicináé  Patavii  in  studiis  humanitatis  cnm  esse- 
mus  professi  operám  dedhnus„a);  és  tovább  folytat- 
ván, mondja,  hogy  a  világért  sem  adta  magát  a 
hívalkodásra  vagy  időtöltésekre ,  hanem  folytonosan 
szeretett  foglalkodni  hol  a  tudományok  tanulásával, 
hol  a  fegyverforgatással,  melyben  nagyon  gyönyör- 
ködött, mint  nem  sokára  meglátjuk.  Papadopoli  és 
Facciolati  nem  említik  meg  Marziót,  holott  oda  kel- 
lene sorolni  azon  híres  egyetemnek  szintúgy  tanúlói 
mint  tanárai  közé.  A  Padovában  tartott  leczkéiről 
ugyanazon  könyvben  másutt  is  szól  Marzio,  mond- 
ván, hogy  midó'n  Virgilius  Georgiconát  magyarázta, 
olykor  hallgatója  maga  Merula,  bár  idősebb  mint  ő: 
„Valde  enim  ubique  gloriatur  Merula,  quod  Gale- 
otti  fuerit  auditor:  homo  senior  junioréin  adoptat 
praeceptorem.  At  ego  non  memini  vidisse  Geor- 
gium  in  lectione  mea,  nisi  Patavii,  cum  legebam 
librum  Georgicorum"  b).  Nem  csupán  a  padovai 
egyetemben  tartott  leczkéket  Galeotto.  Alidosi  a 
Bolognában  rhetoricát  és  poesist  tanító  tanárok 
közé  számítja  1462-től  1477-ig c).  De  ezen  évszá- 
mokban bizonyosad  hiba  van,  mert  meglátjuk, 
hogy  1477-nél  jóval  elébb  Magyarországban  volt. 
Említ  még  Marzio  egy  Merulával  Velenczében  folyt 


a)  In  Merül.  Refutatio.  Edit.  Taurin.    1517.  pag.   99. 

b)  U.  o.  p.    118. 

c)  Dott.  Forast.  di  Teol.  stb.  p.   37. 

vitatkozást d),  és  mást,  ugyancsak  vele  folytatottat, 
Rómában  e),  a  lélek  halhatatlansága  felett.  Ez  a 
másik  hihetőleg  azon  alkalommal  történt,  a  melyről 
kevéssel  alább  beszélünk. 

Harmincz  éven  át  tartván,  mint  tőle  magától 
értők,  leczkéket,  53  éves  korában  Magyarországba 
mene  Corvin  Mátyás  udvarába,  ki  is  ezen  tarto- 
mány királya  vala  és  híres  pártfogója  az  irodalom 
embereinek,  jelesen  az  olaszoknak.  És  ide  való 
azon  megjegyzés,  hogy  Galeotto  kétszer  tévé  meg 
azt  az  utat;  először  II  Pál  idejében,  másodszor  IV 
Sixtus  idejében,  mint  világosan  kivehetni  egy  De 
dictis  et  factis  Matthiae  Regis  írott  munkájá- 
nak különböző  helyeiből,  és  ama  több  ízben  emlí- 
tettből Merula  ellen.  Ebben  elbeszéli  azt  a  híres  küz- 
dést, mely  Csehországban  folyt  le  a  nevezett  király 
előtt  közte  és  egy  nagy  hírű  küzdőbajnok,  Aleso  kö- 
zött, a  ki  Galeottot  kihíván,  ez  a  különben  rendkivül 
kövér  ember  oly  ügyesen  bírta  mind  védni  magát, 
mind  megtámadni  ellenét,  hogy  végre  megragadá  a 
magahitt  ellenséget  s  magasra  fölemelvén,  úgy  vágta 
a  földhöz,  hogy  másoknak  kellé  elvinni  félholtan. 
Mely  alkalommal  megemlít  más  hasonló  küzdel- 
meket is,  melyeket  Olaszhon  különböző  részeiben 
vívott:  „Citetur  ager  Patavinus:  citetur  Veronensis: 
adducatur  Etruria  in  testimonium :  non  praetermit- 
tatur  regio  Romána,  ubi  documenta  fortitudinis  plu- 
rima   emisimus."     Már   pedig    azt   mondja,    hogy    a 


d)  L.  c.  p.  83, 

e)  U.  o.  p.   117. 

feljebb  említett  küzdelem  akkor  történt,  midőn  Má- 
tyás a  II  Pál  felszólítására  hadat  visel  vala  Podiebrád 
király  ellen,  mely  kör ülb elől  1467-ben  történt.  Bi- 
zonyos tehát,  hogy  ezen  év  tájban  ment  Graleotto 
legelőször  Mátyás  királyhoz.  Mi  indította  ezen  út- 
jára, nem  mondja.  De  nincs  kétség  benne,  hogy 
azon  ndvar  fényének  híre  s  azon  Felség  bőkezűsége, 
a  tudósok  iránt  vonzotta  oda.  Egyébiránt  a  minő 
dicséretekkel  emlékezik  felőle  munkáiban  mindenha, 
az  azt  bizonyítja,  hogy  ott  udvariasan  fogadák. 
Giovio  azt  mondja,  hogy  ő  ott  titkár  és  mester 
(maestro)  vala.  De  nekem  valószínűebbnek  látszik, 
hogy  Jánost,  ama  Felség  természetes  fiát,  oktatá. 
Ugyancsak  Graleotto  beszéli,  hogy  elvitte  oda  magával 
saját  egyik  fiát,  kinek  nemkülönben  János  volt  a 
neve  f).  Ott  kezdte  írni  két  könyvét  „De  Homine", 
melynek  elsejében  az  ember  külső  tagjait,  második- 
ban belső  részeit  írja  le,  kimagyarázván  működé- 
söket,  s  különbféle  boncztani,  orvosi,  természettani, 
sőt  astrologiai  észrevételeket  is  csatolván  hozzá. 
Ajánlá  a  munkát  Vitéz  János  esztergami  érseknek, 
nagy  tudományú  és  az  irodalmat  igen  kedvelő  fér- 
fiúnak, aki  aztán  1471-ben  pártot  ütvén  Mátyás 
ellen,  meghalt  még  azon  évben 8).  Azon  munkát 
tehát  azelőtt  kellett  hogy  írja;  és  minthogy  Graleotto 
azt  mondja  benneh),  hogy  hosszasan  élt  vele  együtt: 
„diu  cum  eo  vixi, "  ez  által  megerősödik  amit  elébb 
az  azon  udvarba  való  meneteléről  mondék.     Marzio 


f)  De  dictis  et  factis  Matthiae,  c.  XXIV. 
°)  Bonfin.  Eerum  Huug.  Dec.  IV.  1.  III. 

h)  p.   49. 

könyve  elhatott  Olaszhonba,  s  olvasta  többek  közt 
Merula  György,  harczokra  született  férfiú,  ki  sem- 
mire sem  vágyott  inkább,  minthogy  valakibe  belé 
akadhasson.  Úgy  tetszett  Merulának,  hogy  derék 
alkalmat  ad  neki  arra  a  Marzio  könyve,  és  tollat 
ragadt  megtámadására,  rostálgatván  kifejezéseit  nem 
kevésbé  mint  tanait.  írásmódja,  mely ly el  azt  végre- 
hajtotta, a  tőle  szokott  vala,  ú.  m.  bántalmakkal  és 
szidalmakkal  teljes.  Ezen  kritikáját  Medici  L őrmez- 
nek és  Juli  annak  ajánlá;  s  megemlíti  benne  a  Pisában 
akkor  újontában  nyitott  egyetemet:  „Sic  enim  vos 
partes  litterarum  suscepistis,  ut  litteratorio  gymnasio 
in  nobilissima  Italiae  parte  constituto,  jam  leges 
sanctissime  et  liberales  discipline  sic  *)  Laurentium 
et  Julianum  parentes  appellare  possint"  k)  stb.  A 
pisai  egyetem,  mint  mondva  van,  1472-ben  lón  meg- 
újítva, és  ebből  a  látszik,  hogy  Merula  ebben  az  év- 
ben vagy  a  következőben  adá  ki  könyvét.  Már 
pedig  Galeotto  a  neki  tett  feleletben  azt  veti  többi 
közt  szemére,  hogy  négy  évet  töltött  rostálgatása 
megírásában:  „ad  illius  siquidem  dicta  refutanda, 
quibus  quatuor  annos  impendit,  animus  inclina- 
batur"  *).  Ennélfogva  mindinkább  megerősbödik, 
hogy  Marzio  1468-ban  írta  feljebb  mondott  könyveit. 
Ha  Merula,  Galeottot  czáfolva,  minden  önmérsékletről 


l)  Ez  a  „sic"  úgy  látszik  Tiraboschi  hozzátétele,  melylyel 
figyelmeztetni  akart,  liogy  „sanctissime"  és  „discipline"  egyszerű 
e-vel  írvák;  a  „sic"  kétségkívül  zárjel  közt  vala,  s  ez  írás-  vagy 
nyomdahibából  maradt  ki.  Br. 

k)  Az  idézett  kiadás   53.  1. 

l)  U.  o.   80.  1. 

Mátyás  király.  10 

megfeledkezett,  emez  sem  tartotta  azt  inkább  szeme 
előtt,  s  ilyes  czímek  mint  bolond,  dühöngő, 
vasra  és  botra  méltó  ember,  tele  marokkal  szór- 
vák  benne.  Nem  látom  hogy  tovább  folytatták 
volna  ezen  czivakodást,  és  Merula  talán  észrevette, 
hogy  nem  volt  jó  neki  kikötni  ily  ellennel.  Merula 
kritikája  és  Marzio  viszonzása  együvé  szoktak  kötve 
lenni  Marzionak  ugyanazon  két  könyvével,  melyhez 
tartoznak.  Emez,  mindazon  két  könyvben,  mind 
védiratában,  nem  egyszer  említi  bizonyos  korholá- 
sait  Filelfus  Ferencz  m)  ellen  n);  másutt  meg'  azt  teszi 
hozzá,  hogy  Gianmario,  Ferencz  fia,  ellen  is  írt: 
„sicut  ostendimus  in  Invectiva  contra  Franciscum 
Philelpham  patrem,  itemque  contra  filmm,  Ma- 
rium"  °),  de  nem  tudjuk,  minő  tárgy  körül  forogtak. 
írt  Marzio,  Mátyás  király  udvarabeli  tartóz- 
kodása alatt  még  egy  más  munkát,  azon  király- 
nak ajánlva,  e  czím  alatt:  „De  incognitis  vulgo". 
Ez  nincs  kinyomtatva,  hanem  vannak  másolatai 
kéziratban  a  franczia  p)  és  sardiniai  királyi  q)  könyv- 
tárakban. Ezen  utóbbi  könyvtár  lajstromának  ki- 
adói értesítenek,  hogy  e  munkában  sok  theologiai 
kérdés  van  megvitatva,  s  szélén  néhány  jegyzést 
láthatni,  melyekben  a  másoló  vagy  más  valaki,  sze- 
mére veti  Marzionak,  hogy  tévelygő  (haereticus) 
véleményeket    állít.     Valóban    ez    a    munka    okozá 


m)  Francesco  Fileífo,  Merula  György  irodalmi  neve.       Br. 

n)  Idéz.  kiadás  p.   85,   99   stb. 

°)  De  doctrina  proniiscua,   c.  XXVIII. 

p)  Codd.  Mss.  Bibi.  Reg.  Paris.  Yol.  IV.  p.  256.  Cod.  6563. 

<J)  Bibliotheca  Taurin.  Yol.   II.  p.   357. 

szerzőjének  azon  viszályokat,  melyeknek  őmaga  tar- 
totta fenn  emlékezetét.  Apostolo  Zeno  azt  gyanítár) 
hogy  talán  mind  mese  az,  amit  némely  újabb  írók 
beszéltek  a  Marzionak  tulajdonított  hitbeli  tévelygések- 
ről (haeresia).  De  meg  kell  mondanunk,  hogy  ő  nem 
látta  a  „De  factis  et  dictis  Matthiae  Regis"  czimű 
munkát,  melyben  Marzio  maga  szól  arról;  és  Merula 
hallgatása,  melyre  támaszkodik  Zeno,  igen  gyarló 
erősség  a  tagadásra,  minthogy  a  tény,  mint  látni 
fogjuk,  kevéssel  azután  történt,  hogy  a  „De  Homine" 
czímtí  könyvnek  általa  írt  kritikája  megjelent.  Lássuk 
elébb,  mikép  beszéli  az  ügyet  Marzio  maga,  s  aztán 
szembe  állítjuk  azt  azzal,  amit  mások  mondanak  róla. 
Szól  ő  s)  Vitéz  Jánosról,  a  kevéssel  elébb  emlí- 
tettük esztergami  érseknek  vele  azon  vezeték-  és  ke- 
resztnevíí  rokonáról,  és  megdicsérvén  ennek  egy- 
házi-jog- és  szépirodalomberi  tudós  voltát,  azt  mondja, 
hogy  mindamellett,  a  pártütése  miatt  Mátyás  király 
előtt  rósz  emlékezetben  levő  érsekkeli  rokonságánál 
fogva,  a  király  nem  szerette  hallani  ha  csak  beszél- 
tek is  róla.  „De  történek,  folytatja,  hogy  Graleotto 
Marzio,  kit  egyetemes  tudománya-  s  gyönyörű  ékes- 
szólásáért a  király  nagyon  szeretett,  gyakran  forgott 
azon  veszélyben,  hogy  vagyonát  és  még  életét  is 
elveszti,  és  hogy  „De  incognitis  vulgo"  czímű  könyve 
miatt,  eretnekség  vádja  alá  esek.  Az  ügy  végtére 
IV  Sixtus  pápa,  igen  tudós  ember,  elébe  került, 
kinek  parancsára  borzasztó  fogságából  Galeotto 
kimenekülvén,    Rómába    mene.      Ott    Galeotto     sok 

r)  Lettere  a  Mons.  Fontanini  p.   86,    137. 
s)   De  dictis  et  factis  Matthiae  regis.  c.  XXVTI. 

10* 

vetélkedőtársra  és  megátalkodott  ellenségre  talált;  de 
a  pápa,  megvizsgálván  tanait,  ártatlannak  nyilvánitá, 
s  nyomon  visszaadta  becsületét  és  vagyonát."  To- 
vább folytatólag  beszéli,  hogy  visszatérvén  Mátyás 
udvarába,  s  kalandjai  megbeszélése  közben  értésére 
adván  a  királynak,  hogy  az  akkor  Rómában  tar- 
tózkodott Vitéz  János  nagy  buzgalommal  fáradozott 
az  ő  ügyének  jobbra  fordításában,  s  többek  közt 
kinyerte  azt  is,  hogy  a  per  ne  kerüljön  neki  sem- 
mibe: a  jó  lelkű  fejedelem  letevé  minden  haragját 
János  ellen,  s  azután  tekintélyes  méltóságokra  emelte. 
Eddig  Galeotto.  Mi  módon  történt,  hogy  Mátyás  ki- 
rály pártfogása  nem  vala  elégséges  őt  bajaitól  meg- 
menteni, és  hogy  hol  volt  fogva,  azt  nem  mondja. 
De  valamivel  több  világot  nyújt  Giovio ,  ahol 
„Elogium"-aiban  Galeottóról  szólván,  azt  mondja: 
„Szerencsétlenségére  valamely  könyvet  is  írt  a  szent 
és  erkölcsi  philosophiáról;  ugyanis  azt  mondván, 
hogy  aki  a  józanokosság  világa  és  a  természet 
törvénye  szerént  élt,  elnyerte  az  örök  boldogságot, 
ezért  vád  alá  vetek  és  elítélek  a  barátok  (monachi). 
De  Sixtus,  kinek  ő  fiatal  korában  mestere  vala,  ki- 
menté a  fenyegető  veszélyből,  ámbár  nem  tehette 
súlyos  gyalázat  nélkül  (non  senza  grave  infamia). 
Miérthogy  kivivék  Velenczében  a  közpiaczra,  hogy 
ott  vallást  tegyen  tévelygéséről  és  bocsánatot  kér- 
jen érette.  Aztán  beszéli,  hogy  az  a  tragoedia 
comoediává  változék  egy  furcsa  mondás  miatt, 
mely ly el  Galeotto  felele  egyvalakinek,  ki  az  ő 
roppant  kövér  voltán  gúnyolódik  vala."  Hihető  te- 
hát,   hogy    Galeotto,    közzé    tevén    feljebb    mondott 

könyvét,  valami  dolgáért  Olaszhonba  jött,  és  Velen- 
czében  elfogván,  börtönbe  vetették;  és  azután  hogy 
megtette  ünnepélyes  nyilatkozatát  (ha  ugyan  Giovio 
nem  más  alapon,  mint  valami  népies  hagyomány 
szerént  tette  hozzá  e  körülményt),  Sixtus  Rómába 
meghíván,  ártatlannak  nyilvánítá.  Ekkor  Galeotto 
visszamene  a  Mátyás  király  udvarába,  s  ekkor  kellé 
történni  annak,  amit  ama  Felség  mondatai  és  cselek- 
vényeiről írt  idéztük  könyvében  beszél,  s  a  mi  kul- 
csot nyájt  nekünk  az  imént  említett  tény  idejének 
meghatározására.  Mátyás  király  egyik  háborújáról 
szólván  Galeotto,  azt  mondja  *):  „Ott  volt  a  tábor- 
ban Galeotto  Marzio,  ki  azért  jött  vala  Olaszhonból, 
hogy  megkérje  a  királytól  leányai  számára  a  jegy- 
pénzt, és  lássa  azon  Felség  dicsőségét;  minthogy 
azelőtt  néhány  nappal  vette  vala  meg  ostrommal 
a  hainburgi  nagy  és  csaknem  megvehetetlen  vá- 
rat. "  Úgy  de  az  Ausztria  és  Magyarország  közt 
fekvő  erős  Hainburg  vára  megszállása  és  ostroma 
1482-be u)  esik,  és  ennélfogva  azelőtt  kevéssel  kel- 
lett történni  a  Galeotto  viszályainak  Olaszhonban. 
Hozzáteszi  továbbá,  hogy  megnyervén  kívánságát, 
akar  vala  visszatérni  Olaszhonba,  s  e  végre  fedeze- 
tet kére  a  királytól,  hogy  bátorságban  mehessen  el 
annyi  hadinép  között;  és  hogy  Mátyás  azt  feleié 
neki,  hogy  ezúttal  menjen  csak  Magyarországba, 
hová  majd  megírja  neki,  mittevő  legyen.  Vájjon 
mindjárt  aztán  visszatért-e  Olaszhonba,  vagy  tartóz- 


0  U.  o.  c.  XXVIII. 

u)  Bonfin,  Dec.  IV.  L.  VI. 

kodott-e  ott  még  egy  ideig,  eldöntésére  nincs  erőssé- 
gem. De  bizonyos  az,  hogy  legkésőbbre  1488-ban 
Olaszhonban  volt.  Bizonyítását  egy  más  munkájá- 
ból veszem,  melynek  nyomtatásban  a  czíme:  „De 
doctrina  promiscua",  melyben  Graleotto  némely  or- 
vosi, természettani,  astrologiai  és  mindenféle  más 
tárgyú  kérdésekről  értekezik,  és  igen  gyakran  vé- 
szen alkalmat,  hogy  dicsérgesse  Lorenzo  de  Medicit, 
kinek  a  könyv  ajánlva  van.  Látván,  mennyire 
iparkodik  Graleotto  azon  munkájában  megnyerni  az 
irodalom  férflai  ama  nagy  maecenásának  kegyét,  és 
nem  látván  benne  Mátyásnak  legkisebb  említését  is, 
erős  bizonyossággal  vélem  következtethetni,  hogy  ő 
akkor  Olaszhonban  volt.  Úgy  de  ezen  könyvét 
1488  és  1490  közt  írta.  Említi  ugyanis  benne  a 
Griovanni  Bentivoglio  fogságát,  és  aztán  kiszabadu- 
lását, melyért  Lorenzo  de  Medreinek  hálálkodik v), 
e  pedig  1488  történt w);  azonkívül  meg'  arról  is  szól, 
minő  utat  fog  követni  Venus  planéta  1490.  „Venus 
aliquando  per  integrum  annum  progredietur,  sicut 
Anno  MCCCCLXXX  accidet"  z).  Olaszhonban  írta 
többször  említett  könyvét  is  „De  dictis  et  factis 
Matthiae  regis",  a  mint  világosan  bebizonyul  azon 
belefoglalt  mondásából:  „Cum  in  Ungaria  jani  duo- 
bus  annis  elapsis  fui"  a)  mely ly el  eléggé  megerősíti, 
hogy  midőn  e  könyvet  írja  vala,  nem  volt  ott. 
Ajánlja    pedig    Jánosnak,    ama    Felség    természetes 

v)  cap.  VI. 

w)  3Iuratori,  Annali  d'Ital.  ad  h.  a. 

z)  c.  XXXVI. 

a)  c.  XXXI. 

fiának,  csakugyan  még  atyja  életében,  mivel  a  vé- 
gén azt  mondja:  „Hunc  libellum,  inclyte  Dux,  dica- 
vimus  tibi,  sed  censorem  judicemque  Regem  Matt- 
liiam  constituimus "  b) ;  ennélfogva  nem  lehetett  1490 
után  írva,  mely  Mátyás  király  életének  utolsó  éve 
volt c). 


b)  c.  XXXII. 

c)  Annak  amit  feljebb  a  Galeotto  Marziőt  eretnekséggel 
terhelő  vádról  s  az  ő  elítéléséről  megjegyeztem,  felderítésére  nem 
keveset  szolgál  azon  elbeszélés,  melyet  Sanndo  a  velenczei  dogék 
életébe*)  igtatott:  „Azon  időben",  úgymond  az  147  7  évre, 
„feladván  a  Signoriának  az  eretnekségi  gonoszság  (pravita)  inqui- 
sitora,  hogy  bizonyos  Galeotto  Narnio  de  Montagnana,  tanúit  és  igen 
tudós  és  elhízott  ember,  a  ki  Montagnanában  lakik,  eretnek,  et 
male  sentiebat  de  fide,  világi  kart  (braccio  secolare)  kért  ellene  a  Signo- 
riától;  és  elfogaták  és  börtönbe  vettetek.  Bizonyos  könyvet  írt, 
melyről  azt  mondta  az  Inqnisitor,  hogy  kárhoztatandó,  és  hogy  el- 
vitte azt  Magyar-  és  Csehországba,  hol  sok  követői  lennének  (aveva 
grandissimo  seguito.)  Végtére  arra  ítélek,  hogy  állítsák  egy  áll- 
ványra a  piaczon,  ördögökből  álló  koronával  a  fején,  s  ott  elolva- 
sák  az  ítéletét,  megégetek  a  könyvét  és  neki  bűnösnek  kellé  val- 
lani magát  azért  a  mit  mondott  vagy  írt,  mint  a  mi  az  egyház 
ellen  volna.  Aztán  elkövetett  tévedése  büntetéséül  hat  holnapi 
fogságra  ítélek  kenyerén  és  vízen.  Az  ítélet  végre  lőn  hajtva, 
s  az  állvány  felállítva  a  piaczon,  ott  levén  a  minorita  szerzetből 
való  inquisitor,  mintegy  itélőszéken  ülve.  Kivonczolák  Galeottot 
a  börtönből  s  az  ördögös  koronával  a  fején  a  piaczra  vivék.  Yala 
ott  egy  úri  ember,  a  ki  monda:  jaj  minő  elhízott  test!  Ez  pedig 
megfordulván,  monda:  többet  ér  egy  kövér  disznó  mint  egy  so- 
vány bak!  Aztán  feimene  az  állványra.  Végrehajtódván  az  íté- 
let, visszavivék  a  börtönbe.  —  Emez  Csehországban  járván,  lebnkék 
a  lóról,  és  megdöglék  (crepo).     Igen    tudós  és   tréfás    ember    volt, 


*)  Kiadta  Muratori,  Scriptor.  rerum  Ital.  Vol.  XXII.     Az    idézett  hely 
p.  1206. 

Meddig  élt  Galetto,  nem  bizonyos,  és  még  bi- 
zonytalanabb mi  módon  halt  légyen  meg;  mivel  két 
író,  kik  mind  ketten  vele  egy  időben  éltek  néhány 
évig,  csudásan  eltérnek  ebben  egymástól,  s  eltérítik 
az  újabb  írókat  is,  mint  a  kik  köztíl  egy  egyiket, 
más  a  másikat  követi.  Giovio  azt  mondja  röviden, 
hogy  vén  korában  hala  meg,  Montagnanában,  Pá- 
dua  környékén,  közel  Estéhez,  rendkívüli  kövérsé- 
gében megfulladva.  Grian  Pierio  Valeriano  ellenben 
azt  beszéli  d),  hogy  Galeottot,  Magyarországon  a 
Mátyás  király  udvaránál  létében,  XI  Lajos  franczia 
király  meghíván,  elindulván  Magyarországból  oda 
utazandó,  és  Lionba  érkezvén,  a  városba  belovagol- 
tában  az  onnan  kijövő  királylyal  találkozott,  s  azért 
le  akarván  lováról  szállani,  rémítő  kövérsége  lehúzá, 
s  oly  rohammal  bukék  a  földre,  hogy  szörnyű  ha- 
lált hala. 

Melyikhez  tartsuk  már  magunkat  a  két  tudó- 
sítás  közül?     Valeriano  néhány    évvel   idősebb   vala 

de  nagyon  testes  és  elhízott. u  —  Itt  nincs  szó  a  pápához  való 
fellebbezésről,  sem  ártatlansága  nyilvánításáról  IV  Sixtus  által, 
sőt  az  van  állítva,  hogy  a  reá  szabott  büntetést  kiállotta.  Mind- 
azáltal nem  lehet  megtagadni  a  hitelt  Galeottótól  magától,  a  ki 
világosan  beszéli.  Azonkivül  Sanudo  lóról  való  bukás  által  ha- 
latja  meg  Galeottot  Csehországban  jártában,  és  ezen  író  tekinté- 
lyének minden  bizonynyal  nagy  erejűnek  kell  lenni,  minthogy 
Sanudonak  értkord  embernek  kellett  lenni  1498-ig*)  s  annálfogva 
ismerhette  Galeottot.  En  hát  az  olvasóra  bizom,  hadd  döntse  el 
magának,  melyik  vélemény  hihetőbb  az  ő  halála  felől. 

d)  De  Litteratorum  infelicitate.    Velenczei  kiadás   1620,  L.  I. 
pag.   30. 


'<)   Foscarini,  Lettere  Venez.  p.   164. 

Gioviónál,  és  ennélfogva  úgy  látszik  hogy  több  joga 
van  hitelt  igényelni.  De  ezen  elbeszélésében  minden 
bizonnyal  téved.  XI  Lajos  1483  halt  meg,  Galeotto 
pedig,  mint  bebizonyítottuk,  1488  még  életben  vala. 
Azt  felelhetné  valaki,  hogy  talán  vétségből  van  írva 
XI  Lajos  XII  helyett.  De  emez  csak  1498  kezdett 
uralkodni  s  nehezen  képzelem,  hogy  Galeotto  még 
ekkor  élt  legyen.  Inkább  lehetne  VIII  Károlynak 
tulajdonítani.  De  midőn  látom  hogy  Valeriano  oly 
roszúl  van  értesülve  ezen  tény  körülményei  felől, 
félő,  hogy  állítmányában  is  csak  valami  kósza  hírt 
követett.  Azonkívül  Galeotto,  mint  mondottuk,  oda 
hagyván  Mátyás  király  udvarát,  visszatért  Olasz- 
honba, a  honnan  e  részben  sem  üti  a  mértéket  a 
Valeriano  tudósítása,  mint  a  ki  Magyarországból 
meneti  Francziaországba.  Azt  hiszem  ennélfogva, 
hogy  a  Giovio  elbeszélése  valamint  egyszerűebb, 
úgy  helyesebb  is,  és  hogy  Galeottot  rengeteg  kö- 
vérsége, melyet  neki  Merula  a  már  emlegetett  köny- 
vében szemére  hány,  s  melyből  maga  Galeotto  tréfát 
űzött,  s  melyet  erősít  a  Mazzuchelli  Múzeumban 
létező  emlékpénz  is  e),  megtikkasztván,  fosztotta  meg 
életétől. 

Szerzett  munkáiról  már  szólottunk.  Sok  tudo- 
mányú embernek,  de  kevéssé  csínos  írónak  mutatko- 
zik bennök;  azonkivűl  belé  van  bőszülve  az  astro- 
logiába.  P.  Decolonia  f),  nem  tudom  mi  alapon 
tulajdonít  neki  még   egy    értekezést    arról,    hogy    az 


e)  Tom.  I.  p.   151. 

f)  Hist.  litter.  de  Lyon,  T.  II.  p.  391. 

ég  a  természeti  törvényt  megtartók  számára  nyitva 
áll.  De  azt  hiszem,  nem  írt  ő  erről  külön  érteke- 
zést, hanem  csak  a  De  incognitis  vnlgo  köny- 
vében vitatta  e  tárgyat,  mint  Giovio  értesíte.  Ad- 
ványnak  azonban  fel  kell  hoznom,  hogy  ezen  Estei 
könyvtárban  van  egy  versezetke  Galeottótól  Stella 
dall' Assassino ,  vagy,  mint  mások  olvassák,  deli' 
Assissino  dicséretére.  Leánya  volt  Jánosnak,  a  To- 
lommei  családnak  Ferrarába  telepedett  s  az  imént 
mondott  melléknévvel  különböztetett  egyik  ágából ; 
és  ez  a  nő  az,  kitől  III  Miklósnak  Ugo,  Leonello 
és  Borsó  nevű  három  fia  leve,  s  a  ki  1419-ben 
hala  meg g).  A  versezet  Griovanni  deli'  Assissinonak 
van  ajánlva,  s  a  Stella  dicséreteihez  ezen  Giovanniét 
s  még  más  ezen  családbeliekét  is  csatolja.  Nem 
hiszem  ugyan,  hogy  ez  Stellának  már  említett  atyja 
volna,  mert  mondván  a  költő,  hogy  két  fénye  van 
azon  családnak,  elébb  Stellát,  aztán  Giovannit  nevezi. 

„Duo  sünt  Ptolomaei  lumina  gentis, 

Quae  tantam  stirpem  decorant  et  nomina  praebent: 

Primum  Stella  choros  inter  celebranda  Deorum; 

Ast  illud  mimen  mira  gravitate  Joannes 

Assissine  es,  cui  Musae  nosterque  libellns 

Hunc   (hic)   datur  ingenti  Stelláé  confectus  honore." 

No  már  én  nem  látom  hihetőnek,  hogy  a  költő 
az  atyát  a  leányának  utána  helyezze,  és  azt  hiszem 
hogy  itt  más  Giovanniról  van  szó,  talán  Stellának 
valamely  unokaöccséről ,  kinek  kedveért  fogott  a 
költő  a  nénje  magasztalásába.  És  még  valószínűbbé 
teszi  ezt  előttem    az,    hogy  Stella  1419  halván  meg, 


g)  Scriptor.  rerum  Ital.  Vol.  XXIV.  p.   184. 

felettébb  bajosan  képzelhető,  hogy  atyját  az  1490 
tájig  élt  Graleotto  annyira  ismerhette  volna,  hogy 
ennek  kedveért  dicsérgesse  leányát,  és  nem  inkább 
valamely  leszármazó  rokon  kedveért.  Egyébiránt 
ez  a  versezet  azt  mutatja,  hogy  hova  sülyedhet  a 
szolgai  hízelkedés,  midőn  Galeotto,  oly  nőről  szól- 
ván, kinek  hajadon  létére  három  fia  volt,  nem  pirul 
annak  szeplőtlen  tisztaságát  magasztalni,  egész  azon 
állításig,  hogy  Isten  anyját  kivéve,  a  föld  kerekségén 
Stellánál  tisztább  erkölcsű  nő  nem  létezett. 


II. 
Torday  Zsigmond  ajánlólevele 

Miksa    római    és    cseh    királyhoz, 

Marzio  Galeot  első  kiadása  előtt. 

Mivel  az  ember  indulatait  s  belső  mivoltát,  fön- 
séges Király,  mint  egy  testi  lepel  vagy  burok  takarja 
—  a  homlok  és  szemek  úrkodván  az  arczon,  mik 
színlés-  s  tettetésre  nagy  mértékben  képesek,  moz- 
gást s  kifejezést  is  tetszés  szer  ént  öltve  föl  —  kettő 
az,  és  pedig  magától  az  embertől  eredő,  ami  bár- 
kinek legrejtettebb  lelki  és  természeti  mivoltát  leg- 
inkább jelzi:  a  beszéd  és  cselekvés.  Ezért  dicsér- 
tetik némely  régiek  e  mondása:  hogy  a  beszéd  a 
lélek  jellege.  A  cselekvésről  pedig  a  peripateticu- 
sok  öszves  iskolája  tanúskodik,  az  erényt  és  bűnt 
főleg  a  cselekvés  által  különböztetvén.  Azért,  sze- 
réntem  legalább,  helyeslésre  méltó  azoknak  törekvése 

s  fáradozása,  akik  jeles  emberek  mondásait  s  tetteit 
egybegyűjték ,  s  írásba  téve,  az  ntóvilág  számára 
fentarták.  Mert  mintegy  fogalmat  nyújtanak  az  ol- 
vasónak a  béke-  és  hadban  jeleskedő  fejedelmek  és 
nagy  férfiak  erkölcsei-,  czéljai-  s  egész  egyéniségéről,  s 
csaknem  teljesebben  s  élethívebben,  mint  a  történet- 
írók bőséges  értekezletei,  mik  a  viselt  dolgok  isme- 
rése végett  veendők  különösen  tekintetbe.  Nem 
fejezi-e  ki  elegendőleg  Lysander  lelkületét  csak  e 
mondása  is:  „a  hol  az  oroszlán  el  nem  ér,  rókafé- 
lével kell  megpótlani"  ;  melylyel  azoknak  roszalását 
szokta  volt  megelőzni,  kik  azt  állítgaták,  hogy  had- 
viselésben a  csalárd  fortély  nem  fér  egybe  a  hercu- 
lesi  hőslélekkel;  Herculestől  származtatván  magokat  a 
lacedaemoniak.  Vagy  az,  amit  az  Argosiaknak,  mi- 
dőn a  határok  fölötti  villongásban  a  jogra  hivat- 
koztak, válaszolt:  „akié  ez  a  hatalom  —  úgymond, 
a  kard  markolatára  ütve  —  az  vitatkozik  leghelye- 
sebben a  határok  fölött."  Vagy  az  a  tette,  midőn 
a  népkormányzati  elveket  pártoló  miletusiaknak  meg- 
esküdött, hogy  senkit  sem  illetend  közíílök  bánta- 
lommal; s  midőn,  ebben  bízva,  eljöttének,  emberei 
által  ölette  le  mindnyájokat.  Ugyanis  Lacedaemon- 
ban  az  ellenség  iránti  hűség  s  igazság  kötelmeit  a 
hasznossághoz  szokták  vala  mérni.  Mit  ez  idő  sze- 
rént a  törökök  követnek,  és  pedig  vallásos  elveknél 
fogva.  De  Lysanderben  bizonyos  veleszületett  go- 
noszság volt,  barátot  s  ellenséget  egyiránt  fortélylyal 
és  csellel  hálózni  be,  ádáz  kegyetlenséggel  párosulva. 
Ellenben  az  athéni  Aristides,  becsületes,  nyílt  és 
egyszerű  jellem,    azt    tartá,   hogy    semmit   sem    kell 


—     157     — 

ahítani  avagy  megkezdeni  ami  az  igazsággal  ellen- 
kezik, vagy  egyébként  nem  tisztes  dolog,  még  ha 
biztos  alkalomként  kínálkoznék  is  bármi  nagy  ha- 
szon aratására.  Róla  maradt  emlékezetben:  midőn 
az  athéni  nép  őt  egymagát  bízta  meg  Themistocles 
azon  javaslatának  bírálatával,  miről  az,  a  népgyű- 
lésben, a  persa  háború  diadalma  után,  azt  állítá, 
hogy  az  államra  nézve  igen  hasznos,  de  hogy  min- 
denki ismerje,  szükségtelen;  s  előadván,  hogy  a 
görög  hajóhad  titkon  felgyújtható,  s  ily  móddal  az 
athéniek  az  öszves  Görögország  uraivá  lesznek: 
Themistoclesnek  e  hozzátevését  hallva,  a  nép  feszült 
várakozására  a  gyűlésbe  jő,  s  monda:  Themistocles 
javaslata  igen  hasznos  ugyan,  de  a  lehető  leg- 
igazságtalanabb.  S  a  nagy  jellemű  férfi  tekintélye 
oly  súlylyal  bírt  az  athénieknél,  hogy  Themistocles- 
nek kijelenték,  szót  se  tegyen  többé  e  dologról;  mit 
őkmagok  nem  is  hallottak.  S  mily  nemes  és  nagy 
lelkű  férfiút  mutat  az  idősb  Africánusnak  amaz  ön- 
mérséklése  :  midőn,  ifjú  korában,  háborút  viselt  His- 
pániában, egy  fejedelmi  férfiúnak  nagy  szépségű 
aráját  hozák  el  neki,  s  ő,  miután  néhány  napig  a 
legóvatosb  őrizetben  tartá,  illetetlen  adta  vissza  mát- 
kájának. Mely ly el  azt  nyeré,  hogy  Hispániát  sokkal 
könnyebben  szerzé  meg  a  római  uralomnak,  az  or- 
szág fejedelmei,  e  nemeslelkűség  csodálatában,  ön- 
kényt járulván  hozzá.  Hát  az  nem  magas  jellem 
bizonysága-e,  midőn  a  csatavesztett  carthagóiak,  a 
béke  ügyében  követeket  küldöttek  hozzá:  szóba  ál- 
lani nem  akart  addig  vélek,  míg  L.  Terentiust,  az 
előbbi  hadjáratkor  elfogott  római  polgárt,  eléje  nem 

hozzák.  S  midőn  előhozatott,  maga  mellé,  a  tri- 
bunálra  *)  ülteté ,  s  így  válaszolt  aztán  a  cartha- 
góiaknak,  s  a  békét  megadva,  a  háborút  befejezte. 
S  midőn,  ennyi  s  ily  fényes  győzelem  és  diadal 
után,  elvállald,  hogy  testvére,  L.  Scipio  legátusaként 
Ázsiába  küldettessék,  s  Antiochus,  miután  a  Senatus 
követeléseit  visszautasítva,  egy  roppant  csatában  le- 
veretett: bocsánatot  esdekelve,  a  rómaiaknak  bármi- 
nemű föltételeit  elfogadni  ajánlkozott:  „rómait  illet 
meg  —  válaszolá  —  sem  nem  hajlani  meg  a  sorsnak 
csapásai,  sem  el  nem  kapatni  kedvezései  által;  tudja 
meg,  hogy  a  békének  azelőtti  föltételei  maradnak. 
Hogy  egyéb  halhatatlan  mondásait  s  tetteit  immár 
mellőzzem.  Claudius  Nérónak  valóban  természet- 
ellenes egyéniségét  —  több  más  irtózatos  bűntettein 
kivíü  —  mintegy  szemünk  elé  állítja  némely  vonás, 
miknek  egyikét  mondásai,  a  másikat  tettei  közül 
szabadjon  itt  fölemlítenem.  Senkinek  nem  adott 
hivatalos  állomást  a  nélkül,  hogy  hozzá  ne  tegye: 
„tudod  mit  akarok  én,  s  azon  legyünk,  hogy  sen- 
kinek se  legyen  semmié. "  A  Várost,  a  földteke  urát, 
nyilvánosan  felgyújtá,  s  midőn  hat  nap  és  hét  éj- 
szaka égett:  ő  a  Maecenas  tornyából  nézte  a  tüzet,  s 
örvendezve  a  lángok  látomásán,  színpadi  öltözetben, 
Ilion  vesztét  énekelte. 

És  pedig  nem  csak  a  komoly,  hanem  a  tréfás 
s  elmés  mondásokból  is  kiismerszik  a  nagy  embe- 
rek egyénisége  s  belső  mivolta.     Ama  Marcus  Cato 


*)  Félköralakú  emelvény,  a  romai  hadi  vagy  polgári  tisztviselők 
hivatalos  ülőhelye. 

Censorinus,  természetének  sajátszerű  gravitását  mon- 
dataiban is  megtartá.  Egy  tékozlóról,  ki  tenger- 
parti földeit  elharácsolta:  csodálja,  monda,  hogy  a 
tengernél  ádázabb ;  mit  ez  alig  érint  meg  hullámai- 
val, ő  egyszerre  elnyeli.  Szép  a  T.  Q.  Flaminius 
mondása,  azt  tanácsolva  a  Zacynthus  szigetét  meg- 
támadni készülő  achajaiaknak:  vigyázzanak,  nehogy 
a  fejét  burokja  alól  kinyújtó  tekenősbékaként,  veszély 
ne  érje,  ha  Peloponnesusból  kimennek.  Elmés  volt 
a  macedóniai  Fülöp,  Nagy  Sándor  atyja  is.  Midőn 
egy  valaki  által  vacsorára  hívatott  meg,  s  útközben 
innen  onnan  sokan  csatlakozván  hozzá,  ahogy  szo- 
kott ha  királyok  mennek  valahová,  észrevette  hogy 
a  gazda  zavarba  jött,  nem  levén  amit  készített  ele- 
gendő: követeket  küldött  barátai  elébe,  s  meghagyta 
mindeniknek,  hogy  a  lepénynek  (dessert)  helyt 
hagyjanak.  Kik  ebben  bízva  s  arra  várva,  alig  il- 
leték meg  az  étkeket.  Miből  az  lett,  hogy  a  készlet 
mindnyáj  oknak  elegendő  volt. 

Nem  is  lehet  sehol  a  fejedelmek  erkölcseit  alkal- 
masabban ítélet  alá  venni,  mint  házi  s  baráti  köreikben. 
E  szakmában  a  görögöknél  Plutarchus,  a  rómaiaknál 
Valerius  Maximus  működtek  különösen,  aki  jeles  egyé- 
niségeknek dicséretes  valamint  ellenkező  mondásait 
s  tetteit  néhány  szakaszba  foglalta  röviden.  Utána 
Macrobius,  Augustusnak  s  némely  másoknak  élczeit 
s  tréfáit  gynjté  össze.  Ezeket  követve  Graleotus 
Martius,  Corvin  Mátyás  győzheti en  királynak  —  ki 
őt  udvarába  fogadta  volt  —  némely  mondásait,  va- 
lamint tetteit,  kiszemelve  számosak  közül,  csínos  ír- 
modorban  jegyezte  föl.     S    ámbár   közöttök  némely 


—     160     — 

olyast  is  lelünk,  mik  az  író  bírálatát  a  megválasz- 
tásban kívánatosnak  mutatják  —  miután  ha  azt,  amit 
elhallgatni  talán  jobb  lett  volna,  mellőzi,  más,  sok- 
kal fényesebbeket  iktathat  vala  dolgozatába  — 
mindamellett  számos  emlékezetre-  s  csodálásraméltó 
dolgot  mond  el,  miknek  olvasása  engem  ugyan  nem 
kevéssé  kapott  meg.  E  munka  a  vitéz  és  nagyságos 
férfiú,  Zay  Ferencz,  dicső  római  császár  ő  felségé- 
nek tanácsosa-  s  Magyarország  felső  részeiben,  a  Ti- 
szán innen  és  túl,  főhad  vezérének  kezébe  került,  a 
nyalábi  várból,  hol  egyéb  becses  dolgokkal,  Fran- 
gepán  Ferencz  kalocsai  érsek  tette  le,  vérszerénti 
rokona  levén  P erényi  Jánosnak,  ama  vár  urának. 
0  másoltatá  le  számomra  a  múlt  deczemberben,  midőn 
császári  parancsok  elintézése  végett  Kassa  táján  időz- 
tem, a  kézírati  példányt  megtartva  magának,  mint 
az  efféle  emlékek  nagy  kedvelője,  ki  maga  is  számos 
történelmi  becsű  dolgokat  szokott,  hallgatóinak  nagy 
élvezetére,  elbeszélni  atyáink  emlékezetéről. 

Én  meg'  ez  értekezés  kiadását  Neked  szentelem, 
dicső  Miksa  király.  S  habár  tárgya  oly  kisszerű, 
hogy  talán  méltatlannak  látszhatnék  Fölségedhez : 
mindamellett  azt  hittem,  nem  lesz  helytelen,  ezt  az 
írót  is  annak  ajánlanom,  kinek  neve  s  védelme  alá 
szántam  volt  Mátyás  királynak  Bonfin  Márk  Antal 
által  megírt  dolgait.  S  a  királyi  magas  érzület  tu- 
lajdona: valamint  a  nagy  és  dicső  által  érdekeltetni, 
úgy  a  kicsinyt  és  csekélyt,  de  tisztest  s  őszinte 
kebelből  s  helyes  oknál  fogva  eredettet  sem  vetni 
meg.  S  meg  is  vagyok  győződve,  hogy  Te,  irán- 
tami nagy  kegyességed  s  királyi  kegyelmed  szerént, 

nyájas  arczczal  s  kegyesen    helyeselni   fogod    törek- 
vésemet. 

Martius  Graleot,  mint  maga  beszéli,  Olaszország- 
ból a  badeni  fördőbe  jött  a  királyhoz,  mind  hogy 
lássa  őt,  mind  hogy  nászajándokot  eszközöljön  leá- 
nyai kiházasításához.  Olaszországban,  legelőbb  Bo- 
noniában, a  szép  művészetek  és  irodalom  tanára  volt; 
ntóbb  Magyarországban  magány  iskolákban  tanított. 
S  miként  könnyen  következtethetjük,  Corvin  Jánost, 
Corvin  Mátyás  fiát  is  oktatá,  s  a  budai  királyi  könyv- 
tár igazgatója  volt.  S  ámbár  Philelphns  Ferencz 
mérgesen  harczolt  is  ellene,  mindamellett  azt  tartom, 
hogy  inkább  önszeretetből  tette  azt,  hogysem  helyes 
oknál  fogva  hegyezte  tollát  oly  élesen;  ami  számos 
tudós  férfiú  s  jeles  művész  közös  bűne;  s  vajmi 
gyakran  épen  az  ellen  intézi  támadását  a  haragvó,  aki 
semmit  nem  vétett.  Janus  Pannonius  pécsi  püs- 
pökkel a  közös  tanulmányozás  már  Olaszországban 
baráti  viszonyba  hozta,  ami  utóbb,  azonegy  udvar- 
ban élvén,  még  szorosb  leve.  Vannak  tehát  epi- 
grammái  Graleothoz,  azokon  kívül  is,  miket  e  levél- 
hez csatoltam*).  Élj  boldogul,  királyok  dísze.  Bécs- 
ben Ausztriában,  Június  XX-dik  napján,  MDLXIII 
évben. 


Királyi  szent  Fölségednek 


leghődoldbb  szolgája 
Torday    Zsigmond. 


*)  Lássd  a  köv.  lapon  álló  költeményeket,  s  a  Jegyzések 
között  a  Janus  Pannoniust  érdeklő  szakaszt. 

Mátyás  király.  11 

Galeothoz  Janus  Pannonius. 
I. 

Haec  tibi  pannonicis  epigrammata  mittit  ab  oris, 

Inter  hyperboreas  maximus  Ister  aquas. 
Nec  te  mirari  nimium,  Galeote,   decebit, 

Esse  videbuntur  vix  mea  si  qua  tibi. 
Scilicet  ingenio  multum  locus  addit  et  aufert, 

Inter  et  est  sub  quo  sidere  carmen  eat. 
In  Latiis  scripsi  fortasse  latinius  oris, 

At  nunc  barbarieo  barbára  in  őrbe  erepo. 
Hic  Maró  ponatur,  fiet  lyra  ránca  Maronis, 

Hnc  Cicero  veniat,  mutus  érit  Cicero. 
In  tamen  haec  tali  poteris  deducere  lima, 

Vei  critici  nt  medio  nata  Helicone  putent. 
II. 
Cum  nec  amicitia  nobis  sit  jnnctior  ullus, 

Nec  permessiacis  tam  madefactus  aquis: 
Carmina  Marcelli,  patrios  sonantia  luctus, 

Judicio  misi  discntienda  tuo. 
Non  ego  nnnc  abs  te  plausus  expecto  crepantes, 

Nec  vannm  clames  ut  Galeote  (Joqjúg: 
Ista  dabit  vulgus,  vei  garrula  tnrba  clientum, 

Tu  fac  Quintilio  me  recitasse  putem. 
III. 
Esse  qnid  hoc  dicam?  rediit,   Galeote,  libellus, 

Pagina  sed  nnllas  rettulit  álba  notas. 
Ast  ego  Aristarchi  stellas  et  acnta  verebar 

Spieula:  Maeonium  quis  jugnlatur  opus. 
Qnid  faciam?  nisi  nti  placnisse  vei  omnia  credam, 

Omnia  vei  prorsns  displicnisse  tibi? 
Omnia  qni  possnnt  placnisse?  relinqnitur  ergo, 

Omnia  jndicio  displicnisse  tuo. 
Est  quiddam  ulterius,  facturas  taedia  nugas: 

Ne  legisse  quidem  te,  Galeote,  puto. 


JEGYZÉSEK. 


3  lap,  az  Ajánlólevél.  —  János  herczeg,  Mátyás- 
nak természetes  fia,  ismeretlen  anyától;  magyarnak  is,  né- 
metnek is  találgatják  a  krónikák.  Atyjának,  kinek  arczban 
hasonmása  volt,  kegyencze,  főleg  miután  reménye,  törvényes 
utódra  hagyhatni  a  koronát,  mind  inkább  tünedezett.  A 
nagy  hírű  Ugoletti  Tádét  (előbb  „expediendae  bibliothecae 
regiae  in  űrbe  Florentina  praefectus")  udvarába  hívta,  fia 
nevelésének  vezérletével  megbízván;  s  általában  el  nem 
mulaszta  semmit,  hogy  valamint  az  ország  Rendéit  János 
herczeg  örokösítésével  megbarátkoztassa,  úgy  viszont  hogy  ezt 
azon  polczra,  mit  számára  kitűzött,  méltóvá  tegye.  Már 
gyermeket,  mind  azon  kitüntetésekkel  halmozta  el,  mik  egy 
koronaörököst  illetnek ;  minden  ünnepélyes  alkalommal, 
külföldi  követek  fogadásakor ,  jobjára  ülteté,  s  dús  adomá- 
nyozásaival az  ország  leggazdagabb  emberévé  tette.  Szüle- 
tése foltját  házasság  által  is  törekvék  elenyésztetni.  Már  1486- 
ban  a  milanói  herczeg  húgát  kérette  meg,  a  váradi  püspök 
által,  számára;  de  a  német  udvar  cselszövéseinek  sükerült 
a  viszonyt  felbomlasztani. 

Atyjának  véletlen  halála  után  mostohaanyjának  aljas- 
sága s  a  magyar  oligarchia  dőresége  s  undok  hálátlansága 
tönkre  tevék  Corvin  János  jövőjét.  A  szabad  királyválasz- 
tás alkalmával  két  egyházi  s  egy  világi  főúr  állt  Huny  a  dy 
Mátyás  fia  pártján  mind  azok  közül,  kiknek  egy  része  a 
nagy  király  creaturája  volt,  a  másik  meg'  nem  bírta  feledni 
a  vas  kart,  mely  féken  tartá.    Az'  egy    török  zultán  volt,  ki 

11* 

„sajnálkozását"  nyilvánítva  azon  egyetlen  fejedelem  elhuny- 
tán, kit  méltó  vetélytársául  elismert:  egy  hadsereget  ajánlt 
fel  fiának,  igényeit  a  trónhoz  érvényesíteni.  János  herczeg, 
valódi  királyi  nagysággal,  nem  fogadta  el  a  nagylelkű  ellen- 
ség segedelmét,  valamint  elutasítá  Miksa  szövetkezését,  — 
mialatt  öröklött  javait  Báthori  István  és  Kinisi  Pál,  buzgó- 
ságból az  új  király  iránt,  a  maguk  számára,  szétrabolták. 
Magányember  maradt,  híve  mind  végig  a  hazának,  ostora 
a  németnek  s  töröknek  egyiránt,  s  hadjáratai  zsákmányával 
a  koldus  király  udvarát  tartogatta. 

II  Ulászló  decretumát  1504-ben  így  írta  alá:  „Joannes 
Corvinus,  Liptoviae  Dux  ac  regnorum  Dalmatiae,  Croatiae 
et  Slavoniae  Banus."  Ugyanazon  évben  october  12d.  éjjeli 
1 1  órakor  hunyt  el,  35  észt.  korában  *).  Két  gyermeke, 
Kristóf  és  Erzsébet,  kiskorúak  haltak  el  előbb  már.  Özve- 
gyét, egy  Frangepán  leányt,  a  rósz  hírű  brandenburgi  őr- 
gróf György  kezére  játszá  a  király.  Mag  nélkül  veszett  el, 
miután  neje  roppant  vagyonát  elfecsérlé.  Hogy  a  Hunyady- 
ház  minden  nyom  nélkül,  mint  szent  mythus  maradjon  fen 
a  nemzet  emlékezetében. 

4  lap,  1).  —  Jó  eleve  értesíté  ipját  Mátyás  király 
(Epistolae  Matthiae  Corv.  Part.  IV,  29  lap)  hogy,  a  Porta 
körűi  tartott  kémeinek  biztos  értesítése  szerént,  Apulia  ellen 
hadjáratot  tervez  a  török.  Figyelmeztetése  tekintetbe  nem 
vétetett.  A  török  had,  Ahmed  vezérlete  alatt,  kiszállt  gát- 
lanúi  (1480  közepén),  s  a  tartomány  kulcsát,  Otrantót 
(Hydruntum)  hatalmába  vette  (urbem  incautam,  et  ex  an- 
tiquo  otio  inermem  olim  factam,  írja  az  olasz  Bontin,  Dec. 
IV.  Lib.  VI.),  oly  rémületére  az  egész  Olaszországnak,  hogy 
számosan,  maga  a  pápa  is,  kiköltözni  készülődtek.  Ferdi- 
nánd király   Mátyás    segedelmét   esdekelte.     Ez,  fátyolt  bo- 


*)  Sírkövének  felírása  szerént.  Közli  azt  Ráttkay  László,  Memória 
reg-um  et  banorum  Dalmatiae,  Croatiae  et  Slavoniae.  II-dik  kiadás,  Bécs, 
1772.  Lib    III.  pag.  111. 

rítva  annyi  személyes  sérelmére  *),  annyi  ellenség  által 
zaklatva  maga  is,  Magyar  Balázs  és  Nagy  János  parancs- 
noksága alatt,  400  gyalog-  s  150  lovast  indíta  útnak.  Azon- 
ban ipja,  eddigi  szószegéseit  mentegetve,  s  azon  ígérettel, 
hogy  ha  Otrantóból  a  török  kiveretik,  az  „ingét  is  oda 
adja"  annyiszor  kijátszott  vejének  (se  paratum,  usque  ad 
camisiam  omnia  exponere**),  újólag  1200  huszárt  (equites 
levis  armatúráé,  quos  huzar^nes  vocamus)  kér;  mire  Mátyás 
150  lovassal  szaporítá  segéíyhadát.  A  két  magyar  parancs- 
nok, „ut  pannonicas  italis  vires  ostentarent"  (Bonfín,  u.  o.), 
azon  órában,  mihelyt  az  olasz  földre  kiszállt,  megrohaná  a 
várat,  és,  nagy  vérontással  mindkét  részről,  egyik  véd- 
tornyát  be  is  vévé,  úgy  hogy  a  török  őrség  kiütni  többé 
nem  merészlett.  Azonban  hírét  vévén  Mahomet  zultán  ha- 
lálának (1481  májusban),  a  várat  önként  feladva,  haza  taka- 
rodott.    S  ezzel  a  kalandos  expeditio  is  véget  ért. 

Az  I  szakaszhoz,  5  lap.  —  Hiába  hívogatta  fel  a 
pápa  az  utolsó  nemzeti-cseh  nagy  király,  az  „eretnek"  Po- 
diebrad  ellen  a  dán  és  lengyel  királyt,  a  német  választó- 
fejedelmeket,    sőt    Fridrik    császárt    is;    Lörincz    bíbornok- 


*)  így  ír,  a  többi  közt,  Fontana  Ferencz  nápolyi  követének:  „Dole- 
mus,  varia  credulitate  nos  tamdiu  fuisse  delusos.  Non  tamen  subiissemus 
tam  grandem  pro  rebus  christianis  provinciám,  si  scivissemus  nobiscum 
hoc  modo  agi".  .  .  .  „Postquam  autem  nos  vidimus,  vana  credulitate  te- 
neri  in  suspenso ,  amplius  nolumus  in  rebus  vanis  spem  collocare,  sed 
omnia  volumus  rebus  nostris  consulere.  Quod  et  hactenus  fecissemus, 
nisi  Ssmus  Rex,  Páter  noster,  retardasset." 

**)  Erre  így  válaszolt  Mátyás  király  Rangoni  Gábor  egri  bíbornok- 
püspök  s  nápolyi  követének:  tudja  ö,  úgymond,  hogy  mindez  szófia  beszéd, 
valamint  a  többi  ígérgetés.  íme  a  pápa  a  „pogány"  elleni  hadjáratra 
200,000  forintot  decretált  neki  az  olasz  fejedelmektől,  azon  kötelezéssel, 
hogy  ez  öszveg  negyedét  ömaga  fizetendi,  de  csakis  akkor,  ha  a  többi 
fejedelem  lerótta  tartozását.  Ezek  meg'  nem  adtak  semmit;  tehát  ő  szentsége 
sem.  „Videbunt  omnes,  quod  Nos  rebus  nostris  bono  modo  consulemus, 
et,  auctore  Deo,  providebimus,  quod  si  pereundum  est,  primi  non  perea- 
mus",  végzi  méltó  elkeseredéssel.  Bár  tartotta  volna  mindig  szem  előtt 
mind  e  tanúiságot. 

legátusa  elvégre  Budára  jött,  a  császári  követ  kíséretében, 
segélyt  s  Podiebrad  koronáját  ígérve  Mátyásnak,  s  apostoli- 
királyi kiváltságait  az  egyházi  rend  fölött  újakkal  öregbítve 
(episcopatuum  progressus  Regis  arbitrio  concessi,  una  cum 
potestate,  pontifices  et  sacerdotes  profanáé  subjiciencli  cen- 
surae).  A  nemzet  nagyjai,  saját  hazánk  szorongatott  álla- 
potára, s  az  illetők  ígérgetéseinek  történetileg  ismeretes 
hiúságára  utalva,  minden  áron  ellenzék  a  szintoly  igazság- 
talan mint  czél-  és  eszélytelen  vállalatot;  a  két  követ  ár- 
mányai elkapák  a  szintoly  buzgalmas  mint  hírnevet  és  ha- 
talmat áhító  ifjú  fejedelmet:  a  hét  évig  dúlongott,  mindkét 
részre  vészes  hadjárat  „ex  observantia"  a  szent  szék  iránt, 
megnyittatott  (Bonfín,  Dec.  IV.  Lib.  II).  „Sem  dölyf  nem 
indít  bennünket,  sem  valami  földi  nyereség,  hanem  a  szá- 
nalom az  ártatlanul  elnyomottak  — ,  tisztelet  a  sz.  Szék  — 
és  buzgalom  az  igaz  hit  iránt;  nem  is  várunk  a  földön 
semmi  más  jutalmat,  mint  a  hadviselés  elmaradhatatlan 
következményét  a  békét,  s  azoknak,  akik  iránt  most  jóté- 
teménynyel viseltetünk,  elismerő  hajlandóságát."  Ily  mo- 
dern modorban  szól  a  király  azon  manifestumában ,  mely- 
lyel  vállalatát  igazolni  törekvék.  —  Azonban  tettre  kerülvén 
a  dolog,  nem  csak  cserben  hagyák  a  fényes  ígéretek,  sőt 
ő  Szentsége  mihamar  próbát  teve,  régi  védencze,  a  császár 
javára,  Mátyás  ellen,  használni  föl  ildomosán  a  magyar 
király  elfoglaltatását.  Lőrincz  bíbornok  egy  csoport  söpre- 
dék néppel  —  „keresztesek"  pompás  neve  alatt  —  kísérte 
a  magyar  tábort,  valódi  csapásként;  ebből  állt  a  pápai  se- 
gélyhad ;  a  császárnak  szint'  oly  csekély  mint  nyomorú  lo- 
vascsapatát kénytelen  volt  Mátyás  haza  utasítani,  haszno- 
sabbnak látván ,  fölszerelés-  s  élelmezésok  költségeit  kész 
pénzben  kérni  helyettek  („remiserat  illos  Matthias,  causatus 
ineptum  militiae  genus  hominum ,  stipendia  1000  equitum 
quam  equites  habere  maluit".  Epist.  Matthiae  Corv.  Pars 
III,,  37  levél).  —  Hadjárata  kezdetben  egj  pusztító  s  dia- 
dalmas roham  volt.  Július  12-dikén  1468  már  Olmütz  előtt 
állt;    az  igen  catholicus  város  nyílt  kapukkal  várta,  s  ezen 

túl  hadi  működéseinek  központja  lőn.  Ezenben  a  török  Er- 
délybe tör ;  a  magyar  had  vezérei  békét  sürgetnek ;  Podieb- 
rad  újólag  késznek  ajánlkozik  reá.  Mátyás  személyes  érte- 
kezletre hívja  meg  Olmützbe  április  4-dikére.  Podiebrad  el- 
fogadá  a  meghívást,  hanem  Olmtitz  helyett,  mely  az  ellene 
támadt  catholicus  és  oligarchiái  párt  fészke  volt,  Sternberg 
várost  tűzve  ki  találkozóul.  Ott  jött  öszve  a  két  király, 
csekély  kísérettel,  s  a  négyszem  közti  értekezlet  után  a 
kiengesztelés  s  barátság  érzéseivel  vált  el.  Mátyás,  Podieb- 
rad két  hős  fia ,  Victorín  és  Hinkó  (Henrik)  kíséretében, 
a  béke  hírével  tért  vissza  Olmützbe.  A  pártot  ütött  cseh 
főurak  és  papok  felbőszülve  fogadák  azt;  a  szent  Szék 
képviselője  excommunicatióval  fenyegette  Mátyást,  ha  az 
egyezkedést,  mit  az  eretnekkel  a  pápa  jóváhagyása  nélkül 
kötött,  rögtön  meg  nem  semmisíti ;  sőt  a  királyfiak  elfoga- 
tását  javaslá.  Ezt  érinti  e  szakaszban  Galeot.  Mátyás  oly 
magas  szívű  volt  az  undok  tanácsot  visszautasítani,  amily 
gyönge,  a  politicai  cselszövények  ellenében.  Az  olmützi 
párt,  hálául,  királyának  kiáltotta  ki,  s  a  legátus,  egy  brünni 
templombeli  sz.  Mária-szobor  koronájával,  Csehország  ki- 
rálya- és  Morvaország  őrgrófjává  koronázta. 

9  lap,  IV  szakasz,  2).  —  Hihetőleg  azon  lengyel 
követségre  vonatkozik  itt  Galeot,  melynek  megbízó  levele 
Kázmér  királytól  (Dátum  in  Throki,  feria  quinta  ante  festum 
S.  Aegidii  1480)  Mátyás  király  levelei  közt,  III  rész,  51 
szám,  100  1.  áll. 

Tegyünk  itt  egy  pár  szót  Mátyás  építkezéseiről.  —  Nem 
hiában  tartá ,  mint  Galeot  több  helytt  kiemeli ,  egyik  főfo 
fejedelmi  tulajdonnak  a  magni  fi  centiát:  ö  teljesen  kép- 
viselte azt,  ragyogó  tettekben,  s  azon  pompában  is,  melylyel 
udvarát  körülvéve ;  néha  parvenui  ostentatióval  is ,  mint 
I  Napóleon.  Az  egykorú  följegyzések  fenmaradt  töredékei- 
ből oly  képét  állíthatjuk  össze  a  magyar  királyi  udvarnak, 
mely  valamint  hatalomban,  úgy  pompában  is  alig  volt  meg- 
haladva    ephemer    tartama    alatt.     Álmélkodva    beszélik    a 

krónikások  :  a  király  palotáiba  porphyr  lépcsők  vezettek, 
érez  kargyertyatartókkal  világítva ;  szintén  porphyrba  vésett 
réz  ajtófeleken  járó  kettős-ajtók  a  termeken ,  miket  majd 
tarka  mozaik  kövezet,  majd  a  legváltozatosb  ékítményekkel 
elborított  koczkapallók  (parquet),  drága  fali  festmények, 
bársony  és  arany  szőnyegek,  ezüst  ágyak  és  karszékek  s 
egyéb  bútorzat  a  gazdagság  és  művészet  remekeivé  emeltek, 
a  római  császárikor  fényűzésére  emlékeztetve  (Egy  terem 
boltja,  például,  a  bolygócsillagok  járását  mutogatta  „őrült 
pazarlással",  insano  sumptu).  Különös  fénynyel  szerelteté 
föl  Mátyás  azon  nyaralókat,  hol  háborgó  életének  rövid 
szűnperczeit  kinyugová.  A  számos  (tatai,  pesti,  budai  két) 
királyi  park  márványból  épített  villákat  környezett,  miknek 
csarnokait  és  folyosóit  mozaik  vagy  érez  szobrok  tárták, 
vagy  üveges  sikátorok  vettek  körűi.  A  kertekben  tömkele- 
gek, roppant  kalitkák  vas  sodronyból,  tele  bel-  és  külföldi 
madarakkal;  a  dísz-  és  gyümölcsfák  között  fedetlen  sikátorok 
sétahelyekül,  márvány  ívezeteken  függő-kertek,  szökő- 
kutak, hideg-  és  melegfördők  érczkádakkal ,  halastavak, 
roppant  vadaskertek,  szelíd-  és  vadállatokkal,  s  közben, 
a  gyönyörű  kilátások  teljesb  élvezése  végett,  tornyok, 
ezüstszínű  cseréppel  fedve  mind ,  több  emeletre ,  s  azokban 
kiszögellő  ét-  és  mulatótermek,  roppant  drágasága  kristály- 
üveg ablakokkal,  s  falaik  elborítva  művészi  festmények-  s 
pompás  szövetekkel  stb. 

S  mind  ezek  fölött  Székes-Fej  érv ártt  szándékozott  a 
nagy  király  a  maga  emlékét  megörökíteni,  hol  egyszersmind 
dynastiája  sírboltja  is  leendett.  A  munka  megkezdetett,  ak- 
ként, hogy  költségességét  s  pompáját  tekintve  „opus  insa- 
num  dictum,  ut  quo  uno  duntaxat  caetera  superiorum  regum 
opera  obseurare  sit  visus"  (Bonfin,  Dec.  IV.  Lib.  VII).  — 
Egy  évvel  halála  után  idegen,  keresztény  uralkodó  dúlatta 
fel  a  magyar  királyok  székegyházát,  s  Mátyás  király  trón- 
talan  fia,  az  utolsó  Hunyady  hamvait  mint  lomot  ereszték 
szélnek  1856-ban.  Megül eté  e  vandál  tett  a  kort,  mely 
elkövette. 

Hadd  álljon  itt  még  a  Galeot  által  magasztalt  Vise- 
grád —  e  földi  paradicsom  *)  —  rövid  leírása  Oláh 
Miklós  prímástól  (1493—1568);  pedig  az  ő  korában  már  a 
Jagellók  rohadt  epochája  Visegrádra  is  reá  nyomta  pusz- 
tító nyomait. 

„Visegrád,  mit  a  németek  Plintenburgnak  hívnak, 
város,  Budától  nyugatnak  öt  mérföldnyire,  hiúz**)  s  más- 
nemű vadakkal  bővölködő  rengeteg  erdőség  tövében.  A 
város  élén,  keletnek,  áll  a  mind  gyönyörű  fekvése,  mind 
pompás  mivolta  folytán  kibeszélhetetlenűl  nagyszerű  királyi- 
lak, paloták-  és  egyéb  valóban  fejedelmi  épületekkel  ékes- 
kedő, miután  egy  ízben  négy  királynak  s  azok  szokásos 
kíséretének  egymaga  kéjelmes  szállást  adott  ***) ,  levén 
benne,  a  mint  mondják,  háromszáz  ötvennél  több  terem. 
Kapuja  a  mintegy  két  száz  ölnyire  folyó  Dunára  nyílik;  s 
ez  és  a  város  és  kapu  közötti  tér  fákkal  van  beültetve.  A 
túlsó  oldalon,  keletre  a  palotától,  egy  szőlő-  s  gyümölcsfák- 
kai kedveskedő  kert  van.  Belépve  a  kapun,  azonnal  egy 
roppant,  zöldelő ,  rétvirágokkal  elborított  tér  nyúlik  el  sze- 
meink előtt.  Benn,  száz  és  néhány  lépésnyire  a  kaputól, 
kezdődik  a  lépcsőzet,  négyszögű  kövekből,  hét  vagy  nyolcz 
ölnyi  széles,  s  mintegy  negyven  lépésnyi  magas.  Itt,  a  királyi 
udvar  számárai  tág  és  nagyszerű  boltok  vagy  boros-pinczék 
fölött,  szintén  négyszögű  kövekkel  borított,  négy  felöl  íve- 
ken    nyugovó     tér     (area     quadripensilis ,    terrasse)     van, 


*)  Castelli  püspök  s  pápai  követ  egyik  nagy  érdekű  jelentését 
IV  Sixtushoz  ily  kelettel  fejezi  be :  Ex  Vissegrado  ,  paradyso  terrestri,  die 
XXV  Octobris  MCCCCLXXXIII.  —  Ugyanő  így  ír  egy  helytt  Mátyáshoz, 
lelki  épületére  integetve  az  intést  csak  e  részről  tűrő  királyt :  Quoties 
mente  repeto,  quod  frequentissime  fit,  quam  magnificas  et  superbas  aedes 
struxit  atque  struit  in  delectis  locis  Ssma  Majestas  Vestra ,  non  sine  in- 
genti  sumtu  admirando  fieri  puto. 

**)  Szerző  szerént  ugyan  a  visegrádi  erdő  „pardorum  aliarumque 
ferarum  altrix".  De  a  pardus  nem  jelent,  tudtommal,  egyebet  mint  pár- 
duczot;  itt  tehát,  a  középkori  írók  modora  (néha  gondtalansága)  szeréntf 
csupán  auxesisként  állhat. 

***)  V.  ö.  e  királyi  látogatásról  Bonfínt,  Dec.  II.  Lib.  IX. 

beültetve,  kellő  arányokban,  tavaszszal  gyönyörűn  illatozó  s  a 
szemet  gyönyörködtető  hársfákkal.  Közepén  veres  márvány- 
ból bámulatos  művészettel  faragott  szökőkút  lövell  ki,  a 
Musák  képszobraival,  melynek  tetejében  Cupido  alaka,  már- 
vány tömlőn  ülve,  préseli  a  szintoly  ízletes  mint  hideg  vizet, 
mely  a  közel  hegy  forrásából,  csatornán  vezettetve  ide,  kel- 
lemes morajjal  hull  a  csöveken  keresztül  egy  márvány  csé- 
szébe, s  ebből  egy  kerekded  medenczébe.  E  forrásból  ama 
Corvin  Mátyás  király  parancsára  —  kinek  műve  mind  ez 
építkezet  amiről  beszélek  —  miután  rendesen  diadalmakat 
üllt,  bor  patakzott,  s  mint  a  régi  emberektől  haliam,  majd 
fejér,  majd  piros,  amit  fölebb ,  a  hegy  tövében,  mestersége- 
sen bocsátottak  a  csatornákba.  E  helytt  szokott  maga  a  ki- 
rály is  tavaszi  s  nyári  időben,  a  virágok  között  sétálni,  a 
szabadban  szellőzni,  enni,  néha  a  követeket  is  kihallgatni 
s  nekik  választ  adni. 

Mondják,  hogy  e  helytt  történt  egykoron  eme  szintoly 
nevetséges  mint  emlékezetes  dolog.  Egy  török  követ,  amint, 
szokás  szerént,  az  udvarnokok  a  városból  a  palotába  hozták 
megbízatásának  előadása  végett,  s  a  kapuban,  honnan  a 
fölebbi  térre  nyílik  akilátás,  kissé  megállapodott :  eltekintve 
e  bájos  és  pompás  hely  s  a  lenn  és  fönn,  hol  a  király  volt, 
hemzsegő,  s  selyem,  ezüst  és  aranyszövet  ruhákban  Öltözött 
s  nagy  részben  —  magyarjaink  szokása  szerént  —  ezüst 
övek-  s  kardokkal  s  arany  boglárokkal  ékeskedő  udvarno- 
kok serege  fölött :  rögtön  oly  ámulat  és  csodálkozás  kapta 
meg,  hogy  minden  mondandóiról  megfeledkezett,  s  midőn  a 
lépcsőzeten  a  király  elé  menne  föl,  meglátva  őt  —  kitől 
nagy,  mintegy  vérben  forgó  szemei  miatt,  megrettent  mind 
az  aki  reá  tekintett  *)  —  a  már  előbb  megfélemlett  ember 
mind  inkább  rémedezni  kezde,  úgy  annyira,  hogy  hosszas 
hallgatás  után,  semmi  mást  nem  tudott  mondani,  mint:    „A 


*)  Jól  jegyzi  meg  Bél  Mátyás  e  helyre :  „Szokása  volt  Mátyásnak, 
hogy  bár  nyájasan  fogadta  a  külföldi  követeket,  de  próbára  is  tette  örö- 
mest, bírnak-e  elég  képességgel  a  dolgok  vitelére;  s  hogy  ezt  különösen 
a  törökökkel  tévé,  kétségbe  nem  vonható." 

császár  üdvözöl!  a  császár  üdvözöl!  Kérdvén  a  király, 
mit  akár  még,  egy  ígét«  sem  felelt.  A  király ,  látván  a  hit- 
vány ember  ámulatát,  az  öt  környező  főurakhoz  fordulva: 
„Lássátok,  úgymond,  mily  barmok  pusztítgatják,  köz  reny- 
heségünk folytán,  országunkat  s  más  keresztény  fejedel- 
mekéit ;  de  gondom  lesz,  amennyiben  tőlem  függ,  fékre  vet- 
nem e  barmokat,  ne  száguldozzanak  oly  kényök-kedvök 
szerént.  Ha ,  félretéve  a  hívakodást  s  belvillongásokat, 
ugyanezt  mívelnék  más  fejedelmek  is  :  jól  folyna  a  keresz- 
ténység dolga."  S  azzal  a  követet  visszavezetteti  szállására. 
„Menj,  úgymond,  jöjj  magadhoz,  térj  eszedre."  — -  Vissza- 
hívatván, sok  idő  múlva ,  értésére  adatta  a  király:  menjen 
haza,  s  tudassa  urával,  küldjön  helyette  olyat,  ki  a  követ- 
séghez ért.  Ekként  kénytelen  vala,  szégyenteljesen,  hanem, 
a  király  méltóságához  képest,  dúsgazdagon  megajándékoz- 
tatva, visszatérni. 

Ezt,  habár  nem  igen  tartozott  ide,  mindamellett  sem 
akartam  elhallgatni. 

Belül,  oldalt  eme  tértől,  a  hegy  tövében,  emelkedet- 
tebb helyen  áll  egy  gyönyörű  és ,  miként  a  többi  épületek 
nagy  része  is,  muzív-müvekkel  ékes  kápolna ,  s  ebben  egy 
nagy  becsű  zeneszer,  mit  köznyelven  orgonának  hívnak, 
számos  ezüst  csővel  ellátva;  azonfelül  a  Szentség-háza  (re- 
servaculum  corporis  Domini  *),  s  a  legtisztább  aranyozott 
alabástromból  remekül  készített  rakottművek-  és  lapokkal 
ékes  három  oltár.  Innen  kelet  felé,  a  bámulatos  mesterség- 
gel épített  s  aranyozott  menyezetü  királyi  paloták  két  felé 
nyúlnak  el.  Az  egyik  út  fölviszen,  egy  hosszúdad  palotához, 


*)  A  mostani  tabernaculum.  Mátyás  korában  ez  nem  az  oltáron 
állt,  mint  jelenleg,  hanem  —  az  oltár  melletti  evangéliumi  oldalon  — 
vagy  egy  a  falba  alakított  s  góth  művészettel  kerített  fülkében  (így  a  ki- 
sebb egyházak-  és  kápolnákban.  V.  ö.  Ipolyi  Csallóközi  műemlékei  közt 
a  7,  9,  10  és  11  számú  ábrákat),  vagy  egy  különálló  toronykában  (u.  o. 
3.  sz.  alatt,  s  így  a  kassai  székegyházban  stb.).  Neve,  az  elavult  latin 
egyházi  műnyelven  pastoroforium  (Sacramentshauschen)  volt. 


—     172     — 

közvetlenül  a  hegy  alatt,  a  másik  az  épületek  lennebb  fekvő 
osztályaihoz  vezet  le.  Itt  is,  az  udvar  közepén,  egy  alabást- 
romból fellövellŐ  szökőkút  van,  mit  márvány  szobrokon 
nyugovó  s  a  nyári  nap  hevétől  védett  boltívezet  vesz  körül. 
Itt  az  épületek  éjszaknak,  majd  ismét  nyugotnak  fordulnak, 
s  ablakaik  mind  a  széles  mederben  folyó  Dunára  nyílnak, 
kimondhatatlan  gyönyörködtetésére  a  nézőnek,  főleg  miután 
szemben ,  túl  a  Dunán  ,  Maros ,  egy  német  gyarmatvároska, 
látszik,  s  fölötte  egy  inkább  hosszú  mint  magas,  s  szőlővel 
egészen  beültetett  hegy  nyúlik  fel. 

Ezt  a  királyi  lakot,  bájos  fekvésén  kivűl ,  oly  pompás 
épületek  díszesítik ,  miknek  párját  számos  országokban  Iná- 
ban keresnéd;  én  ugyan  ily  fényes  palotákat,  ahány  orszá- 
got eddigelé  beutaztam  ,  nem  láttam  sehol.  Még  magában 
Paris  városában  is,  a  Parlament-házának  nevezett  épü- 
letben, hol  a  törvénykezés  foly  és  királyi  ügyek  tárgy  altat- 
nak ,  egyetlen  egy  teremet  láttam ,  mely ,  az  itteni  és  a 
budai  paloták  mintájára,  aranyozott  oszlopok-  és  táblás  me- 
nyezettel  van  művészileg  alkotva. 

A  királyi  lak  fölött,  a  meredek  hegy  csúcsán,  minden- 
felől erdős  oldalakkal,  mint  valami  fészek,  látszik  a  hatal- 
mas vár.  Ennek  parancsnokai,  ősi  szokásként,  nem  csupán 
a  király  tetszése,  hanem  az  egész  ország  választása  szerént, 
az  ország  nagyjaiból  választatnak.  Itt  őriztetik  az  általunk 
szentnek  nevezett  korona,  az  ország  kiváltságai-  s  egyéb 
jogaival;  falak  veszik  mindenfelől  körűi.  E  két  országna- 
gy ot  kemény  eskü  kötelezi,  hogy  a  koronát  e  várból  —  a 
falakat  kibontva  —  csupán  az  öszves  ország  és  király  kö- 
zös határzatából  vigyék  ki ;  ami  egyedül  a  király  és  ki- 
rálynő koronáztatásakor  szokott  történni.  Ezen  országna- 
gyok két  más  várparancsnokot  helyettesítenek ,  kiknek 
egyike  egy  fél  éven  át  folyvást  a  korona  őrzésével  foglal- 
kozik, s  ez  idö  alatt  még  csak  lábát  sem  merészli  halálos- 
büntetés alatt  kitenni ,  míg  tiszttársa  által  föl  nem  váltatik. 

Ama  vártól,  le  a  meredek  bérczen,  alacsony  kőfal 
visz  egy  másik   várba,    mit  a  Duna  mos,    s  Vízi -várnak 

hívnak,  mely,  bástyáival,  a  királyi  udvar  mellett  elnyúló 
gyönyörű  kertet  s  magát  az  udvart  védi  s  a  várossal  ösz- 
szeköti"  —  *). 

Eddig  Oláh.  Tartsuk  eszünkben,  hogy  nemzetünk  egy- 
kori nagyságának  eme  szent  helye,  a  „pogány"  zivatarok 
után,  béke  idején,  dúlatott  fel. 

U.  o.  3).  —  „Két  álló  órát  töltöttek  el".  Galeot  sze- 
rént „hóra  aequinoctialisu-t.  Nagy  tudományú  barátom 
Brassai  szerént,  némely  nemzetek  hajdanta  az  astronomiai 
napot  (dies)  24  órára  oszták  ugyan,  hanem  felezve,  külön 
az  éjeit  és  nappalt:  árnyékóráik  is  ez  értelemben  voltak  fel- 
osztva. Ennél  fogva  a  nyári  órák  egyenként  hosszabbak 
voltak  mint  a  mi  egyenletes  óráink;  csupán  a  napéjegyen 
alkalmával  vágtak  egybe  vélek.  „Aequinoctialis  hóra"  tehát 
tulajdonkép  annyi  mint  justa  hóra ,  az  az  sem  nem  bővebb 
sem  nem  szűkebb  a  közepesnél.  Tempó  giusto,  mondja, 
hasonló  értelemben;   egy  zenészeti  műszó. 

11  lap,  V  szakasz,  4).  —  Tanítványa  számára  írván 
e  munkát  Galeot,  némely  kitételeihez,  ahol  szükségesnek 
véli,  magyarázatokat  told  5  itt  a  példabeszéd  latin  elne- 
vezésének (proverbium)  értelmezését  („vera  semper  esse 
proverbia,  nam  proverbium  non  insulse  probatum  dicitur 
verbum")  a  király  szájába  adja  e  latin  conversatióban ; 
mert  magyarrá  téve ,  ez  adomának  élcze  elvesz ,  miután 
nyelvünk  e  birtokosígét  habeo  nem  használván,  a  szójáté- 
kot sem  adhatja  vissza  :  „cum  nihil  habemus,  tunc  deterius 
nobiscum  agitur,  quam  cum  habemus  caseum."  —  A  király 
által  idézett  eme  példabeszédet,  talán  innen,  gyűjteményébe 
sorozta  Dugonics. 

12  lap,  VI  szakasz,  5).  —  Hasonlag  magyarázza  itt 
tanítványának  Galeot  a  péntek  latin  nevét,  dies  Veneris, 
mondván  :  „jam  diu  enim  dies  a  planetis  denominatur,  quo- 
niam    prima  illius  diei  hóra,    planéta,    unde  nomen  accipit, 


*)  Nic.  Oláh ,   Hungária.    Bél :   Adparatus   ad    históriám    Hungáriáé. 
Pozsony,  1735.  Dec.  I.  Monum.  I.  pag.  11. 

dominatur.  Sed  sextam  ibi  feriam  ,  cum  sexta  a  feria  diei 
dicta  debuisset,  more  ecclesiastico  nominant.  Feria  enim 
festum  dicitur,  et  is  dies  a  dorninico,  id  est  feriato,  die 
sextum  obtinet  locum." 

U.  o.  6).  —  A  bojt,  mint  „abstinentia  a  carnibus", 
fenvan  a  kereszténység  első  századai  óta,  de  hogy  az  mint 
„jejunium",  az  az  teljes  étlenség,  rovatott  volna,  Galeot 
szerént,  különös  terhííl,  a  magyarok  péntekéire:  törté- 
nelmi nyomát  nem  ismerem.  Mindamellett,  mint  egykorú 
tanúság ,  még  ha  puszta  hagyományt  beszélne  is ,  figyelmet 
érdemel. 

U.  o.  7).  —  Tibiscus  quem  Titiam  vocant ;  és 

13  1.  s).  —  Quem  Hungari  coelestem  piscem  voei- 
tant,  magyarázza  Galeot.  így: 

U.  o.  9).  —  Inter  caeteros  pisces,  habét  bonos  et 
grandes  eos ,  quos  antiquitas  primo  turnos,  postea  lupos, 
a  vi  quancuexereent,  ut  putat  Varró,  nos  verő  a  similitudine 
dentium  et  voracitatis ,  dictos  putamus.  Sed  hic  piscis ,  vo- 
cabulo  adaucto,  lueius  dicitur;  lycos  enim  graece  lupus, 
et  y  transit  saepe  in  u,  unde  Sullam  dicimus  ejt  Syliam,  inter- 
positaque  litera,  ne  lucus  pro  sylva  intelligatur,  lueius  dicitur. 

24  lap,  XIII  szakasz.  —  H°gy  Mátyás  király,  mi- 
ként maga  Galeot,  só't  általában  kortársai,  az  astrologiának 
nagy  híve  volt,  Bonfín  is  beszéli.  Udvara  tudósai  közt  látjuk 
a  század  egyik  legnagyobb  csillagászát,  az  első  naptár  szer- 
zőjét (Joannes  de  Monté  Regio).  Ficinus  1489-ben  Budára 
kűldé  Valori  Fülöpöt  Florenczből  —  hol,  Naldi  vezetése 
mellett,  a  Medici  könyvtár  kincseit  másolgatá,  negyed  magá- 
val, a  király  számára  —  „De  vita  valida  et  longa  coelitus 
comparanda"  a  királynak  ajánlt  munkájával,  „ut  Regi  pro- 
sperae  valetudinis  prolongandaeque  vitae  praecepta  medica 
ex  siderum  in  terrestria  corpora  imperio  derivata  viva  quo- 
q'ue  voce  inculcaret."  Ajánlólevelében  oly  hosszú  életet 
ígérvén  a  királynak,  a  milyet  Pythagoras,  Democrítus  s  a 
tyanai  Apollonius  értek,   „az  égi  testek  mozgását  s  befolyását 

figyelmesen    észlelvén."    —    Tudjuk ,    hogy    a   legközelebbi 
tavasz  szál  meghalt  a  király. 

29  lap,  XIV  sz.  10).  —  Zsigmond  király  piacza  je- 
lenleg a  várbeli  székegyház  előtti  tér. 

32  lap,  n).  —  Galeot,  mint  látjuk,  mindig  lel  vagy 
csinál  alkalmat,  egy-egy  bókot  csapni  ott,  hol  ildomosnak 
véli.  így  e  szakaszban  a  St.  Severino  családnak;  azonban 
fényes  jóslatait  nem  igazolta  a  következés.  —  Midőn  Zsig- 
mond tiroli-osztrák  herczeg  1487  elején  a  velenczei  terűle- 
tet —  (az  udvari  historiograph,  herczeg  Lichnowski  szerént 
is,  VIII  kötet,  89  1.  „auf  unedle ,  in  neuer  unritterlicher 
Zeit  oft  wiederholte  Weise")  —  megtámadá  :  a  Senatus,  mi- 
után a  császár  közbevetését  hiába  kereste,  nyakrafőre  gyűj- 
tött hadinépe  vezérletével  az  olasz  háborúkból  híres  Ara- 
gona  di  St.  Severino  Róbertet  bízta  meg.  Az  első  csata 
előtt  Róbert  kisebb  fia ,  a  Galeot  által  magasztalt  Antal- 
Mária,  a  német  tábor  elé  lovagolva,  párbajra  híva  fel  annak 
vezéreit.  A  kihívást  gróf  Sonnenberg  János  fogadta  el.  A 
küzdők  fegyvere  láncsa  és  kard  ;  aki  legyőző ttnek  ismeri 
el  magát,  ezt  kiáltsa :  -Szent  Katalin  ;  a  diadal  díja  :  a  vesz- 
tes fél  lova,  pánczéla,  fegyverei  s  ezer  darab  arany.  Antal 
eltörte  a  német  láncsáját  s  a  kardot  kicsavarta  kezéből :  de 
ez,  a  helyett  hogy  legyözetését  elismerné,  leszökött  lováról 
s  buzogány-  s  gyilokkal  védte  magát.  Antal  erre  eldobta 
kardját,  s  birokra  kelvén,  ellenfele  ismét  alólra  esett,  ha- 
nem tőrével  oly  sebet  szúrt  vívótársán,  hogy  ez  kénytelen 
volt  Sz.  Katalint  kiáltani.  De  azért  a  német  had  Sonnenberg- 
nek  ítélte  a  diadalt.  —  Talán  az  utolsó  párbaj  ez,  mely 
„nemzeti  ügygyé"  tétetett. 

A  július  4-kén  vívott  csatában  foglyul  esett  Antal- 
Mária.  —  Atyja,  Róbert,  Callianót  fogta  ostrom  alá  (aug. 
10-d.) ;  itt  meg  hagyta  magát  az  ellenségtől  lépetni,  s  serege, 
szétszóratván ,  az  Etsch  hajóhídján  keresztül  keresett  me- 
nekvést.  Róbert  a  folyamnak  rohant,  s  belé  fúladt. 

33  lap,  XV  sz.  12).  —  Bonfín  beszéli  (Dec.  IV.  Lib. 
II):   1468-ban,    Brünnt  bevevén  Mátyás,    a  spielbergi  várat 

fogta  ostrom  alá;  Podiebrad  segélyül  sietett,  s  a  két  ellen- 
séget csak  a  folyam  választotta  el,  mi  mögé  vette  magát 
Mátyás,  hogy  be  ne  kerítessék.  Podiebrad  a  túlsó  partról 
hányta  szemére,  hogy  koránsem  vallásos  buzgalom,  hanem 
személyes  önérdek  és  dícsvágy  ontat  vele  annyi  vért.  Má- 
tyás párharczra  hívta  az  agg  férfiút  —  „rómaiasan".  Mint 
általában  jelesb  kortársai,  nem  bírt  a  classicai  világ  esodá- 
lása-  s  utánzásában  mértéket  tartani.  Gyönyörködéssel  fogadta 
el  az  együgyű  mesét,  mely  őt  Corvinus  Messalával  —  ki, 
első  római,  hatolt  át  a  dalmát  bérczeken  s  egyszersmind 
Croatia ,  rectius  Corvacia,  az  az  Horvátország  keresztapja 
ló'n  —  rokonítá,  s  szóban  és  cselekvésben  Róma  hőseit 
tüze  ki  —  bár  inkább  statusférfiait  !  —  példányaiul.  Szá- 
mos vonás  és  nyilatkozata  Galeotnál  s  e  jegyzetekben  mu- 
tatja ezt. 

34  lap,  XXVII  sz.  13)  —  „Quisque  enim  mensam 
ante  se  paniceam  habens",  mond  Galeot.  A  kiket,  tekinté- 
lyekül,  emez,  előttem  kétes  hely  értelmezése  iránt  megke- 
restem, eltérő  véleményben  vannak  mindannyian.  Elsorolom 
a  nyomadékosabbakat ,  a  jártasb  olvasó  ítéletére  hagyva  a 
választást.  —  Paniceum  vei  panicenum,  quaedam  vestis, 
vestis  quasi  pannosa,  dicta  quod  sit  diversis  pannis  obsita; 
tehát  nem  kenyeres-  vagy  kenyérasztal,  hanem  valami  szö- 
vettel beterített  asztal.  —  Panis  nem  csak  kenyeret,  ha- 
nem mindenféle  eledelt  jelent :  mensa  panicea  aligha  nem 
ebédlő,  miként  Thuróczinál  a  mensa  tavernicalis  —  kincstár. 
—  Mensa  panicea  azon  kenyérszelet  vagy  karaj  ,  mit  evés- 
közben őseink  kezökben  tartottak,  hogy  a  leves  étek  el  ne 
csepegjen.  Ezt  mutatja  a  szöveg ;  de  magában  is  mensa 
nem  egyéb  mint  lap,  tábla,  különösen  olyan,  a  mire  hol- 
mit rakni  szoktak;  így  mensa  az  a  pad  is,  melyre  az  eladó 
rabszolgák  állíttattak. 

U.  o.  14).  —  Structor  „der  den  Tisch  zubereitet 
und  zugleich  die  Speisen  vorlegt."  Baróti  Szabó  Dávid 
(Kisded  Szótár,  2-dik  kiadás,  Kassa,  1792,  13  1.)  szerént: 
Tálnok  étekelosztó,  étekkel  bánó,  felbontó. 

36  lap,  XVIII  sz.  15).  —  Rangoni  Gábor,  azon 
„névtelen",  s  gyakran  hontalan,  idegenek  egyike,  kik  a 
nagy  király  körül  vadásztak,  s  többnyire  sükerrel,  szeren- 
csét. Ifjú  korában  ,  mint  Capistrán  János  szerzetes-  és  úti- 
társa, vele  együtt  került  hazánkba ,  s  részt  vett  a  belgrádi 
fényes  diadalban  is.  Majd,  II  Pius  megbízásából,  Cseh-  és 
Morvaországban  irtogatta  volna  Huss  János  hitét  és  híveit  ; 
azonban,  Podiebrad  miatt,  nem  igen  boldogulván,  1460-ban 
az  osztrák  és  magyar  földre  küldetett,  szintén  mint  „spe- 
ciális inquisitor  pravitatis  Hussiticae".  Úgy  látszik,  nem  sü- 
ker  nélkül ;  az  1462 :  2  tczikkely  élet-  és  vagyonvesztést 
monda  a  „publicae  damnatae  haeresi  adhaerentes"  fölött, 
azonban  ,  hála  e  nemzet  elmételyezhetlen  józaneszének, 
csakis  papíron.  Rangoni  ezen  apostolkodása  közben  nyerte 
meg  az  igen  buzgalmas  király  kegyeit.  Már  1471-ben  ó't 
küldé,  Zápolya  Istvánnal,  III  Fridrik  álnok  hitegetésében 
bizakodva,  a  német  birodalmi  diaeta  Rendéihez  Regens- 
burgba,  kieszközleni  cseh  királylyá  választatásának  hely- 
benhagyását s  az  Ulászlóénak  megsemmisítését.  1472-ben 
erdélyi  püspök,  folyvást  az  udvar  körül  találjuk.  1473-ban 
Gúthi  Ország  Mihály  nádorral  Opolyba  megy,  békét  kötni 
a  lengyelekkel ;  süker  nélkül  ez  úttal  is.  1474-ben  a  tá- 
borba, majd  Boroszló  alá  kíséri  a  diadalmas  királyt,  s  egy 
gúnyverssel  ostorozza  a  nagylelkíüeg  elbocsátott  (nyolcz 
ezer)  lengyel  hadi  fogolyt.  0  üdvözölte  1476-ban  az  ország 
nevében,  olasz  nyelven  a  Székes-Fej  érvárra  érkezett  királyi 
arát.  1477-ben ,  hosszas  galibák  után  *),  bíbornok  (az  első 
a  sz.  Ferencz  rendéből)  s  a  király  öszves  birodalma  terü- 
letén sz.  széki  követ  (praesbyter  cardinalis  SS.  Sergii  et 
Bachi,  in  Regno  Hungáriáé,  Bohemiae  et  omnibus  terris  ac 
locis  temporali  dominio  Regis  Matthiae  subjectis  Apostolicae 
Sedis  legátus).  Ugyanez  évben  azon  megbízottak  egyike, 
kik,  december  l-jén,  Korneuburgban  III  Fridrikkel  a  békét 

*)  Sixtus  pápának  a  királyhoz,  Rangoni  kineveztetése  miatt  és  el- 
len intézett  azon  levele,  melyre  Galeot  hivatkozik,  Epistolae  Matthiae 
Corv.  Pars  IV.  12  lap. 

Mátyás  király.  12 

megköték.  1478  vége  felé  Rómába  ment,  átvenni  bíbornoki 
jelvényeit.  Ez  útjában  jelenté  ki  ismeretlen  származását 
(eddigelé  rendesen  csak  „Veronensis"-nek  neveztetett)  : 
Rangoni  Miklós,  olasz  főúr  természetes  fia  volt  egy  pór 
leánytól  Modenában.  Ezen  túl  többnyire  Rómában  időzött, 
nemcsekély  bátrányára  megyéjének,  mit  Sirokai  László 
neopoli  püspök  által  kormányoztatott;  de  a  királynak  föl- 
tétlen bizalmát  bírva  mindvégig.  Általa  sürgettette  Sixtusnál 
az  öt  éves  Hyppolit  szégyenletes  kineveztetésének  megerő- 
sítését Magyarország  prímásává;  öt  küldé  1481-ben  Nápolyba 
követül  az  ipjához  *).  —  Ugyancsak  Rómában  halt  meg 
Rangoni  1486-ban. 

39  lap,  XX  szakasz.  —  Sabácz  várát  1475  télben 
fogta  ostrom  alá  Mátyás,  s  30  nap  múlva,  egy  éji  roham- 
mal, bevette,  előbb  mintsem  a  megszállás  híre  elterjedhe- 
tett. Diadalmát  Róma,  Velencze,  sőt  az  egész  kereszténység 
megünneplé.  Bonfín  szerént  (Dec.  IV.  Lib.  III.)  ez  ostrom 
alatt  a  király ,  közlegényruhában ,  csupán  másod  magával, 
egy  zivataros  éjjel ,  fáklyafénynél  a  vár  bástyái  alá  csolna- 
kázott.  A  török  folyvást  lövette  a  kémlelőt,  s  Mátyás  a 
Caesar  ismeretes  szavaival  nyugasztalá  remegő  hajósát.  — 
Ugyancsak  Bonfín  beszéli  (Dec.  IV  Lib.  VIII.),  hogy  más 
ízben,  török  ruhában,  csupán  egy  ember  kíséretében,  csatla- 
kozott egy  a  török  táborba  élelmet  szállító  csapathoz,  s 
árpát  árúlgatva  a  vezér  konyhája  számára,  az  egész  napot 
estig  ott  tölte.  Más  nap  értesíti  erről  a  vezért,  s  bizonyíté- 
kul elsorolja  a  sátorába  hordott  étkeket.  A  megriadt  ellen- 
ség tovább  állt.  —  Hogy  Mátyás ,  annyi  hadban  s  annyi 
zagyva  nép  között  soha  személye  körül  őrséget  nem  tartott, 
Bonfín  is  kiemeli  (Dec.  IV.  Lib.  VII.).  Hogy  a  királyi  pa- 
lotába az  olasz  feleség  pompavágya  hozta  be  legelébb  a 
fegyveres  födözet  gyáva  luxusát,  tudjuk.  Azelőtt  a  bejárás 
a  magyar  királyhoz  nyitva  állt  mindenki  előtt. 


*)    Hadd    említsem    itt    föl    Mátyásnak    azon    nagy    érdekű    levelét 
hozzá,  1481  május    10,    mely  Epistolae  Matthiae  Corv.  Pars  IV,  252  1.  áll. 

A  lovagkor  a  személyes  bravó  úrban  látta  a  legfőbb 
erényt ,  s  ennek  dicsőségét  kereste  mindenek  felett ,  gyak- 
ran vakmerészen,  okatlanúl  is.  Hadd  álljon  itt  a  következő 
adoma ,  úgy  mint  azt  Gregoriancz  Pál,  győri  és  zágrábi 
püspök,  beszéli  (Breviárium  rerum  Hungaricarum ;  Bélnél: 
Adparatus  ad  históriám  Hungáriáé.  Dec.  II.  Mon.  II.  Po- 
zsony, 1746,  114  lap)  : 

,,A  dicső  magyar  király  Mátyásról  a  következő  igaz 
történetet  beszélik.  Bécs-Újhelyt  ostromlotta  Ausztriában 
(1487),  s  ő  maga  a  várostól  nem  messze  ütött  táborban 
volt.  Akkor  küldött  hozzá  Bajazet  török  fejedelem  egy 
előtte  nagy  tekintetben  álló  követet,  ki  máskor  az  egyip- 
tomi királynál  s  egyéb  keleti  uralkodóknál  fontos  megbízá- 
sokban működött,  s  akként  nyilatkozék,  hogy  azon  fejedel- 
meket, kikhez  küldve  volt,  ékesszólása  s  tekintélye  által 
mindenre  amit  csak  uralkodója  kívánt,  rá-bírni  képes;  amit 
hogy  Mátyás  királynál  is  kiviend,  kérkedett.  Ezt  mielőtt  a 
követ  megérkezett,  bemondák  Mátyás  királynak,  ki,  nagy- 
lelkűségéhez képest ,  föltéve  magában ,  hogy  a  hetyke  em- 
ber dicsekedésén  hasonló  módon  teend  ki.  Kitüzetvén  tehát 
a  követ  számára  a  kihallgatás  órája ,  vele  együtt  a  meg- 
szállt város  bástyái  alá  ment,  egyszersmind  parancsot  ad- 
ván, hogy  döntő  rohamot  intézzenek  ellene.  Amint  hát  ott 
a  vet-  s  lőfegyverek  és  puskagolyók  zápora  között  forogtak, 
parancsold,  adja  elé  követi  megbízatását;  ami,  úgy  ahogy, 
megtörténvén,  ő  rögtön,  tételről  tételre  megválaszolta,  s  a 
követet  elereszté.  Hanem  ez,  a  nyilak  és  golyók  közepett 
adott  válaszról  teljesen  megfeledkezve,  elutazni  s  fejedel- 
méhez visszatérni  nem  merészelvén  ,  esdekelve  kérte  a  ki- 
rályt, ismételje  a  választ.  Mit  azonban  semmi  módon  ki 
nem  nyerhetett.  Ennek  folytán  szokta  volt  Mátyás  mondani, 
Bajazetnek  is  értésére  adván  :  „küldjön  eszesebb  követeket 
hozzá,  kik  a  választ  amit  kapnak,  megvinni  képesek." 

Vessük  utána,  s  ezt  méltó  kevélységgel,  hogy  Bécs- 
újhely, miként  Boroszló  is,  ereklyeként  őrzi  maiglan  mind  azt, 
a  mihez  Mátyás  emlékezetét  köti.    Mi  gondunk  ez  ereklyék 

12* 

hitelességére;  azt  bizonyítj  ák ,  hogy  a  hős  király  nem 
csak  kőfalakat,  hanem  szíveket  is  tudott  hódítani,  s  nevét 
kegyelettel  őrzi,  ellenséges  földön  is,  a  hagyomány. 

40  lap,  XXII  szakasz  16).  —  A  lélek  és  test  ama 
szoros  viszonya,  mit  Mátyás  kiemel,  az  elökori  tudomány 
egyik  fö  tana  volt,  s  alapja  egyszersmind  a  maiglan  fenálló 
egyházi  szabálynak.  Már  Origenes  hivatkozik  reá;  sz.  Ágos- 
ton tiltja:  calvum  aut  reburrum ,  et  similis  notae  hominem 
non  constituere  sacerdotem;  de  a  bénaság  egyházi  fogalma 
a  kor  nézetei ,  s  különösen  és  főleg ,  az  érdekek  döntő  sú- 
lya szerént,  változott  (ma,  látjuk,  néha  a  sántaság  sem 
az).  Galeot  szerént:  „Nonne  instrumentum  vetus  adunca- 
rum  narium  viros  atque  reburros  a  sacerdotio  abdicat." 
Mikor  terjesztetett  ki  az  egyház  e  tiltó  rendelkezése  a  pi- 
székre is,  nem  tudom;  nyomozzák,  ha  úgy  tetszik,  a 
szakértők. 

42  lap,  XXIII  szakasz  17).  —  Mátyás  hadi  dicső- 
sége culminált;  Ausztria  első  családai  s  72  erőssége  hódolt 
a  magyar  királynak,  s  a  futó  császár  60 — 90  aranyával 
szede  kölcsönöket,  vagy  gazdag  polgárlányokat  késztetett 
udvaronczai  nejévé,  hogy  hű  szolgálataikat  ekként  „meg- 
jutalmazva", egyszersmind  magának  is  legyen  szükség 
esetében  —  s  mikor  nem  volt  az  ?  —  mihez  nyúlnia.  Két 
olasz  megmenté  a  császárt :  a  pápa  és  a  magyar  királyné. 
Mátyás  eldobá  a  kardot  s  az  eddigi  vérontás  sükerét;  béke 
köttetett  Ausztriával,  a  csehekkel  is,  tulajdonkép  a  fiatal 
deli  Ulászlóval.  A  Galeot  által  említett  találkozást,  Olmütz- 
ben,  Mátyás  indítványozá.  Ulászló  már  ott  várt,  midőn  Má- 
tyás, július  17-én  1479-ben  megérkezett.  A  pompát,  mely- 
lyel  vendégeit  ellátta,  a  persa  királyok  s  a  babyloni  Ahas- 
verus  fényűzéséhez  hasonlítják  az  egykorú  krónikások. 
Valamennyi  vendég  szállása  pazar  pompával  szerelve  föl, 
különösen  az  Ulászlóé :  termei  falait  arany  és  selyem 
szőnyegek  s  kárpitok  boríták.  A  lakomák,  színi  előadások 
s  tornák  változatos  sora  15  napig  tartott;  s  midőn  elváltak, 
Ulászló  összes  kíséretét  fejedelmi  ajándékokkal  halmozta  el 

Mátyás,  úgy  hogy  annak  „egy  úri  tagja,  de  sőt  egy  szolgája 
sem  maradt  adomány  nélkül."  Ulászló,  emlékűi,  szállása  ösz- 
szes  bútorzatát  kapta;  a  királytól  szobái  arany  szőnyegeit,  az 
arany  ágytakarókat  s  roppant  értékű  díszasztalt,  Beatrix- 
tól  pedig  aranyszövetű  díszköntöst,  fejedelmi  öltözeteket, 
pompás  nyúgágyakat  s  egyéb  nőtlen  fejedelemnek  szüksé- 
ges ékszereket  (Bonfín,  Dec.  IV.  Lib.  V.)  Ulászló  augustus 
5-én  távozott,  s  Mátyás  egy  mérföldnyire  kísérte  el  hitszegő 
neje  czinkosát.  És  sietett  haza  —  az  olmützi  dáridó  alatt 
újólag  betört  a  török  —  pénz-  és  véráldozatra  szólítani  a 
nemzetet.  És  az  országgyűlés  új  sereget,  új  adót  adott, 
hanem  törvénybe  iktatá  azt  is,  hogy  támadó  háborúra  öt 
évig  senkit  ne  lehessen  készteni ,  s  a  király  tartsa  tisztelet- 
ben az  ország  törvényeit  s  szabadságait,  s  tanácsosai  jóvá- 
hagyása nélkül  börtönbe  vetni  vagy  száműzni  senkit  ne 
szabadjon.  —  Sem  a  király  ragyogó  egyénisége  nem  igézte 
meg,  sem  hatalma  nem  rém  észté  el  a  hazafiúi  tartozás  ér- 
zületét; s  a  király  is,  méltó  önérzetében,  annyi  diadal  kö- 
zött, elég  nagy  maradt,  a  nemzet  szavának  értékét  és  sú- 
lyát méltánylani. 

44  lap,  XXIV  szakasz  18).  —  Galeot  itt  is  magya- 
ráz ifjú  olvasója  számára  :  „Strena  verő  a  strenua  idest  a 
dextra,  donum  significare,  non  est  dissimile  graecitati,  quae 
DqSttov  nominat  donum,  quod  per  palmam  datur,  unde  et 
tsTQÚ&oQov,  laterem,  Vitruvius  architectus  quatuor  palmorum 
esse  testatur." 

49  lap,  XXVI  szakasz  ,9).  —  Az  adriai  tenger  szi- 
geteit s  partvidékeit,  váltogatva,  zagyva  kalóz  csoportok 
szállották  meg,  elnyomatva  vagy  űzetve  újabb  hatalmasb 
jövevények  által.  Még  csak  neveiket  sem  tisztázhatja  ki, 
annál  kevésbé  tartá  fön  létezésök  nyomát  a  történelem.  A 
terjeszkedő  Róma  gyakran  fenyítgeté  183  év  óta  K.  sz.  e. 
rablójárataikat  :  de  végleg  csak  Augustus  hódította  meg, 
34  észt.  K.  sz.  e.  s  egyesíté  a  Japidia,  Liburnia  és  Istria 
nevű  „három-egy"  területet  s  az  Itália  és  Macedónia  közötti 
tengerpartot,    s    Illyricumnak    nevezte    el.  —    Méltó    joggal 

véle  tehát  horvát  „testvéreink"  egy  része,  1848  előtt,  il- 
1  yrré  követelni  magát,  míglen,  annyi  válogatás  után,  gondo- 
lom, Kvaternik  úr  felfödő z és ei  által,  az  „igaz  útra"  térít- 
tetett. 

50  lap,  XXVII  szakasz  20).  —  Az  a  három  János, 
kit  e  szakasz  elején  Galeot  említ,  a  két  Vitéz  és  a  szeren- 
csétlen Cesinge,  költői  nevén  Janus  Pannonius,  Galeotnak, 
mint  hozzá  intézett  versei  mutatják  (1.  alább),  nagy  barátja. 

Zrednai  Vitéz  János.  Mátyásnak  első  ünnepélyes 
cselekvése  volt  koronázása  után,  hogy  egykori  tanítóját, 
most  nagy-váradi  püspököt,  és  utódait  Bihar  vármegye  örö- 
kös -  főispánjaivá  nevezte ,  s  a  személyes  eskütétel  alól 
feloldozva,  1464-ben;  s  a  következő  évben,  május  15-én,  név- 
napja előestéjén,  prímássá  s  bíbornokká,  ugyanazon  kivált- 
ságokkal mint  Biharban.  Midőn  1471~ben  a  magyar  biroda- 
lom trónjára  meghívott  13  éves  Kázmér  az  országba  tört, 
s  Mátyáshoz  hív  a  75  megye  közül  kilencz,  s  az  ország 
főpapjaiból  kettő  maradt:  a  vészes  támadás  élén  az  agg 
prímás  állt.  A  betörés  hírére  haza  siet  a  cseh  földről  Má- 
tyás, a  meglepett  trónkövetelőt  szét-  és  kiveri  és  —  amne- 
stiát  hirdet,  a  prímást  egy  külön  szerződéssel  biztosítva  (A 
december  19-én  kelt  okmányt  közié  Török  János :  Magyar- 
ország prímása.  Pest,  1859.  Okmánytár,  79  lap).  A  fergete- 
gen,  mely  fenyegette,  ekként  erőt  vévén,  Budára  hívja  meg 
Vitézt,  s  ott,  a  szerződésileg  kikötött  salvus  conductus  da- 
czára, elfogatja,  s  Visegrádra  küldi.  Az  országos  Rendek 
sürgetése  folytán  szabadon  és  haza  ereszté  ugyan ,  de  oly 
megalázó  viszonyok  közé ,  amit  Vitéz  túlélni  nem  bírt. 
Meghalt  augustus  9-én  1472.  —  Vessük  ide,  hogy  sírját  s 
emlékkövét,  a  vár  romaival  együtt,  egyik  utóda,  gróf  Bar- 
kóczy  Ferencz  szóratta  szét  1763-ban. 

A  másik  Vitéz  János  (Joannes  cognomine  Vitéz, 
quod  latiné  dicitur  mi  les,  est  enim  nomen  familiae, 
magyarázza  Galeot)  a  prímás  vérszerénti  rokona,  Olaszor- 
szágban nyerte  tudományos  képeztetését ;  Galeot  tanítványa 
Bolognában  volt.      1481-ben  lett  szerémi  püspök.     A  követ- 

kező  évben  őt  és  Rangonit  küldé  Rómába  Mátyás,  hogy  a 
pápa  előtt  az  Ausztria  ellen  indított  hadviselés  vádját  őróla 
le,  s  a  császárra  hárítsák.  A  király  halála  után  Vitéz  is 
hitszegő  lett  a  Hunyady-ház  iránt,  s  Ulászló  által  azonnal 
veszprémi  püspökké,  s  később  a  bécsi  egyház  commendato- 
rává  neveztetett. 

52  lap,  21).  —  A  nyolczadik  égkor  megfordulása, 
octavae  spherae  revolutio.  Az  óvilág  három  részre  osztá  a 
világegyetemet  (universum)  :  1)  a  csillagos-ég  (az  álló  csilla- 
gok ,  Fixsternenhimmel) ;  2)  a  bolygók  (a  hét  planéta) ;  s 
3)  a  hold  alatt  levők.  Plató  nyolcz  részre:  az  öt  bolygó, 
a  nap,  hold  és  a  csillagos-ég  (e  fölött  volt  a  mennyég, 
coeli  coelorum,  hol  az  Orökvalóság  lakozik).  „Az  egh  jarasa 
tudoy  kilencz  kereksegoket  valaztanak  el :  Hődet ,  Mercu- 
riuset,  Napét,  Marsét,  Jupiterét,  Saturnuset,  az  chyllagos 
mennyet  es  az  első  ingót."  (Beythe  István,  Vasárnapi  epi- 
stolák.  Vj  Varat,  1572,  4r.  62  lap).  —  Ptolomaeus  csillagá- 
szati rendszere  12  sphaerából  áll;  ezeknek  nyolczadika  a 
csillagos-ég.  „Octavum  jure  mundum  supremum  quis  nun- 
cupabit,  qui  contra,  quam  caeteri,  movetur,  caeterosque  se- 
cum  trahit."  E  nyolczadik  sphaera  megfordulása  tette  az 
úgynevezett  magnus  annus-t,  azaz  huszonhatezer  évet, 
mely  alatt  a  kos  csillagkép ,  az  egész  kört  megkerülve ,  a 
napéjegyenlet  pontjához  visszatér.  —  Galeot  a  nagy  idő 
költői  jelzése  végett  használja  e  kitételt. 

U.  o.  22).  —  Pyrus  cucurbitinus ,  Kresznerics  szerént 
(I.  293  1.)  kármán  körte.  így  már  Pázmánnál  (Prediká- 
cziói  701  lap),  a  nagy  tudományú  Podhraczky  figyelmezte- 
tése szerént. 

U.  o.  23).  —  Galeotnál:  „Aurum  venae  rhenanae", 
talán  az,  mi  a  classicusoknál  (péld.  Juvenál,  IX.  31)  véna 
secunda,  az  az  nemtiszta,  vegyes,  salakos  arany.  —  Az 
itt  emlegetett  szőlő-arany  olyannyira  szerepelt  az  irodalomban 
is,  hogy  a  derék  Weszprémi  István  Galeot  után  három 
század  múlva  sem  tartá  szükségtelennek,  szemlét  tartani 
e   kérdés    fölött    (Magyarországi    öt   különös    elmélkedések. 

Pozsony,  1795.  119 — 58  lap:  A  magyarországi  szőlőtőkéken 
nőtt  s  nevelkedett  aranyról).  —  A  hazánk  iránt  annyi  érde- 
keltséggel viseltető  Tollius  Jakab  bőven  szól  ez  irodalomról, 
s  maga  is  az  uralgó  véleményhez  csatlakozik  (Epistolae 
itinerariae.  Amsterdam,  1700,  121 — 5.  L).  A  tokaji,  utóbb 
más  nemesb  boraink  különös  erejét  s  zamatát  a  földében 
rejlő  aranynak  tulajdoníták ;  tüzetes  dolgozatokban  fejte- 
getve az  állítás  alaposságát.  így  Henninius ,  Becher  1641, 
Löwenheim  1661,  Spener,  Hanemann,  Paterson  Hain  János, 
eperjesi  orvos  stb.  Fortunius  Licetus,  paduai  orvos ,  a  szerémi 
szőlőben  talált  aranyat,  Held  Máté,  a  Rákóczy-udvar  orvosa, 
1651-ben,  a  sáros-patakiban,  Köleséri  a  bábolnaiban  stb. 
Első  Rayman  Ádám,  eperjesi  orvos  hazánkfia  volt  1718-ban, 
ki  e  bárgyú  hitet  felvilágosítani  törekedett,  azonban  nem 
nagy  sükerrel,  miután  még  a  múlt  század  második  felében 
Mead  Richárd  angol  kir.  főorvos  hagyatékának  árverésekor 
szertelen  áron  kelt  el  egy  hazánkból  került  asszií  szőlőfürt, 
amolyan  arany  morzsákkal  szemein ;  sőt  tudós  bajvívót  is 
lelt  még  1773-ban  e  kérdés,  mint  annyi  más  balgaság, 
egykor,  valamint  bölcs  napjainkban.  —  Jankowich  Miklós 
(Tud.  Gyűjt.  1828.  I.  20-4.  1.)  beszéli,  mily  gyakran  for- 
dultak elé  még  az  ő  korában  is  a  Galeot  által  említett,,  s 
a  régi  arany  világban  ékszerül  használt  aranysodrony  cso- 
mók, s  példákat  idéz,  miként  fogott  hülyeség,  s  gyakran 
szolgai  érzület  is,  kezet,  eme  kincseinknek  is  részint  meg- 
semmisítésére, részint  elidegenítésére. 

53  1.  XXVIII  szakasz.  —  Amit  e  helytt  Galeot 
nyelvünkről,  azon  felszínességgel  mond,  mely,  irányunkban, 
maiglan  jellemzi  a  külföld  bölcseit:  tényként  ment  „szájról- 
szájra", vagyis  tollról-tollra,  s  végre  minmagunknál  is  hitelt 
talált.  Sic  ungaricus  sermo  nostra  aetate  primum  seribi 
coepit.  Itaque  si  quis  monstrasset  duntaxat  talem  codicem 
(Miksa  császárnak),  non  indona,tus  abiisset,  nam  princeps 
fűit  liberalissimus,  mond  Beatus  Rhenanus  (Rerum  Germani- 
carum  Libri  III.  Basileae,  1531).  Kollár  (Analecta  Vindob. 
II  kötet,  702  hasáb)  is  azt  hitte,  hogy  magyarul  a  XV  század 

végén,  vagy  a  XVI  elején  kezdettek  írni.  Sőt  a  buzgó 
Cornides  sem  merte  Galeot  állítását  megkétleni;  „tempore 
ergo  Galeoti  Mártii  vix  ultra  infantiae  aetatem  adhuc  pro- 
gressa  fuerit  scriptura  sermonis  hungarici"  ,  így  ír  Prayhoz, 
martius  21d.  1773.  Mily  örömmel  „födözte  föl"  tehát,  a 
Telekiek  levéltárában,  Weér  András  pár  sornyi  nyugtáját 
1473-ból!  —  Hadd  vessem  ide,  hogy  e  két  férfiú  levelezése, 
valódi  kincstára  a  históriai  ismereteknek,  s  megbecsülhetlen 
adalékul  szolgálna  culturai  s  irodalmi  fejlődésünk  történel- 
méhez, a  kir.  egyetem  könyvtárában  hever. 

54  lap,  XXVIII  szakasz  24).  —  Hamburgot  1482 
september  30d.  vette  be  Mátyás,  mit  azért  jegyzek  meg, 
mert  ezen  túl  nem  terjeszkedik  Galeot. 

56  lap,  XXVIII  szakasz  25).  —  Quaeris,  quis  re- 
gum  nostrorum  primus  nomen  suum  litteris  subscripserit? 
Primus,  quod  ecquiden  sciam,  hoc  fecit  Matthias  Corvinus, 
quaraquam  is  ipse  etiam  perraro.  Cornides  Prayhoz,  apríl 
I2d.   1779. 

57  lap,  XXIX  szakasz  26).  —  Vízkereszt,  epiphania, 
az  az  Megjelenés  ünnepe,  ez  nap  jelenvén  meg  az  új  csillag 
a  bölcseknek ;  innen  festum  magorum  vagy  trium  regum ; 
de  a  magyarok  a  Krisztus  megkereszteltetésének  ünnepére 
ülik.  „Mikor  a  magyarok  keresztyénekké  lettek,  s  elegyes- 
leg  voltak  a  pogányokkal,  azt  rendelték  a  magyar  fejedel- 
mek, hogy  ezen  a  Vízkereszt  napján  a  pap  minden  ember 
házához  elmenjen  a  kereszttel,  áldást  mondani ,  s  akkor 
kitanulja,  ki  a  keresztyén.  A  mely  szokás  még  máig  meg- 
van mind  a  római,  mind  pedig  a  görög  eklézsiákban,  noha 
most  már  sokan  nem  tudják,  mi  a  fundamentoma  ezen  ce- 
remóniának". Karap  Péter,  A  régi  és  újabb  kalendá- 
riumokról. Debreczen,  1822,  12  1.  —  Hazánk  classicai 
földén,  a  Székelységen ,  egy  embernyom  előtt  még  dívott 
a  Galeot  által  leírt  pap-látogatás.  Innen  a  Királyhágón, 
főleg  a  tótok  közt,  maiglan  is*  ülik  ez  nap  a  házkeresz- 
tel és  vagy  szentelés  ünnepét. 

U.  o.  27).  —  Laki  Thúz  János,  mint  tárnok,  egybe- 
gyűjté,  hogy  „veszendőbe  ne  menjenek",  a  tárnoki  törvé- 
nyeket és  statútumokat;  később,  tótországi  bán,  olyannyira 
szaporítgatá  különben  is  roppant  vagyonát,  bogy  Mátyás  a 
Zágrábban  tartott  kir.  törvényszék  elé  idézteté,  de  meg- 
mondá  előre,  hogy  megjelenni  nem  fog  (Bonfín).  S  úgy 
lőn.  Thúz,  a  bírói  eljárás  elől  Velenczébe  szökött,  család- 
jával és  hatvan  ezer  darab  aranynyal.  Elég,  hogy  ott  a 
patríciusok  közé  soroztassék.  Hazáját  nem  látta  többé  soha. 
Mily  furfang  ügyességgel  síklik  el  a  kényes  ügyön  az  ildo- 
mos Galeot !  —  Egyébiránt  a  király  elmés  mondatát,  mit, 
leebb,  Galeot  idéz,  Buday  Ferencz  (Polg.  Lexicon,  III  kö- 
tet 417  1.)  így  adja,  s  hihetőleg  helyesebben:  „Régi  példa- 
beszéd: ebnek  eb,  papnak  pap  a  barátja."  Hogy  Mátyás 
eféle  nyájas  élczei  mögött  néha  meggyőződés  s  a  komoly 
valóság  is  sötétlett,  mutatja  a  XI  szakaszban  idézett  lecz- 
kézése,  de  bizonyítják  az  oly  rendelkezései  is,  mint,  például, 
az,  melylyel  a  kerczi  apátságot  „ob  dissolutam  abbatum  vi- 
tám" végkép  feloszlatá,  1477. 

58  lap,  XXX  szakasz.  —  Gattus  János,  kit  Galeot 
e  szakaszban  szerepeltet,  nagy  hírű  „disputator"  volt  a 
maga  korában,  s  egyike  azon,  főleg  olasz ,  kalandoroknak, 
kiket  a  szerencsevadászat  a  nagy  király  udvarába  lépezett. 
1469-ben  már  Siciliában  leljük,  hol  apát  úr,  utóbb  püspök  lőn. 

66  lap,  XXXI  szakasz  28).  —  Szűz  Mária  nevét 
viselő  egyház  több  volt  az  ország  fényes  fővárosában.  Ga- 
leot hihetőleg  a  várbeli  székegyházra  vonatkozik;  ott  ment 
végbe  Mátyás  esküvője  is. 

U.  o.  29).  — Báthory  Miklós,  az  országbíró  István  (elesett 
Várnánál)  fia,  s  a  Szilágyi  Mihály  gyermektelen  nejének, 
Margitnak  testvére;  tudományos  képeztetését  Olaszországban 
nyeré,  s  a  hittan  doctora  lőn.  Elébb  szerémi,  1475  óta 
váczi  püspök.  Bonfín  magasztalva  említi  szónoki  tehetsé- 
geit. Mátyás  nagy  kedvezéssel  viseltetett  az  olasz  finom- 
ságú ember  iránt,  s  jus  patronatussal  adományozá,  de,  a 
püspök  visszaélései  miatt,  sajátkezűleg  tépte    szét    1484-ben 


—     187     — 

az  okmányt.    —   Ulászló  pártosainak    egyike    ez   is    Corvin 
János  ellenében.     Meghalt  1506-ban. 

70  lap,  XXXII  szakasz  30).  —  Nagy-lucsei  Dóczy 
Orbán,  kir.  kincstartó,  koronaőr  (Báthory  Istvánnal),  győri 
püspök,  s  Gúthi  Országh  Mihály  nádor  halála  után  kir. 
helytartó.  Mátyás  kegyenczeinek  egyike,  kihez,  mikor  em- 
ber és  pénz  kellett,  nem  fordult  hiában  soha.  Mindemel- 
lett csupán  a  királyné  és  testvére,  Arragonia  bibornok  köz- 
bevetése menté  meg  1484-ben  a  börtöntől.  A  kiengeszte- 
lődött király  új  kegyelmekkel  tetézte  Dóczyt ;  egri,  majd, 
Ausztriát  meghódítva,  bécsi  püspökké  nevezte.  —  Mátyás 
halála  után  Beatrix  és  Ulászló  legbuzgóbb  pártosa  lön  Cor- 
vin János  ellen.     Meghalt  1492-ben. 

72  lap,  31).  —  Galeot,  hihetőleg,  sz.  Jeromosnak  azon 
383  észt.  kelt  levelére  vonatkozik,  melyet  Fejér  (Codex 
Dipl.  Tom.  VII.  Pars  II.  p.  56)  is  közöl.  Jeromos  ott  a 
mozgásba  indult  népek,  ezek  közt  a  „hostes  Pannonii", 
dúlongásait  említve,  „praeterea  taceo,  úgymond,  ne  videar 
de  Dei  desperare  clementia". 


Marzio  Galeotnak  szerény  hely  jutott  az  irodalom  tör- 
ténelmében. Szabadjon  fölebb  közlött  életírását*)  egy  pár 
észrevétellel  megtoldanom. 

Tiraboschi  szerént  Galeot  csak  látogatókép,  s  már 
idősb  (53  észt.)  korában  volt  honunkban ;  mert  30  évi  ta- 
nárkodását Olaszországra  szorítá.  De  én  azt  hiszem,  hogy 
a  XXVII  szakaszban  említett  rövid  fogságán  kivül,  szaka- 
datlanul vagy  többnyire  itt  tartózkodott  1467  és  1482  kö- 
zött. Azon  adomákat,  miket  e  művébe  sorozott,  „több- 
nyire mint  fül-  és  szemtanú"  beszéli  el  (3  1.)  ;  azok  közül 
egy   sem    megy    vissza    a  cseh    hadjárat    kezdetén,   1468,  s 


.  *)  Az  olasz  irodalom  legbővebb  s  alaposb  történetírója,  Tiraboschi 
után,  Storia  della  latteratura  italiana,  VI  kötet,  I  rész,  1400 — 1500.  II-dik 
fejezet:  Filosofia  e  Matematica.  Fordítását  nagy  tudományú  barátom  Brassai 
úr  szívességének  köszönöm. 

Hainburg  ostromán,  1482,  túl.  A  király  vitatkozása  Gattus 
Jánossal  (XXX  sz.),  kit  Magyarországba  Galeot  hozott,  leg- 
fölebb  1468-ban  történhetett*),  miután  Gattus,  mint  emlí- 
ténk,  már  1469-ben  hon,  Siciliában,  apátúr  vala,  s  nem 
többé  sz.  Domokos  rendebeli  szerzetes.  S  miután  Galeot, 
De  homine  czímü  munkája  criticusának ,  mint  fölebb  lát- 
tuk, azt  lobbanta  szemére,  1472-ben,  hogy  rostálásával 
négy  évig  küzködött:  ő  tehát  azt  legalább  1468-ban,  s 
Magyarországban  írta,  ajánlván  azt  a  prímásnak,  akivel 
pedig  „soká  élt  együtt"  (cum  quo  diu  vixit). 

Hainburg  ostroma  alatt  Magyarországba  utasítatván  a 
király  által  Galeot  (XXVIII  sz.),  meddig  maradt  itt,  nem 
mondja.  De  hogy  még  Mátyás  életében  elhagyta  hazánkat, 
mutatja  az,  hogy,  Tiraboschi  szerént,  1488-ban  Medici 
Lorincznek  ajánlá,  szokásos  olasz  szertelenséggel,  De  doc- 
trina  promiscum  czímű  munkáját.  E  közben  (1482 — 8) 
írta  ezt,  ami  nagy  királyunkról,  miután  St.  Severino  Ro- 
bertet magasztalva  említi  benne  (XIV  sz.),  aki,  mint  láttuk, 
1487  augustus  lOd.  esett  el.  Hogy  Olaszországban  írta:  e 
passusából  következteti  Tiraboschi :  „midőn  Magyarország- 
ban már  két  évet  töltöttem"  (XXXI  sz.).  Sem  e  hely  nem 
bizonyít  arra  nézve  semmit,  sem  nem  valószínű,  hogy  az 
ildomos  olasz  végleges  eltávozásáig  halasztotta  volna  a  di- 
csőséget és  magasztalást  szerető  király  tömjénezését.  De 
később  nem  is  tekinthette  volna  az  1469-ben  született  János 
herczeget  oly  gyermeknek,  ki  a  dies  Veneris  s  a  lucius 
(VI  sz.),  meg'  a  strena  (XXIV  sz.)  stb.  latin  elnevezésének 
értelmezésére  szorult,  s  kinek  gyönge  korát  a  példák  so- 
kaságával túlterhelni  óvakodik  (XXXII  sz.). 

Galeot,  mint  annyi  hontársai,  „szerencsét  próbálni" 
jött  a  nagy  hírű,  tudományszerető  király  közelébe;  isme- 
retségét,   majd  kegyeit,    úgy  látszik,    később    nyerte    meg. 


*)  Katona  ugyan  azt  mondja  (XVI  k.  417  1.),  hogy  „mind  ebből 
nem  következik,  hogy  Galeot  tiz  évnél  tovább  volt  Mátyás  körűi";  de  kö- 
vetkezik-e az  ellenkezője? 

E  közidőbe  eshetik  tanárkodása  magányiskoláinkban*),  utóbb 
tartózkodása  Vitéz  János  prímás  udvarában,  mit  fölebb  em- 
lített munkája  kiadásával  akart  meghálálni. 

A  tudományára  s  testi  erejére  egyiránt  hiú  tudós  és 
kalandor ;  sok  nemű  tulajdonaival,  mint  képzett  viador, 
magister  bonarum  artium  (értsd :  az  ékesszólás  és  költészet 
tanára),  orvos**)  és  udvaroncz  egy  személyben,  könnyen 
behízelegheté  magát  a  királynál;  hogy  sokaknál,  s  nagy 
mértékben  szúrt  szemet,  maga  beszéli  (55  lap).  Kezdetben, 
Ugoletti  Tádé  és  Foncini  Bertalan  előtt,  a  budai  könyvtár 
igazgatója,  később,  úgy  látszik,  csupán  „személye  körül" 
tartá  a  király.  Hogy  János  herczegnek  nevelője  volt,  nem 
tudom  honnan  következteti  mind  Torday,  mind  Tiraboschi; 
őmaga  nem  mondja,  s  tudjuk,  hogy  az  Ugoletti  volt. 

Kétségtelen ,  hogy  oly  kövér  testű  volt ,  hogy ,  ama 
lovagló  korban,  hintón  (rheda  currulis)  kellett  járnia;  de 
azt  a  hagyományt,  mely  szerént  Lyonban,  XI  Lajos  fran- 
czia  királynak  udvarlandó,  lováról  leszállva,  elbukott,  s 
ennek  következtében  halt  volna  meg***),  és  pedig  1478-ban, 
már  jeles  tudósunk  Sehier  megczátblá  (Dissertatio  de  biblio- 
thecae  Budensis  Matthiae  Corvini  ortu ,  lapsu ,  niteritu  et 
reliquiis,  Bécs,  1766,  17  1.).  Leghihetőbb  az,  amit  Jovius, 
vagy,  Tiraboschi  szerént  Giovio ,  mond  (Elogia  doctorum 
virorum,  90  1.),  hogy  rögtön,   „arvina  suífocatus"  halt  meg. 


*)  Első  kiadója,  Torday  Zsigmond  említi  ezt,  s  talán  utána:  Vos- 
sius  (De  hist.  Latin.  Lib.  III,  p.  660.).  Weszprémi  István  (Succincta 
medicorum  Hungáriáé  et  Transylvaniae  biographia.  Cent.  I  Lipsiae,  1774, 
p.  50.)  esztergami  tanárnak  mondja,  s  Tordayra  hivatkozva;  azonban 
Torday  nem  említi  ezt. 

**)  De  homine,  cap.  XV",  p.  140. 
***)  így  beszéli  Joannes  Pierius  Bellunensis  (Tiraboschinál ,  Gian 
Pierio  Valeriano),  De  literatorum  infelicitate.  A  Tiraboschi  által  idézett 
kiadás,  Velencze,  1620,  30  lapján,  vagy  Francofurti  ad  Moenum,  1678, 
p.  52.  —  Ugyan  ezt  beszéli  Haner,  Script.  rerum  Hung.  I,  p.  53. 
azon  hozzátétellel ,  hogy  Galeot  a  király  meghívására  ment  Francziaor- 
szágba,  s  véletlenül  találkozott  vele  Lyonban. 


\ 

Galeot  munkái  a  következők : 

De  egregie,  sapienter  et  jocose  dictis  et  factis  Matthiae 
Regis,  ad  IdcL  Ducem  Joannem  ejus  filium.  Első  ízben 
Torday  Zsigmond  közié,  Bécs ,  1563,  8r;  lenyomatta  Bon- 
garsius,  Scriptores  rerum  Hungaricarum,  Francofurti,  1600, 
és  Schwandtner,  Scriptores,  Bécs,  1746,  I  528 — 68  11.  Kü- 
lön kiadta  Bocatius  János,  Kassán,  1611,  8r.  „Salamon 
Hungaricus,"  fő  czímmel,  s  ugyan  így  a  Jezsuiták  (a  II  sza- 
kasz kihagyásával),  Bécs,  1723,  32r.  —  Weszprémi,  fölebb 
idézett  munkája  53  lapján,  azt  mondja  ugyan:  „et  alias 
saepius"  is  megjelent;  én  egyéb  kiadásait  nem  ismerem. 

De  homlne  interiore  et  ejus  partibus  Libri  II.  Első 
kiadása,  ívrétben  ,  év  és  hely  nélkül*};  állítólag  Velenczé- 
ben,  1476-ban;  de  én  alig  hiszem,  hogy  a  kegyvesztett  Vi- 
tézhez szóló  ajánlólevelét  akkor  tette  volna  közre  az 
élelmes  olasz.  —  Válla  Lőrincz  ellen  intézett  kikelését  ha- 
sonló hangon  torolta  vissza,  mint  fölebb  láttuk,  Merula 
György,  s  Megjegyzései  (Adnotationes  in  Galeottum) 
Galeot  czáfolatával  (Objectorum  refutatio)  együtt  jöttek  ki 
több  ízben:  Mediolani,  1490,  ívrétben,  Basileae,  1517,  4r, 
Oppenheimii,    1610,  és  Francofurti,   1619,  8rétben. 

De  incognitis  vulgo  Libri  II  ad  Matthiam  Corvi- 
num  Regem.  Azon  szabadelvű  s  paradox  nézetek  a  vallás 
és  egyház  körül,  miket  e  munkájában  fejteget,  vitték  az 
Inquisitio  börtönébe,  honnan,  mint  láttuk,  csak  Mátyás  ha- 
talmas pártfogása  szabadítá  ki.  A  munka  kéziratban  ma- 
radt; később  Oporinus  közre  akarta  bocsátani,  de  nem 
szerezheté  meg.  Megvan,  a  Tiraboschi  által  említett  két 
könyvtáron  kívül,  a  bécsiben  is. 

De  doctrina  promiscua  Liber,  varia  multiplicique  eru- 
ditione  refertus.  Florentiae,  1548,  8r.  Lugduni  Batavorum, 
1552,  12r.  Francofurti,  1612,  12r.  Olaszul  Florenczben, 
1615,  8r. 


*)  A  ritka  könyv    példányát   bírja    a  Teleki-könyvtár  Maros-Vásár- 
helytt.  V.  ö.  Catal.  Tom.  IV,  p.  19. 

Hogy  De  sacra,  moralique  philosophia,  valamint  De 
astrologia  ad  latinitatem  revocata,  és  Commentarii  in  Vir- 
gilium  czímű  műveket  is  írt,  vagy  legalább  szándékozott 
megírni,  Galeot,  maga  beszéli  De  homine  czímű  munká- 
jának De  pectore  szóló  szakaszában. 


Carbo  Lajos  Párbeszédéhez. 

„Carbo  Lajos,  Gaza  Tivadar  tanítványa,  Giraldi  által 
azon  költök  közé  számíttatik,  kiknek  Leonello  és  Borsó 
berezegek  korában  nevök  volt;  számos  dolgozatot  hagya 
hátra  versben  és  prosában,  virágos  de  alszerű  stylben.  Bor- 
setti  a  ferrárai  egyetem  tanárai  közé  sorozza  (História  Gymn. 
Ferrar.  Tom.  II,  p.  38,  cc.) ,  azon  rendeletre  hivatkozva, 
mely  őt  1456-ban  a  szónoklat  és  költészet  nyilvános  taná- 
rává teszi.  S  valóban  a  ferrárai  számvevó'szék  actái  közt 
van  Borsó  herczegnek  egy  decretuma  1458-ból,  mely  neki 
évenként  100  líra  fizetést  utalványoz  a  többi  tanár  fize- 
téséből arány  szerént  lehuzandót.  Borsetti  hozzá  teszi, 
hogy  Carbo  1465-ben  Bolognába  ment  át,  s  onnan  vissza- 
tért megint  Ferrarába,  de  nem  mondja,  mely  évben.  Azon- 
ban Borsó  herczegnek  egy  más,  1466  decemberben  költ 
rendeletéből  tudjuk,  hogy  „Clarissimi  oratoris  et  eximii  ar- 
tium  'doctoris  Domini  Magistri  Ludovici  Carbonis  redeuntis 
ex  Bononia  ad  stúdium  Ferrariae"  részére  bizonyos  java- 
dalmak engedtetnek.  Meghalt,  Giraldi  állítása  szer  ént,  1482- 
ben.  Strozzi  Titus-Vespasian  fennyen  magasztalja  őt  egy 
hozzá  intézett  epigrammban,  melyben,  a  többi  közt  ezt 
mondja  (Carmina,  49  1.)  : 

Doctus  es,   et  culti  placido   sermonis  ab   ore 
Dulcior  Hyblaeo   copia  melle  fiúit. 

Nec  minus   orator,   quam  vates   optimus,  idem 
Nunc  patriae   linguam  tradis  utramque  tuae. 

Barbarus  est ,   quicunque   capi  virtutibus  istis 
Se   negat   et  tantum   non   probat   ingenium. 

Borsetti  különféle  kötött  és  kötetlen  munkákat  tulaj- 
donít neki,  mikből  azonban  egy  sem  került  sajtó  alá,  ki- 
vévén ezt:  De  elocutione  oratoria,  melyet  övének  állít. 
Azonban  ez,  mint  Baruífaldi  megjegyzi  (Supplem.  ad  hi- 
stóriám Ferrar.  Gymnasii,  Tom.  II.  pars  II.  p.  17),  egy 
más  Carbo  Lajosé,  ki,  costacciarói  születés,  egy  századdal 
utóbb  élt.  Ugyancsak  BarufFaldi  némely  más  munkáit  is 
idézi  a  régi  Carbónak,  mikbez  sorozandó  még  egy  beszéde 
Casella  Lajos  fölött,  mely  az  Este-herczegi  könyvtárban 
őriztetik;  valamint  két  emlékérmet  is  említ,  mely  tiszte- 
letére veretett  (ibid.  p.  128.),  melyek  után  azt  lehet  követ- 
keztetni, hogy  „poéta  laureatus"  volt;  mit  még  nagyobb 
bizonyosságra  emel  a  Diario  Ferrarese,  hol  a  Borsó  her- 
czeg  temetésén  mondott  beszédét  említvén ,  így  szól : 
„Carbo  Lajos  mester,  koszorús  költő  (poéta  laureato)  be- 
széde Hercules  úr  és  Borsó  herczeg  dicsőítésére,  mely  a 
népnek  igen  tetszett"  (Scriptores  rerum  Ital.  Vol.  XXIV 
p.  236).  Guasco  —  ki  őt,  nem  tudom  mily  alapon,  reggiói 
születésűnek  állítja  (Stor.  letter.  p.  14) ,  de  Strozzi  idézett 
versei  ferrárainak  mondják  —  Carbónak  latin  verseiről  ér- 
tekezik ,  melyek  a  reggiói  minoritáknál  egy  kézírott  codex- 
ben  őriztetnek.  Inkább  könnyed,  mint  elegáns  költőnek 
tartja;  s  mulatságos  dolog  látni,  mily  fennyen  dicséri  ma- 
gát, hogy  kedvese  tetszését  megnyerje.  Egyebek  közt  egy 
a  pápánál  végzett  követségéről  is  emlékezik,  melynek  kö- 
vetkeztén grófi  czímet  nyert : 

„  Pontifici   summo   piacúit  facundia  nostra, 
Qui  comitis  titulum  jussit  inesse   mihi." 

Ennyit  mond  Carbóról  az  olasz  irodalom  legbővebb 
történésze  Tiraboschi  (Storia  della  Lett.  Ital.  Venezia, 
1796,  Tom.  VI,  par.  III.  p.  849).  Gessner  Konrád  egy  pár 
sorral  érinti  csak  (Bibliotheca.  Tiguri,  1583,  p.  554.).  Ná- 
lunk   semmi    más    nyomát   nem   találom,    Janus  Pannonius 

két,  ugyancsak  tompa,  epigrammján  kívül*),  mit,  hihetőleg 
olaszországi  érintkezéseik  közben  írt. 

Mátyás  király  dicsőítésére  készített  fölebbi  Párbe- 
széde is  kéziratban,  sőt,  mint  látszik,  ismeretlen  maradt. 
Eredeti  példányát  —  egyik  becses  töredékét  a  Corviná- 
nak, a  halhatatlan  Teleki  József  hagyományából  az  Aca- 
demia  könyvtára  bírja;  innen  közié  azt  a  nagyérdemű 
Toldy,  Analecta  Monumentorum  Hungáriáé  historicorum, 
literariorum ,  maximum  inedita.  I.  kötet,   192 — 216  11. 

A  társ,  kit  az  ildomos  olasz  eme  Párbeszédében  sze- 
repeltet, Hampó  Erneszt  Zsigmond.  Atyja,  János,  zsidó, 
Istvánffy  szerént  schwab,  származású,  királyi  kincstartó, 
Túrócz ,  Zólyom  és  Körös  vármegyék  főispánja ,  tótországi 
bán,  s  kir.  adományzás  folytán  Szklabina,  Túrócz,  Liptó, 
Zólyom  és  Csáktornya  várak  ura;  Mátyás  azon  okmányban, 
melylyel  túróczi  főispánná  nevezi,  oly  magasztalásokkal 
árasztja  el,  hogy  saját  jeles  tetteit  is  részben  e  kegyenczének 
tulajdonítja.  Meghalt  1486-ban.  Fiai,  Zsigmond  és  János, 
Csáktornyai  praedicátumot  vettek  föl.  Zsigmond ,  1475-ben 
pécsi  püspök,  azon  kevesek  egyike,  kik  a  Hunyady-ház 
hívei  maradtak.  1493-ban  kir.  kincstartó;  mint  ilyet,  az 
1495-diki  országgyűlés  elmarasztalta  s  fogságba  vetteté. 
Négyszáz  ezer  darab  aranyat  fizetett  váltságáúl.  Meghalt 
1504-ben.  —  Testvére,  János,  kir.  főlovászmester,  Dalmát-, 
Horvát-  és  Tótországi  bán,  s  Lindvai  Bánffy  Miklós  öz- 
vegyének, a  Gregoriancz  meséjéből  ismeretes  Margit,  sagani 
herczegnőnek  férje;  ennek  unokáiban  szakadt  magva,  1541- 
ben ;  a  dúsgazdag  családnak. 


*)  De  Ludovico  Carbone. 

Qui  nunc  es  carbo,  nempe  oliui  pruna  fuisti' 
Pone  aniruos,  fies  mox,  Ludovice,  cinis. 


Orator  simul  et  poéta  Carbo  est, 

Non  est  hoc  aliud  profecto ,  quam  si 

Mas  et  foemina  Carbo  diceretur; 

Sic  pláne  Hermaproditus  ergo  Carbo  est. 


Mátyás  király.  13 

Janus  Pannonius  és  Galeot. 

Cesinge  János ;  vagy  írói  nevén  Janus  Pannonius, 
Zrednai  Vitéz  János  prímás  húgának  gyermeke;  a  korán 
elárvult  fiút  nagybátyja  vette  gondjai  alá,  s  már  13  észt. 
korában  az  akkor  első  rangú  ferrarai  egyetembe  küldé,  s 
tizenegy  évig  neveltette  ott.  A  nagyhírű  Guarini  nyilatko- 
zata szerént,  oly  tehetségű  növendéke  egész  tanári  pályája 
alatt  nem  volt  mint  Cesinge ;  s  tanár  és  tanítvány ,  a  kor 
szokása  szerént,  fellengző  költeményekkel  dicsöítgeték  utóbb 
is  egymást.  De  Olaszországnak  egyéb ,  első  rangú  tudósai 
is  baráti  viszonyban  álltak  a  tudomány  két  nyelvét,  a  gö- 
rögöt és  rómait,  egyenlő  s  ritka  készséggel  kezelő  ifjúval. 
—  Tanulmányait  befejezve,  hazajött,  s  rövid  ideig  fegyvert 
viselt;  de  a  király,  hihetőleg  nagybátyja  iránti  tekintetből, 
mihamar  titeli  préposttá ,  majd  pécsi  püspökké  nevezte, 
pápai  dispensatio  mellett,  mielőtt  a  törvényes  kort  elérte, 
s  állomása  javadalmait  mindennemű  bányanyithatási  s  sza- 
badhasználati kiváltsággal  (a  püspöki  megye  területén)  ne- 
velte 1464-ben.  A  következő  évben  Rómába  s  Velenczébe 
küldé  (Rozgonyi  Jánossal),  a  török  ellen  ígért  segedelem  sür- 
getése végett.  1469-ben  a  cseh  hadjáratra  kísérte  királyát 
Cesinge.  Mind  e  kegyelmeket  számos  magasztaló  költemé- 
nyekkel viszonozta*).  Ha  Bonfín  nem  téved**),  ő  vonta  be 
az  agg  Vitézt  azon  pártütésbe,  mely  a  trónra  a  gyermek 
Kázmért  híva  meg;  őmaga  200  lovassal  ment  hódolólag 
elébe  Nyitrára.  A  párt  buktával,  Zágrábba  menekült,  s 
a  király,  úgy  látszik,  hagyta  lappangani.  Ott  halt  meg, 
mihamar  a  prímás  halála  után,  1472  második  felében,  36  észt. 
korában.  Tetemeit,  titokban,  a  király  boszújától  remegve, 
Pécsre  szállíták  papjai,  s  beszurkolt  koporsóban  rejtegették, 


*)  Ezeknek  egyikéből  látjuk,  hogy  a  király  személyesen  is  meg- 
látogatta. 

**)  Invitum  avunculum  suum  in  conjurationem  attraxerat.  Dec.  IV, 
Lib.  III. 

míg  a  király,  történetesen  értesülve  erről ,  ünnepélyes  elta- 
karításukat megengedte,  sőt  parancsolá  *). 

Cesinge,  mint  költő,  kora  színvonalán  állt,  s  annak 
nagyságai  közt  ünnepeltetett.  Guarini  egy  mély  érzésű 
költeményben  kesergé  egykori  kegyencze  halálát  **) ,  ki, 
Bonfín  szerént,  „aeternum  sui  desiderium  non  minus  Pan- 
nóniáé, quam  Italiae  reliquit."  De  a  költő  is  jóformán 
hitte  magát;  „lile  ego  Pannóniáé  glória  prima  meae," 
így  szól  egy  helytt,  horatiusi  őszinteséggel  s  önérzettel. 
Azonban  ez  „az  ő  Pannoniája"  idegen  föld  maradt  szívé- 
nek: magyarrá  honosúlni  vissza  nem  bírt  soha,  s  fájda- 
lommal, sőt  néha  keserűn,  áhítozott  mindig  ifjúkorának  má- 
sodhazája felé. 

Dolgozásai  kéziratban,  elszórva  hevertek  soká,  az  egy 
Marcellushoz  intézett  Panegyriconján  kívül,  mit  a  költő 
Canciuncula  Hilarius,  Velenczében  bocsáta  közre.  A  hív 
Zsámboki  (Sambucus)  átkutatá  Magyar-  és  Olaszországot, 
főleg  Annales-ei  után,  miket,  állítólag,  versekben  írt 
meg;  azonban  süker  nélkül,  s  poetai  átkot  szórva  netaláni 
elsikkasztóira. 

Cesingét  Ferrarában  tanítá  Galeot  (mit  Tiraboschi  nem 
említ).  Költeményei  mutatják  a  benső  viszonyt,  melyben 
álltak.  Ezért  festé  azonegy  lapra  mindkettőjüket  Mantegna 
Endre,  híres  paduai  festő,  mit  Cesinge,  mint  látni  fogjuk, 
hálásan  megénekelt.  S  hadd  álljanak  itt  együtt  a  Galeotra 
vonatkozó  azon  költeményei  is,  miket  Torday,  Ajánlóleve- 
lében említ,  de  nem  közölt.  Nem  költői  becsök  miatt,  ha- 
nem egyébnemű  érdekességöknél  fogva.  Az  első  darab  — 
mint  írója  nevezi,  elégia  —  életírási  tekintetben  is  becses 


*)  Indoluit  Rex  tanti  viri  casum ,  falsura  eorum  métum  ac  opinio- 
nem  increpuit,  et  ne  poéta  insignis  sepulchri  honore  fraudaretur,  honestis- 
simas  raox  exequias  edixit.  Bonfín. 

**)        Pannóniáé  decus ,  et  nostri  lux  maxima  secli, 
Hic  situs  es,  cunctis,  Jane,  gemende  bonis. 
Te  nemus  Aonium ,  laceris  te  Musa   capillis, 
Te  posita  moestus  flevit  Apolló  Íjra. 

13* 

adalékokat  nyújt.  S  aztán,  ez  a  kor,  melyben  gyötrődünk, 
úgy  sem  ér  reá  az  effélékkel  bíbelődni ;  hát  még  utánok 
járni ! 

Mind    ez    okadatolja    vagy,  legalább,  mentse   ki  e  pár 
lapnyi  anthologiát. 


Ad  Galeottum  Narniensem. 

Si,   G-aleotte,   meo   te  collaudavero  versu, 

Det  veniam  nobis   caetera  túrba ,   precor. 
Quippe  licet  multos   habeam  praedives  amicos, 

Vincitur  a  meritis   caetera  túrba  tuis ; 
Et  si  versiculos   facio   non  prorsus  inerteis, 

Doctrinae,   fateov,   munus  id   esse  tuae. 
Per  te  conscendi   celsas   Heliconis  in  arces, 

Gorgonei  fontem   pes   ubi  rupit    equi ; 
Per  te  Parnassi  peragravi  rosida  Tempe, 

Tu   monitor,   tu  dux,   tuque   magister  eras. 
Accipe  nunc  carmen  ,   quod   nobis  ante   dedisti : 

Collati  fructum   muneris   auctor  habé. 
Par  est ,   ut  carpat   de  palmite  vinitor  uvas  : 

Cultori   messem   reddere  debet  ager. 
Et  jam  ut  propositas   exordiar   ed  ere  laudes, 

Imprimis   patriae  nobilitate  nites. 
Nemo   adeo   est  amens ,   quin   Umbros  praeferat  agros 

Omnibus  Italiae  fertilitate   locis, 
Nec  quoque  gauderet  se  hac  gente   Propertius  ortum, 

Ni  studio  belli,  ni  foret  apta  togae. 
Urbs  ibi   consurgit  praerupti   in   vertice  saxi, 

Nobiliumque  ducum ,   pontificumque  parens. 
Cui   victrix  forteis   transcripsit  Roma   colonos, 

Nar  fluvius   nomen,   mons  Nituusque  dedit. 
Haec  tibi   sat  clarae  genus   haud   ignobile  stirpis 

Praebuit,   et  quantas  exigit  usus   opes. 

Quae  cum   corda  fero  producat  idonea  Marti, 

Bella  quibus  semper  sanguinolenta  piacent: 
Tu  potius  Phoebi   voluisti  evadere  miles , 

Haud   veritus   cytharam  praeposuisse  tubae. 
Nam   simulac  teneri  permisit  floscuius   aevi, 

Coepisti  Musis  invigilare  sacris. 
Donasti  viridem  castris  tamen  inde  juventam, 

Et  satis  hac  etiam   parte  peritus  eras. 
Rursus  te  saevis  stúdium  revocavit  ab   armis, 

Et  tibi  Thespiadum   signa  ferenda  dedit. 
Nec  te  militiae  miror  tentasse   laborem, 

Hereuleo   dignum  robore   corpus  habes ; 
Praecipue  fortém   scis  exercere  palaestram, 

Et  superas   cunctos   strenuitate  viros. 
Sed   non  est  tantum   robusto  in   corpore   laudis, 

Ingenio  quantus   semper  habetur  honos. 
Hoc  te  Bellonae  suasit  praeferre   Minervám, 

Doctaque  posthabito  numina  Marté  sequi  ; 
Multa  pererrasti  Latiae  vagus   oppida  terrae, 

Pectora  dans   doctis   erudienda   viris; 
Demum  Ferrariam  felici  es   sorté   profectus, 

Et  Phaetontaei  flumina  clara  Padi. 
Hic  erat  eloquio  praestans   undante   Guarinus, 

Pieridum  Latio   summus   in   őrbe    parens ; 
Hunc   tu  per  geminos  audis   cum   sedulus   annos 

Luce  tibi  parcus  nocte  soporis   eras. 
Ipse  ego  tunc  Italas  primus   devectus   ad   urbes, 

In  castris  coepi   tiro  merere  suis, 
Magnus   amicitiae  junxit  nos  protinus   usus, 

Ex  illó   noster  tempore  crevit  amor. 
Idem   nos  tcnuit  thalamus,   tum  mensa   duobus 

Communem   semper  praebuit  una  cibus ; 
Saepius  ad  mediam   noctem   vigilavimus   ambo, 

Cum   cuperent  somnos   lumina  fessa  dari. 
Saepius   ante   diem  ternis   surreximus   horis, 

Cum  foret  in  tepido   dulce  cubare  thoro. 

Fidere   cui  possem ,   nullum  te   praeter  amabam, 

Nullus  qui  curam  vellet  habere  mei, 
Tu  pariter  fratrisque  vicém,   patruique   gerebas, 

Inque   loco   matris,   inque  parentis   eras ; 
Quantum   sis   de   me  meritus,   si   dicere  vellem 

Ora  prius  nobis   mille  petenda  forent. 
Nec  me  alius  docuit  (soleo  quod  saepe  fateri) 

Apta  in  legitimos   cogere   verba  pedes. 
Nunc  quoniam   vates  inter  numerare  vetustos, 

Imbutus  monitis  glorior  esse  tuis. 
Et  merito,   nam  te  fingendi    carminis   artem 

Callidius,   quovis  judice,   nemo  tenet. 
Singula  tu  proprias  servare  vocabula  vires 

Cogis ,   et  in  sedes   dirigis  apta  suas. 
Nec  nisi   delectos   curas  adnectere  sensus, 

Et  quos   antiqui   non  posuere  patres. 
Cum   multi  historici  ,   cum  seribant  multa  poetae : 

Illa  tamen  memori  pectore  cuncta  tenes. 
Nosti    stagna,   lacus ,   nosti  aequora ,   flumina,   montes, 

Quo  populi  jaceant  ille  vei  ille  loco. 
Nil ,   cujus   nequeas   rationem   reddere,   profers, 

Hoc  et  Maeonides  fecit  et  ipse  Maró. 
Utile  scis   dulci ,   brevitati  jungere   lucem : 

Seu   sequeris  summum   seu   mediocre  genus. 
Et  velut  ursa  suos  narratur  lingere  partus, 

Consimili   versus  sedulitate  polis. 
Ergo  fluunt,   apteque   sonant,   quotiesque   leguntur 

Nescio   quid  tecti  nectaris  intus   habent.    — 
Haec  satis   ad  numeros  ,   nunc  carmine  prorsus   omisso, 

Enitar  móres  commemorare  tuos. 
Hi  nisi  dicantur ,   simulac  moriere ,   latebunt, 

Illud  in  arbitrio  posteritatis   érit. 
Non   ego   divitias  parvi  te  pendere  miror, 

Quas  tantum   demens  vulgus  habere  cupit. 
Sed  longe   est  ipsas   május  te  spernere  laudes, 

Quae  sanctos   etiam  philosophosque   movent, 

Nulla  libidó  potest  te  frangere ,  nullus  honoris 

Ambitus ,   argenti  nulla  domare  sitis. 
Comis   es,   ut  Caesar,  vincis  pietate  Metellum, 

Attiliuraque  fide,  relligione   Numam. 
Res  hominum  praesens   animo   sic  arduus   alto 

Despicis ,  ut  coelo  jam  videare  frui; 
Nec  tibi  terrori   est  horrendae  mortis  imago, 

Maximus  in  terris   sit  licet  ille  timor. 
Qui  cum  virtutum  tanto   sis  agmine   septus, 

Audeo  te  cuivis  aequiparare  Deo. 
Quin  etiam  spes  est,   aevo  te  posse  futuro 

Has   animi  dotes   accumulare  tui. 
Nunc  tibi  bis   denis   successit  septimus  annis 

Cum  sis   doctus,   adhuc   doctior  esse  potes. 
Quod  faeere  ut  valeas,  longaeuam   ducere  vitám 

Dent  tibi  torquentes  ferrea  fila   Deae.    — 
Hoc   Galeotte  tuo  breve  dedico   carmen  honori : 

Ingratae  mentis  ne  reus   esse  ferar. 
At  vos  Lectores  ne  fictis  credité   verbis, 

Me  üli  blandicias   composuisse  leves. 
Sic  vivam  Phoebo,   sic  vivam   gratus   Iaccho, 

Ut  mea  de  vivő  pectore  dicta  fluunt, 
Assentando   quidem   nam   cur  ego  vener  araorem, 

Si   me  plus   oculis  diligit  ipse  suis. 


Tu  nunc  in   patria   laetum  me  vivere   credis, 

Cum  tamen   in   dubio   sit  mihi  vita  loco. 
Nunc  fluidus  laxa  procumbit  sanguis  ab   aluo, 

Nunc  saevit  rapida  tertia  febre   dies. 
Si  natalis  *  humus  nobis  tam  triste  parabat 

Hospitium ,   melius  non  rediisse  fűit. 
Quod  te  si   incolumen ,    superi ,   Galeotte,   reservant 

Dimidia  videar  parte  valere  mei. 


Qui   pueros  elementa  doces,   rutilare   capillum 
Si    doceas,   facias  plus,   Galeotte,   lucri. 

Unde  íibi ,   ut  nuper  quod   erat  pice   nigrius   atra, 

Jam   subito  rutilum  fit,   Galeotte,   caput? 
Non   magis  intonsi  radicat  coma  torta   Sycambri, 

Nec  si   quam   Crathis  perluit  aut  Sybaris. 
Quae,   precor,   ars  istud ,    vei  quae  fortuna  peregit? 

An  potius   diuum   nobile  inunus  habes  ? 
Hoc  mirum  posset  mutatis   addere  formis, 

In   nova  discernit  qui  rude  membra  chaos. 
Ipse   ego   te  primo   dubitaui  aguoscere   visu, 

Mox  fictum   dixi  fene   capillitium. 
Jam   tangó ,   vix  credo  tamen ,   cura  irrita  multis 

Canitiem   tincto   dissimulare  pilo. 
Hic  nihil  est  fuci ,   sed   de  radicibus  imis 

Pullulat,   et  penitus   nascitur  iste  color. 
Ergo   ut  vera  tibi  est,   ita  sit  longaeva  iuuentus, 

Nec  decus  hoc  senio   laeserit  ull#  dies. 
Quae  fieri   e  pulla  potuit  sic  flaua ,   meretur 

Ut  fiat  nunquam  candida  caesaries. 


Cur  et  tu ,   rogo ,   cur   poéta  cum   sis, 
Parnassi   tamen   arcé   derelicta, 
Cum   capsa,   Galeotte,   cum   bacillo 
Románam   peregrinus   is   in   urbem? 
Hoc  plebs   credula  gentium   exterarum, 
Hoc  laruas   solitum   timere   vulgus, 
Hoc   turbae   faciunt   hypocritarum, 
Tu   senti   mihi,   quod   putauit   olim 
Vafri   callidus   Euatli  magister, 
Aut  diuum  Theodorus   abnegator, 
Vei   sectae  páter  ille  delicatae, 
Summum   qui  statuit  malum  dolorem. 
Sin   devotio  jam   beata  cordi  est, 
Si  torto  juvat  ambulare   collo, 
Cuncta  et  eredére,   quae  dies  per  omnes 
Rauca  praedicat  altus  é  cathedra 
Albertus  Páter,   et  loquax  Rubertus, 

Gaudens   lacrimulis   anicularum, 
Dilectis,   age,   dic  valere  Musis, 
Sacras  rumpe  fides,   et  alma  Phoebi 
Claudo  carmina  de  fabro   Deorum. 
Nemo  relligiosus   et  poéta  est. 


Pectora  si  magnura  redolerent  nostra  Maronem, 
Diuinusque  meo  sub   corde  lateret  Homerus, 
Et  mea  centenis  resonarent  guttura  linguis: 
Vix  Galeotte  tibi  meritas  persolvere  grates 
Munere  pro  tali  facundia  nostra  valeret. 
Tot  tibi  sint  igitur  grates,   quot  littus  harenas, 
Tmolus  habét  vites,   maturas   Gargara  messes, 
Dulcis  Himettus   apes,   vastas   Hyrcania  tigres. 
Quot  gruibus   Stiymen,   niveis  palus  Asia  cygnis. 
Glandibus  Epirus ,   quot  abundat  frondibus  Ide, 
Quot  fluvii  pisces,   quot  sidera  stellifer  axis, 
Terra  feras,   nutrit  volucres  agitabilis   aer, 
Quot  segetes   aestas ,   vernalia  tempóra  flores, 
Quot  páter  Autumnus   dulces  in  vite  racemos, 
Humenteis  pluvias  quot  bruma  novissima  gignit, 
Irrigui  pictis   quot   abundant  floribus   horti, 
Arboribus  montes,   maturis  frugibus   agri. 
Ergo  vale ,   et  nostri  reminiscere  semper  amoris. 


Quaeris   amem   quam  te,   breuiter,   Galeotte,   docebo 
Ante  móri   quamuis  junior   opto  tibi. 


De  luctu  Galeotti  viri  doctissimi  cum  Aleso 
Pannonio. 

Qualis  in  Aetola  moerens  Achelous  aréna 

Herculea  légit  cornua  fracta  manu : 
Talis  luetator  Galeotto  victus  Alesus 

Turpia  puluerea  signa  reliquit  humo,   o 

Matthiae  Regi  Latiae  placuere  palaestrae, 
Risit  Strigonia  clarus   ab   arcé  páter. 

At  te   ne  pudeat  ludi   cessisse  magistro 
Improbe,    Mercurius   noster'et  ista   docet. 


Laus  Andreáé  Mantegna  pictoris, 
Patavini,  1458. 

Qualem   Pellaeo  fidum   cuni  rege   sodalem 

Pinxit  Apelleae   gratia   mira   manus : 
Talis   cum   Janó  tabula   Galeottus  in   una 

Spirat  inabruptae   nodus   amicitiae. 
Quas   Mantegna  igitur  tanto   pro   nmnere   grates? 

Quasve  tibi  laudes   nostra  Thalia   canet? 
Tu  facis   ut  nostri   vivant   in    secula   vultus, 

Quamvis   amborum   corpora   terra   tegat; 
Tu  facis   immensus   cum   nos   disterminet   orbis, 

Altér  in  alterius  possit  ut  esse  sinu. 
Nam   quantum   a  veris   distant  haec  ora  figuris? 

Quid   nisi  vox  istis    desit  imaginibus  ? 
Non  adeo  similes  speculi  nos  lumina  reddunt, 

Nec   certans   puro   splendida  lympha   vitro : 
Tam   bene   respondet  paribus   distantia  membris, 

Singula  tam   proprio   ducta   colore   nitent. 
Num   te   Mercurius    divina   stirpe   creavit? 

Num   tibi   lac,   quamvis   virgo,    Minerva   dedit? 
Nobilis  ingenio   est,   et  nobilis   arte  vetustas, 

Ingenio  veteres  vincis,   et  arte,   viros. 
Aedere  tu  possis   spumas   ex   ore  fluentes, 

Tu  Veneris   Coae  perficere   effigiem  : 
Nec  natura   valet   quicquam   producere   rerum, 

Non   valeant   digiti   quod   simulare   tui. 
Postremo   tam   tu   picturae   glória   prima   es, 

Quam   tuus   históriáé   glória  prima  Titus. 

Ergo   operum   cultu  terras  cnm  impleveris  omnes, 

Sparseris   et  totó   nomen  in  őrbe  tuum  : 
Ilii  cet  accitus   superas  transibis   ad  arces, 

Qua  patet  astriferae  lactea  zóna  viae : 
Scilicet  ut  vasti  pingas   palatia  coeli, 

Stellarum   flammis   sint  variata  licet. 
Cura  coelum   ornaris,   coelum  tibi   praemia  fiet, 

Pictorum   et  magnó   sub  Jőve  numen   eris, 
Nec  tamen  his  fratres   cedent  pietate  poetae, 

Sed  tibi  post  Musas  proxima  sacra  ferent. 
Nos  duo   praesertim  ,   quorum   tua  dextera  formás 

Perpetua  nosci   posteritate  facit. 
Interea  haec  gratam  testantur  carmina  mentem, 

Vilior  his  Arabi  thuris  acervus   érit. 


Nyomatott  Bécsben,    Jacob  és  Holzhausennél. 

